
CUVIN T ÎNAINTE 

Cartea „Urcuş spre înviere", scrisă de un mare povăţuitor şi duhovnic, 
Părintele Arhimandrit Cleopa Ilie de la Mănăstirea Sihăstria, cuprinde 
cuvinte de învăţătură şi sfaturi duhovniceşti, privind cultivarea vieţii 
creştine prin eliberarea de patimile egoiste, pe de o parte, şi prin creşterea 
duhovnicească în virtute şi în sfinţenie, pe de altă parte. 

Dacă patimile păcătoase sînt omorîre a sufletului, cădere a lui din 
iubirea faţă de Dumnezeu şi faţă de aproapele, viaţa curată şi sfinţenia 
dobîndite prin rugăciune şi nevoinţă, prin evlavie şi fapte bune, sînt 
înviere, înălţare şi desăvîrşire a sufletului. 

Sfinţenia celor care împlinesc voia lui Hristos în viaţa lor poartă în 
ea bucurie din bucuria învierii lui Hristos şi pace din împărăţia cerurilor, 
care în mod tainic se sălăşluiesc în sufletul celor ce răstignesc păcatul şi se 
lasă luminaţi şi călăuziţi de Sfîntul Duh. 

Urcuşul spre înviere pe care îl urmăreşte cartea de faţă este o lucrare 
de unire cu Hristos Cel răstignit şi înviat prin puterea Sfintului Duh, spre 
slava Prea Sfintei Treimi şi spre viaţa veşnică a omului smerit şi nevoitor. 
' Cartea de faţă este atît rezultatul unor sinteze din lucrările Sfinţilor 
Părinţi duhovniceşti, cît şi convingere şi mărturie din smerita şî bogata 
experienţă duhovnicească a autorului, care înţelege pocăinţa ca trecere din 
moarte la viaţă a sufletului şi preţuieşte dulceaţa şi bucuria rugăciunii ca 
pe o arvună a învierii în Hristos. 

Lucrarea „Urcuş spre înviere" a fost aproape în întregime scrisă în 
vremurile de mare încercare din timpul de stăpînire comunistă, cînd 
autorul a fost nevoit să se retragă şi să se ascundă pentru mai mulţi ani în 
pădurile din munţii Moldovei, în timpul regimului trecut, Mănăstirea 
Sihăstria nu a încetat, totuşi, să fie o cetate duhovnicească a credinţei 
ortodoxe străbune şi un laborator al învierii sufleteşti pentru sute şi mii de 
credincioşi, pelerini de toate vîr stele şi profesiile. 

Drept aceea, binecuvîntăm tipărirea acestei cărţi, bazată pe Sfînta 
Scriptură şi pe experienţa sfinţilor, şi o recomandăm călduros tuturor celor 
dornici de urcuş duhovnicesc şi sfinţire a vieţii, iar autorului îi exprimăm 
adîncă recunoştinţă şi preţuire. 

DANIEL 
MITROPOLITUL MOLDO VEI ŞI BUCOVINEI 



INTRODUCERE 

Fiind eu nemernic şi străin pe acest pămînt, ca şi toţi părinţii mei 
(Psalm 38, 1 7), şi cugetînd la cele petrecute în viaţa mea, mi-am adus 
aminte de unele predici pe care le-am vorbit oarecînd părinţilor şi 
fraţilor din această Sfîntă Mănăstire Sihăstria, pe vremea cînd, cu 
nevrednicie, eram povâţuitor duhovnicesc al lor. Deci, am socotit că ar fi 
bine să scriu unele din aceste predici ce mi s -au părut a fi mai de folos atît 
pentru cinul nostru călugăresc, cît şi pentru credincioşi, 
O mare parte din aceste predici le-am scris la linişte, între anii 1958 — 
1964, cînd din cauza păcatelor mele am plecat în pribegie, retrăgindu-mă 
la singurătate în munţii Rarăului şi în pădurile seculare ce îmbracă valea 
Bistriţei. Ziua şi, mai ales, noaptea, după ce-mi terminam rînduiala de 
rugăciuni către Dumnezeu şi Maica Domnului, ocrotitoarea tuturor 
creştinilor, care dura mai mult de zece ore, îndemnat de cuget şi întărit de 
Duhul Sfînt, mă apucam de scris. Eram singur şi nu vedeam faţă de om 
mult timp, dar eram fericit în această împărăţie a liniştii. Scriam zilnic 
cîteva pagini, mai mult din memorie, la lumina slabă a focului din gura 
bordeiului sau la luminare, că nu aveam cu mine decît cărţile de pravilă, 
Sfintele şi Preacuratele Taine ale Domnului nostru lisus Hristos, cu care 
mă împărtăşeam săptămînal, şi două cărţi foarte iubite mie: Cuvintele 
ascetice ale Sfîntul Isaac Şirul şi Paza celor cinci simţuri a Sfintului Ni- 
codim Aghioritul. Textele biblice le scriam din memorie. Ce dumnezeiască 
este liniştea, unită cu rugăciunea în singurătate! De cîte ori îmi amintesc 
de acele clipe, nu mă pot opri din plîns... La predicile acestea au fost mai 
tîrziu adăugate alte cîteva, rostite în faţa soborului Sfintei Sihăstrii, cînd 
mă rînduia părintele stareţ să vorbesc. Ele au circulat multă vreme în 
manuscris prin mănăstiri, sub numele de „Predici pentru monahi". Apoi, 
văzînd că şi mirenii doresc să le citească spre folos, le-am completat cu alte 
cîteva predici, precum şi cu unele însemnări despre părinţii pe care i-am 
apucat în viaţă si care au avut un sfirşit mai deosebit, şi le-am prezentat 
înalt Prea Sfinţitului nostru Mitropolit, care a hotărît să le tipărească sub 
titlul „Urcuş spre înviere 



8 URCUŞ SPRE ÎNVIERE 

— Predici duhovniceşti-, adăugind la început şi un frumos Cuvînt înainte. 

O bună parte de predici sînt adresate mai ales monahilor, precum 
cele despre viaţa de obşte, despre ascultare, feciorie, sărăcia de bunăvoie, 
despre paza minţii, despre rugăciunea minţii şi a inimii, despre nemîncarea 
de carne în mănăstiri, despre tăierea voii si altele. Iar predici de obşte, 
folositoare şi pentru călugări şi pentru credincioşi, am adăugat mai multe, 
precum se vede din cuprins. Textele scripturistice s-au luat îndeosebi din 
Biblia ediţia 1914, iar textele patristice s-au luat în mare parte din cărţile 
tipărite la Mănăstirea Neamţ în prima jumătate a secolului al XlX-lea. 

îmi dau bine seama că aceste cuvinte, luate mai mult din cărţi decit 
din trăire, nu vor avea prea mult folos pentru cititori, deoarece sînt scrise 
de un om, care nu le-a trăit şi nu le-a încercat prin propria lui osteneală. 
Dar ele conţin multe mărturii din Sfînta Scriptură şi de la Sfinţii Părinţi, 
căutînd prin aceasta să le dau o oarecare valoare duhovnicească, ştiind că 
şi arama, cînd este bine curăţită, străluceşte şi imită aurul. Aşa şi eu 
nevrednicul, aducîndu-mi aminte de pilda celui ce a îngropat talantul 
Stăpînului său (Matei 25, 14-30) şi a fost osîndit, am luat îndrăzneală şi am 
scris aceste predici, care formează al treilea volum, după predicile la sfinţii 
de peste an şi la toate Duminicile. 

Ştiu că monahii şi fraţii de prin mănăstiri au multe cărţi de învăţătură 
în chilii şi biblioteci, şi nu au destul timp să le citească nici pe cele mai 
importante. Dar nici aceste cuvinte nu sînt străine de povăţuirile Sfinţilor 
Părinţi şi de învăţătura mîntuitoare a Bisericii noastre Ortodoxe şi, avînd 
o formă mai uşoară de redare, sînt mai aproape de înţelegerea noastră. 

Mulţumesc din toată inima înalt Prea Sfinţitului nostru Mitropolit 
Daniel al Moldovei şi Bucovinei, pentru Cuvîntul înainte şi pentru 
dragostea părintească cu care a aprobat să se tipărească aceste predici în 
Tipografia Centrului mitropolitan de la Mănăstirea Neamţ. De asemenea, 
rog cu smerenie pe toţi iubitorii de Hristos, părinţi şi fraţi din mănăstiri şi 
pe credincioşii care vor avea dragoste să citească aceste cuvinte, să se 
roage Preabunului Dumnezeu şi Mîntuitorului nostru Iisus Hristos, 
Preacuratei Sale Maici şi tuturor Sfinţilor Lui, să-mi ajute şi mie 
păcătosului ca măcar cu vîrful degetului să ating şi eu cele ce am scris, ca 
să nu iau osînda celui ce învaţă şi nu face. 

Arhimandrit CLEOPA IUE 
Naşterea Maicii Domnului Sfînta Mănăstire Sihăstria 

8 septembrie, 1991 



PREDICA DESPRE 
VIAŢA DE OBŞTE 



„Inima şi sufletul mulţimii celor 

ce au crezut erau una şi nici unul 

nu zicea că este al său ceva din 

averea sa, ci toate le erau de obşte" 

(Fapte 4, 32). 



Părinţilor şi fraţilor, 



In cele ce vom vorbi astăzi, vom aduce cuvîntul despre viaţa de obşte în 
Sfintele Mănăstiri şi mai întîi vom arăta cine a întemeiat viaţa de obşte în 
legea Harului şi în lumea creştină de la început. Şi iată ce am a zice în 
această privinţă. 

Trebuie să ştim cu toţii că viaţa de obşte în creştinism a fost 
întemeiată de însuşi Domnul şi Mîntuitorul nostru Iisus Hristos. Acest 
adevăr îl arată Sfîntul Vasile, care zice despre călugării ce trăiesc în viaţa 
de obşte: „Aceştia sînt urmaşii adevăraţi ai Mîntuitorului şi ai petrecerii Lui 
cu trupul pe pămînt. Căci precum Mîntuitorul a adunat ceată de ucenici şi 
pe toate le aveau de obşte, aşa şi călugării din viaţa de obşte, supunîn-du-se 
celui mai mare, mai ales cei ce păzesc canonul vieţii de obşte, sînt următori 
ai Apostolilor şi ai Domnului cu adevărat" (Aşezăminte călugăreşti, 
Exaimeron, Bucureşti, 1826, cap. 18, p. 60-61). 

La fel arată şi Sfîntul Teodor Studitul şi Mărturisitorul, zicînd : „Să 
ştiţi, fraţilor prea iubiţi, că Domnul nostru Iisus Hristos, împărţitorul 
nenumăratelor bunătăţi, cînd a venit pe pămînt, n-a ales nici viaţa 
pustnicească, nici pe cea a stîlpni-cilor; ci a ales canonul şi rînduiala 
supunerii, după cum însuşi 

a spus : Nu M-am pogorît din cer să fac voia Mea, ci a Tatălui Care M-a 
trimis. Şi iarăşi zice : Eu nu grăiesc de la Mine nimic, ci Tatăl, Cel ce M-a 
trimis, Mi-a poruncit ce să zic şi ce să grăiesc. El S-a încins cu fota, S-a 
făcut slugă, a spălat picioarele ucenicilor Săi şi le-a şters cu fota (Ioan 13, 
4-5). Vedeţi dar, fraţilor si fii mei, că a primit supunerea şi vieţuirea noas- 
tră, decît altfel de vieţuire ? Deci cum să nu vă bucuraţi ? Cum să nu vă 
veseliţi ? Căci vieţuiţi întocmai ca Domnul nostru Iisus Hristos" (Sfmtul 
Teodor Studitul, Bucureşti, 1940, Cuv. 29, p. 155). 

Dar să mergem mai departe şi să arătăm că, după pilda dată de 
Mîntuitorul, sfinţii Săi ucenici şi Apostoli au urmat Lui, întemeind vieţi de 
obşte în lumea creştină din vremea lor. Acest lucru se poate vedea în 
capitolele 2 şi 4 din Faptele Apostolilor, unde, prin predica lor şi minunile 
ce se făceau, a crezut în Hristos mare mulţime de oameni, iar toţi cei ce 
credeau, erau laolaltă şi aveau toate de obşte (Fapte 2, 44). Şi iarăşi zice: 
Inima şi sufletul mulţimii celor ce au crezut erau una şi nici unul nu zicea 
că este al său ceva din averea sa, ci toate le erau de obşte (Fapte 4, 32). 

Aşadar, din cele arătate pînă aici, vedem că adevăraţii şi primii 
întemeietori ai vieţii de obşte au fost însuşi Mîntuitorul şi sfinţii Săi 
Apostoli. Acum se cuvine să aflăm în ce constă viaţa de obşte. 

Viaţa de obşte, după cum am arătat mai sus, înseamnă a avea toate în 
comun. Iată ce zice Sfîntul Vasile în această privinţă: „împărtăşirea vieţi 
celei prea desăvîrşite, eu o numesc pe acaea în care averea cea osebită s-a 
scos afară şi întocmirea socotelii s-a izgonit şi unde toate sînt de obşte: 
sufletele, socotelile, trupurile şi cu cîte se hrănesc şi se slujesc trupurile. De 
obşte, Dumnezeu; de obşte, neguţătoria bunei credinţe; de obşte, mîntuirea; 
de obşte, luptele; de obşte, ostenelile; de obşte, cununile. Unul în cei mulţi 
şi Cel unul, nu singur, ci în cei mulţi. Ce lucru este întocmai în această 
petrecere şi ce este mai fericit ? Ce este mai adevărat decît împreunarea şi 
unirea aceasta ? Ce este mai dulce şi mai cu dar, decît amestecarea aceasta 
a obiceiurilor şi a sufletelor? Oameni din osebite oraşe şi ţări, potrivindu-se 
întru atîta subtirătate a unirii, s-au potrivit, încît un suflet să se vadă în 
multe trupuri şi trupurile cele multe să se arate organe ale unei socoteli" 
(Aşezăminte, cap. 18, p. 60-61). 

Iată ce scrie în alt Ioc despre viaţa de obşte: „Aceia se 

numesc cu adevărat şi sînt călugări de obşte cu fapta, care, lă-sînd lumea 
(adică voile lor cele lumeşti), primesc sărăcia de bunăvoie şi se gătesc spre 
toată scîrba a o suferi pentru mîn-tuirea sufletelor şi, pentru dragostea lui 
Hristos, se dau spre supunere pînă la moarte şi se duc într-o mănăstire care 
are toate lucrurile ei de obşte: şi mîncarea şi băutura şi hainele şi toate cele 
spre trebuinţa cea de nevoie; şi nu zice nimeni că acest lucru este al lui, ci 
toate sînt de obşte ale tuturor. încă nici voia sa nu o are nimeni slobodă, ci 
au un povăţuitor şi dascăl a cărui voie şi poruncă toţi o urmează şi nu 
îndrăzneşte nimeni nici să mănînce cînd vrea, nici să facă altceva fără bine- 
cuvîntare. Oriunde se va trimite, merge fără de cîrtire, fără a mai îndoi 
cuvîntul, fără a se împotrivi sau a se lenevi; ci, punîndu-şi nădejdea în 
rugăciunea stareţului şi a celorlalţi părinţi, se supune cu osîrdie la toată 
slujba mănăstirii. Măcar şi în cale de se va trimite, măcar pe mare de i se va 
porunci să călătorească, măcar şi prin locuri de primejdie de va fi rîn-duit să 
treacă, fără de nici o îndoială săvîrşeşte porunca, nete-mîndu-se nici de 
fiare, nici de foc, nici de apă, nici de vrăjmaşii văzuţi, nici de cei nevăzuţi, 
nici chiar de moarte. Căci precum cei morţi nu se mai tem de moarte, aşa şi 
călugărul este în Hristos ca un mort, cu toate simţurile sale. Şi precum pe un 
trup mort îl poartă cineva cum voieşte, neavînd putere a se împotrivi, aşa şi 
călugărul, toate voile sale le arată moarte şi nu se povăţuieşte de altă voie, 
fără numai de a stareţului său, supunîndu-se întru toate, ca lutul în mîna 
olarului şi ca fierul sub mîna fierarului" (îbidem). 

Această rînduială a vieţii de obşte este cea mai bună dintre toate 
celelalte, fiind asemenea vieţii îngereşti. Fiindcă şi îngerii tot aşa petrec în 
cer, nimeni avînd voia sa, ci toţi sînt supuşi poruncii lui Dumnezeu şi 
nimeni nu zice : „eu sînt mai mare, iar tu mai mic". 

Această rînduială au avut-o şi Sfinţii Apostoli, cînd vie-ţuiau cu 
Domnul nostru Iisus Hristos pe pămînt. încă şi după înălţarea Mîntuitorului 
la ceruri au ţinut această rînduială primii creştini, după cum ne adeveresc 
Faptele Sfinţilor Apostoli, zicînd că inima celor ce au crezut era una, 
asemenea şi toate averile nedespărţite (4, 32). 

Pentru aceasta pe fiecare sfătuim şi îndemnăm ca să alerge la obştile 
cele alcătuite în frică de Dumnezeu, în care nu este neorînduială, tulburare, 
neascultare şi nesupunere; unde nu este pungă deosebită izvodită de 
diavolul, în care, ori ce se pune 

este din furtişag, din viclenie şi din înşelătorie adunată, spre pierzarea 
sufletească şi trupească. Căci unde lucrurile cele de trebuinţă nu sînt de 
obşte şi nu este un cuget şi o unire după voia lui Dumnezeu, „acolo nu 
trebuie a se numi sobor de fraţi, ci adunare de tîlhari". Iar unii ca aceştia nu 
sînt sub pronia lui Dumnezeu, ci sînt părăsiţi de Cel Prea înalt. Aceştia se 
chivernisesc şi se povăţuiesc de satana, după cum zice proorocul David : Şi 
i-a slobozit pe dînşii după meşteşugurile inimii lor (Psalm 80, 12). 

Părinţilor şi fraţilor, 

Zice Sfîntul Vasile: „Cel ce are lucru deosebit în viaţa de obşte, s-a 
despărţit pe sine de Biserica lui Hristos şi de dragostea lui Dumnezeu s-a 
înstrăinat. Unul ca acesta să fie neîmpărtăşit pînă ce se va îndrepta, iar de se 
va obrăznici a se împărtăşi cu Prea Curatele Taine cele înfricoşate, să ştie 
că spre osindă mănîncă şi bea Trupul şi Sîngele Domnului şi va avea parte 
cu bubosul Gheezi, cu vînzătorul Iuda şi cu cei asemenea lor. Iar dacă 
dezleagă cineva, dintre episcopi sau egumeni, să se facă unele ca acestea şi 
rînduiesc învăţături împotriva Sfinţilor Părinţi, vor da seama, în ziua 
judecăţii, cu ucigaşii şi cu pierzătorii tîlhari, fiindcă dau pricină, prin 
nebăgarea lor de seamă, prin lene şi prin călcarea pravilei, de vătămare şi 
răpire a multor suflete de diavolul. 

Că oricine pune gînd să aibă ceva deosebit în mănăstire sau în afara 
ei, spre negustorie, acela se face fur şi tîlhar de ale sale, precum Anania şi 
Safira. Că de vreme ce s-a lepădat de sine la primirea cinului călugăriei şi 
şi-a închinat sufletul şi trupul lui Dumnezeu şi a făgăduit înaintea îngerilor 
şi a sfinţilor că va petrece viaţa în sărăcie şi în scîrbă, cum nu se va arăta 
mincinos înaintea lui Dumnezeu şi înşelător lui însuşi şi fur de cele sfinte ? 
Pentru aceasta, cel ce cu adevărat doreşte mîntuirea sufletului său, nimic al 
său sa nu aibă fără binecu-vîntare, nici voia lui să urmeze şi cu înlesnire se 
va mîntui în viaţa cea îngerească a obştii" (Prefaţă la cartea Sfîntului 
Teodor Studitul a episcopului Filaret al Rîmnicului, Bucureşti, 1940, p. 36- 
39). 

Iată că, atît de la Sfîntul Vasile, cît şi din această prefaţă a acestui 
episcop s-a arătat, pe scurt, în ce constă adevărata viaţă de obşte. 

Aici m-am gîndit să mai adaug ceva. îmi aduc aminte de 

batrînul meu stareţ Ioanichie Moroi, Dumnezeu să-1 ierte. El a slujit Sfînta 
Liturghie, zilnic, timp de mai mulţi ani şi îşi întărea viaţa trupească şi 
duhovnicească cu împărtăşirea Sfintelor şi Prea Curatelor Taine ale lui 
Hristos şi venea la masa, citindu-ne adesea cuvinte pentru viaţa de obşte de 
la Sfîntul Teodor Studitul şi Sfîntul Vasile cel Mare. Numai sîmbăta şi 
Duminica mînca cu noi la masă. în zilele cînd ne citea, după ce termina, ne 
spunea : Cînd se va strica viaţa de obşte prin mănăstiri, prea puţini se vor 
mîntui şi vor ajunge mănăstirile pustii . Căci unde nu este rînduială 
canonică în mănăstire, acolo nu este nici mîntuire. 

Cine ştie dacă noi, păcătoşii, nu vom ajunge să vedem aceste lucruri 
împlinite prin mănăstirile noastre ! 

Acum. după ce am arătat în ce constă viaţa de obşte în sfintele 
mănăstiri, să arătăm care din Sfinţii Părinţi au trăit în viaţa de obşte şi au 
întemeiat mari lavre care au fost conduse de stareţi cu viaţă sfîntă şi făcători 
de minuni. Să ştiţi că dumnezeieştii Părinţi, avînd pilda Mîntuitorului şi a 
Sfinţilor Apostoli care au întemeiat primele obşti creştine, unde era o 
pungă, o masă şi o biserică, în acest chip au organizat mănăstirile cu viaţă 
de obşte. Astfel, avem pe Sfîntul Hariton Mărturisitorul, pe Sfîntul 
Teodosie cel Mare, începătorul vieţii de obşte în Palestina; pe sfinţii 
Eftimie cel Mare, Pahomie cel Mare, Sava cel Sfinţit, Gherasim de la 
Iordan, Pasarion, Dorotei, Marcu, Isaia pustnicul, Varsanufie şi Ioan, 
Sfîntul Ioan Scărarul, Sfîntul Vasile cel Mare, Sfîntul Teodor Studitul şi 
Mărturisitorul, Atanasie din Athos, sfinţii Antonie şi Teodosie ai Pecerskăi, 
sfinţii Nicodim de la Tismana şi Daniil Sihastru, Cuviosul Paisie de la 
Neamţ şi mulţi alţi Părinţi ai mănăstirilor cu viaţă de obşte din Sfîntul 
Munte Athos, din Rusia, din Grecia, din Bulgaria şi Serbia, ca şi din Apus 
— sfinţii Ioan Casian, Benedict de Nursia şi altă mulţime nenumărată de 
sfinţi, care au trăit în mănăstirile cu viaţă de obşte, unde mii şi zeci de mii 
s-au ostenit şi s-au mîntuit cu darul lui Dumnezeu, atît monahi, cît şi 
monahii. 

De aceea, viaţa de obşte este calea cea mai călcată şi mai bătătorită pe 
care foarte mulţi au călătorit şi cu ajutorul lui Dumnezeu s-au mîntuit. 

Dar să zicem ceva şi despre cei din viaţa idioritmică, adică din viaţa 
de sine. Despre aceştia trebuie să ştim că au mai multă osteneală şi grijă, 
fiindcă toţi sfinţii cu un glas mărturisesc că rădăcina tuturor faptelor bune 
este tăierea voii; la fel. 

şi a tuturor răutăţilor, izvor şi pricină este voia liberă a fiecăruia. Adică a nu 
se stăpîni de altul, ci tot ce i se va părea lui să facă. Această voie liberă o au 
cei ce trăiesc de capul lor, separat. Pentru că de nimeni nu se sfiesc, de 
nimeni nu au grijă; nădăjduiesc în banii sau averea lor, multă ori puţină cit 
o au; ce li se va părea, aceea fac; cînd vor şi cit vor mănîncă şi beau; de nu 
se trezesc la rugăciune, nu are cine să-i mustre; de nu-şi vor săvîrşi 
canonul, nimeni nu-i va certa; de le va veni ispită, nu are cine să-i 
sfătuiască; de li se va întîmpla scîrbă, nu este cine să-i mîngîie; de vor 
cădea, nu este cine să le dea mina, după Dumnezeu, ca să-i ridice, că nu au 
pa cineva căruia să-i fie milă de sufletele lor, nici să poarte grijă de 
mîntuirea lor. Şi aşa toate răutăţile se adună la cei ce trăiesc de capul lor. 
Pentru aceasta am zis că viaţa cea mai bună şi mai sigură de mintuire 
pentru călugări este viaţa de obşte. 

Iar de doreşte cineva să petreacă calea cea de a treia, adică să ducă 
viaţă pustnicească, unuia ca aceluia trebuie, cu adevărat, să-i prisosească 
osteneala şi nevoinţa. Trebuie să vieţuiască la un loc liniştit, singur 
ostenindu-se. Dar îndrăznesc a zice că în vremea de acum este cu anevoie a 
duce cineva viaţa aceasta. A fost demult, cu adevărat, vreme potrivită 
pentru săvîrşirea acestui fel de nevoinţa pe care au dus-o sfinţii Antonie, 
Onufrie, Pavel Tebeul, Paisie, Sisoe, Marcu din Abisinia şi mulţi alţii pe 
care numai Dumnezeu îi ştie. 

Unii ca aceştia, săptămîni întregi nu gustau hrană: alţii, în toată viaţa 
lor nu au băut vin, iar untdelemn şi peşte nici cu ochii nu au văzut. Se 
hrăneau cu buruieni şi rădăcini, şi nu numai faţă de femeie, dar nici de 
bărbat nu vedeau. Rugăciunea lor era necurmată, goliciunea lor numai cu o 
vechitură şi-o acopereau, multe lupte de la draci şi de la fiare răbdau; cu 
frigul, cu arşiţa şi cu setea pe sine se chinuiau şi multe alte nevoinţe prea 
mari în toată viaţa lor făceau, fiind plini de dragoste pentru Dumnezeu. 
Alţii în peşteri şi în crăpăturile pămîn-tului petreceau, cărora, după mărturia 
Apostolului Pavel, lumea nu le era vrednică (Evrei 11, 38). Acestor sfinţi 
astăzi nimeni nu le mai poate urma. 

Viaţa de obşte este calea cea mai lesnicioasă pentru toţi, şi pentru cei 
mai slabi şi pentru cei mai rîvnitori. 

Părinţilor şi fraţilor, 

Dacă voiţi să vă mîntuiţi mai sigur şi mai uşor, nevoiţi-vă pentru 
Hristos în viaţa cea de obşte, în ascultare, în smerenie, 

în iubire şi rugăciune şi citiţi mai ales aceste cărţi : Vechile rînduieli ale 
vieţii călugăreşti, Vieţile sfinţilor Pahomie cel Mare, Orsisie şi Teodor cel 
Sfinţit; Aşezămintele călugăreşti ale Sfintului Vasile, Sfintul Teodor 
Studitul; Cartea marilor Stareţi Varsanufie şi Ioan, Avva Dorotei; Scara 
Sfintului Ioan Scărarul şi alte cărţi care învaţă cu de-amănuntul rînduiala 
vieţii de obşte. Citind aceste cărţi, vă veţi lămuri şi vă veţi hotărî să urmaţi, 
după putere, sfinţita petrecere a vieţii de obşte şi cu darul Mîntuitorului 
nostru Iisus Hristos, prin mijlocirea şi rugăciunile Preasfintei şi Preacuratei 
Maicii Sale şi ale tuturor sfinţilor, vă veţi mîntui. AMIN ! 




PREDICA DESPRE FRICA 
DE DUMNEZEU 



„Frica de Dumnezeu este înţelepciunea, 
iar ferirea de rău este ştiinţa* 
(Pilde U, 10).' 

Iubiţi credincioşi, 

A. 

In predica de astăzi, eu, nevrednicul şi neputinciosul în lucrarea 
celor bune, voiesc să vă amintesc sfinţiilor şi frăţiilor voastre, de 
una din cele mai mari virtuţi creştineşti, adică despre frica de 
Dumnezeu, care ne ajută nouă tuturor să mergem pe calea cea 
scumpă a mîntuirii, prin lucrarea tuturor poruncilor Lui. Cu această 
mare virtute au strălucit în lume toţi sfinţii şi aleşii lui Dumnezeu. 

Mai întîi să vedem ce spune Sfînta Scriptură despre frica de 
Dumnezeu. 

Duhul Sfînt, vorbind prin gura sfîntului şi marelui prooroc 
David, zice : Frica Domnului este începutul înţelepciunii (Psalmul 
110, 10). Solomon, fiul lui David, zice: Frica Domnului este 
învăţătură şi înţelepciune (Proverbe 16, 41); iar Isus Sirah, în cartea 
înţelepciunii lui, zice: Frica Domnului mai presus de toate covîrşeşte 
(Isus Sirah 25, 14). Iată şi alte mărturii despre frica de Dumnezeu : 
Frica Domnului este izvor de viaţă (Proverbe 14, 28); Frica 
Domnului este rădăcină a înţelepciunii (Isus Sirah 1, 19); Frica 
Domnului este comoară veşnică a dreptăţii (Isaia 33, 6); şi voi da lor 
altă cale şi altă inimă, ca să se teamă de Mine (Ieremia 32, 39-40). 

Să întrebăm şi pe Sfinţii şi dumnezeieştii Părinţi ai Bisericii lui 
Hristos, ce este frica de Dumnezeu. Ei, conglăsuind cu Sfînta 
Scriptură, ne spun: „Frica de Dumnezeu este început al 

faptelor hune" (Sfântul Nicodim Aghioritul); , .Frica de Dumnezeu este 
început al vieţii celei adevărate a omului" (Filocalia, voi. 10, cuv. 1). 
Sfîntul Efrem Şirul aseamănă frica de Dumnezeu cu o sabie cu două tăişuri, 
care taie toată pofta cea rea (Cuvînt către monahi pentru toată întrarmarea). 
Sfintul Simeon Noul Teolog numeşte frica de Dumnezeu „armă nebiruită a 
credinţei 1 -' (Filocalia, voi. 6, p. 37). Ilie Ecdicul o numeşte ,început al 
virtuţilor" (Filocalia, voi. 4, p. 281); iar dumnezeiescul Părinte Ioan 
Scărarul o aseamănă cu soarele care, trimiţînd o rază în cămară, descoperă 
în ea chiar şi cele mai mici gunoaie şi prafuri subţiri (Scara., cuv. 26). în alt 
loc tot el zice: „înmulţirea fricii de Dumnezeu este început al dragostei" 
(Scara, cuv. 30). 

Mergînd mai departe pe drumul cuvîntului nostru, să arătăm din ce se 
naşte această virtute în suflatul omului. Să ascultăm mai întîi pe Sfîntul 
Maxim Mărturisitorul care zice că frica de Dumnezeu se naşte din credinţa 
în Dumnezeu: Cel ce crede, se teme; iar cel ce se teme, se smereşte 
(Filocalia. voi. 2, cuv. 16). Iar Sfîntul loan Scărarul spune că frica de 
Dumnezeu se naşte din cunoştinţa de sine, adică din smerenie; „Cine s-a 
cunoscut pe sine, a ajuns la înţelepciunea fricii de Dumnezeu" (Scara, cuv. 
25). 

Sfîntul Petru Damaschin adevereşte că frica de Dumnezeu se naşte din 
credinţă, zicînd: ,.De aceea, eu ticălosul, sînt mai rău decît un necredincios 
că nu vreau să lucrez ca să aflu credinţa cea mare şi prin ea să v'm la 
temerea de Dumnezeu şi la începutul înţelepciunii Duhului" (Filocalia, voi. 
5,p. 196). 

Să arătăm, în continuare, de cîte feluri este frica de Dumnezeu. După 
mărturia Sfintuîui Petru Damaschin, frica de Dumnezeu este îndoită şi 
anume: „Este o frică de Dumnezeu care se zice şi începătoare şi una 
desăvîrşita care se naşte din cea începătoare" (Filocalia, voi. 5. p. 198). 
Despre frica de Dumnezeu cea începătoare ns vorbeşte Sfînta Scriptură, 
zicînd: Cu frica Domnului se abate fiecare de la rău (Proverbe 15, 29); 
Pătrunde cu frica Ta cărnurile mele, că de judecăţile Tale m-am temut 
(Psalm 118, 120). Frica de Dumnezeu începătoare este frică de rob. Cu 
această frică se abate omul de la rău şi începe a lucra binele (Psalm 33, 13). 
Cu cît se nevoieşte cineva spre bine şi cu cît creşte în el frica de Dumnezeu, 
cu atît omul începe să cunoască şi cele mai mici greşeli ale sale, pe care 
niciodată nu le luase în seamă pînă atunci, fiindcă se afla întru întunericul 
neştiinţei. Iată un exemplu. 

Cineva merge noaptea pe un drum alunecos şi plin de noroi şi se 
întîmplă să cadă jos şi se murdăreşte, însă din cauza întunericului nu poate 
să-şi dea seama cum şi cît de tare şi-a murdărit hainele sale. Dar călătorind, 
abia la lumina zilei îşi dă seama cît de mult şi-a pătat hainele sale cu apă şi 
noroi. Asemenea se întîmplă şi celui începător în frica de Dumnezeu. Ştie 
că a căzut şi este murdar, dar nu cunoaşte cu de-amănun-lul in ce stare 
groaznică este. Dar desăvîrşindu-se în frica de Dumnezeu cea începătoare, 
ajunge la a doua treaptă a fricii de Dumnezeu, cum zice David: Frica 
Domnului este curată şi ră-mîne în veacul veacului (Psalm 18, 10), 
(Filocalia, voi. 9, Sfîntul Dorotei, Cuvînt despre frica de Dumnezeu). 

Despre cele două feluri ale fricii de Dumnezeu zice şi Sfîntul Maxim 
Mărturisitorul: „Temerea de Dumnezeu este de două feluri: una curată şi 
alta necurată, deoarece şi oamenii, unii sînt păcătoşi, iar alţii drepţi. Drepţii 
păzesc în ei, prin curăţia şi neprihănirea conştiinţei, temerea de Dumnezeu 
cea dintîi, cinstindu-L pentru măreţia covîrşitoare a puterii Lui ne-sfîrşite; 
iar păcătoşii aşteaptă de la El, prin temerea a doua. pedepsele pentru 
greşeli. Temerea curată rămîne pururea şi niciodată nu se şterge, după 
cuvîntul: Frica Domnului curată rămîne în veacul veacului (Psalm 18, 10). 
Iar temerea necurată se stinge şi trece, dispărînd prin pocăinţă. Drept aceea. 
Apostolul, spunînd de cel ce se teme că nu e desăvîrşit în iubire, are în 
vedere temerea care nu e curată, iar Proorocul, spunînd că nu sînt lipsiţi de 
nimic cei ce se tem de Domnul, are în vedere temerea curată" (Filocalia, 
voi. 3, p. 42), 

Sfîntul Petru Damaschin, ca şi Sfîntul Maxim, zice: „Semnul fricii 
dintîi (adică a celei începătoare şi de rob) stă în a urî păcatul şi a ne mînia 
pe el, ca nişte răniţi de fiare; iar al fricii desăvîrşite stă în a iubi virtutea şi a 
ne teme de abatere, fiindcă nimeni nu este neschimbător. De aceea, la tot 
lucrul în viaţa aceasta sîntem datori să ne temem întotdeauna de cădere, 
văzînd pe marele prooroc şi împărat plîngînd pentru două păcate şi pe 
Solomon abătîndu-se la atîta răutate, şi auzind pe Apostolul care spune : 
Celui ce i se pare că stă, să ia aminte să nu cadă (I Corinteni 10, 12). Iar 
dacă zice careva că dragostea scoate afară frica, după cuvîntătorul de 
Dumnezeu (I Ioan 4, 18), bine zice, dar pe cea dintîi şi începătoare. Căci 
despre frica desăvîrşită, zice David: Fericit bărbatul care se teme de 
Domnul şi în poruncile Lui voieşte foarte (Psalm 111, 1), adică iubeşte 
foarte virtutea, Acesta se află pe treapta de fiu 

al lui Dumnezau după dar, fiindcă nu face aceasta de frica muncilor, ci 
numai din iubire către Dumnezeu" (Filocalia, voi. 5, p. 200). 

Iubiţi credincioşi, 

După ce am arătat ce este frica de Dumnezeu, din ce se naşte şi de cîte 
feluri este. vom arăta şi care sînt roadele ei. Pentru a ne da seama cit de 
mare este această comoară a virtuţilor şi cită vistierie de bunătăţi izvorăsc 
dintr-însa. să întrebăm iarăşi dumnezeiasca Scriptură. Ea ne spune că 
roadele fricii de Dumnezeu sînt; începerea înţelepciunii (Proverbe 1, 7; 9, 
10); adăugire de zile (Proverbe 10, 28); izvor de viaţă (Proverbe 14, 27); 
ferirea de rău (Proverbe 8, 13); cinstirea de Dumnezeu (Psalm 5. 7), 
slujirea lui Dumnezeu, după cuvîntul psalmistului: Slujiţi Domnului cu 
frică şi vă bucuraţi Lui cu cutremur (Psalm 2.11: Evrei 12, 28). 

Frica Domnului ne ajută să lucrăm la mîntuirea noastră, după mărturia 
Sfintului Apostol Pavel, care îndeamnă pe fili-peni, zicîndu-le: Cu frică şi 
cu cutremur lucraţi la mîntuirea voastră (Filipeni 2. 12). Frica Domnului 
aduce omului de la El tot binele (Deuteronom 6. 24; 8, 6; 10, 12). Frica 
Domnului ne ajută la dobîndirea curăţeniei şi a sfinţeniei, după învăţătura 
Sfintului Apostol Pavel care zice: Avînd, deci, aceste făgăduinţe, iubiţilor, 
să ne curăţim pe noi de toată întinăciunea trupului şi a duhului, făcînd 
sfinţenie întru frica lui Dumnezeu (II Co-rinteni 7, 1). Frica Domnului ne 
ajută să judecăm cu dreptate (II Paralipomena 20, 6-7). Frica Domnului 
ajută celor ce cîr-muiesc cu dreptate (Ieşire 18, 29; II împăraţi 23, 3). Frica 
Domnului ne face plăcuţi Lui, după cuvîntul: „în orice neam, cel ce se teme 
de Domnul şi face dreptate, este primit la El" (Fapte 10, 35). Frica 
Domnului ne face să fim iubiţi de Dumnezeu şi să luăm de la El nenumărate 
bunătăţi, după cele scrise: Cît este de mare mulţimea bunătăţilor Tale, 
Doamne, pe care ai gătit-o celor ce se tem de Tine (Psalm 30, 19). Frica 
Domnului ne ajută să cîştigăm mila lui Dumnezeu, după mărturia Sfintei 
Scripturi: Că după înălţimea cerului de la pâmînt, a întărit Domnul mila Sa 
spre cei ce se tem de El (Psalm 102, 11, 17). Frica Domnului ne ajută să fim 
auziţi de Dumnezeu în rugăciunile şi necazurile noastre: Voia celor ce se 
tem de El va face şi rugăciunea lor va auzi şi-i va mîntui (Psalm 144, 19). A 
întărit Domnul mila Sa spre cei ce se tem de El (Psalm 102, 11, 17). Frica 
Domnului ne face vrednici de binecuvîntarea lui Dum- 

nezeu (Deuteronom 5, 29; 6, 24; Psalm 24, 12-14). Frica Domnului ne 
apără de frica oamenilor, după cuvântul psalmistului: „Nu mă voi teme de 
rele că Tu cu mine eşti" (Psalm 22, 4). Şi iarăşi: De frica voastră nu ne vom 
teme, nici ne vom tulbura, căci cu noi este Dumnezeu (Isaia 12, 2). Şi 
iarăşi: Să nu te temi de faţa lor, că Eu cu tine sînt să te scot, zice Domnul 
(Ieremia 1, 8; Iezechiel 2, 6). Iar Mîntuitorul, întărind, spune : Să nu vă 
temeţi de cei ce ucid trupul, iar sufletul mi pot sâ-l ucidă; ci să vă temeţi 
mai vîrtos de cel ce poate să piardă şi sufletul şi trupul in gheenă (Matei 
10, 28; Luca 12, 4-5). 

Şi dumnezeieştii Părinţi vorbesc despre roadele fricii de Dumnezeu. 

Sfintul Isaac Şirul spune că frica de Dumnezeu este temelia călătoriei 
omului spre cer (Cuv. 1). Sfintul Nicodim Aghiori-lul spune că frica de 
Dumnezeu este izvor, maică si rădăcină a priceperii şi a toată fapta bună 
(Paza celor cinci simţuri, Cap. 11). Iar Sfintul Grigorie Teologul arată că 
frica de Dumnezeu ajută la păzirca poruncilor şi la curăţia trupului, zicînd: 
Unde este frică, acolo este şi păzire; iar unde este păzire de porunci, acolo 
este şi curăţirea trupului. Altă roadă a fricii de Dumnezeu este şi aceea că 
omul ajuns, prin darul lui Dumnezeu, la ea nu se mai teme de nimic. Acest 
lucru îl spune Sfintul loan Scărarul: „Cine a ajuns sluga Domnului, acela se 
teme numai de Stăpînul său. Iar cine n-are frică de Dumnezeu, acela se 
teme şi de umbra sa" (Scara, cuv. 21). 

Aceste puţine fiind zise despre roadele fricii de Dumnezeu din 
dumnezeiasca Scriptură şi de la Sfinţii Părinţi, este potrivit să arătăm cîteva 
nume de sfinţi şi aleşi ai lui Dumnezeu, care mai mult decît alţii au strălucit 
în lume cu această podoabă nepreţuită a fricii de Dumnezeu. 

Intîi să ne aducem aminte de Noe care, primind poruncă să facă o 
corabie, temîndu-se de Dumnezeu, a fâcut-o (Evrei 11, 7). După Noe, 
patriarhul Avraam a arătat atîta frică de Dumnezeu, încît s-a sîrguit să 
aducă jertfă lui Dumnezeu pe unul născut fiul său, Isaac, pe care însuşi 
Dumnezeu îl mărturiseşte a fi cu adevărat om temător de Dumnezeu şi îi 
zice prin îngerul său: Avraame, Avraame. . . acum am cunoscut că te temi tu 
de Dumnezeu şi nu ţi s-a făcut milă de fiul tău pentru Mine (Facere 22, 11- 
12). Apoi, nepotul său, patriarhul Iosif cel prea frumos şi prea minunat, 
avînd frica Iui Dumnezeu, n-a ascultat de viclenia femeii, spre a face păcat 
cu ea, ci a zis: Cum voi face acest cuvînt al tău să păcătuiesc înaintea lui 
Dumnezeu? (Facerea 39, 9), 



PREDICI DUHOVNICEŞTI 21 

Alţi bărbaţi sfinţi, temători de Dumnezeu, au fost toţi proorocii 
Legii Vechi, ca; Moise, Samuel, Ilie Tesviteanul, Isaia, Ieremia, 
Daniel şi dreptul Iov, iar în Legea Harului, Fecioara Măria, Dreptul 
Simeon, Sfintul Ioan Botezătorul, Sfinţii Apostoli şi toţi sfinţii şi 
mucenicii care s-au jertfit pentru Hristos şi au strălucit în fapte bune. 

Iubiţi jraţi creştini, 

Voi încheia acest cuvînt cu o istorioară morală, spre folosul 
tuturor. 

Un creştin era obişnuit să fure. Odată, pe vremea seceri- * şului, 
văzînd pe cîmp o mulţime de clăi de grîu, a hotărît în mintea sa să fure. 
Venind acasă, a pregătit căruţa şi caii şi, luînd cu el pe fiica sa de cinci 
ani, la miezul nopţii a plecat la furat. După ce s-a uitat în toate părţile 
ca să nu-1 vadă cineva, a luat cîţiva snopi de grîu dintr-o claie şi i-a 
adus la căruţă. Atunci copila, fiind pornită de puterea lui Dumnezeu, a 
zis către tatăl ei: „Tată, ai uitat ceva. Poate era bine să priveşti şi în sus, 
că în celelalte părţi am văzut că te-ai uitat". Atunci, el, cugetînd adînc 
la cuvîntul fetiţei şi aducîndu-şi aminte de Dumnezeu Care vede toate, 
a dus snopii de grîu la locul lor, a luat căruţa şi s-a întors fără nimic 
acasă. Apoi a spus femeii sale: „în noaptea aceasta Dumnezeu mi-a 
vorbit prin gura acestei copile nişte cuvinte care m-au întors la 
pocăinţă. De acum nu voi mai fura niciodată în viaţa mea". 

Apoi s-a dus la spovedanie la un duhovnic bun, şi-a mărturisit 
toate păcatele, a primit canon şi din acea vreme şi-a îndreptat viaţa. 

Să dea Bunul Dumnezeu ca şi noi, păcătoşii, cînd ne ispiteşte 
satana cu orice fel de păcat, să ne ridicăm privirea la Cel ce vede 
toate şi, fiind îngrădiţi cu frica de Dumnezeu, să părăsim păcatele ca 
să moştenim viaţa veşnică. AMIN ! 



PREDICA DESPRE 
DREAPTA SOCOTEALA 



„ Toate cele peste măsură sînt d« la 
draci" (Pateric, cap. 25, Despre socotinţă, 
p. 158). 



Părinţilor, fraţilor şi iubiţi credincioşi, 

La începutul acestei cărţi mi s-a părut de folos a vorbi despre darul 
deosebirii, adică despre dreapta socoteală, care este podoaba faptelor 
bune, după cel ce a zis că „pe tot lucrul îl împodobeşte măsura. Căci 
cele fără de măsură, chiar de se socotesc a fi bune, întru vătămare se mută" 
(Sfîntul Isaac Şirul, Cuv. 1, Mănăstirea Neamţ, ed. 1819, p. 28). Şi chiar 
dacă eu, leneşul şi neiscusitul întru toate cele bune, nici cu vîrful degetului 
nu m-am atins prin lucrare, de această mare bunătate a dreptei socoteli, 
totuşi m-am gîndit că uneori şi un orb poate fi de folos, atunci cînd va ţine 
în mîna sa o lumină aprinsă pentru cei ce văd. Cu această nădejde 
mîngîindu-mă, am vrut să slujesc celor ce călătoresc pe această cărare spre 
cer şi prin ale căror sfinte rugăciuni nădăjduiesc şi eu, nevrednicul, să fiu 
miluit de Mîntuitorul nostru în ziua cea mare a Judecăţii de apoi. Scopul 
pentru care am vrut să amintesc monahilor şi creştinilor despre dreapta 
socoteală, a fost acela de a le face cunoscută, de la început, această 
împărăteasă a faptelor bune, pentru a nu uita de această sare care îndulceşte 
jertfa ostenelilor şi care o fac a fi bineprimită şi plăcută lui Dumnezeu. Căci 
fără de această sare duhovnicească, după cum spuneam mai sus, toate cele 
bune se strică şi întru vătămare se mută. 

Dumnezeiasca Scriptură şi Sfinţii Părinţi numesc dreapta 

socoteală „soare" {Efeseni 4, 26; Sfîntul Casian Romanul, Filo-* calia, voi. 
1, p. 131). în alt loc, Sfînta Scriptură o numeşte cîrmă a vieţii şi sfat, zicînd: 
Cei ce nu au cîrmuire, cad ca frunzele; Mîntuirea stă întru mult sfat 
(Proverbe 11, 14); Sfatul bun te l;apăzi (Proverbe 2, 1 1). Sfintul Antonie o 
arată a fi cea mai mare dintre toate faptele bune şi o numeşte „ochi şi 
luminător al sufletului" (Sfintul Casian Romanul, Filocalia, voi. 1). Alţii i- 
au zis „izvorul, rădăcina, capul şi legătura tuturor virtuţilor". Sfintul Petru 
Damaschin o numeşte „Lumina care arată celui ce o are" (Filocalia, voi. 5, 
p. 123). De asemenea şi unii înţelepţi profani, vorbind despre dreapta 
socoteală, au spus: „Perfecţiunea este măsura în toate", adică acea rară 
ştiinţă de a acorda fiecărui lucru şi fiecărui act din viaţă însemnătatea 
cuvenită — după măsura valorii lui — şi de a nu amesteca lucrurile mă- 
runte cu cele de preţ. Tot ei au mai numit-o „ştiinţa desăvîr-şirii". 

Prin ce fapte bune ajunge omul să cîştige această împărăteasa a 
virtuţilor ? Despre acest lucru Sfinţii Părinţi ne spun că „nepătimirea naşte 
dreapta socoteală" (Sfîntul Maxim Mărturisitorul, Filocalia, voi. 2, p. 59). 
Acelaşi sfînt zice că „mintea deprinsă cu făptuirea înaintează în dreapta 
socoteală" (Sfîntul Maxim Mărturisitorul, Filocalia, voi. 2 p. 59). Awa 
Serapion spune că , ,darui deosebirii (dreptei socoteli) îl cîştigă omul atunci 
cînd nu va crede părerii sale, ci va urma în toate învăţăturii Părinţilor celor 
iscusiţi (Sfîntul Casian Romanul, Filocalia, voi. 1, p. 136). Awa Moise 
spune aproape acelaşi lucru ca Awa Serapion despre dreapta socoteală: 
„Dreapta socoteală nu se cîştigă decît prin smerenie, care na face să arătăm 
Părinţilor nu numai faptele, ci şi gîndurile noastre şi să nu ne încredem în 
părerea noastră nicidecum; ci în toate să urmăm povăţuirile bătrînilor şi să 
credem că este bun ceea ce vor socoti ei ca atare. Aceasta nu numai că face 
pe monah să- rămînă neabătut de la calea cea dreaptă, prin discernămîntul 
adevărat, ci îl şi păzeşte nevătămat de toate cursele diavolului" (Idem, p. 
135). La fel cu Awa Moise, dumnezeiescul Părinte Ioan Scărarul spune că 
„din ascultare se naşte smerenia; iar din smerenie, dreapta socoteală" 
(Scara, Cuv. 4, p. ţ3). Sfîntul Isaac Şirul, arătînd valoarea dreptei socoteli, 
zice că „lucrarea cea cu măsură, cu osteneală şi cu statornicie petrecătoare 
este cea mai de preţ" (Cuv. 55, p. 259). 



ă4 URCUŞ SPRE ÎNVIERE 



Părinţilor şi fraţi creştini, 

Pinâ aici am adunat cîteva mărturii din Sfînta Scriptură şi de la Sfinţii 
Părinţi despre numirile dreptei socoteli, precum şi despre virtuţile din care 
se naşte această minunată şi cuprinzătoare faptă bună. în continuare vom 
arăta cîte ceva despre felul cum trebuie să se folosească cineva de dreapta 
judecată, în lucrarea tuturor faptelor bune. 

Pentru a înţelege mai clar cele ce se vor arăta, trebuie să cunoaştem că 
sufletul are trei părţi: partea raţională, partea mînioasă şi partea poftitoare, 
pentru a le putea da lucrarea cuvenită. De asemenea, trebuie să avem grijă 
şi de cele necesare trupului nostru. Felul în care trebuie să chivernisim, cu 
dreaptă socoteală, cele trei părţi ale sufletului şi trupului nostru ni-1 arată 
dumnezeiescul Părinte Maxim Mărturisitorul, zicînd: „De vrei să fii drept, 
dă fiecărei părţi din tine, adică sufletului şi trupului, cele de care sînt 
vrednice. Părţii raţionale a sufletului dă-i citiri, vederi duhovniceşti şi 
rugăciuni; iuţimii dă-i dragoste duhovnicească ce se opune urii; părţii 
poftitoare dă-i cumpătare şi înfrînare, iar trupului, hrană şi îmbrăcăminte, 
atît cît îi sînt de trebuinţă" (Filocalia, voi. 2, a 4-a sută a capetelor despre 
dragoste, Cuv. 44, p. 105-106). 

De mare grijă avem nevoie pentru a întrebuinţa in orice loc şi timp 
dreapta socoteală în vorbire, deoarece, după mărturia Sfintei Scripturi, 
moartea şi viaţa sînt în mina limbii, iar cei ce îşi stăpînesc limba vor mînca 
roadele ei (Proverbe 18, 21). Să ţinem seama de dreapta socoteală atunci 
cînd avem de vorbit mai mult, deoarece din multă vorbă nu vom putea 
scăpa de păcat (Proverbe 10, 19) şi cursd tare sînt omului buzele lui şi se 
prinde cu cuvintele gurii sale (Proverbe 6, 2). Dumnezeiasca Scriptură, 
arătînd marele folos pe care-1 dobîndeşte omul din paza cuvintelor sale, zice 
: Cel ce îşi păzeşte gura sa, îşi păzeşte sufletul (Proverbe 13, 3). Iar 
dumnezeiescul Apostol Iacov, arătînd cît de mare este valoarea dreptei 
socoteli în cuvînt, zice: De nu greşeşte cineva în cuvînt, acela este bărbat 
desâvîrşit, puternic a-şi înfrîna şi tot trupul (Iacov 3, 2). Sfîntul Ioan Scă- 
rarul, arătînd că de multe ori slava deşartă îndeamnă pe om la vorbă multă, 
zice: Multa vorbire este scaun al slavei deşarte (Scara, Cuv. 1 1, C. 2, p. 
77), iar Sfîntul Talasie zice: Cînd vorbeşti, alege din cele cinci feluri de 
vorbire numai trei, de al patrulea nu te folosi des, iar de al cincilea fugi 
(Filocalia, voi. 4, Despre dragoste, înfrînare şi vieţuirea cea după minte 
către Pavel prezviterul, suta întîi, C. 69, p. 8). Clement Viemide arată 

cele cinci feluri de vorbire: numire, cînd numim pe cineva; întrebare, cînd 
întrebăm pe cineva; rugare, cu care ne rugăm de cineva; hotărîtor, cînd 
hotărîm şi vorbim în mod sigur şi poruncitor, cînd poruncim în mod 
autoritar. El zice: „Foloseşte în vorbirea ta numai primele trei, iar modul 
hotărîtor şi poruncitor nu-1 folosi" (Sfîntul Nicodim Aghioritul, Războiul 
nevăzut, Cap. 24, p. 67). 

Ca şi în vorbire, şi în tăcere ne trebuie dreaptă socoteală. Cu toate că 
această faptă bună este de mare folos celui ce se nevoieşte pentru mîntuirea 
sufletului său, uneori însă, de nu o vom face cu dreaptă socoteală şi bună 
cuviinţă, ne poate aduce pagubă şi păcat. Dumnezeiescul Părinte Isaac Şirul 
zice că „tăcerea este ajutătoare în lucrurile cele bune, mai înaltă decît toate 
lucrurile vieţii monahale" (Cuv. 34, p. 220); „tăcerea este taină a veacului 
viitor" (Scrisoarea a 4-a către Sfîntul Si-meon de la muntele Minunat, p. 
416). Apoi, arătînd şi pricinile pentru care cineva tace, zice: „Pentru trei 
lucruri tace cineva: pentru slava oamenilor, pentru ferbinţeală şi rîvna 
faptei celei bune sau pentru că are convorbire tainică cu Dumnezeu şi de 
aceea mintea lui este atrasă de tăcere" (Cuv. 26, p. 171). Apoi, zice: „Nimic 
nu răceşte focul care vine de la Sfîntul Duh în inima monahului, spre 
sfinţenia sufletului, ca vieţuirea împreună şi multa vorbire, în afară de cea 
cu fiii tainelor lui Dumnezeu, care sporeşte cunoştinţa şi ne apropie de El. 
Că o vorbire ca aceasta deşteaptă sufletul către viaţă şi dezrădăcinează 
patimile, iar gîndurile cele urîte le alină mai mult decît toate faptele cele 
bune. Să nu-ţi cîştigi prieteni, nici împreună tăinuitori. decît numai pe unii 
ca aceştia pentru ca să nu se poticnească sufletul tău şi să te abaţi din calea 
Domnului" (Cuv. 43, p. 215-216). Iar Sfîntul Varsanufie zice că tăcerea 
intru cunoştinţă, cu dreaptă socoteală, este mai înaltă decît teologia. 

De aceea, fiecare să-şi cerceteze gîndurile care îi vin în inimă, căci 
multora dintre ele nu este bine a le da drumul să iasă din gură. Sfîntul Isaac 
Şirul, arătînd că nu se cade celui nesporit în lucrare să vorbească, zice: 
„Dacă nu ai lucruri, nu vorbi despre fapta bună" (Cuv. 56, p. 269); iar 
Sfîntul loan Scărarul zice că „cel ce este prieten al tăcerii se apropie de 
Dumnezeu şi, vorbind cu El în taină, se luminează de la Dînsul" (Scara, 
Cuv. 5, p. 77). De asemenea, Sfîntul Nicodim Aghioritul zice: Deprinde-te 
a tăcea, chiar acolo unde nu e rău să vorbeşti; numai să nu fie tăcerea ta 
pricină de vătămare duhovnicească, ţie şi celorlalţi (Războiul nevăzut, Cap. 
23, p. 66). O cumpănă foarte folositoare între vorbire şi tăcerea cea cu 
dreaptă 

socoteală, ne-o arată dumnezeiescul Părinte Pimen cel Mare, Egipteanul, 
zicînd: Cel ce vorbeşte pentru Dumnezeu, bine face; iar cel ce tace pentru 
Dumnezeu, asemenea (Pateric, litera P, p. 62). 

Să însemnăm puţine cuvinte şi despre înfrînare căci şi ea, de nu va fi 
condusă de dreapta socoteală, ne va aduce mai mare pagubă decît folos, 
pentru mîntuirea sufletului nostru.. Zice Sfîntul Vasile şi alţi Sfinţi Părinţi: 
„Cită deosebire are arama de fier şi fierul de vreascuri, atîta deosebire se 
află între alcătuirea unui trup şi al altuia" (Vechile reguli monahale, Regula 
a 19-a despre viaţa de obşte, p. 361). Atunci oricine poate înţelege că nu se 
potriveşte înfrînarea de la mîncare, băutură, şi somn la toţi, deopotrivă; ci, 
după starea şi puterea fiecăruia în parte. Acest lucru îl arată tot Sfîntul 
Vasile cel Mare, zicînd: „înfrînarea trebuie să se măsoare pentru fiecare, 
potrivit cu puterile trupului său" (Ibidem). Apoi adaugă: Fiecărui monah şi 
credincios să-i hotărască duhovnicul lui măsura la hrană, la băutură şi la 
somn şi numai duhovnicul poate dezlega să mănînce sau să doarmă mai 
mult sau mai puţin (Idem, p. 312). 

Noi trebuie să avem dreaptă socoteală nu numai în gîndire, vorbire, 
tăcere, mîncare, băutură şi somn, ci şi în toate ostenelile trupeşti (metaniile, 
privegherea, greutatea ascultărilor, ş. a.).' De aceea, dumnezeieştii Părinţi 
ne sfătuiesc a ne sili în toate să cîştigăm dreapta socoteală, zicînd: „Sîntem 
datori, deci, să dobindim cu toată puterea şi cu toată sîrguinţa, darul 
deosebirii, care ne va putea păzi nevătămaţi de întinderea peste măsură spre 
amîndouă părţile. Căci despre amîndouă zic părinţii că sînt la fel de 
vătămătoare, atît întinderea peste măsură a postului, cît şi saturarea 
pîntecelui; atît privegherea peste măsură, cît şi saturarea de somn şi, la fel. 
toate trecerile peste măsură. Am cunoscut pe unii care n-au fost biruiţi de 
îmbuibarea pîntecelui, dar au fost doborîţi de postul peste măsură şi s-au 
rostogolit spre aceeaşi patimă a îmbuibării pîntecelui, din slăbirea ce le-a 
venit în urma postirii fără măsură. îmi aduc aminte că şi eu am pătimit una 
ca aceasta. Aşa de mult mă înfrînam, încît uitam de trebuinţa hranei pînă şi 
două şi trei zile şi nicidecum n-aş fi dorit hrană, de nu m-ar fi îndemnat alţii 
să mănînc. Şi iarăşi, din uneltirea diavolului, aşa fugise somnul de la mine 
încît, foarte multe nopţi de-a rîndul, rămîneam nedormit şi rugam pe 
Dumnezeu să-mi facă parte şi mie de puţin somn. Mai greu m-am 
primejduit din pricina nemîncării şi a privegherii peste măsură, decît din 
pricina îmbuibării pîntecelui şi a somnului mult" (Sfîntul Casian Romanul, 
Filocalia, voi. 1, Cuvînt 

plin de mult folos... p. 140-141). Alt sfînt zice: „Precum trupul îngreuiat de 
mulţimea mîncărurilor face mintea molatică şi greoaie, tot aşa, cînd a slăbit 
de prea multă înfrînare, face partea contemplativă a sufletului posomorită şi 
neiubitoare de cunoştinţă. Deci, mîncărurile trebuie să se potrivească cu 
starea trupului" (Sfintul Diadoh al Foticeei, Cuvînt ascetic despre viaţa 
monahală, despre cunoştinţă şi despre dreapta socoteală duhovnicească, C. 
45, p. 352). Iar Sfintul Isaac zice: „Cînd vei sili trupul cel neputincios spre 
lucruri peste puterea lui, vei pune întunecare peste întunecare în sufletul tău 
şi vei aduce, mai degrabă, tulburare asupra lui" (Cuv. 73, p. 335). 

Părinţilor, fraţilor şi iubiţi credincioşi, 

După cum vedem din mărturiile de mai sus, ale Sfintei Scripturi şi ale 
Sfinţilor Părinţi, mare nevoie avem, noi monahii şi toţi creştinii, de a afla 
calea de mijloc care duce pe om la mintuirea sufletului său. Să ne rugăm 
Prea Bunului şi Prea Induratului nostru Mîntuitor şi Prea Sfintei Sale Maici, 
ocrotitoarea şi mijlocitoarea noastră către El, să ne ajute şi nouă, celor 
neputincioşi şi nevrednici, să dobîndim — măcar cît de puţin — darul 
deosebirii (dreptei socoteli), spre a nu ne abate, nici spre dreapta, nici spre 
stînga, în toate faptele noastre trupeşti şi sufleteşti. De aceea, în toată 
vremea ne trebuie mare grijă şi atenţie. Acest lucru îl adevereşte 
dumnezeiescul Părinte Isaac Şirul, zicînd: „La tot pasul care-1 faci, 
cercetează-te de umbli în calea cea dreaptă, sau te-ai abătut pe vreo cărare 
greşită" (Cuv. 12, p. 73). închei smeritul meu cuvînt despre dreapta 
socoteală şi vă rog să mijlociţi pentru mina, ca mila Domnului să-mi ajute 
şi mie să pun început bun. AMIN ! 



PREDICA 

DESPRE NEVOINŢA ŞI LUPTA DUHOVNICEASCĂ A 
MONAHILOR ŞI CREŞTINILOR 

„Mulţi stnt cei ce se luptă cu 
mine de la înălţime" 

(Psalm 55,2). 
Părinţilor, fraţilor şi iubiţi credincioşi, 

tim cu toţii, din Sfînta Scriptură, că viaţa omului pe pămînt este o luptă şi o 
ispită (Iov, 7, 1). De aceea, şi Sfîntul s Apostol Pavel, avînd în vedere 
tocmai acest război duhovnicesc, îndeamnă pe ucenicul său Timotei la 
această nevoinţă şi luptă, zicîndu-i: Luptă-te lupta cea bună a credinţei, 
cucereşte viaţa veşnică la care ai fost chemat... (I Timotei 6, 12), iar în alt 
loc, înarmîndu-1 pentru lupta duhovnicească, îi zice: Pătimeşte ca un bun 
viteaz al lui Hristos. Nimeni, ostaş fiind, nu se amestecă cu lucrurile 
lumeşti, ca voievodului să fie plăcut (II Timotei 2, 3-4). Apoi, arătîndu-i că 
nu orice luptă şi nevoinţă este bună, ci numai aceea care se face după legea 
lui Dumnezeu, îi zice : De se va lupta cineva, nu se încununează de nu se 
va lupta după lege (II Timotei 2, 5). 

De asemenea, Sfîntul Apostol Pavel ne arată şi împotriva cui ducem 
războiul nostru, zicînd: Lupta noastră nu este împotriva trupului şi a 
sîngelui; ci împotriva începătoriilor şi a domniilor, a stăpînitorilor 
întunericului acestui veac, împotriva duhurilor răutăţii, râspîndite în 
văzduh (Efeseni 6. 12). Dar nebiruitul ostaş al lui Hristos Iisus. 
dumnezeiescul Apostol Pavel, nu numai că ne arată cum să ne luptăm şi 
împotriva cui, ci, totodată, ne arată şi care sînt armele duhovniceşti cu care 
trebuie să se îmbrace orice luptător duhovnicesc care se luptă pentru 
sufletul său, şi ne îndeamnă a lua aceste arme, astfel : Drept aceea, luaţi 
toate armele lui Dumnezeu, ca să puteţi sta împotrivă în ziua cea rea, şi 
toate biruindu-le, să rămîneti în 

picioare (Efeseni 6, 13). Apoi, arată şi felul cum trebuie să purtăm aceste 
arme: Incingîndu-vă mijlocul vostru cu adevărul şi îmbrâcîndu-vă cu 
platoşa dreptăţii (Efeseni 6, 14). Dumnezeiescul Părinte Efrem Şirul ne 
sfătuieşte ca. la armele duhovniceşti ale adevărului şi dreptăţii, să adăugăm 
şi pe cea a dragostei, zicîn-du-ne: „în loc de brîu să ne încingem cu 
dragostea cea desă-virşită către Dumnezeu şi către aproapele, căci 
dragostea ne ajută să nu ne împiedicăm. Deoarece dragostea îndelung 
rabdă, se milostiveşte, dragostea nu pizmuieste, dragostea nu se semeţeşte, 
nu se trufeşte. nu se poartă cu necuviinţă, nu caută ale sale, nu se aprinde de 
mînie, nu gîndeşte răul, nu se bucură de nedreptate, ci se bucură de adevăr. 
Toate le suferă, toate le crede, toate le nădăjduieşte, toate la rabdă. 
Dragostea niciodată nu cade (I Corinteni 13. 4-8). (Cuvînt către monahi 
pentru toată întrarmarea, tom. 3, p. 267). 

Iubiţi credincioşi, 

Altă armă duhovnicească şi datorie a luptătorului lui Hris-tos este de a 
se încălţa întru gătireo. Evangheliei păcii (Efeseni 6, 15). Dumnezeiescul 
Părinte Efrem Şirul, arătînd că această încălţăminte duhovnicească este 
smerenia, spune „In loc de încălţăminte să-ţi cîstigi. o monahule. smerita 
cugetare, căci precum încălţămintea se calcă de toţi, tot aşa şi cel ce are 
smerita cugetare, se sîrguieşte să fie călcat în picioare de toţi... Căci şi 
fericitul Da vid pe aceasta cîştigînd-o, zice: Eu sînt vierme şi nu om (Psalm 
21, 6). Fiindcă şi Dumnezeu se apropie de cel smerit, după cum spune 
Scriptura: Cel ce locuieşte întru cele înalte şi spre cele smerite priveşte 
(Psalm 1 12. 5-6), (Idem p. 286). Dumnezeu, prin Proorocul Isaia, zice: Spre 
cine voi căuta, decît numai spre cel smerit şi blînd şi care ţine de cuvintele 
Mele (Isaia 66, 2). De asemenea. Mîntuitorul, în prima fericire, îi fericeşte 
pe cei smeriţi, zicînd: Fericiţi cei săraci cu duhul, că acelora este 
împărăţia cerurilor (Matei 5, 3). Iar săraci cu duhul sint cei smeriţi, care 
totdeauna se socotesc săraci de toată fapta bună, chiar dacă le-ar avea pe 
toate cele bune. 

O altă armă duhovnicească de care are mare nevoie ostaşul cel 
duhovnicesc este pavăza credinţei, pe care Sfîntul Apostol Pavel ne 
îndeamnă să o luăm, zicînd: în toate luaţi pavăza cre-dinţei, cu care veţi 
putea stinge toate săgeţile cele aprinse ale vicleanului (Efeseni 6, 16; I 
Tesaloniceni 5, 8). Pavăza sau platoşa erau cămaşa de zale sau armura cu 
care. în vechime, ostaşii cei trupeşti se îmbrăcau de sus pînă jos în vremea 
luptelor. Iar pavăza şi platoşa cu care trebuie sa se îmbrace ostaşii du- 

hovniceşti este credinţa. Pentru ca să ne fie credinţa adevărată platoşă 
duhovnicească, ea trebuie sa fie nedespărţită de dragoste (Efeseni 6, 22; I 
Tesaloniceni 5, 8; I Timotei 1, 14; II Timotei 1,' 13; I Ioan 3, 25; 5, 1); să 
fie nu numai cunoscătoare, ci şi lucrătoare, adică să se lucreze prin dragoste 
(Galateni 5, 6; I Tesaloniceni 1, 3; I Timotei 1, 5; Tit 3, 15); să fie din 
inimă (Faptele Apostolilor 8, 37; Romani 10, 9-10); să se arate din fapte 
(Iacov 2. 21-25), deoarece credinţa fără fapte este moartă (Iacov 2, 26) şi 
nu poate mîntui pe nimeni (Iacov 2, 14). Credinţa fără fapte este o credinţă 
asemenea cu a diavolilor, care cred în Dumnezeu şi se cutremură de El, dar 
nu vor să facă fapte bune (Iacov 2, 19; Matei 8, 29; Marcu 1, 24). De 
asemenea, credinţa trebuie să fie dreaptă, deoarece Sfîntul Apostol Pavel 
zice: Pace pentru cei ce vor umbla cu dreptarul acesta (II Timotei 1, 13), 
adică cu dreapta credinţă. Credinţa trebuie să fie nefăţarnică şi sinceră (I 
Timotei 1, 5; II Timotei 1, 5; Matei 15, 8; Marcu 7, 6). In sfirşit, credinţa 
trebuie să fie fierbinte şi nu rece sau numai căldicică (Apocalipsa 3, 16; 
Daniel 5, 27), Dumnezeiescul Părinte Efrem Şirul spune despre credinţa 
cea fierbinte că este platoşă duhovnicească, zicînd: „In loc de platoşă ia 
asupra ta credinţa ca un grăunte de muştar către Treimea cea nedespărţită. 
Căci grăuntele de muştar este cu totul rotund şi nu are despicătură sau 
vreun unghi, ci este cu totul rotund ca şi cum ar fierbe. Pe aceasta, după ce 
a cîştigat-o Petru, verhovnicul Apostolilor, şi pe Hristos L-a mărturisit că 
este Fiul lui Dumnezeu Celui viu şi cheile împărăţiei cerului de la El a 
primit (Matei 16, 16-19). Apoi adaugă: „Pe aceasta cîştig-o, fratele meu, şî 
fă-te întreg şi deplin în credinţă, împlinind poruncile Mîntuitorului nostru, 
ca şi tu să auzi de la Dînsul: Bine slugă bună şi credincioasă, intră în 
bucuria Domnului tău (Matei 25, 23). L-a numit bun pentru lucrurile sale 
cele bune şi credincios pentru credinţa sa cea fierbinte şi lucrătoare" 
(Cuvînt înainte..., p. 267). 

Ostaşul cel duhovnicesc al lui Hristos trebuie, de asemenea, să ia 
coiful mîntuirii şi sabia duhului care este cuvintul lui Dumnezeu (Efeseni 6, 
17). Dumnezeiescul Părinte Efrem Şirul tîlcuieşte coiful ca fiind nădejdea 
veşnicelor bunătăţi, zicînd: „In loc de coif, cîştigaţi nădejdea bunătăţilor 
celor ce vor fi, pe care ochiul nu le-a văzut, urechea nu le-a auzit şi la 
inima omului nu s-au suit (I Corinteni 2, 9). Căci această nădejde îţi va da 
ţie mare mîngîiere întru pătimire şi necazuri" (Ibidem). „Iar în loc de 
pavăză — spune în continuare Sfîntul Efrem — ostaşul lui Hristos trebuie 
să se îngrădească cu Sfînta Cruce, pecetluindu-şi cu dînsa toate mădularele 
sale şi inima. Şi nu 

numai inima să-şi pecetluiască, ci şi gîndurile, sîrguindu-se ca intrarea şi 
ieşirea sa şi toate cîte la va trece să le pecetluiască, zicînd: In numele 
Tatălui şi al Fiului şi al Sfîntului Duh. Căci foarte tare este arma aceasta şi 
nimeni din cei ce o poartă cu credinţă nu se va vătăma de ceva. Căci dacă 
celui ce poartă pecetea împăratului pămintesc nimeni nu poate să-i facă rău, 
cu cit mai mult noi, care vom purta pecetea împăratului ceresc, de nimeni 
nu ne vom teme. Deci, monahul şi tot creştinul să folosească totdeauna 
această armă. căci stă împotriva săgeţilor nevăzuţilor vrăjmaşi" (Idem, p. 
269). 

în loc de arc, ostaşii lui Hristos trebuie să-şi întindă adesea mîinile la 
rugăciune, după cum este scris: Şi ai pus arc de aramă în braţele mele 
(Psalm 17, 37), căci rugăciunea făcută întru cunoştinţă şi din inimă este arc 
de aramă, precum este săgeata cea aruncată drept la ţintă de cel ce şi-a 
întins arcul său. Iar dacă în vremea rugăciunii vom lăsa gîndurile noastre să 
se risipească, vom fi asemenea cu arcaşul cel orb şi neiscusit care, dacă va 
întinde arcul său — din cauza vederii lui slabe şi a neiscusinţei sale — 
aruncă săgeţile fără folos, în vînt şi nu poate lovi pe potrivnicul său sau pe 
fiara care voieşte să-1 atace. Deci, atît monahul cît şi creştinul sînt datori să 
cunoască şi acest meşteşug al satanei, care, în vremea rugăciunii, caută să îi 
arunce gîndurile în nemărginire şi la lucrurile cele deşarte ale veacului de 
acum, spre a nu-1 Insa să se roage lui Dumnezeu. 

în loc de sabie, atît monahul cît şi creştinul care se luptă pentru 
mîntuirea lor trebuie să aibă frica de Dumnezeu, care taie pofta cea rea ca o 
sabie cu două tăişuri. Deci, ni se cade să ne aducem aminte de înfricoşata zi 
a Judecăţii, cînd cerurile cu sunet vor trece, stihiile, arzind, se vor strica, 
iar pă~ mîntul şi toate cele de pe el se vor arde cu foc (II Petru 3. 10); cînd 
soarele se va întuneca şi luna nu îşi va da lumina sa şi stelele vor cădea din 
cer (Matei 24, 29); cînd se va arăta Fiul Omului, venind pe norii cerului, 
cu putere şi cu slavă multă (Matei 24, 30). Atunci, odată cu apariţia 
mulţimilor nenumărate de îngeri, se va auzi glasul trîmbiţelor, iar înaintea 
Lui focul va alerga ca să ardă lumea; cînd vor fi cutremure înfricoşate şi 
trăsnete care niciodată nu s-au mai făcut, încît şi „puterile cerului se vor 
zgudui" (Matei 24, 29). 

în loc de trîmbiţă, ostaşii duhovniceşti, care sînt monahii şi creştinii, 
se cade să aibă dumnezeieştile Scripturi, fiindcă precum trîmbiţă, răsunînd, 
adună pe ostaşf, tot astfel şi dumnezeieştile Scripturi, strigînd către noi, 
adună gîndurile noastre, căci ele sînt ca nişte ostaşi care bat război 
împotriva vrăjmaşi- 

lor împăratului (Psalm 20, 7-8). Precum trîmbiţa, răsunînd în vreme de 
război, deşteaptă curajul vitejilor spre luptă împotriva potrivnicilor, tot 
astfel şi dumnezeieştile Scripturi deşteaptă rîvna luptătorilor duhovniceşti 
pentru lupta cea bună împotriva patimilor şi pentru nevoinţa şi lucrarea 
faptelor bune. Pentru aceasta, ni se cade totdeauna să ne trezim cu 
întemeiere şi cu multă sîrguinţă sa ne lipim de citirea Sfintelor şi 
dumnezeieştilor Scripturi, care ne deşteaptă şi ne învaţă cum să ne luptăm 
pentru a scăpa de patimi şi de cursele vrăjmaşilor celor nevăzuţi. Citirea 
dumnezeieştilor Scripturi are darul de a ne aduna mintea care mereu se 
risipeşte şi rătăceşte îa cele deşarte şi nefolositoare. De aceea a zis şi 
dumnezeiescul Părinte Isaac Şirul: „în vremea în care mintea ta esta 
risipită, să petreci mai mult în citire decît în rugăciune" şi: ..Cinsteşte 
citirea, de este cu putinţă, mai mult decît privegherea, că aceasta se face 
izvor al rugăciunii curate" (Cuv. 34, p. 174). Dumnezeiescul Părinte Efrem 
Şirul spune că, pe lîngă alte bunătăţi, citirea dumnezeieştilor Scripturi ne 
învaţă şi cunoştinţa de Dumnezeu, după mărturia proorocului David: 
Inţelepţiţi-vă şi cunoaşteţi că Eu sînt Dumnezeu (Psalm 45, 10). 

Ni se cuvine, deci, fraţilor, să zăbovim mult în citirea dumnezeieştilor 
Scripturi şi în rugăciuni, căci de cîte ori vom vorbi cu Dumnezeu prin ele, 
de atîtea ori ni se sfinţeşte sufletul şi duhul. Trebuie să luăm aminte, cînd 
citim, să nu ne împiedice vrăjmaşul, aducînd asupra noastră trîndăvie sau 
ispitindu-ne şi zicînd către noi: „Fă întîi cutare şi cutare lucru şi după aceea 
vei citi!". Să facem asemenea cerbilor însetaţi care aleargă la izvoarele 
apelor (Psalm 41, 1), adăpîndu-ne din izvoarele cele duhovniceşti ale 
Sfintelor Scripturi şi din ele să ne răcorim limbile, minţile, inimile şi 
sufletele noastre cele arse de văpaia patimilor şi care însetează de 
„Dumnezeul cel tare şi viu" (Psalm 41, 2). Cînd citim, să nu ne mulţumim 
numai să trecem filele cărţii, ci să cugetăm la cele citite şf să ascundem în 
inimi cuvintele lui Dumnezeu din Scriptură, ca prin ele să ne păzim a-I 
greşi, după mărturia ce zice: Intru inima mea am ascuns cuvintele Tale, ca 
să nu greşesc Ţie (Psalm 118, 11). De asemenea, să nu uităm că prin citirea 
Sfintelor Scripturi şi prin împlinirea cuvintelor lui Dumnezeu putem să ne 
îndreptăm viaţa pe calea poruncilor Lui, după cum scrie în Psalmi: Prin ce- 
şi va îndrepta tînărul calea sa? Prin păzirea cuvintelor Tale (Psalm 118, 
9). 

Fraţii mei, monahi şi creştini, care vă luptaţi pentru mîn- 

tuirea sufletelor voastre, este bine să cunoaştem că pe lîngă armele 
duhovniceşti arătate pîna aici, mai avem nevoie şi de alte patru asemenea 
arme. 

Prima armă este să nu ne încredem în noi înşine, niciodată, căci 
Scriptura zice: Blestemat este omul care se încrede în om şi care se 
reazeamă pe braţele trupului său (îeremia 17, 5). Sfîntul Vasile, prin 
rezemarea de braţele noastre, înţelege , ; să nu ne încredem niciodată în noi 
înşine" (Sfîntul Nicodim Aghioritul, Războiul nevăzut, cap. 2). Sfîntul 
Prooroc Isaia ameninţă pe cei ce se încred în priceperea lor, zicînd: Vai de 
cei ce se socotesc înţelepţi în ochii lor (Isaia 5, 21). Sfîntul Apostol Pavel 
învaţă în chip asemănător : Nu vă socotiţi înţelepţi (Romani 12. 16), iar 
înţeleptul Solomon zice: Nu vă socotiţi că sînteţi ceva (Pilde 3, 7). 

Deci, primul lucru necesar în lupta războiului nevăzut este de a ne 
cunoaşte neputinţa şi nimicnicia, căci „cel ce se socoteşte pe sine nimic — 
zice Sfîntul Ioan Gură de Aur — acela se cunoaşte mai bine decît toţi", iar 
Sfîntul Ioan Damaschin zice: Nimic nu este mai bine decît a-şi cunoaşte 
omul neputinţa sa (Filocalia, voi. 5, p. 611). 

A doua armă duhovnicească, de mare folos în războiul nevăzut, este 
nădejdea şi încrederea numai în Dumnezeu (Pilde 3, 5). Să avem, deci, 
încredere numai în Dumnezeu şi să strigăm totdeauna către El: Nu mă lăsa, 
Domne, Dumnezeul meu. nu te depărta de la mine. la aminte spre ajutorul 
meu. Doamne al mîntuirii mele (Psalm 37. 21). Această încredere 
desăvîrşită a noastră numai în Dumnezeu se bazează pe patru motive bine 
întemeiate şi anume: 

— ne încredem într-un Dumnezeu, Care, fiind Atotputernic, ne poate 
da tot ce ştie că ne este de folos şi ne poate ajuta oricînd şi oriunde; 

— ne încredem într-un Dumnezeu preaîntelept. Care are ştiinţă 
nemăsurată (Psalm 140, 5), căci El cunoaşte — fie chiar şi cele mai înalte 
desăvîrşiri — şi, prin urmare, ştie ce ne este de folos; 

— ne încredem într-un Dumnezeu nemăsurat de bun, avînd o 
dragoste negrăită şi fiind întotdeauna gata să ne ajute; 

— oricine nădăjduieşte în Dumnezeu, nu se ruşinează (Psalm 21, 5; 
Romani 5, 5; Filipeni 1, 20), are mîntuire de la Domnul şi nu greşeşte, 
după mărturia Sfintei Scripturi care zice: Mîntui-va Domnul sufletele 
robilor Săi şi nu vor greşi toţi cei ce nădăjduiesc spre Dînsul (Psalm 33, 
22). 

A treia armă duhovnicească este răbdarea, de care avem multă nevoie 
în lupta noastră, după cum zice în Scriptură: In lupta aceasta grea şi mare 
aveţi trebuinţă de răbdare (Evrei 10, 36; Iacov 1, 4; 5, 8). 

Ultima armă duhovnicească este rugăciunea neîncetată (l 
Tesaloniceni 5, 17). 

Dar fiindcă lupta ce o ducem împotriva trupului (Romani 7, 24-25; 
Galateni 5, 24); a lumii (Romani 8, 27; I Ioan 4, 4; 5, 5); a diavolului 
(Romani 16, 20; I Ioan 2, 13-14; Apocalipsa 2, 1) şi a morţii (Isaia 26, 19; I 
Corinteni 15, 54-55) este o luptă nevăzută şi interioară, este bine să ştim de 
care virtuţi avem nevoie pentru paza cea dinăuntru. Dumnezeiescul Părinte 
şi marele dascăl al trezviei, Sfîntul Isihie Sinaitul spune despre aceasta; 
„Ceî ce se lupta înăuntru trebuie să aibă permanent: smerenie, atenţie 
deplină, împotrivire şi rugăciune. Smerenie — fiindcă se luptă cu dracii cei 
mîndri, potrivnici smereniei şi pentru ca să aibă în mîna inimii ajutorul lui 
Hristos, pentru că Hristos urăşte pe cei mîndri. Atenţie — ca să-şi facă 
inima pururea fără nici un gînd. chiar bun dacă ar părea. împotrivire — 
pentru că atunci cînd va cunoaşte cu agerime pe cel ce vine, îndată să se 
opună cu mînie celui viclean. Si voi răspunde — zice — celor ce mă 
ocărăsc (Psalm 118, 42); Oare nu lui Dumnezeu se va supune sufletul meu 
? (Psalm 61, 1). Rugăciune — ca, îndată după împotrivire, să strige către 
Hristos, într-un suspin negrăit, şi atunci, cel ce se luptă, va vedea pe 
vrăjmaş risipindu-se prin numele cel sfînt al lui Hristos, ca praful de vînt 
sau ca fumul ce se mistuie, împreună cu nălucirile lui". Iar în continuare, 
zice despre rugăciune: ; .Cel ce nu are rugăciune curată, fără gînduri, nu are 
armă pentru luptă. Iar rugăciune numesc pe aceea care se lucrează necon- 
tenit în adîncurile sufletului ca, prin chemarea lui Iisus, vrăjmaşul ce se 
luptă în ascuns să fie biciuit şi ars" (Filocalia, voi. 1. Cap. 4, 20 şi 21, p. 
46). 

Iubiţi fraţi, monahi şi creştini, 

Aceste arme arătate mai sus, de care avem nevoie cu toţii pînă la 
ultima suflare, nu sint arme trupeşti, materiale, 

ci sînt arme duhovniceşti şi nevăzute, „puternice înaintea lui Dumnezeu ca 
să dărîme întăriturile vrăjmaşului" (II Co-rinteni 10, 3-4). Ele se mai 
numesc şi „armele luminii" fiindcă prin ele dobîndim lumina cea 
duhovnicească a Duhului Sfint, iar prin folosirea neîncetată a lor ne 
mîntuim şi ne facem părtaşi luminii celei neînserate din veacul viitor. 

Fraţii mei, în încheierea acestui cuvînt, pe toţi vă rog cu toată 
smerenia să nu mă uitaţi pe mine cel păcătos şi neiscusit în războiul 
nevăzut al minţii, ca prin sfintele voastre rugăciuni să mă trezesc şi eu 
cîndva din somnul nesimţirii mele şi sa vin în urma voastră — a celor care 
vă luptaţi pentru a lua cununa vieţii veşnice — prin mila Domnului, 
Dumnezeului şi Mîntuito-rului nostru Iisus Hristos şi prin mijlocirea 
rugăciunilor Prea Sfintei şi Preacurate Maicii Sale. AMIN ! 




PREDICA 

DESPRE ASCULTARE, BINECUVÎNTARE ŞI 
DESPRE RAI 



„Rodul asculta Hi făcut cu binecuvîntare 
este smerenia; iar floarea faptei bune pe 
care tu singur o crezi bună, este mîndrie" 
(Sfintul Teodor Studitul, Cuv. 8, p. 79). 



Prea Cuvioşi Părinţi şi fraţi, 



Pentru că mi s-a rînduit de Prea Cuviosul Părinte Stareţ a vă mai 
vorbi din cînd în cînd şi a ne mai trezi prin cuvînt conştiinţa la 
cele duhovniceşti, spre a noastră lămurire şi mîntuirej în cele ce 
urmează m-am gîndit să vă vorbesc despre trei lucruri şi anume: 
despre ascultare, despre paza binecuvântării şi despre Rai. Aceste trei 
au o strînsă legătură între ele şi nu se pot aduce la îndeplinire una fără 
alta. Căci fără ascultare, nimeni nu poate intra în Rai, nici ascultarea 
fără binecuvîntare nu este deplină şi desăvîrşită. 

Mai întîi să arătăm ce este ascultarea. Pentru aceasta să ascultăm 
pe dumnezeiescul Părinte Ioan Scărarul, care zice: „Ascultarea este 
desăvîrşită lepădare a sufletului său arătată prin faptele trupului. Sau, 
invers, ascultarea este omorîrea mădularelor trupeşti, pe lîngă o minte 
trează. Ascultarea este lucrare fără de încercare. Ascultarea este 
moarte de bunăvoie, viaţă străină de iscodire, lipsă de mîhnire în faţa 
primejdiilor, călătorie a celor ce dorm. Ascultarea este mormînt al 
voii proprii şi învierea smereniei... Cel ascultător, ca şi cel mort, nu 
vorbeşte împotrivă şi nu discută, fie în cele bune, fie în cele ce par 
rele, căci pentru toate va răspunde cel care, cu bună ere- 

dinţa, i-a omorît sufletul. Ascultarea este părăsirea discuţiei, chiar cînd sînt 
multe lucruri de discutat" (Scara, Cuv. 4). 

Dar pentru a ne da seama cit de mare este primejdia, cînd ascultarea 
este călcată şi nebăgată în seamă şi cît de mare este pedeapsa de la 
Dumnezeu asupra celor neascultători, se cuvine să ne înălţăm cu mintea 
întîi în cer şi acolo să vedem cum o treime de îngeri au căzut din slava lui 
Dumnezeu pentru neascultare şi mîndrie (Apocalipsă 12, 4). Căci, după 
Sfinţii Părinţi, mîndria nu este altceva decît defăimarea ascultării. Apoi să 
ne ducem cu mintea în Rai şi vom vedea că, îndată ce porunca ascultării s-a 
călcat, tot neamul omenesc s-a depărtat de Rai (Facere 3, 23). Peste tot, 
deci, vedem că unde ascultarea este defăimată, se iveşte tulburare şi 
dezbinare. De la conducerea unei ţări şi pînă la conducerea unei familii, 
neascultarea aduce împerecheri, nesupuneri, destrămarea bunei rînduieli în 
ţară, în societate, în mănăstire, în familie şi oriunde vieţuiesc oameni. Şi 
după cum neascultarea lucrează moarte (II Tesaloniceni 1, 8-9). prin as- 
cultarea Domnului nostru Iisus Hristos faţă de Tatăl. Care L-a trimis în 
lume pentru răscumpărarea noastră, viaţa veşnică a intrat în lume (foan 3, 
16; 3, 36); căci El pentru mîntuirea noastră S-a făcut ascultător pînă la 
moarte şi încă moarte de cruce (FHipeni 2, 8). 

Să vedem ce viaţă a ales Mîntuitorul cînd a binevoit să petreacă cu 
noi, oamenii, pe pămînt pentru mîntuirea noastră. Oare a ales El viaţa 
stîlpnicească, sau cea pustnicească şi singuratică? într-adevăr, şi pe aceasta 
a întemeiat-o, atunci cînd S-a dus în pustie şi a postit 40 de zile şi 40 de 
nopţi şi a fost ispitit de diavolul (Matei 4, 12). Dar după ce a ieşit la 
propovăduire şi după ce a ales şi a chemat pe ucenicii Săi, nu i-a trimis în 
pustie, ci a întemeiat cu ei viaţă de obşte, a petrecut cu Sfinţii ucenici şi 
Apostoli pînă la moarte, înviere şi preasfînta Sa înălţare la cer, ca un 
Părinte preaiubit cu fiii săi. Iar la rîndul lor, dumnezeieştii Săi ucenici şi 
Apostoli — după pilda dată lor de Mîntuitorul Hristos — au întemeiat 
viaţă de obşte cu toţi cei ce crezuseră în El, prin propovăduirea lor. Căci, 
după cum vedem scris la Faptele Apostolilor, toţi cei ce credeau erau lao- 
laltă şi toate le aveau de obşte şi îşi vindeau pămînturile şi averile lor şi le 
îm A părţeau tuturor după cum avea nevoie fiecare (Faptele Apostolilor 2, 
44-45). Şi iarăşi zice: Iar inima şi sufletul mulţimii celor ce au crezut erau 
una şi nici unul nu zicea că este al său ceva din averea sa, ci toate le erau 
de obşte (Faptele Apostolilor 4, 32). 

După pilda Sfinţilor şi dumnezeieştilor Apostoli, mulţi din- 

tre Sfinţii şi dumnezeieştii Părinţi, ca; Teodosie, Eftimie, Sava cel Sfinţit, 
Varsanufie, Awa Dorotei, Hariton Mărturisitorul şi alţi mulţi dintre sfinţi, 
au întemeiat în Palestina mănăstiri cu viaţă de obşte. Apoi, prin 
dumnezeiescul Părinte loan Scărarul şi loan Raiteanul, au strălucit la 
Muntele Sinai şi în Rait lavre cu mulţi monahi, trăind in viaţa de obşte. De 
asemenea, Sfîntul Pahomie, în Egipt; Sfîntul Vasile, în Cezareea 
Capadociei; Sfintul Teodor Studitul, în Constantinopol şi Sfîntul Atanasie, 
în Athos; precum şi Prea Cuvioşii Părinţi Antonie şi Teodosie, în marea 
lavră Pecerska din Kiev, au întemeiat viaţă cu rînduială strict obştească. 
Apoi încă mulţi alţii, pe care nu-i mai pomenim, au întemeiat lavre şi 
mănăstiri cu viaţă de obşte, unde mii şi zeci de mii de monahi s-au mîntuit 
prin sfînta ascultare. 

Dar, fiindcă despre ascultare ne este cuvîntul, este bine să arătăm 
cîteva pilde de adevărată ascultare, spre folosul nostru de obşte. 

Scrie în Pateric despre Cuviosul Părintele nostru loan Colov, pe cînd 
era frate începător, că a mers odată la un bătrîn egiptean şi, intrînd ucenic la 
el, acela 1-a încercat spre a vedea dacă are ascultare desăvîrşită. Astfel, 
luînd un lemn uscat, bă-trînul 1-a răsădit în pămint şi a zis către faricitul 
său ucenic: ., Frate Ioane, în fiecare zi să adăpi acest lemn cu cîte un ulcior 
de apă. pînă ce va face roade". Şi era apa departe de dînşii, aşa încît se 
ducea ucenicul de cu seară şi venea dimineaţa; iar după trei ani, a înverzit şi 
a înflorit lemnul, apoi a făcut roadă Şi, luînd bătrînul rodul lui, 1-a dus la 
biserică, zicînd: „Fraţilor, luaţi şi mîncaţi din rodul ascultării" (Pateric, 
literal, Bucureşti, 1828). 

Iarăşi citim în Pateric că Awa Siluan avea în schit un ucenic cu 
numele Marcu, fiind foarte ascultător; el era scriitor bun şi îl iubea mult 
bătrînul pentru ascultarea lui desăvîrşită. Mai avea stareţul încă şi alţi 
ucenici în număr de unsprezece, care se supărau pentru că bătrînul îl iubea 
pe acela mai mult decît pe dînşii. Auzind aceasta bătrînii din schit, au venit 
într-una din zile la el, spunîndu-î că sînt nemulţumiţi fiindcă nu-i iubeşte pe 
toţi deopotrivă. Iar el, luîndu-i pe ei, a ieşit şi a bătut la uşa fiecăruia dintre 
fraţi, zicînd: ., Frate cutare, vino că îmi trebuieşti!". Dar nici unul dintre ei 
nu i-a urmat îndată. Apoi, venind la chilia lui Marcu, au bătut la uşă, 
zicînd: „Marcule!", iar el, auzind glasul bătrînului, îndată a ieşit şi Awa 1- 
a trimis la o ascultare, zicînd apoi către bătrîni: „Unde sînt ceilalţi fraţi, 
părinţilor?". Intrînd în chilia lui, au găsit deschis caietul pe care Marcu 
scria şi au văzut ca tocmai începuse să facă litera O, dar, 

auzind pe bătrînul, nu a mai întors condeiul ca să termine litera începută. 
Deci, au văzut aceasta bătrânii şi s-au folosit mult şi apoi au zis către Awa 
Siluan: ,.Cu adevărat, pe care îl iubeşti tu, Avvo, şi noi îl iubim, pentru că 
şi Dumnezeu pe acesta îl iubeşte'*. 

Voi însemna altă povestire sfintă despre ascultare. Se vede în cartea 
Sfîntului Ioan Scărarul că un oarecare bărbat cu numele Isidor — din 
vrednicia boierească a cetăţii Alexandriei — a venit la o mănăstire cu viaţă 
de obşte. Iar fericitul stareţ al acestei mănăstiri, fiind un păstor foarte 
iscusit şi văzînd pe acest Isidor că este mîndru, crud şi viclean, a zis către 
el: „Frate, dacă voieşti cu adevărat să iei jugul lui Hristos, să ştii că mai 
înainte de toate voiesc să te iscuseşti întru ascultare". Iar el a zis: „Precum 
fierul în mîna faurului, aşa şi eu mă dau pe mine şi mă supun ţie, prea 
sfinţite părinte". Iar marele povăţuitor, bucurîndu-se de această hotărîre a 
lui, îndată i-a dat loc de nevoinţă lui Isidor, zicîndu-i: „Frate, voiesc să fii 
portar la poarta mănăstirii şi la tot sufletul ce va intra şi va ieşi să-i faci 
metanie, zicîndu~i: Roagă-te pentru mine, părinte, că sînt lunatic". 

Ascultîndu-1 Isidor pe stareţ ca îngerul pe Domnul, după ce a făcut 
această ascultare şapte ani cu mare răbdare, a voit fericitul stareţ să-1 
numere în sobor cu fraţii şi să-1 învrednicească de hirotonie. Iar Isidor, zis 
„de fier" — căci aşa l-au numit pentru ascultarea, smerenia şi răbdarea lui 
— a făcut către păstor multe rugăminţi prin Sfîntul Ioan Scărarul şi prin alţi 
părinţi, ca să-1 lase tot acolo, spre a-şi săvîrşi alergarea sa, dînd a înţelege 
în chip umbros că sfîrşitul şi chemarea lui se apropie. Acest lucru s-a 
petrecut întocmai căci, lăsîndu-1 minunatul său dascăl în aceeaşi stare şi 
rînduială, după 10 zile, întru adînc de smerenie, s-a dus către Domnul şi 
într-a şaptea zi de la adormirea sa 1-a luat către dînsul şi pe portarul 
mănăstirii ; căci îi zisese lui fericitul: , .Frate, dacă voi dobîndi îndrăzneală 
la Dumnezeu, nedespărţit de mine vei fi şi acolo foarte degrab". Acest 
lucru s-a şi împlinit, spre mai mare adeverire a ascultării lui celei 
desăvîrşite şi a smereniei prin care a urmat lui Dumnezeu (Scara, Cuv. 4, p. 
20). 

Iată şi o altă povestire minunată. în Mănăstirea Sfîntului Ioan 
Savaitul, din Asia, era un bătrîn lenevos şi foarte aspru la fire. Acesta, prin 
pronia lui Dumnezeu, a dobîndit un ucenic tînăr cu numele Acachie. 
simplu la obicei, dar înţelept, care atîtea bătăi a răbdat de la acel bătrîn, 
încît multora ar părea de necrezut. Căci îl chinuia nu numai cu ocări şi cu 
necinstiri, ci şi 

cu răni. Dar răbdarea ucenicului nu era fără socoteală căci, văzîndu-1 
fericitul său stareţ Ioan Savaitul, suferind, ca un rob cumpărat, de la acel 
bătrin aspru şi fără de omenie, îl întreba de multe ori, zicîndu-i; „Ce este, 
frate Acachie? Cum ai petrecut ziua de astăzi?". Iar el îndată îi arăta, uneori 
ochiul învineţit, alteori grumazul, iar alteori capul rănit. 

Cunoscînd fericitul stareţ că este mare lucrător al răbdării, zicea către 
el: „Bine, bine, frate Acachie, rabdă căci te vei folosi". Deci, făcînd el 
ascultare cu multă răbdare la acel nemilostiv bătrîn vreme de 9 ani, s-a dus 
către Domnul. Iar după ce a fost îngropat în cimitirul Părinţilor, după cinci 
zile s-a dus stareţul lui Acachie la un bătrîn mare din cei de acolo, zi-cînd: 
„Părinte, fratele Acachie a murit". Cînd a auzit aceasta, bătrînul a răspuns: 
„Părinte, nu mă plec să cred". Iar acela i-a zis: „Vino şi vezi". Şi, sculîndu- 
se bătrînul, îndată a mers la cimitir împreună cu stareţul fericitului nevoitor. 
Ajungînd acolo, a strigat ca şi către un om viu, către cel cu adevărat şi întru 
adormire viu, zicîndu-i: „Frate Acachie, murit-ai?". Iar ascultătorul cel prea 
înţelept, arătînd şi după moarte ascultare, a răspuns: „Cum este cu putinţă, 
părinte, să moară omul cel lucrător al ascultării?". Atunci bătrînul cel ce îi 
fusese stareţ şi care îl chinuise foarte mult, înfricoşîndu-se de acest răspuns 
venit din mormînt, a căzut cu faţa la pămînt şi, cu lacrimi, a cerut de la 
egumenul lavrei chilie, aproape de mormîntul lui Acachie şi acolo a 
petrecut cu mare căinţă pînă la moarte, cerînd iertare de la toţi părinţii şi 
fraţii şi zicîndu-le: „Iertaţi-mă, părinţilor şi fraţilor, căci eu am săvîrşit 
ucidere" (Scara, Cuv. 4). 

Părinţilor şi fraţilor, 

Să istorisim ceva şi despre păzirea binecuvîntării care este plinirea şi 
desăvîrşirea ascultării. Era într-o mănăstire de obşte un bătrîn, avînd un 
ucenic foarte evlavios, care în toate se silea a păzi binecuvîntarea 
(blagoslovenia) părintelui său. Acestui ucenic i se încredinţase de la stareţul 
său să păzească vitele mănăstirii. Dar odată i s-a întîmplat de a scăpat vitele 
mănăstirii în ţarina mirenilor, pricinuindu-le mari stricăciuni. De aceea, au 
venit mirenii la mănăstire şi s-au plîns stareţului iar stareţul a spus 
bătrînului acestui frate despre ce s-a întîmplat cu vitele mănăstirii, din 
cauza neatenţiei ucenicului său. Bătrînul, auzind aceasta, 1-a chemat pe 
ucenic şi 1-a dojenit foarte aspru. Iar el cerea bătrînului să-1 ierte şi să-i dea 
canon pentru greşeala făcu- 

tă. Bătrînul, însă, i-a zis: „Findcă n-ai avut destulă grijă şi vacile au stricat 
griul din ţarina mirenilor, iar acum mănăstirea trebuie să le plătească 
paguba, să nu mai mănînci pîine pînă nu-ţi voi da eu voie". Nu după multe 
zile a murit bătrînul fără ca ucenicul să-i poată cere binecuvântare şi 
dezlegare de canon. Intorcîndu-se ucenicul de la ascultarea sa şi găsind 
mort pe bătrînul care îl legase, plîngea foarte tare pentru pierderea bunului 
său povăţuitor şi pentru rămînerea sub canonul de a nu mai mînca pîine. 

După ce au îngropat pe bătrîn, fratele a spus la cei mai iscusiţi dintre 
părinţi că al a rămas sub canon, dar nici unul din ei nu a îndrăznit a-1 
dezlega. Atunci fratele s-a dus la Sfîntul Gherasim — care era patriarh al 
Constatinopolului — şi i-a cerut să-1 dezlege de canonul pe care i 1-a dat 
bătrînul. Dar nici patriarhul nu 1-a dezlegat, căci, adunînd clerul său şi 
întrebîn-du-se între ei, au fost de părere să nu dezlege canonul cel dat de 
bătrîn. Şi măcar că bătrînul acela nu fusese preot, ci simplu monah, dar 
fiindcă fusese stareţul fratelui aceluia, nu au putut a-1 dezlega. De atunci 
ucenicul — avînd frică de Dumnezeu şi temîn-du-se să calce legătura şi 
canonul ce i s-a dat de bătrînul său — a rămas nemîncînd pîine pînă la 
moarte, spre a nu călca blagos-lovenia şi cuvîntul părintelui său (Sfîntul 
Teodor Studitul, Cuv. 33, p. 173). 

O altă istorie sfîntă despre păzirea blagosloveniei este şi aceasta: 
Sfîntul Visarion cel Mare, Egipteanul, călătorea odată cu ucenicul său Dula 
pe lîngă ţărmul mării. Ucenicul, însetînd foarte tare, a zis către părintele 
său: „Părinte, îmi este foarte sete". Iar bătrînul, făcînd rugăciune, a zis către 
ucenicul său : „Bea din mare". Acela, avînd binecuvîntarea părintelui său, 
s-a dus şi a băut, căci, prin rugăciunea şi binecuvîntarea Awei, apa din 
mare s-a îndulcit şi s-a făcut ca cea de izvor. Altă dată, călătorind ei, iarăşi 
a însetat ucenicul şi, fără să mai ia blagoslo-venie, s-a dus iar la mare să 
bea. Dar de data aceasta a găsit apa amară, sărată, greţoasă şi nicidecum nu 
a mai putut ucenicul să bea din mare ca atunci. De aceea, alergînd la bătrîn, 
i-a zis: „Părinte, mi-a fost tare sete şi am voit să beau apă din mare, dar nu 
am putut căci apa era foarte rea". Iar bătrînul i-a răspuns: „Fiule, de ce nu 
ai luat binecuvîntare, ca Dumnezeu să-ţi îndulcească apa ca şi altă dată?". 
Şi s-a mirat foarte mult ucenicul sfîntului şi, din cauza aceea, nimic nu mai 
făcea pînă nu cerea blagoslovenie de la părintele său. (Viaţa Sfîntului Vi- 
sarion, vezi şi la Pateric, p. 12). 

O altă istorie minunată despre nepaza binecuvîntării, care 

s-a întîmplat în mănăstirea noastră şi pe care am văzut-o cu ochii mei, a 
fost aceasta care urmează. 

Pe cînd eram în rînduiala de frate nou începător în această mănăstire, 
a venit aici un frate mai mare ca mine cu anii, pe care îl chema Vasile 
Maxim. Acesta a fost rînduit de părintele stareţ ca să stea în chilie cu mine. 
El era din fire un om blînd şi tăcut. Dar după vreo trei ani de ascultare, a 
început a cere stăruitor să-1 facă călugăr, motivînd că are armata făcută şi-i 
în vîrstă. avînd cam 25-26 de ani. Bătrînul nostru stareţ îi spunea: „Mai ai 
răbdare, frate Vasile, iar cînd va sosi ceasul şi pentru frăţia ta, te vom 
călugări". El însă tot mai mult se mîhnea. se tulbura şi cîrtea, întrebînd de 
ce nu-1 face şi pe el călugăr şi de ce pe alţii i-a făcut înaintea lui. Altă dată, 
fiind în Sfîntul şi Marele Post, s-a dus la cancelaria sfintei mănăstiri şi a zis 
către părintele ce era de serviciu acolo: „Am venit cu rugămintea să-mi faci 
cererea pentru călugărie, la sfînta Mitropolie". Părintele Ioil, care era cu 
ascultarea de secretar, i-a spus: „Ţi-aş face, frate Vasile, dar nu am timbre 
de pus pe cerere şi nu am nici hîrtie bună". Acestea i le-a spus deoarece 
voia oarecum să-1 facă să mai amîne hotărî-rea lui. Atunci el a zis: „Mă 
duc eu pînă la Tîrgu Neamţ ca să cumpăr hîrtie şi timbre". Iar părintele 
secretar 1-a sfătuit, zi-cîndu-i: „Dacă vrei să te duci, frate Vasile, apoi du-te 
mai întîi în sfînta biserică la părintele stareţ şi ia blagoslovenie, căci nimeni 
nu poate pleca nicăieri fără binecuvîntarea stareţului". 

Auzind fratele Vasile acestea, a venit în sfînta Biserică, unde bătrînul 
stareţ tocmai slujea Sfînta Liturghie. Eu întîm-plător mă aflam la strana 
dreaptă şi l-am văzut mergînd spre Sfîntul Altar să ia blagoslovenie pentru 
a pleca. Dar bătrînul i-a spus: „Să nu te duci, frate, nicăieri ci să stai la 
Sfînta Liturghie, căci, dacă vei pleca fără binecuvîntare, vei da peste o mare 
primejdie". El însă nu a ascultat, ci, făcînd trei metanii la Maica Domnului 
şi ieşind din biserică, a plecat pe drumul către Tîrgu Neamţ. Cînd a ajuns la 
locul numit pîrîul Alb — care curge prin pădure din munţi — au ieşit 
înaintea lui 7 draci foarte urîţi, în chip de călugări, purtînd pe cap culioane 
roşii ca protoiereii şi în mîini bastoane de foc şi au început a arăta spre el, 
zicînd: „Hai să-1 prindem pe acesta căci a plecat fără blagoslovenia 
stareţului său la Tîrg". El, cînd i-a văzut, a început a-şi face cruce şi a rupt- 
o la fugă ca să nu-1 prindă. Astfel, a fugit aproape toată ziua prin pădure şi 
prin munţi, fiind gonit de cei 7 draci. Spre seara — fiind eu în ograda 
mănăstirii — am văzut intrînd pe uşa clopotniţei pe tratele Vasile, fără fes 
pe cap, cu părul 

foarte încîlcit, cu un picior desculţ şi cu altul încălţat, avînd ochii roşii ca 
sîngele şi un braţ de vreascuri uscate, groase, strînse la piept, şi a început a 
striga tare către mine: ., Frate Costică, şapte după mina, nu mă lăsa, şapte 
după mine". Şi a început a lua lemne din cele ce avea în braţe şi arunca cu 
ele înapoi, ca şi cum s-ar apăra de lupi sau de cîini. Şi iarăşi striga: „Nu mă 
lăsaţi, şapte după mine, nu mă lăsaţi". 

Eu m-am înspăimîntat cînd l-am văzut într-o asemenea stare şi nu 
ştiam ce să zic. Voind să mă duc către el, m-a lovit şi pe mine cu un lemn, 
zicînd: „Nu vezi că şapte sînt după mine?". Atunci eu, văzînd că nu era în 
toate minţile, am strigat pe un frate, anume Simeon, care era mai tare decît 
mine cu trupul şi, venind acela, i-am zis : „Frate Simeoane, nu mă lăsa. că 
acesta mă omoară; nu vezi că este nebun?". Acela s-a repezit ca o săgeată 
la fratele Vasile, 1-a prins în braţe şi 1-a trîntit la pămînt şi, ţinîndu-1 acolo, 
mi-a spus: „Du-te, frate Constantine, şi adu o funie din grajd de la vite". M- 
am dus repede şi, aducîn-du-i funia. 1-a legat, iar apoi 1-a dus în chilia 
unde locuiam, după care s-au adunat mulţi părinţi şi fraţi, care se minunau 
cît de mult îl chinuiau dracii pe fratele Vasile, cum se zvîrcolea, fiind aşa 
tare legat şi striga necontenit: „Nu mă lăsaţi, că aceşti şapte vor să mă ia cu 
ei". 

Văzînd aceasta am fugit la părintele stareţ, care se afla în grădină cu 
părintele econom şi i-am spus: Părinte stareţ, veniţi repede să faceţi o 
dezlegare fratelui Vasile că a înnebunit". Iar bătrînul a zis către mine: 
„Lasă-1. frate, să se mai chinuiască, căci a călcat blagoslovenia şi s-a dus 
de capul lui unde a voit". Iar eu stăruind mult, căci îmi era tare milă de 
bietul frate Vasile, în cele din urmă bătrînul a zis: „Iaca, vin îndată, du-te 
înainte şi să-mi aduci din bisarică Molitfelnicul, un epitrahil şi crucea". 

M-am dus înainte şi le-am adus şi îndată a sosit şi bătrînul acolo, fiind 
chilia plină de părinţi şi fraţi. El repede a luat epi-trahilul, -cartea şi crucea 
în mînă şi ne-a spus la toţi: „Staţi în genunchi!". Astfel, i-a citit dezlegarea 
cea mare şi alte molitfe şi după aceea ne-a zis: „Dezlegaţi- 1 de funie, că şi 
Dumnezeu 1-a dezlegat". Şi îndată fratele Simeon — cel care îl legase — 
împreună cu alţi fraţi, 1-a dezlegat, iar el stătea liniştit şi privea cu ochii 
însîngeraţi la noi şi a zis: ,,Iertaţi-mă, părinţi şi fraţi, şi vă rugaţi la 
Mîntuitorul şi la Maica Domnului pentru mine păcătosul". Acestea zicînd, 
a adormit. Apoi, a zis stareţul: .. Lăsaţi- 1 să se odihnească, căci foarte tare 1- 
au fugărit şi l-au chinuit dracii". Şi se uitau părinţii la piciorul lui cel 
descălţat, care 



44 ur cuş spre Înviere 

era tare lovit şi însîngerat din cauză că fugise printre lemne şi pietre, 
fugărit de cei şapte diavoli. După ce s-a trezit, a povestit la toţi cele ce i se 
întîmplase din pricina călcării blagosloveniei şi a ascultării. 

Acestea le-am însemnat, socotindu-le vrednice a fi citite, căci cu ochii 
mei le-am văzut, nu numai eu, ci şi toţi părinţii şi fraţii din mănăstire. Ele 
au rămas pentru toţi o lecţie pentru toată viaţa, spre a nu mai face nimeni 
nimic de capul său şi să nu mai îndrăznească a mai face vreun lucru fără 
blagoslovenie. îi auzeam pe mulţi, zicînd: „Frate, să nu faci vreun lucru 
fără binecuvîntare, căci voi avea de lucru cu cei şapte". 

Părinţilor şi fraţilor, 

Acestea fiind zise, despre ascultare şi blagoslovenie, să zicem cîteva 
cuvinte şi despre Rai, căci nu se poate ajunge la el decît luînd aminte la 
aceste două fapte bune. 

Sfînta şi dumnezeiasca Scriptură ne spune despre Rai următoarele : Şi 
a sădit Dumnezeu Rai în Eden, spre răsărit, şi a pus acolo pe omul, pe 
care-l plăsmuise (Facere 2, 8). Sfintul Vasile, tîlcuind acest cuvînt al 
dumnezeieştii Scripturi, zice: „Acolo a sădit Dumnezeu Raiul, unde nu era 
silă a vînturilor şi nepotrivire a acelor patru vremi ale anului, nici grindină, 
nici tunete, nici trăsnete care lovesc şi aprind, nici îngheţare de iarnă, nici 
umezeală, nici înfocare de vară, nici uscăciune de toamnă. Ci, bine tocmite 
şi paşnică întocmire aveau cele patru vremi ale anului între ele, fiindcă 
fiecare din ele era împodobită cu frumuseţea sa şi nu se vătăma de vecina 
ei. Pentru că acolo vara nu făcea vătămare florilor de primăvară, venind 
prea 

timpuriu şis iarăşi, nici roadele cele de vară şi cele de toamnă nu cădeau jos 
ca să se prăpădească din pricina neorînduielii văzduhului, pentru că toate 
cele patru vremi ale anului dăn-ţuiau cu bună rînduială în jurul locului 
aceluia, unde cu altele fiind împletite şi legate lin şi fără mîhnire fiecare îşi 
aduceau bunătăţile lor la vremea sa, ca nişte daruri prea bune şi nevătă- 
mate, încă şi pămîntul acela era gras şi moale, curgînd din el lapte şi miere 
cu adevărat, fiind bine tocmit spre toată naşterea de roade; el era străbătut 
de multe ape roditoare, frumoase, dulci, unduioase şi limpezi, care multă 
veselie pricinuiau prin vederea lor, dar încă mai mult decît veselie aduceau 
prin folosul lor". Iar puţin mai jos zice: „Cum să-ţi pot aduce chiar de faţă 

frumuseţea patriei din care ai căzut?" (Exaimeron, Cuvînt despre Rai, 
Bucureşti, 1826). 

De asemenea, multe alte lucruri minunate spune despre Rai 
dumnezeiescul Părints Vasile cel Mare, pe care aici, pentru scurtime, nu le 
putem însemna. 

Vasul alegerii — Sfintul Apostol Pavel — voind a zugrăvi cu puţine 
cuvinte pe cele negrăite, zică: Cele ce ochiul n-a văzut şi urechea n-a auzit 
şi la inima omului nu s-au suit, acestea le-a pregătit Dumnezeu celor ce îl 
iubesc pe El (I Corinteni 2. 9). Căci, în adevăr, mai presus de minte şi de 
cuvîntul omenesc sînt acele bunătăţi şi frumuseţi ale Raiului lui 
Dumnezeu. Pe care cu mila şi îndurarea Prea Bunului şi Prea Milostivului 
Dumnezeu, Cel în Treime închinat, să le dobîndească toţi cei ce trăiesc în 
ascultare de poruncile Lui, întru paza blagosloveniei celei sfinte şi întru 
lucrarea tuturor faptelor celor bune. AMIN ! 



^Wte, 




PREDICA DESPRE 
SĂRĂCIA DE BUNĂVOIE 

AL DOILEA VOT AL CĂLUGĂRULUI 



„Zis-a Domnul: Vulpile au vizuini şi 
păsările cerului cuiburi; tor Fiul Omului nu 
are unde să-Şi place capul" (Matei 8, 
20). 



Prea Cuvioşi Părinţi şi fraţi, 



Eu, cel cu totul nevrednic şi păcătos care sînt sărac de înţelegerea celor 
bune şi de lucrarea celor spre mîntuire, îndrăznesc a vă vorbi despre 
cele pe care noi le-am făgăduit înaintea lui Hristos Dumnezeu, a 
Preasfîntei Sale Maici şi a tuturor îngerilor Lui. cînd am primit tunderea 
sfîntului şi îngerescului chip. Ştim că făgăduinţele sînt legăminte care 
pornesc de la Dumnezeu către om şi de la om către Dumnezeu (Pravila, 
voi. 2, Arhim. Nicodim Sachelarie, p. 188). Şi dacă Dumnezeu îşi aduce 
aminte de făgăduinţele Sale faţă de noi (Psalm 104, 41; Luca 1, 54) şi dacă 
îşi împlineşte făgăduinţele Sale faţă de noi (Numeri 23, 19; Iosua Navi 21, 
45), apoi cu cît mai mult ni se cuvine nouă a ne aduce aminte de cele ce am 
făgăduit înaintea lui Dumnezeu şi a ne sili cu toată osîrdia spre împlinirea 
lor. 

După cum vedem din Sfînta Scriptură, atît Mîntuitorul nostru Iisus 
Hristos. cît şi dumnezeieştii şi Sfinţii Apostoli, ne-au lăsat pildă vie ca să 
trăim în sărăcie şi lipsă pe acest pămînt. De aceea Mîntuitorul zice: Vulpile 
au vizuini şi păsările cerului cuiburi; iar Fiul Omului nu are unde să-Şi 
plece capul (Matei 8, 20). Cel ce are cerul scaun şi pămîntul reazem 
picioarelor Sale (Fapte 7, 49), de bunăvoie a sărăcit pentru noi şi cu 
sărăcia 

Lui a vindecat sărăcia noastră cea duhovnicească (Sfîntul Ni-codim 
Aghioritul, Paza celor cinci simţiri, cap. 11, p. 390). Iarăşi vedem pe 
Mîntuitorul, cînd trimite pe dumnezeieştii Săi ucenici la propovăduire, că 
le porunceşte, zicînd: Să nu luaţi nici toiag, nici traistă... (Matei 10, 10). Şi 
„cei care au plecat fără toiag, au păstorit toată lumea, şi, fără traistă fiind, 
multe averi au moştenit", căci au ascultat de Cel ce a zis: Căutaţi mai întîi 
împărăţia lui Dumnezeu şi dreptatea Lui şi toate se vor adăuga vouă 
(Matei 6, 33). 

Să nu ne temem, fraţilor, de sărăcie, căci auzim ce zice Dumnezeu 
prin Sfîntul Prooroc Tsaia: Mai degrabă va uita mama pe fiul său, decît Eu 
să te uit pe tine, cel ce îmi slujeşti Mie. Să nu ne îngrijim de bogăţie, noi 
cei ce de bunăvoie ne-am făgăduit a fi fără de ea. pentru Dumnezeu. Căci 
de vom aduna bogăţii, inima noastră se va despărţi de dragostea lui 
Dumnezeu şi se va lipi de cele ale veacului acestuia. Să ne aducem aminte 
de cuvîntul Domnului, care zice că nu putem să slujim lui Dumnezeu şi lui 
Mamona (Matei 6, 24). 

Iată ce zic dumnezeieştile Canoane în ce priveşte sărăcia călugărului : 
„Monahii sînt obligaţi să nu aibă nimic al lor propriu, ci toate ale lor să le 
dăruiască mănăstirii". Iar Sfîntul Luca zice, despre cei ce credeau în 
Hristos şi care închipuiau mai înainte viaţa monahilor, că nici unul dintre ei 
nu avea ceva al său, ci totul le era de obşte (Fapte 4, 32). Pentru aceasta, 
celor ce vor să fie monahi li se dă voie, în privinţa averilor, să le trimită 
oricăror persoane vor voi ei şi care, fireşte, nu sînt oprite de lege (Cartagina 
22, 31). Iar după ce se vor face monahi, mănăstirea are stăpînire peste toate 
cele ce le aparţin lor, şi nu li se mai îngăduie să poarte grijă de 
administrarea averilor lor. Iar de se va găsi vreunul care şi-a însuşit ceva 
avere, care n-a fost dată mănăstirii după ce s-a călugărit şi se va robi de 
patima iubirii de cîştig, averea să se ia de la dînsul de către egumen sau de 
către episcop şi, vînzîndu-se la licitaţie în prezenţa multora, cîştigul să se 
împartă celor lipsiţi şi săraci. Iar cel ce a căutat să răpească o astfel de 
avere, ca oarecînd Anania (Fapte 5, 1-10), Sfîntul Sinod a hotărît să-1 
înţelepţeasca prin canonisire potrivită. Şi lămurit este că cele statornicite de 
Sfîntul Sinod „pentru monahii bărbaţi, să aibă tărie şi pentru monahiile 
femei" (Regulamentul vieţii monahale). 

Deci, părinţilor şi fraţilor, de vreme ce de bunăvoie am făgăduit 
sărăcie înaintea lui Dumnezeu, să nu căutăm a ne îmbogăţi ; căci, după 
mărturia Sfintei Scripturi : „Omul va da seamă înaintea lui Dumnezeu de 
orice cuvînt ieşit din gura 

lui" (Matei 17, 27); şi iarăşi: Este primejdios pentru om să facă făgăduinţă 
şi după ce a făcut-o sa se gîndeascâ (Proverbe 20, 25). Mai bine să nu 
făgâduieşti, decît, făcînd făgăduinţa, să nu o împlineşti (Ecclesiastul 5. 4). 
Vedem ce lucru înfricoşat s-a întîmplat lui Anania şi Safira, care au 
făgăduit că vor da averea lor lui Dumnezeu, dar pentru că s-au sfătuit a mai 
opri ceva din ea, cu moarte năpraznică au pierit, fiindcă nu au minţit 
oamenilor, ci lui Dumnezeu (Fapte 5, 1 1; Luca 2, 23). 

Sfîntul Ierarh Vasile cel Mare, arătînd marea primejdie ce este asupra 
monahului care voieşte să mai aibă ceva avere proprie în viaţa de obşte, 
zice: „Să fugim de a agonisi ceva deosebi, afară de cele ce se cîştigă de 
obşte pentru toţi"; şi iarăşi: „Al doilea Iuda se face cel care începe de la 
furtişag. Căci furtişag este agoniseala cea deosebită şi aruncă în pierzare pe 
monahul care are avere deosebită în viaţa de obşte" (Exaimeron, Aşeză- 
minte călugăreşti, Cuv. 34, f 100, Bucureşti, 1826). 

Părinţilor şi fraţilor, 

Iată cît de mare este prăpastia iubirii de averi şi cîtă primejdie aduce 

monahilor averea deosebită, mai ales celor ce şi-au ales viaţa de obşte, 

cea următoare lui Hristos. Noi vedem că cei ce au iubit pe Dumnezeu din 

toată inima, cugetul şi virtutea, au lăsat toate — după cuvîntul Evangheliei 

— şi au urmat în toată viaţa lui Hristos, în sărăcie şi lipsă. Căci auzim pe 

unul din sfinţi, zicînd: „Cel ce nu a urît averea sa, cum va putea să-şi 

urască sufletul, după porunca Mîntuitorului ?" (Pateric, cap. 13, f 

127). încă şi alt bătrîn al Patericului zice: „De doreşti împărăţia cerului, eşti 

dator a nu socoti averile. Căci nu vei putea să vieţuieşti după Dumnezeu, 

fiind iubitor de dulceţi şi iubitor de argint". Ba, mai mult, cel care se 

va birui de iubirea de bani şi de averi, chiar sfînt şi făcător de minuni de ar 

fi, îşi pierde darul lui Dumnezeu pentru iubirea de bani şi se face asemenea 

dracilor. Despre acest lucru citim în Pateric, următoarele : 

„Povestea un călugăr că a fost cineva din bătrîni, care s-a învrednicit 

de mare dar de la Dumnezeu şi s-a înştiinţat pretutindeni numele lui, pentru 

viaţa lui cea cu fapte bune. Deci, a ajuns vestea despre numele lui pînă la 

împărat. Iar împăratul, trimiţînd, 1-a chemat la el. După ce a luat rugăciune 

de la dînsul, a vorbit cu el şi, folosindu-se mult, i-a dat aur. Iar bă-trînul, 

luînd aurul, a mers întru ale sale şi cu aurul dat de împărat a cumpărat 

ţarine, vii şi alte averi. După un timp, au 

adus la el pe un îndrăcit ca să-1 vindece, după cum făcuse acest lucru de 
multe ori. Şi a zis bătrînul: Ieşi, diavole din zidirea lui Dumnezeu! Iar 
diavolul a răspuns: Nu te voi asculta pe tine! Zis-a bătrînul: Pentru ce nu 
mă asculţi ? Zis-a dracul: De vreme ce te-ai făcut ca unul din noi. lăsînd 
aduceraa aminte de Dumnezeu, pe care o aveai către Dînsul şi te-ai apucat 
de grijile cele pămînteşti, pentru aceasta nu te voi mai asculta, nici voi ieşi 
din om" (Pateric, cuv. 13, f. 127). 

Vedeţi, părinţilor şi fraţilor, cum noi, de bunăvoie, prin iubirea de 
averi ne facem asemenea dracilor? Vedeţi că, prin umplerea de grijile 
veacului acestuia şi ale bogăţiei, izgonim de la noi aducerea aminte de 
Dumnezeu şi de rugăciune? Căci nu poate omul să fie fără de grijă şi fără 
tulburare, dacă iubeşte să aibă averi, după mărturia unuia dintre sfinţi, care 
zice: ,.Nu vor lipsi valurile din mare şi iubitorului de averi grija şi tul- 
burarea". Iubirea de avuţie ne face cu totul trîndavi la cele duhovniceşti, 
prin grija de multe şi iubirea de stăpînire. Acest lucru avîndu-1 în vedere 
dumnezeieştii Părinţi, au rînduit ca, în vremea Sfîntului şi Marelui Post, să 
fie pusă în toate bisericile dreptmăritoare rugăciunea Sfîntului Efrem Şirul, 
care, printre altele, zice: „Iar duhul trîndăviei, al grijii de multe şi al iubirii 
de stăpînire nu mi-1 da mie". 

Cine dintre sfinţii lui Dumnezeu l-au slujit cu leafă? Cine a spus 
vreodată: dacă nu primesc atîta pe lună, nu mai fac ascultare, sau slujba 
cuvenită? Vai de noi! Vrea Hristos să ne dea Raiul pentru veşnicie, iar o 
floare din rai — după cum i-a descoperit îngerul Domnului Sfîntului 
Andrei cel nebun pentru Hristos — este mai scumpă decît toate avuţiile 
acestei lumi văzute, iar noi stăm să ne tîrguim, cînd este vorba de mîntuirea 
noastră şi de negrăita fericire a vieţii veşnice. 

Patima de a ne îmbogăţi, de a stăpîni averi ne încearcă cu griji deşarte 
şi cu tulburări şi, prin acestea, depărtează mintea şi inima noastră de la 
Dumnezeu. Grija cea sfîntă a rugăciunii şi a cugetării celor duhovniceşti se 
depărtează de la noi. Acest adevăr ni-1 arată şi dumnezeiescul Părinte Isaac 
Şirul care zice: „Nu poţi, cu grija lumii fiind înfăşurat, să mai ai cu tine şi 
grija lui Dumnezeu". Mintea tulburată cu grija de averi pururea este 
stăpînită de uitarea celor duhovniceşti, după mărturia aceluiaşi sfînt, care 
zice: „Mintea tulburată nu va scăpa de uitare şi înţelepciunea nu-i deschide 
acesteia uşa" (Sfîntul Isaac Şirul, Cuv. 5). In adevăr, ce fel de înţelepciune 
şi filozofie duhovnicească ar mai putea să intre într-o minte încărcată cu 
tulburarea 

grijilor şi averilor, care fac pe om cu anevoie să intre în împărăţia lui 
Dumnezeu? 

Dar mai greu pentru noi este faptul că, de nu ne vom sili să fugim de 
odihna acestei vieţi şi de adunarea averilor, pe lîngă altă osîndă, prea lesne 
vom ajunge în robia patimilor celor pierzătoare, după cum iarăşi vedem 
scris: „Cel ce fuge de odihna vieţii acesteia de faţă, acesta cu mintea a 
văzut veacul ce va să fie. Iar cel ce este legat de iubirea de agoniseală, este 
rob al patimilor". Apoi. arătînd că nu numai cîştigarea aurului şi a banilor 
este agoniseală, ci şi oricare alt lucru de prisos, zice: „Nu socoti cum că 
singură cîştigarea aurului şi a argintului este iubire de agoniseală. Ci şi tot 
lucrul" (Sfîntul Isaac Şirul, Cuv. 23, f 119). încă şi de toată blîndeţea şi 
liniştea este cu totul străin cel ce se îndeletniceşte cu grija averilor, după 
cum adevereşte acelaşi sfînt: „Omul cu multe griji, nu se poate face blînd şi 
liniştit. Căci pricinile cele de nevoie ale lucrurilor întru care se ticăloşeşte, 
îl silesc pe el a se mişca întru dînsele şi a se îndeletnici cu ele fără de voie 
şi, chiar nevrînd el, îi răpesc liniştea şi tăcerea lui" (Sfîntul Isaac Şirul, 
Cuv. 13). 

Dar ce este şi mai rău, prin iubirea de avuţii şi prin grija cea multă de 
lucrurile pămînteşti, noi dăm dovadă de necredinţă în Dumnezeu, cum ne 
adevereşte Sfîntul Efrem Şirul care zice: „Semn de necredinţă este a ne 
lega noi de lucrurile cele pămînteşti". Căci, voind să ne izbăvească Domnul 
de materii, zice: Să nu vă grijiţi cu sufletul vostru ce veţi mînca sau ce veţi 
bea, nici pentru trupul vostru cu ce vă veţi îmbrăca. Apoi zice: Oare este 
viaţa mai mult decît hrana şi trupul decît îmbrăcămintea? (Matei 6, 25). Şi 
iarăşi, arătîndu-ne pildă luminată la păsări şi la ierburi, Domnul zice: 
Căutaţi la păsările cerului că nici nu seamănă, nici seceră, nici adună în 
jitniţâ, şi Tatăl vostru Cel ceresc le hrăneşte. Oare nu sînteţi voi cu mult 
mai presus de cît ele? (Matei 6, 26). Şi de haină ce vă grijiţi? Socotiţi crinii 
timpului, cum cresc; nu se ostenesc, nici torc. Şi grăiesc vouâ y că nici 
Solomon, întru toată mărirea sa, nu s-a îmbrăcat ca unul din-tr-aceştia. 
Deci, dacă iarba timpului, care astăzi este şi. mîine se aruncă în cuptor 
aşa o îmbracă, nu cu mult mai mult pe voi, puţin credincioşilor? (Matei 6, 
28-30). 

Oare de ca ne numeşte pe noi puţin credincioşi ? Pentru că nimeni din 
cei ce se leagă cu multă grijă de lucrurile pămînteşti, nu poate dovedi că are 
credinţă tare în Dumnezeu. Căci dacă alergăm cu atîta zor după lucrurile 
cele pieritoare şi pentru aceasta.ne tulburăm şi ne părăsim pravila noastră 
de la chilie şi de la biserică, atunci ne facem de ruşine în faţa lui 
Dumnezeu. 

căci nădăjduim mai mult în sîrguinţa noastră, decît în pronia lui Dumnezeu 
şi dăm dovadă de necredinţă în Dumnezeu. Dacă voiţi să vedeţi o icoană a 
lucrurilor acestora, vă rog să citiţi în Filocalia, volumul 1, paginile 151- 
220, la Cuviosul Nil Ascetul şi mai cu seamă la capetele 7-10. 

Nouă, părinţilor şi fraţilor, ni se cade a fi pururea în rugăciuni pentru 
noi şi pentru cei ce ne miluiesc pe noi, iar nu să lăsăm pravila noastră şi să 
ne întoarcem ca mirenii la adunarea de averi. Vedem că mila lui Dumnezeu 
ne poartă de grijă cu tot ce ne trebuie, prin cele ce aduc creştinii cei buni la 
biserică. Deci. să nu uităm de pedeapsa ce ne aşteaptă, dacă nu ne vom 
ruga pentru cei ce ne miluiesc pe noi. Căci auzim pe proorocul, zicînd: Vai 
celui ce îşi adună cele ce nu sînt ale sale şi îşi îngreuiază jugul foarte tare. 
Ca să scăpăm de acest vai, care îngreuiază foarte mult jugul păcatelor 
noastre, să ne bucurăm numai de cele ce ni se trimit de la Dumnezeu prin 
credincioşii Săi, iar noi să ne aflăm la datoria noastră de a ne ruga pentru ei 
şi la înfrînarea, după putere, de la toate, după cum am făgăduit lui 
Dumnezeu, ca să petrecem viaţa noastră în sărăcie şi în slujba Bisericii lui 
Hristos. 

Dumnezeu, după Apostolul, este Cel ce creşte toate cele semănate de 
noi. Iar dacă nu le va creşte El, în zadar semănăm mult, căci El poate, şi 
după creştere, a le strica pe ele si să ne lase pe noi cu mîinile goale, chiar 
după ce ne-am ostenit. Căci auzim ce zice Sfînta Scriptură: Sămînţă multă 
vei semăna în ţarină şi puţine vei sirînge, pentru că o vor mînca lăcustele. 
Vie vei sădi şi o vei lucra, şi vin nu vei bea, nici te vei veseli din ea, pentru 
că o vor minca viermii (Deuteronom 28, 38-39). Şi iarăşi: Aţi semănat mult 
şi aţi luat puţin, căci le-am suflat pe ele din mîinile voastre. Căutaţi la 
multe şi s-au făcut puţine (Agheu 1, 6-9). 

Deci, mare piedică spre mîntuire ne ■ este dragostea de lucruri 
trecătoare şi pierzătoare, mai ales nouă celor care de bunăvoie am făgăduit 
că vom petrece în sărăcie şi neagoniseală. Unde este, aşadar, şi la ce 
foloseşte sîrguinţa noastră, dacă Dumnezeu ţme cîrma lucrurilor şi toate le 
poartă şi le duce precum vrea ? 

Să înţelegem, deci, că fără Dumnezeu nu putem face nimic (Ioan 15, 
5). Apoi, în toate să cerem ajutorul Lui prin sfintele rugăciuni şi să nu ne 
punem toată nădejdea numai în osteneala noastră şi în adunarea A peste 
măsură de averi„noi, care ne-am lepădat de toate ale. lumii de bunăvoie. 
A r (Âj»«viF net i«n % n 

Prea Cuvioşi Părinţi şi fraţi, 

Nu voi încheia acest cuvînt, fără a însemna aici cîteva cuvinte ale 
unui părinte ce a trăit în această mănăstire, Sihăstria, care a fost stareţul 
meu de la oi, fîindu-i ucenic cîţiva ani la stîna mănăstirii. El îmi spunea 
acest cuvînt: „Frate Constantine, călugărul nu are voie să aibă avere, decît 
hainele cele de mare nevoie şi hrana de fiecare zi. Cam atît trebuie să aibă 
călugărul în viaţă, cît ar putea să ducă în spate, cînd se mută de la un loc la 
altul". Şi am observat că el împlinea acest cuvînt în viaţa lui, căci avea un 
cojoc, două rînduri de schimburi, opincile şi gluga ciobănească, un ştergar 
de şters pe faţă şi mai mult nimic. 

Eu îl întrebam: ..Părinte Galaction — căci aşa se numea — de ce 
numai atît trebuie să aibă călugărul?". Iar el îmi zicea: „Tată de ce, frate 
Costică". Apostolul ne învaţă: Avînd hrană şi îmbrăcăminte, cu acestea să 
vă îndestulaţi, căci cei ce vor a se îmbogăţi, cad în multe răutăţi şi în cursa 
diavolului (I Timo-tei 6. 8-9). Apoi îmi zicea: „Pe calea cea strimtă, nu 
putem merge cu capul plin de bogăţie, ci cît mai săraci şi smeriţi". El nu 
ştia carte, dar avea o memorie foarte bună şi luminată şi ţinea minte multe 
din învăţăturile cele bune auzite de la alţii. Din cînd în cînd îmi tot aducea 
aminte, zicînd: „Frate Constantine, ştii ce zice la Pateric şi la Sfinţii 
Părinţi? Călugărul cel sărac este călător fără de povară! Deci, te sfătuiesc, 
dacă Dumnezeu îţi va ajuta şi vei ajunge călugăr, să nu aduni bogăţie şi ca 
de foc să te temi a aduna bani, căci banii şi bogăţia despart pe om de 
Dumnezeu". 

Mă duceam uneori la un alt bătrîn din mănăstire, foarte sărac şi 
smerit, anume Cosma. El nu avea nici pat în chilie, ci numai o sobă veche 
şi aceea crăpată şi afumată de fumul care ieşea printre crăpături. îl 
întrebam: „Părinte Cosma, de ce nu repari soba şi de ce nu ai pat în 
chilie?". Iar bătrînul îmi zicea: „Ascultă, frate, ce-mi mai trebuie mie pat? 
Iată, am aici vatra aceasta şi pe ea îmi pun cojocul — că numai atît avea 
spre a se înveli noaptea — şi îmi ajunge, căci ca mîine mă duc în groapă. 
Ce îmi mai trebuie sobă bună şi pat în chilie?". 

Mă minunam de sărăcia lui, căci avea o rasă foarte veche şi o 
camilafcă ruptă şi cîrpîtă în multe locuri şi îi ziceam: „Părinte Cosma, de ce 
nu spui părintelui stareţ să-ţi facă o rasă şi o camilafcă nouă?". Iar el îmi 
răspundea: „Măi nepoate, ce-i mai trebuie la un putregai de om să-i faci 
haine noi? Eu cred că mai ţin acestea cît voi trăi. Şi dacă eu sînt vechi, lasă 
să 

fie şi hainele vechi, căci toate în lumea aceasta se învechesc şi pier". 
Avea barba albă pînă la brîu, umbla încălţat cu opinci şi se încingea 
cu o funie peste cojoc cînd mergea la ascultare. Numai la biserică îşi 
lua rasa lui veche şi camilafca cea cîrpită. Mai avea un fes pe care îl 
purta — după cum mi-a spus • — de 25 de ani. S-a dus la Domnul în 
vîrstă de 89 de ani şi a rămas pentru noi pildă de adevărat călugăr 
sărac şi smerit. 

Cu aceasta închei şi mă rog ca mila Domnului şi a Maicii 
Domnului să fie cu sufletele care au iubit pe Dumnezeu din toată 
inima şi, pentru Hristos, s-au nevoit pe pămînt în sărăcie şi smerenie 
pînă la moarte. Iar noi, păcătoşii, sîntem datori să privim la înaintaşii 
noştri şi să le urmăm credinţa, de vreme ce — după Sfîntul Ioan 
Scărarul — „monahul neagonisitor este stăpîn peste lume". AMIN ! 



PREDICA 
DESPRE CUNOAŞTEREA DE SINE 

„ Celui ce se cunoaşte pe sine, i se dă 
cunoştinţa tuturor. Căci a se cunoaşte pe 
sine este împlinirea tuturor cunoştinţelor" 
{Sfîntul isaac Şirul, Cuv. 16). 

Părinţilor, fraţilor şi iubiţi credincioşi, 

Cu adevărat, mare dar şi virtute este a se cunoaşte omul pe sine şi 
neputinţele sale, precum mare pimejdie este a nu-şi' cunoaşte omul 
lipsurile şi neputinţele sale. De aceea a zis unul din Sfinţii Părinţi: 
„Nimic nu este mai bine decît a-şî cunoaşte cineva neputinţa proprie şi 
neştiinţa sa; şi nimic nu este mai rău decît a nu le cunoaşte pe acestea" 
(Filocalia, voi. 5, p. 133). 

Dar, ca să ajungă omul la această fericită virtute de a se cunoaşte cu 
de-amănuntul pe sine, trebuie să treacă prin multe şi felurite încercări şi 
ispite şi, dacă le va suferi pe toate cu multă şi îndelungă răbdare, prin 
aceasta va ajunge la cunoştinţa neputinţei sale şi va cunoaşte puterea şi 
mila lui Dumnezeu, Care 1-a ajutat în toate clipele vieţii sale. Deci, 
ajungînd omul la cunoştinţa neştiinţei şi neputinţei proprii, începe a-şi da 
seama că multe lucruri pe care nu le cunoştea înainte, acum le cunoaşte şi 
că sint multe altele pe care le va cunoaşte prin încercarea trăirii. 

Asfel, cel lucrător va ajunge să înţeleagă cele zise de Sfîntul Vasile: 
„Dacă n-a gustat cineva dintr-un lucru, nu ştie ce-i lipseşte. Iar cel ce a 
gustat din cunoştinţă, ştie din parte că nu cunoaşte şi aceasta i se face 
pricină de smerenie". Şi iarăşi: „Cel ce s-a cunoscut pe sine că este făptură 
schimbătoare, niciodată 

nu se înalţă întru nimic. Fiindcă, dacă are ceva, este al Făcătorului. Nimeni 
nu laudă un vas că s-a făcut pe sine bun şi trebuincios, ci pe Făcătorul lui îl 
laudă" (Op cit., p. 226). 

Iarăşi zice Sfîntul Vasile: „Cel ce se cunoaşte pe sine este la mijloc, între 
mărire şi smerenie; iar cel ce-şi cunoaşte neputinţa sa din multele încercări ale 
ispitelor şi din lupta ce o duce cu neputinţele cele trupeşti şi sufleteşti, unul ca 
acela a văzut cu ochii minţii puterea cea nesfîrşită a lui Dumnezeu şi a înţeles 
cum izbăveşta Dumnezeu pe cei smeriţi, care strigă către El prin rugăciunea cea 
stăruitoare din inimă. Astfel, rugăciunea acestuia i se face ca o desfătare, ştiind 
că fără de Dumnezeu nu poate face nimic şi, de teama de a nu cădea, el se 
străduieşte să se lipească tot mai mult de Dumnezeu prin rugăciune şi fapte 
bune". Pe de altă parte, se minunează cum de 1-a izbăvit pe el Dumnezeu de 
atîtea ispite şi patimi şi îi mulţumeşte pururea pentru îndurarea ce a făcut-o cu el 
şi, odată cu mulţumirea, do-bîndeşte o mai mare dragoste de Dumnezeu, se 
smereşte şi nu mai cutează niciodată sa judece.pe nimeni, ştiind că precum i-a 
ajutat lui Dumnezeu, aşa poate să ajute tuturor, cînd vrea, cum zice Sfîntul 
Maxim. Sau socoteşte pe fratele său că este mai tare şi mai iscusit decît el şi 
poate să lupte cu patimile şi să le biruiască, iar el este neputincios şi de 
aceea 1-a ajutat Dumnezeu, ca să nu-şi piardă sufletul său. 

încă şi alte multe cunoştinţe se dau de la Dumnezeu celui ce-şi 
cunoaşte neputinţa sa. Şi aşa. cu darul lui Dumnezeu, sporeşte în smerenie 
şi rămîne nedoborît de patimi. Dar cu neputinţă este a ajunge cineva la 
cunoştinţa de sine, dacă nu va trece prin multe ispite trupeşti şi sufleteşti şi 
de nu va fi susţinut în vremea încercării de puterea lui Dumnezeu. 

Cel ce a ajuns la cunoştinţa de sine, ajunge la iscusinţa de a nu mai 
face nimic după voia şi părerea sa, ci la orice nedumerire se sileşte a 
întreba pe cei iscusiţi. Căci, cu cît păcătuieşte cineva mai mult, cu atît se 
întunecă mai mult şi cu cît îşi cunoaşte neputinţa sa, cu atît mai mult se 
smereşte. 

Una din virtuţile care ajută omului să ajungă la cunoştinţa de sine este 
şi liniştea. Acest lucru îl adevereşte Sfîntul Petru Damaschin, zicînd: 
„Liniştea este mai mare decît toate şi fără de aceasta nu putem a ne curaţi 
şi a ne cunoaşte neputinţa noastră, nici uneltirile dracilor"(FiiocaZ?a, voi. 
5,p. 171). 

Părerea de sine şi neştiinţa fac orbi pe cei ce nu vor a-şi cunoaşte 
neputinţa. Cu adevărat, omul smerit la cuget, care îşi cunoaşte neputinţa sa, 
nu încetează niciodată a se ocărî pe sine, chiar dacă toată lumea l-ar lăuda 
sau l-ar necinsti. Din 

cunoştinţa de sine cu de-amănuntul ajunge omul la mare smerenie; iar 
cugetarea cea semeaţă a încîntării de sine poate să rămînă tuturor 
necunoscută, chiar şi celui ce o are pe aceasta, mai ales dacă nu va cădea în 
încercări grele prin care sufletul este dus la mustrare. Numai aşa îşi 
cunoaşte omul neputinţa sa. 

Sfîntul Simeon Noul Teolog zice despre cunoştinţa de sine: „De 
voieşti să afli ce stare de viaţă ai, întreabă-ţf sufletul şi spune-i: Suflete, ai 
păzit toate poruncile lui Dumnezeu sau nu?" Şi deschizîndu-şi gura 
conştiinţei lui, îţi va spune în chip sigur adevărul. Căci nu se va ruşina de 
tine, ci te va înfrunta şi-ţi va arăta cele ce le-ai pus înainte şi le ai în tine, 
fie bune, fie rele. Căci în cunoştinţă vei afla, fie că ai iubit lumea, fie că ai 
slujit rnai mult lui Dumnezeu; fie că ai căutat slavă de la oameni, fie că ai 
dorit numai pe cea dată de Dumnezeu" (Filoca-lia, voi. 6, p. 171). 

Avva Dorotei ne arată că din a ne cunoaşte pe noi ajungem negreşit la 
defăimarea de sine, amîndouă fiind de mare folos celui ce călătoreşte în 
viaţă după voia lui Dumnezeu, spre a nu-şi pierde osteneala faptelor celor 
bune. Iată ce zice: „Cu adevărat, de ar agonisi omul mii de virtuţi, dar nu va 
ţine calea aceasta a defăimării de sine nu va înceta niciodată să supere şi să 
fie supărat şi va pierde toate ostenelile lui" (Filoca-lia, voi. 9, p. 550-551). 

Părinţilor, fraţilor şi iubiţi credincioşi, 

Omul care a cîştigat cu adevărat cunoştinţa de sine, cu cît va lua de la 
Dumnezeu mai multe daruri, cu atît mai mult se smereşte şi se face 
asemenea unui pom roditor care, pe măsură ce îi cresc roadele mai mari, pe 
atît îşi pleacă crengile sale la pămînt. Cel ce s-a cunoscut pe sine cu 
adevărat, cu cît va spori mai mult în virtute, cu atît mai mult se socoteşte 
dator lui Dumnezeu, Care îl înalţă pe om de la pămînt şi învredniceşte 
ţarina să poată urma măcar în parte Făcătorului şi Dumnezeului ei. 

Cel ce s-a cunoscut pe sine şi neputinţele sale, niciodată nu socoteşte 
că are vreun bine al său, propriu, căci toate bunătăţile le are în dar de la 
Dumnezeu, precum şi existenţa sa din nimic. Şi dacă vreun gînd viclean îi 
va şopti vreo laudă, el zice cu Apostolul: Ce ai, omule, care nu ai luat în 
dar de la Dumnezeu ? Iar dacă ai luat, ce te lauzi, ca şi cum nu ai fi luai? 
(I Corinteni 4, 7). Cel ce are cunoştinţa de sine pururea se smereşte înaintea 
sa. aducîndu-şi aminte că nici un bine nu 

a putut să facă fără ajutorul lui Dumnezeu, după cuvîntul care zice: Fără 
de Mine nu puteţi jace nimic (Ioan 15, 5). 

Cuviosul Nichita Stitatul scoate în lumină şi arată că cunoştinţa de 
sine îi vine omului din smerenie, umilinţă şi rugăciunea cea curată, zicînd: 
„Nimic nu întraripează mai mult sufletul omului către dragostea de 
Dumnezeu şi către iubirea de oameni, ca smerita cugetare, umilinţa şi 
rugăciunea cea curată. Cea dinţii îi frînge duhul, îl face să izvorască pîraie 
de lacrimi şi, aducînd puţinătatea omenească sub ochi, îl învaţă să-şi cu- 
noască măsura lui. A doua curăţeşte mintea de cele materiale, luminează 
ochii inimii şi face sufletul întreg luminos. Iar cea din urmă uneşte pe om 
întreg cu Dumnezeu şi- 1 face să petreacă împreună cu îngerii, să guste din 
dulceaţa bunătăţilor veşnice ale lui Dumnezeu, îi dă vistierii şi taine mari 
şi, aprinzîndu-1 de iubire, îl înduplecă să îndrăznească să-şi pună sufletul 
pentru prietenii săi, ca unul ce s-a ridicat mai presus de hotarele puţinătăţii 
trupeşti" (Filocalia, voi. 6, p. 272-273). 

In continuare Cuviosul Nichita Stitatul, arătînd alte daruri ale lui 
Dumnezeu ce se nasc din cunoştinţa de sine, zice: „Cînd ajunge cineva de 
se cunoaşte pe sine însuşi, iar pentru aceasta are trebuinţă de multă pază 
din afară şi de oprire de la lucrurile lumeşti şi de cercetarea conştiinţei, 
îndată vine în suflet oarecare smerenie dumnezeiască mai presus de cuvînt, 
aducînd în inimă zdrobire şi lacrimi de umilinţă fierbinte, încît cel ce stă 
sub lucrarea ei se socoteşte pe sine: pămînt, cenuşă, vierme şi nu om, ba 
încă, nevrednic chiar de viaţă dobitocească. Aceasta din pricina covîrşirii 
acestui dar al lui Dumnezeu. Iar învredni-cindu-se cineva să petreacă multă 
vreme în acest dar, se umple de altă beţie negrăită: de umilinţa inimii şi 
pătrunde în adîncul smeritei cugetări. Acesta, ieşind din sine, nesocoteşte 
toate mîncărurile din afară, ca şi băutura şi veşmintele trupului, ne-căutînd 
cele peste trebuinţă, ca unul ce s-a schimbat cu schimbarea dreptei Celui 
Preaînalt" (Op. cit, Cuv. 39, p. 271). 

Cel ce s-a cunoscut pe sine, s-a odihnit de toate lucrurile sale cele 
după Dumnezeu şi a intrat în locul cel sfînt al lui Dumnezeu şi al 
smereniei. 

Sfîntul Isaac Şirul, cunosdnd marele folos duhovnicesc care îi vine 
omului din cunoaşterea de sine, zice: „Fericit este omul care şi-a cunoscut 
neputinţa sa. Căci cunoştinţa aceasta i se face lui temelie, rădăcină şi 
începătură de toată bunătatea. Căci dacă ar cunoaşte cineva şi într-adevăr 
ar simţi neputinţa sa, atunci i s-ar stinge sufletul său despre trîndăvia care 
întu- 

necă conştiinţa... însă nimeni nu poate a-şi simţi neputinţa sa, de nu va fi 
îngăduit să fie ispitit puţin, în cele ce chinuiesc trupul sau sufletul; căci 
atunci, alăturînd neputinţa sa de ajutorul lui Dumnezeu, îndată cunoaşte 
măsura acesteia. Iar cînd cunoaşte cineva că are nevoie de ajutorul lui 
Dumnezeu, face multe rugăciuni şi, pe cît le înmulţeşte, i se smereşte 
inima, căci nimeni, rugîndu-se şi cerînd, nu poate să nu se smerească. Că 
inima înfrintă şi smerită, Dumnezeu nu o va urgisi. 

Deci, pînă nu se va smeri inima omului, nu poate a conteni de 
zburdare; căci smerenia adună inima. Iar cînd se va smeri omul, îndată îl 
înconjoară pe el mila şi atunci inima lui simte dumnezeiescul ajutor. Toate 
aceste bunătăţi se nasc în om din cunoaşterea neputinţei sale. Iar dreptul 
care nu-şi cunoaşte neputinţa, îşi are lucrurile sale pe ascuţişul briciului şi 
nu este departe de cădere, nici de leul cel făcător de stricăciune, adică de 
dracul mîndriei. Şi iarăşi zic: cel ce nu se cunoaşte pe sine este lipsit cu 
totul de smerenie; iar cel ce este lipsit de smerenie, este lipsit de 
desăvîrşire; şi cel ce este lipsit de aceasta de-a pururea este înspăimîntat, 
căci cetatea lui nu este întemeiată pe stîlpi de fier, nici pe praguri de aramă, 
adică, pe prea fericita smerenie... 

Pentru aceasta lasă Domnul pricini ale smereniei şi ale zdrobirii 
inimii, prin rugăciune cu durere la sfinţi, ca să-şi cunoască neputinţele lor şi 
să se apropie de Dînsul toţi cei ce-L iubesc pe El prin smerenie. Căci de 
multe ori îi înfricoşează pe ei cu patimile firii şi prin alunecări în urîte şi 
pîngărite cugetări; de multe ori, încă, şi prin defăimări şi prin ocări şi prin 
pălmuiri omeneşti; uneori şi prin boli şi neputinţe trupeşti, iar alteori prin 
sărăcie şi prin lipsa celor de nevoie. Alteori, prin durerile firii celei 
cumplite, prin părăsire şi prin război arătat al diavolului, prin care îî 
înfricoşează, iar alteori prin felurite lucrări înfricoşate. Toate acestea se fac 
ca să aibă ei pricină de smerenie şi a-şi cunoaşte neputinţa lor. De aceea, 
ispitele sînt de mult folos omului. Astfel, se. cuvine celor ce călătoresc în 
calea lui Dumnezeu, să primească cu mulţumire toate cele îngăduite de 
Dumnezeu să vină asupra lor şi să nu se tulbure, nici să fuga din locul 
luptei şi al nevoinţei lor. Căci Dumnezeu este totdeauna în ajutorul celor 
ce-L iubesc pe El, şi îl cheamă" (Sfîntul Isaac Şirul, Mănăstirea Neamţ, 
1819, Cuv. 2, p. 109-114). 

„Cunoaşte -te pe tine însuţi! Iar aceasta este adevărata smerenie care 
ne învaţă să cugetăm smerit, ne frînge inima şi ne învaţă să lucrăm şi să 
păzim această stare. Iar dacă nu te-ai cunoscut încă pe tine, nu ştii încă nici 
ce este smerenia, nici nu 

te-ai atins de adevărata lucrare şi pază. Căci a te cunoaşte pe tine este 
sfîrşitul lucrării virtuţilor" (Filocalia, voi. 6, cap. 35, p. 269-270). 

Părinţilor, fraţilor şi iubiţi credincioşi, 

Sfîntul Ioan Scărarul numeşte cunoştinţa de sine „pămînt bun", 
zicînd: „Cel ce s-a cunoscut pe sine întru toată simţirea sufletului, a 
semănat pe pămînt bun. Căci în cei ce n-au semănat astfel, nu poate înflori 
smerita cugetare. Cel ce s-a cunoscut pe sine, a cunoscut în sine gîndul 
fricii de Domnul. Iar cel ce călătoreşte cu acest gînd, ajunge la poarta 
iubirii" (Filocalia, voi. 9, Cuv. 25, p. 306). 

La sfîrşitul acestor puţine cuvinte adunate de la Sfinţii Părinţi despre 
cunoştinţa de sine, cer cu toată smerenia rugăciunile celor ce ie vor citi, ca 
să mijlocească la Preabunul Dumnezeu să ajung şi eu păcătosul, prin 
încercarea trăirii, măcar în parte sa-mi cunosc mulţimea cea fără de margini 
a păcatelor mele şi să mă silesc a pune început bun. AMIN ! 

PREDICA 
DESPRE SPOVEDANIE 

„Sfîntul Antonie cel Mare zice: 
> De este cu putinţă, cîţi paşi pune 

călugărul, sau cite picături de apă 
bea în chilia sa, să le mărturisească 
bătrînilor" (Pateric, slova A, cap. 40). 

„Marele Stareţ Paisie de la Neamţ zice: 
Mărturisirea gîndurilor către duhovnici 
este temelia vieţii duhovniceşti şi nădejdea 
mintuirii pentru toţi" (Ierom. Ioanichie 
Bălan, Pateric românesc, Bucureşti, 1980, 
cap. 35, p. 242). 

Părinţilor, fraţilor şi iubiţi credincioşi, 

Una din marile datorii duhovniceşti, atît ale monahilor, cit şi ale 
creştinilor, este spovedania păcatelor. De aceea, în cele ce urmează, 
m-am gîndit să vorbesc cîte ceva în legătură cu această sfîntă taină. 
Mai întîi, trebuie sa ne aducem aminte că toţi sîntem păcătoşi înaintea lui 
Dumnezeu, unii mai mult, alţii mai puţin. Acest lucru ni-1 arată 
dumnezeiasca Scriptură care zice: Toţi multe greşim (Facere 8. 21; Iov 15, 
14). Iar de vom zice că păcat nu avem, pe noi înşine ne înşelăm şi adevărul 
nu este în noi, iar dacă ne vom mărturisi păcatele, noastre, credincios şi 
drept este Dumnezeu, ca să ne ierte nouă păcatele şi să ne curâţească pe 
noi de toată întinăciunea si nedreptatea (I Ioan 1, 8-9). 

Sfîntul Simeon al Tesalonicului ne arată că toţi oamenii au datoria de 
a-şi mărturisi păcatele: arhierei, preoţi, călugări şi mireni (Despre Taina 
Pocăinţei, Bucureşti, 1865. p. 152-261). 

Iată acum ce condiţii trebuie să îndeplinească Sfînta Spovedanie : 

a. Spovedania trebuie să se facă înaintea duhovnicului ; 

b. Spovedania trebuie să fie completă, adică să cuprindă 
toate păcatele făcute de cineva, din copilărie, sau de la ultima 
spovedanie şi să nu ascundă nimic din cele făptuite ; 

c. Spovedania trebuie să fie făcută de bunăvoie, după măr 
turia Sfîntului Duh Care zice: şi din voia, mea mă voi mărturisi 
Lui (Psalm 27, 10); 

d. Spovedania să fie cu umilinţă, căci inima înfrîntâ şi sme 
rită Dumnezeu nu o va urgisi (Psalm 50, 18); 

e. Spovedania să nu fie prihănitoare, adică să nu dăm vina 
pe nimeni, nici chiar pe diavoli, nici pe oameni, nici pe vreo 
altă zidire a lui Dumnezeu, spunînd că din cauza acestora am 
făcut păcatul, ci numai pe noi să ne învinuim şi să ne prihănim 
şi să zicem că numai noi sîntem pricină a păcatelor noastre şi 
nimeni altul. Despre aceasta dumnezeiescul Părinte loan Gură 
de Aur zice: „De voieşti să prihăneşti, pe tine singur să te pri- 
hăneşti" (Cuvîntul 51. la Matei), iar la Pilde găsim că Dreptul 
îşi este lui însuşi prihănitor (Proverbe 18, 17). Sfîntul loan Scă- 
rarul, arătînd că trebuie să ne prihănim pe noi la spovedania 
păcatelor, zice: „Spune şi nu te ruşina: a mea ests umflătura, 
părinte; a mea este rana: dintru a mea lenevire s-a făcut, iar 
nu dintr-a altuia. Nimeni nu este vinovat de aceasta, nici om. 
nici duh, nici trupul, nici altcineva, fără numai lenevirea 
mea" (Cuv. 4). 

f Spovedania se cuvine să fie dreaptă, adică să spui ade 
vărul, cum ai făcut toate, însă feţei aceleia cu care ai greşit să 
nu-i spui numele. Spune toate adevărat, aducîndu-ţi aminta că 
Dumnezeu iubeşte adevărul, după mărturia Scripturii, care zice: 
Este ruşine care aduce păcat şi este ruşine care aduce slavă şi 
har (Isus Sirah 4, 24). Ruşinea aceasta pe care o suferi la spo 
vedanie te scuteşte pe tine de ruşinea aceea pe care o vom suferi 
cu toţii la ziua cea înfricoşată a Judecăţii lui Dumnezeu, după 
cum zice Sfîntul loan Scărarul în Cuvîntul 4: „Căci nu este 
posibil fără de ruşine a scăpa de ruşine". 

g. Spovedania să fie hotărîtoare, adică să luăm înaintea 
duhovnicului o mare hotărîre de a nu mai păcătui, ajutîndu-ne 
nouă dumnezeiescul Har, şi să voim mai bine să murim de mii 
de ori decît să mai păcătuim de acum înainte cu voinţa noastră. 
De aceea, zic dumnezeieştii Dascăli ai Bisericii că „cel ce nu 
ia această hotărîre, este cu un picior la duhovnic şi cu altul la 
păcat; se mărturisesc cu gura,iar cu inima cugetă să facă păca 
tul din nou, asemănîndu-se cîinelui care se întoarce la vărsătura 

sa; încă şi cu porcul care se scaldă şi se spală şi iarăşi se tăvăleşte în 
noroi". 

Acesta numai din obişnuinţă se mărturiseşte, fiindcă vine Naşterea lui 
Hristos sau Pastile sau pentru că se primejduieşte de moarte. Citim în 
Pateric că un mare sihastru vedea sufletele pogorîndu-se la iad, cum se 
coboară fulgii de zăpadă în vremea iernii, şi aceasta pentru că nu se 
mărturiseau cu adevărat şi cu hotărîre de a nu mai păcătui. Pentru aceasta 
zice Sfîntul Vasile cel Mare: „Nu se foloseşte de mărturisire, nici se 
mărturiseşte, cel ce zice la spovedanie numai că a greşit, însă rămîne iarăşi 
în păcat şi nu-1 urăşte. Fiindcă nu cel ce a zis: greşit-am, apoi petrece în 
păcat, se mărturiseşte; ci acela care, după cum zice psalmul: a aflat păcatul 
şi l-a urît. Că ce folos poate avea căutarea cea da la doctor, cînd el face 
cele ce sînt spre stricăciunea vieţii lui? In acest chip nu îi este de nici un 
folos iertarea pe care o face duhovnicul celui ce încă nedreptăţeşte" (Vezi 
tîlcuirea Psalmului 35). 

Toată pocăinţa ta întru aceasta constă, adică să te hotărăşti a-ţi 
schimba vieţuirea (învăţătura către duhovnic, Iaşi. 1819, p. 93-99). 

Fraţi creştini, 

Este bine să ştie cel ce se spovedeşte că are mare datorie de a-şi face 
canonul dat pentru a scăpa de chinul cel veşnic al iadului. Vedem în 
dumnezeiasca Scriptură că prin canon s-au curăţit toţi cei ce au păcătuit 
înaintea Domnului. Astfel, sora lui Moise, de nu ar fi fost izgonită afară din 
tabără 7 zile. nu s-ar fi curăţit de lepră (Numeri 12). Dacă cel ce a desfrînat 
în Corint nu s-ar fi dat satanei, atunci nu s-ar fi mîntuit sufletul lui (I 
Corinteni 5. 1-5). Astfel şi cel ce a primit canonul şi nu-1 face, nu se poate 
curaţi de lepra păcatelor şi nici sufletul său nu este slobozit din robia 
dracilor. 

împăratul David, primind canon de la Dumnezeu pentru păcatele sale, 
a fost izgonit din împărăţia sa de însuşi fiul său, Avesalom, umblînd prin 
munţi şi văi cu picioarele goale, ocărit şi împroşcat cu pietre de femei şi 
defăimat de toţi. Iar noi căutăm să-L îmblînzim pe Dumnezeu fără nici un 
canon? 

împăratul Teodosie cel Mic a făcut un mare canon în Me-diolan, pe 
care i l-a rânduit Sfîntul Ambrozie. Alt împărat, pentru că a făcut o ucidere, 
s-a canonisit să meargă deasupra unui munte înalt, cu picioarele goale, 
dezbrăcat fiind de podoaba împărătească şi acolo, deasupra muntelui, a 
petrecut 40 de zile 

numai cu pîine şi apă, în rugăciune neîncetată şi în tăcere, dormind pe 
pămîntul gol. 

Vedem şi în Pateric că Avva Macarie Alexandrinul a primit canon de 
la Avva Macarie cel Mare, Egipteanul, ca să postească trei săptămîni, 
mîncînd numai o dată pe săptămînă, pentru că despărţise doi fraţi care-i 
greşiseră. (Pateric, slova M, cap .2). 

Aşadar, să nu uităm, fraţii mei, că cel ce păzeşte canonul dat de 
duhovnic este fiu adavărat al Bisericii lui Hristos. Este bine de ştiut că cel 
ce se pocăieşte cu adevărat, nu numai că primeşte canonul dat de 
duhovnicul său, ci singur cere mai mult canon, ştiind că ori aici, vremelnic, 
ori acolo r veşnic, păcătosul trebuie să-şi facă canonul său. 

însemnăm aici şi cum se cuvine a ne păzi, după ce ne mărturisim 
curat la duhovnic. 

Dumnezeieştii Părinţi arată că cinci sînt păzirile de păcat după 
mărturisire, spre a nu cădea omul în cele de mai înainte. Iată care sînt: 

întîia păzire este aducerea aminte de moarte şi a nu uita de păcatele 
tale. Aşa făcea împăratul David. După ce Dumnezeu îi iertase păcatele, el 
îşi aducea aminte de dînsele totdeauna şi le avea înaintea ochilor săi, după 
cum zice: Că păcatul meu înaintea mea este pururea (Psalm 50, 4). 

Aducerea aminte de moarte ne ajută foarte mult să nu mai păcătuim, 
după mărturia Sfintei Scripturi, care zice: Fiule, adu-ţi aminte de cele de pe 
urmă ale tale şi în veac nu vei greşi (Isus Sirah 7, 38). 

Cel ce pururea îşi aduce aminte de păcatele sale să nu-şi închipuie în 
minte şi să nălucească feţele acelea cu care a făcut păcatul, că acest lucru 
este periculos pentru cel ce este încă pătimaş, după cum spune Sfîntul 
Marcu Pustnicul (Filocalia, voi. 1, cap. 152-153). Sfîntul Ioan Scărarul 
arată acelaşi lucru, zicînd: „Pentru păcatele cele trupeşti şi urîte, să nu-şi 
aducă aminte cineva de chipul cu care 1-a lucrat, iar de celelalte păcate 
pururea să-şi aducă aminte, ziua şi noaptea" (Op. cit., p. 105). 

A doua păzire după spovedanie este fuga de pricinile păcatului. De 
aceea şi zice un filozof: „Aceleaşi pricini duc totdeauna la aceleaşi 
lucruri...". Mai ales cel ce a alunecat în păcate trupeşti să fugă de prietenia 
şi vorbirea cu feţele cu care a păcătuit. Pentru că, ori tu trebuie să fugi de 
acelea, sau pe acelea să le depărtezi de la tine şi să le izgoneşti departe de 
la casa ta. Şi măcar de ţi-ar fi rudă sau prieten bun, adu-ţi aminte de 
cuvintele Domnului Care zice: De te sminteşte pe tine ochiul 

tău cel drept, scoate-l pe el, şi-l leapădă de la tine; că mai de folos îţi este 
să pierzi unul din mădularele tale, decît tot trupul tău să se arunce în 
gheenă (Matei 5, 25). 

Să nu crezi niciodată că poţi petrece împreună cu feţele acelea ce te 
vatămă, rămînînd nevătămat. Gîndul acesta este înşelător deoarece este 
scris: Să nu crezi pe vrăjmaşul tău în veac (Isus Sirah 12. 10). Şi asta este 
socoteala oarecăror dascăli, cum că dreptul Iosif, de n-ar fi fugit din camera 
stăpînei sale, de bună seamă că ar fi căzut cu dînsa în păcat. De aceea zice 
şi marele Apostol Pa vel: Fugiţi de desfrînare (I Tesaloniceni 4, 3). Este un 
lucru foarte înţelept ca omul să se teamă de primejdia păcatului, după cum 
ne învaţă Sfînta Scriptură: Cel ce se teme de primejdie nu va cădea într- 
însa (Isus Sirah 3, 25). 

La fel spune şi marele dascăl al lumii, Sfintul Ioan Gură de Aur: „Cel 
ce nu fuge departe de păcat, ci călătoreşte aproape de el, cu frică va vieţui 
şi de multe ori în el va cădea" (Sfintul Ioan Gură de Aur, Cuv. 15). 

A treia păzire este deasa spovedanie, care are cinci foloase. Precum 
berzele nu se mai întorc acolo unde li se strică cuiburile, aşa şi dracii fug de 
cei ce se spovedesc des căci, cu deasa spovedanie, stricăm cuiburile şi 
mrejele lor. Sfintul Nico-dim Aghioritul zice: „Pentru care pricină, Neeman 
Sirianul s-a scăldat de şapte ori în Iordan, decît ca să ne înveţe pe toţi pa- 
triarhi, mitropoliţi, arhierei, duhovnici, preoţi şi mireni, să ne mărtursim de 
şapte ori, adică de nenumărate ori să ne scăldăm în apele pocăinţei al cărei 
chip este Iordanul, unde Mergătorul înainte boteza cu botezul pocăinţei 
întru iertarea păcatelor" (Marcu 1, 4). Apoi spune: „Am zis să se 
mărturisească des şi prea cinstiţii patriarhi şi ceilalţi arhierei, duhovnici şi 
preoţi, pentru ca să se strice obişnuinţa cea rea care se ţine în unele locuri 
de a nu se mărturisi aceste sfinţite feţe. Mă minunez cu adevărat, care 
pricină îi îndeamnă să facă aceasta, fiindcă numai Papa a nălucit să se 
vestească pe sine fără de păcat, iar nu vreodată patriarhii şi arhiereii 
Bisericii Răsăritului". De aceea, Sfintul Ioan Evanghelistul zice: De ne vom 
mărturisi păcatele noastre, credincios este Domnul şi drept ca să ne ierte 
păcatele (I Ioan 1, 4); Atunci, care ar fi cauza că aceste sfinţite capete nu se 
mărturisesc? (Paza celor cinci simţiri). 

Acum să spunem pe scurt despre cele cinci foloase ale desei 
spovedanii: 

a. Primul folos al desei spovedanii este că, precum pomii, care se 
smulg des şi se răsădesc, nu pot să prindă rădăcină 

adîncă în pămînt, aşa şi obiceiurile cele rele şi deprinderile păcătoase, prin 
mărturisire deasă, nu pot prinde rădăcini adinei în inima celui ce se 
mărturiseşte. Sau, precum un pom bătrîn şi mare nu se poate tăia numai cu 
o lovitură de secure, aşa şi un obicei sau deprindere veche a păcatului, 
numai cu o singură durere a inimii nu se poate scoate şi dezrădăcina uşor. 

b. Omul ce se spovedeşte des ţine minte uşor greşelile fă 
cute de la ultima spovedanie; pe cînd cel ce se mărturiseşte rar. 
cu anevoie poate să-şi aducă aminte de toate cîte a făcut. Astfel, 
multe din păcate rămîn nespovedite şi. prin urmare, neiertate. 
Pentru aceea diavolul i le aduce aminte în ceasul morţii, dar 
fără de folos, căci i se leagă limba şi nu le mai poate mărturisi. 

c. Cel ce se mărturiseşte des, chiar dacă i s-ar întîmpla să 
cadă într-un păcat de moarte, îndată aleargă şi se mărturiseşte 
şi intră în harul lui Dumnezeu, căci nu suferă să aibă pe con 
ştiinţă greutatea păcatului, fiind desprins a se curaţi des prin 
spovedanie. 

d. Al patrulea folos este că, pe unul ca acesta, îl află moar 
tea curăţit şi în harul lui Dumnezeu şi avînd mare nădejde de 
mîntuire. După mărturia Sfîntului Vasile cel Mare, diavolul 
merge totdeauna la moartea drepţilor şi a păcătoşilor, căutînd 
să afle pe om în păcate spre a-i lua sufletul (Tîicuire la Psalm 70). 
La cei ce se mărturisesc des şi curat nu poate afla nimic, deoarece 
s-au mărturisit, luînd dezlegare pentru păcate. 

e. Cel din urmă folos al mărturisirii dese este că unul ca 
acesta se opreşte şi se înfrînează de la păcate, adueîndu-şi aminte 
că după puţine zile se va mărturisi din nou şi va primi canon 
de la duhovnic, acesta mustrîndu-1 pentru cele făcute. Despre 
acest adevăr vorbeşte Sfîntul Ioan Scărarul, zicînd: „Sufletul 
care socoteşte ruşinea, canonul şi mustrarea cea de la mărtu 
risire, ca de un frîu se ţine de această mărturisire, spre a nu 
mai greşi" (Cuv. 4 din Scară). 

A patra păzire este cugetarea la înfricoşata Judecată de apoi şi la 
cuvintele ce le va spune Mîntuitorul Iisus Hristos celor păcătoşi: Duceţi-vă 
de la mine, blestemaţilor, în jocul cel veşnic, care este gătit diavolilor şi 
îngerilor lui (Matei 25, 41). 

A cincea păzire este aducerea aminte de chinurile iadului, aducerea 
aminte că răutatea păcatului ne desparte de Dumnezeu şi de fericirea 
drepţilor din Rai, precum şi aducerea aminte de veşnicile munci ale iadului, 
care nu vor avea sfîrşit. 

Părinţilor, fraţilor şi iubiţi credincioşi, * 

După ce am scris despre spovedanie şi despre cei ce se spovedesc, voi 
însemna puţine şi despre cei ce au darul de a spovedi, adică despre părinţii 
duhovnici, care au o mai mare sarcină şi datorie înaintea lui Dumnezeu, ca 
cei ce sînt economi ai Tainelor Lui. 

Părinţii duhovnici, pe lîngă viaţa lor sporită şi duhovnicească, după 
numele ce-1 poartă, trebuie să cunoască foarte bine Sfînta Scriptură, Sfinta 
Tradiţie şi Sfintele Canoane, spre a învăţa şi a conduce bine sufletele 
care vin sub epitrahilul lor. 

Ei trebuie să cunoască foarte bine cele şapte pricini ale păcatului; cele 
douăsprezece trepte ale păcatului, cum să sfătuiască mai înainte de 
spovedanie, cum să procedeze la spovedanie cu cei ruşinoşi, cu cei ce au 
gînduri de hulă şi de îndoială — cărora se cuvine a le amîna vremea 
spovedaniei — cum să procedeze cu cei ce au vreun păcat de care şi el, ca 
duhovnic, este vinovat, cum se cuvine să-i mărturisească şi să-i sfătuiască 
pe cei ce vor să se facă preoţi, cum se cuvine să canonisească pe cei ce au 
făgăduinţe; cum să sfătuiască pe curvari, pe prea-curvari, pe sodomeni, pe 
cei ce au păcătuit cu dobitoace şi pe cei ce au făcut malahie. De asemenea 
să ştie cum să canonisească pe fiecare, de la caz. la caz, orientîndu-se după 
scumpă-tatea şi iconomia (pogorămîntul) Sfintelor Canoane. 

Cine va dori, dintre părinţii duhovnici, să ştie pe larg despre acestea 
amintite mai sus. să caute în cartea ce se numeşte „învăţătură către 
Duhovnic" sau Carte foarte folositoare de suflet, denumire sub care a 
apărut într-o altă ediţie. De mare nevoie este ca părinţii duhovnici să aibă 
această carte şi mai ales cei tineri care vor fi făcuţi preoţi şi duhovnici şi 
trimişi la parohii. 

Această carte foarte folositoare de suflet este alcătuită de un mare 
dascăl al Bisericii Răsăritului, Sfîntul Nicodim Aghio-ritul, din Sfîntul 
Munte Athos. 

In încheierea acestei predici, rog pe toţi iubiţii mei fraţi care vor citi 
cele scrise aici, sa se roage şi pentru mine nevrednicul cel mult păcătos, ca 
să-mi ajute mila Domnului să pun şi eu început bun şi să nu uit cele ce am 
scris spre folosul altora. AMIN ! 



PREDICA 
DESPRE FECIORIE 

„Fecioria este însuşirea firii celei 
netrupeşti" (Sfintul Ioan Scărarul, Scara, 
Cuv. 15). 

„In rai a domnit fecioria... Nectî-sătoria 
este imitarea îngerilor" (Sfintul Toan 
Damaschin, Dogmatica, cap. 24, p. 
311-315). 

Părinţilor, fraţilor şi iubiţi credincioşi, 

Cu adevărat mă înspăimîntez şi mă ruşinez pentru îndrăzneala mea de a 
vorbi cele înalte despre lauda fecioriei, eu păcătosul, care sînt cu totul 
străin de sfinţenia ei. Dar, asemănîndu-mă unui orb ce ţine lumina 
pentru alţii, voi încerca în cele ce urmează, ca prin cuvintele cele luminate 
ale Sfinţilor Părinţi, să scot în lumină, după putere, slava şi strălucirea 
fecioriei, spre rîvna celor silitori, care, pentru dragostea Mirelui ceresc, se 
nevoiesc cu multe sudori şi dureri spre a se aduce jertfe vii, prin trăire. 
Celui Care i-a răscumpărat spre nestricăciune (Apocalipsa 14, 4). 

Dar fiindcă dumnezeiescul Părinte Grigorie Teologul zice ca întru 
Dumnezeu să începem cuvîntul şi în El să-1 terminăm, m-ara gîndit să arăt 
mai întîi, cu mărturia Sfîntului Grigorie de Nyssa, că taina fecioriei începe 
a se arăta de la Sfînta Treime. Acest sfînt şi dumnezeiesc Părinte zice : 
„Avem nevoie de multă pătrundere ca să putem cunoaşte superioritatea 
acestui dar al fecioriei, care este un atribut al Părintelui Celui nestrică-cios. 
Este un lucru neobişnuit ca să aflăm feciorie la un tată care are fiu şi a 
născut fără poftă. Fecioria este şi un atribut al lui Dumnezeu Fiul, Cel Unul 
născut, Ziditorul a toată nestri-căciunea care a strălucit la naşterea Lui cu 
totul curată şi ne- 

pătimaşă. Şi iarăşi este minunat că înţelegem pe Fiul în feciorie. La fel se 
înţelege firea curată şi nestricăcioasă a Duhului Sfint. Căci, zicînd despre 
Duhul că este curat şi nestricăcios, tot fecioria o arătăm, numai că prin alte 
cuvinte" (Sfintui Grigorie de Nyssa, Cuvînt despre feciorie). 

Dumnezeiescul Părinte Ioan Damaschin ne spună în această privinţă: 
„Fecioria este de la început şi dintru început a fost sădită în firea oamenilor. 
Omul a fost plăsmuit din pămînt feciorelnic. Din Adam cel feciorelnic s-a 
zidit Eva fecioară ; în rai a domnit fecioria". Şi iarăşi zice: „Necăsătoria 
este imitarea îngerilor". însuşi Hristos este slava fecioriei, născut numai din 
Tatăl, fără de început, fără de sămînţă şi fără de împreunare şi întrupat 
pentru noi fără de împreunare din Fecioară şi făcut om asemenea nouă. 
însuşi a arătat în El fecioria cea adevărată şi desăvîrşitâ. Prin viaţa Sa de pe 
pămînt ne-a învăţat şi ne-a împuternicit spre a trăi întru feciorie. Bună este 
căsătoria pentru cei ce nu pot a se înfrîna. Dar mai bună este fecioria, 
deoarece ea cultivă naşterea de fii sufleteşti şi aduce lui Dumnezeu rugă- 
ciunea ca un fruct copt" (Dogmatica, c. 24, p. 311-315). Cinstită este 
căsătoria şi patul neîntinat, dar pe curvari şi pe preacurvari îi va judeca 
Dumnezeu (Evrei 13, 4). 

Tot în privinţa fecioriei, dumnezeiescul Părinte Ioan Scă-rarul zice: 
„Fecioria este însuşirea firii celei fără de trup. Ea este casa cea dorită a lui 
Hristos şi cerul cel pămîntesc al inimii". Şi iarăşi: „Curăţia este o lepădare a 
firii, mai presus de fire, şi o întrecere prea slăvită a trupului celui muritor şi 
stricăcios, cu duhurile cele fără de trup. Curat este cel care înlătură dragos- 
tea cea trupească, prin dragostea cea dumnezeiască şi focul cel trupesc 1-a 
stins cu cel duhovnicesc; întreaga înţelepciune ne este curăţia trupului şi a 
sufletului. Hotarul şi culmea curăţiei celei desăvîrşite şi întru tot fericite 
este să petreci în aceeaşi rîn-duială cînd vei vedea fiinţe însufleţite şi 
neînsufleţite, cuvîntă-toare şi necuvîntătoare. 

Nimeni din cei ce şi-au agonisit paza curăţiei să nu-şi atribuie lui 
agonisirea ei, căci este cu neputinţă ca cineva să-şi învingă firea; iar unde 
este învinsă firea, acolo se cunoaşte venirea Celui mai presus de fire; căci 
fără de nici o împotrivire, cele mai mici sînt nimicite de cele mai mari". 
Arătînd apoi că fecioria nu se mărgineşte numai la paza trupului de 
împreunări, ci si la supunerea şi omorîrea patimilor, zice: „Nu este curat cel 
care şi-a păzit nepîngărit trupul acesta stricăcios, ci cel ce a supus cu 
desăvrşire mădularele lui, sufletului". Arătînd că fecioria este un dar al lui 
Dumnezeu care se dă celui ce iubeşte 

pe Dumnezeu mai presus de orice în această lume, zice: „Fecioria este un 
dar al lui Dumnezeu" (Matei 19, 10-12) oferit omului care are credinţă 
multă şi dragoste de a sluji Domnului, mai tare decît moartea" (I Corinteni 
7, 32-40); „îmbrăţişarea fecioriei este un sfat primit de bunăvoie" (I 
Corinteni 7, 25; 7. 1-10). „Iar ca să fie o virtute, trebuie păzit numai şi 
numai în numele Domnului" (Luca 2, 27; I Corinteni 6, 19; Apocalipsa 14, 
4; Scara, Cuv. 15, cap. 1-12). 

Cu alese cuvinte vorbeşte despre feciorie şi un alt sfînt al Bisericii lui 
Hristos, zicînd: „Fecioarele sînt floarea Bisericii, podoaba şi frumuseţea 
harului duhovnicesc, starea cea firească a nevinovăţiei originare; 
desăvîrşită realizare, vrednică de laudă oamenilor şi cinstirea îngarilor; 
chipul lui Dumnezeu care imită viaţa cea sfîntă a Domnului, dovedindu-se 
astfel cea mai aleasă parte a turmei lui Hristos şi naşterea cea mai slăvită a 
Sfintei Biserici" (Sfintul Ciprian). 

Iubiţi părinţi şi fraţi creştini, 

Vedem cu toţii, că dumnezeieştii Părinţi ai Bisericii lui Hristos — prin 
lumina cea dumnezeiască a minţii lor — ştiu bine că patimile sînt asemenea 
hameiului şi altor plante agăţătoare, care se prind şi sa împletesc de orice 
întîlnesc în cale. Pentru aceasta, voind ei a păzi comoara cea scumpă a 
fecioriei de blestemata mîndrie şi slavă deşartă care are obiceiul de a se 
amesteca în toată fapta bună şi mai ales la cele mai înalte virtuţi, au pus sub 
cele mai grele pedepse pe acele fecioare sau feciorelnici care, din lipsa 
smereniei şi a cunoaşterii păcatelor lor, ar cuteza să defaime pe cei 
căsătoriţi după legea Bisericii lui Hristos. De aceea, cu hotărîre sinodală au 
stabilit: „Dacă cineva are feciorie sau s-ar înfrîna, abţinîndu-se de la căsăto- 
rie din scîrbă şi nu pentru binele şi sfinţenia fecioriei, să fie anatema" 
(Gangra, can. 9). Şi iarăşi: „Dacă cineva dintre cei ce trăiesc în feciorie 
pentru Domnul, ar dispreţui cu mîndrie pe cei căsătoriţi, sa fie anatema" 
(Gangra, can. 10). Dumnezeiescul Părinte Ioan Gură de Aur, arătînd 
primejdia acestui lucru, zice: „Osîndeşti căsătoria? Tocmai de aceasta nu 
vei dobîndi plata necăsătoriei, ci pedeapsă şi osîndă" (Cuvînt despre 
feciorie, cap. 8, p. 115). 

Sfintul Grigorie de Nyssa, arătînd că adevărata lucrare în privinţa 
fecioriei o are cel care se sileşte să ducă jugul fecioriei prin trăirea în 
smerenie, iar nu prin lauda sau trîmbiţarea de sine, spune următoarele: 
„Curăţia este mai mult de laudă cînd 

o trăim, decît cînd o vorbim". Apoi. arătînd că mai întîi se cere de la noi 
nepătimirea sufletului, zice: „Nepătimirea sufletului trebuie să premeargă 
curăţiei trupului" (Cap. 5, p. 18). Aducînd apoi ca pildă pe cei ce au trăit în 
adevărată şi desăvîrşită feciorie pe acest pămînt, zice; „Sfintul Ilie şi Sfintul 
Ioan Botezătorul — cel ce a venit după Ilie în duhul şi puterea lui Ilie, şi 
care era cel mai mare om dintre cei născuţi de femeie — au strălucit mai 
mult decît alţi prooroci prin feciorie" (Cap. 6, p. 19). Arătînd cîtă deosebire 
are fecioria de viaţa cea lumească, zice: „Dacă vrei să cercetezi bine 
deosebirea dintre viaţa din lume şi cea în feciorie, vei afla ca este tot atît de 
mare ca cea dintre cer şi pămînt" (Cap. 3). Apoi adaugă: „Ilie şi Ioan sînt 
vestiţi fiindcă şi-au îndreptat spre Domnul dorul curat, neamestecat cu nici 
un fel de patimă omenească, nefiind tulburaţi nici de dragostea de soţii, nici 
de vreun alt gînd materialnic" (Cap. 6, p. 20). Socotind apoi că, încă din 
Legea veche, Măria, sora lui Moise, a strălucit cu fecioria şi că a fost mai 
înainte o închipuire despre Maica Domnului, zice: „Sora lui Moise. Măria, 
a fost începătoarea fecioriei în Legea veche şi cea care mai înainte şi 
umbros a închipuit pe Măria, Născătoarea de Dumnezeu" (Cap. 9). 

Aşadar, părinţilor şi fraţilor, în cele spuse pînă aici, am adus cîteva 
mărturii mai temeinice de la Sfinţii Părinţi despre cinstea şi slava fecioriei. 
Dar este nevoie să ştim şi să înţelegem că o comoară, cu cît este mai 
scumpă, cu atît mai mult are nevoie de pază. Trebuie să înţelegem că nimic 
nu ne foloseşte fecioria trupului, dacă nu o vom avea şi pe cea a sufletului 
şi a minţii. Ştim că nici dracii nu se însoară nici nu se mărită. Dar pentru 
aceasta, nu-i putem numi pe ei curaţi pentru răutatea care este în ei. Dar 
care este răul din draci? Dumnezeiescul Părinte Dio-nisie Areopagitul 
spune despre acest lucru astfel: „Răul din draci este acesta: mînie 
dobitocească, poftă fără de minte şi nălucire pripită" (Despre 
dumnezeieştile nume, cap. 4). Nălucirea obraznică — sau, cum i se mai zice 
în alte traduceri, „închipuire pripită" — o au din mîndrie, prin care au şi 
căzut din cer (Isaia 14, 13-14). Iar mîndria atît. pe îngeri cît şi pe oameni îi 
face necuraţi, după cele scrise: Necurat este înaintea Domnului tot cel înalt 
cu inima (Proverbe 16, 6). 

Deci, iată, părinţilor şi fraţilor, că nu numai curvia spurcă pe om, ci şi 
patimile noastre cele sufleteşti şi nevăzute. Mare nebunie este cînd cineva 
s-ar mîndri cu fecioria sa cea din afară, a trupului, şi nu s-ar îngriji cu mare 
atenţie de fecioria cea tainică şi gingaşă a sufletului şi a minţii. Aşadar, cel 
ce se păzeşte pe sine şi priveghează asupra sa, trebuie să privegheze 

şi asupra celor din afară şi asupra patimilor celor ascunse şi nevăzute ale 
omului celui dinăuntru. Sfinta Scriptură spune: Cea nemăritată se îngrijeşte 
de cele ale Domnului, cura să fie sfinta cu trupul şi cu sufletul (I Corinteni 
7, 34), Dacă cineva se îngrijeşte şi păzeşte numai fecioria cea din afară şi 
nu poartă grijă şi de cea a sufletului şi a minţii, unul ca acela — după 
cuvîntul Domnului — curăţă numai partea cea din afară a blidului şi a 
paharului său, fără a spăla de necurăţie şi partea dinăuntru. De aceea, în 
ziua morţii şi a Judecăţii de apoi, va fi mustrat asemenea cu fariseii şi cu 
cărturarii care ţineau numai la curăţia cea din afară, iar înăuntru erau plini 
de nedreptate, de răpire şi lăcomie (Matei 23, 25-31). 

După învăţătura Sfinţilor Părinţi, fecioria trebuie să se arate în noi şi 
la celelalte virtuţi (Sfîntul Grigorie de Nyssa cap. 6, Despre feciorie, p. 34). 
Dumnezeiescul Părinte Efrem Şirul, arătîndu-ne că în chip desăvârşit se 
cade a ne pocăi şi curaţi — adică şi în cele din afară şi în cele dinăuntru — 
zice*. „Deci, în întregime leapădă răutatea! Cînd a păcătuit poporul, Moise 
a poruncit să răstignească un şarpe, ca, astfel să piară păcatul. Şi pe şarpe 
nu 1-a făcut gol, adică deşert, ci turnat întreg şi tare. Pentru ce? Ca să-ţi 
arate ţie că eşti dator sa te întorci dinspre răutate" (Cuv. despre pocăinţă, 
tom. 3, p. 215, Mănăstirea Neamţ, 1823). Aşadar, fraţii mei. ni se cade a 
închina toate cele ale noastre lui Dumnezeu şi a-I aduce jertfa curăţiei noas- 
tre întreagă şi fără meteahnă, după cum porunceşte însuşi Dumnezeu 
(Levitic 22, 21; Deuteronom 17, 1). Şi dacă, după mărturia Sfinţilor Părinţi, 
„neasemănat de mare, de minunată şi de slăvită este fecioria şi numai acest 
chip de viaţă foarte înalt şi foarte frumos este sînul hrănitor al Bisericii lui 
Hristos, floarea şi pîrga sa" (Sfîntul Metodiu, Episcopul şi Martirul, cap. 1, 
p. 61), atunci, cum am zis şi mai sus, această neasemănată slavă şi cinste a 
fecioriei nu se înţelege numai la cele din afară, ci şi la cele dinăuntru şi la 
toată virtutea ce trebuie să o lucrăm, după porunca Domnului. Dar acest 
chip de feciorie întreagă şi desăvîrşită este cu anevoie a o aduce lui 
Dumnezeu, din pricina leneviei şi neputinţei noastre. De aceea, cunoscînd 
acest lucru, sîntem datori ca in toată vremea să ne smerim din adîncul 
inimii, pentru lipsurile noastre cele de multe feluri, cu nădejdea că 
Dumnezeu nu ne va urgisi inimile înfrînte si smerite (Psalm 50, 18). 

Fiindcă în cele de mai sus am amintit despre cele trei feluri de 
feciorie (curăţie) care ni se cer spre a întregi fapta cea bună a curăţiei, cred 
că trebuie să arătăm, cu cuvintele Sfinţilor 

Părinţi, în ce constă această întreită feciorie (curăţie) a noastră. Ca mărturie 
temeinică în această privinţă să aducem un cuvînt al Sfîntului Isaac Şirul, 
care zice: „Curăţia trupului este cuvio-şie şi înfrînare de întinăciunea 
trupului. Curăţia sufletului este slobozirea de patimile cele ascunse, care se 
alcătuiesc în minte. Iar curăţia minţii este întru descoperirea tainelor. Căci 
se cură-ţeste de toate cele ce cad sub simţire prin chipul grosimii lor" (Cuv. 
18, p. 90, Mănăstirea Neamţ, 1819). 

Sfînta Scriptură zice că „este bine pentru bărbat dacă va ridica jugul 
greu din tinereţea sa şi nu îşi va depărta sufletul de Dumnezeu" (Plîng. lui 
Ieremia 3, 27; Ieremia 17, 5-6). Dar ce poate fi mai greu ca jugul fecioriei 
şi mai ales în vremea de acum, cînd ne-am abătut cu toţii de la cele bune şi 
am părăsit aspra petrecere, smei*enia, înfrînarea şi rugăciunea cea din 
inimă către Dumnezeu, singurele care ne pot ajuta să purtăm acest jug greu 
al curţiei trupeşti şi sufleteşti? Dumnezeieştii Părinţi erau totdeauna în 
nevoinţe foarte mari, rugăciuni, posturi, privegheri de toată noaptea şi se 
fereau nu numai de carne, de mîncăruri grele şi de vin, dar şi apa o primeau 
cu măsură, fără a se sătura de pîine şi apă, împărtă-şindu-se de această 
hrană numai o dată în zi. Cu frică şi cutremur slujeau lui Dumnezeu, avînd 
lacrimile şi sudorile din osteneală în loc de hrană şi cu acelea se curăţau pe 
sine, avînd totdeauna în minte că cei necuraţi nu vor moşteni împărăţia lui 
Dumnezeu (Efeseni. 5, 5; I Corinteni 6, 9-10). A face noi o făgăduinţă 
mare de a păzi curăţia (Numeri 6, 1), nu este lucru uşor, deoarece, ca să 
luptam cu firea noastră cea stricată prin păcat şi să rîvnim la fericirea pe 
care o aveam mai înainte de căderea din Rai, ni se cere multă înfrînare şi nu 
mai puţină pază. Căci dacă, după Sfîntul Pavel, lupta noastră nu este 
împotriva trupului şi a sufletului, ci împotriva domniilor, împotriva 
stăpîniilor, împotriva stăpînitorilor întunericului acestui veac şi împotriva 
duhurilor răutăţii răspîndite în văzduh (Efeseni 6, 12), atunci de cîta 
rugăciune, ti'ezvie şi luare aminte avem nevoie pentru a păzi aşezarea 
noastră cea din afară şi cea dinăuntru, în curăţie şi neprihănire? 

Bună este căsătoria, dar mai minunată este fecioria, fiindcă este mai 
bună decît cea bună (I Corinteni 7. 38). Dar totdeauna, ceea ce este mai bun 
şi mai de preţ, cu mai mare osteneală se cîştigă şi are nevoie de mai multă 
pază. Nu vedeţi, sfinţiile şi frăţiile voastre, cum nevăzutele puteri ale răului 
năvălesc totdeauna prin tot felul de gînduri spre a tulbura mintea şi inima 
noastră şi, mai ales la cei tineri şi sănătoşi, aprind văpaia 

poftelor celor fireşti în toată vremea? De nu ar fi mila Mîntui-torului şi 
acoperămîntul rugăciunilor Prea Sfintei Maicii Sale, cine ar putea să stea 
împotriva acestui război nevăzut şi aprig, pe care dracii îl aprind spre a 
strica făgăduinţa noastră? 

îmi amintesc de un călugăr tînăr din această sfînta mănăstire, care a 
adormit în Domnul cu mulţi ani în urmă. Acesta ştia Psaltirea pe de rost şi, 
fiindcă îi ardea pe draci cu psalmi şi cu lacrimi, avea mare război de la ei. 
S-a întîmplat că am fost rînduit să stau cu el în chilie şi am văzut şi m-am 
minunat foarte tare de nevoinţa ce o făcea noaptea în chilie. Venind obosit 
de la ascultarea din timpul zilei, nu dormea pînă la Utrenie, ci făcea mai 
întîi 300 de metanii cu rugăciunea: „Doamne, Iisuse Hristoase, Fiul lui 
Dumnezeu, miluieşte-mă pe mine păcătosul", după care zicea în taină 3 
catisme la Psaltire şi apoi iar 300 de metanii, şi iar 3 catisme. Cînd îl lupta 
somnul, sau gîndurile cele rele şi necurate, îşi desfăcea centura şi îşi trăgea 
cîte 30-40 de centuri pe spate, zicîndu-şi: „Nu dormi, calule, căci ai să 
dormi în groapă! Unde-ţi este mintea? De ce stai de vorbă cu dracii înaintea 
feţei lui Dumnezeu şi de ce spurci rugăciunea ta?" Astfel se lupta bietul 
călugăr pînă la Utrenie, fiindcă era tînăr şi sănătos cu trupul. Apoi. cînd 
suna toaca cea de fier deşteptarea, venea la patul meu, zicîndu-mi: „Scoală, 
frate Constantine, că a sunat deşteptarea!". După Utrenie se culca, însă nu 
pe pat, ci într-un sicriu pe care singur şi — 1 făcuse cu binecuvîntarea 
părintelui stareţ. Acolo dormea cîteva ceasuri pînă la ziuă şi apoi se scula, şi 
iar se apuca de canon şi rugăciune. Uneori îl întrebam: „Pentru ce te 
chinuieşti aşa, părinte?". Iar el îmi zicea: „Nu mă lasă dracii în pace cu 
gîndurile. De aceea şi eu mă rog la Preabunul Dumnezeu şi la toţi sfinţii să 
nu mă lase neajutorat în nevăzutul război". De multe ori, stînd culcat pe pat, 
mă făceam că dorm, dar luam aminte la nevoinţa acestui mucenic de 
bunăvoie, văzînd cum., după multe metanii şi rugăciuni, cădea în genunchi 
înaintea sfintei icoane, plîngînd înăbuşit cam vreun ceas sau şi mai mult, şi 
apoi se ridica din nou la rugăciune. Eu, fiind leneş şi somnoros, din cauza 
nevoinţei lui nu puteam să dorm. Aşa încît, m-am dus la părintele stareţ şi i- 
am spus: „Prea Cuvioase Părinte, eu nu mai pot sta cu părintele Gherasim 
în chilie, căci el nu doarme, ci se bate cu centura şi cu palma peste obraz, 
plînge şi se tînguieşte". Iar stareţul a zîmbit puţin şi mi-a zis: „Lasă-1, frate, 
şi nu te sminti de acela, căci el, săracul, are lucrarea lui. Nu toţi pot face ca 
el. Lasă, că am să-i dau altă chilie, ca frăţia ta să fii în pace". Astfel, după 
cîteva zile, părintele 

Gherasim şi-a luat sicriul şi crucea de înmormîntare din chilia în care 
locuiam împreună, Psaltirea şi rasa, şi s-a dus într-o chilie mică, singur, 
unde îl rînduise părintele stareţ. Acolo şi-a plîns păcatele sale pînă ce a 
adormit în Domnul. 

Părinţilor şi fraţilor, v-am adus aminte de unul din nevoitorii care au 
vieţuit în această sfîntă Sihăstrie, cu scopul de a vă arăta că cei ce iubesc pe 
Dumnezeu din toată inima, trebuie să se lupte tot timpul spre a nu cădea 
din curăţia vieţii lor şi din făgăduinţa pe care au dat-o în faţa lui Dumnezeu 
la călugărie. 

Noi am venit de bunăvoie aici, ca să umblăm în casa lui Dumnezeu cu 
un gînd, cu gîndul la mîntuirea sufletului nostru. Iar fiindcă cei mai mulţi 
dintre noi au depus şi făgăduinţa sfîn-tului şi îngerescului chip monahicesc, 
nu putem să fim fără grijă, fără multă pază şi luare aminte, căci zice 
dumnezeiescul Ioan Gură de Aur: „Drept este ca îngerii nu se însoară şi 
nici nu se mărită, dar nici nu sînt de carne şi sînge ca noi. Ei nu simt 
chipurile poftelor ca noi, nu duc lipsă de hrană şi băutură ca noi, nu se 
biruiesc de somn şi de trudă ca noi, nu se pleacă la cîntece dulci şi 
ademenitoare, nu se moleşesc şi nu se smintesc prin feţe frumoase sau 
altele de acest fel. Ci, precum cerul în miezul zilei se arată nepătat de nici 
un nor, aşa sînt firile acelea" (Cuv. despre feciorie, p. 216). Dar noi, 
păcătoşii şi neputincioşii, care am îndrăznit să făgăduim a urma, după 
putinţă, acelor prea fericite cete şi slugi ale Domnului, avînd greutatea 
trupului asupra noastră, pururea suspinăm după cum zice Apostolul, 
îngreuindu-ne de acest trup neputincios şi stricăcios. De nu ar fi mila şi 
ajutorul lui Dumnezeu cu noi, nimeni nu ar putea să stea într-o aşezare cît 
de puţin, faţă de cele ce am făgăduit. Dacă — după acelaşi mare Apostol — 
„Dumnezeu este Cel ce lucrează în voi şi ca să voiţi şi ca să săvîrşiţi" 
(Filipeni 2, 13). atunci ce ne mai rămîne nouă, decît să ne cunoaştem 
adîncul nimicniciei şi al neputinţelor noastre, să ne smerim şî să mulţumim 
totdeauna Prea Bunului Dumnezeu, Care ne-a chemat aici şi Care pururea 
ne ajută şi ne ocroteşte cu mila şi cu îndurările Sale, netrecînd cu vederea 
dorinţa şi mica osteneală ce o facem pentru mîntuirea noastră. El ne-a iubit 
pe noi, dar şi noi sîntem datori să-L iubim din toată inima şi să-I slujim 
după putere. 

Unii oameni, iubitori de trup şi de lume, şi care nu cunosc Scripturile, 
nici puterea lui Dumnezeu, bîrfesc, întrebînd de ce mai trebuie să fie 
călugărie şi feciorie; căci, zic ei, dacă toţi ar 

trăi în feciorie, cum ar mai exista neamul omenesc pe pămînt? Cei ce 
cugetă şi zic acestea, sînt cu totul străini de adevăr. Ei cred că Dumnezeu 
nu ar fi avut puterea să înmulţească neamul omenesc decît pe calea 
împreunării bărbatului cu femeie, dar nu au dreptate, căci fecioria este dată 
neamului omenesc de la Dumnezeu, înaintea căsătoriei. în Rai nu a fost nici 
vorbă de căsătorie şi, nici chiar după ce Dumnezeu a făcut lui Adam femeie 
din coasta sa, nu i-a rînduit căsătorie. Ci patreceau amîn-doi în R;;i ca în 
cer, necunoscîndu-se unul pe altul, iar pofta împreunării, zămislirii, durerile 
naşterii şi tot chipul stricăciunii fiind acolo departe de sufletele lor. După ce 
au călcat porunca lui Dumnezeu şi au fost făcuţi pămînt şi cenuşă, au 
pierdut odată cu Raiul şi frumuseţea fecioriei. Vedeţi de unde a luat naştere 
căsătoria şi a fost socotită necesară? Datorită neascultării, blestemului şi 
morţii. Dumnezeiescul Ioan Gură de Aur zice: , ; Unde este moartea, acolo 
este şi căsătoria. Aceasta lipsind, nici aceea nu rămîne. Iar fecioria nu are 
sfîrşit", apoi zice: „Spune -mi, oare căsătoria 1-a făcut pe Adam? Şi durerile 
naşterii pe Eva?" Şi iarăşi zice: „Miriade de miriade de îngeri slujesc lui 
Dumnezeu şi mii de mii de arhangheli îl înconjoară şi nici unul nu a fost 
făcut prin zămislire, nici prin naştere şi împreunare. Astfel încît, cu mult 
mai mult i-ar fi făcut Dumnezeu pe oameni fără căsătorie. Dar şi acum, nu 
căsătoria înmulţeşte neamul omenesc, ci cuvîntul Domnului grăit la început 
(Facere 1, 22). Spune-mi, oare lui Avraam i-a ajutat căsătoria la naşterea de 
fii? Oare nu după ce s-a slujit atîţia ani de soţia sa nu a scos strigătul: 
Stăpîne, ce îmi vei da mie, că mor fără jeciori? (Facere 15, 2). Aşadar, să 
înţelegem cu toţii, căsătoria — dacă nu vrea Dumnezeu — nu poate să 
înmulţească neamul omenesc, nici fecioria să-i împuţineze numărul" 
(Cuvînt despre feciorie p. 222). 

Dacă va zice cineva către noi că de n-ar fi fost căsătoria nu s-ar fi 
făcut atîtea şi atîtea miliarde de oameni, îl vom întreba şi noi pe acesta: 
cum s-au făcut Adam şi Eva, fără mijlocirea căsătoriei? Vedeţi, fraţilor, că 
Dumnezeu nu a avut nevoie de căsătorie spre a înmulţi pe oameni pe 
pămînt? Al Domnului este glasul care zice: Fiii veacului acestuia se 
însoară şi se mărită, iar la înviere, nici nu se însoară, nici nu se mărită, ci 
sînt ca îngerii lui Dumnezeu din ceruri. (Matei 22, 30; Marcu 12, 25; Luca 
20, 35). Deci, acei care vor fi aflaţi atunci feciorelnici, au început deja să 
guste tainic din slava învierii încă din veacul acesta, după putere, prin darul 
şi mila lui Dumnezeu. Dacă cei feciorelnici şi fecioarele se vor sili cu 
toată puterea 

să se păzească întru curăţie trupească şi sufletească, ei încep să se 
asemene îngerilor lui Dumnezeu (Sfîntul Ioan Gură de Aur, Cuvînt 
despre feciorie, c. 203, p. 313). 

Părinţilor, fraţilor şi iubiţi credincioşi, 

Ajungînd la sfîrşitul cuvîntului, mai înainte de toate, vă rog din 
suflet să mă iertaţi pe mine cel cu totul necurat şi păcătos, care am 
îndrăznit a vă aduce aminte sfinţiilor şi frăţiilor voastre despre 
virtutea cea mare şi sfîntă a fecioriei şi a cură-ţiei. Pe toţi vă rog să vă 
rugaţi şi pentru mine cel leneş, care cu totul sînt departe de cele ce 
învăţ pe alţii. Cred că poate numai prin sfintele voastre rugăciuni, mă 
voi trezi şi eu somnorosul cîndva şi de cuvintele mele ruşinîndu-mă, 
să încep şi eu a lucra bunătatea pe care v-am arătat-o prin cuvînt şi, 
astfel, cu mila şi cu îndurarea Preabunului nostru Mîntuitor şi prin 
ajutorul rugăciunilor Preasfintei şi Preacuratei Sale Maici şi ale 
tuturor sfinţilor Lui, să fiu şi eu cel de pe urmă mîn-tuit. AMIN ! 




#t'% 




PREDICA 
DESPRE NEMINCAREA DE CARNE LA MONAHI 



„Dacă cineva din cei ce se ne-uolesc, 
din defăimarea rînduieltlor bisericeşti, ar 
îndrăzni să dezlege posturile cele 
predanisite şi respectate de Biserică, 
încrezîndu-se I» justificările cugetului său, 
să fie anatema" (Laodiceea, can. 52; Gan- 
Kra, can. 19; Cartagina, can. 48, 56; VI 
Ecumenic, can. 89). 

Părinţilor şi fraţilor, 

După învăţăturile Sfintei Scripturi, ale Sfinţilor Părinţi şi din 
hotărîrile dumnezeieştilor Canoane, nemîncarea de carne la 
monahi este o tradiţie bisericească foarte veche, care stăpîneşte şi 
pînă astăzi mănăstirile din jurul Ierusalimului, de la Sfintul Munte 
Athos, din Muntele Sinai, Rusia, Grecia, Serbia, Bulgaria şi din alte 
ţări ortodoxe. 

Sfintul Ioan Gură de Aur zice: „Călugărilor se cuvine a ţine 
legea cea dată de Dumnezeu lui Adam în Rai. Că v-am dat vouă — 
zice Dumnezeu — toată iarba ce face sămînţă de semănat, care este 
deasupra a tot pămîntul; şi tot pomul care are rod cu sămînţă de 
semănat, vă va fi de mincare şi tuturor fiarelor pâmîntului şi tuturor 
păsărilor cerului şi vietăţilor ce se tîrăsc pe pămînt care au suflare 
de viaţă (Facere 1, 29-30), (Pentru depărtarea de carne a 
călugărilor, tipărită în Sfinta Mănăstire a Neamţului de stareţul 
Silvestru, la anul 1816). 

Iar Sfintul Vasile zice: „După potop, s-a îngăduit lui Noe de la 
Dumnezeu, şi printr-însul tuturor oamenilor, să mănînce 

carne. Nu ca un lucru de nevoie, firii noastre, ci cu pogorîre pentru 
neputinţa noastră" (Idem, p. 17). 

De asemenea, Mîntuitorul nostru Iisus Hristos zice: Dacă cineva îmi 
slujeşte Mie, Mie să-Mi urmeze (Ioan 12, 26). Şi dacă se cuvine a urma, 
după putere, Mîntuitorului nostru Iisus Hristos, atunci să vedem dacă El a 
mîncat carne în timpul petrecut cu noi pe pămînt. Oare scrie undeva în 
dumnezeieştile Evanghelii că Hristos a stat la mese cu cărnuri? Nu! Dar cu 
ce se hrănea Domnul? Cu pîine şi cu peşte fript (Matei 14, 17; 15, 34). Nu 
numai pînă la răstignire şi îngropare nu a mîncat carne, ci nici după 
învierea Sa din morţi, cînd, arătîndu-se ucenicilor Săi, a mîncat cu ei numai 
pîine cu peşte fript şi fagure de miere (înţelepciune 21, 9; 12-13; Luca 24, 
42-43). 

Prea Sfînta şi Prea Curata Fecioară Măria, Născătoarea de Dumnezeu, 
arătîndu-se fericitului Dositei, i-a zis: „Posteşte, să nu mănînci carne şi să 
te rogi adeseori şi te vei izbăvi de muncile iadului" (Pentru depărtarea de 
carne a monahilor, p. 31). Intr-o veche povestire citim despre Sfintul şi 
întru tot lăudatul Apostol Petru, care, vorbind către Clement, ucenicul său, 
îi zice: „Pentru ce nu înţelegi viaţa mea şi voinţa mea? Doreşti să' fii 
întotdeauna cu mine? Atunci, vezi că eu cu pîine numai, cu măsline şi cu 
puţine verdeţuri mă hrănesc" (Ibidem, p 47). Despre Sfintul Evanghelist 
Matei scrie Sfintul Clement Alexandrinul în cartea a doua din Pedagogul, 
la capitolul 1, că se hrănea numai cu seminţe (Ibidem). 

Sfintul Apostol Paveî, în toată vremea vieţii sale, se înfrîna de la 
mîncarea de carne (Eusebiu al Cezareei, Istoria bisericească, cap. 22). Ba, 
încă şi creştinii din Alexandria, pe vremea Simţului Apostol şi Evanghelist 
Marcu, mîncau numai o dată în zi, către seară, iar de carne totdeauna se 
înfrînau (Ibidem, cap. 17). Sfintul Epifanie al Ciprului arată că, în vremea 
sa, mulţi creştini de bunăvoia lor se înfrînau de la mîncarea de carne. La fel 
şi Fericitul Augustin. în cartea sa Despre obiceiurile bisericeşti, cap. 21 şi 
23; şi Fericitul Teronim în cartea a 5-a a sa, Contra lui lovian şi Teodorii al 
Ciprului, vorbesc despre nemîncarea de carne. De asemenea, mulţi dintre 
sfinţi se depărtau de mîncarea de carne. 

Sfîntui Vasile spune că „evreii, atît cît s-au îndestulat cu mană, 
biruiau pe egipteni, şi prin mare au trecut; iar după ce şi-au adus aminte de 
cărnuri şi de căldările cu carne de porc, au rătăcit în pustie şi nu au mai 
intrat în pămîntul făgăduinţei" (Numeri 1, 4-6), După ce poporul a cîrtit 
împotriva lui Moise cerîndu-i carne, Dumnezeu le-a dat carne prin 
prepeliţele ce au 

venit deasupra taberei lor, însă odată cu carnea a venit asupra lor şi mînia 
lui Dumnezeu (Psalm 77, 34). 

Mîntuitorul nostru Iisus Hristos nu numai că n-a mîncat carne în toată 
viaţa petrecută pe pămînt, dar nici cînd poporul ce-I urma a flămînzit. nu 1- 
a săturat cu carne, ci cu pîine şi peşte, fiind cinci mii de bărbaţi (Matei 14, 
21), iar altă dată, patru mii, afară de copii şi femei (Matei 15, 38), fiindu-i 
foarte uşor să-i hrănească cu carne, ca pe evreii cîrtitori din pustie. 

Sfîntul Antonie cel Mare. Sfîntul Eftimie cel Mare, Sfîntul Sava cel 
Sfinţit şi mulţi alţi Sfinţi Părinţi au lepădat cu totul mîncarea de carne. 
Baronie Romanul spunea în anul 1057, astfel: „Patriarhul Cerularie Mihai 
oeărăşte pe latini, nu numai că slujesc cu azime, ci şi că mănîncă sugrumat 
şi toată necură-ţia; iar călugării lor şi episcopii se hrănesc cu carne" (Pentru 
depărtarea de carne.... p. 59). 

După cum la toată fapta bună ne trebuie dreaptă socoteală, la fel şi la 
mîncarea si nemîncarea de carne. Biserica nu omoară oameni, ci 
dimpotrivă, ea vrea prin post să omoare patimile şi să salveze sănătatea 
sufletească (Pravila, Nicodim Sa-chelarie, p. 256). Aşadar, unde stăpîneşte 
dreapta socoteală şi scopul cel bun, duhovnicul nu face o greşeală dacă la 
unii din cei bolnavi şi slăbiţi le va dezlega în unele zile, cu iconomie, la 
unele mîncăruri nepermise celor sănătoşi. Sfîntul Apostol Pa vel zice: Toate 
îmi sînt îngăduite, dar nu toate îmi folosesc. Toate îmi sînt îngăduite, dar 
nu toate zidesc (I Corinteni 10, 23). Iar în alt Ioc ne sfătuieşte, zicînd: Ori 
de mîncafi, ori de beţi, toate să le faceţi spre slava lui Dumnezeu (I 
Corinteni 10, 31). Deci, cînd cineva se înfrînează de la anumite bucate cu 
scopul mîntuirii şi spre lauda lui Dumnezeu, acela nu se păgubeşte, ci se 
foloseşte. Tar dacă postul sau înfrînarea se fac cu scopuri rele, atunci şi 
fapta lui bună trece de partea scopului celui rău şi se face rea. De aceea ni 
se cuvine, în toate pe care le facem, să ispitim scopul pentru care facem 
cele bune, căci, după mărturia Sfîntului Efrem Şirul, „cînd mintea va părăsi 
scopul cel bun, toate faptele bune nu mai folosesc" (Tom. 3, Pentru faptele 
bune şi patimile sufletului, p. 214). 

Sfîntul Meletie Mărturisitorul în „Alfavitarul" său zice că „monahii 
trebuie să se păzească în feciorie şi să lepede de la ei mîncarea de carne. 
Căci, mîncînd monahii carne, fac mare sminteală mirenilor şi vor lua multă 
osîndă pentru această nepăsare şi negrijă a lor, deoarece Sfîntul Apostol Pa 
vel zice : Nu voi mînca în veac carne, ca să nu smintesc pe fratele meu (I 
Corinteni 8, 13); şi: Bine este să nu mănînci carne, nici să bei vin, 

nici să faci ceva de care fratele tău se poticneşte, se sminteşte sau slăbeşte 
(în credinţă) (Romani 14, 21). Iar Sfîntul Grigorie al Tesalonicului spune 
clar că monahilor nu li se cuvine să mănînce carne (Filocalia, voi. 7, cuv. 
1, pentru cei ce cu sfinţenie se liniştesc, p. 229-230; subînsemnarea 
canonului 51 apostolic din Pidalion, fila 49; Everghetinos, fila 425). 

In Pateric, Avva Pimen cel Mare, Egipteanul, fiind chemat la o masă 
unde se dădea mîncare de carne, nu a vrut să mănînce pentru a nu sminti pe 
creştinii care se aflau acolo (Pateric, litera P. p. 63). 

Sfîntul Nichifor Mărturisitorul în canonul 14 zice: „Dacă vreun 
monah va lepăda sfîntul chip, va îndrăzni să mănînce carne sau va lua 
femeie şi nu se va pocăi, să se dea anatemei". Dacă vom citi canoanele 51 
apostolic, 14 al Sinodului din Ancira, 86 al Sfîntului Vasile şi 21 al 
Sinodului din Gangra, vom putea înţelege care este calea de mijloc în 
privinţa mîn-cării sau nemîncării de carne şi vom afla că înfrînarea de la 
carne cu scop de nevoinţă are toată binecuvîntarea Bisericii. Iar de va 
socoti cineva carnea ca ceva necurat, acela se anatemati-seşte (Pidalion). 

Sfîntul şi marele Ierarh Ioan Gură de Aur, arătînd că sfintele mănăstiri 
sînt locuri de înfrînare şi de nevoinţă, unde nu trebuie să se mănînce carne, 
zice : „Cu adevărat, mănăstirile sînt case de plîngere, unde se vede sac şi 
cenuşă, unde este sîrguinţă, unde nu se vede nici rîs, nici îmbulzeală de 
lucruri lumeşti, unde este post, unde se culcă pe pămînt gol, unde toate sînt 
curate de fum, de friptură, de carne, de sîngiuri, de vuiete, de tulburări şi de 
multe supărări" (Comentariu la I Ti-motei 4). 

In subînsemnarea canonului 5 1 apostolic din Pidalionul de la Neamţ 
se spune că „nu se cuvine monahilor să mănînce carne, pentru că astfel 
calcă acest obicei vechi al călugărilor, adică depărtarea de mîncare a 
cărnii". Iar că acest obicei era vechi şi folositor încă dinainte de anii 
împărătesei Teofana (t 894), se vede din faptul că patriarhul lui Constantin 
Copro-nim a fost mustrat fiindcă obişnuia să mănînce carne, iar Co-pronim 
a trăit cu 150 de ani înainte de Teofana. Tipicul cel mare al Bisericii 
Ortodoxe soborniceşti nu dă voie monahilor să mănînce carne nici în ziua 
Sfintelor Paşti (p. 43-44). 

împăratul Nichifor Votaniat, făcîndu-se călugăr după ce a pierdut 
împărăţia, şi fiind întrebat dacă rabdă asprimea vieţii călugăreşti, a răspuns: 
„Numai depărtarea de carne mă amă-răşte, iar pentru celelalte, puţină grijă 
am" (Meletie al Atenei, 



PREDICI D UHO VNICEŞTI 8 1 

Istoria bisericească, tom. 2, fila 414). Iar un bătrîn al Patericului spune : 
„Dacă eşti tînăr, fugi de vin ca de şarpe, iar dacă la o adunare vei fi silit să 
bei, bea puţin, dar apoi încetează şi măcar de te vor jura pe tine cei ce te-au 
chemat, să nu iei aminte la jurămintele lor, căci de multe ori satana sileşte 
pe monahi, şi bătrîni fiind ei, să îndemne pe cei tineri la băutura de vin şi la 
mîncarea de carne. Căci vinul şi mîncărurile despart pe călugăr de 
Dumnezeu" l (Patericul, p. 306). 

Nu numai de carne se cuvine monahilor a se înfrîna, ci şi de alte 
mîncăruri grase, după mărturia Sfîntului Nichifor Mărturisitorul care zice: 
„Nu se cuvine monahilor să facă servicii plugăreşti în Postul Mare, ca, din 
cauza aceasta, să dezlege la vin sau untdelemn, căci acestea sînt fapte ale 
lăcomiei pînte-celui" (Canonul 16 şi 50 al Sinodului de la Laodiceea ; can. 
98 al Sinodului 6 Ecumenic). De asemenea, pravilele bisericeşti prevăd ca 
„oricine se va spurca în săptămîna Brînzei cu carne, sau în lunea cea dintîi a 
Postului Mare cu brînză, 4 ani să se pocăiască şi metanii 300", şi: „Cine 
moare de foame şi mănîncă în Postul Mare carne, să se pocăiască trei ani şi 
metanii 150 pe zi. Iar de va gusta brînză sau ouă în acest post, să se po- 
căiască 2 ani şi metanii 66 pe zi" (Nicodim Sachelarie, Pravila 
bisericească, p. 256). 

Marele stareţ Paisie de la Neamţ zice în privinţa nemîn-cării de carne 
la monahi: „Rînduiala vieţii monahiceşti se aseamănă cu petrecerea din Rai 
şi se supune voii celei desăvîrşite a lui Dumnezeu". Apoi zice : „In Rai nu a 
fost mîncare de carne. Dar dacă cineva se ruşinează şi mănîncă, din cauza 
defăimărilor celor ce-1 sfătuiesc pe dînsul, unul ca acesta să se ruşineze şi 
de cinstitul chip al călugăriei. Căci amîndouă sînt nedespărţite" (Scrisoarea 
trimisă studenţilor monahi Gherontie şi Doroftei la Colegiul Sfîntului Sava 
din Bucureşti, inclusă în cartea Adunarea cuvintelor pentru ascultare, 1816, 
p. 360-362). 

După ce am văzut mărturiile Sfintei Scripturi, ale Sfinţilor Părinţi şi 
ale dumnezeieştilor Canoane despre nemîncarea de carne la călugări, este 
bine să aducem şi mărturiile istorice, de necontestat, despre păstrarea cu 
sfinţenie a tradiţiei noastre bisericeşti în privinţa nemîncării de carne. Iată 
ce scrie marele şi învăţatul Domn al Moldovei, Dimitrie Cantemir. în 
această privinţă: „Toate mănăstirile din Moldova sînt aşezate pe unul 

1. Patericul este plin de pilde şi sfaturi pentru nemîncarea de carne; 
vezi şi în Istoria bisericească a lui Socrate Scolasticul la cap. 4, 23; 5, 22 ş. 
a. 

şi acelaşi temei şi ele ţin canoanele date călugărilor de Sfintul Vasile. 
Mănăstiri mari sub ascultarea unui arhimandrit sînt numai patru, iar 
mănăstiri mici aflate sub ascultarea unor stareţi sînt peste 200, în afară de 
aproape tot atîtea schituri, care au şi ele metocuri într-un loc sau altul". în 
continuare zice: „In mod deosebit toţi călugării sînt aşa de ascultători 
canoanelor Sfîntului Vasile cel Mare, încît mai degrabă ar muri de o sută de 
ori, decît să mănînce o bucată de carne, chiar dacă le-ar porunci vreun 
doctor (pentru sănătate)". (Descrierea Moldovei, cap. 3, p. 188-189, Despre 
mănăstirile din Moldova). Dar istoria ne arată că nu numai călugării simpli 
ţineau cu străşnicie la scum-pătatea canoanelor Sfîntului Vasile cel Mare în 
privinţa mîncării de carne, dar chiar şi mitropoliţii şi episcopii, din acea 
vreme, ţineau cu sfinţenie această tradiţie veche şi sfintă a Bisericii 
soborniceşti Ortodoxe. Pentru a adeveri acest lucru, însemnăm aici 
rînduiala care era la masa Domnului Moldovei şi a Mitro-poliţilor în acea 
vreme: 

„Cînd Domnitorul soseşte (la masă), Mitropolitul rosteşte rugăciunile, 
binecuvîntind mîncărurile, iar marele medelnicer îi toarnă apă să se spele pe 
mîini... Marele paharnic îi întinde primul pahar Domnului, gustînd el mai 
întîi vinul vărsat într-un pahar mai mic, care în limba moldovenească se 
numeşte credinţă. Atunci mitropolitului şi episcopilor, cărora — după 
regulile monahiceşte ale Sfîntului Vasile cel Mare — nu li se dă voie să 
mănînce carne, li se serveşte peşte şi brînzeturi. Cînd Domnul se ridică de 
la masă, medelnicerul îi toarnă apă şi îi întinde un ştergar de şters pe mîni, 
iar Mitropolitul aduce mulţumiri lui Dumnezeu. După aceea, Domnitorul, 
făcîndu-şi de trei ori semnul sfintei cruci, se întoarce spre boieri şi, cu capul 
gol, îşi ia rămas bun de la ei" (Descrierea Moldovei, cap. 8, p. 227). 

Iar cît de mult ţineau la posturi, se poate vedea din următoarele: „Pe 
lîngă faptul că ţin post în zilele de miercuri şi vineri, mai postesc de patru 
ori pe an la intervale hotărîte. In Postul cel Mare, de 40 de zile, şi în 
primele zile ale iui august, închinate Fecioarei Măria, se abţin de la peşte. 
Sînt unii, care, stăpîniţi de o prea mare evlavie, nu se hrănesc cu carne nici 
lunea şi ţin şi alte posturi" (Ibidem, p. 341). Despre episcopii din vremea 
aceea Dimitrie Cantemir spunea că „sînt fără multă carte, într-adevăr, dar 
plini de Duhul Sfint şi nu nesocotesc nimic din cele ce văd că pot hrăni 
turma lor" (Ibidem, p. 360). 

Părinţilor şi fraţilor, 

Am adus aceste puţine mărturii din Sfînta Scriptură, din învăţăturile 
Sfinţilor Părinţi, din dumnezeieştile Canoane şi din „Istoria Ţării 
Moldovei", unde locuim, pentru a ne da seama cit de veche şi de întărită 
este tradiţia Bisericii noastre Ortodoxe în privinţa nemîncării de carne la 
monahi. Sînt încă şi foarte multe alte mărturii în această privinţă, însă cred 
că acestea sînt suficiente pentru cei ce au frică de Dumnezeu şi iubesc cu 
sfinţenie rînduiala canonică a Bisericii lui Hristos celei dreptmăritoare, spre 
folosul mîntuirii sufletelor lor. 

încheind acest cuvînt, trebuie să spun că fiecare monah şi creştin 
dreptcredincios are datoria să ţină cu toată tăria la cele pe care le-a moştenit 
de la Domnul nostru îisus Hristos, Care a postit 40 de zile şi 40 de nopţi, 
neavînd păcat; de la Sfinţii Apostoli, care au petrecut în post, înfrînare şi 
rugăciune, de la dumnezeieştii Părinţi, care cu post şi cu rugăciune şi-au 
împodobit viaţa spre slava Bisericii lui Hristos, precum şi de la fericiţii 
noştri strămoşi, care, după cum aţi văzut, ţineau cu atîta sfinţenie posturile 
rînduite de Biserică în cursul anului, precum şi miercurile şi vinerile şi 
chiar lunile de peste an. Mila Domnului să fie cu noi şi acoperămtntuî 
rugăciunilor Prea Sfintei Sale Maici şi ale sfinţilor Lui să ne acopere. 
AMIN ! 




PREDICA 

DESPRE ISPITE ŞI DESPRE FELURITELE PRICINI PENTRU 
CARE DUMNEZEU ÎNGĂDUIE SA FIM ISPITIŢI 

Părinţilor, fraţilor şi iubiţi creştini, 

După mărturia Sfintei Scripturi şi după învăţăturile Sfinţilor Părinţi, 
ispitele cu care ne luptăm în viaţa de acum sînt de multe feluri. Multe 
sînt şi pricinile pentru care Preabunul şi Preaînţeleptul Dumnezeu 
îngăduie ca să fim ispitiţi în lumea aceasta, spre folosul mîntuirii noastre. 
Acestea avîndu-le în vedere, m-am gîndit ca în cuvîntul de faţă să arăt. pe 
scurt, despre felurile ispitelor şi feluritele lor pricini. Ispitele nu vin de la 
Dumnezeu, deoarece, după mărturia Sfintei Scripturi, Dumnezeu nu 
ispiteşte pe nimeni (lacob 1, 13), ci vin de la diavolul (Matei 4, 1-11), de la 
lume (Matei 6, 2; I Tesaloniceni 2, 6) şi de la firea noastră cea stricată 
(lacob 1, 14). Deşi Dumnezeu nu ispiteşte pe nimeni, totuşi. El îngăduie, 
spre folosul mîntuirii noastre, să fim ispitiţi pentru felurite pricini şi anume 

a. Pentru ca să încerce credinţa noastră (I Petru 6, 7); 

b. Pentru a încerca nădejdea noastră (IV împăraţi 18. 5; 
18, 20-30; Daniel 3, 28-30); 

c. Pentru ca să încerce dragostea noastră faţă de El (Deu- 
teronom 13, 3); 

d. Pentru încercarea supunerii noastre faţă de El (Deute- 
ronom 8, 2-3); 

e. Pentru a încerca lepădarea noastră de sine şi de averile 
noastre (Iov 1, 9-12; 2, 3-10); 

f Pentru a nu cădea sub pedeapsă şi pentru ca să fim 
cu mare veghere asupra noastră, căci, după cum vedem, sîntem 
lesne înclinaţi să vedem şi să judecăm slăbiciunile altora şi să 
le neglijăm pe ale noastre (Matei 7, 3-4; Luca 6, 41-42; Ro 
mani 2, 1-3). De aceea, să ne aducem aminte de cuvîntul Mîn- 

tuitorului Care ne îndeamnă să ne vedem întotdeauna bîrna din ochiul 
nostru. Sfinţii Părinţi se rugau, zicînd: „Aşa, Doamne, împărate, dăruieşte - 
mi ca să-mi văd păcatele mele şi să nu osîndesc pe fratele meu" 
(Rugăciunea Sfiritului Efrem Şirul din Sfîntul şi Marele Post). 

g. A şaptea pricină pentru care Dumnezeu îngăduie să fim ispitiţi este 
pentru ca să alergăm totdeauna la ajutorul Lui şi să-I cerem mai stăruitor 
îndurarea. Omul — oricare ar fi el • — dacă nu ar da de necazuri şi ispite 
grele, s-ar lenevi, căzînd în nesimţire şi uitînd cu totul de Dumnezeu. însă, 
dacă va intra în necazuri şi ispite grele, văzînd că este în primejdie de a-şi 
pierde viaţa sau sufletul, atunci va începe să se roage cu toată stăruinţa şi să 
ceară din inimă ajutorul lui Dumnezeu. Cu cît va face rugăciunile sale mai 
stăruitor, cu atît i se va smeri şi inima (Sfîntul Isaac Şirul, Cuv. 31, p. 110). 
Vedem din Sfintele Scripturi că şi poporul lui Israel de multe ori ajungea la 
nesimţire şi la uitarea de Dumnezeu. Iar cînd Dumnezeu îngăduia să vină 
asupra lor necazuri şi ispite grele, atunci îşi aduceau aminte şi se întorceau 
la Dumnezeu, după cum scrie: Cînd îi necăjea pe dînşii, atunci îl căutau şi 
se întorceau la Dumnezeu (Psalm 77, 37-38). însuşi Mîntuitorul nostru 
Iisus Hristos, dîndu-ne pildă ca, în vreme de necazuri şi încercări grele, să 
alergăm la Dumnezeu prin rugăciune, în vremea cînd se apropia de Prea 
Sfintele Sale Patimi, a căzut la rugăciune către Tatăl şi cu stăruinţă S-a 
rugat cu sudori de sînge, zicînd: Părintele Meu, de este cu putinţă, treacă 
de la Mine paharul acesta. însă nu precum voiesc Eu, ci precum Tu voieşti 
(Matei 26, 39). Iar Ieze-chia împăratul, fiind bolnav şi vestindu-i-se 
moartea sa de către Sfîntul prooroc Isaia, dar avînd mare credinţă şi 
nădejde în mila lui Dumnezeu, a alergat la El prin rugăciune şi plîngere 
mare, iar Domnul Dumnezeu, căutînd spre rugăciunea lui cea din inimă, i-a 
mai dăruit încă 15 ani de viaţă (IV împăraţi 20, 1-7). 

h. A opta pricină pentru care, cu îngăduinţa lui Dumnezeu, ne ispitim 
este pentru a nu ne mîndri, ci a petrece în umilinţă şf smerenie. Vedem că 
marele prooroc şi împărat David a fost părăsit de Dumnezeu, Care 1-a lăsat 
să cadă în păcat, pentru că a zis în inima sa: Nu mă voi clăti din neam în 
neam, râu nu-mi va fi (Psalm 9, 26). Şi iarăşi: Eu am zis întru îndestularea 
mea; nu mă voi clăti în veac (Psalm 29, 6). 

i. A noua pricină pentru care, cu îngăduinţa lui Dumnezeu ne ispitim, 
este pentru a urî din inimă patimile şi pe vrăjmaşii care se luptă cu noi. 
Căci, într-adevăr, cel ce iubeşte pe Dumnezeu din inimă, simte că diavolul 
şi păcatul voiesc să-1 des- 

partă de dragostea lui Dumnezeu şi se întoarce cu mare mînie şi ură 
sfînta asupra păcatului şi asupra dracilor şi cu desăvîrşire îi urăşte pe 
draci şi patimile cele stîrnite de ei, după mărturia scrisă: Pe cei ce te 
urăsc pe Tine, Doamne, i-am urît, cu urîciune desâvITşită i-am unt pe 
ei, neprieteni mi s-au făcut mie (Psalm 138, 21-22). Cel ce iubeşte pe 
Dumnezeu are porunca lui Dumnezeu să urască tot ce este rău 
înaintea Domnului, după mărturia care zice: Cei ce iubiţi pe Domnul, 
urîţi cele rele (Psalm 96, 11). Unul ca acesta, aducîndu-şi aminte de 
cuvintele Mîntui-torului nostru lisus Hristos Care zice: Nu puteţi să 
slujiţi la doi stăpîni (Matei 6, 24), urăşte din toată inima pe draci şi se 
face duşman de obşte tuturor patimilor şi, aprinzîndu-se de dragostea 
Ziditorului său, se sileşte a-I sluji cu frică şi a se bucura Lui cu 
cutremur (Psalm 2, 11). Ştiind apoi că nimic necurat nu va intra în 
împărăţia cerurilor (I Corinteni 15, 50), priveghează cu mare grijă 
asupra sa şi se păzeşte cu toată puterea de toate patimile sufleteşti şi 
trupeşti care îl împiedică de a intra în viaţă. 

j. A zecea pricină pentru care ne ispitim este pentru a fi încercaţi 
şi a se vedea dacă cinstim şi iubim pe Dumnezeu pînă la sfîrşit. Acest 
lucru îl arată Sfînta Scriptură, unde scrie: „Iar de se va scula întru tine 
prooroc, sau care visează vis, şi-ţi va da ţie semn sau minune; şi va 
veni semnul sau minunea care a grăit către tine, zicînd: Să mergem şi 
să slujim la Dumnezeu străin, pe care nu l-aţi ştiut, să nu ascultaţi de 
cuvintele proorocului acestuia sau ale celui ce visează visul acela, ca 
vă ispiteşte pe voi Domnul Dumnezeul vostru, ca să ştie de iubiţi pe 
Domnul Dumnezeul vostru din toată inima şi din tot sufletul vostru" 
(Deuteronom 12, 1-3; Isaia 8, 19; Matei 14, 24; I Ioan 4, 2). 

k. A unsprezecea pricină pentru care ne ispitim este ca să fim 
îndemnaţi să ţinem mai strict toate poruncile lui Dumnezeu şi să nu 
călcăm vreuna din ele, fie chiar şi din cele mai mici. Este adevărat că 
cel ce se lămureşte prin ispite, se hotărăşte mai mult să ţină seama de 
poruncile lui Dumnezeu. Căci unul ca acesta îşi aduce aminte de 
cuvintele pa care le-a zis Domnul către ucenicii Săi, de a învăţa pe 
oameni să păzească toate cele ce le-a poruncit lor (Matei 28, 20), ca 
şi de cuvîntul Sfîntului Iacov care zice: De va păzi cineva legea 
toată, şi numai o singură poruncă va călca, călcător tuturor 
poruncilor s-a făcut" (Iacov 2, 10). 

1. A douăsprezecea pricină pentru care Dumnezeu îngăduie să 
fim ispitiţi este ca să învăţăm să desluşim care este adevărata virtute 
şi, prin urmare, să nu o părăsim şi să nu cădem 

în păcat. Cu adevărat, desluşirea în toată lucrarea faptelor bune, este mare 
lucru. După Sfinţii Părinţi, „binele nu este bine cînd nu se face bine" 
(Sfîntul Ioan Damaschin, Cuvînt minunat şi folositor de suflet, Filocalia, 
voi. 4, p. 194). Se poate ca şi noi să ne ostenim a lucra multe fapte bune şi 
în loc de plată să avem osîndă şi ruşine înaintea lui Dumnezeu, în ziua cea 
mare a Judecăţii de apoi. Şi aceasta, pentru ca Dumnezeu nu se uită atît la 
cele făcute de noi, cît la scopul cu care le facem. „Fapta bună are trup şi 
suflet. Sufletul faptei bune este scopul pentru care se face, iar trupul este 
însuşi lucru cel bun. Sufletul omului dă chip năravurilor trupului său; 
scopul faptei bune dă chip lucrului faptei celei bune... Scopul preface fapta 
cea bună în răutate şi pe răutate în faptă bună" (Kiriacodro-mion, p. 280, 
Bucureşti, 1857). Dacă fapta bună se face cu anumite scopuri rele, ca de 
pildă: cu scopul iubirii de slavă deşartă, al iubirii de cîştig, al iubirii de 
treaptă, al iubirii de plăceri şi al altora de acest fel, atunci aceste fapte bune 
trec de partea scopului şi se fac asemenea scopului celui rău cu care au fost 
lucrate. Acest lucru îl arată şi dumnezeiescul Părinte Maxim Mărturisitorul, 
zicînd: „în toate cele făcute de noi Dumnezeu ia seama la scop, dacă le 
lucrăm pentru El, sau pentru altcineva" (Filocalia, voi. 2, Cap. 48, p. 86). 

m. A treisprezecea pricină pentru care ne ispitim este ca războiul 
continuu să devină pentru noi un motiv de încununare mai mare. Dacă, 
după Sfînta Scriptură, bărbatul îndelung răbdător este întru pricepere 
(Proverbe 14, 30), atunci se înţelege de la sine că mai multă plată va avea 
de la Dumnezeu cel ce se va osteni cu statornicie pînă la moarte, pentru 
înmulţirea talantului încredinţat lui. Dumnezeu, fiind preadrept, răsplăteşte 
cu dreptate nevoinţele celor ce rabdă toată osteneala lucrării faptelor bune 
pentru dragostea Lui. Pe unul ca acesta îl fericeşte şi Sfînta Scriptură, 
zicînd: Fericit este bărbatul care rabdă ispita, căci, lămurit făcîndu-se, va 
lua cununa vieţii pe care a făgăduit-o Dumnezeu celor ce li iubesc pe El 
(Iacov 1, 12; Iov 5, 7; Proverbe 3, 11; II Timotei 4, 8). Sfîntul Apostol 
Pavel zice că alta este slava soarelui, alta slava lunii, alta slava stelelor şi 
stea de stea se deosebeşte în slavă (I Corinteni 15, 41). Iar dumnezeiescul 
Părinte Efrem Şirul arată că această deosebire de slavă este deosebirea 
măsurii cu care se vor desfăta, cu minţile în Rai, cei ce se vor mîntui 
(Cuvînt pentru fericitele locaşuri, tom. 3, p. 46-49, Mănăstirea Neamţ, 
1823). Căci, precum fiecare se îndulceşte de razele acestui soare, după 
măsura curăţiei şi puterii vederii sale, aşa şi în veacul viitor toţi drepţii vor 
stră- 

luci într-o bucurie de care nu se vor mai despărţi şi fiecare, după măsura sa, 
va străluci din soarele cel gîndit şi, după vrednicie, se va împărtăşi de 
veselie şi bucurie şi îşi va înfrumuseţa podoaba coroanei sale. 

n. A paisprezecea pricină pentru care, cu îngăduinţa lui Dumnezeu ne 
ispitim, este ca noi să slăvim pe Dumnezeu, să ne ruşinăm de cel rău şi de 
păcat, să nu slăbim pînă la sfîrşit cu duhul şi cu răbdarea. Mîntuitorul 
nostru Iisus Hristos a spus: Cine va răbda pînă la sfîrşit, acela se va mîntui. 
Şi iarăşi: Intru răbdarea voastră veţi dobîndi sufletele voastre (Luca 21, 19; 
Matei 10, 22). In mintea dreptcredinciosului nevoitor trebuie să fie 
totdeauna aceste cuvinte ale Mintuitorului nostru Iisus Hristos, spre 
îmbărbătare în necazuri şi ispite pînă la moarte. Citind în vieţile sfinţilor lui 
Dumnezeu, ne minunăm foarte mult de răbdarea lor şi de multele minuni pe 
care le-au făcut cu puterea lui Dumnezeu. Dar eu cred că cea mai mare 
minune, pe care a fâcut-o fiecare din sfinţi, a fost aceea că şi-a pus sufletul 
pentru Hristos şi a avut răbdare pînă în sfîrşit. Ce a folosit Iuda că a fost 
ucenic al lui Hristos şi că a luat darul apostoliei şi al facerii de minuni, dacă 
pînă la urmă L-a vîndut pe Domnul? Sau alţii, despre care ni se spune că au 
avut viaţă înaltă şi darul de a face minuni, dacă pînă la urmă au căzut din 
credinţă în erezii şi păcate, fără a se mai întoarce la pocăinţă şi dreapta 
credinţă? Deci, fericit cu adevărat şi prea fericit este sufletul acela care a 
avut dreaptă credinţă şi care a hotărît în mintea şi în inima sa să rabde toate 
ispitele şi necazurile acestei vieţi, pînă la sfîrşit, pentru dragostea lui 
Dumnezeu şi pentru slava Lui. 

o. A cinsprezecea pricină pentru care ne ispitim, prin îngăduinţa lui 
Dumnezeu, este pentru ca, fiind duşi în luptă, să ne deprindem a nu ne teme 
de loviturile mari ce vor veni peste noi în ceasul morţii. Adevăratul ostaş, 
cînd este pus de stăpînul său chiar pe linia întîi a frontului, nu se teme, ci 
are în minte că trebuie să moară la datorie pentru apărarea credinţei şi a 
ţării sale. Tot astfel, şi cu atît mai mult, se cade şi ostaşului duhovnicesc. 
Aşa era inima Sfîntului Apostol Pavel, pregătită să trăiască si să moară 
pentru Hristos, de aceea şi zicea: Mie a trăi îmi este Hristos, iar a muri îmi 
este dobîndă (Filipeni 1,21). 

p. A şaisprezecea pricină pentru care îngăduie Dumnezeu să ne 
ispitim este pentru ca, războiţi fiind, să venim la puterea de a deosebi 
virtutea de păcat. Prin lupta dusă în fiecare clipă cu mintea asupra momelii 
şi învoirii cu păcatul, ostaşul duhovnicesc simte şi cunoaşte cît de 
scumpă şi preţioasă 

este fapta bună şi cîtă osteneală şi veghe îi trebuie pentru a o dobîndi, 
Avînd în faţă, pe de o parte, pe cei trei vrăjmaşi: trupul (Romani 7, 24-25), 
lumea (Romani 8, 37) şi diavolul (Romani 16. 20) — care i se împotrivesc 
la lucrarea faptelor bune; iar pe de alta, avînd frica şi dragostea de 
Dumnezeu, se luptă cu toată tăria împotriva tuturor ispitelor aduse de aceşti 
vrăjmaşi şi, prin această sfîntă luptă, ajunge la desluşirea binelui de rău şi 
la cunoaşterea deosebirii dintre virtute şi păcat. 

r. A şaptesprezecea pricină pentru care se îngăduie să fim ispitiţi este 
pentru ca să dobîndim, prin luptă şi durere, virtutea, să o preţuim şi să o 
avem sigură şi neschimbată. S-a spus undeva că „banii nemunciţi sînt 
nepreţuiţi". Astfel se întîmplă nu numai cu banii, ci şi cu tot lucrul bun pe 
care l-am cîştigat fără osteneală. Iar tot ceea ce am cîştigat în viaţă cu multă 
suferinţă şi durere nu putem dispreţul uşor. Din acest motiv, Preabunul 
Dumnezeu de multe ori iconomiseşte a nu ne da ajutor la cele bune, ci ne 
lasă ca, prin multă trudă depusă, în timp îndelungat, să cîştigăm comoara 
faptelor bune, pentru a şti să preţuim cele pentru care mult şi greu ne-am 
ostenit spre a le agonisi. 

s. A optsprezecea pricină pentru care ne ispitim este pentru ca, 
înaintînd în virtute, să nu ne îngîmfâm, ci să învăţăm să ne smerim. Oricare 
suflet lucrător al faptei bune îşi închipuie cu mintea că este ceva, că are 
ceva, că poate ceva şi aşa ajunge la îngîmfare şi părere de sine. Această 
neputinţă a minţii noastre, ştiindu-o Cel Atotştiutor, Preabunul Dumnezeu, 
din iubirea Sa de oameni, îngăduie să vină asupra noastră multe feluri de 
ispite şi încercări, uneori chiar foarte grele şi dureroase. Prin aceste 
primejdii folositoare, puţin cîte puţin venim la cunoaşterea neputinţei şi 
nimicniciei noastre. Astfel, cunoscînd că nu sîntem nimic şi nu putem 
nimic, punem toate isprăvile noastre cele părute bune numai pe seama 
ajutorului lui Dumnezeu, scă-pînd astfel de mîndrie, de îngîmfare şi de 
părere de sine şi ajungînd la deprinderea smereniei. 

ş. A nouăsprezecea pricină pentru care ne ispitim este pentru ca. după 
ce am fost ispitiţi de păcat, să-1 urîm desăvîrşit. 

Niciodată nu va putea omul părăsi un păcat greu şi de moarte, dacă 
nu-1 va urî pe el din inima sa cu ură desăvîrşită (Pateric, p. 60). Despre 
aceasta s-a vorbit pe larg la a noua pricină. 

t. Pricina a douăzecea pentru care Dumnezeu îngăduie să fim ispitiţi 
este pentru ca, devenind nepătimaşi, să nu uităm 

niciodată în viaţă slăbiciunea noastră şi puterea Celui ce ne-a ajutat. 

Despre aceste 20 de pricini îngăduite de Dumnezeu spre ispitirea 
noastră, să se vadă în Dumnezeiasca Scriptură mărturiile puse la început, 
apoi în „Războiul nevăzut", capitolul 15 şi în Filocalia, volumul 2, capetele 
pentru dragoste. 

Iubiţi credincioşi, 

Mai sînt încă şi multe alte feluri de ispite care ne întîmpină în viaţa 
aceasta, cu care însuşi Mîntuitorul nostru Iisus Hristos şi sfinţii Lui au fost 
ispitiţi (Evrei 2, 18). Dar Mîntuitorul nu S-a ispitit pentru pricinile arătate 
mai sus, deoarece El a suferit, fiind fără de păcat (Evrei 4, 15). Viaţa şi 
ispitirea Mîntuitorului a fost şi ne rămîne pildă de urmat în nevăzutul 
război pe care îl ducem, cu ajutorul Lui, în viaţa de acum, pentru ca, privin- 
du-I ispitele şi suferinţele, să ne sîrguim a-I urma după putere. Astfel, 
vedem că El, ca şi noi, a suferit ispitire de la diavolul (Matei 4, 1 ; Marcu 2, 
13; Luca 4, 2); a suferit ispite de la oameni răi (Matei 16, 1; 22, 18) şi de la 
farisei (Matei 12, 38; 16, 1; Marcu 8, 11, ş. a.); S-a născut în iesle (Luca 2, 
7) şi viaţa Sa a fost ameninţată de Irod (Matei 2, 13); a fost sărac (Matei 17, 
24-27; Luca 8, 23; II Corinteni 8, 9); nu avea sălaş (Matei 8, 20; Luca 9, 
58; 21, 37) şi era permanent ameninţat de iudei; a fost ispitit şi a răbdat de 
foame (Matei 4, 1; Ioan 5, 14); a fost vîndut de Iuda (Matei 26, 21-25); a 
suferit ispite de la iudei (Matei 19, 38; Luca 4, 28): a fost legat ca un 
făcător de rele (Matei 26, 47-56; Marcu 14, 43-49), a fost bătut (Matei 26, 
26) şi luat în rîs (Matei 26, 68; 27, 27-31); a fost lovit şi scuipat în faţă 
(Matei 27, 30; 26, 67), încununat cu coroană de spini (Isaia 9, 2-5; Matei 
27, 29) şi numit rege în bătaie de joc (Matei 27, 27; Marcu 15. 16); a fost 
silit să-Şi ducă Crucea (Ioan 19, 7); a fost adăpat cu fiere şi oţet (Matei 27, 
34; Marcu 15, 23-26; Luca 2.3, 36) şi răstignit între doi tîlhari (Matei 27, 
38; Marcu 15, 29-32); a fost ocărit şi batjocorit pe cruce de arhierei şi 
ostaşi (Matei 27, 39-44) şi a murit răstignit pe cruce (Matei 27, 50; Marcu 
15, 37; Luca 23, 46; Ioan 19, 30). 

De asemenea, şi sfinţii lui Dumnezeu, ca cei ce sînt prieteni ai Lui 
(Ioan 4, 14), au suferit multe ispite şi scîrbe în viaţa de acum şi au ales a 
suferi mai bine pînă la moarte, decît să se facă prieteni ai lumii şi ai 
veacului acestuia. Astfel au suferit marele prooroc Moise (Evrei 1 1 , 25), 
proorocii cei de demult (Fapte 7, 52; Evrei 11, 37), Miheia proorocul (III 
împă- 

raţi 22, 27), David împăratul şi proorocul (Psalm 30, 15; 118, 157), Ieremia 
proorocul (18, 18-20), cei trei tineri (Daniel 3, 12; 4, 5-7), Sfinţii Apostolii 
(Fapte 5, 18,40,41; 14,5). 

Tot astfel au suferit ispite şi necazuri Biserica Ierusalimului (Fapte 8, 
1), Sfinţii Apostoli Pavel şi Varnava (Fapte 13, 50) şi iarăşi, Sfintul Pavel 
cu Sila (Fapte 22, 24; II Tesaloniceni 1, 4), iudeii convertiţi (Evrei 10, 32- 
34) şi toţi următorii lui Hristos şi ai Sfinţilor Apostoli, precum şi toţi sfinţii 
lui Dumnezeu, de la începutul lumii şi pînă astăzi, în felurite dureri, 
necazuri şi suferinţe, răbdînd cu credinţă, au nădăjduit spre Dumnezeu. 
Care va răsplăti fiecăruia după faptele lui (Evrei 11, 1-39; Iov 34, 11; 
Proverbe 24, 12 ş. a.). 

Iubiţi credincioşi, 

Cu aceste puţine cuvinte închei această predică despre felurile 
ispitelor şi despre cele 20 de pricini mai generale pentru care Bunul 
Dumnezeu îngăduie să fim ispitiţi în lumea aceasta spre folosul mîntuirii 
sufletelor noastre. 

Sfintul Isaac Şirul, în legătură cu cele arătate mai sus, zice: 
, .Nevoitorii se ispitesc, ca să facă adăugire pentru ispitirea lor; trîndavii, ca 
să se păzească pe sine de cele ce îi vatămă; cei ce dorm, ca spre deşteptare 
să se gătească; cei ce sînt departe, ca să se apropie de Dumnezeu, iar 
casnicii, ca să se sălăşluiască cu îndrăzneală înăuntru. 

Deci, pe toţi vă rog să nu mă uitaţi în sfintele rugăciuni, ca şi eu 
păcătosul să am răbdare în vremea ispitelor. AMIN ! 




PREDICA 

DESPRE ISPITIREA DIN CELE OPT PĂRŢI 
A MONAHULUI ŞI A CREŞTINULUI 

Părinţilor, fraţilor şi iubiţi credincioşi, 

Tn ziua aceasta, vrînd, cu ajutorul lui Dumnezeu, să vorbesc despre 
ispitirea noastră cea de totdeauna şi despre lupta cu ispitele veacului de 
acum, m-am gîndit ca la început să amintesc învăţătura Marelui Apostol 
Pavel prin care îi spune lui Timotei: Lupta cea bună m-am luptat (II 
Timotei 4, 7) şi iarăşi: Luptă-te ca un bun ostaş al lui Iisus Hristos (I 
Timotei 6, 12), căci nimeni, ostaş fiind, nu se amestecă cu lucrurile 
lumeşti, ca voievodului să fie plăcut" (II Timotei 2, 3-4). Şi iarăşi: Cel ce se 
luptă, de la toate se înfrînează (I Corinteni 9, 25). Iar dumnezeiescul Iov a 
zis: O luptă este viaţa omului pe pămînt (Iov 7, 1; 14, 4-5). în această luptă 
noi nu ne luptăm trupeşte, deoarece, după mărturia Simţului Apostol Pavel, 
armele noastre nu sînt trupeşti, ci puternice lui Dumnezeu, spre a strica şi 
a risipi stăpînirile şi puterile întunericului (II Corinteni 10, 4). Sfîntul 
Apostol ne învaţă cum să luptăm în războiul nevăzut, îndemnîndu-ne: Luaţi 
toate armele lui Dumnezeu ca să puteţi sta împotrivă în ziua aceea şi, toate 
biruindu-le, să rămîneţi în picioare. Să staţi tari, avînd mijlocul vostru 
încins cu adevărul şi îmbrăcîndu-vă în platoşa dreptăţii; şi încălţaţi-vă 
picioarele voastre întru gatirea Evangheliei păcii; în toate să luaţi pavăza 
credinţei, cu care veţi putea stinge toate săgeţile vicleanului. Luaţi coiful 
mîntuirii şi sabia duhului, care este cuvîntul lui Dumnezeu (Efeseni 6, 13- 
17). 

Aşadar, după cum vedem, creştinul şi monahul sînt nişte luptători 
duhovniceşti în toată viaţa lor, de la naştere şi pînă la moarte. Iar fiindcă 
toţi sîntem ostaşi ai lui Iisus Hristos de la Sfîntul Botez şi toţi am primit 
armele Duhului Sfînt pentru 

lupta duhovnicească, avem nevoie să cunoaştem meşteşugul acestui război 
nevăzut şi din cîte părţi sîntem atacaţi în lupta noastră de fiecare ceas şi 
minut. Marele nostru dascăl şi ostaş a lui Hristos. Pavel Apostolul, arătînd 
că lupta sa o ducea cu mare iscusinţă şi nu afară de scop, zicea: Aşa mă lupt 
cu pumnul, fără să lovesc în aer. Ci la ţintă alerg, la chemarea mea, adică 
la Hristos (I Corinteni 9, 26; Galateni 2, 2; Filipeni 2. 16). Şi iarăşi zice: 
Pentru că, deşi umblăm în trup, nu ne luptăm trupeşte (II Corinteni 10, 3). 

Fiindcă lupta noastră nu este împotriva trupului şi a sin-gelui, ci 
împotriva căpeteniilor, împotriva domniilor, a stâpînito-rilor întunericului 
veacului de acum, a duhurilor răutăţii răs-pîndite în văzduh (Efsseni 6, 12) 
şi findcă nu tot cel ce se luptă se încununează (I Corinteni 9, 24), avem 
trebuinţă de mare trez-vie şi grijă în toată vremea asupra luptelor celor de 
gînd şi asupra dracilor care ne dau război, ispitindu-ne din opt părţi, după 
cum urmează: de sus şi de jos; din dreapta şi din stingă; dinainte şi dinapoi; 
dinăuntru şi din afară. Sfîntul Meletie Mărturisitorul arată că ispitirea se 
face numai din şase părţi, dar fiindcă aceste ispite vin şi dinăuntru, din 
inimă, şi din afară, prin cele cinci simţiri, aici, după mărturia Sfintului 
Nicodim Aghio-ritul, s-a pus din opt părţi. 

In cele ce urmează, pe cit ne va ajuta Bunul Dumnezeu, vom arăta, pe 
scurt, în ce fel sînt aceste ispitiri. 

Ispitirea de sus se face în două feluri. In primul rînd aceasta se 
întîmplă cînd începem o nevoinţă nechibzuită, mai presus de puterea 
noastră fizică, cum ar fi: post prea greu, priveghere prea îndelungată, 
nevoinţă trupească (metanii, culcare pe jos, răbdare de frig şi altele de acest 
fel). Prin aceasta, aducînd o slăbiciune prea mare trupului, iar prin slăbirea 
peste măsură, făcîndu-1 cu totul neputincios la lucrarea faptelor bune 
trupeşti, ne tulburăm mintea spre înţelegerea celor bune (Sfîntul Petru 
Damaschin, Cuvînt despre dreapta socoteală, p. 123, Bucureşti, 1976; 
Sfîntul Maxim Mărturisitorul, Fîlocalia, voi. 2, suta a 2-a cap. pentru 
dragoste, p. 65). 

In al doilea fel ne ispitim de sus cînd vom iscodi Sfintele Scripturi 
mai presus de vîrsta noastră duhovnicească. O iscodire ca aceasta vine din 
mîndrie şi dacă cineva nu se va înfrîna de la ea, ajunge la nebunie, la hulă 
şi la eres, după mărturia Sfintului Efrem Şirul (Cuv. la Ilie Proorocul, tom. 
3. p. 23, Mănăstirea Neamţ, 1823). Sfîntul Macarie cel Mare arată că un fel 
de draci se numesc „arhiconi" şi aceştia sînt „filozofii" şi „teologii iadului" 
(Sbornicul, voi. 2, Despre rugăciunea lui Iisus). Ei cu- 

nosc Scripturile pe de rost şi se bagă în minţile celor mîndri şi iscoditori, 
învăţîndu-i Scripturile, dar nu adevărul stabilit de Biserica lui Hristos, ci 
strîmb şi răzvrătit, făcîndu-i astfel pe aceşti iscoditori şi mîndri să ajungă 
începători de eresuri ca Arie, Macedonie, Nestorie, Origen şi alţii, care, 
înşelîndu-se de aceşti „teologi ai întunericului", au luptat împotriva 
Bisericii lui Hristos cea dreptmăritoare şi au despărţit de la adevăr milioane 
de suflete, după cum fac şi sectanţii de azi. 

Sfîntul Grigorie de Nyssa zice că Sfinta Scriptură are „oase", adică 
locuri tari, şi nimeni din cei ce au dinţi de lapte la înţelegerea lor să nu 
îndrăznească a sparge oasele Scripturii, căci îşi vor zdrobi dinţii cei de 
prunci ai minţii lor şi se vor alege cu primejdie în loc de folos (Comentariu 
la viaţa lui Moise). Sfinta Scriptură este izvorul fără fund al înţelepciunii 
lui Dumnezeu şi din această fîntînă ni se cade să scoatem cîte puţin spre a 
potoli setea noastră duhovnicească. Sfinta Scriptură este o fîntînă din care 
omul înţelept scoate cu găleata, apoi din găleată ia cu cana, din cană cu 
paharul şi, aşa, cu măsură bea şi nu încearcă niciodată să soarbă deodată 
toată fîntînă sau toată găleata. 

Sfinta Scriptură este ca o mare duhovnicească fără fund şi nimeni din 
cei ce nu ştiu a înota prin înţelesurile cele duhovniceşti să nu încerce a se 
afunda în ea mai presus de înţelegerea lor, căci se vor îneca şi se vor pierde 
pe sine; iar aceasta nu se va întîmpla din cauza mării, ci din cauza 
obrăzniciei şi îndrăznelii lor faţă de cele ce depăşesc puterea lor de 
înţelegere. Dacă cuvintele Sfintei Scripturi, după mărturia Prea Sfîntului 
Duh, sînt mai dulci decît mierea (Psalm 118, 103), atunci din această miere 
duhovnicească ni se porunceşte să mîncăm cu înfrînare, după cum scrie: 
Fiule, de vei afla mierea, mănîncă cu măsură (Proverbe 25, 28). Sfîntul 
Grigorie Teologul a asemănat iscodirea Sfintelor Scripturi, mai presus de 
măsura înţelegerii noastre, cu o prăpastie, zicînd : „Şi privirea la cele înalte 
fără de frîu, poate să ne dea nouă brînci în prăpastie" (Exaimeron). Aşadar, 
părinţilor şi fraţilor, ispitirea de sus este îndoită: sau a lua cu noi o nevoinţă 
trupească mai presus de puterea noastră, sau a ne obrăznici cu mîndrie să 
iscodim Sfintele Scripturi mai presus de vîrsta noastră duhovnicească şi de 
priceperea noastră. 

Ispitirea de jos. De jos ne ispitim atunci cînd ne lenevim şi ne 
slăbănogim, cu voia noastră, nesilindu-ne la lucrarea faptei bune şi a 
poruncilor lui Dumnezeu. De exemplu, cineva, fiind tare cu trupul şi 
sănătatea, îşi ascunde puterea şi nu vrea să se ostenească în ascultarea 
mănăstirii după putere; sau de este mirean, nu vrea să se ostenească după 
putere la faptele cele 

bune, la post, priveghere, metanii, la slujirea aproapelui, la rugăciune, la 
milostenie şi la altele de acest fel. Sau, de este cărturar şi om învăţat, se 
leneveşte a învăţa pe alţii sau a scrie cele spre folosul de obşte al 
creştinilor. 

Păcatul ispitirii de jos este numit de Sfinţii Părinţi şi „păcat al lipsirii" 
(Sfîntul Nicodim Aghioritul, învăţătura către duhovnic, op. cit.), căci prin 
această lenevire şi nepăsare, fiecare din noi ne ispitim de jos, adică nu ne 
silim după puterea noastră trupească şi înţelegătoare să lucrăm faptele 
bune. Astfel, ne lipsim sufletele de plata pentru fapta bună. fiindcă nu ne 
suim, prin lucrarea poruncilor lui Dumnezeu şi a faptelor bune, la o măsură 
potrivită puterilor noastre şi cuvenită nouă, ci rămînem jos din cauza 
lenevirii şi a nepăsării noastre pentru cele bune. Fiecare din noi avem 
datoria de a ne sui la o măsură în privinţa lucrării faptelor bune. Calea de 
mijloc este calea împărătească, iar marginile sînt ale dracilor (Sfîntul 
Nicodim Aghioritul, Războiul nevăzut, p. 91). Să ne ajute mila Domnului 
şi nouă tuturor să nimerim această cale de mijloc în toate, după puterea 
noastră. 

Ispitirea din dreapta. Din dreapta ne ispitim tot în două feluri. întîi, 
dacă vom lucra fapta bună cu scop rău (Războiul nevăzut, c. 31, p. 91); iar 
în al doilea rînd, dacă vom primi prefacerea dracilor în chip de îngeri, de 
sfinţi, sau în chipul lui Hristos, a Maicii Domnului sau al altor feţe cereşti 
(Viaţa Sfîntu-lui Grigorie Decapolitul, luna noiembrie 20, p. 881-882, 
Bucureşti, 1903). Dumnezeiescul Părinte Ioan Scărarul zice că „dracii 
slavei deşarte şi ai mîndriei, pe cei slabi de minte îi face prooroci" (Scara, 
cuv. 3). Iar marele Apostol Pavel ne arată că satana se preface în chip de 
înger al luminii, iar slujitorii nedreptăţii (diavolii) se prefac în chip de 
slujitori ai dreptăţii (II Co-rinteni 11, 14-15). De asemenea, vedem în 
Pateric că şi pe unii din cei mari cu viaţa i-au înşelat dracii prin nălucirile 
lor, pre-fâcîndu-se în chipul lui Hristos sau al îngerilor şi i-au dus la 
pierzare. Deci, ne ispitim din dreapta, fie cînd facem fapta bună cu scop rău 
şi nu spre slava lui Dumnezeu, fie cînd primim pe diavoli în chip de sfinţi, 
de îngeri, de Hristos, sau în chipul altor feţe cereşti. 

Ispitirea din stingă. Din stînga ne ispitim atunci cînd cunoaştem 
păcatul, dar din voirea noastră rea ne vorh hotărî să păcătuim. De exemplu, 
cineva ştie că este păcat să furi, să des-frînezi, să te îmbeţi de vin, să înjuri 
de cele sfinte, să te răzbuni cu răutate asupra cuiva, sau a face oricare alt 
lucru rău. Dar, cu toate acestea, se lasă biruit de păcat şi îl lucrează pe el cu 
voia şi cu ştiinţa sa. Aşadar, de cîte ori vom cunoaşte pa- 

catul şi totuşi ne vom lăsa momiţi de el, şi îl vom lucra cu mintea, cu 
cuvântul sau cu gîndul, atunci ne ispitim din stingă. 

Ispitirea din faţă sau dinainte. Este atunci cînd diavolii ne dau 
asalturi cu închipuirile şi gîndurile lucrurilor pe care le socotim că se vor 
întîmpla în viitor. De exemplu, cînd ne tulburăm că va veni asupra noastră 
vreo primejdie, vreo pagubă, vreo boală, că va izbucni războiul,, vom fi 
defăimaţi de alţii, vor veni tulburări, vom fi prădaţi, vom sărăci, cînd se 
frămîntă cineva că nu va reuşi la examen sau la proces şi multe altele de 
acest fel. Aceste jocuri ale închipuirii le aduce vrăjmaşul în mintea noastră 
cu scopul de a ne tulbura şi a ne înspăimînta cu cele pe care le credem că 
vor veni asupra noastră. La aceste ispite ce ne vin din faţă sau dinainte, 
Sfinţii Părinţi ne sfătuiesc să ne aducem aminte de cuvîntul Mîntuitorului 
Care zice: Nu vă îngrijiţi de ziua de mîine, căci ziua de mîine se va îngriji 
de ale sale. Ajunge zilei răutatea ei (Matei 6, 34). 

Nouă nu ni s-a dat să ştim ce va fi cu noi peste un ceas, cu atît mai 
mult peste o zi, o săptămînă, o lună, un an sau mai mulţi ani. Cine poate să 
ne spună nouă sigur că vom ajunge ziua de mîine? Căci au fost destui care 
s-au culcat seara şi nu s-au mai sculat dimineaţa. Deci, să ştim clar şi să 
ţinem minte că, atunci cînd ne tulburăm cu mintea de necazurile şi greută- 
ţile ce le socotim că vor veni asupra noastră, ne ispitim din faţă sau 
dinainte şi, pentru a nu ne birui de această ispitire, să zicem, cînd vedem că 
vine asupra noastră: fie voia Domnului sau ajunge zilei răutatea ei! 

Ispitirea din urmă. Ne ispitim din urmă cînd dracii ne dau război prin 
gînduri din cele ce am făcut noi cu patimă în trecut, cînd eram copii sau 
tineri, sau cu oricare păcat ce l-am făcut fie demult, fie de curînd. Memoria 
noastră este adesea ajutată de imaginaţie la relele pe care le-am făcut, mai 
ales cînd ne-am petrecut viaţa fără grijă şi fără paza minţii şi a imaginaţiei, 
prin trezvia atenţiei şi prin chemarea deasă în rugăciune a numelui 
Domnului nostru lisus Hristos. „Imaginaţia este tabla împăratului minţii" 
(Sfîntul Nicodim Aghioritul, Paza celor cinci simţiri, c. 1, p. 16). Ea este 
hotar între minte şi simţire, fiind mai subţire decît simţirea, dar mai groasă 
decît mintea, după mărturia Sfîntului Grigorie al Tesalonicului. Pe această 
tablă sau seîn-dură lată se scriu, se zugrăvesc şi ca pe o ceara moale se 
închipuiesc cele ce am văzut, am auzit, am mirosit, am gustat şi am apucat. 
De aceea, pe bună dreptate, Aristotel o numeşte „simţire de obşte", căci ea 
singură cuprinde toate chipurile, toate nălucirile şi aşezările ce au intrat din 
afară prin cele cinci 

organe ale simţirilor noastre (Sfîntul Nicodim Aghioritul, Paza celor cinci 
simţiri, c. 9, p. 198-220). 

Cînd diavolii ne dau război cu ispita din urmă, răscolesc în memoria 
şi imaginaţia noastră toate cele scrise şi închipuite acolo în trecutul vieţii 
noastre cel?i pătimaşe şi, prin aceasta, ne tulbură mintea şi simţirea, dacă 
nu vom avea paza minţii. Sfinţii Părinţi zic că atît de nebună este 
imaginaţia noastră şi atît de oarbă la înţelegere, încît dacă noi în copilări?, 
în tinereţea noastră sau cu mulţi ani mai înainte am fi privit cu puţină 
patimă vreo faţă frumoasă de femeie, chiar dacă acea femeie ar fi murit de 
mulţi ani şi chiar dacă cineva ar fi adus, spre dovadă, din mormîntui ei 
căpaţîna ei neagră, mucedă şi foarte urîtă, nebuna noastră imaginaţie n-ar 
vrea să o cunoască aşa cum este de fapt, ci ne-o zugrăveşte tot aşa cum o 
ştiam pe cînd era vie. In loc de a ne lăsa să ne folosim de acea înfricoşată şi 
groaznică vedere a căpăţînii celei moarte şi putrede, ea ne stîrneşte încă 
război cu nălucirea pe care am avut-o despre ea în trecut, pe cînd trăia. 
Oare ce nebunie şi orbire mai mare ca aceasta poate să fie? Şi cu toate 
acestea, ea persistă să apară în mintea noastră, dacă nu ne vom trezvi cu 
mintea şi nu ne vom ghidi la moartea noastră, care după puţină vreme ne va 
aduce pe noi la urîciu-nea înfăţişării căpăţînii ce am văzut-o. De aceea, 
dumnezeieştii Părinţi au numit imaginaţia ..pod al dracilor" (Sfîntul 
Nicodim Aghioritul, op. cit., cap. 9. p. 211), fiindcă nici un păcat nu trece 
de la mine la simţire, decît numai pe podul imaginaţiei 1 . 

Deci, pentru a birui războiul cu ispitirea cea din urmă, avem mare 
nevoie de trezvia atenţiei, de cugetarea la moarte, la gheena şi de a stărui 
neîncetat în rugăciunea de gînd a inimii noastre. Pînă aici s-a amintit cum 
sîntem ispitiţi din şase părţi, după mărturia Sfîntului Meletie 
Mărturisitorul. Iar fiindcă toate aceste ispitiri ne vin, fie dinăuntru, fie din 
afară, să zicem puţine cuvinte şi despre cele două părţi care completează 
pe cele şase de mai sus. 

1 . Pricina materială a nălucirii este duhul numit sufletesc şi cu chip de 
lumină, care se strecoară prin vinele trupului; iar acest duh sufletesc are la 
rîndul său ca pricină materială, hrana primită în fiecare zi. Aceste trei au 
mare asemănare între ele şi se nasc una din alta. Căci pe cît este hrana 
trupului de multă, pe atît de mult se face şi duhul cel sufletesc şi pe atît de 
mult cresc şi nălucirile. Iar pe cît hrana este mai puţină, pe atît mai puţin se 
face şi duhul cel sufletesc şi, la fel, cu atit mai puţine se fac şi nălucirile 
(Sfîntul Nicodim Aghioritul, Paza celor cinci simţiri, cap. 9, p. 200). 

7 

Ispitirea dinăuntru. Ne ispitim dinăuntru prin pornirea patimilor ce ies 
din inima noastră, după cuvîntul Mîntuitorului, Care zice: Căci din inimă 
ies gîndurile cele rele, uciderile, curviile, preacurviile, furtişagurile, 
mărturiile mincinoase, hulele (Matei 15, 21). Sfînta Scriptură ne arată că 
inima noastră este mai adîncă decît toate (Ieremia 17, 9), fiindcă din ea 
izvorăşte izvorul cel fără fund al tuturor răutăţilor, cînd nu va fi păzită cu 
rugăciunea şi cu pocăinţa; dar şi al tuturor bunătăţilor, atunci cînd o vom 
străjui prin rugăciune şi prin adevărata pocăinţă, cu zdrobire de inimă şi 
lacrimi (Proverbe 4, 23). 

De ne vom păzi inima cu toată străjuirea şi cu rugăciune, ea va deveni 
izvor al vieţii (Proverbe 4, 23); iar de nu vom avea grija cea sfînta de a o 
păzi prin trezvie şi rugăciune neîncetată, ea va deveni spurcată şi izvor al 
morţii (Marcu 7, 21, 23; Evrei 3, 10). De aceea, dumnezeieştii Părinţi ne 
învaţă să punem gîn-dul străjer .,1a poarta inimii", ca să privească gîndurile 
hoţeşti care vin şi să asculte ce zic şi ce fac ucigaşele şi care este chipul 
făurit şi înălţat de diavolii care încearcă să amăgească mintea prin năluciri" 
(Sfîntul Isihie, Filocalia, voi. 4, p. 43). Tot acest părinte al pustiului ne 
învaţă, zicînd: „Am spus din experienţă că este cu adevărat un mare bine 
ca, cel ce voieşte să— -şi cură-ţească inima sa, să cheme necontenit pe 
Domnul Iisus împotriva vrăjmaşilor spirituali" (Ibidem, Cap. 62, p. 57). 

Ispitirea din afară se face prin patimile ce intră în sufletul nostru prin 
cele cinci simţuri, sau, cum se mai numesc, ferestrele sufletului, despre 
care marele prooroc Ieremia, adevereşte, zicînd: S-a suit moartea prin 
ferestrele noastre (Ieremia 9, 20). Aceste cinci simţiri ale noastre sînt cele 
cinci perechi de boi pe care mereu le încercăm prin robia pătimaşă pe care 
o avem faţă de ele şi aşa voim să mergem la Cina Marelui împărat (Luca 
14, 19). Cele cinci simţuri sînt cinci şipote fireşti ale noastre, prin care 
dracii toarnă în sufletul nostru tot felul de patimi şi răutăţi. De aceea, ne 
trebuie în toată vremea multă trezvie şi rugăciune neîncetată în inimă, spre 
a putea opri păcatele ce vin prin ele şi spre a ne curaţi prin mila şi darul lui 
Dumnezeu, Care, dacă îl vom chema cu durere de inimă în toată vremea şi 
îl vom iubi pe El mai presus de orice zidire, ne va ajuta totdeauna. 

Iubiţi fraţi creştini, 

în încheierea acestei predici, vă rog cu smerenie, să aveţi milă de 
mine păcătosul şi să mă ajutaţi cu sfintele voastre rugăciuni, ca şi eu, cel cu 
totul leneş şi fără de grijă la cele spre mîntuire, să mă ruşinez de cuvintele 
pe care vi le-am spus în legătură cu ispitirea din cele opt părţi şi aşa să mă 
trezesc şi eu pentru a fi veghetor şi stăruitor în a chema numele Domnului 
spre mîntuire. AMIN ! 



PREDICA 

DESPRE ISPITELE CELOR SMERIŢI ŞI 
ALE CELOR MÎNDRI 



„Dumnezeu celor mîndri le stă 
împotrivă, iar celor smeriţi le dă har" (I 
Petru 5, 5). 



Părinţilor şi fraţilor, 



Fiindcă în predicile cele mai dinainte am vorbit despre felurile ispitelor 
si despre pricinile pentru care Dumnezeu îngăduie să ne ispitim, spre 
folosul şi mîntuirea sufletelor noastre, de data aceasta ra-am gîndit să 
vorbim despre ispitele celor smeriţi şi ale celor mîndri. Din cele ce urmează 
vom înţelege clar că Preabunul Dumnezeu nu îngăduie a se ispiti toţi 
oamenii la fel, ci cu mare deosebire şi felurime, după a Sa negrăită şi 
neajunsă de minte înţelepciune. Vom vedea că asupra celor smeriţi şi blînzi 
şi care îşi cunosc bine neputinţa şi nimicnicia lor, Preabunul şi 
Preaînţeleptul Dumnezeu nu sloboade asupra lor ispite şi necazuri prea 
mari. Iar asupra celor mîndri, trufaşi şi smeriţi, Dumnezeu îngăduie a le 
veni ispite şi necazuri mari şi grele, care de muîte ori sînt mai presus de 
hotarele răbdării lor. Şi aceasta o face El cu mare înţelepciune şi iconomie, 
spre a-i aduce pe ei întru smerenie şi umilinţă, pentru a-şi cunoaşte 
neputinţa şi nimicnicia lor pe acest pămînt şi a veni toţi la calea cea sfintă a 
mîntuirii. 

Despre acest adevăr ne spune dumnezeiescul Părinte Isaac Şirul 
următoarele: „Ispitele ce se fac asupra celor smeriţi de la toiagul cel 
duhovnicesc, spre sporirea şi creşterea sufletului, sînt acestea: lenevirea, 
greutatea trupului, slăbănogirea mădularelor, trîndăvirea, tulburarea minţii, 
părerea neputinţei trup-peşti, împuţinarea nădejdii, întunecarea gîndurilor, 
lipsirea ajutorului omenesc, lipsa celor de trebuinţă trupeşti şi cele 
asemenea acestora. Din ispitele acestea omul cîştigă suflet părăsit şi 
neajutorat şi inimă zdrobită întru smerenie multă. Prin aces- 

tea se ispiteşte cineva ca să vină spre dorirea Celui ce 1-a zidit. Cu acestea 
sînt amestecate mîngîierile şi năpădirile, lumina şi întunericul, războaiele şi 
sprijinirile şi, în scurt a zice, strîm-torarea şi răsfăţarea. Şi acesta este 
semnul sporirii omului, prin ajutorul lui Dumnezeu. 

Iar ispitele ce se fac prin îngăduinţa lui Dumnezeu asupra celor 
mîndri, care fără de ruşine se înalţă înaintea lui Dumnezeu, sînt acestea: 
ispitele cele arătate ale diavolilor şi care sînt mai presus de hotarul puterii 
sufletului, lipsirea puterii de înţelepciune ce este întru dînşii, simţirea iute a 
cugetării curviei, care se sloboade asupra lor spre smerenia înălţării lor, a se 
mînia degrab, a voi să-şi alcătuiască şi să-şi facă voia sa, a se prici întru 
cuvinte, a certa pe alţii, a se certa apoi şi pe ei, pentru aceasta defăimîndu- 
se şi mîhnindu-se în inimile lor; a avea desăvîrşită înţelepciune a minţii, a 
avea gînduri de hulă asupra numelui lui Dumnezeu, a avea înţelegeri 
nebune pline de rîs, iar mai ales de plîns, a fi defăimaţi de oameni şi cinstea 
lor a fi pierdută, a li se face ruşine şi ocară de la draci prin multe chipuri, în 
ascuns şi pe faţă, poftă de a se amesteca împreună şi a petrece cu lumea; a 
grăi şi a bîrfi nebuneşte totdeauna, a afla întru sineşi înnoire de-a pururea 
mincinoasă şi proorocie de la diavoli şi a făgădui multe, mai presus de 
puterea lor. Acestea sînt ispitele sufleteşti. 

Iar întru cele trupeşti li se întîmplă acestea: întîmplări dureroase de 
care nu mai pot scăpa, întîmplări de-a pururea de la oameni răi şi fără de 
Dumnezeu; cad în mîinile unor oameni care îi necăjesc pe ei, inima lor 
mereu se porneşte să cadă din frica lui Dumnezeu,, fără pricină şi 
neaşteptat de multe ori de năpraznică; au căderi mari de pa stînci, de la 
locuri înalte, sau pătimesc alte asemenea acestora spre zdrobirea trupului şi 
a sufletului lor. Sînt lipsiţi de ajutorul celor ce sprijinesc inima din 
dumnezeiasca putere şi de nădejdea credinţei lor şi, a zice în scurt, toate 
cîte sînt cu neputinţa şi mai presus de putere se duc asupra lor, 
împreunîndu-se cu slăbiciunile lor. 

Acestea toate, cîte s-au înşirat aici, sînt chipurile ispitelor mîndriei. 
însă să arătăm şi începutul acestora în om: cînd cineva începe a se avea pe 
sine înţelept în ochii săi. Din aceasta se prefac şi se schimbă întru acel om 
în toate relele acestea, după măsura şi primirea de către el a unor gînduri ca 
acestea ale mîndriei. Deci din chipurile ispitelor noastre trebuie a ne pri- 
cepe sub ti rătăţile (ispitele subţiri, fine) minţilor noastre. Iar de am vedea 
vreunele din ispitele acestea amestecate cu cele mai înainte zise, să 
cunoaştem că după măsura în care le avem 

pe acestea, pe atît şi mindria s-a ivit în noi" (Sfîntul Isaac Şirul op, cit,, 
Cuv. 46, p. 230-231). 

Părinţilor şi fraţilor, 

Iată cit de felurite sînt ispitele, care vin cu îngăduinţa lui Dumnezeu 
asupra noa.stră, atunci cînd nu ne vom cunoaşte neputinţa şi nimicnicia 
noastră şi cînd nu ne vom smeri din toată inima, în tot locul şi timpul, în 
faţa lui Dumnezeu. Eu păcătosul, ca cel ce pururea mă aflu plin de mîndrie 
şi orb în a cunoaşte şi a mă împotrivi la aceste ispite ale mîndriei, spre a 
scăpa cîndva din robia lor, am voit totuşi a le însemna pe ele aici — nu din 
cunoaşterea şi iscusinţa proprie, de care cu totul sînt sărac — ci din 
învăţăturile cele pline de filozofie duhovnicească ale acestui sfînt Părinte 
Isaac Şirul, care întru iscusinţa minţii sale celei sfinte, prin linişte şi 
rugăciune curată le-a cunoscut şi ni le-a lăsat nouă spre folosul de obşte. 
Aceste însemnări de aici, de le va citi cineva cu luare aminte, îndată singur 
îşi va cunoaşte din mişcările minţii sale cele de fiecare minut, dacă se 
ispiteşte în rînduiala celor smeriţi cugetători sau vieţuieşte în hotarul 
ispitelor celor mîndri. Şi aşa, cu frică de Dumnezeu, fe-rindu-se şi de unele 
şi de altele, se va sili spre îndreptare. 

Dar chiar dacă şi prin unele şi prin altele ne ispitim, nu trebuie a ne 
descuraja, ştiind că Dumnezeul nostru nu voieşte nicidecum moartea 
păcătosului. Cît mai sîntem în stadionul acestei vieţi, prin rugăciunea cea 
stăruitoare şi prin pocăinţa cea adevărată, ajutaţi fiind de mila şi darul lui 
Dumnezeu, putem a ne îndrepta viaţa şi a ne mîntui sufletele noastre. Căci 
Dumnezeul nostru Cel Bun şi Atotputernic, dacă vom cere din inimă 
ajutorul Său, ne va scoate pe noi cei ferecaţi în obezile ispitelor şi ale 
patimilor şi nu va ruşina pe niciunul din cei ce-L cheamă pe El întru 
adevăr. AMIN ! 



PREDICĂ 
DESPRE CONŞTIINŢA 

„ Conştiinţa este un martor în om care 
îndreptăţeşte sau condamna" (Romani 2, 
15). 

„Numai singele lui Hristos ... va curaţi 
conştiinţa" (Evrei 9,14; 10,2). 

Părinţilor, fraţilor şi iubiţi credincioşi, 

Cea mai veche lege pe care Dumnezeu a dat-o omului, cînd 1-a zidit, a 
fost legea conştiinţei, sau legea firească (Facere 1, 26). Sub această lege 
au fost toţi patriarhii şi drepţii, de la Adam şi pînă cînd s-a dat legea 
scrisă în muntele Sinai. Cînd, prin păcatele oamenilor, ea a fost neglijată şi 
nesocotită, s-au dat de către Dumnezeu Legea cea scrisă şi proorocii. Iar la 
plinirea vremii, însuşi Ziditorul patriarhilor şi al proorocilor a venit să 
dezgroape şi să învieze această lege generală dată de Dumnezeu omului pe 
pămînt. Astfel, a scos din cenuşa păcatelor omeneşti scînteia cea 
dumnezeiască pe care o dăruise oamenilor de la început şi pe care ei au 
acoperit-o şi au întunecat-o cu păcatele lor. 

De această lege a conştiinţei fiind mustrat Cain, după uciderea fratelui 
său Abel, s-a deznădăjduit, zicînd: Mai mare este păcatul meu de.cît a mi 
se ierta mie (Facerea 4, 13). Aceasta este o lege generală dată de 
Dumnezeu fiecărui om de la început, care îl mustră pe el îndată ce 
păcătuieşte şi mînie pe Dumnezeu, Ziditorul său. Despre aceasta zice 
Sfîntul Duh prin gura Sfîntu-luî prooroc David: întru mustrări pentru 
fărădelegi ai pedepsit pe om şi ai subţiat ca un păianjen sufletul lui (Psalm 
38, 15). 

într-adevăr, cel ce cade în păcate mari şi grele, atît de aspru este 
mustrat de această lege a conştiinţei, care nu este altceva decît glasul lui 
Dumnezeu în om, încît sufletul omului, de asprimea acestei mustrări, 
aproape că îşi pierde nădejdea de 

a mai fi iertat de Dumnezeu şi, de aceea, firul nădejdii lui ajunge subţire ca 
pînza păianjenului. Aceasta este o judecată dreaptă a lui Dumnezeu, Care 
urăşte păcatul şi toată necurăţia. Mulţi din cei părăsiţi de Dumnezeu, din 
cauza păcatelor grele, cad în deznădejde şi ajung să~şi piardă viaţa şi 
sufletul, după cum s-a întîmplat şi cu luda trădătorul, care, în loc să se 
căiască şi să plîngă cu amar pentru cele făcute, precum a făcut marele 
Petru, s-a dus şi s-a spînzurat (Matei 27, 5). 

Această lege a conştiinţei mai este numită în Sfînta Scriptură şi 
„potrivnic": Asuprit-a Efraim pe potrivnicul şi a călcat judecata (Osea 5, 
11). Pe bună dreptate este numită potrivnic, căci ea se împotriveşte şi îl 
mustră pe omul care păcătuieşte împotriva lui Dumnezeu. De asemenea, 
Mîntuitorul Hristos, în dumnezeiasca Evanghelie, numeşte conştiinţa 
„potrivnic", zi-cînd: Caută de te împacă cu potrivnicul tău pînă eşti pe 
cale, ca să nu te dea judecăţii şi Judecătorul să nu te dea în mîinile 
slugilor, care te vor pune în închisoare, de unde, adevăr zic ţie, nu vei ieşi 
de nu vei plăti pînă la bănuţul cel mai de pe urmă (Matei 5, 25). Viaţa de 
acum este cale şi drum (Sfîntul Efrem Şirul, Cuvînt pentru cel care are viaţa 
aceasta, tom. 3, p. 46), iar Duhul Sfînt fericeşte pe cei ce vor umbla în 
calea aceasta a vieţii fără prihană, zicînd: Fericiţi cei fără prihană în cale, 
care umblă în legea Domnului (Psalm 118, 1). Deci, să ne silim ca să ne 
împăcăm cu conştiinţa noastră acum cît încă mai sîntem pe calea acestei 
vieţi, ca să nu cădem la judecată sub osînda veşnică a muncilor iadului. 

După mărturia Sfîntului Dorotei, cine nu bagă în seamă mustrările 
conştiinţei la greşelile cele mici, va ajunge să nesocotească glasul 
conştiinţei şi la cele mai mari şi grele păcate şi, astfel, ajunge cu vremea în 
adîncul nesimţirii şi al nebăgării de seamă la cele spre mîntuirea sufletului 
său. Despre unul ca acesta dumnezeiasca Scriptură zice: Cînd păcătosul va 
ajunge la adîncul răutăţilor sale nu va băga de seamă (Proverbe 18, 3). 
„Conştiinţa este un învăţător sincer; cine ascultă de ea, petrece fără de 
greşeală" (Sfîntul Talasie Libianul, Filocalia, voi. 4, p. 8). Acelaşi Sfînt 
Părinte zice: „Conştiinţa, numai pe aceia care au ajuns la culmea virtuţilor 
sau la culmea păcatului, nu îi mai mustră" (Idem, C. 72). De aceea şi Avva 
Agaton zicea: „Nu se cade călugărului a-şi lăsa conştiinţa să-1 mustre de 
ceva" (Pateric, lit. A). 

Sfinţii Părinţi spun despre conştiinţă că lucrează în om în chip întreit: 
către Dumnezeu, către oameni şi către materie (Avva Dorotei. cuv. 3). 

Către Dumnezeu ne păzim conştiinţa curată, păzind toate poruncile 
Lui. Către aproapele, atunci cînd ne vom păzi ştiinţa gîndului curată faţă de 
el, spre a nu-i face nici un rău, nici prin lucru nici prin gînd şi nici -prin 
cuvînt. Iar către materie, atunci cînd nu vom folosi rău toate lucrurile 
noastre împotriva materiei. De pildă, să nu facem risipă de hrană sau de 
băutură, să nu cheltuim bani în zadar pentru cele nefolositoare vieţii, să nu 
lăsăm a se strica ceva din cele necesare vieţii noastre sau a aproapelui 
nostru (îmbrăcăminte, etc), prin lene şi nepăsare (Avva Dorotei; Cuv. 4). 

Iubiţi credincioşi, 

Conştiinţa noastră este un judecător drept şi nepărtinitor, pus de 
Dumnezeu în noi. Ea întotdeauna judecă drept şi socoteşte lucrurile după 
dreptate în cele ce supărăm pe Domnul Dumnezeu. Acest lucru îl 
adevereşte şi dumnezeiescul Părinte Ioan Gură de Aur, zicînd: 

„Pentru care pricină ne-a pus Dumnezeu nouă în minte judecător, care 
întotdeauna priveghează şi este treaz? Nu este nici un judecător atît de 
priveghetor între oameni, precum este ştiinţa gîndului nostru. Căci 
judecătorii cei de afară şi de bani se strică şi de măguliri se slăbănogesc şi 
de frică se făţărnicesc, şi multe altele sînt care strică hotărîrea lor cea 
dreaptă. Iar divanul ştiinţei la nici unele din acestea nu ştie a se supune. 
Măcar bani de vei da, măcar de o vei lăuda şi o vei măguli, măcar de o vei 
îngrozi sau orice alt lucru de vei face, dreapta hotărîre va lucra asupra 
gîndurilor ce au greşit. însuşi cel ce a făcut păcatul pe sine se va osîndi, deşi 
nimeni nu-î va pîrî pe el. Şi nu o dată sau de două ori face aceasta, ci de 
multe ori şi în toată viaţa. Şi, de va trece multă vreme, niciodată nu va uita 
cele ce a făcut. Căci şi cînd se face păcatul, şi mai înainte de a se face şi 
după ce se face, stă asupra noastră cumplit pîrîş; şi mai mult după ce se 
face. Căci cînd lucrăm păcatul, de dulceaţă fiind beţi, nu o simţim. Iar după 
ce se face şi ia sfîrşit păcatul, atunci mai vîrtos ne mustră, după ce s-a stins 
dulceaţa păcatului. 

Fericit este acel suflet care nu primeşte de la început pofta pierzătoare 
a păcatului, ci o sugrumă şi de la început pierde seminţele ei. Iar dacă 
cineva, din lene şi negrijă, va ajunge şi la căderea în păcat, unul ca acela să 
alerge la spovedanie şi prin lacrimi să piardă păcatul şi să-1 omoare. Nimic 
nu este aşa pierzătoare de păcat precum este prihănirea de sine şi osîndirea 

(de sine) cu pocăinţă, prin spovedanie cu lacrimi şi cu durere de inimă. 
Dacă te-ai prihănit şi te-ai osîndit pe tine cu canon şi cu pocăinţă adevărată, 
ai lepădat sarcina. Şi cine zice aceasta? însuşi Judecătorul Dumnezeu: 
Spune tu păcatele întîi ca să te îndreptezi. Nu te sili, zice, să vii în mijlocul 
priveliştii şi să-mi pui împrejur mulţi martori. Numai Mie spune -Mi păcatul 
tău, ca să te vindec de rana ta şi să te izbăvesc de usturime! Pentru aceasta 
Dumnezeu a pus în noi ştiinţa gîndului, care ne iubeşte mai mult dacît tatăl. 
Căci tatăl, o dată sau de două ori sau şi de trei ori şi de zece ori, certînd 
copilul, după ce va vedea că rămîne neîndreptat, deznădăjduindu-se, îl 
leapădă şi îl scoate din casă. Dar ştiinţa gîndului nu este într-acest fel; căci 
măcar o dată, măcar de două ori, măcar de trei ori, măcar de nenumărate ori 
de va zice, şi tu nu vei asculta, iarăşi grăieşte şi nu se depărtează de tine 
pînă la răsuflarea ta cea de pe urmă; şi în casă, şi pe uliţă şi la masă, şi în 
tîrg, şi pe drumuri, de multe ori şi în visuri ne arată nouă idolii şi nălucirile 
păcatelor noastre. 

Vezi înţelepciunea lui Dumnezeu? Nu a făcut să fie întotdeauna 
prihănirea şi pîra ştiinţei gîndului, căci nu am fi suferit sarcina, dacă 
neîncetat ne-ar fi pîrît; nici aşa slabă ca, după sfătuirea cea dintîi sau a 
doua, să slăbească şi să ostenească. Căci de era să ne împungă pe noi în 
toate zilele şi ceasurile, ne-am fi sugrumat de scîrbă; iar dacă o dată şi a 
doua oară pomenind, s-ar fi depărtat de mustrare, nu am fi dobîndit mult 
folos. Pentru aceasta a făcut ca să fie această mustrare întotdeauna, dar nu 
neîncetată; totdeauna ca să nu cădem în trîn-dăvie şi nebăgare de seamă, ci 
aducîndu-ne aminte pînă la moarte ca să ne trezim. Dar nu neîncetată şi 
deasă, una după alta fiind mustrările, ca să nu ne sfîrşim cu\mintea; ci, 
luînd odihnă şi mîngîieri, să răsuflăm. Căci precum, dacă nu pătimim 
durere nicidecum pentru păcat, este lucru pierzător şi naşte întru noi 
nesimţirea cea mai de pe urmă, tot aşa şi a pătimi aceasta neîncetat şi peste 
măsură este lucru vătămător. 

Covîrşirea scîrbei, scoţînd pe om din socoteli şi din simţirile cele 
fireşti, poate să înece sufletul către toate cele bune şi să-1 facă netrebnic. 
Pentru aceasta a şi făcut ca mustrarea ştiinţei gîndului să se pună asupra 
noastră cu răstimpuri, pentru că este foarte aspră şi obişnuieşte a împunge 
pe cel ce a păcătuit mai iute decît orice bold. Nu numai cînd noi păcătuim, 
ci şi cînd alţii vor greşi cele asemenea nouă, se scoală cumplit şi strigă 
asupra noastră cu multă tărie. Pentru că curvarul şi prea-curvarul şi tîlharul, 
nu numai cînd ,el se pîrăşte, ci şi cînd aude pe alţii, care au îndrăznit şi 
au făcut unele ca 

acestea, că se pîrăsc, socoteşte că se ceartă cu bătăi, întru mustrările altora 
aducîndu-şi aminte de păcatele sale. Şi se pîrăşte cu adevărat altul, dar se 
răneşte acesta care deloc nu se pîrăşte dacă (şi ei) ar fi îndrăznit să fî făcut 
cîndva acelaşi păcat ca şi acela. Acestea sînt lucrurile înţelepciunii lui 
Dumnezeu. Acestea sînt semnele proniei Lui şi ale prea marei Lui purtări 
de grijă. Căci mustrarea ştiinţei gîndului este o ancoră sfîntă care nu ne lasă 
să ne afundăm desăvîrşit în adîncul păcatului. Deoarece, nu numai în 
vremea păcatului, ci şi după mulţi ani obişnuieşte a ne aduce aminte de 
multe ori de păcatele vechi. Şi la aceastea voi arăta prin însăşi Sfintele 
Scripturi: au vîn-dut oarecînd fraţii pe losif, deşi nu puteau să-1 învinuiască 
de nimic, ci numaijpentru că vedea visuri care vesteau mai înainte slava 
care urriia ,să-i fie lui. 

Cînd losif ajunge stăpîn pe ţara Egiptului şi cînd se descoperă pe sine 
fraţilor săi care îl vînduseră pe el rob în ţară străină, apoi ei, auzind de la el 
că este losif fratele lor şi aducîndu-şi aminte de păcatul lor, pe care îl 
făcuseră atunci cînd l-au vîndut pe el. fiind mustraţi de ştiinţa gîndului lor 
nici nu puteau să-i răspundă lui losif, ci se înfricoşau (Facere 45, 3). Şi 
măcar că losif îi mîngîia pe ei şi le zicea: „Nu vă întristaţi şi nu vă pară rău 
că m-aţi vîndut pe mine aici, căci spre viaţă m-a trimis Dumnezeu înaintea 
voastră" (Facerea 45, 5); dar ei, aducîndu-şi aminte de păcatul lor cel vechi 
în faţa fratelui lor, se împungeau de mustrarea gîndului. Zic unii că şi 
marele Apostol Petru, în toată viaţa lui, cînd auzea cîntînd cocoşul, plîngea 
cu amar, aducîndu-şi aminte de păcatul cel vechi al său, al lepădării de 
Hristos, pe care 1-a făcut în acea noapte a Sfintelor Patimi, mai înainte de a 
cînta cocoşul, precum îi spusese Mîntuitorul : Adevărat, adevărat zic ţie, că 
nu va cînta cocoşul pînă ce nu te vei lepăda de Mine de trei ori (Ioan 13, 
38) (Sfîntul Ioan Gură de Aur, Puţul, Cuv. la bogatul nemilostiv şi săracul 
Lazăr, p. 379, Buzău 1833). 

Fraţi creştini, 

Din aceste mărturii ale dumnezeiescului Ioan Gură de Aur se vede 
luminat că mustrarea conştiinţei este cea mai sfîntă şi mai grabnică 
apărătoare a sufletelor omeneşti. Aceasta este un amanet al lui Dumnezeu, 
dat sufletelor omeneşti în dar, care ajută mult la mîntuirea fiilor Bisericii lui 
Hristos. Căci nenumărate mulţimi de oameni păcătoşi sînt întoarse la 
pocăinţă şi sînt învăţate a urma calea cea bună şi sfîntă a mîntuirii. Aceasta 
pe 

cei desăvîrşiţi în fapta bună îi ameninţă ca să nu cadă şi să fie cu mare 
trezvie în toate; pe cei de mijloc îi mustră aspru cînd greşesc spre a se 
ridica repede din păcat şi a spori în virtute; iar pe cei din adîncul păcatului 
îi chinuieşte foarte mult cu aspre îmboldiri, aducîndu-le aminte de mînia lui 
Dumnezeu, de moarte şi de veşnicia muncii ce îi aşteaptă în veacul viitor. 
De foarte multe ori, în diferite vremuri şi locuri, s-au văzut isprăvile 
minunate şi sfinte ale lucrărilor conştiinţei, care a smuls pe mulţi de la 
deprinderea cea rea a păcatului şi în scurtă vreme i-a adus la limanul 
mîntuirii. Să ne amintim de desfrinata care a spălat cu lacrimile sale 
picioarele Mîntuitorului şi le-a şters cu perii capului său (Luca 7, 37-50), 
sau de timarul răstignit de-a dreapta Domnului (Luca 23, 40-43). Ceea ce 
alţii au dobîndit prin nenumărate osteneli făcute în ani îndelungaţi, aceştia, 
fiind biciuiţi de mustrarea aspră a conştiinţei şi avînd nădejde tare către 
Dumnezeu, în puţine zile sau chiar ceasuri le-au cîştigat. 

Acest adevăr îl vom dovedi printr-o istorioară pe care o redăm mai jos 

Un frate şedea într-o chilie în Egipt, petrecînd cu multă smerenie. 
Acesta avea o soră care petrecea în cetate în des-frînări, pricinuind multor 
suflete pierzare. După ce l-au supărat bătrînii de multe ori, pînă la urmă au 
putut a-1 îndupleca pe fratele să se ducă la dînsa, gîndind că, dacă o va 
sfătui, va strica păcatul cel ce se lucra printr-însa. După ce a ajuns el la 
locul acela, văzîndu-1 unul din cunoscuţi a alergat şi i-a vestit surorii lui. 
zicînd: „Iată, fratele tău este lîngă uşă". Iar ea, mustrată fiind de conştiinţa 
sa, lăsînd ibovnicii cărora le slujea, cu capul gol a ieşit în întîmpinarea 
fratelui său. încercînd să-1 îmbrăţişeze, fratele său i-a zis: „Sora mea cea 
adevărată, fie-ţi milă de sufletul tău, că mulţi pier prin tine. Cum vei putea 
suferi munca cea veşnică şi amară?" Ea, cutremurîndu-se, i-a zis: „Mai am 
eu oare nădejde de mîntuire?", iar fratele ei i-a răspuns: „De vei voi, este 
mîntuire". Atunci ea, aruncîndu-se la picioarele fratelui său, îl ruga ca să o 
ia şi pe ea în pustie, împreună cu dînsul! El i-a spus: „Pune-ţi acoperămîntul 
pe cap şi vino după mine!", iar ea a zis: „Să mergem, că mai de folos îmi 
este a face această necuviinţă, să merg cu capul gol, decît să mai intru în 
prăvălia fărădelegii". Astfel, plecînd fratele, a sfătuit-o cele spre pocăinţă, 
şi, văzînd pe unii venind în întîmpinarea lor, i-a zis: „Fiindcă nu toţi ştiu că 
eşti sora mea, ramii puţin mai în urmă pînă ce vor trece cei ce vin". După ce 
au trecut de aceia, i-a zis: „Să mergem, soro. în calea noastră", iar 

ea nu i-a răspuns. Apropiindu-se de dînsa, a găsit-o moartă şi văzu că 
tălpile picioarelor ei erau însîngerate, căci era desculţă. Vestind fratele 
bătrînilor. cele ce s-au întîmplat, au început a se contrazice între dînşii şi i 
s-a descoperit unuia dintre bătrîni pentru dînsa că, de vreme ce nu a purtat 
grijă de nici un lucru trupesc, ci a defăimat şi trupul său. nesuspinînd 
pentru atîtea răni, pentru aceasta Dumnezeu a primit pocăinţa ei (Pateric, 
cap. 19, Despre pocăinţă, p. 140, Bucureşti, 1828). 

Iată roadele pocăinţei şi ale mustrării de conştiinţă şi în ce fel îi scoate 
din prăpastia păcatelor pe cei sinceri în credinţă şi îi învredniceşte de mila 
lui Dumnezeu, de care şi noi să ne învrednicim, prin rugăciunile Prea 
Sfintei Născătoare de Dumnezeu şi ale tuturor sfinţilor care au făcut voia 
Lui. AMIN ! 




PREDICĂ DESPRE 
PLÎNGERE ŞI LACRIMI 



„Fericiţi cei ce plîng, că aceia se vor 
mîngîia" (Matei 5, 4). 

„Nu plînsul vine de la lacrimi, ci 
lacrimile de la plîns" (Sfîntul Var-sanufie 
şi loan, p. 146). 

Părinţilor, fraţilor şi iubiţi credincioşi, 

Mai înainte de a vă vorbi despre plîngere şi lacrimi, gîndul mă 
îndeamnă a vă cere iertare de îndrăzneală, căci, în cele ce urmează, 
voiesc a vă zugrăvi prin cuvînt o icoană mai presus de priceperea mea 
şi să vă arăt cîte ceva despre folosul plînsului şi al lacrimilor, eu cel cu totul 
împietrit la inimă şi întunecat la minte de patimi. Dumnezeieştii Părinţi zic 
că „nimic nu este mai sărac în lume decît mintea celui care vorbeşte altora 
despre faptele bune, fără să aibă iscusinţa lucrării lor". Trecînd peste lipsa 
şi sărăcia mea duhovnicească şi aducîndu-mi aminte de pedeapsa celui 
leneş, care a îngropat talantul dat de stăpînul său (Matei 25, 30), voi încerca 
a vindeca lenevirea şi neiscusinţa mea din trăire prin rugăciunea celor 
silitori şi pricepuţi, cărora le cer ajutorul. 

Sfinţii Părinţi spun despre folosul cel mare al lacrimilor că „plînsul, 
cel după Dumnezeu, este bold de aur al sufletului" şi iarăşi: „plînsul este 
durere felurită a sufletului celui ce se po-căieşte şi în fiecare zi adaugă 
dureri lîngă dureri, ca cea care naşte şi se chinuieşte" (Sfîntul loan Scărarul, 
Cuv. 7 din Scară, f 60). Plînsul este „aşezămînt de mîhnire al sufletului, 
care se face pentru lipsirea oricărui lucru din cele iubite" sau „o oarecare 
simţire dureroasă pentru lipsirea celor ce veselesc" (Sfîntul Grigorie de 
Nyssa, scolia 4 la Cuvîntuî 7). 

Noi trebuie să cunoaştem că plînsul este de două feluri: 

unul cu lacrimi şi altul fără lacrimi. Plînsul fără lacrimi este întristarea cea 
după Dumnezeu. Această întristare după Dumnezeu, după mărturia Marelui 
Apostol Pavel, „lucrează pocăinţă fără părere de rău, spre mîntuire" (II 
Corinteni 7. 10). Dacă păcatul naşte întristare, trebuie să înţelegem că 
scîrba cea după Dumnezeu pentru păcat mistuie păcatul. Precum cariul, din 
lemn născîndu-se, îl roade pe lemn, aşa şi întristarea, născîn-du-se din 
păcate, mistuie păcatele dacă se va aduce această întristare din inimă cu 
pocăinţă înaintea lui Dumnezeu (Sfîntul Ioan Gură de Aur, Cuvînt pentru 
pocăinţă şi umilinţă, Prolog, luna August în 12 zile). Şi iarăşi: „Plînsul fără. 
lacrimi este venirea în sine a fiului risipitor" (Luca 15, 17), iar acest plîns îl 
pot avea toţi. „Plînsul cu lacrimi este îmbrăţişarea Părintelui ceresc faţă de 
cei ce se întorc la pocăinţă", spune Sfîntul Gri-gorie Palama. Acest plîns cu 
lacrimi este un dar al lui Dumnezeu, care se dă unora din mila Lui şi pe 
care nu toţi pot să-1 aibă. Aşadar, trebuie să înţelegem că suspinurile din 
inimă şi mîhnirea minţii pentru păcate alcătuiesc plînsul cel dintîi, fără 
lacrimi. Acest plîns, la mulţi şi de multe ori s-a făcut înainte mergător spre 
plînsul cel de al doilea, care vine cu izvorul lacrimilor celor spre pocăinţă. 
Precum mai întîi se ivesc norii şi apoi aceştia, adunîndu-se şi îngroşîndu-se, 
în vreme de vară pogoară ploaie şi udă pămîntul, aşa şi sufletul, avînd 
întristarea după Dumnezeu, înnorîndu-se cu mîhnire sfîntă, cu suspinele 
cele dintru adînc ca şi cu nişte fulgere, vesteşte mai înainte ploaia cea 
fericită şi curăţitoare a lacrimilor care urmează să vină, arată 
dumnezeiescul Părinte Efrem Şirul. 

Despre fericitul plîns cu lacrimi, care desăvîrşeşte pe cel dintîi, 
dumnezeiescul Părinte Ioan Scărarul îndrăzneşte a zice un lucru mare şi de 
mirare, arătînd că acest plîns, dacă se face cu pocăinţă şi cu durere de inimă 
pentru păcate înaintea lui Dumnezeu, are putere mai mare chiar şi decît 
botezul. Căci zice: „Lacrimile cele de după Botez mai mare lucrare au decît 
însuşi Botezul. Căci Sfîntul Botez face curăţire şi iertarea păcatelor celor ce 
s-au făcut mai înainte de Botez, iar izvorul lacrimilor celor de după Botez 
le curăţeşte şi pe cele cu care ne-am întinat după Sfîntul Botez" (Scara, 
Cuv, 7, p. 59). Marele cuvîntător de Dumnezeu, Sfîntul Grigorie, arătînd 
puterea lacrimilor celor de după Botez, zice: „Lacrima care se varsă din 
inimă pentru păcate, are aceeaşi putere ca baia Botezului" (Cuvînt 
dogmatic, p. 251). 

Fiindcă ne este cuvîntul despre lacrimi, socotesc că este de trebuinţă a 
arăta şi de cîte feluri sînt lacrimile. Aceasta, pentru 

ca oricine să înţeleagă că nu orice lacrimă este bună şi spre folosul 
mântuirii sufletelor noastre. 

1. Mai întîi sînt lacrimile care se nasc din dragostea pentru 
Dumnezeu, care îngraşă şi veselesc faţa omului (Scara, cuv. 7, 7; Pateric, 
cap. 6, f 99 verso); 

2. Al doilea fel sînt lacrimile cele din frica de Dumnezeu. Acestea 
usucă pe om (idem); 

3. Al treilea fel sînt lacrimile care se nasc din pomenirea morţii 
(Scara, 7, 56); 

4. Al patrulea fel de lacrimi sînt cele care ne nasc din pomenirea 
muncilor iadului (Pateric, cap. 7, 9, f 99, c. 2, pentru umilinţă, f 85); 
îT.f*' 5. Al cincilea fel de lacrimi sînt cele care îi vin omului din 
cugetarea la păcatele sale (Scara, cuv. 7, 42). 

6. Lacrimile care-i vin omului din întristare şi din inimă îndurerată 
(Scara, cuv. 7, 65); 

7. Lacrimi care vin de la Dumnezeu şi lacrimi care vin din nevoinţa 
omului (Scara, cuv. 7, 25); 

Aceste lacrimi amintite pînă aici sînt toate lacrimi bune, care aduc 
omului curăţire de păcate şi mîngîiere de la Dumnezeu, după cuvîntul 
Sfintei Scripturi care zice: Fericiţi cei ce plîng, că aceia se vor mîngîia 
(Matei 5, 4); 

8. In afara acestor feluri de lacrimi sînt lacrimile cele 
mijlocii, care nici nu folosesc şi nici nu osîndesc pe om, aşa cum 
sînt lacrimile cele fireşti cu care plîng părinţii pe copii sau copiii 
după părinţi, sau prietenul pentru prieten sau cineva pentru 
rudenia sa. 

In sfîrşit, a treia categorie de lacrimi este aceea a lacrimilor viclene, 
rele şi vătămătoare de suflet, cum sînt: 

9. Lacrimile cele din trufie (Scara, cuv. 7, 44); 

10. Lacrimi care se nasc din mînie (Scara, cuv. 7, 26-29); 

11. Lacrimi născute din scîrbe şi necazuri (Scara, cuv. 7, 13-14); 

12. Lacrimi venite din pizmă şi zavistie, cînd cineva plînge din necaz 
sau că nu se poate răzbuna pe alţii care i-au făcut rău sau vreo pagubă 
(Scara, cuv. 7, 26); 

13. Lacrimi care vin de Ia duhul dezmierdării şi al curviei (Scara, 
cuv. 15, 42-43); 

14. Lacrimi venite de la dracul slavei deşarte (Scara, 7, 25); 

15. Lacrimile pe care le aduce dracul îmbuibării pîntecelui. Acestea 
vin de obicei cînd cineva este sătul şi beat. Despre aceste lacrimi zice 
dumnezeiescul Părinte Ioan Scărarul: „Să pîndim de multe ori şi vom 
afla, făcîndu-se în noi, un lucru 

amar şi de rîs chiar dracilor; căci, săturîndu-ne, ne umilim şi postind, ne 
învîrtoşăm. Aici scopul dracilor este ca să ne înşelăm cu lacrimile cele 
neadevărate" (Scara, cuv. 7, f. 62-63). 

Este bine să cunoaştem că sînt lacrimi care vin omului din gîndire şi 
cugetare şi lacrimi care se fac fără de cugetare, prin acestea deosebindu-se 
cele cuvîntătoare de cele necuvîntătoare. Lacrimile cele fără de gîndire le 
au şi dobitoacele, căci şi ele plîng unele după altele, dar fără de cugetare. 
Deci ni se cade să căutăm lacrimile cele bune cu frica lui Dumnezeu, iar 
lacrimile cele vătămătoare să le lepădăm. 

De asemenea, este bine să ştim că în vremea plînsului, cineva poate să 
înceapă cu lacrimile cele rele şi să termine cu cele duhovniceşti şi bune. De 
pildă, cineva plînge de necaz că nu s-a putut răzbuna pe cel ce i-a făcut lui 
pagubă. Dar, adu-cîndu-şi aminte de Mîntuitorul nostru Iisus Hristos. Care 
S-a rugat pe Cruce pentru binele celor ce L-au răstignit, spre a fi iertaţi de 
Părintels Său, acela se linişteşte şi începe a se căi din inimă, că a avut 
gînduri de răzbunare asupra celor ce l-au necinstit sau l-au păgubit. Astfel, 
cunoscîndu-şi greşeala, cere iertare de la Dumneznii şi începe a se ruga 
nentru binele celor care l-au necăjit şi lasă toată răzbunarea sa la judecata şi 
dreptatea lui Dumnezeu. Aşadar, unul ca acesta a început cu lacrimile cele 
rele şi a terminat cu cele bune. 

Părinţilor, fraţilor şi iubiţi credincioşi, 

Lacrimile bune le poate păzi omul dacă se va păzi de vorbă multă, de 
glume, de rîs, de somn mult, de mînie, de griji prea multe, de pomenirea 
răului făcut lui de alţii, de mîncare prea multă, de beţie şi de altele de acest 
fel (Pateric, cap. 4, 9; Scara, cuv. 7, 9; 12, 4; 14, 19; 18, 14). 
Dumnezeiescul Părinte Efrem Şirul zice: ..Fraţii mei cei iubiţi, să plîngem 
în rugăciunea noastră cît avem vreme, ca să ne izbăvească pe noi Domnul 
de plînsul cel nesfîrşit. de focul gheenei şi de scrîşnirea dinţilor" (Cuv. din 
Prolog, dec. 20). 

Se vede în Pateric că un frate a întrebat pe Avva Siluan, zicînd: „Cei 
voi face, Avvo? Cum voi cîştiga umilinţa, căci sînt foarte supărat de 
trîndăvie şi de somn? Cînd mă scol din somn, mă lupt foarte la cîntarea 
psalmilor şi nu pot birui dormitarea, nici psalmi nu zic fără glas". Şi i-a 
răspuns lui bătrînul: „Fiule, a zice tu psalmi cu glas, întîi este mîndrie, că îţi 
pui în minte că tu cînţi, iar fratele tău nu cîntă. Al doilea, îţi împietreşte 1 

8 

inima şi nu te lasă să te umileşti. Deci, cînd stai, făcîndu-ţi ru- 
găciunile tale, încearcă cu mintea puterea stihului şi socoteşte-te că 
stai înaintea lui Dumnezeu, Cel ce cearcă inimile şi rărunchii! Iar cînd 
te scoli din somn, mai înainte de toate să slăvească gura ta pe 
Dumnezeu! Apoi citeşte Crezul şi Tatăl nostru şi apoi începe canonul 
tău încet, încet, suspinînd şi aducîndu-ţi aminte de judecată, de muncă 
şi de păcatele tale pentru care te vei munci". I-a zis fratele: „Eu, 
Avvo, de cînd m-am călugărit, slujba canonului şi ceasurile le cînt 
după rînduiala celor 8 glasuri". A răspuns bătrînul: „Pentru aceasta, 
umilinţa şi plînsul fuge de la tine. Pune în minte pe Părinţii cei mari, 
cum ei, nefiind slujitori bisericeşti şi neştiind glasuri, nici tropare, 
decît numai puţini psalmi, au strălucit ca nişte luminători în lume 
precum Awa Pavel cel prost, Avva Pamvo şi Awa Apollo şi ceilalţi 
părinţi de Dumnezeu purtători, care au înviat şi morţi şi au primit 
stăpînire asupra dracilor. Nu şi-au petrecut viaţa cu cîntări şi tropare 
şi glasuri ci cu rugăciunea făcută cu inimă zdrobită şi cu post, prin 
care şi frica de Dumnezeu se face nelipsită în inimă şi plînsuî se 
întăreşte, curăţind păcatul de tot şi mintea făcînd-o mai albă decît 
zăpada. Iar cîntarea pe mulţi i-a pogorît în cele mai de jos ale 
pămîntului, nu numai dintre mireni, ci şi dintre preoţi. Fiindcă i-a 
moleşit şi i-a prăpădit în curvie şi in alte patimi de ruşine. Deci, fiule, 
cîntarea este a mirenilor, pentru aceasta şi norodul se adună prin bise- 
rici. Pune în minte, fiule, cîte cete sînt în ceruri; căci nu este scris 
undeva pentru vreuna dintr-însele că ar cînta pe cele 8 glasuri. Ci o 
ceată cîntă neîncetat: Aliluia, alta: Sfînt, Sfînt, Sfînt, Domnul Savaot 
(Isaia 6. 3); alta: Bine este cuvîntată slava Domnului din locul şi din 
casa Sa (Iezechiel 31, 23). Iar tu, fiule, urmează părinţilor, de voieşti 
să cîştigi umilinţă în vremea rugăciunii tale, păzîndu-ţi mintea, pe cît 
poţi, nerăspîndită. Iubeşte smerenia lui Hristos şi nu te arăta pe tine 
isteţ şi dascăl oriunde vei merge. Ci fii ca un prost şi ucenic şi Dum- 
nezeu îţi va da umilinţă" (Pateric, slova S, f 73). 

Fraţilor, am amintit acest cuvînt despre umilinţă, după învăţătura 
Sfîntului Siluan, care a vieţuit îngereşte în Sfîntul Munte Sinai, 
pentru că avem nevoie să cîştigăm măcar cît de puţin plînsul, 
umilinţa şi lacrimile spre pocăinţă şi mîntuire. 

Dumnezeiescul Părinte Isaac Şirul, arătînd ce se cîştigă cu 
anevoie în viaţă zice: „Sînt trei lucruri pe care omul le cîştigă cu 
anevoie şi anume: faptele bune, plînsul şi a se boci pentru păcatele 
sale, avînd moartea înaintea ochilor" (Scolia 25 la cuv. 7 din Scară). 
Un alt bătrîn al Patericului, arătînd că ni se cade 

a avea totdeauna plînsul cu noi, zice: „Precum umbra noastră este cu noi 
oriunde vom merge, tot astfel ni se cade să avem umilinţa şi plîngerea 
totdeauna ori încotro vom merge şi oriunde vom fi" (Pateric, cap. 4 al 
Sfinţilor fără nume, f 89). Tot dumnezeiescul Părinte Tsaac Şirul, arătînd 
că nu avem nici un spor în viaţa cea duhovnicească fără lacrimi, zice: „De 
te-ai spînzura pe tine de genele ochilor tăi, pînă nu vei ajunge la lacrimi, să 
nu socoteşti că ai ajuns ceva în petrecerea vieţii tale. Căci cele ascunse ale 
tale slujesc lumii pînă acum, adică întru petrecerea celor lumeşti stai şi 
numai prin omul cel din afară lucrezi lucrul lui Dumnezeu. îar omul cel 
dinăuntru neroditor este. Căci din lacrimi se începe rodul lui. Cînd vei 
ajunge în latura lacrimilor, atunci să cunoşti că a ieşit mintea din temniţa 
lumii acesteia şi a pus piciorul ei în călătoria veacului celui nou" (Cuv. 15, 
op. cit., p. 80-81). Acest dumnezeiesc Părinte Isaac mai arată că nu este 
plîngător cel care plînge cîte puţin la rugăciune, din vreme în vreme, ci cel 
căruia i se fac ochii ca nişte izvoare nesecate şi plînge necontenit pînă la 
doi ani şi mai mult (Ibidem, p. 82). 

Aţi auzit în cîteva cuvinte despre plînsul cel dintîi, care este întristarea 
minţii pentru păcat şi durerea inimii pentru cele prin care am supărat pe 
Dumnezeu. Apoi, aţi auzit despre plînsul aî doilea care este izvorul nesecat 
al lacrimilor de căinţă pentru păcate. Am mai amintit şi despre felul 
lacrimilor, care sînt bune, care sînt mijlocii, şi care sînt rele şi vătămătoare 
de suflet, precum şi despre lacrimile cele din gîndire şi cele fără gîndire. 
Apoi, prin ce cîştigă omul lacrimile şi umilinţa şi prin ce le poate pierde. 

Trebuie să ştim şi să ţinem minte cu toată tăria că, precum iedera şi 
hameiul şi alte plante agăţătoare se prind şi se încolăcesc de orice le-ar ieşi 
în cale, tot astfel şi lucrarea înşelăciunii dracilor prin lacrimi se agaţă şi se 
împleteşte de toată fapta bună, ca să zădărnicească toată osteneala lucrării 
faptelor bune ale oamenilor. De aceea, Mîntuitorul nostru Iisus Hristos, 
înţelepciunea şi Cuvîntul lui Dumnezeu (loil 1, 1-14; I Ioan 5, 7; Fapte 19, 
13), ne-a învăţat pe noi cum să lucrăm faptele bune pentru a nu fi 
amestecate cu viclenia patimilor drăceşti şî ne-a zis: Deci, cînd faci 
milostenie, nu trîmbiţa înaintea oamenilor, cum fac făţarnicii în sinagogi şi 
pe uliţe, spre a fi slăviţi de oameni... Ci, cînd faci milostenie, să nu ştie 
stingă ta ce face dreapta ta (Matei 6, 23). Cînd postiţi, nu fiţi trişti ca 
făţarnicii care îşi smolesc feţele lor ca să arate oamenilor că postesc 
(Matei 6, 16) şi: Cînd vă rugaţi nu fiţi trişti ca făţarnicii, 

cărora le place să se roage prin sinagogi şi prin colţurile uliţelor, stînd în 
picioare ca să se arate oamenilor. Ci tu, cînd te rogi, intră în cămara ta, 
încuie uşa ta şi te roagă Tatălui tău în ascuns (Matei 6, 5-6). 

Deci, precum la milostenie, la post şi la rugăciune apare făţărnicia, 
slava deşartă şi iubirea de arătare, aşa şi la fapta cea bună a lacrimilor sfinte 
şi curate se amestecă şi se împletesc şi lacrimile viclene şi vătămătoare, îie 
ale slavei deşarte, fie ale mîniei, -ale dezmierdării, ale pizmei, ale lăcomiei 
pîntece-lui şi altele de acest fel, după cum s-a arătat mai sus. De aceea, 
părinţilor şi fraţilor, ne trebuie nu puţină grijă spre a deosebi şi a înlătura 
din plînsul nostru otrava plînsului celui viclean, deoarece, după învăţătura 
Sfinţilor Părinţi, „binele nu este bine, cînd nu se face bine" (Sfîntul Ioan 
Damaschin, Filo-calia, voi. 4, p. 194). Mai bine este un suspin şi o lacrimă 
în ascuns, decît rîuri de lacrimi la arătare şi cu scop rău. într-adevăr, cel 
care, din mila lui Dumnezeu, s-a învrednicit de acest dar al lacrimilor, nu 
poate a le opri oriunde şi oricînd. Aceluia îi este mai de folos dacă le va 
tăinui cît poate. 

Părinţilor şi fraţilor, 

In încheiere, vă rog din nou să mă iertaţi pe mine cel păcătos şi cu 
totul împietrit la inimă, că sînt sărac de orice cunoaştere teologică, de orice 
suspin bun şi plîngere după Dumnezeu. De asemenea, vă rog să cereţi 
iertare de la Domnul, pentru mine, că am îndrăznit a vă arăta lucruri mari, 
deşi, eu păcătosul şi leneşul, nici de cele mici nu m-am atins prin trăire. 
AMIN ! 



PREDICA 
DESPRE CITIREA SFINTELOR SCRIPTURI 
ŞI DESPRE CHEIA ÎNŢELEGERII LOR 



„ Cercetaţi Scripturile, că socotiţi că în 
ele aveţi viaţă veşnică" (Ioan 5, 39). 

„Pînă voi veni, ia aminte la citit, la 
îndemnat, la învăţătură" (I Ti-motei 4, 
13). 



Iubiţi credincioşi. 



Una din cele mai mari fapte bune, dintre lucrările duhovniceşti ale 
monahilor şi ale creştinilor, în general, este citirea Sfintelor Scripturi, 
care este ca o trîmbiţă ce deşteaptă şi ne adună mintea în frica de 
Dumnezeu. Acest adevăr îl arată dumnezeiescul Părinte Efrem Şirul, 
zicînd: „Iar în loc de trîmbiţă, să ai dumnezeieştile Scripturi. Căci precum 
trîmbiţă, strigînd, adună pe ostaşi, aşa şi dumnezeieştile Scripturi, strigînd 
către noi, ne adună gîndurile în frica de Dumnezeu, căci gîndurile sînt nişte 
ostaşi care bat război împotriva vrăjmaşilor împăratului. Precum trîmbiţă, 
strigînd în vremea războiului, deşteaptă rîvna vitejilor împotriva 
vrăjmaşilor, tot astfel, dumnezeieştile Scripturi deşteaptă inima ostaşilor 
duhovniceşti şi a nevoitorilor spre lucrarea bunătăţii" (Cuv. pentru toată 
întrarmarea către monahi, tom. 3, p. 279). 

Dumnezeiescul Părinte Isaac Şirul, arătînd că citirea Sfintelor 
Scripturi ne ajută la adunarea gîndurilor din risipire, ne învaţă, zicînd: „în 
vremea în care mintea ta este risipită, să petreci în citire mai mult decît în 
rugăciune. Cinsteşte citirea, de este cu putinţă, mai mult decît privegherea, 
căci citirea este izvor al rugăciunii curate" (Cuv. 34, op. cit., p. 179). în alt 
loc arată că „citirea Sfintelor Scripturi adună şi împuterniceşte mintea" 
(Cuv. 29, p. 154). Tot el zice: „îndeletniceşte-te cu citirea Scripturilor şi a 
vieţilor sfinţilor, care îţi arată calea sub-ţirătăţii vederii, deşi nu simţi 
dulceaţa de la început", arătînd apoi că „cel ce stăruieşte în această lucrare, 
îşi mută treptat vederea de la cele pămînteşti la cele cereşti" (Cuv. 23, p. 
126). 

Dumnezeiescul Părinte Efrem Şirul, arătînd că citirea Sfintelor 
Scripturi adună şi luminează mintea, zice : „Citirea dumnezeieştilor 
Scripturi strînge mintea ta care se rătăceşte şi îi dă cunoştinţa lui 
Dumnezeu. Căci este scris: îndelet-niciţi-vă şi cunoaşteţi că Eu sînt 
Dumnezeu (Psalm 45, 10). Iar de nu ştii să citeşti, zice acelaşi sfint 
părinte, lipeşte-te acolo unde auzi citindu-se şi te vei folosi" (Cuv..., 
p. 280-281). încă şi marele Apostol Pavel îndeamnă pe ucenicul său 
Timotei a se îndeletnici cu citirea Sfintelor Scripturi, zicîndu-i: Pînâ 
voi veni, ia aminte la citit (I Timotei 4, 13). 

Dumnezeiescul Părinte Ioan Scărarul. arătînd folosul citirii 
Sfintelor Scripturi, zice că „un suflet care ziua şi noaptea cugetă 
neîncetat la cuvîntul lui Dumnezeu, şi în somn se îndeletniceşte cu 
acelaşi lucru. Această consecinţă este o adevărată răsplătire de la 
Dumnezeu, pentru lucrarea cea dintîi, spre a goni duhurile şi 
nălucirile cele viclene" (Cuv. 20 din Scară, C. 20, p. 190). Sfîntul 
Efrem Şirul, arătînd ce fel de Scripturi trebuie să citească cel ce 
lucrează nevoinţa, zice : „Citirea Sfintelor Scripturi poate să lumineze 
şi să adune mintea foarte mult, căci ele sînt graiuri ale Sfîntului Duh 
şi pe cei ce le citesc îi înţelepţesc. Fiind lucrător, citeşte cărţile 
lucrătoare ale Părinţilor; căci, împlinindu-le pe acestea, citirea 
celorlalte devine de prisos. Stăruieşte să înveţi înţelepciunea şi 
lucrarea mîntuirii mai mult din osteneli, iar nu numai din citirea 
cărţilor" (Cuv. 27, p. 385). 

De asemenea, dumnezeiescul Părinte Ioan Gură de Aur, prea 
fericitul dascăl al lumii, zice despre citirea dumnezeieştilor Scripturi: 
„Mare bunătate este, iubiţilor, citirea dumnezeieştilor Scripturi. 
Aceasta face sufletul filozof. Aceasta mută mintea la cer. Aceasta 
face pe om mulţumitor. Aceasta face ca să nu ne îndeletnicim cu 
nimic din lucrurile lumii acesteia şi, privind la răsplătirea stăpînului, 
să lucrăm toate cele bune". Şi apoi zice: „Pentru aceasta, vă rog, cu 
multă osîrdie să citim Sfintele Scripturi, căci dacă vom citi adeseori 
cele ce se află acolo, vom do-bîndi cunoştinţă" (împărţirea de grîu, 
Cuv. 43, p. 372, Buzău, 1833). După care zice: „Pentru aceasta vă 
rog să dobîndiţi şi cărţi şi împreună cu cărţile să ţineţi înţelegerile şi 
sa le scrieţi în inimile voastre. Şi, ori de vom înţelege puterea celor 
scrise, ori de nu o vom cunoaşte, totuşi, să le citim adeseori. Căci 
citirea permanentă face pomenirea neştearsă şi, de multe ori, ceea ce 
astăzi, citind, nu am putut afla, aceasta iarăşi mîine citind-o, o vom 
afla, căci Iubitorul de oameni, Dumnezeu, va lumina nevăzut mintea 
noastră" (Ibidem, p. 375-376). 

Aşadar, am arătat, cu mărturii din Sfînta Scriptură şi de la 

Sfinţii Părinţi, care este folosul ce ni se pricinuieşte din citirea 
Sfintelor Scripturi şi că, prin citirea lor, mintea noastră 
se deşteaptă, se adună din risipire, se cucerniceşte, se luminează 
şi i se dă cunoştinţa de Dumnezeu. Fiindcă la toată fapta bună 
se agaţă şi se amestecă şi răutatea, spre a zădărnici folosul 
faptei bune, dumnezeieştii Părinţi ai Bisericii lui Hristos ne-au 
arătat unele ispite care se alătură minţii noastre, în vremea ci 
tirii Sfintelor Scripturi, învăţîndu-ne totodată şi cum să ne fe 
rim de ele. ! ; 

Iată ce zice în această privinţă dumnezeiescul Părinte Efrem Şirul: 
„Caută, cînd vrei să citeşti, să nu te împiedice pe tine vrăjmaşul, aducînd 
asupra ta trîndăvie şi aruncîndu-te pe tine în ispite, zicîndu-ţi: fă întîi cutare 
lucru! Căci toate acestea le aduce asupra ta, ca să te împiedice să citeşti şi 
să te foloseşti. Fă-te ca un cerb ce însetează şi doreşte izvoarele apelor, 
adică dumnezeieştile Scripturi. Astfel, să alergi şi să bei din ele spre a-ţi 
răcori setea ce te arde prin patimi. Bea împreună şi folosul dintr-însele. 
Cînd îţi va dărui ţie Domnul să citeşti şi să cunoşti din ele vreun cuvînt, să 
nu treci peste el aşa cum s-ar întîmpla. Ci să-1 cugeti în mintea ta şi în 
pomenirea ta să-1 păzeşti neşters, căci scris este: întru îndreptările Tale voi 
cugeta; şi iarăşi: în inima mea am ascuns cuvintele Tale ca să nu greşesc 
Ţie; şi iarăşi: Prin ce-şi va îndreptat tînărul calea sa? Prin păzirea 
cuvintelor Tale (Psalm 118, 9). Cînd citeşti, s-o faci cu sîrguinţă şi cu 
osteneală şi cu multă statornicie să citeşti, trecînd stihul. Nu te grăbi ca să 
treci numai filele, ci, de este trebuinţă, şi de două ori, şi de trei ori, şi de mai 
multe ori citeşte stihul ca să înţelegi puterea lui" (Cuv. pentru răbdare şi 
umilinţă, tom. 3, p. 140-143). 

Dacă vor aduce diavolii îndoială asupra noastră pentru vreun stih din 
Sfînta Scriptură şi ne-ar zice prin gînd: „vezi că nu este aşa cuvîntul acesta, 
şi cum poate să fie aşa?" şi altele de acest fel, tu să zici către acel gînd de 
îndoială sau de hulă: „Treci înapoia mea, satano! Căci cuvintele Domnului 
sînt cuvinte curate, ca nişte argint lămurit cu foc şi curăţit de şapte ori 
(Psalm 11, 6) şi nimic nu este strîmb sau răzvrătitor în ele. Ci toate sînt 
bune înaintea celor ce înţeleg şi drepte celor ce află cunoştinţă. Iar eu sînt 
nepriceput şi nu le cunosc". Dumnezeiescul Părinte îsaac Şirul, arătînd că 
mare primejdie este a iscodi cineva Sfintele Scripturi care sînt mai presus 
de înţelegerea sa, zice: „Cel ce se obrăzniceşte şi îndrăzneşte în înţelegerea 
Scripturilor celor mai presus de dînsul este ameninţat cu pierzare. Deoarece 
caută cele mai presus de dînsul, neadu-cîndu-şi aminte de cuvîntul scris: 
Cele mai presus de tine nu le 

căuta şi cele mai tari decit tine nu le cerceta nebuneşte. Cele ce s-au 
poruncit ţie, acestea cugetă-le cu cuviinţă că nu îţi sînt de trebuinţă cele 
ascunse. Că pe mulţi i-a înşelat părerea lor şi socoteala rea care a făcut să 
alunece cugetele lor (Isus Sirah 3, 20-23). Şi iarăşi sâ-şi aducă aminte de 
cuvîntul Sfintei Scripturi care zice: Că nu sînt sfaturile Mele ca sfaturile 
voastre, nici căile Mele, precum căile voastre, zice Domnul. Că pe cit este 
cerul departe de pămînt, aşa departe sînt căile Mele de căile voastre, şi 
cugetele Mele de cugetele voastre (Isaia 5, 89). Deşi cuvintele Domnului 
sînt mai dulci decît mierea şi fagurul (Psalm 118, 103), totuşi, ni se cuvine 
a gusta din ele cu măsură, după cuvîntul: Cînd vei afla miere, cu măsură 
mănîncă dintr-însa, ca nu, săturîndu-te, să o verşi (Proverbe 25, 16). Şi 
iarăşi: Că precum nu este bine a mînca miere multă, tot astfel nici a iscodi 
dumnezeieştile cuvinte (Proverbe 25, 57), ca nu, voind a vedea lucrurile 
cele de departe, să vedem nălucire în locul adevărului (Sfîntul Isaac Şirul, 
op. cit., cuv. 23, p. 127). 

Fraţi creştini, 

In cele ce urmează se cuvine să arătăm care este cheia duhovnicească 
necesară deschiderii şi desluşirii înţelegerii noastre, spre a cunoaşte, pe cît 
este cu putinţă, tainele ascunse ale Sfintelor şi dumnezeieştilor Scripturi. 
Deci, să ştim şi să ţinem minte că cheia pentru deschiderea tainelor 
Sfintelor Scripturi este sfînta rugăciune curată, a inimii şi a minţii noastre. 
Acest adevăr îl arată mulţi din Sfinţii şi dumnezeieştii Părinţi, între care şi 
Sfîntul Isaac Şirul, care zice: „De cuvintele tainelor celor ce sînt în 
dumnezeiasca Scriptură, sa nu te apropii fără rugăciune de cerere a 
ajutorului lui Dumnezeu. Ci zi: Dă-mi, Doamne, mie, ca să primesc 
simţirea şi puterea celor din ele". Tot Sfîntul Isaac Şirul zice: „Cheie a 
înţelegerilor adevărate ce sînt în dumnezeieştile Scripturi socoteşte-o că 
este rugăciunea" (Cuv. 73, op. cit, p. 329-333). 

în chip asemănător ne sfătuieşte şi dumnezeiescul Părinte Efrem Siruî, 
zicînd: „Cînd vrei să şezi ca să citeşti sau dacă auzi pe altul citind, roagă-te 
Domnului astfel: Doamne, Iisuse Hristoase, deschide-mi urechile şi ochii 
inimii mele, ca să aud şi să pricep şi să fac voia Ta, Doamne, căci nemernic 
sînt pe pămînt. Să nu ascunzi de la mine poruncile Tale, ci descoperă ochii 
mei şi voi cunoaşte minunile din Legea Ta. Doamne, arată mie cele 
nearătate şi cele ascunse ale inimii mele şi ale înţelepciunii Tale, că spre 
Tine nădăjduiesc, Dumnezeul Meu, ca Tu să-mi luminezi mintea" (Cuv. 
pentru toată întrarmarea către monahi, tom. 3, op. cit., p. 233). 

Dar oare, fraţii mei, pot toţi a se îndeletnici cu citirea Sfintelor Scripturi ? Da, 
cu adevărat. Dar oare toţi pot înţelege Sfintele Scripturi? Nu, cu adevărat, 
Şi pentru ce acest lucru? Pentru că în Sfintele Scripturi sînt unele lucruri cu 
anevoie de înţeles, pe care cei neştiutori şi neîntăriţi le răstălmăcesc ca şi pe 
celelalte Scripturi, spre a lor pierzare (II Petru 3, 16). Deci, trebuie să 
ştim că nu oricine are dreptul sau chemarea de a înţelege şi a explica Sfînta 
Scriptură, ci numai Biserica, prin persoanele cărora li s-a încredinţat de la 
Dumnezeu această chemare. Căci în Biserică nu toţi au aceeaşi chemare şi 
acelaşi dar. Fiecare are un anumit dar şi o anumită chemare pe care alţii nu o 
pot avea, după cuvîntul Marelui Apostol Pavel care zice: Pe unii i-a pus 
Dumnezeu în Biserică: întîi pe Apostoli, al doilea pe prooroci, al treilea pe 
învăţători... Apoi zice: Oare toţi sînt Apostoli ? Oare toţi prooroci ? Oare 
toţi învăţători ?... (I Corinteni 12, 28-30; Efeseni 4, 11). De aceea, 
fiecare este dator a-şi vedea de darul şi chemarea sa, pe care o are de la 
Dumnezeu, şi să nu dorească a-şi însuşi unele daruri şi chemări pe care nu le 
are. Acelaşi mare Apostol Pavel ne arată acest adevăr, zicînd: Fiecare, fraţilor, 
întru ce a fost chemat, întru aceea să rămînă I7iaintea lui Dumnezeu (I 
Corinteni 7, 20-24). Nu toţi sîntem apostoli, nu toţi prooroci, nu toţi dascăli, 
nu toţi avem cuvîntul înţelepciunii, al cunoştinţei şi al desluşirii duhurilor (I 
Corinteni 12, 4-6, 11; Romani 12, 6); de aceea, nu toţi putem să înţelegem 
Scripturile. Şi fiindcă nu ni s-a dat tuturor înţelepciunea şi ştiinţa (III împăraţi 
8, 12; 4, 29; Proverbe 2, 6; Eclesiastul 2, '26; Daniel 2, 20; 11, 22-23; 
Luca 21, 15; I Corinteni 2, 12), de aceea, nu toţi putem înţelege şi explica 
Sfintele Scripturi. Hristos este adevărul (Ioan 14, 6) şi nimeni nu poate înţelege 
acest adevăr mai bine ca Biserica lui Hristos, care este stîlp şi întărire a 
adevărului (I Timotei 3, 15). Biserica lui Hristos este întemeiată pe temelia 
apostolilor şi a proorocilor, piatra cea din capul unghiului fiind însuşi 
Iisus Hristos (Efeseni 2, 20; Romani 8, 3; Isaia 28, 16; Matei 16, 18; 21, 42 
ş.a.). Apostolii lui Hristos, prin punerea mîinilor, au sfinţit, prin puterea 
Duhului Sfînt, pe episcopi (II Timotei 1. 6; I Timotei 4, 14; Fapte 6, 6; 14, 23). 
Acestor episcopi, aşezaţi de ei în Biserică, le-au poruncit să se păzească pe sine 
şi învăţătura şi să stăruiască într-însa (I Timotei 4, 14). Acestora le-au dat 
putere să hirotonească preoţi (Tit 1, 5). Către aceştia zice Sfîntul Apostol Pavel: 
Iar de învaţă cineva în alt chip şi nu se ţine de cuvintele cele sănătoase ale 
Domnului nostru Iisus Hristos şi cte învăţătura cea bună după credinţă, de 
unul ca acesta să te 

depărtezi (I Timotei 6, 3-5). Să înţeleagă oricine că numai Sfinţii Apostoli 
şi urmaşii lor au primit de la Dumnezeu puterea de a institui ierarhia în 
Biserica lui Hristos (Matei 16, 19; 18, 18; Fapte 15, 23; I Corinteni 14, 37; 
II Corinteni 10, 8; 13, 10; Efe-seni 4, 11-15); lor le-a încredinţat 
Mîntuitorul nostru Iisus Hristos în întregime învăţătura Evangheliei Sale 
(Romani 16, 25-26; I Timotei 1, 3; Tit 1, 13) şi toţi creştinii trebuie a se 
supune legiuirilor Bisericii şi conducătorilor ei (Matei 18, 16; Fapte 16, 4; I 
Tesaloniceni 15, 12-13; II Tesaloniceni 3, 14; Evrei 13, 14; I Petru 5, 5). 

Trebuie să înţelegem că nimeni nu are voie să tălmăcească Sfintele 
Scripturi, aşa cu i s-ar părea lui, nici nu are voie să propovăduiască cuvîntul 
lui Dumnezeu pînă nu va fi trimis de conducătorii Bisericii, care sînt 
aşezaţi în fruntea ei de Sfinţii Apostoli (Tit 1, 5). Căci cum vor propovădui, 
de nu vor fi trimişi? (Romani 10, 15). Prin citirea Sfintelor Scripturi se 
naşte în noi credinţa (Fapte 13, 48; 17, 11; Ioan 5, 39; Romani 10, 10-11; 
16, 26); însă nu tot cel ce citeşte Sfintele Scripturi, le poate înţelege, ci are 
nevoie de un povăţuitor care poate să-1 călăuzească pe el şi să-i descopere 
adevărul din ele (Fapte 8, 31-35; 13, 12; 14, 1; 16, 30-34, ş. a.). Deoarece 
mulţi învăţaţi au vrut a înţelege Sfintele Scripturi după capul lor, şi nu s-au 
lăsat călăuziţi de cei ce aveau de la Dumnezeu darul învăţăturii si al 
desluşirii, s-a umplut lumea de eresuri şi s-au făcut dezbinări în Biserică (I 
Corinteni 12, 4-6). 

Fraţi creştini, 

In încheierea cuvîntului nostru, vă rog să ţineţi minte că v-am amintit 
de patru lucruri : cît de folositoare este citirea Sfintelor Scripturi, ce fel de 
ispite ridică diavolii asupra celor ce se îndeletnicesc cu citirea Sfintelor 
Scripturi, care este cheia duhovnicească spre înţelegerea Sfintei Scripturi şi 
nu toţi pot înţelege Sfintele Scripturi fără un povăţuitor iscusit întru aceasta. 

Fie ca, prin mila şi îndurarea Prea Bunului Dumnezeu, să ţin minte şi 
eu păcătosul cele ce v-am vorbit şi prin amintirea acestora să mă trezesc din 
somnul nesimţirii mele şi să mă îndemn şi eu spre lucrare, ajutat fiind de 
rugăciunile frăţiilor voastre. AMIN ! 



PREDICA 
DESPRE LUCRARE ŞI CUNOAŞTERE 

„Cel ce va face şi va învăţa, a-cesta 
mare se va chema în împărăţia 
cerurilor" (Matei 5, 19). 

Părinţilor, fraţilor şi iubiţi credincioşi, 

Cunoştinţa fără lucrare, nu va mîntui pe nimeni în ziua morţii şi a dreptei 
judecăţi a lui Dumnezeu. Credinţa cunoscătoare, fără lucrarea celor 
bune, o au şi dracii (Iacov 2, 19; Matei 8, 29). Mîntuitorul nostru Iisus 
Hristos ne spune: Cel ce va face şi va învăţa, acesta mare se va chema în 
împărăţia cerurilor (Matei 5, 19). Numai credinţa lucrătoare aduce mîn- 
tuire omului, adică acea credinţă care se lucrează prin dragoste (Galateni 5, 
6; I Tesaloniceni 1, 3). Nebăgarea de seamă a faptelor bune aduce omului 
celui învăţat în cele dumnezeieşti mare înşelăciune şi pierzare. Să ne 
aducem aminte de cuvintele Sfintei Scripturi care ne spune că celui care i s- 
a dat mult, mai mult i se va cere (Luca 12, 48; Matei 25, 14-30; Luca 19. 
12-17) şi cei tari, tare se vor cerca (Iov 34, 1 1). Căci sluga aceea ce a ştiut 
voia Domnului său şi nu a făcut după voia Lui, se va bate mult (Luca 12, 
47; Romani 2, 12). 

Nu este un lucru rău să ştim multe şi să învăţăm multe. Dar negreşit, 
avem nevoie şi de a lucra după puterea noastră din cele ce ştim şi din cele 
ce ne plac să învăţăm pe alţii. Dumnezeiescul Părinte Maxim Mărturisitorul 
zice: „De eşti bărbat iubitor de învăţătură, să fii şi iubitor de lucrarea fapte- 
lor bune. Căci cunoştinţa fără lucrare, îngîmfă pe om" (Filocalia, voi. 2, p. 
108); iar în alt loc zice: „Este bărbat puternic cel care a unit cunoştinţa cu 
lucrarea" (Filocalia, voi. 2, p. 60). De asemenea, ştim că Mîntuitorul nostru 
Iisus Hristos mustra aspru pe cărturari, pe farisei şi pe legiuitori, pentru că 
puneau sarcini grele pe umerii poporului, iar ei nici cu vîrful degetului 

nu se atingeau de ele (Matei 23, 4; Luca 11, 46). Vîrful degetului, după 
tîlcuirea Sfinţilor Părinţi. înseamnă că ei nicidecum nu făceau din cele ce 
învăţau pe alţii. 

Despre cel ce predică frumos, dar nu are viaţă asemenea predicii sale, 
se poate spune că este un bun vorbitor, dar un rău lucrător. Acest adevăr îl 
întăreşte Sfîntul Isaac Şirul, zi-cînd: „Altul este cuvîntul cel frumos şi altul 
cuvîntul cel din lucrare. Cuvîntul cel frumos şi fără iscusinţa lucrării, este 
amanet al ruşinii" (Cuv. 1, op. cit., p. 29). îi zice amanet al ruşinii fiindcă 
ruşinează ştiinţa gîndului celui ce vorbeşte, pentru că nu face ceea ce învaţă 
pe alţii. Iar pe cuvîntul cel din lucrare îl numeşte „cămară a nădejdii", 
pentru că mîngîie ştiinţa gîndului celui ce vorbeşte, cu cele ce le are prin 
lucrare. 

învăţătura fără fapte duce pe om la necredinţă, la răceală 
faţă de toate cele spre mîntuire şi apoi la cădere cumplită. Acest 
lucru îl adevereşte Sfîntul Grigorie de Nyssa, zicînd: „Am văzut 
pe mulţi, silindu-se la toată învăţătura cea din afară şi în cele 
teologiceşti sporind nu puţin, dar, fiindcă le-a lipsit lucrarea 
cea după putere la c?le bune, au ajuns să se întunece şi să 
cadă în mocirla fărădelegilor'* (Cuvînt la viaţa lui Moise). Sfîn 
tul Isaac Şirul, arătînd că mai mare lucru este a se curaţi omul 
prin lucrarea faptelor bune, decît a învăţa fără lucrarea lor, 
zice: „Bine este a vorbi pentru Dumnezeu, dar mai bine decît 
aceasta este a se curaţi pe sine pentru Dumnezeu" (Cuv. 25, 
p. 122). Curăţia pentru Dumnezeu nu vine prin cunoştinţă goală, 
ci prin sudorile faptelor bune. [? \ 

Acelaşi sfînt, arătînd marea primejdie sufletească în care se află cei ce 
învaţă pe alţii, mai înainte de a se curaţi, a se desăvîrşi în cunoştinţa de sine 
şi în smerenie adîncă, precum şi în iscusinţa lucrării faptelor bune, zice: 
„Mulţi au săvîrşit minuni, au înviat morţi, s-au trudit să întoarcă pe cei 
rătăciţi şi au făcut semne mari şi mulţi s-au povăţuit prin buzele lor spre 
cunoaşterea lui Dumnezeu. Iar după aceasta, înşişi cei ce pe alţii i-au făcut 
vii, au căzut în patimi pângărite şi urîte, omorîn-du-se pe sine şi au pricinuit 
mare sminteală altora prin fapta arătată de dînşii. Căci erau încă în boala 
sufletului şi nu s-au îngrijit pentru sănătatea sufletelor lor, ci s-au aruncat 
pe sine în marea lumii acesteia ca să vindece sufletele celorlalţi, fiind ei 
încă bolnavi şi şi-au pierdut sufletele lor din nădejdea lui Dumnezeu" (Op. 
cit., cuv. 23, p. 123). 

Acestea însemnîndu-le aici şi gîndindu-mă la neputinţa noastră, îmi 
vine a zice: Vai de noi. cei de azi, care ne silim să învăţăm teorie multă şi 
nu luăm aminte la sudoarea cea din 

lucrare şi la filozofia cea din trăire. Unul zice: „Eu sînt mare teolog. Pentru 
mine postul nu este nimic şi pot a-1 dezlega ori-cînd; pravila de rugăciune 
nu are nici o importanţă; privegherea, barba, mustăţile, părul, nu folosesc la 
nimic şi pot să le rad cînd vreau. Dulama şi rasa sînt de prisos, slujbele 
lungi sînt o prostie, metaniile. înfrînarea de la carne şi vin nu mă privesc, 
fiindcă toate aceste nevoinţe se potrivesc celor proşti, care nu ştiu atîta 
carte cămine". 

Dar oare, astfel va zice şi Mîntuitorul în ziua judecăţii? Oare se va 
potrivi atunci judecata noastră cu a Lui? Vai de noi, fraţilor, că ne silim a 
învăţa multe, iar a lucra nu vrem deloc* Vai de noi, care ne facem păstori, 
fălindu-ne numai cu cunoştinţele, iar nu cu lucrarea celor ce învăţăm. Vai 
de noi, povăţuitori orbi, care vrem să arătăm calea altora, fără a avea 
lumina din trăire. Mîntuitorul ne învaţă şi ne porunceşte, zi-cîndu-ne: Aşa 
să lumineze lumina voastră înaintea oamenilor, încît să vadă faptele 
voastre cele bune şi să slăvească pe Tatăl vostru Cel din ceruri (Matei 5, 
16). 

Cum vom lumina pe alţii, fiind înşine în întuneric? Cum vor vedea la 
noi oamenii faptele bune, dacă nu le avem? Cum să slăvească oamenii pe 
Tatăl nostru ceresc, privind la viaţa noastră şi la faptele noastre bune, dacă 
noi, păstorii, în loc de a-i folosi cu faptele bune şi cu pilda vieţii noastre, îi 
smintim mult cu răutăţile şi păcatele noastre? Măcar dacă ar fi slăbiciunile 
şi faptele noastre rele făcute în ascuns, căci poate am avea mai puţină 
osîndă. Dar noi, smintindu-i şi la arătare, oare ce nădejde de mîntuire ne 
mai rămîne? Vai de noi, fraţii mei, că am ajuns să ne îngîmfăm numai cu 
cunoştinţa, dar nu zidim pe nimeni prin credinţa care se lucrează prin 
dragoste. Ştim cu toţii că vom sta înaintea divanului lui lisus Hristos 
(Romani 14, 10; II Corinteni 5. 10) şi vom da seama de păcatele noastre, 
dar să nu uităm că noi, cei care avem asupra noastră preoţie şi cunoştinţă 
mai multă despre legea lui Dumnezeu, mai mare muncă vom avea în ziua 
dreptei Judecăţi a lui Dumnezeu (Romani 2, 5). 

Să cugetăm, fraţii mei preoţi, ce este viaţa aceasta. Oare nu este ca 
umbra? (I Paralipomena 29, 15;' Iov 8, 9; 14, 2; Psalm 1, 11; 143, 4; 
Iezechiel 6, 12; Ecclesiastul 8, 13). Nu este fum? (Psalm 101, 3). Nu este 
iarbă? (Psalm 102, 15; Isaia 40, 6: 1 Petru 1, 24). Nu este floare? (Iov 14, 2; 
Psalm 102, 15-16). Nu este abur? (Iacob 4, 11). Nu este vînt trecător? (Iov 
7, 7). Oare nu se aseamănă viaţa noastră cu vulturul ce zboară (Iov 9, 26), 
cu corabia care mergea pe mare (Ioan 9, 26), cu coliba păstorului 

(Isaia 38, 12), cu apa care curge pe pămînt (II împăraţi 14, 14), cu firul 
ţesătorului (Isaia 38, 12), cu pînza de păianjen (Psalm 89, 10), cu gîndul 
(Psalm 89, 9), cu deşertăciunea? (Iov 7, 16; Ec-clesiastul 6, 12; 7, 15; 9, 9). 
Iar dacă acest adevăr este pecetluit de atîtea mărturii ale Iui Dumnezeu, 
pentru care pricină uităm chemarea şi datoria noastră şi ne legăm mintea şi 
ticăloasa noastră inimă de umbra veacului acestuia înşelător şi de nălucirile 
bucuriilor trecătoare? Cine va putea oare să ne scoată în ziua morţii noastre 
şi în ziua Judecăţii de apoi, din mînile Dumnezeului celui viu? Ce ne va 
folosi atunci că am ştiut multe, dacă faptele bune nu se vor afla la noi? 
Oare nu vom fi blestemaţi ca smochinul care se împodobea cu frunzele, 
dacă nu se vor afla în noi roadele pocăinţei? 

Cuvioşi părinţi şi iubiţi credincioşi, 

împărăţia lui Dumnezeu nu stă în cuvînt, ci în putere (I Corinteni 4, 
26). Ştiind aceasta, am socotit că trebuie să povestim o istorisire sfîntă, 
despre puterea credinţei lucrătoare a unui sfint al Bisericii lui Hristos. 
Scopul nostru este de a arăta la ce măsură de desăvîrşire aduce lucrarea 
faptelor bune pe om şi cît de neputincioşi am devenit noi, preoţii şi creştinii 
vremii de acum, faţă de acei creştini care au iubit pe Dumnezeu din toată 
inima şi s-au jertfit cu toată fiinţa pentru lucrarea poruncilor lui Dumnezeu 
şi a faptelor bune. Pentru a înţelege la ce depărtare ne aflăm cu lucrarea 
faptelor bune de sfinţii lui Dumnezeu, luaţi aminte cu atenţie şi cu evlavie 
la cele ce urmează: 

In vremea Sfîntului Antonie cel Mare, a fost un sfint părinte, cu 
numele Serapion, care a mers toată viaţa prin munţi şi locuri pustii spre a 
descoperi pe marii pustnici şi sihastri ce locuiau departe de lume şi pentru a 
le scrie viaţa lor sfîntă şi minunată. Acesta a mers odată în pustia cea mai 
dinăuntru a Egiptului, la Părintele Ioan, stareţul. Luînd blagoslovenie de la 
dînsul, fiind foarte obosit de drumul lung, s-a dus să se odihnească. 
Adormind, a văzut în vedenie că au apărut înaintea lui doi sihastri, care 
spuneau între ei: „Acesta este Avva Serapion". Apoi unul dintr-înşii zise 
către el: „Frate Serapioane, cît de mult te-ai ostenit în viaţă ca să descoperi 
oameni sfinţi prin pustietăţi şi să le scrii viata, dar la Avva Marcu, cel ce 
vieţuieşte în muntele Francesc din Etiopia încă n-ai ajuns; căci între toţi 
pustnicii de prin pustietăţi, nu este nimeni ca acest Marcu, care este de o 
sută treizeci de ani, avînd nouăzeci şi cinci de ani 

de cînd se osteneşte în pustie. Iar unii dintre cei ce sînt întru lumina vieţii 
celei veşnice au fost la dînsul şi i s-au făgăduit că îl vor primi la ei". 

Acestea vorbindu-le acei sihastri către Avva Serapion, el s-a deşteptat, 
dar nu a văzut pe nimeni. După aceea a spus despre aceasta lui Avva Ioan, 
stareţul, care i-a zis: „Fiule, într-adevar este dumnezeiască această vedenie; 
dar unde este muntele Francesc?" Şi i-a zis lui, Avva Serapion: „Roagă-te 
pentru mine. Părinte. Şi, povesteşte în continuare Avva Serapion, după 
facerea rugăciunii, am sărutat pe bătrînul şi m-am dus la Alexandria. Iar 
calea fiind de 12 zile, am făcut-o în 5 zile, cu ajutorul lui Dumnezeu, 
ostenindu-mă prin aspre pustietăţi ziua şi noaptea, arzîndu-mă ziua zăduful 
zilei care ardea chiar şi ţărîna pămîntului. Ajungînd în Alexandria, am 
întrebat pe un negustor dacă este departe calea către muntele Francesc din 
Etiopia. Iar el mi-a zis: „Cu adevărat, părinte, mare este lungimea căii 
aceleia; căci pînă la hotarul Etiopiei şi a limbii He-teilor este calea de 20 de 
zile, iar muntele de care întrebi este şi mai departe". 

Auzind acestea de la dînsul, mi-am luat apă într-un ulcior şi puţine 
finice şi, punîndu-mi nădejdea în Dumnezeu, am plecat la drum. Am mers 
prin pustie 20 de zile, timp în care n-am văzut nici fiară, nici pasăre, căci 
pustia aceea nu avea vreo odihnă sau mîngîiere. Ploaie sau rouă nicidecum 
nu cădea acolo şi nu se afla nimic de mîncare în ea. După 20 de zile mi s-a 
sfîrşit apa pe care o aveam în ulcior, iar fînicile mi s-au împuţinat şi am 
slăbit foarte mult. De aceea nu mai puteam merge mai departe, nici să mă 
mai întorc înapoi. Deodată s-au arătat cei doi sihastri, pe care mai înainte îi 
văzusem în vedenie la Ioan, stareţul. Aceştia, stînd înaintea mea, mi-au zis: 
„Scoală-te, şi mergi cu noi". După ce m-am sculat, am văzut pe unul din ei 
plecîndu-se la pămînt şi, întorcîndu-se către mine. mi-a zis: „Voieşti să te 
răcoreşti?", iar eu am răspuns: „Precum vrei, părinte". După aceea mi-a 
arătat o rădăcină din seminţele pustiei şi mi-a zis: „Primeşte şi mănîncă din 
rădăcina aceasta şi călătoreşte în puterea Domnului!". Am mîncat, deci, 
puţin şi îndată m-am întărit şi m-am răcorit şi s-a făcut sufletul meu fără 
necaz, ca şi cum n-aş fi slăbit niciodată. După ce mi-au arătat cărarea pe 
care trebuia să merg spre Sfîntul Marcu, s-au dus. 

Am plecat mai departe şi m-am apropiat de un munte foarte înalt, care 
mi se părea că ajunge la înălţimi cereşti. Apro-piindu-mă de munte, am 
văzut în marginea lui marea, apoi 

am mers, suindu-mă pe acel munte, 7 zile. Sosind a 7-a noapte, am văzut 
pe un înger al lui Dumnezeu, pogorîndu-se din cer spre Sfîntul Marcu şi 
zicîndu-i: ., Fericit eşti. Avva Marcu, şi bine îţi va fi ţie. Iată, am adus la 
tine pe Awa Serapion. pe care a dorit sufletul tău să-1 vadă, fiindcă nu ai 
vrut să vezi pe altcineva din neamul omenesc". Auzind acestea, m-am făcut 
fără frică şi mergeam după acea vedenie pînă cînd am ajuns la peştera în 
care vieţuia Sfîntul Marcu. 

Cînd m-am apropiat de uşa peşterii, am auzit pe Sfîntul Marcu, grăind 
stihuri din Psalmii lui David şi zicînd: O mie de ani înaintea ochilor Tăi, 
Doamne, ca ziua de ieri... şi cealaltă parte a psalmului acestuia. După aceea 
a început, din multa bucurie duhovnicească ce era într-însul, a-şi spune 
astfel: „Fericit este sufletul tău, o Marcu, căci, păzindu-te Domnul, nu te-ai 
întinat cu necurăţiile acestei lumi, nici nu s-a robit mintea ta de gîndurile 
necurate ale păcatului. Fericiţi sînt ochii tăi, pe care n-a putut să-i 
amăgească diavolul cu frumuseţea deşartă şi vicleană a acestui veac. 
Fericite sînt urechile tale, că n-au auzit glasul şi strigarea femeiască în 
lumea cea deşartă. Fericite sînt nările tale, că n-au mirosit vreodată 
lucrurile puturoase ale păcatului. Fericite sînt mîinile tale, că nu s-au atins 
vreodată de ceva din lucrurile omeneşti. Fericite sînt picioarele tale, care n- 
au păşit în calea ce duce la moarte, nici nu ţi s-au pornit paşii spre păcat, 
pentru că sufletul şi trupul tău s-au mutat la viaţa duhovnicească şi s-au 
sfinţit cu dulceaţa sfinţilor îngeri". 

Apoi a început iar a spune către sufletul său: „Binecuvântează, suflete 
al meu, pe Domnul şi toate cele dinăuntrul meu, numele cel sfînt al Lui, 
Binecuvintează, suflete al meu, pe Domnul şi nu uita toate răsplătirile Lui. 
Pentru ce te mîhneşti, suflete al meu şi pentru ce te tulburi? Nu te teme, 
căci nu te vei opri în temniţele iadului. Diavolii nu vor putea nicidecum să 
te clevetească, pentru că în tine, cu darul lui Dumnezeu, nu este prihana 
păcatului; veni-va îngerul Domnului împrejurul celor ce se tem de Dînsul 
şi-i va izbăvi pe ei Domnul. Fericită este sluga care a făcut voia Domnului 
său". 

Acestea şi multe altele, spunînd cuviosul Marcu din Dumnezeiasca 
Scriptură pentru mîngîierea sufletului şi pentru întărirea nădejdii în 
Dumnezeu, a ieşit din peşteră şi, plîngînd de bucurie, a strigat către mine cu 
umilinţă: „O, cîtă este osteneala duhovnicescului meu fiu Serapion, care s-a 
ostenit să vadă petrecerea mea!" şi, binecuvîntîndu-mă, mi-a zis : 
„Nouăzeci şi cinci de ani am petrecut în pustia aceasta şi nu am văzut om. 
iar acum văd faţa ta, pe care am dorit mult să o văd. Cum nu 

te-ai lenevit să suferi atîta osteneală ca să vii la mine? Să-ţi dea Domnul 
nostru Iisus Hristos plată în ziua în care va judeca tainele omeneşti!". 

Zicînd acestea Cuviosul Marcu, mi-a poruncit să stau jos. Apoi am 
început a-]. întreba despre viaţa lui vrednică de laudă. Iar el mi~a spus: 
..nouăzeci şi cinci de ani am, precum am zis. de cînd petrec în peştera 
aceasta şi n-am văzut nu numai om. dar nici fiară, nici păsări, nici pîine 
omenească n-am mîncat si nici cu îmbrăcăminte nu m-am îmbrăcat. Am 
petrecut însă treizeci de ani în mare nevoie, fiind luntat de foame, de sete şi 
mai ales de năvălirile drăceşti. în acei ani, silindu-mă foamea, am mîncat 
ţarină, iar apă beam din mare cînd mă chinuia setea. Şi s-au jurat între ei 
diavolii nînă la o mie de ori ca să mă înece în mare şi, apueîndu-mă. mă 
trăgeau în părţile de jos ale muntelui acestuia. Fu, sculîndu-mă, mă suiam 
înapoi în vîrful muntelui, dracii iarăşi mă tîrau. pînă n-a mai rămas piele pe 
trupul meu. Bătîndu-mă şi tîrîndu-mă. strigau: „Ieşi din pămîn-tul nostru, 
pentru că. de la începutul lumii, nimeni din oameni nu a venii; aici. Cum ai 
îndrăznit tu de ai venit?". 

După o pătimire ca aceasta de treizeci de ani. dună foame, sete, 
goliciune şi războaie de la diavoli, s A a vărsat darul şi milostivirea lui 
Dumnezeu asupra mea- şi, prin purtarea de grilă a Lui, s-a schimbat trupul 
m?u şi a crescut păr- pe el. Mi se aducea acum si hrană neîmputinată. De 
asemenea,-mi s-a arătat locul împărăţiei carurilor si locaşul sufletelor 
sfinţilor, fericirea cea făgăduita si pregătită celor ce fac cele bune. Am 
văzut Raiul lui Dumnezeu, pomul cunoştinţei din care au mîncat Adam şi 
Eva. strămoşii noştri. Am văzut pe Fnoh şi Iile în Rai şi nu este ceva care 
să, nu-mi ii. arătg.ţ. mjş Domnul din cele pe care le-am cerut de la E1"., A . .- 
* r/'. A .-J-Vv ■ -':-' ' :.4. A -! 

Apoi a întrebat A wa Serapion pe fericitul Marcu: „Spune-mi, 
Părinte, cum a fost venirea ta aici?". .Iar sfîntuî a început apovesti: - ; ,M-am 
născut în Atena, unde. am- trecut.învăţătura filozofiei, iar după ce. au murit 
părinţii, meu mi-am zis în sine: voi muri şi eu, precum şi părinţii mei au 
murit. Mă vo; lepăda, deci, de bună- voie de lume, mai înainte de a veni 
ceasul ca să mă despart de dînsa, şi îndată, dezbrăcîndu-mă de haine, m-am 
aruncat pe o seindur A în mare şi„ dus de valuri, cu .purtarea de grijă a lui 
Dumnezeu, am sosit la acest munte". , 

Astfel vorbind noi — povesteşte Awa Serapion — s-a luminat de 
ziuă, şi am văzut trupul lui plin de peri crescuţi peste tot, înspăimîntîndu- 
mă şi tremurînd de frică, deoarece nu se ţSu* tea vedea într-însul'nicidecum 
o asemănare omenească. Nu se 

9 

putea cunoaşte după nimic că este om, decît numai după glasul şi după 
cuvintele care îi ieşeau din gură. Văzînd el că mă tem, mi-a zis: „Nu te 
înspăimînta de vederea trupului meu, că este trup stricăcios luat din 
pămînt". 

Apoi m-a întrebat: „Oare lumea ţine legea lui Hristos. după obiceiul 
de mai înainte?". Iar eu i-am zis lui: „Cu darul lui Hristos astăzi este mai 
bine decît în vremurile cele mai dinainte". Apoi m-a întrebat: ,.Mai este 
oare slujire la idoli şi prigoană asupra creştinilor?". I-am răspuns: „Cu 
ajutorul sfintelor tale rugăciuni a încetat prigoana, iar slujirea la idoli nu 
mai este". Bătrînul, auzind acestea, s-a bucurat mult. Apoi m-a întrebat din 
nou: „Mai sînt oare sfinţi în lume, ca să facă minuni precum a zis Domnul 
în Evanghelie, că: De veţi avea credinţă cit un grăunte de muştar, veţi zice 
muntelui acestuia treci de aici şi te aruncă în mare şi va fi vouă astfel? 
Zicînd Sfîntul aceasta, s-a ridicat muntele deodată şi a pornit de la locul lui, 
mergmd cam 5.000 de coţi, ducîndu-se în mare. Sfîntul Marcu, văzînd 
muntele pornind, a făcut cu mîna spre dînsul, zicîndu-i: „Ce faci tu, munte? 
Nu ţi-am zis să porneşti, ci am vorbit cu fratele. Stai la locul tău!". Zicînd 
aceasta, s-a întors muntele la locul său, iar eu am căzut cu faţa la pămînt de 
frică. Sfîntul Marcu m-a apucat de mînă, m-a ridicat şi mi-a zis: „N-ai 
văzut, cred, nişte minuni ca acestea, în zilele tale", iar eu am zis: „Nu, 
Părinte". Atunci el, suspinînd cu amar, a plîns şi a zis: Amar, pămîntule, că 
pe dînsul creştinii numai cu numele se numesc creştini, iar cu faptele sînt 
departe. Bine este cuvîntat Dumnezeu Cel ce m-a adus în acest loc sfînt ca 
să nu mor în patria mea şi să nu mă îngrop în pămîntul acela necurat şi plin 
de greşeli". 

După ce am petrecut ziua aceea în cîntări de psalmi şi în vorbire 
duhovnicească, Cuviosul mi-a zis: „Frate Serapioane, să gustăm ceva!" Şi 
îndată, ridicîndu-şi mîinile spre cer, a început a spune psalmul: Domnul mă 
paşte şi nimic nu-mi va lipsi... După sfîrşitul psalmului, întorcîndu-se spre 
peşteră, a strigat: „Să intrăm şi să ne împărtăşim de masa pe care ne-a 
trimis-o Domnul". Eu m-am minunat şi m-am înspăimîntat, căci toată ziua 
n-am văzut pe nimeni în peşteră, decît numai pe Sfîntul Marcu. După ce am 
intrat în peşteră, am văzut o masă şi două scaune, apoi două pîini calde care 
străluceau ca zăpada, fructe, doi peşti fripţi, verdeţuri curate, măsline, 
finice, sare şi un vas plin cu apă mai dulce ca mierea. După ce ne-am 
aşezat, Sfîntul Marcu a zis: „Binecuvintează, fiule Serapioane!". Iar eu am 
zis: „Iar-tă-mă, părinte!"; Atunci Sfîntul a zis: „Doamne, binecuvin- 

tează!". Şi am văzut din cer o mină întinsă aproape de masă, însemnînd cu 
crucea cele puse înainte. 

După ce am mîncat, a zis: „Ia, frate, acestea de aici!". Şi îndată, cu o 
nevăzută mînă. s-a luat masa, iar eu mă minunam de amîndouă: de sluga 
cea nevăzută — căci îngerul Domnului slujea cu porunca lui Dumnezeu 
celui ce era înger în trup, adică Cuviosul Marcu — , mă minunam şi de 
aceea că în toate zilele vieţii mele n-am gustat o astfel de pîine dulce şi nici 
nu am băut o apă aşa de dulce ca aceea de la masa Sfintului. Atunci Sfîntul 
mi-a zis: „Ai văzut, frate Serapioane, cîte bunătăţi trimite Dumnezeu 
robilor Săi? Pentru că în toate zilele îmi trimite Dumnezeu cîte o pîine şi un 
peşte, iar astăzi, pentru tine, mi-a îndoit masa, trîmiţîndu-mi două pîini şi 
doi peşti. Cu o masă ca aceasta mă hrăneşte Domnul din mila Sa cea 
negrăită, pentru pătimirea mea cea dintîî. Pentru că treizeci de ani, precum 
ţi-am spus mai înainte, petrecînd în locul acesta, nici o rădăcină de 
buruiană nu găseam, cu care aş fi putut să mă hrănesc, suferind foame şi 
sete. Apoi de nevoie mîncam pămînt şi beam apă amară din mare, umblam 
gol si desculţ, încît mi-au căzut degetele de la picioare de ger, de cumplitul 
zăduf şi de cît m-au tîrît dracii pe stînci. Soarele mi-a ars trupul şi zăceam 
cu faţa la pămînt ca un mort, iar diavolii mă munceau ca pe un părăsit de 
Dumnezeu. Dar, cu ajutorul lui Dumnezeu, pe toate acestea le răbdam 
pentru dragostea Lui cea dumnezeiască. 

După ce s-au sfirşit acei treizeci de ani ai pătimirii mele, cu poruncă 
de la Dumnezeu mi-au crescut perii aceştia pînă ce ca o haină mi-au 
acoperit toate mădularele. De atunci diavolii nu au mai putut să se apropie 
de mine, foamea şi setea nu mă mai stăpînesc, gerul şi zăduful nu mă mai 
supără şi, pe lîngă toate acestea, de nimic nu m-am îmbolnăvit. Astăzi, să 
ştii că se sfîrşeşte măsura vieţii mele şi Dumnezeu te-a trimis aici, ca să-mi 
îngropi smeritul meu trup cu sfintele tale mîini". 

După un ceas, Sfîntul a zis din nou: „Frate Serapion, să petreci 
noaptea aceasta fără somn pentru despărţirea mea". Deci, am stat amîndoi 
la rugăciune, cîntînd psalmii lui David. După aceea mi-a zis Sfîntul: „Frate 
Serapioane, după ducerea mea să pui trupul meu în peştera aceasta, să 
astupi uşa peşterii şi să te duci la locul tău, iar aici să nu rămîi". Iar eu, 
închinîndu-mă Cuviosului, am început cu lacrimi a plînge şi a-mi cere 
iertare, Apoi i-am zis: „Părinte, roagă-te lui Dumnezeu ca să mă ia 
împreună cu tine şi să merg unde mergi tul". 'Iar Sfîntul mi-a zis: „In ziua 
veseliei mele, nu plînge, ci mai ales veseleşte -te. Căci ţi se cade să mergi la 
locul tău, iar Domnul, Care te-a 

adus aici, să-ţi dăruiască mîntuirea pentru osteneala ta plăcută Lui. Să ştii 
că întoarcerea ta nu va fi pe aceeaşi cale pe care ai venit aici. Ci cu altă 
neobişnuită călătorie vei ajunge la locul tău". 

Apoi Cuviosul Marcu, după ce a tăcut puţin, a început a zice: „Frate 
Serapioane, îmi este plăcută ziua aceasta, mai mult decît toate zilele vieţii 
mele, pentru că astăzi se desparte sufletul meu de pătimirea trupească şi 
merge să se odihnească în locaşurile cereşti. Astăzi se odihneşte trupul meu 
de multe dureri şi osteneli; astăzi mă primeşte lumina odihnei mele". 
Acestea zicîndu-le, s-a umplut peştera de o lumină strălucitoare mai pu- 
ternică decît soarele şi s-a umplut muntele acela de o mireasmă de aromate. 
Cuviosul Marcu, luîndu-mă de mînă, a început a zice: „Rămîi peşteră în 
care am petrecut cu trupul, slujind lui Dumnezeu în vremelnica viaţă. Pînă 
la învierea cea de obşte vă petrece în tine trupul meu cel mort, care a fost 
casa durerilor, a ostenelilor şi nevoinţelor mele. Iar Tu, Doamne, desparte 
sufletul meu de trup, căci pentru Tine am răbdat foame, sete, goliciune, 
gerul şi zăduful zilei şi toată strîmtorarea. însuţi, Sta-pîne, îmbracă-mă cu 
slavă în înfricoşata zi a venirii Tale. Odih-niti-vă acum, ochii mei, care n- 
aţi dormit în rugăciunile de zi şi de noapte, odihniţi-vă, picioare ostenite de 
privegherile de toată noaptea. Mă duc din viaţa aceasta vremelnică. Tuturor 
celor ce rămîn pe pămînt le doresc să se mîntuiască. Mîntuiţi-vă. 
pustnicilor, care rătăciţi prin peşteri şi prin munţi pentru Dumnezeu! 
Mîntuiţi-vă, nevoitorilor, cei ce, pentru împărăţia lui Dumnezeu care se ia 
cu anevoie, răbdaţi toată nevoia! Mîntuiţi-vă, legaţii lui Hristos, cei închişi, 
cei prigoniţi pentru dreptate, care nu aveţi mîngîiere decît pe Unul 
Dumnezeu! Mîntuiţi-vă, lavre, care slujiţi lui Dumnezeu ziua şi noaptea! 
Mîntuiţi-vă, Sfintelor Biserici, care sînteţi curăţirea păcătoşilor! Mîntuiţi- 
vă, preoţii Domnului, mijlocitori către Dumnezeu pentru oameni! Mîntuiţi- 
vă. fiii împărăţiei lui Hristos prin Sfîntul Botez! Mîntuiţi-vă, iubitorilor de 
Hristos, cei ce primiţi pe străini ca pe însuşi Iisus Hristos! Mîntuiţi-vă, 
milostivilor, cei vrednici de milă! Mîntuiţi-vă, cei bogaţi în Domnul, care 
vă îmbogăţiţi în faptele bune şi plăcute lui Dumnezeu, care sînteţi pururea 
făcători de bine! Mîntuiti-vă, cei săraci pentru Domnul! Mîntuiţi-vă, 
binecredincioşilor împăraţi şi domni, care cu dreptate şi cu milostivire 
faceţi judecăţile! Mîntuiţi-vă, pustnicilor, cei smeriţi cugetători şi 
nevoitorilor iubitori de osteneli! Mîntuiţi-vă, toţi cei ce vă iubiţi unul CL. 
altul întru Hristos! Mîntuieşte-te, pămîntule, şi toţi cei ce locuiesc întru tine 
prin pacea şi dragostea în Hristos!". 

După ce a zis acestea, Cuviosul Marcu, întorcîndu-se către mine, m-a 
sărutat şi a adăugat: „Mîntuieşte-te şi tu, frate Serapioane! Hristos, pentru 
Care cu nădejde ai suferit osteneala aceasta, să-ţi dea plată pentru nevoinţa 
ta în ziua venirii Lui. Frate Serapioane, te jur cu Domnul nostru Iisus 
Hristos, Fiul lui Dumnezeu, ca să nu iei ceva din smeritul meu trup, nici 
chiar un fir de păr şi nici să nu se apropie de el îmbrăcăminte de haine, ci 
cu perii cu care m-a îmbrăcat Dumnezeu să fie trupul meu îngropat, iar tu 
să nu petreci aici!". 

Acestea zicîndu-le Sfîntul, iar eu tînguindu-mă, s-a auzit un glas din 
cer: „Aduceţi-Mi pe vasul cel ales al pustiei, aduceţi-Mi pe lucrătorul 
dreptăţii, pe creştinul cel desăvîrşit şi pe robul credincios! Vino, Marcu, 
vino şi te odihneşte în lumina bucuriei şi în viaţa cea duhovnicească!". 
Atunci Sfîntul a zis către mine: „Să plecăm genunchii, frate!". După ce i- 
am plecat, am auzit un glas îngeresc spunînd către Cuviosul Marcu: „în- 
tinde-ţi mîinile tale!". Auzind acest glas, m-am sculat îndată şi întorcîndu- 
mă am văzut sufletul Sfîntului, dezlegîndu-se din legăturile trupeşti, 
acoperindu-se de mîini îngereşti cu o haină albă, luminoasă şi suindu-se la 
cer. Apoi am văzut nişte cete diavoleşti, stînd în calea către cer şi am auzit 
un glas îngeresc, zicînd către diavoli: „Fugiţi, fiii întunericului, de la faţa 
luminii dreptăţii!". Apoi s-a auzit un alt glas, zicînd: „Luaţi şi aduceţi aici 
pe cel ce a ruşinat pe diavoli!". Iar după ce a trecut sufletul Cuviosului de 
cetele diavoleşti fără vătămare, pe cînd se apropia de cerul cel deschis, am 
văzut ca o asemănare de mînă, întinsă din cer, primind sufletul cel fără 
prihană. Apoi s-a ascuns vedenia de ochii mei şi nu am mai văzut nimic. 

După aceea, am îngrijit şi am aşezat trupul cel cinstit al Sfîntului şi am 
petrecut toată noaptea în rugăciune. Cînd s-a făcut ziuă, am făcut obişnuita 
cîntare de laudă asupra trupului, cu lacrimi de bucurie şi, sărutîndu-1, l-am 
pus în peşteră şi am astupat uşa peşterii cu pietre. După multe rugăciuni, m- 
am coborît din munte, rugîndu-mă lui Dumnezeu şi chemînd pe Sfîntul în 
ajutor spre a putea ieşi din acel pustiu înfricoşat şi neumblat. Cînd, după 
apusul soarelui, am stat să mă odihnesc, au apărut cei doi sihastri, care mi 
s-au arătat mai înainte şi mi-au zis: „Cu adevărat, frate Serapioane, ai 
îngropat astăzi trupul unui fericit Părinte, căruia nu-i este vrednică lumea 
toată. Călătoreşte noaptea pentru că aerul este răcoros, căci ziua nu se poate 
umbla uşor din cauza zădufului". Am călătorit deci cu dînşii pînă 
dimineaţa, iar cînd începea să se lumineze de ziuă mi-au zis: „Părinte 
Serapioane, mergi cu pace la ale tale şi te roagă Domnului Dumnezeu!". 
Mergînd, nu departe de 

dînşii, mi-am ridicat ochii, căutând înaintea mea şi am văzut că mă aflam 
înaintea bisericii din mănăstirea părintelui loan, marele stareţ. Minunîndu- 
mă, am preamărit pe Dumnezeu cu glas mare. Şi mi-am adus aminte de 
cuvîntul Cuviosului Marcu, care îmi zisese că nu pe aceeaşi cale pe care 
am ajuns la el îmi va fi întoarcerea de la dînsul. Apoi am preamărit mila lui 
Dumnezeu, Celui Preabun şi Preaîndurat, Care s-a milostivit de mine 
nevrednicul pentru rugăciunile credinciosului Său, Sfîntul Marcu. 
Auzindu-mi glasul, Cuviosul loan a ieşit la mine repede şi a zis: „Cuviosul 
Serapion s-a întors la noi cu pace"! Apoi, am spus stareţului şi ucenicilor 
lui toate cele întîmplate şi toţi au preamărit pe Dumnezeu, iar Stareţul loan 
a zis: „Cu adevărat, frate, acela a fost un creştin desăvîrşit, dar noi ne 
numim creştini numai cu numele, iar cu faptele stăm foarte departe de ade- 
vărata creştinătate" \ 

Părinţilor, fraţilor şi iubiţi credincioşi, 

Aţi văzut cît de mare şi negrăită a fost mila şi darul lui Dumnezeu 
precum şi purtarea Lui de grijă asupra acestui Prea Cuvios Părinte Marcu şi 
la cîtă desăvîrşire 1-a ridicat pe el puterea cea fără margini a lui 
Dumnezeu? Să nu uităm cît de mari şi grele au fost ostenelile şi suferinţele 
cele mai presus de om ale acestui sfînt şi dumnezeiesc Părinte Marcu, pe 
care nici foamea, nici setea, nici osteneala, nici frigul, nici zăduful zilei, 
nici năvălirile şi durerile suferite de la diavoli nu au putut a-1 despărţi pe el 
de dragostea lui Hristos. Atît de mare a fost lepădarea lui de sine, pe care a 
primit-o de bunăvoie, încît a vieţuit pe acest pămînt ca un înger fără trup. 
Din citirea şi cugetarea la nevoinţa supraomenească a acestui mare sfînt şi 
luminător al lumii vom cunoaşte cît de mare este depărtarea noastră de 
adevărata viaţă creştinească, ca să nu mai zic monahicească sau preoţească. 
Deci, să luăm aminte toţi cei ce ne numim preoţi, monahi sau creştini, la 
cîtă adîncime de lenevire şi nesimţire am ajuns astăzi şi cît de străini 
sîntem de nevoinţa celor care, într-adevăr, L-au iubit pe Dumnezeu şi s-au 
nevoit cu mare osîrdie la lucrarea poruncilor Lui. AMIN ! 



1 . Vezi viaţa Sfîntului Marou din Atena, care a vieţuit în muntele 
Francesc din Etiopia, în ziua a cinoea a lunii aprilie. 

0'-' • ■ 



PREDICA 

DESPRE IUBIREA DE SINE, 
MAICA TUTUROR RELELOR 

„Oricine voieşte să urmeze Mie, să se 

lepede de sine, să-şi ia crucea şi să vină 
după Mine" (Matei 16, 24; Marcu 8, 34). 

Părinţilor, fraţilor şi iubiţi credincioşi, 

Cea mai grea şi mai subţire dintre toate patimile care robesc firea 
omenească este iubirea de sine. Aceasta este prea cu anevoie de 
cunoscut de mintea noastră şi cu anevoie de biruit, deoarece ne 
stăpîneşte prin tot felul de patimi, fiice ale ei. Acest lucru ştiindu-1 
Ziditorul nostru Dumnezeu — că prea mult sîntem toţi robiţi de ea — ne 
sfătuieşte, pe cei care voim a-L urma, să ne lepădăm de sine, zicîndu-ne: 
Oricine voieşte să urmeze Mie, să se lepede de sine, să-şi ia crucea şi să 
vină după Mine (Matei 16, 24; Marcu 8, 34). Toţi sfinţii teologi şi 
dumnezeieştii Părinţi ai Bisericii lui Hristos arată că iubirea de sine este 
maică, rădăcină şi izvor al tuturor patimilor şi păcatelor. 

Aceasta, mai mult ca pe oricare din oameni, pe mine păcătosul şi 
leneşul mă robeşte şi mă stăpîneşte în toată clipa şi vremea. Şi oare cum aş 
putea eu, cel cu totul cuprins şi legat în mrejele ei, a spune cu de-amănuntul 
răutatea şi viclenia acestei patimi, dacă, prin lucrare, niciodată nu am 
încercat a mă împotrivi? Această stare vrednică de plîns a mea ar trebui să 
mă facă a tăcea, cunoscîndu-mi neputinţa şi sărăcia cea din iscusinţă prin 
robirea faţă de această patimă prea subţire, care mai mult decît toate este 
legată de firea omenească. Dar nu este bine ca cel ce a căzut în groapă să 
stea acolo tăcînd şi să nu strige la alţii ce vin pe cale spre a-i feri de 
prăpastia căderii. 

Acestea socotind, m-am gîndit ca din cele ce am cunoscut — nu din 
iscusinţa proprie — , să arăt în. cele ce urmează, cit de cit, răutatea iubirii 
de sine şi a ramurilor ei blestemate. 

Oamenii cei mai noi o-numesc „egoism", alţii, „eu", alţii, „folosinţă 
de sine" etc. Iar dumnezeiescul Părinte, marele filozof şi dascăl al 
Ortodoxiei, Maxim Mărturisitorul, pe iubirea de sine o numeşte: „iubire 
nesocotită faţă de trup" (Fiîocalia, voi. 2, cap. 8 şi 57, Sibiu, 1947). El 
arată că această patimă este „maica şi rădăcina tuturor relelor". Iată ce zice 
şi Sfintul Isihie Sinaitul despre această blestemată patimă: „Nu este venin 
mai tare ca veninul aspidei şi al vasiliscului şi nu este păcat mai mare ca 
păcatul iubirii de sine" (Fiîocalia, voi. 4, C. 100, p. 9). La fel şi Sfintul 
Efrem Şirul numeşte iubirea de sine „născătoarea răutăţilor şi rădăcina 
tuturor relelor şi patimilor" (Cuvînt pentru faptele cele bune şi patimile cele 
sufleteşti, tom. 3, p. 495, Mănăstirea Neamţ, 1823). 

Iubirea de sine, fiind maică şi rădăcină a toată răutatea, are o mulţime 
de fiice şi vlăstare blestemate care se nasc şi cresc din ea. Din cele prea 
multe ramuri ale ei vom însemna aici cîteva dintre ele, şi anume: 

Prima născută a ei este mila de sine (Sfintul Teofan Ză-vorîtul, 
Sbornicul, despre rugăciunea lui lisus, cap. 6). A-ceastă fiică a iubirii de 
sine ne învaţă a avea milă de noi fără măsură. Ea ne zice prin gînd: „Vezi 
ce faci; ai grijă de tine şi nu te osteni prea mult, nu posti prea mult, nu 
priveghea prea mult, nu suferi durere sau ocară prea mare sau osteneală, că 
aşa ceva nu ţi se cuvine, ca să nu slăbeşti sau să te îmbolnăveşti; să nu dai 
milostenie prea multa, că pe urmă nu vei avea tu ce să mănînci sau cu ce să 
te îmbraci şi vei rămîne sărac şi defăimat". Astfel, în tot chipul ne sfătuieşte 
să ne fie milă de noi şi de trupul nostru. De aceea, şi Sfîntul Maxim 
Mărturisitorul zice despre acest lucru: „Patima iubirii de sine insuflă 
monahului gîndul să-şi miluiască trupul său şi să îndrăznească la bucate 
peste ceea ce i se cuvine. Şi aceasta o face, aducînd ca motiv buna grijire şi 
chivcrnisire, ca, atrăgîndu-1 puţin cîte puţin, să-1 facă să cadă pînă la urmă 
în prăpastia iubirii de plăceri; iar mireanului îi insuflă ca grija de trup să o 
facă spre poftă" (Fiîocalia, voi. 2, C. 60, p. 68). 

A doua fiică a iubirii dă sine este cruţarea de sine (Sfîntul Teofan 
Zăvorîtul, op. cit., p. 257). Şi aceasta, ca şi sora ei cea pomenită mai sus, ne 
învaţă mereu prin gînd şi ne zice: „Omule, cruţă-te pe tine, nu te chinui; nu 
răbda durere, sete, foame, osteneală, necazuri, defăimări, ocări şi altele 



PREDICI DUHOVNICEŞTI 137 

de acest fel. Ci dormi, mănîncă, bea, plimbă-te, odihneşte-te. Nu-ţi cheltui 
agoniseala cu săracii, fa economie la toate, cruţă averea, banii, sănătatea, că 
doar mai ai de trăit. Ce vrei, chiar azi să faci atîtea osteneli, atîtea metanii, 
atîta priveghere, atîtea milostenii? Mai lasă că doar mai sînt zile şi mîine şi 
poimîine şi la anul şi la bătrîneţe. Vei mai face atunci cele ce vor trebui 
făcute, iar acum este bine a te cruţa pe tine de la toate". 

Cruţarea de sine fără socoteală, cînd e vorba de fapta 
bună. atît este de primejdioasă şi rea, încît din cauza acestei 
patimi, însuşi Mîntuitorul a numit pe marele Apostol Petru : 
„satană". Cu puţin mai înainte de aceasta. Domnul întrebase 
pe ucenicii Săi; Cine zic oamenii că sînt Eu, Fiul Omului? Iar 
ei au zis: Unii zic că Tu eşti loan Botezătorul, alţii Ilie, iar alţii 
îeremia sau unul dintre prooroci. Şi le-a zis lor Iisus: Dar voi 
cine ziceţi că sînt? Şi răspunzînd Simon Petru, a zis: Tu eşti Hris- 
tosul. Fiul lui Dumnezeu Celui viu! Iar Iisus, răspunzînd, a zis 
lui: Fericit eşti, Simone, fiul lui îona, că nu trup şi sînge ţi-au 
descoperit ţie acestea, ci Tatăl Meu cel din ceruri. Şi zic ţie că 
tu eşti Petru şi pe această piatra, voi zidi Biserica Mea şi porţile 
iadului nu o vor birui pe ea. Şi îţi voi da ţie cheile împărăţiei ce 
rului şi orice vei lega pe pămînt, va fi legat şi în ceruri, şi orice 
vei dezlega pe pămînt, va fi dezlegat şi în ceruri (Matei 
16, 13-19). rfctr«« 

Iar după puţină vreme, pe acest fericit şi mare Apostol, Mîntuitorul îl 
numeşte „satană". Pentru ce ? Pentru cruţarea de sine. Căci zice 
dumnezeiasca Evanghelie în continuare; De atunci a început Iisus să arate 
ucenicilor Săi ca El trebuie să meargă la Ierusalim şi să pătimească multe 
âe la bătrîni, de la arhierei şi de Io, cărturari şi să fie ucis şi a treia zi să 
învieze. Iar Petru, luîndu-L la o parte, a început a 1 se împotrivi, zicînâ: 
Cruţă-Te pe Tine, Doamne, să nu-Ţi fie Ţie una ca aceasta. Iar El, 
întorcîndu-se la Petru, i-a ris: Mergi înapoia Mea, satano ! Sminteală îmi 
eşti; că nu cugeti cele ale lui Dumnezeu, ci cele ale oamenilor' (Matei 16, 
23). Iată cum, pe cel mai rîvnitor şi mai fierbinte în credinţă decît toţi 
ceilalţi ucenici ai Săi, Mîntuitorul ii numeşte „satană", numai pentru că L-a 
îndemnat la cruţarea de sine, spre a nu merge să sufere şi să moară pentru 
mîntuirea neamului omenesc, în Ierusalim. 

Această prea blestemată patimă a cruţării de sine pururea strigă către 
noi, asemenea lui Petru altădată: „Cruţă- te pe tine omule, să nu-ţi fie ţie 
una ca aceasta, ca să nu suferi dureri, defăimări sau moarte sau orice 
osteneală pentru faptele cele bune!". O, cît de fericit este acel suflet care, 
văzîndu-se sfătuit 

în taină de acest gînd al cruţării de sine, îi va zice ca şi Mîn-tuitorul 
oarecînd lui Petru: „Treci înapoia Mea, satano, căci aceste grăiri tainice ale 
tale nu sînt de la Dumnezeu, ci de la diavolul, de a mă cruţa pe sinemi". Şi 
aşa, împotrivindu-se, se sileşte a merge neabătut şi cu bună înţelegere pe 
calea suferinţelor şi a durerilor pînă la moarte. 

Altă patimă care izvorăşte din iubirea de sine este îndreptăţirea de 
sine, care ne zice cam aşa: „Vezi, omule, tu ai dreptul să te cruţi pe tine, să 
dormi mai mult, să primeşti mîncăruri mai bune şi grase, să mai bei şi vin 
şi să nu te mai osteneşti aşa de mult ca sa nu slăbeşti sau să te îmbolnăveşti. 
Apoi. tu ai dreptul să fii băgat în seamă, că eşti şi tu cineva şi nu trebuie să 
laşi să te defaime toţi, să te ocărască sau să-ţi strice numele tău cel bun. Tu 
ai dreptul să-ţi cruţi cinstea ta, viaţa ta, bogăţia ta şi altele de acest fel". Şi 
aşa, tot îndreptăţindu-ne în cugetul nostru, nu voim a ne lepăda de sine şi a 
răbda osteneala pentru lucrarea faptelor bune. 

Un alt vlăstar prea rău al iubirii de sine este mulţumirea de sine (după 
Sfîntul Teofan Zăvorîtul). Această patimă a mulţumirii de sine, ca şi maica 
ei cea blestemată, este foarte subţire şi cu anevoie de cunoscut, fiind mai 
rea decît cele de mai sus, întrucît acelea ne împiedică în mod direct de la 
lucrarea faptelor bune, pe cînd aceasta cu altă viclenie ne amăgeşte pe noi. 
Ea face ca sufletul nostru sa fie sătul de fapta bună şi aşa îndeamnă pe 
fariseul nostru cel dinăuntru să înceapă a striga prin gînduri la noi: 
„Mulţumescu-ţi Ţie, Doamne (Luca 18, 11), că tot am şi eu ceva fapte 
bune! Am făcut atîtea şi atîtea osteneli, am făcut atîţia ani ascultare în 
mănăstire, am făcut canon, pravilă, am păzit sărăcia cea de bunăvoie, mi- 
am păzit fecioria, am răbdat atîtea necazuri şi mi-am păzit făgăduinţa vieţii 
călugăreşti". 

Prin asemenea măguliri sataniceşti, mulţumirea de sine închide în 
nelucrare sufletul nostru, nelăsîndu-1 să sporească întru dorirea de a lucra 
fapta bună pînă la moarte şi învăţîndu-ne să ne mulţumim cu cele ce avem 
şi cu starea în care ne aflăm. Această prea blestemată şi subţire patimă ne 
face să nu mai flămînzim şi să nu mai însetăm niciodată după dreptate 
(Matei 5, 6); ne face să lîncezim şi să stăm pe loc în calea sporirii şi a 
creşterii celei duhovniceşti. Dumnezeieştii Părinţi zic că cel ce se opreşte 
din lucrarea faptelor bune este la fel cu cel ce se întoarce înapoi (Filocaîia, 
2, Sfîntul Maxim Mărturisitorul, p. 155). 

Altă fiică blestemată a iubirii de sine este lauda de sine. 

Aceasta c şi mai rea ca celelalte mai sus zise, căci, şi ea, nu numai că ne 
împiedică din lucrarea celor bune, dar ne îndeamnă a ne lăuda cu cele ce ni 
se par fapte bune. Această răutate ne face să uităm că nimic nu este al 
nostru, după cea scrisă: Ce ai, omule, care nu ai luat? Şi dacă ai luat, de ce 
te lauzi, ca şi cum nu ai fi luat? (I Corinteni 4, 7; Iacov 1, 17; II Petru 1, 3). 

O altă ramură blestemată a iubirii de sine este trîmbiţarea 
de sine. Despre aceasta a zis unul din Sfinţii Părinţi că ,,ne- 
voinţa care se trîmbiţeză pe sine este goală şi nu preţuieşte 
nimic" (Sfintul Teofan Zăvorîtul, op. cit., p. 234). Aceasta 
ne îndeamnă nu numai a ne lăuda cu isprăvile noastre, 
dar — ceea ce este mai rău — şi a le trîmbiţa şi a le 
vesti la mulţi, ca în acest chip să adunăm din gura oamenilor 
putregaiul slavei deşarte şi să pierdem toată osteneala cea pen 
tru fapta bună. A 

Alt vlăstar diavolesc, care izvorăşte din iubirea de sirie,'este şi 
plăcerea de sine. Aceasta ne face să ne complăcem în starea în care ne 
aflăm şi ne orbeşte foarte mult, spre a nu cunoaşte mulţimea cea 
nenumărată a lipsurilor şi a neputinţelor noastre trupeşti şi sufleteşti. 
Aceasta este o amăgire de sine (Galatem 6, 3) şi îşi are rădăcina în 
îndreptăţirea de sine (Proverbe 28, 26; 30, 13; Isaia 1, 15; 65, 5). 

Altă răutate care răsare din iubirea de sine este nălucirea de sine. 
Această nebunie a noastră de a ne năluci nouă înşine că sîntem ceva. că 
ştim ceva, că avem ceva şi altele de acest fel, ne vine din necunoaşterea 
neputinţei şi a nimicniciei noastre pe acest pămînt. Dacă ne-am socoti praf 
şi cenuşă şi viermi stricăcioşi pe pămînt (Psalm 21, 6; Iov 25, 6; 42, 6), 
această nălucire de sine ar înceta în mintea noastră, iar dacă nu o vom smeri 
prin aducerea aminte de moarte, de judecată şi de osîndă pentru păcatele 
noastre, ea va creşte in noi, adu-cînd şi năluciri, prin visuri şi vedenii 
drăceşti. Astfel vom ajunge a avea năluciri ca proorocii cei mincinoşi şi 
înşelaţi de diavoli (Scara, Cuv. 3 şi altele). 

O altă odraslă a iubirii de sine este şi închipuirea de sine. Cînd vine 
aceasta în mintea noastră, începem a cugeta despre noi şi a zice în gîndul 
nostru: „Aşa cum sînt eu. nu poate mulţi; ce ştiu eu, nu ştie oricine; ce pot 
eu, nu poate oricine" şi altele de acest fel. Astfel, cu această urîtă închipuire 
de sine ne umflam de slavă deşartă şi plutim în întunericul răutăţilor 
noastre, fără a ne cunoaşte nimicnicia şi neputinţa firii , celei stricate, din 
care în toată clipa izvorăşte răutatea 

păcatelor. închipuirea de sine ne ţine înşelaţi pururea spre a nu ne trezvi, 
nelăsîndu-ne astfel să ne întoarcem din toată inima către Dumnezeu, pentru 
a-I cere cu inimă îndurerată iertarea păcatelor noastre care nu au număr. 
Această patimă ne face cucernici numai la arătare (II Timotei 3, 5; Tit 2, 
16) şi nu ne lasă să cunoaştem că sîntem plini de păcat şi nedreptate (Matei 
23, 25-28; Luca 11,39, ş. a.). 

Altă fiică blestemată a iubirii de sine este preţuirea de sine. Şi aceasta 
ne şopteşte prin minte: „Tu, omule, ai o valoare mare pe care nu o au mulţi. 
Tu preţuieşti mult şi de aceea ar fi trebuit să fii apreciat după valoarea ta şi 
după meritele tale şi să nu fii trecut cu vederea, ca un om de rind'\ Pe 
aceasta Dles-temată patimă o strică cu totul cel ce fuge de slava omenească 
şi cugetă la slava cea veşnică şi nemuritoare a veacului viitor şi care 
pururea zăboveşte în rugăciunea cea din inimă (Sfîntul Isaac Şirul. 
Filocalia X, Cuv. 1). 

Alt vlăstar putred al iubirii de sine este înălţarea de sine. Şi aceasta ne 
îndeamnă să ne înălţăm cu mintea şi cu inima pentru cine ştie ca isprăvi ale 
noastre, părute bune, şi ne face să dorim laudă de la oameni şi să urîm 
smerenia şi ocara lui Hristos (Romani 15, 3; Filipeni 2, 8). 

Din aceasta răsare încîntarea de sine, care ne face a ne încînta în 
mintea şi în cugetul nostru, socotindu-ne că sîntem ceva şi că alţii stau mai 
jos decît noi. 

Aceasta ne duce, apoi, la înfumurarea de sine, care ne face să umblăm 
cu capul în nori, să stăm la distanţă de cei pe care-i socotim inferiori nouă. 
Ea ne face să dispreţuim pe cei smeriţi şi să ne încredem în virtuţile şi 
calităţile noastre, ca oarecînd fariseul din Evanghelie (Luca 11, 44; 18, 1 1). 

O altă răutate care izvorăşte din iubirea de sine este în-gîmfarea de 
sine. Aceasta ne face a ne îngîmfa şi a ne socoti vrednici de laudă, de 
admiraţie şi de cinste de la oameni. 

Altă viţă este semeţia de sine. Aceasta ne face încrezuţi, trufaşi, 
obraznici şi fără de sfială în faţa lui Dumnezeu şi a oamenilor. 

Acesteia îi urmează apoi încrederea în sine, căreia, dacă nu ne vom 
smeri şi nu o vom alunga de la noi, îi urmează căderea cea jalnică, după cea 
scrisă: Cine se încrede în sine, va codea cădere jalnică (Proverbe 28, 26). 

Apoi este bizuirea pe sine, care, ca şi cea mai sus-zisă, ne învaţă a ne 
bizui pe faptele, isprăvile şi priceperea noastră. 

După ea urmează rezemarea de sine, a cărei temelie putredă este 
mîndria şi care ne face a ne rezema pe temelia de umbră 

a isprăvilor noastre. Dacă nu vom îndrepta viaţa noastră prin cunoaşterea 
de sine şi smerenie, vom ajunge la cădere şi la depărtare de ajutorul lui 
Dumnezeu (Iov 40, 7; Isaia 2, 11). 

Ultima este nesimţirea de sine, pe care dumnezeiescul Părinte Ioan 
Scărarul o numeşte „moartea minţii şi omorîrea sufletului mai înainte de 
moartea trupului" (Scara, Cuv. 18). Nesimţirea de sine omoară în noi 
tocmai partea privitoare a sufletului care este mintea. Aceasta ne face să 
fim înţelepţi, dar fără de minte, cugetînd învăţături care ne osîndesc pe noi 
înşine (Scara, Cuv., 13, 4). Nesimţirea ne face să mergem în cimitir printre 
morminte, ca prin oraş; să vorbim de iad fără de simţire faţă de chinurile 
din el, să ne împărtăşim cu Prea Curatele Taine ale Trupului şi Sîngelui 
Domnului, ca şi cu nişte pîine şi vin de obşte. în sfîrşit, această cumplită 
patimă ne face a trăi pe pămînt, ca şi cum am fi nemuritori şi nu vom da 
vreodată seama înaintea lui Dumnezeu de felul cum am trăit fiecare ceas şi 
minut din viaţă. 

De această prea subţire patimă, care duce pe om la împietrire şi la 
uitarea de Dumnezeu, s-au temut toţi sfinţii lui Dumnezeu şi foarte s-au 
luptat împotriva ei. Şi dacă sfinţii cei luminaţi de Duhul Sfînt s-au temut de 
ea, apoi ce vom face noi, care în toată clipa sîntem legaţi, robiţi şi stăpîniţi 
de ea? De această patimă ucigaşă de suflet se temea şi un fericit bătrîn din 
Sfînta Mănăstire Sihăstria, care de curînd a trecut la Domnul. Cînd îl 
întrebam : ..Părinte Veniamin, cum te mai afli?", el răspundea: „Părinte, eu 
sînt un suflet mort într-un hoit viu şi mai mult nimic, căci trăiesc în 
nesimţirea păcatelor mele!". De această patimă încă se temea şi vestitul 
părinte duhovnicesc Vichentie Mălău (t 1945). pe care l-am întrebat odată: 
„Prea Cuvioase Părinte, cum vă mai aflaţi?". Sfinţia sa mi-a răspuns, 
suspinînd: „Frăţiorul meu. ascultă mata! Ce să fac? Sînt rob al nesimţirii şi 
nu am ajuns c?t de cît să-mi omor ew-ul din mine!". 

Dar pe lîngă aceste puţine odrasle ale iubirii de sine de care am 
amintit pînă aici, această rădăcină a răutăţilor mai are şi altele multe, pe 
care, pentru scurtime, nu le mai amintim. Asemenea altora dintre 
dumnezeieştii Părinţi şi Sfîntul Maxim Mărturisitorul, arătînd că iubirea de 
sine este maica şi rădăcina a toată răutatea, zice: „Iubirea trupească de sine 
— cum s-a spus adeseori — , este pricina tuturor gîndurilor pătimaşe. Căci 
din ea se nasc cele trei gînduri mai generale ale poftei: gîndul lăcomiei 
pîntecelui, al iubirii de argint şi al slavei deşarte. La rîndul lor, din lăcomia 
pîntecelui se naşte gîndul curviei; din 

iubirea de argint, gîndul lăcomiei şi al zgîrceniei; iar din slava deşartă, 
gîndul mîndriei. Din aceste trei patimi — lăcomia pîn-tecelui, iubirea de 
argint şi slava deşartă — izvorăsc toate celelalte gînduri rele, precum: 
gîndul mîndriei, al întristării, al pomenirii de rău, al deznădejdii, al pizmei, 
al bîrfirii şi altele. Aceste patimi leagă mintea de lucrurile materiale şi o ţin 
la pămînt, stînd toate deasupra ei. asemenea unui bolovan foarte greu, căci 
mintea este prin fire mai uşoară şi mai sprintenă ca focul. începutul tuturor 
patimilor este iubirea trupească de sine, iar sfîrşitul lor este mîndria. Iubirea 
trupească de sine este neraţională faţă de trup. Cine a tăiat-o pe aceasta, a 
tăiat deodată toate patimile care se nasc din ea (Filocalia, voi. 2, p. 88-89). 
Şi Sfîntul Apostol Pavel, vasul alegerii, arată că lepădarea de sine constă în 
lepădarea de patimi (Romani 6, 1-2; Tit 2, 12). 

Părinţilor, fraţilor şi iubiţi credincioşi, 

Iată, dar, pentru care pricină Preaînţeleptul nostru Mîntui-tor şi 
Dumnezeu, Iisus Hristos, ne-a învăţat pe noi cei ce voim a-I urma Lui, ca 
mai întîi de toate să ne lepădăm de sine, adică de patimile amintite mai sus, 
ştiind că prima virtute, şi cuprinzătoare a tuturor 'Celorlalte virtuţi, este 
lepădarea de sine, care este şi cea mai puternică armă împotriva iubirii de 
sine, maica şi rădăcina a tot păcatul. 

Mai sînt şi alte virtuţi care se împotrivesc şi-omoară iubirea de sine, 
ca de pildă: tăgăduirea de sine, însingurarea de sine, cunoştinţa de sine, 
desăvîrşita neîncredere în sine, împotrivirea de sine, ura de sine, etc. încă 
se împotrivesc foarte tare iubirii de sine dragostea si înfrînarea (Filocalia, 
voi. 2, Sfîntul Maxim Mărturisitorul, p. 90). 

Iar findcă vîrfurile răutăţii care se nasc din iubirea de sine 
sînt slava deşartă şi mîndria, să amintim pe cele ce le alungă pe 
acestea de la noi, şi anume: pe slava deşartă o alungă fapta bună 
făcută în ascuns, iar pe mîndrie o surpăm cînd vom pune pe 
seama lui Dumnezeu toate isprăvile noastre (Ibidem, p. 90). 
,„. Cu aceste puţine cuvinte voi încheia această smerită alcă 
tuire despre iubirea de sine, cu mare rugăminte către toţi cei ce 
o vor auzi, să mă ajute şi pe mine păcătosul, cel legat cu 
totul de mrejele iubirii de sine, ca măcar cu gîndul vreodată să 
încerc a urma pe cei ce s-au lepădat cu totul de sine şi, luînd 
Crucea, au urmat lui Hristos. AMIN ! -#»«•- 




PREDICA DESPRE 
PAZA MINŢII (I) 



„Fără atenţie şi fără paza minţit cu 
neputinţă este o ne mlntui" {Fi-localia, 
voi. 5, Sflntul Petru Da-maschin, p. 
67). 



Părinţilor şi fraţilor, 



De mare nevoie este monahului şi credinciosului această lucrare a 
trezviei, fără de care este cu neputinţă să ne mîn-tuim, deoarece 
vrăjmaşul nostru umblă ca un leu, răcnind, căutând pe cine să 
înghită (I Petru 5, 8). Atunci cînd vom auzi sau citi undeva, la Sfinţii 
Părinţi, şi vom găsi cuvîntul trezvie. sau trezvia atenţiei, ferirea 
minţii, liniştea inimii, paza minţii şi altele de acest fel, este bine să 
ştim că toate aceste numiri arată unul şi acelaşi lucru. Cum am zice, 
de exemplu, pîine, bucată de pîine, felie de pîine, etc. (Sbornic, 
Sfîntul Nichifor din singurătate, „Despre rugăciunea lui Iisus", p. 
459). 

Sfîntul Simeon Noul Teolog, printre multe alte învăţături despre 
trezvie, zice: „Să fiţi încredinţaţi că toată lucrarea din afară se 
socoteşte, înaintea lui Dumnezeu, precum frunzele pomului fără rod, 
iar sufletul care nu are paza minţii se osteneşte în zadar" (îbidem, p. 
457). „Trezvia minţii este un meşteşug duhovnicesc care, cu ajutorul 
lui Dumnezeu, izbăveşte pe om de gînduri, de cuvinte şi de fapte 
rele" (Filocalia, voi. 4, Sfîntul Isihie Sinaitul, I-a sută a cap. pentru 
trezvie şi virtute, C. 1, p. 41). După acelaşi Sfînt Părinte, „trezvia este 
calea a toată virtutea şî porunca lui Dumnezeu" (îbidem, p. 42). 

într-adevăr, cel ce iubeşte din inimă pe Dumnezeu, se sileşte, cu 
mare grijă, a-şi păzi mintea şi inima, după învăţătura Sfintei Scripturi 
care zice: Cei ce iubiţi pe Dumnezeu, urîţi cele rele (Psalm 96, 11). 
Cele rele, înaintea lui Dumnezeu, sînt toate 

gîndurile rele, pătimaşe şi spurcate, precum şi toate poftele şi faptele rele 
care ns despart de dragostea lui Dumnezeu. Toate aceste răutăţi, începînd 
de la minte prin învoirea minţii cu ele şi trecînd prin imaginaţie, ajung la 
lucrarea păcatului cu fapta, dacă nu ne vom trezi la vreme şi nu vom chema 
numele Domnului Dumnezeu şi Mîntuitorului nostru Iisus Hristos în ajutor. 
Preabunul si Preaînduratul nostru Dumnezeu, ştiind cît de uşor alunecăm 
cu mintea şi cu inima la păcat, ne-a învăţat astfel : Cu toată străjuirea, 
străjuieşte inima ta, că din ea ţîşneşte viaţa (Proverbe 4, 23). Ştiind că 
„trezvia este fixarea stăruitoare a gîndului şi aşezarea Iui în poarta inimii, 
ca să privească gîndurile viclene care vin şi să asculte ce zic şi ce fac 
ucigaşii şi care este chipul făurit şi înălţat de cei care încearcă să 
amăgească mintea prin năluciri" (Sfîntul Isihie Sinaitul, op. cit., C. 6, p. 
43), putem spune că trezvia sau paza minţii poate fi numită, pe bună 
dreptate, născătoare de lumină şi purtătoare de foc, căci ea întrece 
nenumărate virtuţi trupeşti" (Ibidem, C. 69). 

De ar lucra cineva orice faptă bună trupească, ca de pildă: post, 
priveghere, milostenie, metanii, culcare pe jos, înfrînare, osteneală 
trupească multă pentru toată fapta bună, dar nu are această lucrare a 
trezviei, nimic nu-i va folosi. Căci Dumnezeu mai întîi cere de la noi ca 
cele două părţi domnitoare ale sufle A tului. adică mintea şi inima, să fie 
curate. Acestea, de le vom avea curate, vor fi podoaba interioară a 
sufletului nostru, dună cuvîntul Sfintei Scripturi: Toată frumuseţea fiicei 
împăratului este înăuntru (Psalm 44. 15). Deci podoaba şi roadă sufletelor 
noastre este lucrarea cea dinăuntru, care se face prin paza minţii şi a inimii, 
iar frunzele acestor roade sînt toate faptele bune trupeşti din afară. 
Dumnezeiescul Părinte Filotei Sinaitul arată că trezvia unită cu rugăciunea 
lui Iisus, curăţă conştiinţa de întunericul păcatelor, iar „aceasta, curăţită 
fiind, izbucneşte îndată ca o mare lumină" (Filotei Sinaitul, C. 24, p. 1 12). 

Părinţilor şi fraţilor, 

In cele ce urmează vom vedea că această lucrare a trezviei este de 
mai multe feluri, şi anume: 

a. Primul fel de trezvie este de a ne păzi cu mare grijă 
imaginaţia (închipuirea); 

b. Al doilea fel de trezvie este paza 'inimii şV .rugăciunea 
cu gîndul; 

c. Al treilea fel de trezvie este a chema cu smerenie prea- 
sfintul nume al Domnului nostru îisus Hristos în ajutor; 

d. Al patrulea fel de trezvie este a avea neîncetat în suflet 
pomenirea morţii, a Judecăţii de apoi şi a muncilor veşnice ale 
iadului. Toate aceste lucrări de trezvie împiedică gîndurils rele 
ca nişte portari, de a nu intra în sufletul nostru (Filocălia, voi. 4, 
pentru trezvie şi virtute, p. 45). 

„Deoarece orice gînd intră în inimă prin închipuirea unor lucruri 
sensibile, lumina fericită a Dumnezeirii va lumina mintea atunci cînd 
aceasta se va odihni de toate şi va părăsi orice formă ce vine din 
imaginaţi?" (Filocălia, Sfintul Isihie. C. 87, p. 63). Este, deci, de mare folos 
paza imaginaţiei. Dar ce este nălucirea sau imaginaţia? La această întrebare 
ne răsnunde dumnezeiescul Părinte Grigorie al Tesalonicului, care zice: 
...Imaginaţia sau nălucirea este organul dinăuntru al simţirii sufletului 
nostru. Această imaginaţie e mai subţire decît simţirea, dar mai groasă decît 
mintea şi pentru aceasta ea se numeşte hotar între minte şi simţire". Aceasta 
se mai numeşte şi tablă a împăratului minţii, pe această scîndură a 
împăratului minţii zugrăvindu-se închipuirile cele bune şi cele rele (Sfintul 
Nicodim Aghioritul. Paza celor cinci simţuri, cap. 9, p. 215. Mănăstirea 
Neamţ, 1826). Aceasta este ceara în care se întipăresc cîte am văzut, cîte 
am auzit, cîte am mirosit, cîte am gustat şi cîte am apucat. De aceea şi 
Aristo-tel numeşte imaginaţia „simţire de obşte", căci ea cuprinde toate 
nălucirile şi aşezările ce au intrat din afară, prin cela cinci simţuri ale 
noastre. O numeşte „simţire", căci aceeaşi mişcare ce o face simţirea din 
afară a vreunui organ al simţurilor (al urechilor, etc.) în suflet, o face şi 
nălucirea. 

Ca dovadă în acest sens multe sînt exemplele pe care le aduc 
metafizicienii, doctorii, fizicienii şi pedagogii. Vom aduce unul spre 
adeverire. Cineva mănîncă o lămîie şi aproape de el stă cineva. Acestuia, 
văzîndu-1, i se pare că gustă şi el din lămîie, încît începe să saliveze. Dar 
aceasta o pătimeşte atît cel cel vede cît şi cel ce nu-1 vede pe cel ce 
mănîncă, ci numai cu nălucirea sa şi- 1 închipuie. Căci, închipuindu-şi pe 
cel ce mănîncă lămîie, i se pare că mănîncă şi el (Sfintul Nicodim 
Aghioritul, op. cit., cap. 9, p. 198-201). 

Acelaşi lucru îl arată în această privinţă şi Sfintul Maxim 
Mărturisitorul, dar cu alte cuvinte, zicînd: „Precum minţii celui flămînd i se 
năluceşte feluri de mîncăruri, iubitorului de plăceri, forme de femei; 
iubitorului de slavă deşartă, cinstiri de la oameni; iubitorului de argint, 
cîştiguri; celui ce ţine minte răul, răzbunare asupra celui ce 1-a supărat; 
pizmaşului, necazuri venite asupra 

io 

celui pizmuit şi aşa mai departe în toate celelalte patimi, mintea tulburată 
de patimi primeşte cugetări pătimaşe, fie că veghează trupul, fie că 
doarme" (Fiîocalia. voi. 2, Sfîntul Maxim Mărturisitorul, c. 68, p. 69). 
„Precum trupul are ca lume gîndurila, tot astfel mintea are ca lume ideile. 
Precum trupul desfrînează cu trupul femeii, tot astfel mintea desfrînează cu 
ideea femeii prin chipul trupului propriu, căci vede în gînd forma trupului 
propriu amestecată cu forma femeii. De asemenea, se răzbună în gînd pe 
chipul celui ce 1-a supărat, prin chipul trupului propriu. A-celaşi lucru se 
întîmplă şi cu alte păcate. Cele făcute de trup cu fapta în lumea lucrurilor, 
acelea le face şi mintea în lumea gîn-durilor" (Ibidem, p. 87). 

Pînă aici s-a văzut, pe scurt, ce este trezvia (paza minţii), de cîte feluri 
este, apoi că primul fel de trezvie este paza imaginaţiei şi s-a arătat modul 
cum lucrează această închipuire Ia felurite păcate şi cît de cuprinsă este ea 
de cele rele. De aceea, dumnezeieştii Părinţi, pe bună dreptate, zic că mai 
multă sîr-guinţă ni se cuvine să arătăm la paza imaginaţiei decît la organele 
din afară ale simţurilor. Mare trezvie a minţii ne trebuie ca să supraveghem 
mişcările dinăuntru ale imaginaţiei şi să nu o lăsăm să se pună în legătură 
cu memoria, spre a-şi aduce aminte cu îndulcire de vederile urîte văzute cu 
ochii, de cuvintele necuvioase auzite de urechile noastre, de desfătarea 
mirosurilor celor ce le-am mirosit, de mîncărurile de dulce gustate, de cele 
pipăite şi, în sfîrşit, de nălucirile oricărui păcat care a fost pus mai înainte 
în minte, sau care ne dă război. (Sfîntul Nicodim Aghioritul, op. cit., cap. 9, 
p. 201). Dumnezeiescul Părinte Maxim Mărturisitorul întăreşte cele de mai 
sus, zicînd: „Mare lucru este a nu fi cineva cuprins de patimă faţă de lu- 
cruri; dar cu mult mai mare este să rămînă fără patimă şi fără nălucirea lor. 
Căci războiul diavolilor împotriva noastră, prin gînduri, e mai cumplit decît 
războiul prin lucruri" (Fiîocalia, voi. 2, 1-a sută, C. 91, p. 52). 

In cele ce urmează vom arăta care sînt armele duhovniceşti ale celui 
ce se osteneşte la trezvia minţii, spre a-şi păzi inima de năvălirile gîndurilor 
pătimaşe şi necurate, care întunecă mintea şi spurcă inima prin intrarea 
năvalnică din afară sau cu ieşirea din inimă spre cele din afară. Iată ce zice 
despre aceste arme duhovniceşti Sfîntul Isihie Sinaitul: „Cel ce se luptă 
înăuntru trebuie să aibă în aceeaşi clipă aceste patru: smerenie deplină, 
atenţie deplină, împotrivire şi rugăciune. Smerenie, fiindcă lupta este faţă 
de dracii cei mîndri, potrivnici smereniei, şi pentru a avea ajutorul lui 
Hristos, Care urăşte pe cei mîndri. 

Atenţie, pentru a-şi face inima totdeauna fără nici un gînd, chiar bun de ar 
părea. împotrivire, pentru ca atunci cînd ar cunoaşte cu agerime pe cel 
viclean. îndată să i se opună cu mînie. Şi voi răspunde, zice. cuvînt celor ce 
mă ocărăsc (Psalm. 118, 42). Oare nu lui Dumnezeu se va supune sufletul 
meu? (Psalm 61, 1). Rugăciune, ca îndată după împotrivire să strige către 
Hristos cu suspin şi atunci, cel ce se luptă, va vedea pe vrăjmaşi risipin-du- 
se prin numele sfînt şi închinat al lui Iisus Hristos ca praful de vînt, sau ca 
fumul ce se mistuie împreună cu nălucirile lui" (Filocalia, voi. 4, I-a sută, 
C. 20, p. 46). 

Trezvia atenţiei noastre, oricît de ageră ar fi, dacă nu este unită cu 
chemarea numelui Domnului în ajutor, la nimic nu ne foloseşte. Aceste 
două lucrări duhovniceşti, a trezviei şi a rugăciunii, trebuie să fie strîns 
unite precum este unit trupul cu sufletul nostru, deoarece, după mărturia 
aceluiaşi Sfînt Părinte Isihie, „trezvia şi rugăciunea lui Iisus se susţin una pe 
alta. Căci atenţia desăvîrşită vine din rugăciunea neîncetată; iar rugăciunea 
i/ine din trezvie şi atenţie desăvîrşită" (Filocalia, voi. 4, I-a sută, C. 93, p. 
64). Acelaşi Sfînt Părinte zice că „rugăciunea are trebuinţă de trezvie, 
precum lampa de lumina făcliei" (îbidem, a 2-a sută, C. 1, p. 66), şi 
„precum zăpada nu va naşte flacără; apa, foc, sau spinul, smochin, tot astfel 
nu se va elibera inima cuiva de gînduri, de cuvinte şi de fapte drăceşti, dacă 
n-a curăţit cele dinăuntru şi n-a unit trezvia cu rugăciunea lui Iisus. Cum nu 
va umbla corabia fără apă, tot astfel nu va înainta paza minţii fără trezvie 
împreunată cu smerenie şi cu rugăciunea lui Iisus Hristos" (îbidem, a 2-a 
sută, C. 20, 66, p. 71, 83). Apoi zice din nou: „Uşor se va îneca un cîrmaci 
neiscusit în vreme de furtună, dacă a izgonit corăbierii şi a aruncat lopeţile 
şi pînzele în mare, iar el doarme. Mai uşor va fi scufundat de către draci 
sufletul care nu s-a îngrijit de trezvie şi n-a chemat numele lui Iisus la 
începutul atacurilor" (îbidem, C. 67, p. 84). Apoi, arătînd în alt fel lucrarea 
trezviei, zice: „Uneşte cu răsuflarea, trezvia şi numele lui Iisus, sau gîndul 
neuitat la moarte cu smerenie, căci amîndouă sînt de mare folos" (îbidem, 
C. 8,p. 89). 

De toate acestea ţinea seama un fericit bătrîn despre care citim în 
Pateric următoarele: „Ne-au spus nişte fraţi care veniseră la noi la Rait 
pentru un oarecare bătrîn nevoitor, care şedea într-o peşteră mai sus de 
locul unde se cheamă Israel, că aşa era de treaz cu mintea, încît, ori încotro 
mergea, stătea adeseori de îşi cerceta gîndul, grăind în sine: „Ce este, frate, 
unde sîntem acum? Să luăm seama!". Dacă îşf găsea gîndul întru 
slavosîovie şi rugăciune către Dumnezeu era bine, iar de-î 

găsea ocupat cu alte lucruri, îndată începea a se defăima pe sine şi zicea: 
„tntoarce-te, ticăloase, degrabă la locul tău". Astfel, totdeauna vorbea cu 
sine, zicînd: „Frate, aproape este vremea mergerii tale şi nici un lucru bun 
întru tine nu văd". Acestui bătrîn i s-a arătat odată diavolul, zicîndu-i: 
„Bătrînule, de ce te osteneşti în zadar, că tot nu te vei mîntui?". I-a răspuns 
bă-trînul: „Nu purta grija aceasta. Ori de mă voi mîntui, ori de nu mă voi 
mîntui, însă deasupra capului tău voi fi, iar tu în focul veşnic vei arde". 
Acestea auzindu-le diavolul, s-a făcut nevăzut" (Pateric, cap. 2, Pentru 
umilinţă, C. 13, f. 86). 

Părinţilor şi fraţilor, 

După cum aţi auzit, am adus aici mai multe mărturii de la Sfinţii 
Părinţi care arată că trezvia trebuie să fie unită totdeauna cu smerenia, cu 
cugetarea la moarte şi cu chemarea în fiecare clipă a preaputernicului nume 
al Domnului nostru lisus Hristos. Aceasta am făcut-o pentru ca să ne 
aducem aminte, noi păcătoşii, că nu este de ajuns să ne trezim cu mintea 
sau să ne împotrivim gîndurilor rele şi pătimaşe ci, pe lîngă acestea, trebuie 
să chemăm în aceeaşi clipă, cu suspinul inimii noastre, prea dulcele şi 
preaputernicul nume al Domnului Dumnezeului şi Mîntuitorului nostru 
lisus Hristos. Căci nici o putere nu are trezvia noastră fără ajutorul cel 
puternic al Domnului nostru lisus Hristos. De asemenea, nici un spor în 
apărarea noastră nu vom avea fără El. Acest adevăr îl auzim şi în 
dumnezeiasca Evanghelie a Domnului, unde zice: Rămîneţi întru Mine şi 
Eu întru voi.,., căci fără de Mine nu puteţi face nimic (Ioan 15, 4-5). 

Cu aceste puţine cuvinte voi încheia această predică despre trezvia 
minţii. Rog pe toţi care vor lua cîndva cunoştinţă de cele spuse aici, să se 
roage pentru mine păcătosul, ca să-mi dea şi mie Preaînduratul nostru 
Mîntuitor aducere aminte de această sfîntă lucrare a minţii, spre a fi miluit 
de El în ziua Judecăţii de apoi, prin rugăciunile şi mijlocirile Preasfintei şi 
Preacuratei Sale Maici şi ale tuturor sfinţilor Săi. AMIN ? 



PREDICA DESPRE 
PAZA MINŢII (II) 



„Blestemata uitare se opune a-tenţiei, 
precum apa, tocului şi in toată vremea o 
războieşte" (Filocalia, voi. 4, Sfîntul Isihie 
Sinaitul, I-a sută, C. 32, p. 50). 



Părinţilor şi fraţilor, 



Sufletul nostru călătoreşte ca o corabie pe marea plină de valuri a acestei 
vieţi. Dacă mintea nu va veghea în orice clipă, ne putem scufunda în 
adîncul fără fund al iadului. Corabia, cînd pluteşte pe mări şi oceane, se 
poate primejdui îndoit: ori din afara, din valurile mării, ori prin spargerea în 
interior a ei, prin care poate intra apa. In vechime spargerea dinăuntru a 
corăbiei şi năvălirea apei înăuntru se mai numea şi „sentina" (Sfîntul 
Nicodim Aghioritul, op. cit., p. 216). Tot astfel pătimeşte şi sufletul nostru, 
călătorind pe marea acestui veac, ori din afară, de la lucrurile cele simţite se 
vatămă şi se scufundă, dacă nu-şi va păzi mintea şi cele cinci simţuri ale 
sale; sau se primejduieşte dinăuntru de la gîndurile cele rele şi de la 
patimile ce se află în inimă. Acest lucru îl adevereşte şi Sfîntul Chirii al 
Alexandriei, zicînd: „Mi se pare că puterea răutăţii întru noi se săvîrşeşte în 
chip îndoit, căci sau la dezmierdările cele din afară sau la cele sădite în noi 
înşine şi încă şi de alţii, plecîndu-ne cu desfătarea către Oricare dintre 
acestea, alunecăm cu sunet şi ne lăsăm prinşi lesne în păcat". Sfîntul Ioan 
Apostolul a împărţit pofta în două: a trupului, care este sădită în fire, şi cea 
din afară ce intră înăuntru prin simţuri, zicînd: „Tot ce este în lume, este 
pofta trupului, pofta ochilor si trufia vieţii" (I Ioan 2, 16). 

Sufletul nostru, după cum am arătat, şi dinăuntru şi din afară este 
războit de gînduri şi de patimi. De aceea şi trezvia minţii noastre se cade să 
fie îndoită, adică să pîndim şi năvălirile cele din afară ale duhurilor rele şi 
să oprim şi necurăţiile dinăuntru ale gîndurilor pătimaşe, prin trezvie şi 
rugăciune ne- 

încetată. După mărturiile Sfinţilor Părinţi, ni se cade să ne păzim mai mult 
dinăuntru, adică să păzim inima noastră de gîn-durile rele şi de patimile 
lăuntrice mai mult decît de năvala care ne vine din afară prin cele cinci 
simţuri. Precum de multe ori „sentina" (spargerea corăbiei dinăuntru), dacă 
nu se observă degrabă, scufundă corabia repede cu corăbieri cu tot, tot 
astfel şi gîndurile rele care ies din inimă, nefiind băgate în seamă la vreme, 
ne scufundă în faptele pierzării. Să nu uităm să veghem cu mintea şi 
împotriva relelor ce ne vin din afară, prin cele cinci simţuri, căci şi aceasta 
ne este de mare folos spre paza sufletului şi sporirea înţelegerii celor 
duhovniceşti. Acest lucru îl arată Marele Vasile, zicînd : , ,Mintea, 
nerăspîndin-du-se la cele din afară şi nici prin organele simţurilor revărsîn- 
du-se spre lume, se întoarce către sine, iar prin sine se suie către înţelegerea 
lui Dumnezeu". 

Cel ce se va osteni la trezvia atenţiei este dator să vegheze, aducîndu- 
şi aminte de cuvintele marelui Apostol Petru, care îndeamnă pe toţi 
credincioşii la trezvie şi veghere, zicînd: Fiţi treji, privegheaţi! Potrivnicul 
vostru, diavolul, ca un leu răcnind, umblă, căutînd pe cine să înghită (I 
Petru 5, 8). Iar alt sfînt zice: „Dacă eşti veghetor, ţi s-a dat să fii prezent din 
orele cele de dimineaţă" (Filocalia, voi. 4, Sfîntul Isihie Sinaitul, I-a sută, 
C. 9, p. 44), arătînd prin „dimineaţă" datoria minţii noastre de a fi prezentă 
şi trează, chiar de la răsăritul gîndului rău, fiindcă „mintea iubitoare de 
Dumnezeu, primele răsăriri ale păcatului nu le primeşte" (Filocalia, voi, I, 
Fericitul Diadoh al Foti-ceei, C. 72, p. 366). 

După Sfinţii Părinţi, ni se cuvine să ucidem totdeauna pruncii 
Babilonului, care sînt primele răsăriri de gînduri rele născute de mintea 
noastră. De vom ucide din faşă aceşti prunci ai răutăţii, prin lovirea lor de 
piatra Hristos, ne vom ferici de Duhul Sfînt, Care zice: Fericit este cel ce va 
apuca şi va lovi pruncii tăi de piatră (Psalm 136, 9). Toate păcatele bat mai 
întîi la uşa inimii şi a minţii noastre prin momeala gîndului. Cel ce are 
trezvia ageră şi permanentă, de la început le taie pe toate şi nu le lasă să 
intre în omul dinăuntru, căci acolo, crescînd, cu timpul se vor preface în 
fapte rele. Această sfîntă lucrare o reuşeşte deplin prin trezvia atenţiei şi 
prin chemarea deasă a preadulcelui nume al Domnului şi Mîntuitorului 
nostru Iisus Hristos. Marele prooroc al lui Dumnezeu, David, prin Duhul 
Sfînt, ne îndeamnă să fim veghetori chiar de la apariţia primelor gînduri 
păcătoase: în dimineţi voi judeca pe toţi păcătoşii pă-mîntului; ca să 
nimicesc din cetatea Domnului pe toţi cei ce lucrează fărădelegea (Psalm 
100, 10). 

Părinţilor şi fraţilor, 

Din mărturiile de pînă aici înţelegem că avem nevoie de vegherea şi 
trezvia minţii chiar din momentul în care păcatul răsare în minte şi este în 
faşă. Dar pentru ce aceasta? Pentru ca lupta şi biruinţa noastră asupra 
păcatului să se facă mai uşoară, nedîndu-i vreme de a creşte şi a se întări 
asupra sufletului. După cum vedem în multe lucruri, paza de îa început 
aduce biruinţă mai grabnică şi mai lesnicioasă. Să ne gîndim, de exemplu, 
la ceea ce s-a spus mai sus despre spargerea corăbiei în interior. Dacă vom 
fi veghetori şi vom observa de la început, o vom putea astupa uşor şi vom 
salva corabia cu toţi vieţuitorii ei de la pieire. Tot astfel, dacă s-ar întîmpla 
să ia foc o casă sau o cetate oarecare şi s-ar observa de la început, cu puţină 
osteneală se va stinge focul, mai înainte de a se înteţi şi a cuprinde casa sau 
cetatea. Dacă o haină s-a rupt puţin şi îndată ne sîrguim sa o reparăm, vom 
înlătura cu uşurinţă stricăciunea ei. Iar dacă o lăsăm mereu în uitare, se va 
repara mai greu şi cu mai multă cheltuială. Sau dacă o boală apare în corpul 
nostru şi ne vom îngriji de ea de la primele semna, mai uşor ne vom vindeca 
decît după ce boala a avansat. 

Dacă vom plivi stratul sau ogorul nostru de buruienile care au început 
a se ivi pe el, lucrul nostru se va uşura. Dacă însă îl vom lăsa cu nepăsare 
multă vreme neplivit şi neprăşit, buruienile, înmulţindu-se, vor creşte, 
înăbuşind seminţele semănate şi astfel vom pierde roadele pentru nepăsarea 
de la început. Sau dacă cineva a fost muşcat da un şarpe otrăvitor sau de un 
cîine turbat şi dacă de la început va alerga la cei ce pot împiedica înaintarea 
otravei în corp, viaţa acelui om va fi salvată uşor. Iar dacă lucrurile se vor 
învechi din cauza nebăgării de seamă, mai tîrziu, orice ajutor va fi 
nefolositor. Tot astfel se întîmpla şi cu otrava nevăzutului şarpe care este 
păcatul. Dacă, odată cu ivirea lui, îl vom nimici prin trezvie şi chemarea 
numelui Domnului, uşor îl vom birui. Iar dacă îi vom îngădui să intre în 
mintea noastră prin unire, consimţire şi învoire, atunci el va creşte tot mai 
mult, făcîndu-se din ce în ce mai greu războiul cu gîndul, iar biruinţa va fi 
tot mai anevoioasă. 

Oare pentru ce pricină diavolului în Sfînta Scriptură i se zice „furnico- 
leu u , după cum zice îa Iov: „Furnico-leul a pierit pentru că nu avea de 
mîncare" (4, 11)? Fiindcă şi diavolul şi păcatele noastre se arată la început 
ca nişte furnici. Iar dacă nu ne vom trezi şi nu le vom ucide de la început, 
prin chemarea numelui Domnului, vor creşte şi vor veni asupra sufletului 
nostru ca nişte lei, însă atunci vor fi cu anevoie de biruit. Aceasta 

sa întîmplă numai din lenea şi nepăsarea noastră de a ne trezi de la început. 
Dacă nu vom vrea de la început să ne luptăm cu furnicile, vrînd, nevrînd, 
de voim mîntuirea sufletului nostru, trebuie să ne luptăm cu leii, adică cu 
păcatul care s-a întărit foarte mult prin obişnuinţă asupra noastră. 

Despre acest adevăr vorbeşte şi dumnezeiescul Părinte Nil Ascetul, 
zicînd: ,,... Vrînd marele Iov să arate cursele pe care le întinde patima, i-a 
născocit un nume compus de la leul cal îndrăzneţ şi de la furnica cea 
măruntă. De fapt, atacurile patimilor încep de la închipuirile mărunte, 
furişîndu-se cu nebăgare de seamă, ca o furnică, iar la sfîrşit cresc atît de 
tare, încît alcătuiesc pentru cel pe care l-au prins o cursă, o primejdie, nu 
mai mică decît venirea leului. De aceea, luptătorul trebuie să lupte cu 
patimile încă de cînd vin ca o furnică, punînd în faţă începutul gîndului rău 
ca o momeală. De vor ajunge însă la puterea leului, va fi greu să le 
biruiască. Trebuie să nu le dea nicidecum de mîncare. Iar mîncarea 
acestora, precum s-a spus adeseori, sînt formele sensibile venite prin 
simţuri, care hrănesc patimile, înarmînd pe rînd fiecare idol (chip) 
împotriva sufletului" (Filocalia, voi. 1, Nil Ascetul, C. 49, p. 197). 

Din această învăţătură a dumnezeiescului Părinte Nil Ascetul 
înţelegem că trebuie să ne împotrivim păcatului şi să-1 ucidem prin 
chemarea numelui Domnului Iisus îlristos chiar de la prima apariţie în 
mintea noastră. Să nu zicem că păcatul cu ghidul este un rău mic şi de 
aceea nu trebuie să avem grijă de el, nefiind primejdios pentru sufletul 
nostru. Nu! Ci să ne aducem aminte de învăţătura unui alt Sfînt Părinte care 
zice: „Răul mic nu este mic, atunci cînd aduce o pagubă mare". 

Toţi sfinţii lui Dumnezeu şi mai ales cei numiţi „trezvi-tori", arată că 
fără trezvie (atenţie) nu ne putem mîntui şi nici nu ne putem ruga cum se 
cuvine lui Dumnezeu. „Fără atenţie nu este rugăciune" (Sfîntul Teofan 
Zăvorîtul, op. cit., p. 292). De asemenea, Avva Agaton, fiind întrebat de 
cineva care dintre osteneala trupească şi păzirea cea dinăuntru este mai 
mare, a răspuns: „Asemenea este omul cu un pom. Deci osteneala trupească 
este frunza, iar păzirea dinăuntru este roadă. Şi fiindcă este scris: Tot pomul 
care nu face roadă bună se taie şi în foc se aruncă (Matei 7, 19), atunci 
toată osteneala noastră trebuie să fie pentru roadă, adică pentru păzirea 
minţii" (Pateric, slova A, f. 5, Bucureşti, 1828). Dumnezeiescul Părinte 
Pimen cel Mare Egipteanul a arătat acelaşi lucru, zicînd: „Pentru a ne 
mîntui, nu avem nevoie de nimic, decît numai de minte trează" (Pateric, 
Cap. 135, f. 61). 

Cel care are trezvia atenţiei, în toată vremea se încearcă pe sine, 
zicîndu-şi: „Oare ce gîndesc eu acum, îi place lui Dumnezeu? Oare ce 
vorbesc eu acum, îi place lui Dumnezeu? Oare ce lucrez eu acum, îl place 
lui Dumnezeu?". Astfel, în toată vremea vieţii sale se trezeşte şi se ispiteşte 
pe sine în toate: ce gîn-deşte, ce vorbeşte şi ce lucrează, iar dacă îl mustră 
conştiinţa sa că cele gîndite, vorbite sau lucrate de el nu ar fi bune şi după 
voia lui Dumnezeu, îndată se căieşte, se umileşte, se mărturiseşte şi cere 
iertare lui Dumnezeu, Care ştie toate gîndurile, vorbele, faptele noastre şi 
Care va răsplăti fiecăruia după faptele lui (Iov 34, 11; Proverbe 24, 12; 
Romani 14, 10; II Corinteni 5, 10). Se vede în Pateric că era un bătrîn ce 
petrecea aproape de Rait şi, şezînd totdeauna în chilia lui, era treaz şi 
îngrijorat cu mintea. Avea capul plecat către pămînt şi, clătinîndu-1 mereu, 
îşi zicea cu suspin: „Oare ce va să fie?". Tăcînd puţin, zicea iar acelaşi 
cuvînt: „Oare ce va să fie?". Şi iarăşi, clătinînd cu capul, acelaşi cuvînt 
zicea şi, împreună cu acesta, lucra şi funia sa pentru coşniţe. Astfel a 
petrecut în toate zilele vieţii sale, în-grijîndu-se pentru ieşirea lui din viaţa 
aceasta (Pateric, cap. 19, Pentru pocăinţă, p. 143). 

Dar, fraţii mei, acestea vorbind aici, îmi vine a zice: Vai mie si celor 
asemenea mie, de cele ce se vor întîmpla! Căci eu, fraţilor, despre trezvie 
învăţînd şi scriind, toate cele împotrivă le fac, petrecînd în nesimţire, 
amorţire şi împietrire, fără grija sfîntă a mîntuirii ticălosului meu suflet. 
Mîntuitorul nostru Iisus Hristos ne învaţă în dumnezeiasca Evanghelie, 
zicînd: Privegheaţi şi vă rugaţi că nu ştiţi ziua, nici ceasul (Matei 24, 42). 
Iar în alt loc zice: De aceea şi voi fiţi gata, că în ceasul intra care nu gindiţi 
Fiul Omului va veni (Matei 24, 44). Iar eu, fraţilor, pe toate acestea uitîndu- 
le, ca un fără de simţire mă aflu şi ca un om ce nu va mai muri şi va trebui 
să dea seama de tot minutul vieţii sale; într-o astfel de negrijă şi ne-trezvie 
petrec. Deci vă rog pe toţi, care aveţi frica lui Dumnezeu şi cu grijă de a 
voastră mîntuire vă petreceţi viaţa pe acest pămînt, să mă ajutaţi cu sfintele 
voastre rugăciuni, ca măcar cîndva să mă trezesc şi eu, mai înainte de a 
pleca din cele de aici. 

Fraţilor şi părinţilor, 

Vedem cu ochii noştri pe cei care au terminat drumul vieţii că se duc 
de la noi, părăsind grijile veacului de acum şi mer-gînd spre veşnicia 
veacului viitor, unde fiecare va da seama de tot ce a lucrat, în puţina lui 
viaţă pe pămînt. O, de ne-ar ajuta Preamilostivul Dumnezeu şi Preacurata 
Sa Maică să nu uităm 

uşor despărţirea de cei iubiţi ai noştri, care cu durere se despart de trup şi 
cu cutremur se îngrijesc de starea cea înaintea lui Dumnezeu. Despre ziua 
cea mai de pe urmă a vieţii noastre dumnezeiescul Prooroc David, prin 
Duhul Sfînt, a zis: Pentru ce să mă tem în ziua cea rea? Apoi, arătînd 
pricina, zice: Cînd mă va înconjura fărădelegea vrăjmaşilor mei (Psalm 
48, 5). într-adevăr, la ieşirea din viaţa aceasta ne vor înconjura dracii şi 
fărădelegile noastre, iar de nu ne-am spovedit şi nu am făcut canonul în 
lumea aceasta prin pocăinţă adevărată, vom merge în munca veşnica, 
pentru negrija şi lenevirea noastră. 

Mîntuitorul spune: Fericite sînt slugile acelea pe care, venind, 
stăpînul le va afla priveghind (Luca 12, 37). Iar dacă noi dormim cu 
candelele stinse, ca fecioarele cele nebune şi vieţuim fără trezvie şi fără 
grijă de mîntuirea noastră, cine din oameni poate să ne spună ruşinea ce ne 
aşteaptă în ceasul morţii şi în ziua cea înfricoşată a judecăţii lui Dumnezeu? 
Zilele noastre, după dumnezeieştii Prooroci, se sting ca fumul şi trec ca 
umbra (Psalm 102, 15). iar noi nu ne trezim cît mai este vreme de 
îndreptare şi cît încă scînteia vieţii noastre nu s-a stins. 

Sînt însă în lume şi oameni veghetori care se îngrijesc de mîrituire, 
ducîndu-şi zilele vieţii în înfrînare, priveghere, rugăciune, umilinţă şi se 
roagă cu zdrobire şi pentru noi cei slabi şi nelucrători. Preabunul 
Dumnezeu, fiind preadrept şi preaîndurat, mîngîie sufletele lor cu mîngîieri 
duhovniceşti, după măsura cu care îl iubesc şi I se roagă cu umilinţă. La 
dînşii se împlineşte ceea ce s-a spus prin Duhul Sfînt: Doamne, cînd s-au 
înmulţit durerile mele în inima mea, mîngîierile Tale au veselit sufletul meu 
(Psalm 93, 19). Pe toţi cei ce au aceste sfinte mîngîieri din lucrare îi rog din 
inimă să nu mă uite şi pe mine cel fără simţire, ca să mă trezesc din 
amorţire. 

încheind aceste puţine cuvinte, să rugăm pe Preabunul Dumnezeu şi 
Preaînduratul nostru Mîntuitor să ne trimită a Sa milă şi îndurare tuturor 
celor ce vieţuim aici şi tuturor drept-credincioşilor care îşi petrec cu grijă 
viaţa. Să nu uităm dum-nezeieştile Sale cuvinte care totdeauna trebuie să ne 
îndemne la trezvie şi veghere, după cum scrie în Sfînta Evanghelie: Ca nu 
cumva, venind fără veste, să vă afle pe voi dormind. Iar ceea ce vă zic 
vouă, zic tuturor: Privegheaţi! (Marcu 13, 36-37). AMIN ! 



PREDICA 
MINŢII ŞI CURĂŢIA INIMII 



DESPRE PAZA 



„ Cine se poate lăuda că are inima 
curată? Sau cine cutează a zice că este 
curat de păcate?" 

(Proverbe 20, 9). 



Părinţilor şi fraţilor, 



Preabunul şi Preaînduratul Dumnezeu în dumnezeiasca Scriptură ne 
învaţă să ne păzim inima curată, zicînd: Pâ-zeşte-te să nu intre în inima 
ta gîndul nelegiuit.,. (Deuteronom 15, 9). La acest cuvînt al 
dumnezeieştii Scripturi, Marele Vasile a alcătuit o tîlcuire luminată spre fo- 
losul de obşte. De asemenea şi înţeleptul Solomon ne învaţă despre paza 
minţii şi străjuirea inimii, zicînd: Păzeşte-ţi inima mai mult decît orice, căci 
din ea ţîşneşte viaţa (Proverbe 4, 23). Care este pricina pentru care ne 
porunceşte Dumnezeu să ne păzim inima cu toată străjuirea? Dracii, de la 
inimă ne dau război prin gînduri şi pofte rele. Acest lucru îl arată dum- 
nezeiescul părinte Diadoh al Foticeei, zicînd: „Duhurile cele rele împrejurul 
mădularelor petrec, lucru pe care dracii nu vor niciodată să fie crezut de 
oameni, ca nu cumva ştiind aceasta sigur, să se înarmeze împotriva lor cu 
pomenirea lui Dumnezeu" (Filocalia, voi. 1, C. 33, p. 347). Tot aici se 
spune că trebuie să ne păzim inima, de vreme ce aceasta este centrul sim- 
ţirilor: „Că deşi simţirile noastre din afară se împart în cinci şi sînt 
deosebite, însă înăuntru, în inimă, sînt una şi cu chip de una" (loiăem, C. 
29), precum şi cercurile, privindu-se din afară de centru, sînt multe iar în 
centru sînt una. 

Mîntuitorul nostru Iisus Hristos fericeşte pe cei curaţi cu inima, 
zicînd: Fericiţi cei curaţi cu inima, că aceia vor vedea pe Dumnezeu 
(Matei 5,8). Este cu neputinţă să ne curăţim inima de nu ne vom curaţi mai 
întîi toate celelalte simţiri ale sufletului 

şi ale trupului nostru. Dacă o singură simţire sau o singură putere a 
sufletului se va întina, îndată întinăciunea ei se întinde şi aleargă la inimă, 
în ce chip se întinde şi aleargă linia fiecărui cerc de la centrul său cel din 
mijloc şi centrul dă fiinţă liniilor cercurilor ce ies dintru dînsul, tot astfel, 
întinîndu-se inima, îndată împărtăşeşte şi împarte întinăciunea şi la toate 
celelalte simţiri şi puteri ale sufletului. Acest lucru îl arată dumnezeiescul 
Părinte Grigorie al Tesalonicului în capitolul al treilea pentru rugăciune, 
zicînd: „Lucrarea minţii, alcătuită din gînduri şi din înţelegeri — după cei 
ce s-au îndeletnicit întru rugăciune şi mai ales cu cea de un singur gînd — 
se aşează în ei, curăţindu-i lesne. Iar puterea care o naşte pe aceasta — 
inima — nu se cură-ţeşte, de nu se curăţesc şi toate celelalte puteri ale 
sufletului. Căci sufletul are multe puteri şi se întinează cînd se face înăun- 
trul lui vreo răutate din oricare dintre acestea, împărtăşindu-se toate de la 
una, în virtutea unităţii sufletului" (Sfîntul Nicodim Aghioritul, Paza celor 
cinci simţuri, cap. 10, p. 255). 

Apoi Sfîntul Isaac Şirul ne învaţă că mintea lesne se curăţeşte, dar 
lesne se şi întinează. Iar inima cu anevoie se curăţeşte şi tot cu anevoie se 
întinează. El zice: „Alta este curăţirea minţii şi alta a inimii. Căci mintea 
este una din simţirile sufletului şi de va avea cineva purtare de grijă la 
citirea dumnezeieştilor Scripturi sau se va osteni puţin în postiri şi în 
privegheri, se va curaţi; dar precum degrab se curăţeşte, tot astfel de repede 
se şi întinează. Inima este ceea ce cuprinde şi ţine simţirile dinăuntru şi 
aceasta este rădăcina. Dacă rădăcina este sfîntă şi ramurile sînt sfinte, adică 
dacă se va curaţi inima, atunci toate simţirile se curăţesc. Curăţindu-se de 
lucrurile cele mici, nu se mai întinează curăţia ei" (Cuv. 53). Iată cît este de 
nevoie să ne păzim inima ca să nu se întineze cu gîndurile rele şi cu poftele 
vătămătoare de suflet, care năvălesc fie prin simţurile din afară, fie prin 
gîndurile dinăuntru. 

Vorbind despre paza minţii şi a inimii, în vederea curăţiei lor, să 
arătăm care sînt mijloacele şi armele duhovniceşti pe care trebuie să le 
folosim în acest scop. După Sfîntul Isihie Sinaitul, primul mijloc de a ne 
păzi inima este trezvia minţii prin „fixarea stăruitoare a gîndului în poarta 
inimii, ca să privească gîndurile viclene care vin şi să asculte ce zic şi ce 
fac ele şi care este chipul făurit si înălţat de diavoli, care încearcă să 
amăgească mintea prin năluciri" (Filocalia, voi. 4, C. 6, p. 43). Sfîntul 
Serafim de Sarov, arătînd că de la paza minţii se naşte curăţia inimii zice: 
„De la paza de totdeauna a inimii se naşte curăţia ei în care se vede 
Domnul, după cum ne încredinţează 



PREDICI D UHO VNICEŞTI 157 

Adevărul cel veşnic, zicînd: Fericiţi cei curaţi cu inima, că aceia vor vedea 
pe Dumnezeu (Matei 5, 8; Sbornicul, 2, p. 174). 

Nu ajunge să ne păzim mintea şi să o curăţim numai prin trezvia şi 
paza minţii, de nu vom chema cu smerenie şi din inimă numele Domnului 
nostru Iisus Hristos, căci ştim din dumnezeiasca Scriptură că tară El nu 
putem face nimic (loan 15, 5). Sfinta Singlitichia, arătînd că tămîia 
rugăciunii celei de gînd păzeşte inima de gîndurile cele întinate şi de 
patimi, zice: „Trebuie să ne curăţim inima neîncetat şi să căutăm ca nu 
cumva să intre pe furiş înăuntru, în cămările sufletului, din gîndurile cele 
de suflet stricătoare. De asemenea, trebuie să tă-mîiem cu dumnezeiasca 
tămîie a rugăciunii. Căci precum vietăţile veninoase se gonesc prin 
doctoriile cele mai iuţi, aşa şi rugăciunea cu postul gonesc gîndul cel 
întinat" (Vezi Viaţa sfintei). 

îndată ce vom vedea că se înmulţesc cugetele viclene şi pătimaşe în 
mintea şi inima noastră, să aruncăm în mijlocul lor numele Domnului 
nostru Iisus Hristos şi îndată se vor împrăştia ca fumul în aer, după cum şi 
experienţa ne învaţă. „Căci, după cum fără corabie nu este cu putinţă a 
trece marea, tot astfel, fără chemarea numelui lui Iisus Hristos nu este cu 
putinţă a izgoni din inimă şi din minte momeala gîndului rău" (Filocalia, 
voi. 4, Sfîntul Isihie Sinaitul, a 2-a sută, p. 76). „După cum soarele este cu 
neputinţă a străluci fără lumină, tot astfel, cu neputinţă este a ne curaţi 
inima de întinăciunea cugetelor pierzătoare, fără chemarea deasă a numelui 
Domnului nostru Iisus Hristos" (Ibidem, C. 68, p. 84). Apoi zice: „Cel ce 
îşi păzeşte curăţia inimii cu toată sîrguinţa, va avea ca învăţător pe Legiui- 
torul Hristos, Care îi şopteşte tainic voia Sa şi aşa se va împlini cu el 
Scriptura care zice: Auzi-voi ce va grăi intru mine Domnul Dumnezeu 
(Psalm 84, 8). 

Acelaşi Sfînt Isihie Sinaitul, scriind despre curăţia inimii, spune: 
„Precum nu este cu putinţă să se vadă Marea Roşie pe cer în mijlocul 
stelelor şi precum nu poate omul să umble pe pă-mînt fără a respira aerul 
acesta, tot astfel, nu este cu putinţă să ne curăţim inima de gînduri pătimaşe 
şi să izgonim pe vrăjmaşii cei nevăzuţi, fără chemarea deasă a lui Iisus 
Hristos" (Ibidem, suta 1-a, C. 28, p. 48). Dumnezeiescul Părinte loan Gură 
de Aur, arătînd că numai prin rugăciunea cu smerenie către Dumnezeu 
inima noastră se curăţă de patimi şi de orice primejdie sufletească, zice: 
„Nimic nu curăţă inima noastră ca rugăciunea cu zdrobire de inimă, cînd 
vom alerga cu gîndul la Doctorul sufletelor. Căci inima noastră, bolnavă cu 
păcatul, numai El o poate vindeca, El Care a zidit inimile şi cunoaşte toate 
lucrurile 

noastre. Cînd El ne va întări inima, nimeni nu o va mai putea tulbura" 
(Sbornic, 2, p. 114). 

Dumnezeiescul Părinte Efrem Şirul, arătînd că inima noas-tră atîta 
vreme cit va avea pomenirea lui Dumnezeu se va face izvor de viaţă, iar 
dacă se va depărta de pomenirea şi chemarea în ajutor a lui Dumnezeu, 
ajunge să se facă izvor al morţii, pentru că atunci ies din ea numai cele rele 
— după cuvîntului Domnului — zice astfel: „Atît timp cît inima noastră va 
petrece în rugăciune şi în fapte bune, ea este izvor de viaţă. însă îndată ce 
se va îndepărta de Dumnezeu şi va lucra fărădelegea, va deveni izvor al 
morţii" (Sbornic, 2, p. 118). „Cerul este mic pentru palma Lui, iar inima 
este sălaşul Lui"... (Ibidem). „Sufletul e Templul Lui, iar inima este altarul 
cel sfînt al Lui, pe care s? aduc jertfele cele de laudă şi de slavoslovie. Iar 
mintea care stă şi slujeşte cele sfinte este preot"... (Ibidem). „La vii, la 
grădinile de măslini şi la ogoarele însămînţate pui paznici. Iar moştenirea 
lui Dumnezeu o laşi fără pază. Avuţia cea vremelnică o păzeşti cu tărie şi 
băgare de seamă, iar sufletul, moştenirea lui Dumnezeu cea mai scumpă 
decît toată lumea, o laşi să se răpească şi să se jefuiască de draci" (Ibidem, 
p. 119). 

Cuviosul Teofan Zăvorîtul zice: „Dacă lucrarea lăuntrică după 
Dumnezeu nu îi va ajuta omului, apoi în zadar se osteneşte în cele din 
afară. Lucrarea cea dinăuntru cu îndurerarea inimii naşte smerenia, iar 
smerenia face pe om sălaş al lui Dumnezeu" (Sbornic, 2, p. 147). Sfîntul 
Varsanufîe, arătînd că Dumnezeu nu cere numai paza trupului în vremea 
rugăciunii, ci mai mult vegherea şi rugăciunea din inimă, zice: „De stai, de 
şezi, de stai şi culcat, să vegheze inima ta în slujba lui Dumnezeu" (Ibidem, 
p. 173), iar Cuviosul Teofan zice: „Cine îşi păzeşte inima de patimi, acela 
în fiecare clipă îl vede pe Domnul. Cine în fiecare clipă îşi supraveghează 
sufletul, inima aceluia se va veseli de descoperiri. Cine îşi concentrează 
privirea minţii înăuntrul său, acela vede în sine zorile cele duhovniceşti. 
Cine urăşte orice risipire a minţii sale, acela vede pe Stăpînul înăuntrul 
inimii sale" (Sbornic, 2, p. 154). 

Acelaşi cuvios, fiind întrebat care este semnul începerii sălăşluirii 
curăţiei în inimă, a răspuns: „Cînd se va învrednici cineva de darul 
lacrimilor, care să curgă neîncetat din ochii lui fără nici o silă" (Ibidem, p. 
156). Şi apoi adaugă, zicînd: „Vieţuirea minţii e o lucrare a inimii 
concentrată neîncetat, cu gînd grijuliu cum să placă lui Dumnezeu, Care 
este pretutindeni de faţă şi pe toate le vede în simţirile noastre. De 
asemenea, este rugăciunea neîncetată a inimii şi păzirea ei de patimile 
ascunse, 

ca să nu se găsească nimic pătimaş în latura sa ascunsă şi duhovnicească. 
Toate acestea sînt lucrările inimii, de aceea se şi numesc vieţuiri ale minţii" 
(Sbornic, 2, p. 165). Ca o pecete despre cele zise pînă aici, despre paza 
minţii şi curăţia inimii, este cuvîntul marelui trezvitor din Sinai, Isihie, care 
zice : „Dacă înăuntrul inimii sale omul nu va face voia lui Dumnezeu şi nu 
va păzi poruncile Lui. atunci nici în afara nu va putea face acest lucru" 
(Filocalia, voi. 4, C. 71, p. 85). în cele de pînă aici s-a arătat, cu dovezi de 
la mai mulţi din Sfinţii Părinţi, că atît paza inimii, cît şi curăţirea de patimi, 
nu se poate face pe altă cale decît prin trezvia minţii unită cu chemarea 
deasă a numelui Domnului nostru Iisus Hristos. 

Fiindcă în această predică s-a vorbit despre un lucru mare şi cu 
anevoie de cîştigat în viaţă, adică despre curăţirea inimii de patimile care o 
întinează din afară şi dinăuntru, m-am gîndit să mai adaug încă ceva în 
această privinţă. Oare pentru care pricină Domnul Dumnezeul şi 
Mîntuitorul nostru Iisus Hristos pe desfrînate, pe vameşi şi pe tîlhari i-a 
miluit şi i-a mîntuit, iar pe cărturari, pe farisei şi pe legiuitori de atîtea ori i- 
a mustrat atît de aspru? Iată pentru ce: Cel ce îi mustra era însuşi Dumnezeu 
Care cercetează inimile şi rărunchii oamenilor (Matei 9. 2-5). Ca un 
Dumnezeu cunoscător al tainelor inimilor omeneşti (Evrei 4, 12; I Corinteni 
14, 24), la vameşi, la tîlhari şi la desfrînate vedea că au păcate grele. Vedea 
însă în inima lor şi căinţa şi durerea pentru cele ce au greşit şi, totodată, cu- 
noştea gîndul lor de a se întoarce cu toată inima de la păcat şi dorinţa de a 
veni la El. 

Să vedem ce fel de păcate aveau cei miluiţi şi primiţi de Mîntuitorul 
nostru. La vameşi, nedreptăţi; la tîlhari, prădăciuni, iar la femeia desfrînată, 
păcate trupeşti. La cărturari însă, la-farisei şi la legiuitori, văzătorul inimilor 
vedea alte păcate mult mai grele, pe care le mustra pe faţă, fiindcă nu vedea 
la ei nici un fel de căinţă sau semn de îndreptare. Care erau păcatele fa- 
riseilor şi ale cărturarilor ? Oare desfrîul, lăcomia, pîntecelui, beţia, tâlhăria 
sau nedreptatea vameşilor? Poate nici de acestea nu erau lipsiţi. însă 
Mîntuitorul nu-i mustra pentru acestea, căci dacă acestea ar fi fost cele mai 
grele păcate ale lor, Domnul ar fi zis: „Vai vouă, fariseilor desfrînaţi şi 
beţivi" sau altele de acest fel. Dar El nu a zis astfel, ci: Vai vouă, 
cărturarilor şi fariseilor făţarnici, că voi curăţiţi partea din afară a 
paharului şi a blidului, iar înăuntru sînt pline de răpire şi de lăcomie (Matei 
23, 25). Altădată le-a zis că sînt ca nişte morminte văruite pe dinafară, iar 
înăuntru sînt plini de toată necuraţia, de făţărni- 

cie şi fărădelege (Matei 23, 27-30), apoi că sînt plini de răpire şi viclenie 
(Luca 11, 39). Altă dată le zice „nebuni şi orbi" (Luca 

11, 41; Matei 23, 17-19). Alteori îi mustră pentru mîndrie şi slavă deşartă 
şi pentru că le place a se plimba cu haine lungi şi să stea pe scaunele 
cele mai de sus în sinagogi (Marcu 

12, 38-39). 

Din toate acestea se vede. fraţii mei. că Mîntuitorul vedea în inima lor 
mîndrie. trufie, zavistie, viclenie şi făţărnicie. Aceste fapte rele ce le vedea 
Mîntuitorul la ei, de multe ori le vădeşte şi, mustrîndu-i, îi ameninţă cu 
gheena (Matei 23, 33). Dar ce fel de patimi sînt acestea pe care Mîntuitorul 
le vădeşte şi le mustră la cărturari, faris2i şi legiuitori? Sînt patimi sufle- 
teşti, care înaintea lui Dumnezeu sînt mult mai grele şi mai urîte decît 
patimile trupeşti pe care le aveau vameşii, tîlharii şi desfrînatele, care au 
fost miluiţi de Domnul (Filocalia, voi. 4, Sfîntul loan Damaschin, p. 188- 
195). Mîntuitorul a miluit pe cei păcătoşi, căci pentru aceasta a venit în 
lume (Matei 9, 13), dar pe care păcătoşi? Pe cei ce şi-au cunoscut păcatele, 
s-au mărturisit înaintea Lui cu durere de inimă şi cu multe lacrimi au plîns 
pentru ele (Matei 26, 75). Iar pe cărturarii şi fariseii care erau plini de 
mîndrie, de zavistie, de nedreptate, de viclenie şi de ură şi care nu numai că 
nu şi-au cunoscut răutăţile lor, ci în tot chipul căutau să-L piardă, i-a 
mustrat şi i-a vădit (Matei 23, 23-30). 

Părinţilor şi fraţilor. 

Să luăm aminte la noi şi la trăirea noastră de aici. Să avem grijă să ne 
cunoaştem pe noi şi patimile cele ascunse care ne robesc, mai ales patimile 
sufleteşti de care s-a amintit mai sus. Să nu creadă cineva că dacă cu trupul 
nu a căzut în vreun păcat trupesc este curat înaintea lui Dumnezeu, căci 
numai dacă a privit cu poftă la vreo femeie este preadesfrînat (Matei 5, 28) 
şi numai dacă va urî pe fraţii săi, va fi socotit ca un ucigaş de oameni (I 
loan 3, 15). Legea veche a fost ca o coasă care a tăiat păcatul numai la 
suprafaţă, ca cel ce taie iarba dar rădăcina ei o lasă în pămînt. Mîntuitorul 
Hristos n-a venit în lume să strice legea, ci ca să o desăvîrşească. In Legea 
veche zice: Să nu ucizi (Ieşirea 20, 13), iar în cea nouă zice: Cel ce urăşte 
pe 

fratele său este ucigaş de om (loan 3, 15). Acolo zice : Să nu desfrînezi 
(Ieşirea 20, 14), iar aici nici să nu te uiţi cu poftă la femeie (Matei 5, 28). 

Dacă am avea toate faptele bune, şi cele sufleteşti şi cele trupeşti, iar 
de nu vom avea smerenie şi dragoste, aceasta este urîciune înaintea lui 
Dumnezeu, după cuvîntul: Necurat este înaintea Domnului tot cel înalt cu 
inima (Proverbe 16, 6). Aşadar, în zadar ne vom îngriji de curăţia cea 
trupească şi de toate faptele bune trupeşti, dacă inima nu o vom curaţi de 
mîndrie, de ură, de viclenie, de necredinţă şi făţărnicie. Dacă nu ne vom sili 
să cerem ajutorul Preabunului Dumnezeu spre a ne curaţi inimile de 
patimile sufleteşti, ne vom făli numai cu frunzele faptelor bune, adică: 
postul, înfrînarea, fecioria, privegherea, metaniile, dar nu ne vom agonisi 
roadele Duhului, care sint: dragostea, bucuria, pacea, îndelunga răbdare, 
bunătatea, facerea de bine, credinţa, blîndeţea, înfrînarea, curăţia şi 
celelalte (Ga-lateni 5, 22-23). Iar la urmă ca smochinul cel neroditor vom fi 
blestemaţi (Matei 21, 19) de Dumnezeu, Care ne cere inima, zi-cîndu-ne: 
Dă-mi, fiule, inima ta (Proverbe 23, 25). AMIN ! 




PREDICA 

DESPRE DATORIA MONAHULUI DE A ÎNVAŢĂ 

ŞI PRACTICA RUGĂCIUNEA LUI IISUS 

IN VIAŢA DE OBŞTE 



m Rugati-vă neîncetat!" (I Tesaloni-ceni 
5, 17). 



Părinţilor şi fraţilor, 



Deoarece am fost întrebat în mai multe rînduri, de unii fraţi şi 
monahi, în ce măsură rugăciunea minţii este obligatorie 
monahilor ce trăiesc în mănăstirile cu viaţă de obşte şi sînt în 
diferite ascultări, în cele ce urmează — pe cît îmi va ajuta mila şi 
îndurarea Preabunului nostru Mîntuitor şi rugăciunile Preasfmtei Sala 
Maici — voi încerca să răspund măcar pe scurt acestei întrebări. 

Fraţii mei, dacă după mărturia Sfmtului Duh: Frica Domnului 
este început al înţelepciunii (Proverbe 1, 7), şi dacă după mărturia 
dumnezeiescului Părinte Isaac Şirul: „Frica Domnului este început a 
toată fapta bună" (Cuv. 1), atunci, după cum la toată fapta bună 
început se face frica de Dumnezeu, tot astfel şi la maica tuturor 
faptelor bune, care este sfinţita rugăciune (Scara, Cuv. 28), început 
bun şi temelie tare este, de asemenea, frica de Dumnezeu. Precum din 
credinţă se naşte frica de Dumnezeu (Filocalia, voi. 2, Sfîntul Maxim 
Mărturisitorul), tot astfel, din frica de Dumnezeu se naşte înfrînarea 
de la patimi şi trez-via atenţiei, prin care orice om se abate de la rău 
(Proverbe 15,29). 

Cel care are frică de Dumnezeu urmează în trezvie şi luare 
aminte pe marele Prooroc David, care zice: De-a pururea vedeam pe 
Dumnezeu înaintea mea, că de-a dreapta mea este ca să nu mă clatin 
(Psalm 15, 8). Cel ce are frica de Dumnezeu şi pomenirea Lui 
totdeauna în minte, unul ca acela neîncetat se şi 

roagă. Dacă rugăciunea minţii nu ar fi obligatorie tuturor şi în toată 
vremea, atunci Duhul Sfînt nu ne-ar fi învăţat, prin gura dumnezeiescului 
Prooroc David, astfel: Bine voi cuvînta pe Domnul în toată vremea (Psalm 
33, 1; 102, 1-2). De asemenea, nici dumnezeiescul Apostol Pavel — gura 
lui Hristos — nu ne-ar fi poruncit: Neîncetat rugati-vă! (I Tesaloniceni 5, 
17). 

Din aceste mărturii ale Sfintei Scripturi înţelegem că sîn-tem datori să 
ne rugăm oricînd şi oriunde ne-am afla. Dar acest lucru nu-1 vom putea 
împlini dacă nu vom avea totdeauna frica de Dumnezeu şi prezenţa Lui în 
mintea noastră. Poate vor întreba unii: „Cum putem să ne rugăm pururea şi 
să avem lauda Lui în gura noastră în toată vremea (Psalm 33, 11) dacă 
avem atîtea treburi şi grijii, trebuind să ne concentrăm mintea la ce vorbim 
cu alţii, la cele pe care le lucrăm sau îi învăţăm pe alţii să le lucreze, spre a 
dobîndi cele necesare pentru viaţa cea de toate zilele? Cum putem să ne 
rugăm neîncetat cînd sîntem ocupaţi cu ascultări atît de grele şi diferite în 
sfînta mănăstire?". 

într-adevăr, unii dintre noi ar putea avea această nedumerire despre 
rugăciunea neîncetată, dacă Preabunul Dumnezeu ne-ar fi dat numai o 
singură gură şi un singur cuvînt. Dar Cel ce toate cu negrăită înţelepciune 
le-a făcut, Acela din început ne-a înzestrat cu îndoit cuvînt şi îndoită gură 
spre a putea împlini cele ce prin Duhul Sfînt avea să le ceară de la noi. Iată 
ce zice Sfîntul Vasile în această privinţă, arătînd despre gura cea tainică a 
sufletului nostru şi despre rugăciunea minţii: ..S-ar părea că nu este cu 
putinţă ceea ca spune proorocul. In ce chip lauda lui Dumnezeu poate fi 
întotdeauna în gurile oamenilor? Căci atunci cînd omul se află într-o 
convorbire obişnuită asupra vieţii, el nu are în gură lauda lui Dumnezeu. 
Cînd doarme, cînd tace, cînd mănîncă şi bea., cum poate gura lui să săvîr- 
şească lauda? La aceasta răspundem că este o gură de taină a omului 
dinăuntru, prin mijlocirea căreia omul devine părtaş cu-vîntului dătător de 
viaţă al lui Dumnezeu, Care este plinea cea vie ce S-a pogorît din cer. 
Despre această gură spune proorocul: Gura mea am deschis şi am tras duh 
(Psalm 118, 131). Domnul ne cheamă să deschidem tocmai această gură 
pentru ca să primim hrana adevărată, zicînd: Deschide gura ta şi o voi 
umple pe ea (Psalm 80, 90). Cîteodată, gîndul despre Dumnezeu, însemnat 
şi întipărit în cugetul sufletului, se poate numi laudă care petrece 
întotdeauna în suflet, fiind de la Dumnezeu. Cel stăruitor poate săvîrşi, 
după cuvîntul Apostolului, toate întru slava lui Dumnezeu (I Corinteni 10, 
31; Coloseni 3, 17), căci orice faptă, orice cuvînt şi orice lucrare mintală are 
putere de 

laudă. Dreptul, fie că mănîncă, fie că bea sau altceva de face, toate întru 
slava lui Dumnezeu le face, iar inima lui veghează chiar atunci cînd 
doarme" (Sbornic, despre rugăciunea lui Iisus, Mănăstirea Valaam, 1936, 
p. 343). 

Aşadar, după cum vedem din mărturia Marelui Vasile, noi avem pe 
lingă gura cea trupească şi o gură de ghid, prin care putem face o lucrare de 
laudă în chip gîndit, în omul nostru dinăuntru. Sfîntul Macarie cel Mare, 
arătînd despre datoria ce o avem de a ne ruga neîncetat, zice; „Creştinul 
trebuie să aibă întotdeauna amintirea lui Dumnezeu, căci scris este: Să 
iubeşti pe Domnul Dumnezeul tău din toată inima ta (Deuteronomul 6, 5; 
Matei 22, 34). Adevăratul rugător, spune Sfîntul Macarie, trebuie să-L 
iubească pe Domnul nu numai atunci cînd intră în biserică, ci şi atunci cînd 
umblă, cînd stă de vorbă, cînd mănîncă şi bea şi să aibă aducere aminte de 
Dumnezeu şi dragoste, căci s-a zis: Unde este comoara voastră, acolo va fi 
şi inima voastră (Matei 6, 21). 

Din aceste mărturii ale Sfinţilor Vasile cel Mare şi Macarie reiese că 
sîntem datori să lăudăm pe Dumnezeu în mintea şi inima noastră în toată 
vremea şi locul, acest lucru fiind cu putinţă deoarece, după cum s-a arătat, 
orice gîndire şi lucrare duhovnicească a minţii, orice faptă bună, orice 
cuvînt bun, au putere de laudă şi se socotesc ca o rugăciune înaintea lui 
Dumnezeu. Sfîntul Jsaac Şirul, arătînd că orice gîndire în frica de 
Dumnezeu, orice cugetare duhovnicească, orice grijă a minţii pentru 
mîntuire şi orice ascultare face călugărul cu răbdare, smerenie şi dragoste, 
spre folosul fraţilor şi spre slava lui Dumnezeu, este de fapt o rugăciune şi 
zice: „Se cuvine să cunoaştem, fraţilor, că orice vorbire ce se face în taină 
şi toată grija minţii pentru Dumnezeu şi toată cugetarea celor duhovniceşti, 
în rugăciune se preface, ori cuvinte citite de ai spune, ori glasuri ale gurii 
spre doxologia lui Dumnezeu, ori grija de mîntuire în Domnul, ori 
închinăciuni ale trupului, ori cîntare de psalmi prin cuvîntare de stihuri şi 
altele de acest fel. prin care se face învăţătura rugăciunii curate şi din care 
se naşte dragostea lui Dumnezeu" (Sfîntul Isaac Şirul. Cuv. 35. p. 188, 
Mănăstirea Neamţ, 1819). 

Iubiţii mei fraţi. 

Cei care vă nevoiţi în muceniceasca ascultare a vieţii de obşte (Scara, 
Cuv. 4), de cîte ori vă osteniţi cu răbdare în supunere, de cîte ori vă 
înfrînati cu măsură de la mîncare, băutură 

şi somn, de cîte ori răbdaţi ocara cu bărbăţie de cuget, de cîte ori petreceţi, 
citind Sfintele Scripturi, meditînd la patimile cele înfricoşate şi mîntuitoare 
ale Domnului Dumnezeului şi Mîntuito-rului nostru Iisus Hristos, la moarte, 
la gheenă, la Judecata de apoi, sau la împărăţia cerurilor; de cîte ori vă aflaţi 
în Sfînta Biserică, ascultînd şi urmărind cu atenţie şi evlavie înţelesul 
duhovnicesc al sfintelor slujbe, gîndind la puterea tainică a celor ce se cîntă 
şi se citesc acolo, de cîte ori cîntaţi şi citiţi singuri cu bună înţelegere în 
chiliile şi inimile voastre şi vă osteniţi cu îndelungă durere pentru 
împlinirea faptelor bune; de cîte ori vă dogoriţi de arşiţa soarelui de vară şi 
răbdaţi cu multă sudoare în osteneala sfintei ascultări, pentru dragostea lui 
Dumnezeu şi folosul aproapelui, de cîte ori vă aflaţi în chilie, fâcîndu-vă 
canonul de metanii şi de închinăciuni cu rugăciunea în minte, sau citind 
Vieţile Sfinţilor şi învăţăturile Sfinţilor Părinţi, spre a vă folosi de ele; de 
cîte ori răbdaţi căldura focului din bucătărie şi brutărie, cu grija de a face 
mîncare spre a hrăni părinţii, fraţii şi străinii; de cîte ori vă aflaţi, stînd cu 
răbdare, la osteneala privegherilor de toată noaptea în biserică sau la chilie, 
de cîte ori vă aflaţi în vreo lucrare sfîntă a minţii şi în împlinirea cu lucrul a 
oricărei fapte bune făcută după sfatul celor ce vă povăţuiesc şi poartă grijă 
de mîntuirea sufletelor voastre, de cîte ori vă aflaţi slujind cu dragoste şi cu 
smerenie fraţilor la che-lărie, la grădină, la croitorie, la biserică şi la oricare 
altă slujbă spre folosul de obşte al părinţilor şi fraţilor, dacă veţi face aceste 
osteneli cu privirea minţii spre Dumnezeu şi spre slava Lui vă veţi osteni, 
vă aflaţi într-o rugăciune neîncetată înaintea lui Dumnezeu. Aceasta 
deoarece, după cum aţi văzut mai sus, orice faptă bună, oricare gîndire sau 
vorbire duhovnicească sînt ca o laudă înaintea lui Dumnezeu. 

Poate însă veţi zice că aceste slujbe şi ascultări nu pot să alcătuiască o 
rugăciune înaltă şi fără răspîndire. într-adevăr, aşa este, dar nu se cere celor 
din ascultare acest lucru. în această privinţă Sfîntul Ioan Scărarul, arătînd că 
diavolul îndeamnă pe cei neiscusiţi din vieţile de obşte să rîvnească, mai 
înainte da vreme şi mai înainte ele a avea vîrsta duhovnicească cuvenită, la 
mari lucrări duhovniceşti şi la rugăciunea contemplativă şi duhovnicească, 
zice: „Deschide mintea ascultătorilor neiscusiţi şi vei afla acolo un gînd 
rătăcit: dorinţă de liniştire peste măsură, de rugăciune nerisipită, de lipsă 
desăvîrşită de slavă deşartă, de neîncetată pomenire a morţii, de umilinţă 
necontenită, de ne-mînierea cea desăvîrşită, de tăcere adîncă, de curăţie 
covîrşi-toare. Lipsindu-le aceste virtuţi, după o anumită rînduială a lui 

Dumnezeu, ei. fără socoteală, sar peste treptele ce le sînt puse înainte, fiind 
amăgiţi de vrăjmaşul care îi îndeamnă să caute aceste lucruri desăvîrşite 
înainte de vreme, cu scopul de a nu îe putea căpăta nici la vreme, neavînd 
răbdare (Scara, Cuv. 4, C. 118). Sfîntul Teofan Zăvorîtul zice: „Cel 
îndrăzneţ şi încrezător în sine însuşi vrea să ajungă repede la rugăciunea 
contemplativă" (Sbornic, voi. 1, p. 318). 

Aşadar, părinţilor şi fraţilor, nu se cuvine sa ne avîntăm, mai înainte 
de vreme, spre o sporire desăvîrşită în rugăciunea înaltă, de care, după 
Sfîntul Isaac Şirul, „abia se învredniceşte unul din zece mii" (Cuv. 32, p. 
166). Nouă, celor pătimaşi şi neputincioşi, ne este destul să vedem măcar 
urma liniştii mintale, adică rugăciunea minţii lucrătoare, prin care se alungă 
din inimă atacurile vrăjmaşe şi gîndurile rele. în aceasta constă toată 
lucrarea noilor începători şi a pătimaşilor monahi, prin care, dacă vrea 
Dumnezeu, se poate ajunge şi la rugăciunea înaltă, contemplativă şi 
duhovnicească, căci, după dumnezeiescul Părinte Maxim Mărturisitorul, 
„două sînt stările cele mai înalte ale rugăciunii curate. De una au parte cei 
ce se îndeletnicesc cu făptuirea, de alta, cei ce se îndeletnicesc cu 
contemplaţia. Cea dinţii se naşte în suflet din frica de Dumnezeu şi 
nădejdea cea bună. Cea de-a doua din dragostea dumnezeiască şi din 
curăţia deplină" (Filocalia, voi. 2, cap. pentru dragoste). 

Sfîntul Maxim Mărturisitorul, şi pe starea întîi a rugăciunii, care ţine 
de lucrarea faptelor bune, o numeşte „înaltă". Deci nu se cuvine nouă celor 
pătimaşi şi slabi să ne deznădăjduim, socotind că puţini sînt cei care se 
învrednicesc de rugăciunea contemplativă, căci la Dumnezeu nu este 
nedreptate ci, dimpotrivă. Să nu ne lenevim, ci să mergem pe calea ce duce 
către această rugăciune sfinţită, adică pe calea rugăciunii lucrătoare, 
săvîrşită cu mintea. 

Nu mai puţin adevărat este şi faptul că unii din sfinţi au dobîndit 
rugăciunea contemplativă chiar în viaţa de obşte, aşa cum au fost Sfîntul 
Calist, patriarhul Constantinopolului, care a deprins rugăciunea cea mai 
înaltă, făcînd ascultare la bucătărie într-o lavră din Sfîntul Munte Athos, 
Sfîntul Eufrosin bucătarul şi alţii de care nu mai pomenim. 

Dacă ne vom lenevi să mvă\ăm rugăciunea minţii, dînd vina pe 
ascultare, ne va mustra pilda acestor Sfinţi Părinţi, precum şi Sfîntul 
Grigorie Sînaitul, care zice că nici pustia, nici singurătatea nu sînt atit de 
folositoare în vremea deprinderii rugăciunii minţii, ca o ascultare 
înţeleaptă (Filocalia, voi. 7, Capete foarte folositoare în acrostih, C. 18, p. 
96). Iată deci că „cei ce 



PREDICI DUHOVNICEŞTI 167 

se nevoiesc în supunere şi ascultare, în viaţa de obşte, mai repede biruiesc 
patimile, căci, prin răbdare şi tăierea voii lor, Io* vesc deodată patimile în 
piept şi în cap şi, prin lovituri repetate, ajung repede să le omoare 
desăvîrşit. Pe cînd în singurătate, lupta este numai cu gîndul, care este tot 
aşa de slabă în lucrarea ei ca lovitură pricinuită de atingerea unei muşte. De 
aceea, omorîrea patimilor în singurătate se prelungeşte mai mult timp Şi 
aproape întotdeauna ea nu este propriu-zis o omorîre, ci o amorţire pe un 
anumit timp, pînă cînd nevoitorul se va întîlni cu obiectele (cauzele) 
patimilor. în acest caz, patimile ca fulgerul se aprind şi de nu se va trezi 
cineva cu mare putere, cu rugăciune şi cu post foarte aspru, nu rămîne 
nevătămat. Iată de ce Sfinţii Părinţi, fiind încercaţi în viaţa duhovnicească, 
poruncesc să biruim patimile prin lupta cu ele în viaţa de obşte şi numai 
după aceea să ne „însingurăm", cum ne sfătuieşte şi Sfîntul Teofan 
Zăvorîtul (Sbornic, voi. 1, p. 233). 

Dar nu numai trăind în mănăstiri cu viaţă de obşte, ci chiar şi în lume 
fiind, unii dintre sfinţi s-au desăvîrşit în rugăciunea minţii cea mai înaltă, 
trăind în mijlocul celor mai mari oraşe. Astfel a fost Sfîntul Simeon Noul 
Teolog, avînd slujba de administrator în oraşul împărătesc Constantinopol, 
precum şi Sfîntul Fotie, patriarhul Constantinopolului, care a fost ridicat la 
rangul de patriarh dintre senatori şi care, nefiind monah, a învăţat lucrarea 
minţii pe cînd se afla în locul său înalt şi a sporit în această sfîntă rugăciune 
în aşa măsură, încît, după cuvîntul Sfîntului Simeon al Tesalonicuiui, faţa 
lui era luminată de darul Prea Sfîntului Duh ca la un al doilea Moise. El a 
scris apoi o carte foarte însemnată despre această sfîntă rugăciune a minţii. 
Acest sfînt, Simeon al Tesalonicuiui, arată, de asemenea, că Sfîntul Ioan 
Gură de Aur precum şi Sfinţii Ignatie şi Calist, pe cînd erau patriarhi în 
Constantinopol, s-au desăvîrşit în această sfîntă rugăciune a minţii şi au 
scris cărţi minunate despre această lucrare lăuntrică. Din aceste motive, 
Sfîntul Simeon al Tesalonicuiui sfătuieşte pe arhierei, pe preoţi, pe monahi 
şi pe creştinii din lume să rostească această rugăciune în orice vreme şi în 
orice loc ar fi şi să o ţină ca pe răsuflarea lor, deoarece nu este o armă mai 
tare nici pe pămînt şi nici în cer, decît numele lui Iisus Hristos. 

Unii dintre Sfinţii Părinţi dau reguli celor ce au intrat în monahism ca, 
odată cu înfăptuirea poruncilor lui Hristos, să săvîrşească o îndelungată 
cîntare de psalmi, de canoane şi de tropare. Alţii, învăţînd cea mai subtilă 
lucrare duhovnicească a minţii, socotesc că pentru noii începători nu este 
de ajuns să pe- 

treacă numai în îndeletnicire trupească, ci recomandă, odată cu împlinirea 
poruncilor lui Dumnezeu, citirea măsurată şi stabilesc în locul 
îndelungatelor cântări de psalmi şi canoane, facerea rugăciunii minţii, 
atrăgînd totodată atenţia că, dacă Duhul Sfînt îi va cerceta prin lucrarea 
rugăciunii inimii, atunci, fără nici o îndoială să lase pravila cea de afară, 
căci rugăciunea lăuntrică o înlocuieşte cu mult mai mare spor. In sfirşit, 
alţii dintre Sfinţii Părinţi, avînd o mare experienţă şi cunoştinţă a vieţilor şi 
scrierilor sfinţilor, dar mai ales fiind luminaţi prin lucrarea şi înţelepciunea 
Sfîntului Duh, statornicesc pentru noii începători învăţătura rugăciunii 
minţii, în general, iar în parte, împărţind-o în două: lucrătoare şi văzătoare 
(contemplativă). Aceşti Părinţi ne sfătuiesc să avem toată grija pentru 
lucrarea rugăciunii minţii, dînd cîntării puţină vreme numai în ceasurile de 
plictiseală şi oboseală, căci, arată ei, slujbele bisericeşti şi cîntările sînt lă- 
sate tuturor creştinilor în general, însă nu şi pentru cei ce vor să se 
liniştească, petrecînd în tăcere. De altfel, şi pe calea îndelungatelor cîntări 
de psalmi şi prin citirea canoanelor şi a troparelor, putem ajunge ia sporire, 
dar cu multă încetineală şi osteneală (Paisie, Stareţul Mănăstirii Neamţu, 
de S. Cetfericov, 1943. învăţătura Stareţului Paisie despre rugăciunea lui 
Iisus care se săvîrşeşte de minte în inimă, p. 213-214). 

Părinţilor şi fraţilor, 

Este bine să ştim că şi simţirea de Dumnezeu, fără cuvinte, este o 
rugăciune. Cînd cineva face ascultare în mănăstire cu frică de Dumnezeu şi 
are prezenţa Lui în minte, unul ca acela se află întru simţirea de Dumnezeu 
şi este întru rugăciune. Dacă el, la această simţire a lui Dumnezeu, adaugă 
şi cuvinte, atunci este asemenea cu cel care peste focul aprins mai pune 
lemne, spun dumnezeieştii Părinţi. Domnul nostru Iisus Hristos este unicul 
nostru izvor de mîntuire, este unicul mijlocitor pentru mîntuirea noastră 
obiectivă. Numele Lui a împrumutat de la dumnezeirea Lui o putere 
atotsfîntă şi nemărginită. Aşadar, dacă toată fapta bună şi toată osteneala 
noastră o vom face, fiind sub ascultare, şi dacă amintirea numelui 
Atotputernicului nos-stru Dumnezeu nu ne va lipsi din minte, atunci, prin 
aceste două lucrări, toată viaţa noastră se va preface într-o rugăciune neîn- 
cetată, plină de nădejdea mîntuirii. Cînd ne vom osteni cu trupul în 
ascultare, iar cu mintea ne vom ruga lui Dumnezeu, atunci toată fiinţa 
noastră se va afla în slujba Lui. 

Unii m-au întrebat care este cea mai bună pravilă pentru 

monahi. Le-am răspuns că, atît pentru monahi, cit şi pentru mireni, cea mai 
înaltă pravilă şi cea mai de dorit este de a fi nedespărţiţi cu mintea şi cu 
inima de Dumnezeu şi a ne ruga neîncetat, oricînd şi oriunde, sau, altfel 
zis, să stăm cu mintea în inimă înaintea Domnului şi să ne rugăm. Acest 
lucru îl poate face cel ce totdeauna are frica de Dumnezeu înaintea ochilor 
minţii sale, căci rugăciunea nu se săvîrşeşte numai cînd stăm la pravila de 
rugăciune, ci, dacă vom ţine mintea şi inima îndreptate spre Dumnezeu, 
totdeauna ne vom afla în rugăciune (Sbor-nic 1, p. 129). Rugăciunea 
neîncetată tocmai în aceasta constă: să ne aflăm întotdeauna cu evlavie în 
faţa lui Dumnezeu. Această umblare în faţa lui Dumnezeu o poate săvîrşi 
oricine, oricînd şi oriunde, numai dacă este stăpînit de frica de Dumnezeu 
şi de trezvia atenţiei, căci prin aceste două virtuţi poate îndepărta uitarea. 
Precum apa stinge focul, tot astfel, patima cea uriaşă a uitării stinge 
lucrarea rugăciunii din sufletele noastre, arată Sfinţii Părinţi. Iar fără 
rugăciunea lucrătoare ce se face cu mintea, nimeni nu poate scăpa de 
acţiunile patimilor şi de alcătuirea gîndurilor viclene (Sbornic 1. Sfîntul 
Teofan,p. 182-184). 

Dacă, fâcînd ascultare în mănăstire, pe limbă vom avea rugăciunea lui 
lisus, în minte vederea lui Dumnezeu, iar în inimă setea de El, atunci cu 
adevărat sîntem slugi ale lui Dumnezeu; iar dacă ne ostenim în ascultările 
mănăstireşti numai cu trupul, iar mintea nu are privirea îndreptată spre 
Dumnezeu şi nici inima noastră nu are dorirea de El, atunci sîntem numai 
nişte chipuri cioplite de călugări, după cum spune marele Vasile în 
Exaimeron. 

Aşadar, iubiţii mei fraţi, să rugăm pe Preabunul Dumnezeu ca 
totdeauna să ne aducă în minte frica de El şi să facem sfînta ascultare în 
mănăstire cu trezvie şi cu smerenie. De vom face ascultare cu supunere şi 
cu dragoste, vom cîştiga smerenie, căci ascultarea e maica smeritei 
cugetări, iar de la smerenie se cîştiga dreapta judecată, care este 
împărăteasa faptelor bune, şi nepătimirea (Scara, Cuv. 4). Dumnezeiescul 
Părinte loan Scăra-rul, arătînd că „viaţa de obşte este cerul cel pămmtesc", 
spune: „Să ne silim să avem aceeaşi aşezare în inimă, pe care o au îngerii 
care slujesc Domnului în ceruri" (Scara, Cuv. 4). Negreşit, dacă rugăciunea 
minţii nu ar fi obligatorie pentru monahii din viaţa de obşte, acest 
dumnezeiesc Părinte nu ne-ar îndemna să ne silim a avea în inima noastră 
aşezarea duhovnicească a îngerilor din ceruri, care totdeauna trăiesc în 
Dumnezeu şi au privirea minţii întru El. Acest lucru, pe cît ne este cu pu- 

tinţă, îl vom dobîndi numai dacă nu vom uita să privim totdeauna cu 
mintea, în orice vreme şi loc, spre Dumnezeu. 

Este bine să cunoaştem, spre mîngîierea noastră a celor ce petrecem în 
viaţa de obşte, că cei ce vor face ascultare cu răbdare, fără cîrtire şi cu frica 
de Dumnezeu, se împărtăşesc de toate virtuţile, şi deci şi de rugăciune, 
după cum arată dumnezeiescul Părinte Grigorie Sinaitul (Filocalia, voi. 7, 
Cuvînt despre liniştire şi despre cele două feluri ale rugăciunii, C. 8, p, 
178). Tot Sfîntul Grigorie zice: „Cei ce nu cunosc rugăciunea, care este, 
după Sfîntul Ioan Scărarul, izvorul virtuţilor care udă ca pe nişte răsaduri 
puterile sufletului, trebuie să cînte mult şi fără măsură şi totdeauna în multe 
feluri, neîncetînd niciodată pînă ce nu vor înainta de la făptuirea multă, cu 
osteneală, la vedere. Iar aceasta vine după ce au aflat rugăciunea care lu- 
crează înăuntrul lor. Fiindcă alta este fapta liniştei (isihiei) şi alta a vieţii de 
obşte. Dar iiecare se va mîntui, stăruind în ceea ce a fost chemat" 
(Filocalia, voi. 7, Despre felul cum trebuie să stea la rugăciune cel ce se 
linişteşte şi să nu se ridice repede, C. 5, p. 190). 

Dar oare, pentru care pricină acest mare dascăl al rugăciunii 
desăvîrşite ne învaţă pe noi, cei ce nu cunoaştem rugăciunea, să cîntăm 
„mult, fără măsură şi totdeauna în multe feluri?" Iată de ce: treapta de jos a 
rugăciunii, fiind rugăciunea gurii sau a limbii, începătorii în viaţa 
monahicească trebuie să o facă pe aceasta în mare cantitate, fiindcă, după 
Sfîntul Ioan Scărarul, cantitatea duce la calitatea rugăciunii şi nu invers 
(Scara, Cuv. 2), Cine nu se leneveşte şi stăruieşte cu osteneală în cantitate, 
mila lui Dumnezeu, văzînd silinţa lui, îl va ridica şi la treptele mai înalte 
ale rugăciunii, la rugăciunea de calitate. Aşadar, fraţii mei, bună nădejde 
dobîndim din aceste cuvinte ale dumnezeiescului Părinte Grigorie, noi cei 
începători în viaţa de obşte şi care abia începem a învăţa rugăciunea, căci, 
deşi ne ocupăm numai de rugăciunea gurii, a limbii şi a gîndului, care se 
face prin cîntarea multă de psalmi, de tropare, canoane, sau a altor cîntări 
ale slujbelor bisericeşti, ştim că ne aflăm pe calea rugăciunii lucrătoare, 
care ţine de făptuire şi conduce pe monahul stăruitor spre vedere, adică spre 
rugăciunea contemplativă şi duhovnicească. Să ne ostenim, deci, cu această 
rugăciune lucrătoare, potrivită pentru noi, şi să ne mîhnim că nu am ajuns 
în măsura celor desăvîrşiţi în rugăciunea pe care cei sporiţi o lucrează mai 
ales în linişte. 

Dumnezeiescul Părinte Grigorie Sinaitul in cele de mai sus ne 
încredinţează că „fiecare se va mîntui întru cele ce este 

chemat", adică şi cei ce petrec în ascultările vieţii de obşte. în supunere şi 
cu smerenie se vor mîntui. Nu trebuie să ne întristăm dacă unii din cei ce se 
nevoiesc în ascultare în viaţa de obşte nu vor ajunge la deprinderea 
rugăciunii contemplative (duhovniceşti) şi dacă vor muri în această stare în 
ascultările mănăstirii, adică avînd numai rugăciunea lucrătoare care se face 
cu mintea. Chiar în această stare de se va afla cineva în ceasul morţii sale, 
Preabunul Dumnezeu îi va face parte de mîntuirea şi fericirea veşnică, după 
cum arată acelaşi Sfînt Grigorie, zicînd: „Căci nu toţi sînt, sau au fost 
odinioară, în trepte lucrătoare. Nici n-au umblat toţi pe aceeaşi cale, sau au 
ţinut-o pînă la sfîrşit. Ci mulţi au trecut de la treapta lucrătoare la vedere şi 
s-au odihnit de la toate, aflîndu-se într-o sîmbătă a legii duhovniceşti 
(Ieşirea 20. 6). Alţii însă s-au mîntuit, rămînînd pînă la urmă în treapta 
lucrătoare, ca adormind în ea să primească răsplata în veacul viitor. Iar alţii 
au primit împlinirea în ceasul morţii şi de aceea au răspîndit o bună 
mireasmă după moarte, spre arătarea mîntuirii lor" (Filocalia, voi. 7, 
Despre felul cum trebuie să şadă la rugăciune cel ce se linişteşte şi să nu se 
ridice repede, C. 5, p. 191). 

Părinţilor şi fraţilor, 

Cuvîntul nostru a fost despre monahii vieţuitori în obşte şi despre 
măsura în care ei pot şi sînt datori să înveţe şi să se îndeletnicească cu 
rugăciunea minţii. în cele de pînă aici s-a arătat că ei pot şi chiar sînt 
obligaţi de Sfinţii Părinţi să se silească a face orice ascultare în sfînta 
mănăstire, avînd privirea minţii îndreptată către Dumnezeu şi să zică şi 
această sfîntă rugăciune cu mintea oricînd. S-a arătat, de asemenea, că celor 
noi începători nu li se cere rugăciunea cea nerisipită, înaltă şi contempla- 
tivă, ci cea lucrătoare, care se face cu mintea spre a-şi păzi inima de 
nevăzutele atacuri ale dracilor. S-a arătat, de la dumnezeiescul Părinte 
Maxim Mărturisitorul şi alţi Sfinţi Părinţi, că două sînt stările de rugăciune: 
una pentru noii începători, care corespunde cu lucrarea; alta este pentru cei 
desăvîrşiţi, care corespunde cu vederea. Prima este începutul, iar a doua, 
sfîr-şitul, „căci lucrarea este înaintare spre vedere", spune Cuviosul Paisie 
de la Neamţ (Sbornic, 1, p. 335). 

Apoi s-a arătat că orice simţire de Dumnezeu şi umblare cu evlavie în 
faţa Lui, adică să facem orice ascultare şi orice lucru ni se porunceşte ca 
pentru Dumnezeu ca şi cum ni s-ar fi poruncit direct de El, va fi pentru noi 
o rugăciune neîncetată, 

dacă le vom face toate cu smerenie şi spre slava lui Dumnezeu. S-a dat şi 
pilda unora dintre Sfinţii Părinţi care au învăţat rugăciunea cea înaltă a 
minţii chiar în ascultările din viaţa de obşte, cum au fost Sfintul Calist, 
Eufrosin bucătarul şi alţii, sau chiar în lume fiind, ca Sfintul Patriarh Fotie; 
dar acestea sînt cazuri rare şi nu au putere de lege pentru toţi. S-a reco- 
mandat ca în cazul în care pe unii din cei din supunere îi va cerceta darul 
lui Dumnezeu cu momente de rugăciune înaltă, şi dacă vor vedea că se pot 
statornici cu mila Domnului în această aşezare, aceştia pot să lase pravila 
lungă pe care o făceau mai înainte, prin cîntare de psalmi şi canoane, şi să 
stăruiască cît mai mult în rugăciunea minţii din inimă. Bineînţeles, aceasta" 
să o facă cu blagoslovenia stareţului şi a duhovnicului lor, care le cunoaşte 
viaţa şi aşezarea. De asemenea, s-a arătat că cea mai înaltă pravilă de 
rugăciune pentru monahi, şi chiar pentru mirenii rîvnitori, este de a sta cu 
mintea şi cu inima nedespărţite de Dumnezeu în orice vreme şi loc. Acela 
care va avea aceasta va ajunge la fericita stare de rugăciune neîncetată. 

Prea cuvioşi părinţi şi iubiţii mei fraţi, în încheierea acestui cuvînt, pe 
toţi vă rog din inimă să mă iertaţi pe mine păcătosul şi leneşul, care, deşi 
am vorbit despre practicarea rugăciunii minţii în viaţa de obşte, niciodată 
nu m-am atins măcar cu vîrful degetului de lucrarea ei. Rugaţi-vă cu toţii 
Preaînduratu-lui nostru Mîntuitor şi Preasfintei Sale Maici ca să-mi ajute şi 
mie celui nevrednic ca, măcar mai tîrziu, ruşinîndu-mă de cuvintele mele, 
prin ajutorul sfintelor voastre rugăciuni să încep şi eu lucrarea aceasta sfîntă 
şi bună. AMIN ! 



PREDICA DESPRE 
RUGĂCIUNE ŞI FELURILE EI 

„Multe sint felurile rugăciunii, care de 
care mai deosebite" (Fiîoca-lia, voi. 1, 
Sflntul Marcu Ascetul, p. 232). 

Părinţilor, fraţilor şi iubiţi credincioşi, 

Mai înainte de a începe acest cuvînt, silinţa gîndului mă face a cere 
iertare tuturor celor ce veţi asculta cele ce urmează, de vreme ce eu 
păcătosul, nevrednicul şi nelucrătorul a toată fapta bună, dar mai ales 
al sfinţitei rugăciuni, am îndrăzneala de a vorbi despre cele ce nu mi-am 
agonisit prin lucrare, asemănîndu-mă prin aceasta unui pictor neiscusit, care 
încearcă să zugrăvească o icoană mai presus de puterea şi priceperea lui. 
Cugetînd. însă, că şi a tăcea despre cele bune este un păcat şi a ascunde cele 
împrumutate de la Sfinţii Părinţi aduce pagubă celor rîvnitori după 
cunoştinţa duhovnicească, m-am gîndit să vorbesc ceva în legătură cu 
rugăciunea. Mai întîi, şi pe scurt, vom aminti ce este rugăciunea, apoi cîte 
sînt felurile ei. după lucrare, iar la sfîrşit voi spune ceva despre treapta întîi 
a rugăciunii, sau rugăciunea făcută cu gura. 

La întrebarea „ce este rugăciunea?", Sfîntul Ioan Scărarul răspunde: 
„Rugăciunea, după calitatea sa, este petrecerea şi unirea omului cu 
Dumnezeu. Iar după lucrare, este întărirea inimii, împăcare cu Dumnezeu, 
maică şi, totodată, fiică a lacrimilor, pod peste ispite; zidul care ne apără de 
necazuri, sfârîmarea războaielor, lucrarea îngerilor, hrana tuturor celor fără 
de trup, veselia viitoare, sporirea nevăzută, hrana sufletului, luminarea 
minţii, securea deznădejdii, nimicirea întristării, bogăţia mona- 

hilor, comoara celor ce se liniştesc, îmblînzirea mîniei, oglinda sporirii 
duhovniceşti, descoperirea aşezării sufleteşti, prevesti-toarea răsplătirilor 
viitoare, semnul slavei" (Scara, Cuv. 28, p. 307). 

După alt cuvios, rugăciunea este vorbirea minţii cu Dumnezeu, 
vlăstarul blîndeţii, rodul bucuriei şi al mulţumirii, alungarea întristărilor şi a 
descurajării, urcuşul minţii către Dumnezeu, lucrară demnă de vrednicia 
minţii, sau întrebuinţarea cea mai bună şi mai curată a ei (Filocalia, voi. 1, 
Evagrie Monahul, C. 3, şi C. 14, 15, 16, 36, p. 76-79). Dumnezeiescul 
Părinte Marcu Ascetul zice că „rugăciunea este maica tuturor virtuţilor" 
(Filocalia, voi. 1, Despre legea duhovnicească, C. 35, p. 252). 

Felurile rugăciunii sînt următoarele: rugăciunea vorbită, rugăciunea 
minţii, rugăciunea minţii din inimă, rugăciunea inimii sau de sine 
mişcătoare, rugăciunea văzătoare sau contemplativă, rugăciunea curată, 
rugăciunea duhovnicească, adică rugăciunea în extaz ce trece dincolo de 
hotarele cunoştinţei (Sbornic, 2, p. 183). 

Aceste feluri de rugăciuni nimeni nu le poate separa una de alta, căci 
trecerea de la una la alta se face pe nesimţite, organic, după cum un copil 
devine cu timpul adolescent, după aceea tînăr, apoi în vîrstă şi aşa mai 
departe, fără să ştie omul în ce timp a trecut peste aceste vîrste ale sale. 

Părinţilor şi fraţilor, 

Deoarece primul fel de rugăciune este rugăciunea cea mai de jos, 
adică rugăciunea vorbită, sau rugăciunea gurii, a limbii 

> şi a buzelor, în cele ce urmează vom vorbi, pe scurt, despre acest fel de 
rugăciune pe care o putem numi început de rugăciune. Rugăciunea vorbită, 
dacă a intrat în înţelegerea minţii, este şi rămîne treapta cea mai de jos a 
rugăciunii sau, mai bine zis, după Sfîntul Grigorie de Nyssa, ea este graniţa 
cea mai depărtată a rugăciunii (Vezi Comentariu la viaţa lui Moise). 
Fiindcă totuşi se numeşte rugăciune, ea are temeiurile sale în Sfînta Scrip- 

A tură. Astfel, Duhul Sfînt zice: Cu glasul meu către Domnul am strigat 
(Psalm 141, 1); Şi L-am înălţat pe El sub limba mea şi în alt loc: Aduceţi 
Domnului roadă buzelor voastre (Romani 10, 13; 8, 15; Galateni 4, 6; 
Psalm 16, 1; ş. a.). 

Aceste mărturii ale Sfintei Scripturi ne vorbesc despre rugăciunea 
gurii sau a glasului. Dacă am fi mulţumiţi să rămînem numai cu această 
rugăciune în viaţă, atunci ar însemna că ne hotărîm să stăm pe treapta cea 
mai de jos a rugăciunii şi să 

avem pomenirea lui Dumnezeu numai în gură şi pe limba noastră, iar cu 
mintea şi cu inima să ne aflăm departe de El, după cum spune proorocul: 
Aproape este de Mine poporul acesta, cu gura sa şi cu buzele sale Mă 
cinsteşte, iar cu inima lor departe sînt de Mine (Isaia 29, 13). Totuşi, nici 
această rugăciune a buzelor şi a gurii nu este de lăsat, deoarece prin ea 
învăţăm mai întîi a ne ruga şi a slăvi pe Dumnezeu, ea fiind începutul rugă- 
ciunii. După cum nici un lucru nu aste fără început, afară de Cel ce pe toate 
le-a făcut, tot astfel şi rugăciunea are un început. Acest fel de rugăciune a 
buzelor şi a limbii * este slavos-lovie şi rugăciune către Dumnezeu, care se 
face prin cîntarea de psalmi, de tropare, canoane sau alte rugăciunii care se 
află scrise în Ceaslov, Acatistier şi alte cărţi de slujbă. 

Aceste rugăciuni sînt o rînduială şi început de rugăciune ce se 
potriveşte începătorilor, după mărturia Sfinţilor Părinţi. De aceea, a rămîne 
la această rînduială de rugăciune care se face numai cu gura, cu limba şi cu 
buzele şi a nu ne sili să învăţăm să ne rugăm cu mintea .şi cu inima este o 
mare greşeală şi o mare pagubă duhovnicească pentru sufletele noastre şi, 
totodată, o abatere de la lucrarea dreaptă a rugăciunii. 

într-adevăr, dumnezeieştii Părinţi, ţinînd seama de neputinţele celor 
ce intră în monahism, le rînduiesc acestora ca, împreună cu lucrarea 
poruncilor lui Hristos, să ia parte la cîntarea îndelungată a psalmilor, a 
canoanelor şi a troparelor statornicite de Duhul Sfînt spre slavoslovia lui 
Dumnezeu în Biserică şi ca pravilă de chilie. 

Această rînduială a rugăciunii din afară ne este lăsată de la Sfinţii 
Părinţi numai pentru un timp, din pricina neputinţei şi prunciei noastre în 
cele duhovniceşti şi apoi, treptat, sa trecem la treapta lucrării minţii, iar nu 
să petrecem în rugăciunea cîntată pînă în sfîrşit. Sfîntul Grigorie Sinaitul 
zice: „Ce este mai copilăros decît faptul că rostim cu gura rugăciuni, ne 
lăsăm ademeniţi de o părere plină de bucurie, gîndind despre noi că facem 
ceva mare, măgulindu-ne numai prin cantitate şi hrănind prin aceasta pe 
fariseul nostru cel dinăuntru?". Sfîntul Macarie cel Mare, Egipteanul, 
depărtîndu-se de această neputinţă trupească şi arătînd slăbiciunea acestei 
lucrări, zice: „După felul nostru de viaţă şi cîntarea noastră să fie 
îngerească, iar nu trupească (Cap. 67). Căci, zice în continuare Sfîntul 
Grigorie, dacă ne este îngăduit să cîntăm cu glasul, apoi pentru lenevirea şi 

* Această rugăciune a buzelor şi a limbii, Sfinţii Părinţi o numesc 
„plugăria sufletului" (Pateric, cap. 22, p. 151). 

necunoaşterea noastră s-a făcut această îngăduinţă, cu scopul ca noi să ne 
ridicăm pînă la adevărata rugăciune" (Sbornic 2. p. 186). 

Numai această cîntare cu gura şi cu glasul din afară nu poate elibera 
pe om de patimile cele dinăuntru, după cum vedem în Pateric, unde un 
bătrîn zice către un frate: „Dacă lucrarea dinăuntru, după Dumnezeu, nu-i 
va ajuta omului, atunci în zadar se osteneşte în cele din afară". Acelaşi 
lucru îl arată şi Sfîntul Isihie Sinaitul, zicînd: „Dacă omul nu face voia lui 
Dumnezeu şi legea Lui înăuntrul pîntecelui său, adică înăuntrul inimii sale 
atunci nici în afară nu le va împlini cu uşurinţă" (Filocalia, voi. 4, C. 71. p 
85). 

Este adevărat şi faptul că orice lucrare va face omul spre slava lui 
Dumnezeu, aceasta este şi are putere de laudă lui Dumnezeu, după cum 
zice Marele Vasile în tîlcuirea psalmului 118, la versetul: Gura mea am 
deschis şi am tras duh (v. 131). El, arătînd despre gura omului lăuntric prin 
care omul primeşte cuvîntul lui Dumnezeu, cel de viaţă făcător, ca pa o 
pîine ce se pogoară din cer, zice astfel: „Chiar şi un singur gînd despre 
Dumnezei-, răsărit şi întărit în mintea noastră, el totdeauna vine de la 
Dumnezeu în suflete". Apoi zice: „Cel cu grijă sfîntă poate, după 
Apostolul, să le facă toate spre slava lui Dumnezeu, fiindcă fiecare lucru, 
fiecare cuvînt şi fiecare mişcare a minţii are putere de laudă. De aceea, 
dreptul de mănîncă sau bea, sau altceva de face, toate acestea le face spre 
slava lui Dumnezeu" (Citat din Viata şi scrierile Stareţului Paisie, ed. 
1847, p. 214). 

Dumnezeiescul Părinte Isaac Şirul, vorbind despre acest lucru, zice: 
„Sfinţii Părinţi aveau obiceiul ca toate mişcările cele bune şi lucrările 
duhovniceşti să le numească cu numele rugăciunii. Şi nu numai acestea, ci 
şi lucrările cele bune, de asemenea, aveau obiceiul de a le socoti ca 
rugăciune toţi cei luminaţi cu cunoştinţa" (Cuv. 32, Mănăstirea Neamţ, 
1819, p. 168). In alt loc, acelaşi Sfînt Isaac, zice: „Esle cu cuviinţă să 
cunoaştem, iubiţilor, cum că toată grija minţii celei bune întru Dumnezeu şi 
toată cugetarea celor duhovniceşti se hotărăşte ca rugăciune şi înăuntrul 
numelui acesteia se cuprinde, ori de ai zice de vorbiri, de citiri, ori de 
glasuri ale gurii spre slavoslovia lui Dumnezeu, ori grija cea cu mîhnire 
întru Domnul, ori închinăciunile trupului, ori cîntarea de psalmi, prin 
cuvîntare de psalmi, prin cuvîn-tare de stihuri, ori altele din celelalte prin 
care se face învăţătura rugăciunii celei curate" (Cuv. 35, p. 188). 

Aşadar, părinţilor şi fraţilor, vedem clar, atît din învăţătura Marelui 
Vasile, cît şi din cea a Sfîntului Isaac Şirul, că este 

şi o rugăciune prin fapte, sau, cu un cuvînt de actualitate, prin activitate, 
cînd omul se află lucrînd fie cu mintea, fie cu gura, fie cu trupul, orice fel de 
faptă bună spre slava şi plăcerea lui Dumnezeu. Toate aceste fapte bune 
amintite mai sus se consideră mai mult rugăciune din afară şi mai puţin 
dinăuntru, prin care omul slăveşte cu mintea şi cu inima pe Dumnezeu, şi cu 
care cei mai rîvnitori şi iubitori de Dumnezeu se silesc spre a ajunge să se 
unească mai strîns şi desăvîrşit cu El. Sfintul Serafim de Sarov, arătînd că în 
lucrarea faptelor bune din afară intră şi rugăciunea vorbită, zice astfel: 
„Calea vieţii celei lucrătoare o alcătuieşte postul, înfrînarea, privegherea, 
îngenunche- A rea, rugăciunea gurii şi celelalte nevoinţe trupeşti., Acestea al- 
cătuiesc calea cea strimtă şi cu scîrbe care, după cuvîntul lui Dumnezeu, 
duc pe om la viaţa veşnică" (Matei 7, 14; Sbornic 2, p. 179). Apoi, arătînd 
că de la această viaţă iucrătore din afară, a faptelor bune şi a rugăciunii celei 
mai de jos, omul păşeşte pe treapta vieţii contemplative şi înalte, zice: 
„Fiecare om care doreşte să petreacă viaţă duhovnicească, trebuie să 
înceapă de la viaţa cea lucrătoare şi pe urmă să ajungă la cea contemplativă 
cu mintea" (Sbornic 2, p. 179). 

Deci, viaţa lucrătoare ne ajută să ne curăţim de patimile cele 
păcătoase l şi să ne ridicăm la treapta desăvîrşirii celei lucrătoare, iar prin 
aceasta ne croieşte drum spre viaţa contemplativă cu mintea. Acest lucru îl 
adevereşte şi dumnezeiescul Părinte Grigorie Teologul, zicînd: .,De 
contemplare se pot apropia, fără primejdie, numai cei desăvîrşiţi în urma 
încercărilor" (Cuv. la Paşti, p. 122-123). 

/ : Părinţilor şi fraţilor, 

... In acest cuvînt am vrut să aduc mărturiile de mai sus ale Sfinţilor 
Părinţi despre viaţa lucrătoare, în care intră şi rugăciunea glasului şi a 
limbii, spre a arăta că ni se cade ca, de la lucrarea din afară a faptelor bune 
şi de la rugăciunea începătoare a buzelor şi a limbii, treptat să ne suim spre 
rugăciunea minţii şi a inimii care face parte din viaţa contemplativă. Tre- 
buie ; să nu uităm că nimeni nu poate să ajungă la treptele înalte ale 
rugăciunii de nu va începe cu rugăciunea gurii şi a 

. -<:,1. Patimile păcătoase sînt opuse celor nepăcătoase .sau neprihăni- 
toare, adică pentru care nu poate fi omul prihănit, învinovăţit că le are, căci 
acestea, cum sînt: somnul, foamea, durerea, necazul etc., ; )&-fy avut şi 
Mîntuitorul ca om, fiind proprii şi fiTţeşti firii omeneşti, .-. 

12 

limbii. Cu toate că această rugăciune este de cantitate, nu şi de 
calitate, însă, după mărturia Siîntului Ioan Scărarul. această ru 
găciune de cantitate este pricina celei de calitate şi nu invers. 
Sfîntul Apostol Pavel spune: Vreau să vorbesc cinci cuvinte cu 
mintea (I Corinteni 14 ; 19), dar pentru cei prunci în lucrare 
este cu neputinţă. De aceea noi, ca cei nedesăvîrşiţi, să ne stră 
duim, după putere, să împreunăm calitatea rugăciunii cu can 
titatea pentru că cea de-a doua este pricina celei dintîi (Scara, 
Cuv. 28). «:îh-f*.' 

Tot acest sfînt părinte ne sfătuieşte să luptăm cu gîndurile şi cu 
risipirea minţii la început cu rugăciunea vorbită şi mai de jos, zicîndu-ne: 
„Luptă-te neîncetat cu risipirea gîndurilor tale, şi cînd mintea ta e risipită, 
adun-o; căci de la începători Dumnezeu nu caută rugăciune fără risipire. De 
aceea, nu te mîbni cînd ţi se risipesc gîndurile, ci îndrăzneşte şi neîncetat 
adună-ti mintea, căci gînduri nsrisipite au numai îngerii'" (Scara, Cuv. 4). 
"m«'&i'\ ' 

Odată a venit la mine un frate începător şi mi-a zis: „Părinte duhovnic, 
am venit să-mi dai blagoslovenie ca. de acum să dorm pe jos. nu în pat şi 
numai doua ceasuri pe noapte. Vreau să mănînc numai o dată pe zi' şi să fac 
cinci sute de metanii în douăzeci şi patru de ore şi apoi să mă rog numai cu 
mintea şi cu inima lui Dumnezeu, să renunţ cu totul de a mai citi la Psaltire, 
în Ceaslov, în Acatistier şi îri cartea de rugăciuni. Căci acestea, după cum 
am înţeles, nu sîrit rugăciuni, ci numai o în- şelare că mă rog". Văzînd 
această rîvnă nechibzuită a fratelui, l-am întrebat: „Ascultă, frate, ce 
ascultare ai în obşte?" El mi-a zis: „Pînă acum am fost la bucătărie şi la 
trapeză, dar acum sînt la ascultările de obşte, Ia tăiat lemne, la grădină, sau 
unde mă trimite". Atunci i-am zis: ., Ascultă, frate! Frăţia ta, după cum văd, 
vrei să zbori prea repede la cer şi să ne Iaşi pe noi păcătoşii aici pe pămînt. 
Sfinţii Părinţi spun că, pe cel ce vrea să zboare la cer mai înainte de vreme, 
să-1 tragem de picior înapoi în jos (Pateric, cap. 25, p. 154).. Astfel. că, nici 
una din cîte ai cerut nu-ţi dau voie să faci. Fă ascultare cu dragoste şi fără 
cîrtire, să zici cît mai des rugăciunea „Doamne, Iisuse Hris-toase, Fiul lui 
Dumnezeu, miluieşte-mă pe mine păcătosul" şi să nu-ţi râmînă rugăciunile 
de seară şi de dimineaţă, să mănînci cu părinţii şi cu fraţii la trapeză la toate 
mesele, fără să te saturi, să dormi pînă la utrenie vreo două ceasuri şi mai 
bine, iar după utrenie tot cam atîta, pe cît poţi să mergi şi la pravila bisericii, 
fără a stingheri ascultarea. Metanii să nu faci cinci sute, ci numai o sută de 
metanii mari şi 6 sută cincizeci de în- 

chinăciuni cu rugăciunea lui Iisus. în douăzeci şi patru de ore; să dormi pe 
pat, iar nu jos, numai să ai grijă ca patul să nu fie prea moale, căci te 
moleşeşte. Să citeşti mai des Cuvîntul patru din Scară şi orice gînduri vei 
vedea că te supără mai mult, să vii să le mărturiseşti". El, auzind acestea, 
m-a întrebat: ..Dar dacă voi face aşa mă mîntuiesc?'" Şi i-am răspuns: 
,.Cred în mila lui Dumnezeu şi a Maicii Domnului că te vei mîntui!". 
Auzind fratele, a făcut închinăciune şi, cerînd iertare, s-a dus la chilia lui 

După plecarea fratelui, mi-am adus aminte de învăţătura 
dumnezeiescului Părinte Toan Scărarul care. arătînd rîvna fără chibzuinţă a 
unora dintre noii începători, zice: „La cei de sub ascultare, diavolul le naşte 
pofta unor virtuţi care sînt cu neputinţă pentru ei". Iar apoi adaugă: 
„Deschide mintea ascultătorilor celor neiscusiţi şi vei afla acolo gînduri 
rătăcite, dorinţă de liniştire, de postire peste măsură, de rugăciune 
nerisipită, de lipsa de slavă deşartă, de neîncetată pomenire a morţii, de 
umilinţă necontenită, de nemîniere desăvîrşită, de tăcere adîncă, de curăţie 
covîrşitoare. Lipsindu-le aceste virtuţi de la început, după o rînduială a lui 
Dumnezeu, ei fără socotinţă sar peste treptele ca le sînt puse înainte, fiind 
amăgiţi de vrăjmaşul care îi îndeamnă să caute aceste lucruri desăvîrşite 
înainte de vreme, cu scopul ca. neavînd ei răbdare, să nu le poată căpăta 
nici la vremea lor" (Scara, Cuv. 4). 

Aşa face vrăjmaşul cu noi, părinţilor şi fraţilor, îndemnîn-du-ne să 
lăsăm cele ale măsurii noastre şi să ne apucăm de cele peste putere. De 
aceea am însemnat această ispită a .acelui frate, fiindcă am socotit că se 
potriveşte la cuvîntul de faţă, în care ne-am ocupat de treapta întîia a 
rugăciunii, potrivită foarte mult noilor începători. Deşi la început ea este 
numai cantitate, dar, cu darul lui Dumnezeu, pe cei ce se roagă adesea îi 
urcă pe treptele cele mai înalte ale sfintei rugăciuni, din care eu păcătosul şi 
leneşul niciodată nu m-am împărtăşit prin lucrare din pricina lenevirii şi a 
nepăsării mele. Dar rog pe toţi cei ce cu darul Domnului vor spori, să mă 
ajute cu sfintele lor rugăciuni să mă trezesc şi eu măcar în al unsprezecelea 
ceas. spre a le -urma. AMIN ! 



PREDICA DESPRE 
RUGĂCIUNEA MINŢII (I) 



„ Ceea ce se tntimplă peştelui ieşit din 
apă, se întimplă şi minţii aceleia care a 
ieşit din pomenirea lui Dumnezeu şi se 
risipeşte intru pomenirea lumii" (Sfîntul 
Isaac Şirul, Cuv. 43, p. 220). 

Părinţilor, fraţilor şi iubiţi credincioşi, 

Zice undeva Sfînta Scriptură: Oare se va mînca pline fără sare ? Sau 
este vreo dulceaţă în graiuri deşarte ? (Iov 6, 6). Acest cuvînt se 
potriveşte mie, celui leneş şi nelucrător la toate cele bune, şi care 
îndrăznesc a vorbi către sfinţiile voastre cuvînt lipsit de încercarea prin 
trăire, căci spun şi nu fac. Tocmai din această pricină nici o dulceaţă nu 
veţi găsi în cele ce voi zice, deoarece le spun din memorie, iar nu din 
sudoarea cea din lucrare. Dar poate, vorbind către Prea Cuvio-şiiie voastre 
cele despre sfînta rugăciune a minţii, mă voi ruşina de cuvintele mele şi, 
după mărturia Sfintului Ioan Scărarul, să încep şi eu cîndva a lucra această 
bunătate. Ştiu că sfinţiile voastre, auzind cele ce poate le-aţi mai uitat, veţi 
spori după obicei în nevoinţe şi, aceasta văzînd-o eu molaticul şi leneşul, 
poate mă voi trezi din nesimţire şi voi începe a călători în urma celor 
sporiţi şi silitori. Cu această nădejde mîngîindu-mă, voi începe a vorbi cîte 
ceva despre rugăciunea minţii. 

Mai înainte de toate e bine să ştim şi să ţinem minte că „numele 
omenesc al Domnului Dumnezeului şi Mîntuitorului nostru Iisus Hristos a 
îmrjrumiitaţ. ţie la dumnezeirea lui o putere nemărginită şi întfuîotuT sfînta 
de Vne'mîntui pe noi" (Sbor-nic. 2, Cuviosul Teofan Zăvorîtul, p. 353). 
Domnul Dumnezeul şi Mîntuitorul nostru Iisus Hristos, în taina iconomiei 
Sale, S~a 

deşertat pe Sine, chip de rob luînd, fâcîndu-Se asemenea oamenilor şi la 
înfăţişare qflîndu-Se ca un om, S-a smerit pe Sine, ascultător făcîndu-Se 
pînă la moarte, şi încă moarte de Cruce. Pentru aceasta şi Dumnezeu L-a 
preaînâlţat pe El şi î~a dăruit Lui nume, care este mai presus de orice 
nume; ca întru numele lui lisus tot genunchiul să se plece, al celor cereşti, 
al celor pă-mînteşti şi al celor dedesubt şi să mărturisească toată limba că 
Domn este lisus Hristos, întru slava lui Dumnezeu-Tatăl (Filipeni 2, 7-1 1). 

Aşadar, atît din mărturia dumnezeiescului Apostol Pavel, cit şi din a 
Cuviosului Teofan şi a altor mulţi dumnezeieşti Părinţi, vedem că numele 
Domnului Dumnezeului şi Mîntuitoru-lui nostru lisus Hristos este numele 
cel dumnezeiesc şi mai presus decît tot numele şi că acestui nume i se 
pleacă tot genunchiul, al celor cereşti, al celor pămînteşti şi al celor 
dedesubt. Cu alte cuvinte, al îngerilor, aî oamenilor şi al dracilor. El, fiind 
Dumnezeu adevărat din Dumnezeu adevărat, născut, iar nu făcut, după 
cum mărturisim în Simbolul credinţei, I s-a dat toată puterea în cer şi pe 
pămînt (Matei 28, 18) şi nu este alt nume sub cer întru care putem să ne 
mîntuim în afară de numele Lui (Fapte 4, 12; 5, 31). De aceea, toţi 
dumnezeieştii Părinţi ai Bisericii lui Hristos, cu un glas ne îndeamnă să 
chemăm cît mai des cu limba şi mai cu seamă cu mintea şi cu inima acest 
prea-sfînt, preadulce şi mîntuitor nume al Domnului şi Mîntuitorului nostru 
lisus Hristos. 

Fiindcă la început am zis că vom vorbi despre rugăciunea minţii, este 
nevoie să ştim că paza minţii, ferirea minţii, luarea aminte, rugăciunea 
minţii, etc, sînt diferite numiri ale lucrării minţii (Cuviosul Teofan, op. cit., 
p. 348). De asemenea, trebuie să ştim că rugăciunea lui lisus se împarte, 
după lucrare, în două feluri; grăită cu limba şi cu buzele, despre care am 
arătat în predica precedentă, şi cea făcută cu mintea. Nevoitorul trece de la 
rugăciunea vorbită la cea a minţii singur, de la sine, cu condiţia ca 
rugăciunea vorbită să fie făcută cu luare aminte. 

Cele mai importante elemente ale rugăciunii cu gura, de care trebuie 
să se ţină cont, sînt acestea: 1. luarea aminte; 2. închiderea minţii în 
cuvintele rugăciunii lui lisus; 3. să se rostească cuvintele fără nici o grabă, 
cu zdrobirea duhului; 4. să se ţină puţin răsuflarea, cît se va zice o dată cu 
mintea rugăciunea : „Domne, Iisuse Hristoase, Fiul lui Dumnezeu, 
miluieşte-mă pe mine păcătosul". Deşi aceste condiţii se potrivesc şi la alte 
rugăciuni, ele sînt mai necesare la rugăciunea lui lisus. Rugăciunea lui lisus 
şi a minţii, luîndu-se în sens mai larg, este oricare 

rugăciune ce o va face omul cu mintea. Mai ales la Sfinţii Părinţi este 
numită astfel rugăciunea amintită, adică: „Doamne, Iisuse Hristoase, Fiul 
lui Dumnezeu, miluieşte-mă pe mine păcătosul" (Sfintul Nicodim 
Aghioritul, op. cit, C. 10, p. 264). 

Mai trebuie ştiut şi faptul că această rugăciune a minţii este 
obligatorie nu numai pentru monahi, ci şi pentru orice creştin (Ibidem, p. 
268), deoarece Marele Apostol Pavel s-a adresat tutut-ror creştinilor cînd a 
zis: Neîncetat rugaţi-vă (I Tesaloniceni 5, 17). De va zice cineva că această 
poruncă a fost dată pentru rugăciunea cu gura, vom răspunde: deoarece 
sîntcm oameni şi avem trup, desigur că ni se cade şi prin închinăciunile 
trupeşti să slujim lui Dumnezeu. Dar fiindcă El este Duh şi minte şi decît 
toate duhurile şi minţile mai întîij pentru aceasta ni se cade să-I aducem 
închinăciune prin minte şi prin Duh, căci acest fel de rugăciune este mai 
apropiat Lui după fire, „fiindcă tot cel asemenea iubeşte pe cel asemenea 
Lui" (Isus Sirah 13, 19). Şi acest lucru nu ne-a învăţat vreun om. ci însuşi 
Fiul lui Dumnezeu, Care ne-a spus: Tatăl în acest fel caută să fie cei ce l se 
închină Lui. Duh este Dumnezeu şi cei ce I se închină Lui, cu duhul şi cu 
adevărul se cade a I se închina (Ioan 4. 24). Iar o închinăciune ca aceasta 
duhovnicească şi adevărată se săvîrşeşte mai ales prin rugăciunea de gînd şi 
din inimă. 

Filozoful Cato romanul, deşi era din cei din afară, a zis: „Dumnezeu 
este minte, şi cu minte curată cinsteşte-L pe El mai mult decît pe toţi" 
(Sfintul Nicodim Aghioritul, op. cit, cap. 10, p. 261). Tocmai de aceea, 
dumnezeiescul Părinte Grigorie Sinaitul a învăţat această lucrare a 
rugăciunii minţii nu numai pe monahii din Sfintul Munte ci, începînd de 
acolo, a mers învăţînd această sfîntâ lucrare şi pe mirenii rîvnitori de a o 
cunoaşte, pînă în Ţara Românească. Apoi, marele luminător Grigorie al 
Tesalonicului, nu numai că îndeamnă pe toţi creştinii spre a se ruga gîndit 
în inimă, ci chiar trimite, şi un cuvînt către Ioan şi Teodor, filozofi care 
trăiau în lume, în care le. descoperă tainele sfintei rugăciuni a minţii şi'ale 
trezviei (Sfintul Nicodim Aghioritul, op. cit., p. 271). 

Părinţilor şi fraţilor, 

Dumnezeiescul Părinte Grigorie Teologul, arătînd că prin chemarea 
deasă a numelui lui Iisus se naşte în inima omului dragostea către El, zice: 
„Cei ce îndrăgesc foarte mult pe cineva, obişnuiesc a le pomeni cu 
dulceaţă chiar şi numele" (Cuvînt la Sfintul Botez). Astfel, găsim în istorie 
că şi maica împăratului 

Leon înţeleptul, cînd fiul ei a fost izgonit din Constantinopol şi nu-1 mai 
vedea de faţă spre a se îndulci cu dînsul, nu-şi mîngîia dorul său cu altceva 
decît cu neîntrerupta aducere aminte a numelui lui. Pentru aceea, intrînd şi 
ieşind, altceva nu zicea decît numai acestea: Leone al meu, Leone al meu, 
fiul meu. Şi atît de des repetîndu-le ea, însuşi papagalul, ce le auzea de sus, 
s-a obişnuit a le zice şi el: Leone al meu, Leone al meu, fiul meu... în acest 
chip şi un suflet care iubeşte pe Iisus, fiindcă Iisus este în ceruri şi nu este 
de faţă ca să se îndulcească de Dînsul, în alt fel nu poate să-şi mîngîie 
dragostea către Iisus, decît printr-o neîntreruptă amintire de numele Său cel 
sfînt, strigînd totdeauna cu dragoste, cu lacrimi şi cu durere: „Iisuse al meu, 
Iisuse al meu, iubite". Din această pomenire deasă, sufletele noastre cîştigă 
o mare dragoste faţă de Iisus, Mîntuitorul lor, după cum spune şi Sfintui 
Isaac Şirul: „Cînd se va porni pomenirea lui Dumnezeu în mintea celui ce- 
L iubeşte, îndată inima lui varsă lacrimi cu îndestulare, deoarece dragostea 
are obiceiul ca, din pomenirea celor iubiţi, să aprindă lacrimi" (Op. cit, 
Cuv. 85, p. 399). 

în ceea ce priveşte înfrînarea de la somn şi postul, ele sînt foarte 
necesare la îndeletnicirea cu rugăciunea minţii. Dar nu o înfrînare de la 
somn şi de la mîncare peste măsură, deoarece astfel de post aduce pagubă 
în loc de folos. După mărturia dumnezeiescul Părinte Petru Damaschin, 
,.cel ce lucrează trupeşte, uneori e biruit de lăcomia pîntecelui, de somnul 
mult, de împrăştiere şi de vorbărie şi îşi întunecă mintea. Alteori, îşi tulbură 
înţelegerea cu postul prelungit, prin privegheri şi prin osteneli peste 
măsură" (Filocalia, voi. 5, Cuvînt despre dreapta socoteală, p. 124). De 
aceea, este bine să cunoaştem că şi la această îndeletnicire cu rugăciunea 
minţii, este necesară o nevoinţă şi o înfrînare cu măsură, după puterea 
fiecăruia. Acest, lucru ne învaţă şi Marele Vasile, zicînd: „Măsura înfrînării 
se ia după măsura puterii trupului fiecăruia dintre noi" (Sbornic, 2, p. 194). 
Dumnezeiescul Părinte Maxim Mărturisitorul, arătînd acelaşi lucru, adică a 
întrebuinţa postul şi înfrînarea , cu măsură, zice: ,,Dă-i trupului tău după 
putsrea lui şi întreaga ta nevoinţă întoarce-o spre lucrarea minţii" 
(Filocalia, voi. 3). 

Din aceste mărturii înţelegem, că nu trebuie să punem toată străduinţa 
numai în post ci, postind cu măsură şi după puterea noastră, să tindem mai 
mult spre lucrarea minţii. Sfintui Gri-gorie Sinaitul, arătînd o măsură de 
hrană şi de băutură pentru cei slabi şi neputincioşi, zice: „Dacă vrei să te 
mîntuieşti, să mă-nînci un sfert de pline pe zi, iar apă sau vin să bei cîte 3 
sau 

4 păH&r A pe A zî. Din celelalte mîncăruri să guşti din toate cîte puţin, fără să 
te saturi la masă ca, prin gustarea din toate, să scapi de îngîmfare şi 
totodată să nu te îngreţoşezi de făpturile lui Dumnezeu cele foarte bune, 
mulţumind lui Dumnezeu pentru toate. Dacă te îndoieşti de mîntuirea ta, 
gustînd din toate mîncărurile cîte puţin şi bînd puţin vin, aceasta este 
necredinţă şi neputinţă a cugetului 1 ' (Sbornic 2, p. 195). Dumnezeiescul 
loan Scărarul, arătînd că hrana şi băutura cu măsură pentru trup nu 
împiedică lucrarea minţii, zice: „Am văzut pe acest vrăjmaş, pîntecele, 
odihnit şi dînd minţii trezvie" (Scara). Căci ni se cuvine a avea un trup 
sănătos şi nu slăbit peste măsură, fiindcă lucrarea minţii cere şi o tărie a 
trupului. De aceea, datoria noastră este de a fugi din răsputeri de postul fără 
măsură şi de neînfrînare. 

Fiindcă cuvîntul ne este despre rugăciunea minţii, cred că trebuie să 
arăt că această lucrare a rugăciunii minţii este de multe ori însoţită şi de 
unele simţiri fizice, deşi acestea nu sînt la toţi la fel. Dacă nevoitorul nu va 
cunoaşte din timp aceste mişcări fizice, ce se petrec înăuntrul său, uşor 
poate cădea într-o înşelare, nu din cauza practicării rugăciunii lui Iisus, care 
este bună şi mîntuitoare de suflet, ci din cauza nepriceperii sale în vremea 
acestor mişcări lăuntrice care însoţesc uneori lucrarea rugăciunii minţii. în 
primul rînd să amintim de căldurile ce ""vin în vremea acestei sfinte 
rugăciuni, spre a distinge care sînt de \a firea noastră, care de la draci şi care 
de la harul lui Dumnezeu. Cine va cunoaşte bine deosebirea acestor călduri, 
va şti cum să-şi mînuiasca atenţia în vremea rugăciunii de la un caz la altul 
şi, astfel, va putea uşor să scape de înşelare. 

Să începem cu descrierea căldurilor acestora, după mărturia 
dumnezeiescului Părinte Calist, Patriarhul Constantinopolului, care zice: 
„Mai întii vine o căldură de la rinichi, care rie încinge şi care pare o 
înşelare. însă aceasta nu este înşelare, ci o lucrare firească, născută din 
lucrarea voinţei. Dacă cineva crede că această căldură este de la har, acest 
lucru este în adevăr o înşelare. Oricare ar fi această căldură, nevoitorul nu 
trebuie să o primească, ci să o alunge. Apoi vine o altă căldură de la inimă 
şi dacă mintea o primeşte, se coboară în cugete de curvie. Aceasta, fără 
îndoială, este o înşelare, J - l»j;-i*ir«i utevjt* m\l. 

Dacă tot trupul se încălzeşte de la inimă, iar mintea este curata şi fără 
patimi şi parcă s-a lipit de adîncul inimii, atunci acest lucru, într-adevăr, 
este o lucrare a harului, iar nu o înşelare. Ştiind acestea, este bine ca de la 
început să deprindem mintea ca în ceasul rugăciunii să stea în partea de sus 
a inimii şi 

să privească în adîncul ei. Dar să nu fie la jumătate, într-o parte, sau la 
capătul de jos al inimii. Pricina pentru care trebuie să facem astfel este 
următoarea: cînd mintea stă în susul inimii şi lucrează rugăciunea înăuntrul 
ei, atunci, ca un împărat ce stă pe înălţime, priveşte liber asupra tuturor 
cugetelor rele, care se tîrăsc, şi le sfărîmă cu numele lui Iisus Hristos. Pe 
lingă aceasta, fiind atît de depărtată de pîntece, în orice caz poate scăpa de 
aprinderea pătimaşă a poftei care. şe află în firea noastră, prin căderea lui 
Adam. • lihni* '.< A w*')'-'-*" ■■'■•■■ '■'■' Dacă cineva începe să lucreze 
cu luare aminte în timpul rugăciunii la jumătatea inimii, atunci, din pricina 
împuţinării căldurii din inimă sau din neputinţa minţii şi a răspîndirii 
vederii, din pricina lucrării dese a rugăciunii sau din pricina războiului 
ridicat de draci, mintea singură, de la sine, cade spre pîntece şi se amestecă 
cu căldura poftei, deşi fără voie, din pricina apropierii de ea. Unii, dintr-o 
chibzuinţă naivă, sau mai bine zis neştiind ce este partea de sus sau mijlocul 
inimii şi ce este jumătatea şi capătul ei, încep să facă rugăciunea în jos, de 
la capătul inimii de lîngă pîntece şi astfel, atingîndu-se cu mintea, atît de 
inimă, cît şi de pîntece, din vina : lor proprie provoacă înşelarea, ca şi 
îmblinzitorul de şerpi. Este cu neputinţă să scape de împărtăşire., cu„ 
vi:ăjfliaşulsfieli care îşi ..ţine iuaţea an A inte.in felul acesta.' tf; ,s|rfr// ,ir f 
'•+?.j< A r r? r,t;-î;!vo >h *•'-'■;■' M A 'l ■-•-.;■:■! tjJhj'. Alţii, suferind de o 
nepricepere desăvîrşită şi de grosolănie, nici nu cunosc locul inimii, care se 
află sub sînul şi coasta stingă; ci, aşezînd-o la mijlocul buricului din 
pîntece, îndrăznesc, vai de înşelarea lor, acolo să facă rugăciunea cu mintea, 
învăţîndu-ne din pildele acestea, trebuie, după cum s-a spus, să săvîrşim 
luarea aminte şi rugăciunea cu mintea înăuntrul inimii, concentrînd atenţia 
mai sus de sînul stîng, iar nu la jumătatea pieptului, şi cu atît mai mult în 
partea de jos, spre pîntece. De asemenea, este neapărată nevoie să 
cunoaştem, cu simţirea minţii, şi căldura din rugăciune care se revarsă în 
inimă de la Dumnezeu ca un mir bine mirositor prin Sfîntul Botez şi acea 
căldură care a pătruns în noi prin căderea strămoşilor în păcat, precum şi 
acea căldură care este stîrnită în noi de la diavolul. 

Să reţinem că cea dintîi căldură începe cu rugăciunea numai în inimă 
şi sfîrşeşte cu rugăciunea tot în inimă, dînd sufletului siguranţă şi roduri 
duhovniceşti. A doua are începutul şi sfîrşitul în rinichi, aducînd în suflet 
asprime, răceală şi tulburare. A treia, ivindu-se din amestecarea cu 
aprinderea poftei, aprinde inima şi mădularele, cu plăcerea spre desfrîu, 
robind mintea cu cugete spurcate şi momind-o spre desfrînare. Acest 

lucru îl poate vedea şi cunoaşte fiecare nevoitor spre a~l alunga. Deşi 
vrăjmaşul, înăuntrul pîntecelui, zice Sfîntul Grigorie Si-naitul. încearcă 
după dorinţa sa, în aparenţă, să imite cele duhovniceşti, în locul căldurii 
duhovniceşti aducînd aprinderea sa. în locul veseliei aducînd o bucurie 
lipsită de sens şi dulceaţă cu scurgeri, îndemnînd pe nevoitor să primească 
înşelarea aceasta drept har adevărat, însă vremea, încercarea şi simţirea ne 
învaţă să recunoaştem lucrarea vrăjmaşului. Dacă vom cunoaşte înşelarea 
cu timpul, prin încercare şi simţire, atunci nu trebuie să ne înfricoşăm sau 
să ne îndoim să chemăm pe Domnul lisus. Dacă unii s-au rătăcit, 
vătămîndu-şi mintea, să ştie că nu au pătimit acest lucru din cauza 
practicării sfintei rugăciuni a lui lisus, ci din cauza îngîmfării lor şi a 
rînduielii de sine" (Sbornic, 2, p. 202-204). 

Părinţilor şi fraţilor, 

Fac încheierea acestui cuvînt şi vă rog cu toată smerenia să mijlociţi la 
Bunul Dumnezeu şi la Maica Sa, să-mi ajute şi mie păcătosului, cel leneş la 
toată lucrarea bună, ca să ţin minte ceea ce v-am vorbit aici şi măcar cît de 
puţin să pun în practică, în această predică s-au spus puţine din cele 
necesare să fie cunoscute spre a învăţa rugăciunea minţii, căci, dacă ar fi să 
scriem cîte sînt de cuviinţă în această privinţă, ar trebui să alcătuim o carte 
întreagă. Voi mai aminti cîte ceva şi în predicile ce urmează. 

Sînt încredinţat că sfinţiile şi frăţiile voastre, care cu rîvnă şi cu mare 
osteneală vă siliţi la pravilele de zi şi de noapte, nu aveţi nevoie de 
învăţător, căci însăşi stăruinţa sfinţiilor voastre în lucrarea sfintei rugăciuni 
vă este cea mai înaltă şcoală, după cum este scris: „Din experienţele vieţii 
duhovniceşti se poate ciştiga o învăţătură foarte adevărată, căci pe cel care 
are rîvnă să se roage, nu mai trebuie să-1 înveţi cum să se desăvîrşească în 
rugăciune. Căci însăşi osteneala rugăciunii lucrată cu răbdare. îl va duce 
pînă la cele mai înalte trepte ale rugăciunii" (Sbornic, 2, p. 337). AMIN ! 



PREDICA 

DESPRE RUGĂCIUNEA MINŢII ŞI FOLOSUL 
ŢINERII CU MĂSURA A RESPIRAŢIEI (II) 

„Mintea, fără răspîndire rugîn-du-se, 
necăjeşte inima, iar inima înfrintă şi 
smerită, Dumnezeu nu o va urgisi" 
(Psalmul 50, 19; Filocalia, voi. I, Sfîntul 
Marcu Ascetul, „Despre cei ce-şi închipuie 
că se îndrep-tează din fapte", p. 252). 

■(■ 

Părinţilor, fraţilor şi iubiţi credincioşi, 'Mm 

T 

Zice unul din dumnezeieştii Părinţi: ..Ştie înţelepciunea a-şi împodobi 
cuvintele ssle şi a spune adevărul, necunoscîn-du-1 şi a arăta pentru 
fapta bună, iar el niciodată lu-crînd-o şi neavînd iscusinţa cea 
lucrătoare" (Sfîntul Isaac Şirul, Cuv. 1, p. 29). Acest cuvînt mi se potriveşte 
foarte mult şi în toată vremea îmi răneşte ştiinţa, fiindcă, neavînd iscusinţa 
din trăire a faptelor bune, îndrăznesc a vorbi către Prea Cuvioşiile voastre 
despre rugăciunea minţii, de care nici cu vîrful degetului nu m-am atins. 
Fiindcă vieţuim împreună în această Sfîntă Mănăstire şi fiindcă unii dintre 
sfinţiile voastre m-au îndemnat să vorbesc despre acest lucru, cunoscînd 
rîvna frăţiilor voastre în a asculta cele de folos şi trecînd peste neputinţa şi 
neiscusinţa mea, îndrăznesc a vă aduce aminte cele ce poate le-aţi uitat în 
parte, şi voi continua, cu mărturii de la Sfinţii Părinţi, cele începute despre 
rugăciunea minţii. 

In predica anterioară despre rugăciunea minţii am cuprins cîteva 
lucruri care trebuie să fie ştiute de nevoitorii care se ostenesc cu această 
lucrare. S-a arătat deci cît de sfînt şi puternic este numele Domnului 
Dumnezeului şi Mîntuitorului nostru Iisus Hristos şi cît de mare nevoie 
avem de a-L chema tot- 

deauna. Apoi, s-a amintit despre numirile date de Sfinţii Părinţi lucrării 
minţii şi rugăciunii. De asemenea, s-a arătat că această sfîntă rugăciune a 
minţii este obligatorie nu numai monahilor, ci şi tuturor creştinilor 
dreptmăritori şi că, prin chemarea deasă a numelui Domnului, se naşte în 
inima noastră dragostea de Iisus Hristos, Mîntuitorul nostru. S-a vorbit, 
apoi, despre înfrî-narea cu măsură a nevoitorilor care se îndeletnicesc cu 
rugăciunea minţii, despre deosebirea celor trei feluri de călduri ce însoţesc 
această lucrare şi în ce fel putem să ne păzim de înşelare prin folosirea 
atenţiei şi luării aminte în vremea rugăciunii, spre a nu se coborî mintea la 
gînduri necurate, prin amestecarea cu partea poftitoare a trupului nostru. în 
sfîrşit, s-a arătat că cel ce se nevoieşte cu rîvnă neobosită la lucrarea sfintei 
rugăciuni, însăşi rugăciunea i se face lui dascăl, urcîndu-1 pînă la treptele 
ei cele mai înaJte. 

în această predică vom arăta mai pe larg despre deosebi-birea 
căldurilor, de care s-a amintit deja, după învăţătura unor mari nevoitori şi 
lucrători ai rugăciunii lui Iisus din Rusia: Sfîn-tul Teofan Zăvorîtul, 
episcopul Ignatie Branceaninov şi apoi din scrierile marelui stareţ 
moldovean Vasile de la Poiana Mărului. Iată ce zice Sfîntul Teofan în 
privinţa căldurilor din vremea sfintei rugăciuni: „Căldura cea adevărată este 
un dar al lui Dumnezeu. Dar este şi o căldură naturală şi aceasta este rodul 
silinţelor şi al stărilor noastre proprii. Ele sînt departe una de alta ca cerul 
de pămînt". Apoi continuă, zicînd: „Cel dintîi rod al căldurii lui Dumnezeu 
este adunarea gîndurilor laolaltă şi năzuinţa lor spre Dumnezeu fără ieşire". 
Iar fiind întrebat de cineva dacă este duhovnicească această căldură, 
Cuviosul Teofan a răspuns: „Nu este duhovnicească, nici cerească, ci este o 
căldură obişnuită a sîngelui nostru. Dar fiindcă ţine luarea aminte în inimă 
şi prin aceasta ajută la dezvoltarea mişcărilor duhovniceşti, ea se numeşte 
duhovnicească. Aceasta, însă, numai în cazul cînd ea nu este însoţită de 
vreo dulceaţă a poftei, chiar şi uşoară, ci ţine sufletul şi trupul într-o stare 
de trezvie... De îndată ce căldura care însoţeşte rugăciunea lui Iisus nu este 
însoţită de simţiri duhovniceşti, nu trebuie să se mai numească 
duhovnicească, ci, simplu, căldură de sînge. Cine numeşte această căldură, 
duhovnicească, fără a vedea în ea simţiri duhovniceşti, acela greşeşte. Iar 
cine o va numi harică, acela este şi mai nedrept. Mai sînt unele mişcări în 
trup care duc la rugăciune, dar acestea nu sînt la fel la toţi, ci La unii într- 
un fel, iar la alţii într-alt fel. Asupra acestora nu este nevoie a ne 
opri". Episcopul Ignatie Bran- 

ceaninov zice în privinţa această aproape acelaşi lucru ca şi Episcopul 
Teofan, şi anume: „Căldura care vine de la o nevoinţă întinsă materială este 
şi ea materială. Aceasta este o căldură trupească, a sîngelui, în domeniul 
firii căzute". 

Părinţilor şi fraţilor, 

Stareţul Vasile de la Poiana Mărului zice despre căldura harică 
următoarele: „Vine şi o altă căldură de la inimă şi dacă mintea, în acest 
timp, coboară la gînduri de desfrînare, aceasta este o adevărată înşelare. 
Cînd tot trupul se încălzeşte de la inimă, iar mintea rămîne curată, fără 
patimi şi legată parcă de adîncul inimii, acest lucru, fără îndoială, este o 
lucrare a harului, iar nu a înşelăciunii. Uneori, la cei ce încearcă o astfel de 
stare se arată şi o sudoare, din pricina căldurii îmbelşugate ce este în trup şi 
atunci porneşte de la inimă o sfîntă lucrare care se ridică de pe ei, ca o 
frunză oarecare şi mişcă mintea la cele dinăuntru, ea fiind lipită chiar de 
acea dumnezeiască lucrare, ca să strige des: „îisuse al meu, Iisuse al meu". 
Astfel încît, cînd se deschide inima, numai atît strigă mintea : „Iisuse al 
meu", că nu poate să rostească totul, adică „Doamne, Iisuse Hristoase, Fiul 
lui Dumnezeu, miluieşte-mă", din pricină că inima se deschide des. Cei ce 
zic că astfel săvîrşesc întreaga rugăciune, se înşeală. Căci mintea ce se va 
lipi s după cum s-a spus, de lucrarea cea dumnezeiască, intrînd în cele mai 
dinăuntru ale inimii, nu poate striga mai mult decît „Iisuse al meu!". 

Atunci, în adevăr, de la această sfîntă lucrare a rugăciunii, se naşte în 
inimă o frică plină de evlavie şi se coboară în suflet o mare mîngîiere de la 
lucrarea cea sfîntă. Inima saltă şi izvorăşte din ea lacrimi pline de dulceaţă, 
care curg dulce din ochi, într-o tristeţe plină de bucurie, iar inima atunci dă 
în clocot de prea multă lucrare sfîntă, trupul întreg este aprins şi mintea 
într-o frică cucernică strigă: „Doamne miruieşte!". După cum untdelemnul 
dintr-un vas plin. fiind încălzit tare pe foc, se varsă, clocotind pe margine, 
tot astfel se petrece şi cu inima cînd se va încălzi de lucrarea cea 
dumnezeiască; toarnă căldură asupra trupului şi — 1 face aprins şi atunci, 
cel ce trăieşte astfel de lucrări, simte cum toate măruntaiele lui sînt gata să 
sară din el. Se mai petrec şi alte taine minunate cu ceî ce are o întocmire ca 
aceasta. 

Uneori se face o lumină cu ajutorul căreia se vede înăuntrul său o 
luminare care îl străluceşte ca soarele şi care izvorăşte din inimă. Se petrec 
în inimă în vremea aceea şi alte taine, 

însă nu pot să le descriu; mintea vede întreaga zidire şi, îngrozită de 
mirarea lucrurilor sfinte şi de contemplarea tainelor dumnezeieşti, înalţă 
slavoslovii din adîncul inimii, pe care nu le pot zugrăvi prin scris. Omul 
devine atunci îndumnezeit de această mişcare dumnezeiască, în afară de tot 
ce este materialnic şi simţit şi parcă este cuprins de o bucurie nestăpînită. 
asemenea celui beat de vin. După aceasta mintea se răpeşte într-o vedere 
dumnezeiască şi vede taine înfricoşate despre care nu pot scrie amănunţit. 
Mintaa are vedenii dumnezeieşti şi vede desfătarea drepţilor şi frumuseţile 
Raiului. Mai presus de minte vede în cer taine înfricoşate şi preaslăvite şi, 
pe cît se ridică omul de la momelile dracilor, pe atît vede mai multe din 
cele ce îi dă Domnul" (Sbornic, 2, p. 206, 276, 278). 

însemnînd aceste taine pe care le descoperă Dumnezeu color ce-L 
iubesc pe El şi se roagă Lui din adîncul inimii, m-am întrebat: oare cîte 
minţi şi inimi din neamul omenesc s-au învrednicit de aceste descoperiri de 
Ia Dumnezeu, de-a lungul veacurilor? Oare se mai găsesc astăzi pe pămînt 
asemenea rugători? Aceste taine numai Preabunul Dumnezeu le ştie. 

Deci de la această descriere a celor trei călduri care însoţesc sfînta 
rugăciune a lui Iisus şi de la tainele arătate mai sus despre cel ce a ajuns a 
se răpi cu mintea la duhovniceasca rugăciune, care de multe, ori este mai 
presus de hotarul rugăciunii, devenind vedere duhovnicească, vom trece la 
cele privind ţinerea respiraţiei cu măsură în timpul rugăciunii minţii şi la 
folosul duhovnicesc ce se primeşte din aceasta. în această privinţă trebuie 
ştiut că, deoarece mintea noastră de la naştere, din copilărie şi tinereţe s-a 
obişnuit să se risipească la lucrurile simţite, din afară, ale lumii acesteia, 
atunci cînd vom zice această sfîntă rugăciune a minţii trebuie să nu 
răsuflăm prea des, după cum are firea obicei. Ci respiraţia noastră trebuie 
să ţină pînă ce vom zice cu cuvîntul cel înăuntru aşezat rugăciunea aceasta 
şi apoi să respirăm, după cum ne învaţă Sfinţii Părinţi. 

Folosul pe care îl avem din această ţinere a respiraţiei este acesta: „în 
primul rînd, prin această puţină reţinere a respiraţiei se necăjeşte, se 
strîmtorează şi se frînge inima şi primeşte oarecare durere, redobîndindu-şi 
starea sa firească; iar mintea mai uşor se adună şi se întoarce în inimă. 
Deci, pe de o parte inima are durere şi chinuire, iar pe de alta se naşte în ea 
dulceaţă din această fierbinte şi vie pomenire a lui Dumnezeu. Căci, 
pomenindu-se Dumnezeu, se pricinuieşte dulceaţă şi veselie celor ce fac 
acest lucru, după cuvîntul: Am pomenit pe Dumnezeu şi m-am veselit 
(Psalm 76î r 3). La mădularul la care este 

simţire de durere sau dulceaţă, acolo, în chip firesc şi mintea se întoarce şi 
se adună. Pentru aceasta şi Grigorie Cuvîntătorul de Dumnezeu, la aceste 
cuvinte de mai sus, zice: „Am pomenit pe Dumnezeu, şi m-am veselit". Iar 
tîlcuind, zice: „Ce este mai lesne decîî, pomenirea? Pomeneşte-L şi tu, deci, 
şi te veseleşte! O, doctorie lesne de cîştigat! O, vindecare grabnică! O. 
mărire a îndurării şi-a dăruirii! Nu se alină numai împuţinarea de suflet şi 
întristarea prin pomenirea lui Dumnezeu, ci se lucrează chiar şi veselie" 
(Sfintul Nicodim Aghioritul, Paza celor cinci simţuri). 

Al doilea folos este că prin această puţină ţinere a respiraţiei se 
subţiază inima cea aspră şi groasă, precum şi umezelile cele din inimă, 
care, cu măsură necăjindu-se şi înfierbîntîndu-se, prin aceasta se înmoaie şi 
se smeresc şi mai uşor se pornesc spre umilinţă şi în acest chip varsă cu 
uşurinţă lacrimi. Se subţiază încă şi creierii si, cn urmare, se subţiază şi 
lucrarea minţii şi se face de un gînd. luminoasă., mai îndemînatică spre 
unirea cu strălucirea mai presus de fire a lui Dumnezeu. Deoarece prin 
această ţinere cu măsură a răsuflării se necăjeşte inima şi pătimeşte durere, 
iar prin durerea şi chinuirea aceasta varsă afară dorinţa otrăvitoare a 
dezmierdării şi a păcatului pe care mai înainte apucînd, a înghiţit-o, astfel 
se tămăduieşte, potrivit doctorilor, folosind cele potrivnice la cele 
împotrivă. Acesta este al treilea folos. Pentru aceasta a SPUS Sfintul Marcu 
Ascetul ca „pomenirea lui Dumnezeu, făcîndu-se cu evlavie, este durere a 
inimii. Tot cel ce uită pe Dumnezeu, se face dulce pătimaş şi fără durere 
spre a lui osîndă" Tot el spune: „Mintea, fără răs-pîndire rugîndu-se, 
necăjeşte inima şi o frînge. Iar inima înfrîntă si smerită, Dumnezeu nu o va 
urgisi" (Filocălia, voi. 1. C. 34. p. 252). 

Al patrulea folos al acestei ţineri a respiraţiei cu măsură este că, astfel, 
toate celelalte puteri ale, sufletului se unesc şi, se întorc către Dumnezeu, lucru 
minunat a-1 spune, căci într-> acest chip omul aduce Iui Dumnezeu toată 
zidirea cea simţită şi cea vorbită, a cărei legătură şi cuprindere este. El, după 
Sfinţiţi Grigorie Palama al Tesalonicului. Să se ştie că îndeosebi noii începători 
au trebuinţă de această puţină ţinere a respiraţiei cînd se roagă, fiindcă cei ce 
au sporit în lucrarea minţii, şi fără, ţinerea aceasta, şi numai prin cuvîntul aşezat 
înăuntru intră în inimă şi acolo rămîne. însă şi aceştia, cînd voiesc a întoarce 
mintea âh inimă mai cu iubire de osteneală şi mai ales în vremea războiului 
gîndurilor şi al patimilor, ca prin această întoarcere să se roage mai lesne 
nerăspîndiţi, fac aceasta tot prin ţinerea 

cu măsură a respiraţiei (Sfîntul Nicodim.Aghioritul, Paza celor 
cinci simţuri, p. 238-243). r A ; if m- 

A Aşadar, prin cele 1 de mai sus, s-a "arătat care este folosul ţinerii 
respiraţiei cu măsură, în vremea rugăciunii minţii şi la ce ajută această 
ţinere a repiraţiei mai ales noilor începători care se silesc a deprinde 
rugăciunea lui Iisus. Trebuie ştiut că rolul cel mai important în lucrarea 
rugăciunii cu gîndul îl are însă stăpînirea atenţiei. Sfîntul Teofan Zăvorîtul, 
arătînd acest lucru, zice: „Partea cea mai esenţială şi mai necesară a rugă A 
ciunii este atenţia şi luarea aminte. Fără atenţie nu este rugăciune" (Sbornic 
2, p. 292). „Mijloacele cele din afară rămîn mijloace", spune tot el. Acelaşi 
sfînt episcop, fiind întrebat prin scrisoare de o fiică duhovnicească a sa 
dacă rugăciunea minţii este obligatorie şi pentru mireni, a răspuns: „Cine 
nu are rugăciunea lăuntrică a minţii, acela nu are nici un fel de rugăciune. 
Căci numai rugăciunea minţii este adevărata rugăciune primită de 
Dumnezeu şi plăcută Lui. 1 Ea trebuie să alcătuiască sufletul pravilei de 
rugăciune de acasă şi de la biserică şi pentru monahi şi pentru tot creştinul 
cel dreptmăritor. Căci, de îndată ce lipseşte această rugăciune a minţii de la 
cineva, pravila lui de rugăciune are numai chip de rugăciune, dar nu este 
rugăciune. Căci. ce este rugăciunea? Oare nu este ea înălţarea minţii şi a 
inimii noastre către Dumnezeu? Miezul rugăciunii, deci, este suirea minţii 
din inimă spre Dumnezeu. Mintea se aşează în inimă conştient în faţa lui 
Dumnezeu şi, umplîndu-se de evlavia cuvenită, începe să-şi verse înaintea 
lui Dumnezeu inima sa. Aceasta este rugăciunea minţii". 

Părinţilor şi fraţilor, 

&m ' .i ~,\¥-'.% ■.',■■ " 

Cu aceste puţine cuvinte închei şi această & ctoua predică 
despre, rugăciunea minţii, în. care am rezumat alte cîteva învăţături despre 
această sfintă şi mîntuitoare de suflet rugăciune. Am vorbit, deci, despre 
cele trei feluri de călduri ce însoţesc această sfintă rugăciune, cu mărturii 
despre mişcările minţii celui ce se roagă.cu rugăciunea duhovnicească, 
după marele Vasile de la Poiana Mărului, care în viaţa sa,. .după mărturia 
celor ce l-au cunoscut îndeaproape, a ajuns să se atingă şi de rugăciunea 
contemplativă şi duhovnicească, care este mai presus de hotarele rugăciunii 
minţii, fiind mai mult o vedere duhovnicească decît rugăciune. Apoi s-a 
arătat, OJT mărturii de la Sfinţii Părinţi, despre cele patru foloase mari' ce se 
pricinuiesc prin ţinerea cu măsură a respiraţiei înijyjje|neaijr.ug A ciuriii ,liji 

îisus şi, In cele din urmă, despre folosul concentrării atenţiei şi a luării 
aminte în vremea lucrării gînditoare a rugăciunii lui lisus. S-a văzut şi ce 
este această sfintă rugăciune, cu cuvintele Sfintului Teofan Zăvorîtul, unul 
din marii lucrători ai acestei rugăciuni. 

Fie ca, prin mila şi darul Domnului Dumnezeului şi Mîn-tuitorului 
nostru lisus Hristos şi prin mijlocirea cea puternică a Prea Sfintei Sale 
Maici, să nu uit nici eu, păcătosul şi leneşul, cele ce v-am arătat, rugîndu- 
vă pe toţi ca să mă ajutaţi cu rugăciunile sfinţiilor voastre către Dumnezeu, 
ca măcar cit de puţin să mă trezesc din lenevire şi nesimţire şi să încep să 
lucrez cîte ceva din cele ce am vorbit. AMIN! 




PREDICA DESPRE 
RUGĂCIUNEA MINŢII DIN INIMA (III) 



„ Cînd ne rugăm trebuie a ne po-gorî 
din cap în Inimă" (Sbornic, 2, cap. 47). 

Părinţilor, fraţilor şi iubiţi credincioşi, 

Zice Sfîntul Isaac Şirul: „Altul este cuvîntul frumos şi altul este cuvîntul 
din lucrare. Cuvîntul frumos este amanet al ruşinii, iar cuvîntul din 
lucrare este cămară a nădejdii" (Op, cit., Cuv. 1, pentru lepădarea de 
lume). într- adevăr, cuvîntul frumos şi fără iscusinţa lucrării este amanet al 
ruşinii, pentru că ruşinează ştiinţa celui ce vorbeşte, aducîndu-i aminte că 
nu are cele ce, prin cuvînt, încearcă să înveţe pe alţii. Iar cuvîntul din 
lucrare, adică împodobit cu trăirea celor vorbite, mîngîie cu bună nădejde 
pe cel ce vorbeşte şi simte în inima sa că vorbeşte din iscusinţa trăirii. 
Cuvîntul din lucrare nu numai că mîngîie pe cel ce vorbeşte cu nădejdea 
mîntuirii, dar, vorbindu-se din cele încercate prin trăire, are şi putere de pă- 
trundere în urechile celor ce îl ascultă, stîrnind în inima lor rîvna spre 
filozofia lucrătoare. 

De la bun început gîndul mă face să cer iertare de la sfinţiile voastre 
şi să vă mărturisesc cu sinceritate că mi se cade să mă ruşinez de mustrarea 
lăuntrică, fiindcă încerc să-mi împodobesc cuvintele de învăţătură cu seceta 
şi uscăciunea mea cea nelucrătoare, fiind cu totul lipsit de mîngîierea 
lucrărilor celor din trăire. Căci cîtă ruşinare a conştiinţei nu se cade celui ce 
încearcă a vorbi cele folositoare altora, atît timp cît el nici cu vîrful 
degetului nu s-a atins de cele ce învaţă. 

Avînd evlavie la rîvna şi la credinţa lucrătoare a sfinţiilor voastre, vă 
voi împrumuta cele primite de la Domnul şi de la 

Sfinţii Părinţi, cu nădejdea că voi cîştiga milă de la El în ziua cea mare a 
judecăţii prin rugăciunile tuturor, dacă acestea vă vor folosi măcar cît de 
puţin. Vom vorbi, aşadar, despre rugăciunea ce se lucrează cu mintea în 
inimă, sau mai bine zis despre rugăciunea ce se face prin întoarcerea minţii 
în inimă. 

Mîntuitoruî nostru îisus Hristos ne porunceşte, zicînd: Tu însă cină te 
regi, intră în cămara ta şi, închizînd uşa ta, roagă~te Tatălui tău care este 
întru ascuns şi Tatăl tău, Care vede întru ascuns, îţi va răsplăti ţie la 
arătare (Matei 6, 6). Cămara aceasta, după tîlcuirea Sfîntului Dimitrie al 
Rostovului şi a altor Sfinţi Părinţi, este inima noastră (Sbornic, 2, p. 296). 
Dumnezeiescul Părinte loan Scărarul, arătîndu-ne cum să ne închinăm în 
cămara inimii în vremea sfintei rugăciuni, zice: „închide uşa chiliei tale 
pentru oameni, uşa buzelor pentru cuvinte şi uşa inimii pentru duhuri" 
(Scara, Cuv. 28). Rugăciunea minţii din inimă se face astfel: „Şezînd pe un 
scaun de o palmă, coboara-ţi mintea din cap în inimă şi ţine-o acolo; apoi 
încovoaie-ţi pieptul, umerii şi gîtul, încît să simţi o mare durere de la 
încordarea muşchilor şi strigă cu mintea în inimă ta: „Doamne, lisuse 
Hristoase, Fiul lui Dumnezeu, miluieşte-mă". în acest timp ţine-ţi respiraţia 
şi nu respira cu îndrăzneală, pentru că acest lucru îţi poate împrăştia 
gînduriîe. 

Dacă vei vedea că se ivesc cugete, nu lua aminte la ele. chiar de ar fi şi 
bune. Reţine-ţi respiraţia cît îţi este cu putinţă, închide-ţi mintea în inimă şi 
cheamă pe Domnul Iisus des şi cu răbdare. Cînd va slăbi mintea ta sau te va 
durea trupul şi inima,-din pricina pomenirii dese şi chemării Domnului Iisus 
Hristos, atunci scoală-te şi cîntă singur sau cu ucenicul tău, ori îndelet- 
niceşte-te cu cugetarea la vreun text din Sfînta Scriptură, sau cu amintirea 
morţii, sau ocupă-te cu citirea, cu rucodelia sau cu altceva, ca să-ţi oboseşti 
trupul" l (Sbornic, 2, p. 67). 

Părinţilor şi fraţilor, 

Este bine să ştim că se recomandă ca cel ce se îndeletniceşte cu 
această sfîntă lucrare să şadă într-un loc liniştit şi fără lumină, mai ales la 
începutul acestei nevoinţe. Căci vederea lucrurilor din afară, fireşte că este 
pricină de răspîndire a gîndurilor. De asemenea, trebuie reţinut şi faptul că 
„ştiinţa vieţii duhovniceşti se învaţă nu printr-o însuşire a vreunei teorii cu 
mintea, ci prin încercarea practică a vieţii" (Sbornic, 2, p. 40, 43). 

1 . Acest lucru se potriveşte mai mult celor" diii linişte. 



196 URCUŞ SPRE ÎNVIERE 

Cînd va începe să ne doară inima de prea multa încordare a atenţiei, 
va trebui să facem cum ne învaţă Cuviosul Nichifor din singurătate şi 
anume: „să ne aşezăm cu luare aminte şi cu cuvîntul de rugăciune acolo 
unde de obicei vorbim cu noi înşine, adică sub gît, în partea de sus a 
pieptului şi, după aceea, să ne pogorîm din nou deasupra sinului stîng. Nu 
trebuie să nesocotim această observaţie, oricît de simplă şi 
neduhovnicească ar părea. Trebuie negreşit să ne pogorîm din cap în inimă. 
De asemenea, trebuie să ştim bine că puterea cuvîntătoare a inimii noastre 
este pusă de Ziditorul în partea de sus a inimii. Aceasta este puterea prin 
care inima omului se deosebeşte de inima dobitoacelor. Puterea şi capul 
sufletului este mintea, care, deşi este duhovnicească, totuşi îşi are locul său 
de petrecere în creier. Tot astfel, puterea cuvîntului sau duhul omului, cu 
toate că este duhovnicesc, îşi are locul de petrecere în partea de sus a 
inimii, care se găseşte sub sînul stîng, Ungă sîn şi puţin mai sus de el. 

Deci, pentru a face unirea minţii cu inima, trebuie în vremea 
rugăciunii să ţinem luarea aminte şi atenţia în această parte unde este 
puterea cuvîntătoare n inimii. Unirea minţii cu inima constă în unirea 
gîndurilor duhovniceşti ale minţii cu simţirile duhovniceşti ale inimii" 
(Sbornic 2, p. 148). 

Sfîntul Teofan Zăvorîtul, dînd lămurire la cuvîntul Sfîn-tului Simeon 
Noul Teolog despre rugăciune, spune următoarele: „în ordinea firească sau 
a desfăşurării puterilor noastre, în trecerea de la cele din afară la cele 
dinăuntru, adică spre inimă, prima vamă care poate vătăma lucrarea 
rugăciunii, încercînd să oprească mintea să se pogoare în inimă este 
imaginaţia (închipuirea). De aceea, trebuie să ne ferim de ea cît mai mult cu 
putinţă. Pentru a putea ajunge, în chip mulţumitor, la adevăratul loc 
dinăuntru, adică în inimă, să ţinem minte că cea mai simplă lege a 
rugăciunii este să nu ne închipuim nimic. 

Trebuie cugetat că Dumnezeu este cel mai curat Duh, Care nu are nici 
un chip şi nici o înfăţişare şi, de aceea, trebuie să ne străduim să ne rugăm 
lui Dumnezeu fără a ni-L închipui. Cugetarea la lucrurile sfinte şi 
închipuirea lor sînt potrivite în vremea meditaţiilor evlavioase. In timpul 
rugăciunii însă, nicidecum, fiindcă imaginile ţin luarea aminte afară de 
inimă, oricît de sfinte ar fî ele şi în timpul rugăciunii atenţia noastră trebuie 
să fie înăuntrul inimii. Concentrarea atenţiei în inimă este punctul de 
plecare al unei rugăciuni făcute cum se cuvine şi, în-trucît rugăciunea este 
calea pe care ne suim la Dumnezeu, abaterea atenţiei de la inimă este o 
abatere de la această cale. Prin urmare, cei de întrebuinţează acest fel de 
închipuire în timpul 

rugăciunii, chiar de la început îşi pun piedici în lucrarea de care s-au 
apucat cu atîta rîvnă" (Sbornic 2, p. 57-59). 

A doua vamă pe drumul ce duce înăuntru, şi de care trebuie să ne 
ferim, este raţiunea, gîndirea, mintea luată în sine ca putere cugetătoare şi 
de judecată. Şi de această vamă trebuie să trecem fără să ne oprim. Mai 
mult, trebuie să ne cobo-rîm în inimă împreună cu ea (mintea). Cînd unii se 
opresc la această vamă, se ajunge la al doilea chip neîndreptăţit al rugă- 
ciunii, ce are drept trăsătură deosebită faptul că mintea rămîne în cap şi 
vrea singură să pună rînduială şi sa le cîr-muiască pe toate cele din suflet. 
Din osteneala ei, însă, nu iese nimic. Ea aleargă după toate însă. nu poate 
învinge nimic, ci suferă numai înfrîngeri (Episcopul Teofan, Scrisori despre 
viaţa duhovnicească, p. 184). Acesta este cel de-al doilea chip al luării 
aminte şi al folosirii atenţiei în vremea rugăciunii. Cine doreşte mmtuiraa 
trebuie să fie foarte atent şi să observe vătămai'ea pe care şi-o pricinuieşte 
sufletul, oprindu-se la această vamă. Acest al doilea chip de rugăciune este, 
totuşi, mai bun decît cel dintîi, după cum noaptea cu lună este mai bună 
decît cea fără lună. Cuviosul Teofan numeşte acest fel de rugăciune a 
minţii: „din cap", deosebindu-1 de cel de-al treilea, care este al minţii din 
inimă sau al inimii unită cu mintea (Sbornic 2, p. 61-62). 

Al treilea chip al rugăciunii şi al luării aminte se cuprinde în 
următoarele: Mintea în timpul rugăciunii să petreacă fără ieşire, înăuntrul 
inimii şi, de acolo, adică din adîncul inimii, să înalţe rugăciuni către 
Dumnezeu. Aici este tot miezul lucrării (Ibidem, p. 62). 

Aşadar, trebuie, după cum s-a arătat mai sus, ca mintea să se pogoare 
în inima goală de orice închipuiri, adică fără să imagineze sau să gîndească, 
simţit sau gîndit, dinăuntru sau din afară, chiar bun de ar fi. Aceasta, 
fiindcă Dumnezeu este afară de toate cele ce sînt simţite şi gîndite şi mai 
presus de toate acestea. Pentru aceasta şi mintea care caută să se unească cu 
Dumnezeu prin rugăciune se cade să se facă afară de toate cele ce sînt 
simţite şi gîndite şi mai presus de toate acestea, ca să dobîndească unirea 
dumnezeiască. De aceea a zis şi dumnezeiescul Părinte Nil Ascetul: „Să nu 
închipuieşti dumnezeirea în sine, rugîndu-te, nici oarecare chip să laşi să se 
întipărească în mintea ta. Ci cu nematerialnicie la Cel nematerialnic adau- 
gă-te şi vei pricepe" (Filocalia, voi. 1, p, 151). 

Sfîntul Dionisie Areopagitul, vorbind de cele trei mişcări ale 
sufletului, arată că „întoarcerea mintii către inimă este ne- 

rătăcită" 2 Căci după cum cercul, făcîndu-şi înconjurul, se întoarce la sine, 
în acelaşi chip şi mintea la sine se întoarce şi se face una, Acest adevăr îl 
arată preaînţeleptul Părinte Dioni-sie Areopagitul, zicînd: „Iar mişcarea 
sufletului este ocolitoare atunci cînd el intră întru sine de la cele de afară şi 
mintea printr-un oarecare ocol, învelind în mod unitar puterile cele 
gînditoare ale sufletului, îi dăruieşte acestuia nerătăcirea" (Cap. 4, despre 
dumnezeieştile nume). Sfîntul Vasile, arătînd acestea prin alte cuvinte, a 
zis: „Mintea, nerăspîndindu-se spre cele din afară şi nerevărsîndu-se prin 
organele simţurilor spre lume, se întoarce către sine; iar prin sine se suie 
căline înţelegerea lui Dumnezeu" (Trimiterea I-a). 

Sfîntul Nicodim Aghioritul cere ca mintea, cînd se va pogon în inimă, 
să nu stea acolo numai să privească, ci prin cuvîntul aşezat înăuntrul inimii 
să se roage, zicînd rugăciunea tainică, adică: „Doamne, Iisuse Hristoase, 
Fiul lui Dumnezeu, miluieş-te-mă pe mine păcătosul". Şi nu numai atît, ci 
să şi mişte puterea voitoare a sufletului nostru spre a zice această rugăciune 
cu toată voinţa şi dragostea şi prin cuvîntul nostru aşezat înăuntru. 
Totodată, trebuie să luăm aminte, atît prin privirea noastră gînditoare, cit şi 
prin auzul gînditor, numai la cuvintele rugăciunii şi mai ales la înţelesurile 
lor" (Paza celor cinci simţuri, p. 234-236). 

Sfîntul Nicodim arată apoi că la întoarcerea aceasta a minţii către 
inimă şi la intrarea ei în inimă cu rugăciunea gînditoare. trebuie să unim 
mintea, cuvîntul cel aşezat înăuntru şi voinţa noastră, astfel încît aceste trei 
părţi ale sufletului să fie una şi cea una trei. Căci în chipul acesta omul, 
care este icoana Sfintei Treimi, se uneşte cu întîiul chip, după mărturia 
Sfîntu-lui Grigorie'Palama, care zice: ..Cînd mintea cea una se va face 
întreită, rămînînd totuşi una, atunci se împreună cu întreita unime 
dumnezeiască începătoare, închizînd toată lucrarea rătăcirii, aşezîndu-se 
mai presus de trup, de lume şi de ţiitorul lumii" (Ibidem, cap. 2, Despre 
rugăciune). Cînd omul va ajunge această fericire de a se uni cu Dumnezeu 
în acest chip în inimă. 

2. Numai această mişcare a minţii către inimă numită ocolitoare este 
nerătăcită, fiindcă într-însa nu poate intra şi încăpea amăgirea diavolului; 
iar In celelalte două mişcări ale minţii, adică în cea dreaptă (cînd cugetă la 
Sfintele Scripturi) şi în cea şovăită sau zig-zag (cînd mintea foloseşte 
zidirile ca nişte trepte spre a se ridica spre Ziditor) intră şi încape rătăcirea 
vrăjmaşului, după mărturia Sfintului Gri-gorie Palama (Paza celor cinci 
simţuri, C. 10, p. 33). 

îi va aduce lui Dumnezeu toată zidirea simţită şi gîndită, căreia el îi este 
legătură şi cuprindere, după mărturia aceluiaşi Sfînt Grigorie (Cuvînt la 
viaţa lui Petru). 

Sfîntul Grigorie Sinaitul zice şi el următoarele despre rugăciunea 
minţii din inimă: „Trebuie să vorbim cu Dumnezeu printr-o rugăciune 
curată, din inimă, ca şi heruvimii. însă noi, nepricepînd măreţia, cinstea şi 
slava harului care ne-a renăscut şi neîngrijindu-ne să creştem duhovniceşte 
prin împlinirea poruncilor şi să ajungem pînă la starea de contemplare cu 
mintea, ne lăsăm tîrîţi în bezna nesimţirii şi a întunericului. Se întîmplă că 
abia ne putem aduce aminte că există Dumnezeu. Dar cum ar trebui să fim 
noi ca nişte fii ai lui Dumnezeu după har? Despre acsasta cel mai adesea fie 
că nu ştim nimic, fie că nici nu ne îngrijim să ştim" (Sbornic, 2. p. 65-66). 

Cine vrea să sporească în rugăciunea curată făcută cu mintea, în 
inimă, se cuvine cu toată rîvna să se ostenească la lucrarea tuturor 
poruncilor lui Dumnezeu şi, îndeosebi, la chemarea neîncetată a numelui 
Domnului cu mintea în adîncul inimii. Mîngîierile Duhului Sfînt vin în 
inima omului prin durerile din osteneli, după mărturia Duhului Sfînt, Care 
zice: După înmulţirea durerilor mele în inima mea, mîngîierile Tale au 
veselit sufletul meu (Psalm 93, 19). Cel ce umblă fără suferinţă, nu va primi 
roade, deoarece numai prin osteneală, durerea inimii şi prin nevoinţeie 
trupeşti se dă la iveală harul Duhului Sfînt ce este dat fiecărui credincios la 
Sfîntul Botez; har care, din pricina nepăsării noastre faţă de împlinirea 
poruncilor, se îngroapă în patimi şi în cenuşa uitării, dar care din negrăita 
milă a lui Dumnezeu se redobîndeşte prin pocăinţă. Deci se cade, fraţilor, 
să nu fugim de osteneli din pricina durerilor care vin odată cu eî, ca să nu 
fim osîndiţi pentru nelucrare şi să auzim de la Domnul: Luaţi de la el 
talantul (Matei 25, 28). 

Sfîntul Grigorie Sinaitul îi sfătuieşte pe. cei ce nu au sporit în 
rugăciunea tainică a inimii, zicîndu-le: „Unii ca acaştia trebuie să citească 
multe rugăciuni, chiar peste măsură, petrecînd neîncetat în multe şi felurite 
rugăciuni pînă cînd. de la o astfel de nevoinţă a rugăciunii, plină de durere, 
se va încălzi inima lor şi va începe în ea lucrarea rugăciunii gînditoare cu 
mintea. Cine va gusta, în sfîrşit, din acest har, trebuie să facă rugăciunea 
vorbită cu măsură şi să petreacă mai mult în rugăciunea minţii din inimă, 
după cum ne~au poruncit Sfinţii şi dumnezeieştii Părinţi. în caz da slăbire 
sau rătăcire, să se apuce din nou să rostească rugăciuni multe cu gura şi să 
citească mult şi în scrierile Părinţilor. Aceasta să o facă pînă cînd iar se vor 

încălzi în rugăciunea lăuntrică, căci întrebuinţarea vîslelor este de prisos 
atunci cînd vîntul a umflat pînzele şi a pornit corabia. Ele sînt necesare 
numai cînd scade vîntul şi se opreşte corabia" (Sbornic 2, p. 70). Sfîntul 
Filimon, învăţîndu-ne în chip asemănător cu Sfîntul Grigorie Sinaitul, zice: 
„Noaptea sau ziua de te va învrednici Domnul şi vei simţi în tine o 
rugăciune curată şi nerisipită, lasă toate pravilele tale şi sîrguieşte-te din 
toată puterea să te lipeşti de Domnul Dumnezeul tău cu rugăciunea din 
inimă şi El îţi va lumina inima în lucrarea duhovnicească" (Sbornic 2. p. 
74). Sfîntul Diadoh al Foticeei zice: ..Cînd sufletul este plin de belşugul 
rodurilor sale fireşti, îşi face cu glas mare şi cîntarea de psalmi şi vrea să se 
roage mai mult cu vocea. Dar cînd se află sub lucrarea Sfîntului Duh, cîntă 
şi se roagă întru toată destinderea şi dulceaţa numai cu inima" (Filocalia, 
voi. 1, p. 367). Apoi, sfătuindu-ne cum să procedăm şi în alte situaţii, zice: 
„Cînd sîntem apăsaţi de multă tristeţe, trebuie să facem cîntarea rugăciunii 
şi cu glas puţin mai mare, lovind sufletul cu sunete în nădejdea bucuriei, 
pînă cînd norul greu se va împrăştia de valurile melodiei" (Ibidem, p. 373). 

Părinţilor şi fraţilor, 

Iată că prin mila Domnului am ajuns la sfîrşitul acestui cu-vînt în care 
v-am vorbit nu cu cuvintele mele seci de tot lucrul bun, ci am adunat din 
memorie şi v-am înfăţişat mai multe dovezi de la Sfinţii Părinţi despre 
rugăciunea minţii din inimă, sau mai bine zis despre rugăciunea gînditoare 
a inimii, de care eu păcătosul cu totul sînt sărac prin lucrare şi străin de 
iscusinţa proprie. Dar precum şi la începutul acestui cuvînt, şi acum vă zic: 
bizuindu-mă numai pe rivna şi dragostea sfinţiilor voastre la tot lucrul bun 
şi mai ales la slujba sfintei rugăciuni, am îndrăznit a vă spune cîteva sfaturi 
despre rugăciunea curată care se lucrează prin pogorîrea minţii în inimă. 

închei, rugîndu-vă să mă iertaţi că, şi de data aceasta, am vînturat grîu 
curat, dar străin, spre hrana duhovnicească a sfinţiilor voastre, din care eu 
nu am gustat din cauza lenevirii şi a nesimţirii în care mă aflu. AMIN ! 



PREDICA DESPRE 
RUGĂCIUNEA INIMII (IV) 

„Eu dorm şi inima mea prive-ghează" 
(Cîntarea cîntărilor 5, 3). 

„A trimis Dumnezeu pe Duhul Fiului 
Său în inimile noastre care strigă: Avva, 
Părinte!" (Galatenî 4, li). 

Părinţilor, jraţilor şi iubiţi credincioşi, 

Precum este meşterul ce zugrăveşte apa pe pereţi şi aceea nu poate să-i 
potolească setea, tot astfel este şi cuvîntul fără faptă (Sfîntul Isaac 
Şirul, op. cit., p. 29). Această mărturie adevărată a dumnezeiescului 
Părinte Isaac Şirul mă mustră şi mă ruşinează totdeauna pe mine care 
îndrăznesc să învăţ cele bune. fără să încerc vreodată să cunosc prin trăire 
cele ce învăţ pe alţii. Un altul din Sfinţii Părinţi, parcă pogorîn-du-se la 
lenevirea şi neputinţa mea, îmi dă oarecare îndrăzneală la cele ce învăţ fără 
iscusinţa din lucrare, căci zice: „Mulţi sîn-tem cei ce vorbim, dar puţini cei 
ce facem. Dar nimeni nu trebuie sa strice cuvîntul lui Dumnezeu pentru a sa 
lenevire, ci să-şi mărturisească neputinţa şi să nu ascundă adevărul lui 
Dumnezeu. Aceasta pentru ca nu cumva să ne facem vinovaţi, pe lingă 
călcarea poruncilor, şi de răstălmăcirea cuvîntului lui Dumnezeu" Filocalia, 
voi. 2, Sfîntul Maxim Mărturisitorul, Cuv. 85). 

Eu sînt cel dintîi care în toată vremea calc poruncile lui Dumnezeu 
din pricina lenevirii şi a împietririi mele. Dar, socotind, după mărturia 
dumnezeiescului Părinte Maxim, că nu este bine ca lenevirea mea să mă 
facă să tac şi să nu arăt, după putere, adevărul lui Dumnezeu, voi încerca, 
în cele ce urmează, să înfăţişez măcar cît de puţin învăţătura despre 
rugăciunea gînditoare a inimii, şi aceasta, nu din încercare proprie, ci nu- 

mai după mărturiile Sfinţilor şi dumnezeieştilor Părinţi care au strălucit 
prin lucrarea ei. 

Unii dintre lucrătorii încercaţi au zis că „rugăciunea inimii este 
respiraţia sufletului, fiindcă prin ea omul respiră în Duhul Sfînt. Prin 
această respiraţie a sufletului în Duhul Sfînt începe în inima omului viaţa 
creştină" (Sbornic, 2, p. 423-428). Cel ce are rugăciunea inimii se sileşte ca 
în vremea rugăciunii toate cuvintele rugăciunii sale să le ducă pînă la 
simţirea inimii (Ibidem, p. 402-407). Sfîntul Marcu Ascetul., arătînd că 
diavolul are o mare ură pe cei ce se roagă lui Dumnezeu din inimă, zice: 
.,Cînd va vedea diavolul că mintea s-a rugat din inimă, atunci vine cu 
ispitele mari şi grele" (Despre cei ce socotesc că se în-drcptează prin fapte, 
C. 88). 

Sfîntul Casian Romanul, în Filocalie, arată că există o rugăciune a 
inimii şi din privirea însuşirilor lui Dumnezeu şi a minunilor Sale din zidiri. 
Cuviosul Gherman, care era împreună vieţuitor cu Sfîntul Casian, întrebînd 
odată pe Avva Moise: „Cum va putea mintea omului să vadă totdeauna pe 
Dumnezeu Cel nevăzut şi necuprins şi să petreacă nedespărţit de El?", 
acesta i-a răspuns : „A vedea pe Dumnezeu necontenit şi a rămîne 
nedespărţit de El, în felul în care socotiţi voi, este cu neputinţă omului 
purtător de trup şi înjugat cu neputinţa. Dar în alt chip este cu putinţă. Căci 
vederea lui Dumnezeu în multe feluri se întîmplă şi se înţelege. Fiindcă 
Dumnezeu nu se cunoaşte numai în fiinţa Sa fericită şi necuprinsă, căci 
aceasta s-a păstrat numai pentru sfinţii Săi în veacul ce va să fie, ci şi din 
măreţia şi frumuseţea făpturilor Sale, din cîrmuirea şi purtarea Sa de grijă 
de fiecare zi, din dreptatea Sa şi prin minunile pe care le arată în fiecare 
neam prin sfinţii Săi. 

Cînd cugetăm la puterea Sa nemăsurată şi Ia ochiul Său neadormit, 
care vede cele ascunse ale inimilor şi de care nu se poate ascunde nimic, nu 
facem altceva decît să-L admirăm cu inimile cuprinse de frică şi să ne 
închinăm Lui. Iar cînd ne gîn-dim că toate picăturile ploii, tot nisipul mării 
şi toate stelele cerului sînt numărate de EI, rămînem uimiţi de măreţia firii 
şi de atotştiinţa Ziditorului. Cînd medităm, apoi. la negrăita Sa în- 
ţelepciune, la iubirea de oameni şi la nepatrunsa Lui îndelungă răbdare, 
care rabdă greşelile cele fără de număr ale oamenilor, ne vine să-L 
preamărim din tot sufletul. Cînd cugetăm la dragostea Sa nemărginită faţă 
de noi, căci, deşi nu am făcut nici un bine, a primit să Se facă om. 
Dumnezeu fiind, ca să ne mîn-tuiască din rătăcire, ne ridicăm spre dorirea 
Lui. în sfîrşit, cînd socotim că El a biruit în noi pe potrivnicul nostru, 
diavolul, şi 

ne dăruieşte viaţă veşnică numai pentru hotărîrea şi înclinarea noastră spre 
bine, inima ne îndeamnă să I ne închinăm" (Filo-calia, voi. 1, Sfîntul 
Casian Romanul, p. 127-128). 

Iată, deci. o rugăciune a inimii omului care se naşte din cugetarea la 
însuşirile lui Dumnezeu şi din privirea zidirilor Sale. Acest lucru se 
întîmplă mai cu seamă la acei oameni credincioşi, care, prin darul lui 
Dumnezeu, au ajuns să-şi curăţe mintea şi inima de patimi şi de neştiinţă. 
Prin această descoperire despre însuşirile lui Dumnezeu şi prin cugetarea 
după putere la ele şi la minunile lui Dumnezeu din zidirile Sale, omul 
ajunge la o dragoste mare de Dumnezeu şi îl iubeşte mai mult ca înainte de 
a i se descoperi lui această cunoştinţă. Apoi, din această iubire către 
Ziditorul său, el începe să facă rugăciuni tot mai multe, din adîncul inimii 
şi. astfel, ajunge la o înviorare şi înviere a inimii în chip tainic. 

Părinţilor şi fraţilor, 

Miezul lucrării în vremea acestei rugăciuni a inimii noastre, după 
învăţătura Sfinţilor Părinţi, este „de a sta cu mintea în inimă şi de a striga 
către Dumnezeu: Doamne, Iisuse Hristoase, Fiul lui Dumnezeu, miruieşte - 
mă" (Shornic 2, p. 343-344). Dar fiindcă unii întreabă de este tot acelaşi 
lucru lucrarea minţii cu rugăciunea minţii, vom arăta pe scurt deosebirea 
dintre ele. ..Rugăciunea minţii se face atunci cînd cineva se întăreşte cu 
atenţia în inimă şi înalţă de acolo rugăciunea către Dumnezeu. Iar lucrarea 
minţii este atunci cînd cineva, stînd cu atenţie în inimă, prin pomenirea lui 
Dumnezeu, înlătură oricare gînd ce ar încerca să pătrundă în inimă" 
(Sbornic, 2, p. 58). Unii, în vremea lucrării rugăciunii, se opresc la 
imaginaţie, alţii, la lucrarea minţii. Dar pasul cel adevărat îl fac cei care, 
trecînd peste aceste popasuri, ajung pînă Ia inimă şi se ascund în ea 
(Ibidem, p. 332). 

După dumnezeiescul Părinte Isaac Şirul, „inima este altarul 
înţelegător al lui Dumnezeu" (Cuv. 32, p. 167). El, arătînd că cel nemilostiv 
nu-şi poate curaţi inima de patimi, zice: „Fie întru tine, frate, totdeauna 
biruind cumpăna milosteniei, pînă cînd vei simţi acea milă pe care o are 
Dumnezeu către lume. Căci inima nevirtuoasă şi nemilostivă, niciodată nu 
se curăţeşte" (Cuv. 34, p. 184). Acelaşi Sfint Isaac, arătînd că liniştea şi 
cugetarea la moarte ne ajută la rugăciunea inimii şi la apropierea noastră de 
Dumnezeu, zice: „Liniştea să o iubim noi, fraţilor, pînă se va omorî 
lumea din inima noastră. Totdeauna să ne 

aducem aminte de moarte, că prin aceasta ne putem apropia de Dumnezeu 
în inima noastră" (Cuv. 34, p. 186). 

în alt loc, arătînd folosul simţirilor duhovniceşti ale inimii, zice: 
„Inima care a primit simţirea celor duhovniceşti şi a vederii veacului viitor, 
într-adevăr, se face cu neştiinţă întru pomenirea patimilor, în acelaşi fel în 
care omul sătul de hrana bună defăima şi se îngreţoşează de hrana 
proaspătă care ar fi pusă înaintea lui" (Cuv. 38, p. 144). Apoi, arătînd că de 
nu va urî omul din inimă păcatul, nu poate să se izbăvească de el, spune: 
„Pînă cînd nu ar urî din inimă cu adevărat cineva pricina păcatului, nu se 
slobozeşte de dulceaţa lucrării sale" (Cuv. 42, p. 208). Despre folosul mare 
pe care îl are omul din rugăciunea făcută cu inima, zice: „Cel ce voieşte a 
vedea pe Domnul înăuntrul său, să lucreze ca să-şi curăţe inima prin 
necontenita pomenire a lui Dumnezeu" (Cuv. 43, p. 220), pentru că „înfri- 
coşat este dracilor şi iubit lui Dumnezeu şi îngerilor Lui, cel ce cu rîvnă 
fierbinte caută în inima sa pe Dumnezeu, noaptea şi ziua" (Ibidem). 

învăţături asemănătoare despre rugăciunea inimii ne dă şi Cuviosul 
Teofan Zăvorîtul, zicînd: „Stai în faţa lui Dumnezeu, Care este pretutindeni 
şi cunoaşte totul şi Care îţi vede inima ta... Să-L simţi pe El ca pe o fiinţă 
vie, reală, căreia te poţi adresa în rugăciunile şi nevoile tale. Aceasta 
înseamnă să simţi în inima ta acel foc mic al unei credinţe vii şi în acest 
lucru se cuprinde înviorarea şi învierea inimii tale" (Sbornic 2, p. 344), iar 
apoi zice: „Stai cu luare aminte în inimă şi cu frică de Dumnezeu înalţă de 
acolo rugăciunea lui lisus. adică din adîncul inimii tale. Lucrînd astfel, 
aşteaptă cu răbdare şi cu smerenie întru zdrobirea inimii, cu un simţămînt 
de pocăinţă, pînă cînd va veni şi se va atinge de inima ta harul lui 
Dumnezeu şi va trezi în ea rugăciunea neîncetată, cea de sine mişcătoare, 
care murmură ca un pîrîiaş şi care va fi pentru tine ca un paznic care 
străjuieşte inima ta de orice necurăţie şi primejdie. Dar fiindcă, după 
cuvîntul lui Dumnezeu, inima este izvorul vieţii (Pilde 4, 23), atunci şi toată 
viaţa ta, pe măsură ce este hotărîtă de inimă, va deveni curată şi 
luminoasă" (Sbornic 2, p. 345). 

Episcopul sfînt Ignatie Branceaninov, care a fost un mare lucrător al 
rugăciunii inimii şi care a scris şi a învăţat mult despre ea. îndemnîndu-ne 
să ne îndeletnicim cu rugăciunea lui lisus, ne arată că această rugăciune are 
două perioade, termi-nîndu-se prin rugăciunea cea curată, care este 
încununată de nepătimire sau de desăvîrşirea creştină în acei nevoitori 
cărora Dumnezeu a binevoit ca să le-o dea. în perioada cea dintîi, cel 

care se roagă este lăsat ca să se roage numai cu puterile lui proprii; harul 
lui Dumnezeu fără îndoială că îl ajută pe cel ce se roagă, însă nu-şi 
descoperă prezenţa sa. în acest timp, patimile ascunse din inimă se pun în 
mişcare, silindu-1 pe lucrătorul rugăciunii la nevoinţa smereniei; biruinţele 
şi înfrîngerile se înlocuiesc un?le pe altele, iar voinţa liberă a omului şi 
slăbiciunea lui se arată cu toată limpezimea. 

în a doua perioadă harul lui Dumnezeu îşi arată simţit prezenţa şi 
lucrarea sa, unind mintea cu inima şi dînd puterea de a se face rugăciunea 
fără risipire (răspîndire) cu un plîns şi o căldură din inimă. Această a doua 
rugăciune vine de la cea dintîi. Acum atenţia minţii din timpul rugăciunii 
atrage inima spre învoire (consimţire) şi cînd se întăreşte atenţia, învoirea 
inimii se transformă într-o unire a inimii cu mintea. în sfîrşit, în timpul 
atenţiei care s-a unit cu rugăciunea, mintea se pogoară în inimă pentru cea 
mai adîncă liturghie a rugăciunilor (Sbornic 2, p. 263). 

Sfîntul Varsanufîe, arătînd că prin osteneală şi durerea inimii se 
agoniseşte rugăciunea inimii, ne sfătuieşte, zicînd : , ,Osteneşte-te cu durere 
de inimă să-ţi agoniseşti căldura şi rugăciunea şi Dumnezeu ţi le va da pe 
amîndouă şi le vei avea totdeauna. Numai să ştii că uitarea le izgoneşte pe 
acestea, năs-cîndu-se în noi din nepăsare şi lene" (Sbornic 2, p. 365). 
Episcopul rus Ignatie Branceaninov, arătînd cum trebuie evitată înşelarea 
de la diavoli de către lucrătorii rugăciunii minţii şi a inimii zice: 
„Rugăciunea făcută cu gura, oricine ar face-o nu va cădea cu ea în înşelarea 
vrăjmaşului. De aceea, mai întîi de toate trebuie să ne ţinem tare de 
rugăciunea făcută cu gura. iar pe urmă de cea a minţii făcută cu smerenia. 
Apoi. cui îi vine uşor şi faţă de cine voieşte Dumnezeu, să treacă şi la cea a 
inimii, după îndrumarea Sfinţilor Părinţi care prin încercare le-au trecut pe 
acestea toate" (Sbornic 2, p. 126). 

Un ucenic al Sfîntului Serafim de Sarov, protoiereul Avra-mie 
Necrasov, învăţînd despre rugăciunea inimii, spune: A Trebuie ca tu să te 
îndeletniceşti cu rugăciunea inimii, chiar în timpul îndeletnicirilor tale 
obişnuite, în adâncul sufletului tău, rostind cu frică şi cu credinţă: 
,. Doamne, lisuse Hristoase, Fiul lui Dumnezeu, miluieşte-mă pe mine 
păcătosul". Şi apoi zice: „Să nu fii fără rugăciunea lui Iisus nici o clipă... 
Dacă nu vrei să te rogi, înseamnă că nu vrei să fii cu Dumnezeu. Ru- 
găciunea lui Iisus să fie respiraţia sufletului tău. Preadulcele Iisus să nu iasă 
din mintea şi din inima ta... Ţine-te cu mintea şi cu inima ta de tine, în omul 
cel dinăuntru al tău. Deprinde-te 

cu smerenia şi cu răbdarea. însingurează-te cit mai des în cămara inimii 
tala şi vorbeşte acolo cu Dumnezeu prin rugăciunea minţii din inimă! Ea va 
umple sufletul tău cu o astfel de dulceaţă şi bucurie, încît nu vei mai vrea 
să-ţi cauţi mîngîierea în nimic din cele pămînteşti. în templul dinăuntru al 
sufletului săvîrşeşte totdeauna slujba cuvîntătoare prin rugăciunea lui lisus, 
cu mintea în inimă... Dacă nu poţi să stai mult la rugăciune cu trupul, 
îndeletniceşte-te mai mult cu rugăciunea minţii şi a inimii. Mai mult decît 
orice, păzeşte gura de vorbărie deşartă şi de mîndrie! Căci nimic nu pune 
atîta piedică inimii şi căldurilor din inimă ca vorbăria deşartă" (Sbornic, 2, 
p. 415-417). 

Sfîntul Ioan de Kronstadt. un alt mare lucrător al rugăciunii lui lisus, 
zice: „Cu ochii inimii mele văd cum îl inspir în chip gîndit pe Hristos în 
inima mea; cum El intră în ea şi îndată o linişteşte şi o îndulceşte... în 
timpul rugăciunii, ţine-te de regula potrivit căreia e mai bine să zici cinci 
cuvinte din inimă, decît zece mii de cuvinte cu limba" (Sbornic, 2, p. 419). 

Prin minte se înţelege şi activitatea minţii, care constă în gînduri şi 
înţelesuri. Mintea este puterea care le produce pe acestea sau, după 
mărturia Sfintei Scripturi, inima, în care mintea îşi are izvorul şi rădăcina. 
Această putere a minţii, fiind partea privitoare a sufletului nostru şi cea mai 
de seamă putere a lui. ni-1 arată pe acesta ca fiind cugetător. Puterea 
noastră înţelegătoare nu este închisă în inimă ca într-un vas oarecare, 
fiindcă nu este trupească; şi nici nu se află în afară de ea ca ceva mai mult 
decît ea, ci există în inimă ca într-un organ al său. Acest lucru îl ştim destul 
de bine, învăţîndu-ne aceasta nu om, ci Ziditorul omului, Care spune în 
Evanghelie că nu cele ce intră în gură spurcă pe om, ci cele ce ies din gură. 
căci gîndurile ies din inima omului (Matei 15, 11-19). 

Deci, inima este cămara ascunsă a minţii şi cel dintîi organ trupesc al 
puterii gînditoare. După Sfîntul Apostol Pavel, ştim că Dumnezeu a trimis 
pe Duhul Sfint în inimile noastre, stri-gînd: Avva, Părinte! (Galateni 4, 6). 
Deci, cum nu va fi afară de împărăţia lui Dumnezeu cel care se sileşte să 
izgonească mintea dinăuntrul său în afară ? (Filocalia, voi. 5, Sfîntul 
Grigorie Pa-lama. p. 289-293). 

Sfîntul Isaac Şirul, arătînd că diavolul după ce va scoate pe cineva de 
la rugăciunea din inimă îl va duce la părăsirea a toata pravila de rugăciune 
şi îi va slăbănogi mintea, făcînd-o să cadă spre tot păcatul, zice: „Deci. întîi 
diavolul se nevoieşte a surpa necontenita rugăciune a inimii, apoi apleacă 
mintea noastră ca să defaime vremea cuvenită rugăciunii şi pravilei, pe care 

sîntem datori a le face. Şi aşa, întîi slăbănogeşte gîndul nostru, 
indemnîndu-ne să ne împărtăşim mai înainte de vreme de hrana celor prea 
mici şi subţiri şi proaste \ După căderea şi risipirea înfrînării se alunecă în 
desfrînare şi înverşunare" (Cuv. 26. p. 143). 

Tot Sfîntul Isaac Şirul, marele dascăl al liniştii şi al rugăciunii din 
inimă, arătînd că cine va ajunge la petrecerea în rugăciunea curată a inimii, 
ajunge la capătul tuturor faptelor bune, zice: „Cînd se va învrednici cineva 
de petrecerea neîncetată în rugăciunea inimii, a ajuns la capătul tuturor 
faptelor bune şi de aceea s-a făcut lăcaş al Sfîntului Duh. Dacă cineva nu a 
primit cu adevărat darul Mîngîietorului. nu poate să petreacă în rugăciunea 
aceasta şi să o săvîrşească cu odihnă" (Cuv. 85, p. 397). „Pentru că Duhul, 
zice în continuare, cînd se va sălăşlui în cineva din oameni, nu încetează din 
rugăciune, căci însuşi Duhul se roagă pentru noi cu suspine negrăite 
(Romani 8, 26). Atunci, nici cînd doarme, nici treaz fiind, rugăciunea nu 
încetează în sufletul lui, ci, ori de mănîneă, ori de bea, ori de doarme şi 
orice lucru ar lucra şi chiar de ar dormi în somnul cel mai adînc, bunele 
miresme şi aburii rugăciunii odrăslesc fără osteneală în inima lui şi atunci 
rugăciunea nu are nici despărţire, nici hotar, ci în toată vremea este cu 
dînsul; chiar de ar şi înceta în afara lui această rugăciune, însă în ascuns ea 
îi slujeşte mereu. Căci petrecerea celor curaţi este rugăciunea neîncetată, 
zice un oarecare dintre purtătorii de Hristos, fiindcă gindurile lor totdeauna 
sînt mişcări dumnezeieşti, iar mişcările inimii curate şi ale mintii sînt 
glasuri blînde, prin care îi cîntă în ascuns Celui ascuns". în continuare, 
arătînd care este semnul celor de-săvîrşiţi în rugăciunea inimii. Sfîntul Isaac 
zică : „Cînd se va mişca pomenirea lui Dumnezeu în mintea lui, îndată 
inima se porneşte spre dragostea de Dumnezeu, iar ochii lui izvorăsc 
lacrimi cu îndestulare, căci dragostea are obiceiul de a aprinde lacrimi din 
pomenirea celor iubiţi. Unul ca acesta niciodată nu se lipseşte de lacrimi, 
fiindcă nu-i lipseşte niciodată prilejul care îl duce spre pomenirea lui 
Dumnezeu, astfel încît şi în somn vorbeşte cu Dumnezeu. Căci dragostea 
are obiceiul de a lucra unele ca acestea, şi aceasta este desăvîrsirea 
oamenilor în această viaţă" (Cuv. 85, p. 398-399). 

Sfîntul Isaac Sirianul, fiind întrebat despre semnul celor ce sînt 
desăvîrşiţi în curăţia inimii, care se face pe cît este cu putinţă 

1 . Adică de hrana trupească. 

omului pe pămînt, îndeosebi prin rugăciunea curată a inimii, a răspuns: 
„Cînd va vedea cineva că toţi oamenii sînt buni şi nu i s-ar arăta lui cineva 
necurat, atunci este cu adevărat curat cu inima". Unul ca acesta împlineşte 
cuvîntul Apostolului care zice: Mai înalţi decît pe sine a socotit pe toţi 
deopotrivă cu inima curată (Filipeni 2, 3). De asemenea, unul ca acesta 
ajunge şi la cuvîntul care zice: Ochiul cel bun nu va vedea pe cele rele 
(Avacum 1. 13). 

(Faptul că prin rugăciunea inimii se curăţă şi inima şi mintea, se 
poate vedea mai pe larg în Paza celor cinci simţuri, la cap. 10, p. 249). 

Părinţilor şi -fraţilor, 

In încheierea cuvîntului despre rugăciunea gînditoare a inimii, vă rog 
pe toţi cei lucrători, care cu darul lui Hristos aţi gustat în chip simţit şi prin 
încercare dulceaţa duhovnicească a acestei rugăciuni curate, să mă ajutaţi şi 
pe mine leneşul şi păcătosul cu rugăciunile voastre, ca, prin cele spuse aici 
numai din memorie, să mă gîndesc cîndva să pun început bun. spre a 
ajunge şi eu la fericirea de care vă bucuraţi prin lucrarea de fiecare clipă ce 
o trăiţi în Hristos. AMIN ! 




PREDICA 

DESPRE ROADELE RUGĂCIUNII 
DUHOVNICEŞTI A INIMII 



„ Toate virtuţile ajută mintea să ctştlge 
dragostea cea dumnezeiască, dar mai mult 
ca toate, rugăciunea curată. Căci prin 
aceasta zburind către Dumnezeu, iese 
afară din toate cele ce slnt" (Filocalia, voi. 
1, Sfin-tul Maxim Mărturisitorul, p. 39). 



Părinţilor, fraţilor şi iubiţi credincioşi, 

Unul din Sfinţii Părinţi ne învaţă, zicînd: „Taci tu, să vorbească 
lucrurile tale". Iar eu păcătosul şi leneşul mă obrăznicesc, şi din 
nesimţire fac cu totul dimpotrivă, şi încep a vorbi către sfinţiile 
voastre cele în care niciodată nu m-am iscusit prin cercare şi trăire. 
Nu este bine să tac şi să nu arăt învăţăturile cele cu adevărat bune şi 
de suflet mîntuitoare ale Sfinţilor Părinţi, din pricina lenevirii şi 
nelucrării mele, căci a-cestea sînt folositoare celor rîvnitori şi harnici 
care, după cuvîn-tul Evangheliei, se silesc cu toată puterea să 
răpească împărăţia cerurilor, nu prin vorbe goale, ca mine, ci prin 
sudoarea ostenelilor de zi şi de noapte, sîrguindu-se la lucrarea 
poruncilor lui Dumnezeu. 

După învăţăturile Sfinţilor Părinţi şi ale marilor lucrători ai 
rugăciunii lui Iisus, primele roade ale acestei sfinte rugăciuni sînt 
două, şi anume: luarea aminte şi smerenia. Aceste două roade, deşi 
par mici, se arată însă mai înainte de celelalte la nevoitorul sfintei 
rugăciuni. Acestea se obţin prin practicarea stăruitoare a oricărui fel 
de rugăciune, dar îndeosebi prin practicarea rugăciunii lui Iisus, a 
cărei lucrare se află mai presus decît cîntarea de psalmi şi decît 
celelalte rugăciuni vorbite. 

Al treilea rod al acestei rugăciuni, care se naşte la rin- 

14 

dul său din luarea aminte şi smerenie, este umilinţa, lax aceste trei roade 
ale rugăciunii amintite pînă acum, adică: luarea aminte, smerenia şi 
umilinţa, precum şi adevărata rugăciune, sînt daruri ale lui Dumnezeu 
(Sbornic l,p. 193). 

Al patrulea rod al rugăciunii lui lisus este adunarea gîndu-rilor. Al 
cincilea rod este evlavia; al şaselea ■ — ■ frica de Dumnezeu; al şaptelea 
— pomenirea morţii; al optulea — liniştirea gîndurilor; al nouălea — 
căldura inimii; al zecelea — concentrarea atenţiei în inimă; al 
unsprezecelea — -privirea din ce în ce mai atentă asupra greşelilor şi 
păcătoşeniei noastre, din care pricină sporeşte în noi umilinţa şi se preface 
în plîns. Al doisprezecelea rod este simţirea prezenţei lui Dumnezeu, a 
morţii, a Judecăţii de apoi şi cugetarea la muncile iadului (Miezul evlaviei 
creştine ortodoxe, ed. Mănăstirea Valaam, p. 38). 

Al treisprezecelea rod al rugăciunii lui lisus este dezlipirea minţii 
noastre de la lucrurile frumoase ale lumii acesteia şi ră-mînerea ei în 
inimă. Prin această obişnuinţă a minţii de a ră-mîne în inimă ea fuge şi 
urăşte dulceţile simţite ale organelor şi simţurilor. Acest lucru îl adevereşte 
Sfîntul Diadoh al Foti-ceei, zicînd; „Cel ce intră de-a pururea în inima sa, 
se întristează de toate cele frumoase ale vieţii. Căci, cu duhul umblînd, nu 
mai poate şti poftele trupului" (Filocalia, voi. 4, p. 356). De asemenea, se 
lipseşte de rătăcirea nălucirilor, de năvălirile gîn-durilor rele şi urîte care se 
lucrează prin imaginaţie. Deci mintea, coborîndu-şi cu linişte lucrarea sa 
lipsită de relele arătate mai sus şi tinzînd să se unească cu cuvîntul cel 
înăuntru aşezat al inimii, se dezbracă astfel de tot idolul şi chipul grosolan 
al imaginaţiei din pricina strîmtorării locului inimii, după cum şarpele se 
dezbracă de pielea sa cînd trece printr-un loc strimt. 

Omul care îşi va obişnui mintea să rămînă în inimă, va dori totdeauna 
să-şi încuie uşa chiliei sale şi să se liniştească, să-şi încuie uşa gurii şi să 
tacă şi să-şi încuie uşa lăuntrică a cuvîntului celui înăuntru aşezat, spre a nu 
mai lăsa duhurile viclene să vorbească într-însul răutăţile şi vicleniile voite 
de ele, prin care omul se face necurat în faţa lui Dumnezeu, Cel ce cearcă 
inimile şi rărunchii. Pentru aceasta ne sfătuieşte Sfîntul Ioan Scărarul: 
„încuie uşa chiliei pentru trup, uşa gurii pentru vorbirea cu oamenii şi uşa 
dinăuntru pentru duhuri". 

Al patrusprezecelea rod ce se naşte din lucrarea rugăciunii lui lisus 
constă în aceea că mintea, afundîndu-se în inimă şi văzînd acolo, cu ochiul 
său gînditor, chipul urît şi grozav cu care este închipuită şi înfăţişarea urîtă 
cu care s-a îmbrăcat prin necuviincioasele privelişti, prin urîtele auziri şi 
prin purtarea 

după voia simţurilor şi a lumii de care mai înainte s-a lăsat prinsă — după 
cum arată Sfîntui Grigorie al Tesalonicului — ea începe să-şi cîştige 
smerenie, plîns şi lacrimi. Şi cum să nu se smerească ticăloasa, văzînd 
locul inimii sale întinat şi înnegrit de un întuneric gros ce i s-a pricinuit de 
păcatele făcute cu gîn-dui, cu cuvîntul şi cu lucrul? 

Cuviosul Marcu zice, da asemenea: „Cel cuprins de gînduri, oare cum 
va vedea păcatul? Cel cuprnins de dînsale se acoperă ca şi cu o negură a 
sufletului. Iar acest întuneric işi are începutul din înţelegeri şi fapte rele 
.Cum să nu plîngă şi să nu se întristeze ticăloasa, văzînd partea sa 
cuvîntătoare plină de atî-tea gînduri trufaşe, de atîtea pofte necuvîntătoare, 
de atîtea gînduri hulitoare şi drăceşti? Cum să nu plîngă ticăloasa, văzînd 
partea sa poftitoare robită de atîtea gînduri urîte şi pofte necuviincioase, iar 
partea, mînioasă cuprinsă de atîtea gînduri viclene, de atîtea porniri fără 
rînduială asupra aproapelui? într-un cu-vînt, cum să nu se umilească şi să 
nu verse lacrimi însîngerate, sau cum să nu strige către Iisus cu jale ca să o 
miluiască şi să o vindece, văzîndu-şi inima legată de atîtea nenumărate 
patimi, orbită de nesimţire, pietroasă şi rănită de atîtea răni ? Căci inima 
vede că omul său dinăuntru nu este biserică a lui Dumnezeu şi a harului 
Său, ci peşteră de tîlhari şi prăvălie a păcatului şi a dracilor. Pentru aceea, 
prin smerenie, plîns şi lacrimi, milostiv îşi face pe Dumnezeu, Care o 
uşurează de patimi şi o izbăveşte de năpădirile gîndurilor şi ale dracilor". 

Părinţilor şi fraţilor, 

Al cincisprezecelea rod ce se naşte şi creşte din rugăciunea lui Iisus 
constă în faptul că, prin întoarcerea minţii în inimă, zăbovirea ei în inimă 
prin privire gînditoare, străjuire. păzire şi rugăciune, partea lăuntrică a 
omului se face ca o oglindă curată — după Sfîntui Calist — în care mintea 
vede foarte clar aplecările rele ale inimii sale, bîntuielile şi pîndiriîe 
duhurilor necurate. Pe scurt, mintea începe să-şi vadă curat toate greşelile 
sale, pînă la cele mai mici, fapt pentru care cheamă cu mare durere pe Iisus 
spre ajutorul său, îşi cere iertare, se pocăieşte, se întristează, cade la 
Domnul şi adaugă plîns peste plîns, smerenie peste smerenie şi face cît 
poate ca să se îndrepte şi să nti mai păcătuiască. De aceea a spus Sfîntui 
Ioan Scărarul: „Rugăciunea ta îţi va arăta aşezarea pe care o ai. Căci 
rugăciunea, fiind oglinda monahului celui cuvîntător de Dumnezeu, îi dă în 
vileag aşezarea lăuntrică" (Cuv. 28). 

Al şaisprezecelea rod care se naşte ca urmare a întoarcerii minţii către 
inimă este curăţirea firii de către Dumnezeu prin lucrarea cea mai presus 
de fire a harului Sfîntului Duh. După cum dumnezeieştii Părinţi au aflat 
unele chipuri şi meşteşuguri fireşti spre a curaţi firea omenească de 
patimile cele afară de fire ce au intrat într-insa, cum ar fi: postul, 
privegherea, culcarea pe jos, plecarea genunchilor, închinăciunile, 
înfrînarea şi celelalte nevoinţe şi rele pătimiri ale trupului, în acelaşi chip ei 
au aflat şi această cale a întoarcerii minţii către inimă pentru a se curaţi 
deplin şi cît mai repede, atît mintea cît şi inima. 

Acestea două sînt părţile domnitoare ale fiinţei omeneşti, cele mai fine 
şi mai uşor de abătut de la rău, şi, totodată, sînt cele care mişcă spre păcat şi 
pe toate celelalte părţi şi mădulare mai grosolane şi mai greu de abătut ale 
trupului: căci mai întîi se mişcă spre păcat părţile mai fine şi apoi cele mai 
mari şi mai grosolane. De aceea, curăţindu-se cele dintri, se curăţă întreaga 
fire omenească de patimi, făcîndu-se astfel mai lesnicioasă să primească 
harul şi lucrarea lui Dumnezeu mai presus de fire. Calea aceasta curăţă 
firea, mai repede decît oricare, deoarece are ca lucrare şi îndeletnicire 
porunca cea mai mare, sobornicească şi mai cuprinzătoare decît toate 
celelalte, aceea de a iubi omul pe Dumnezeu din tot sufletul său, din toată 
inima sa, din toată virtutea sa şi din tot cugetul său. Mai ales pentru 
împlinirea acestei porunci, dar şi pentru celelalte, i se dă omului darul cel 
mai presus de fire al lui Dumnezeu. Sfîntul Filotei Sinaitul, în precuvîntarea 
ce o face la cele 40 de capete ale sale din Filocalie, zice: , ; Cu păzirea inimii 
se păzesc împreună şi dumnezeieştile porunci ale lui Hristos" (Filocalta, 
voi. 4, p. 95-96). 

Al şaptesprezecelea rod al rugăciunii gînditoare a inimii constă în 
aceea că atunci cînd mintea se va obişnui să intre în inimă., să vorbească 
împreună cu cuvîntul cel aşezat înăuntru spre a afla voia lui şi să se 
privească pe sine şi toate puterile sale, ea nu rămîne fără bucurie şi veselie. 
După cum atunci cînd lipseşte cineva de acasă şi apoi se întoarce şi intră în 
casă, se bucură şi se veseleşte că s-a învrednici să-şi vadă soţia şi fiii, tot 
astfel se-întîmplă şi eu mintea, cînd intră în inima sa, după cum arată 
Cuviosul Nichifor din singurătate. Prin această rugăciune de gînd a inimii 
omului poate să-şi păzească mintea şi inima, dar nu desăvîrşit curate şi 
nepătimaşe. Acest lucru nu numai în lume este anevoios, ba chiar şi în 
pustie şi la linişte, pentru lenevirea noastră şi răutatea neamului omenesc, 
cum a zis Sfîn-tiil 'Idan - Scărarul, însă le poate păzi mai puţin pătimaşe şi, 
pe cît este cu putinţă, curate. Dumnezeu a dat omului 

porunca să-şi păzească inima de patimi şi de gîndurile rele, zi-cînd: Ia 
aminte de sine, să nu se jacă gînd ascuns în inima ta şi nelegiuire 
(Deuteronom 15, 9). La această poruncă a scris un cuvînt de tîlcuire 
condeiul împărătesc al Simţului Vasile cel Mare, iar Solomon a zis: Cu 
toată strâjuirea păzeşte-ţi inima, că dintr-aceasta sînt ieşirile vieţii 
(Proverbe 4, 23) *. 

Al optsprezecelea şi cel mai mare rod al rugăciunii inimii este 
cîştigarea dragostei de Dumnezeu, care este maica tuturor virtuţilor, ea 
cuprinzînd toate faptele bune, deoarece în dragostea de Dumnezeu se 
cuprinde şi dragostea către aproapele, după mărturia dumnezeiescului Ioan 
Evanghelistul, care zice: Cel ce iubeşte pe Dumnezeu, iubeşte şi pe 
aproapele său (I Ioan 4, 21). în aceste două porunci, adică în iubirea de 
Dumnezeu şi de aproapele, se cuprinde toată Legea şi proorocii (Matei 22, 
40). în chip asemănător, marele Apostol Pavel, arătînd că dragostea este 
plinirea Legii, a zis: Cel ce iubeşte pe aproapele, a împlinit Legea. 
(Romani 13, 8). 

Acestea şi multe altele sînt roadele rugăciunii celei ce se face gînditor 
prin întoarcerea minţii în inimă. Deci, fericit şi de trei ori fericit este acel 
suflet care este lucrător tainic al acestei sfinte rugăciuni. Unul ca acesta cu 
adevărat se roagă în ascuns în cămara inimii sale şi vorbeşte neîncetat cu 
Mirele, Cu-vîntul. Acesta va lua plată de la Tatăl nostru cel ceresc, Care 
vede rugăciunea lui făcută în ascuns şi îi va răsplăti la arătare, în ziua cea 
mare a Judecăţii de apoi, cînd se vor arăta cele ascunse ale oamenilor. 

Părinţilor, fraţilor şi iubiţi credincioşi, 

Cred că şi în zilele noastre, prin sfintele mănăstiri şi chiar printre 
creştinii din lume, sînt mulţi trăitori care, prin darul lui Dumnezeu, se 
îndeletnicesc cu această sfîntă şi tainică rugăciune de gînd a inimii, dar 
care, avînd frică de Dumnezeu, îşi acoperă cu smerenie şi tăcere sfînta lor 
lucrare. Unii ca aceştia se curăţesc neîncetat pe sine cu lacrimile care 
izvorăsc din inimile lor, din frica şi mai ales din dragostea lui Dumnezeu. 
Nu puţini sînt cei ce se silesc să-şi curăţe inima de patimi şi de gînduri 

* Mărturiile de mai sus despre roadele sfintei rugăciuni a lui Iisus au fost 
culese din capitolul corespunzător din Sbornic, voi. 1, din Paza celor cinci 
simţuri, cap. 10, p. 245-252; precum şi din diferite locuri ale Filocaliei). 

rele, aducîndu-şi aminte de Scriptura ce spune că nimic necurat nu va 
intra în împărăţia cerurilor (I Corinteni 6, 9). Pe aceştia îi rog şi eu 
molaticul şi leneşul, care petrec în nesimţire faţă de lucrurile 
duhovniceşti, ca să sa roage şi pentru mine păcătosul Bunului 
Dumnezeu atunci cînd, prin sfintele suspine şi prin ploaia lacrimilor 
fierbinţi, se întîlnesc şi se unesc cu Domnul în cămara inimii lor. 

Mila şi îndurarea Preamilostivului Dumnezeu şi darul Prea- 
sfintei şi Preacuratei Sale Maici să ajute tuturor celor ce iubesc pe 
Dumnezeu din toată inima, din tot cugetul şi din toată puterea, şi care 
pururea îşi aduc aminte de preasfîntul Său nume şi îl cheamă în 
ajutor. AMIN î 

PREDICA 

DESPRE INIMĂ CA CENTRU ÎNTREIT AL OMULUI ŞI 
DESPRE CASA DUHOVNICEASCĂ 
A SUFLETULUI NOSTRU 



„Rădăcina lucrurilor făcute de trup îşi 
are originea în sfătuireu inimii" {Sfîntul 
Vasile, Tîlcuire la Psalmul 1). 

Părinţilor, fraţilor şi iubiţi credincioşi, 

Cu toată nevrednicia, îmi iau din nou îndrăzneala de a vorbi înaintea 
sfinţiilor voastre şi a vă aduce aminte de cele pe care unii le-au uitat, iar 
alţii, poate, încă nu le-au cunoscut. Aducerea aminte va da un oarecare 
folos duhovnicesc pentru cei ce cunosc aceste lucruri, iar pentru cei ce încă 
nu le-au cunoscut, noutatea lor nu le va aduce greutate şi plictiseală. în cele 
ce urmează, voi vorbi îndeosebi despre două lucruri: despre inimă ca centru 
întreit al omului şi despre casa cea de gînd a sufletului. 

Trebuie să ştim că inima, după mărturia Sfîntului Vasile şi a altor 
Sfinţi Părinţi, este cea dintîi născută între mădularele corpului nostru. Ea 
este, după acelaşi sfint amintit, „rădăcina vieţii". Inima este scaunul, 
rădăcina, începutul şi izvorul tuturor puterilor fireşti ale trupului şi 
sufletului. Ea se zideşte cu puterea lui Dumnezeu, înaintea celorlalte organe 
ale trupului, după mărturia Sfîntului Vasile, care zice: „Inima nu numai că 
se zideşte mai întîi, dar şi moare în urma tuturor mădularelor" (Tîlcuire la 
Psalmul 1). 

In primul rînd, ca centru al puterilor fireşti, este bina să reţinem că 
inima este sediul, rădăcina şi izvorul tuturor puterilor fireşti ale trupului, 
adică: a puterii seminale, a celei creatoare, a celei hrănitoare, a celei 
vieţuitoare, a celei simţitoare, a celei atrăgătoare, a celei păstrătoare, a celei 
prefâcătoare, a 

celei eliminatoare, etc. De asemenea, inima este şi centrul tuturor puterilor 
fireşti ale sufletului, adică: a puterii voitoare, a celei raţionale, a celei 
cuvântătoare, a celei gînditoare, a celei înţelegătoare, a celei cugetătoare, a 
celei alegătoare, a celei hotărî-toare, a celei mânioase, a celei poftitoare, 
etc. 

In al doilea rînd, inima este centrul mai presus de fire, căci harul lui 
Dumnezeu mai presus de fire, pe care l-am primit de la Sfintul Boatez, se 
află în inimă, unde stă ca pe un tron. Acest lucru ne învaţă însuşi 
Mîntuitorul nostru lisus Hristos în dumnezeiasca Sa Evanghelie, zicînd: 
împărăţia lui Dumnezeu este înăuntrul vostru (Luca 17. 21). încă şi 
dumnezeiescul Pavel zice: A trimis Dumnezeu Duhul Fiului Său în inimile 
voastre, stri-gînd: Avva, Părinte! (Galateni 4, 6). Dragostea lui Dumnezeu 
s-a vărsat în inimile voastre ca să vă dea vouă, după bogăţia slavei Sale, 
cu putere a vă întări prin Duhul Lui în omul cel dinăuntru, ca să locuiască 
Hristos prin credinţă în inimile voastre (Romani 5, 5; Efeseni 3, 16; Luca 
7, 21). Aceasta o mărturisesc împreună cu Sfintele Scripturi şi 
dumnezeieştii Părinţi: „Inima domneşte tot trupul, iar cînd darul va stăpîni 
păşunea inimii, împărăteşte peste toate gîndurile sufletului" (Sfintul 
Nicodim Aghioritul, Paza celor cinci simţuri, p. 218, 224). Sfintul Isaac 
Şirul zice: „Iată, cerul este înăuntrul tău, de vei fi curat; şi întru sine vei 
vedea îngeri şi lumina lor şi pe Stăpînul lor cu dînşii". Iar în alt loc, acelaşi 
sfint, Isaac, zice: „Sîrguieşte-te a intra în cămara ta cerească că una este 
aceasta şi aceea (a inimii)" (Cuv. 43 şi 30). în chip asemănător vorbesc şi 
Sfintul Dia-doh al Foticeei, Grigorie al Tesalonicului şi mulţi alţii dintre 
Sfinţii şi dumnezeieştii Părinţi. 

în al treilea rînd, inima este centrul afară de fire. Toate hulele, 
gîndurile de mîndrie, de ură, de zavistie, de viclenie şi toate poftele rele, 
plăcerile, poftirile, împotrivirile şi învoirile cele cu lucrurile lumii, din 
inimă se nasc şi în inimă se află. Acest lucru însuşi Mîntuitorul nostru lisus 
Hristos 1-a arătat, zicînd: Din inimă izvorăsc gîndurile rele, uciderile, 
desfrînările, preadesfrî-nârile, furtişagurile, mărturiile mincinoase, hulele 
(Matei 15, 19; Marcu 7, 21). Precum cenuşa acoperă focul, aşa şi aceste 
răutăţi acoperă şi îngroapă dumnezeiescul har ce l-am luat de la Sfintul 
Botez, după cum spune despre aceasta dumnezeiescul Părinte Calist: „In 
inimă sînt rădăcinile şi începăturile tuturor păcatelor afară de fire". Sfintul 
Vasile, arătînd în chip asemănător acest lucru, zice: „Rădăcina lucrurilor 
făcute de trup îşi are originea în sfâtuirea inimii" (Tîlcuirea la Psalmul 1). 

Părinţilor şi fraţilor, 

Deoarece inima noastră este centrul al tuturor celor bune şi al tuturor 
relelor, ne trebuie negreşit mare grijă şi osteneală să o păzim, după porunca 
Sfintei Scripturi, care spune; Cu toată paza păzeşte-ţi inima, că dintr- 
aceasta sînt ieşirile vieţii (Proverbe 4, 23). Dacă vom pune gîndul străjer la 
poarta inimii şi o vom păzi cu toată luarea aminte şi frica de Dumnezeu, ea 
va ajunge să ni se facă izvor al vieţii veşnice, iar de nu, inima va ajunge să 
se facă izvor al morţii. Căci, după mărturia Domnului am văzut că din ea 
iese tot răul, adică toate păcatele şi patimile care sînt „fapte moarte" şi 
„bolduri ale morţii" (I Corinteni 15, 56; Romani 6, 2; 10, 11; Coloseni 2, 
20; Evrei 9, 14). Cel mai bun mijloc de a ne păzi mintea şi inima de 
gîndurile rele şi de patimile pierzătoare de suflet, care izvorăsc din inima 
noastră, este rugăciunea minţii şi a inimii, sau mai bina-zis rugăciunea 
gînditoare a inimii, cu care s-au mîntuit şi s-au sfinţit nenumăraţi Cuvioşi 
Părinţi şi creştini rîvnitori după mîntuire, nu numai în vremurile de demult, 
ci chiar şi în veacurile din urmă. Cine vrea să se ostenească cu rugăciunea 
lui lisus, trebuie să ţină seama de aceste patru lucruri şi anume: 

a) să zică rugăciunea „Doamne, Iisuse Hristoase, Fiul lui Dumnezeu, 
miluieşte-mă pe mine păcătosul", cu mintea sau cu limba, rar şi cu foarte 
mare luare aminte; 

b) să facă o mică pauză după fiecare rugăciune; 

c) să-şi ţină respiraţia pînă ce va zice o dată cu mintea sau cu limba 
această rugăciune; 

d) să închidă mintea în cuvintele rugăciunii, adică să fie cu mare 
atenţie numai la cuvintele sfintei rugăciuni şi să nu se răspîndească cu 
mintea la alte cuvinte, chiar de ar fi ele şi dintre cugetele cele bune. Să nu 
primească nici un fel de nălucire sau închipuire în vremea acestei sfinte 
rugăciuni, chiar de ar fi acele închipuiri sfinte, căci, oricît de sfinte ar fi, nu 
trebuie să le primim în vremea sfintei rugăciuni, deoarece sînt în afară de 
inimă şi trag mintea la cele din afară, nelăsînd-o să se coboare în cămara 
inimii, spre a vorbi acolo cu Mirele Hristos. Cu aceste patru mijloace, care 
s-au însemnat pe scurt, oricine poate să se adîncească în rugăciunea minţii. 

In cele ce urmează vom spune cîte ceva despre „casa cea de gînd" a 
sufletului nostru, de care am amintit la începutul acestui cuvînt. Despre 
această casă de gînd trebuie să cugetăm în acest fel: precum la casa din 
materie simţită, pentru a o zidi, 

avem nevoie de pâmînt tare, de temelie, de pietre sau cărămizi, de lut sau 
mortar, de pereţi, de acoperiş şi de zidar, iar după terminare avem nevoie 
de praznic şi de ferestre, tot astfel şi casa cea de gînd sau casa 
duhovnicească a sufletului are nevoie de toate acestea. 

Astfel, în loc de pămînt vîrtos trebuie să aibă cineva răbdare 
desăvîrşită la orice necaz şi ispită de la oameni, de la diavoli, ori de la firea 
stricată, cum zice Sfintul Vasile. In loc de temelie trebuie să avem credinţă 
dreaptă şi statornică. Prin credinţă se înţelege nu numai aceea prin care 
credem în Sfînta Treime şi în întruparea Domnului, ci credinţa interioară, 
prin care sîntem încredinţaţi că sînt adevărate toate cîte a zis Dumnezeu, 
adică atît făgăduinţa bunătăţilor, cît şi îngrozirea muncilor iadului, după 
cum zice Sfintul Simeon Noul Cuvîntător de Dumnezeu. în loc de pietre 
sau cărămizi, casa aceasta are nevoie de faptele bune cele de multe feluri, 
în loc de lut sau mortar are nevoie de smerenie. Precum cu lut sau cu 
mortar se lipesc pietrele la zid, tot aşa cu smerenie se lipesc şi se ţin toate 
faptele cela bune. 

în loc de cei patru pereţi, casa cea de gînd are nevoie de aceste patru 
fapte bune : pricepere, care învaţă ce să facă cineva şi ce să nu facă; 
întreaga înţelepciune, care înfrînează partea poftitoare ; bărbăţie, care 
îndreaptă mînia asupra diavolului şi a păcatului ; dreptate, care dă fiecărei 
părţi a sufletului ce este al său, după cum ne sfătuieşte Sfîntul Maxim 
Mărturisitorul: „De voieşti să fii drept, împărtăşeşte fiecărei părţi din tine 
cele de care sînt vrednice. Astfel, părţii cuvîntătoare a sufletului dă-i citiri, 
priviri duhovniceşti, rugăciune; celei mîntuitoare dă-i dragoste 
duhovnicească în locul uriî, a zavistiei, a pizmei şi a celorlalte ; părţii pofti- 
toare dă-i întreaga înţelepciune şi înfrînare, iar trupului dă-i hrană şi 
îmbrăcăminte, atît cît îi sînt de trebuinţă" (Filocalia, voi. 2, p. 105). 

Acoperişul casei acesteia este dragostea desăvîrşită către Dumnezeu şi 
către aproapele, care este sfîrşitul şi vîrful tuturor faptelor celor bune. 

Zidarul sau meşterul ca.sei duhovniceşti a sufletului este dreapta 
socoteală şi înţelepciunea, după cum este scris: Cu înţelepciune se zideşte 
casa şi cu pricepere se îndreaptă (Proverbe 28, 4). Iar adevăratul meşter şi 
zidar al casei noastre duhovniceşti este însuşi Domnul şi Mîntuitorul nostru 
Iisus Hristos, fără de Care nimic nu putem face, după cum este scris: De nu 
ar zidi Domnul casa, în deşert s-ar osteni cei ce o zidesc (Psalm 

126, 1); Rămîneţi întru Mine şi Eu întru voi... căci fără Mine nu puteţi face 
nimic (Ioan 15. 4-5). 

Portarul casei duhovniceşti nu trebuie să fie simţirea slabă sau 
înţelegerea neputincioasă, ci să fie gîndul viteaz şi veghetor, precum arată 
despre aceasta Sfîntul Nil Ascetul (Filocalia, voi. 1, p. 166). Iar prin gînd 
viteaz să înţelegem stăpînirea minţii şi a inimii cu luare aminte, la care am 
văzut că ne îndeamnă mulţi din dumnezeieştii Părinţi. 

în sfîrşit, casa duhovnicească a sufletului nostru are nevoie de gratii la 
ferestre, căci ferestrele bisericii lui Solomon erau împletite cu sîrmă pentru 
a nu intra în ea insectele necurate (Ieşire 27, 4). Acest lucru este o taină, 
închipuind că acela ce voieşte să nu intre în casa sufletului său gîngăniile 
necuratelor dulceţi, trebuie să aibă mreje împletite la ferestrele organelor 
celor cinci simţuri ale sale. Mrejele acestor ferestre sînt : pomenirea morţii; 
darea de răspuns la înfricoşata judecată viitoare şi pomenirea veşnicelor 
munci. Prin aceste mreje omul opreşte şi nu lasă să intre în casa sufletului 
său dezmierdările şi păcatele. Acest lucru îl adevereşte şi Sfîntul Nil As- 
cetul, zicînd ; „Cei ce voiesc să-şi păzească cugetarea curată ca pe o 
biserică, trebuie să-şi îngrădească înaintea simţurilor oprelişti făcute din 
gîndurile care S9 înfricoşează de judecata viitoare. Acestea au rostul să 
oprească intrarea închipuirilor necurate, care vor să se strecoare înăuntru" 
(Filocalia, voi. l,p. 198). 

Fericit şi de trei ori fericit este acel om înţelept care cu frică de 
Dumnezeu şi cu dragoste îşi va zidi casa cea de gînd a sufletului său în 
felul arătat. Unul ca acela va ajunge la nepă-timire şi la desăvîrşire, atît cît 
îi este cu putinţă omului în veacul de acum. Căci, dacă îşi va închide cu 
mare străjuire organele simţurilor sale, va veşteji uşor toate patimile, care 
îndeobşte se numesc trupeşti şi din afară. Dar nu numai pe cele trupeşti, ci 
încă şi patimile dinăuntru şi sufleteşti le va stăpîni, cînd vor înceta să intre 
dezmierdările organelor simţurilor. Acestea, cu încetul se veştejesc şi 
slăbesc, şi, prin trecerea unui timp îndelungat, mor, după cum spune despre 
aceasta Cuviosul Pimen cel Mare: , „Precum şerpii ce s-au închis în vreun 
vas, neavînd hrană, mor uşor. tot astfel şi patimile ce sînt înăuntrul inimii 
noastre, cînd se vor închide şi nu vor lua hrana lor cea puturoasă din afară, 
prin organele simţurilor trupeşti, cu timpul slăbesc şi mor". 

Părinţilor şi fraţilor, 

Pînă aici am vorbit despre inima noastră ca centru întreit, arătînd 
că ea este centrul tuturor puterilor fireşti ale trupului şi sufletului 
nostru şi centrul tuturor puterilor mai presus de fire. Apoi am vorbit 
despre casa duhovnicească a sufletului nostru, arătînd care sînt cele 
ce o alcătuiesc şi o împodobesc. 

în continuare voi vorbi despre faptele trupeşti şi sufleteşti, 
deoarece acestea sînt, după cum s-a văzut mai sus, pietrele şi 
cărămizile cu care se alcătuieşte zidirea duhovnicească a casei de 
gînd a sufletului nostru. 

Dintre faptele bune, unele sînt trupeşti, precum înfrînarea, 
postirea, privegherea, plecarea genunchilor, nespălarea, culcarea pe 
jos, lucrul mîinilor şi oricare altă pătimire a trupului. Acestea se mai 
numesc şi unelte ale faptelor bune căci duc pe om la faptele bune 
sufleteşti şi adevărate, la smerenie şi la nepătimire, atunci cînd nu se 
vor face cu făţărnicie şi pentru slava oamenilor, ci întru credinţă şi 
numai pentru Dumnezeu. 

Faptele bune sufleteşti sînt cele patru spuse mai înainte, care 
formează pereţii casei duhovniceşti. Din acestea se nasc toate 
celelalte fapte bune sufleteşti, adică: credinţa, dragostea, nădejdea, 
rugăciunea, smerenia, cunoştinţa dumnezeiască, veselia 
duhovnicească, mulţumirea, neiubirea de argint şi celelalte. 

Cînd din neputinţă, datorită bătrîneţii, sau din altă întîm-plare şi 
nevoie, cineva este împiedicat şi nu poate face faptele bune trupeşti, 
va lua iertare de la Dumnezeu, Cel ce ştie pricinile care ne împiedică 
să le lucrăm. Faptele bune sufleteşti însă de nu le vom face, nu avem 
nici o iertare şi scuză, deoarece aceste fapte bune nu sînt supuse 
diferitelor pricini, ca cele trupeşti; ci, cel care voieşte, poate să le 
lucreze în orice fel de neputinţă şi nevoie ar fi, căci se lucrează numai 
cu mintea şi cu inima. De pildă, dacă cineva nu poate posti din 
pricina neputinţei, bătrîneţii sau a bolii, este bine ca măcar să se roage 
cu mintea şi cu buzele şi să mulţumească lui Dumnezeu pentru boală 
şi neputinţa sa. Cuviosul loan Carpatiul, alegorisind cuvîntul 
Evangheliei: Cînd vă vor izgoni pe voi dintr-o cetate, fugiţi în 
cealaltă (Matei 10, 23), zice: „De ne vor izgoni gîndurile neputinţei 
din cetatea postirii, să fugim în cealaltă, adică în a rugăciunii şi a 
mulţumirii. De nu putem lucra faptele bune trupeşti, măcar să ne 
întristăm cu inima pentru că nu le-am putut lucra". 

Astfel împlinim lucrul acelora, precum spune şi Sfîntul Isaac 
Şirul: „Inima plină de întristare, din pricina neputinţei şi strică- 

ciunii pentru lucrarea faptelor bune, ţine locul tuturor lucrurilor 
trupeşti; căci faptele trupului fără socoteala minţii sînt ca un trup fără 
suflet" (Sfintu! Nicodim Aghioritul, Paza celor cinci simţuri, p. 309- 
314). 

închei acest cuvînt simplu şi fără nici o bună alcătuire, care 
s-a vorbit pînă aici, despre inimă ca centrul întreit, despre casa 
cea de gînd a sufletului nostru, şi în care s-a amintit despre 
faptele bune trupeşti şi sufleteşti. Pe toţi vă rog cu toată sme 
renia să mijlociţi la Preamilostivul nostru Mîntuitor şi la Prea- 
sfîntă Maica Sa ca să-mi ajute şi mie păcătosului să mă ruşinez 
de cuvintele prin care încerc a învăţa pe alţii şi să încep şi eu, 
măcar cît de tîrziu, să merg în urma sfinţiilor voastre cu lucra 
rea celor bune. AMIN ! ' 




PREDICA • 

DESPRE LINIŞTE ŞI ÎNSINGURARE 



„De iubeşti pocăinţă, iubeşte şi liniştea, 
căci. fără linişte nu se să— virşeşte 
pocăinţa" (Sfîntul Isaac Şirul, Cuvinte 
pustniceşti, Cuv. 34, p. 183). 



Părinţilor şi fraţilor, 



După cum ştim cu toţii, cei mai mulţi din Sfinţii Părinţi au vieţuit în 
linişte, au lăudat-o pe aceasta cu multe cuvinte şi au preţuit-o cu 
evlavie. 

Sfîntul Vasile cel Mare, după ce a trăit în pustiul Pontului mai mult de 
treisprezece ani, împreună cu iubitul sau prieten Sfîntul Grigorie de 
Nazianz, a zis: „Liniştea este început al curăţiei sufletului" (Trimiterea I-a 
către oarecare Nil). Acelaşi Sfînt Grigorie a spus că „liniştea fără de griji 
este mai cinstită decît arătarea în lucruri" (Trimiterea către Olimp). La fel, 
Cuviosul Părinte Isidor Pelusiotul, a spus despre linişte: „Cel ce se 
învîrteşte în mijlocul gîlcevilor şi voieşte a cunoaşte cele cereşti, a uitat că 
ele ca în spini se seamănă şi de aceea împreună se şi înneacă. Şi cel ce nu s- 
a depărtat de lume, pe Dumnezeu a-L cunoaşte nu poate" (Trimiterea 45 că- 
tre Talasie). 

Prea Cuviosul şi de Dumnezeu purtătorul Părintele nostru Isaac Şirul, 
marele filozof şi dascăl al liniştii şi al singurătăţii, ne învaţă: „Străluceşte-ţi 
frumuseţea curăţiei tale cu lacrimile, cu postirile şi cu liniştea cea 
singuratică" (Cuv. 16, p. 83), apoi: „De iubeşti pocăinţa, iubeşte şi liniştea. 
Căci fără linişte nu se săvîrşeşte pocăinţa" (Cuv. 34, p. 185) şi iarăşi: 
„Omul cel cu multă grijă, blînd şi liniştit nu se poate face" (Cuv. 13, p. 77). 
Apoi, arătînd cît de mare nevoie are de linişte cel ce se luptă pentru 
despătimire, zice: „însă liniştea să o iubim, fraţilor, pînă ce se va omorî 
lumea din inima noastră" (Cuv. 34, p. 186) şi, 

arătind că liniştea ajută foarte mult înfrîngerea, aduce această povestire a 
unuia din Sfinţii Bătrîni care zice: „în zilele în care petrec împreună cu 
cineva mănînc trei posmagi sau patru în zi. Şi de mă voi sili la rugăciune, 
mintea mea nu are îndrăzneală către Dumnezeu, nici nu pot privi către 
Dînsul. Cînd m-aş despărţi de aceştia la linişte, în prima zi mă silesc să 
mănînc unul şi jumătate, iar a doua zi unul. Cînd s-ar înfinge mintea mea în 
linişte mă silesc să mănînc unul întreg şi nu pot, iar mintea neîncetat cu 
îndrăzneală vorbeşte cu Dumnezeu, nesilind-o, şi strălucirea Lui neîncetat 
mă străluceşte pe mine şi mă trage ca să văd şi să mă veselesc întru 
frumuseţea dumnezeieştii lumini. De se va întîmpla în vremea liniştii a veni 
cineva şi a vorbi cu mine, măcar un ceas, cu neputinţă îmi este atunci să nu 
adaug la mîncare şi să scurtez din pravilă şi mi se trîndăveşte mintea spre 
vederea luminii aceleia". 

Ca o concluzie a acestei povestiri, vrednică de ţinut minte, zice: 
„Vedeţi cît de bună şi folositoare este răbdarea în linişte şi singurătatea şi 
cel fel de putere şi înlesnire dă nevoitorilor? Fericit este cel ce psntru 
Dumnezeu rabdă în linişte şi îşi mă-nîncă singur pîinea, că totdeauna cu 
Dumnezeu vorbeşte" (Cuv. 43, p. 229). Tot acest sfînt, Isaac, arătînd care 
este aşezarea sufletului celui ce cu adevărat se linişteşte, zice: „Cînd în 
linişte vezi cugetul tău în mintea ta, că poate cu slobozenie a lucra întru 
gînd urile cele de dreapta şi nu îi este lui silă întru a sa stăpînire pentru ceva 
dintru dînsele, atunci cunoaşte că liniştea ta este dreaptă" (Cuv. 12, p. 74) şi 
apoi, arătînd că în linişte trebuie să ne rugăm neîncetat, ne învaţă: „Cel ce 
voieşte a urma Domnului Celui blînd şi lin este dator să sărute liniştea şi sâ 
poarte des pe buze preasfîntul Lui nume". 

După aceste puţine mărturii despre linişte ale Sfîntului Isaac Şirul 
vom aduce, în cele ce urmează, şi pe cele ale dumnezeiescului Părinte 
Efrem Şirul, iubitorul de linişte şi povăţuitorul pocăinţei celei adevărate. 
Acesta spune despre folosul liniştii şi al singurătăţii că „întîi este liniştea ce 
are petrecerea nerăs-pîndită, care depărtează pe om de toată grija lumească, 
ca să se poată dezlipi pre sine de fericirea oamenilor şi să se lipească de 
Dumnezeu" (Cuvînt cum că şapte sînt lucrările monahului, tom. 3, p. 468). 
în alt loc, zice: „Cîştigă-ţi liniştea, frate, ca pe un zid tare. Liniştea mai înalt 
te face pe tine decît patimile, căci tu deasupra baţi război cu dînsele, iar ele 
dedesubt. Deci, cîştigîndu-ţi liniştea împreună cu frica de Dumnezeu, nu te 
vor vătăma niciuna din săgeţile vrăjmaşului. Liniştea, unită cu frica de 
Dumnezeu, este car de foc care suie la cer pe cei ce o au. 

Să te încredinţeze pe tine Ilie Proorocul care a iubit liniştea cea cu 
frică de Dumnezeu şi s-a înălţat la cer". Tot Sfîntul Efrem, în alt loc, 
strigă cu mare evlavie, lăudînd liniştea: 

.,0, linişte, scară a cerurilor! O, linişte, maică a umilinţei! O, 
linişte, oglinda păcatelor, care arată omului greşelile sale! O, linişte, 
care nu împiedici lacrimile! O, linişte, născătoare a blîn-deţei! O, 
linişte, împreună locuitoare şi soţie a smeritei cugetări! O, linişte, cu 
frica de Dumnezeu unită, a minţii luminătoare! O, linişte, a gîndurilor 
şi a socotelii împreună iscoditoare! O, linişte, născătoare a toată 
bunătatea, a postirii întărire, a lăcomiei pîntecelui piedică! O, linişte, 
îndeletnicirea rugăciunii şi a citirii! O, linişte, alinarea gîndurilor şi 
liman lin! O, linişte, îngrijire a sufletului! O, linişte, jug bun şi sarcină 
uşoară, care odihneşti şi porţi pe cei ce te poartă pe tine! O, linişte, a 
îndrăznelii purtătoare şi a obrăzniciei vrăjmaşă! O, linişte, maică a 
cucerniciei! O, linişte, temniţa patimilor! O, linişte, veselia sufletului 
şi a inimii! O, linişte, al ochilor, al auzului şi al limbii frîu! O, linişte, 
a toată fapta bună ajutătoare! O, linişte, a ne-cîştigării pricinuitoare! 
O, linişte, ţarina lui Hristos cea mult roditoare care rodeşte roadele 
mîntuirii! O, linişte, zid şi îngrădire a celor ce voiesc să se nevoiască 
pentru împărăţia Cerurilor!" şi iarăşi adaugă: „Frate, această parte 
bună cîştig-o, pe care Măria a ales-o. Că Măria s-a făcut pildă liniştii, 
şezînd lîngă picioarele Domnului şi de Domnul s-a lipit. Pentru 
aceasta a şi lăudat-o pe ea Domnul, zicînd: Măria partea cea bună şi- 
a ales, care nu se va lua de la dînsa (Luca 10, 42). 

Vezi, frate, în ce fel este liniştea? însuşi Domnul laudă pe cei ce 
au cîştigat-o pre dînsa. Deci pe aceasta cîştig-o, fratele meu, şi te vei 
desfăta întru Domnul tău, şezînd lîngă picioarele Lui şi de Dînsul 
lipindu-te, ca să zici şi tu cu îndrăzneală: Lipitu-s-a sufletul meu de 
Tine şi pe mine m-a sprijinit dreapta Ta (Psalm 62, 8), şi: Mai bună 
este o bucată de pîirie cu sare în linişte şi fără grijă, decît punerea 
înainte de bucate multe cu griji şi învăluiri. Ascultă pe Cel ce zice: 
Veniţi către Mine toţi cei osteniţi şi împovăraţi şi Eu vă voi odihni pe 
voi (Matei 11, 28). Că voieşte Domnul, frate, să te odihnească pe tine 
de griji, de mînie, de învăluiri şi de necazurile veacului acestuia. Fără 
grijă te vrea pe tine să fii, despre grija facerii de cărămizi ale Egip- 
tului, vrea să te ducă în pustie, adică în linişte. El va lumina căile tale 
cu stîlp de nor şi te va hrăni pe tine cu mană, adică cu pîinea liniştii şi 
a negrijii, ca să moşteneşti pămîntuî cel bun, Ierusalimul cel de sus. 
Frate, pe aceasta cîştig-o ca să te desfătezi în calea mărturiilor lui 
Dumnezeu, ca întru 

toată bogăţia. Cîştiga-ţi liniştea unită cu frica de Dumnezeu şi Dumnezeul 
păcii va fi cu tine" (Cuvînt pentru răbdare, pentru sfirşitul lumii şi pentru a 
doua venire, pentru cugetarea dumnezeieştilor Scripturi şi care este folosul 
liniştii, tom. 3, p. 134-145). 

Părinţilor şi fraţilor, 

In continuare să vedem ce ne învaţă dumnezeiescul Părinte loan 
Scărarul referitor la linişte. Arătînd că liniştea este îndoită, trupească şi 
sufletească, zice: „Liniştea trupului este ştiinţa, aşezarea şi domolirea 
simţurilor şi a deprinderilor. Iar liniştea sufletului este ştiinţa gîndului şi 
cugetare nejefuită" (Scara, Cuv. 27, p. 170). Apoi, arătînd deosebirea dintre 
cel începător care se nevoieşte în linişte şi cel desăvîrsit în această lucrare, 
spune: „începutul liniştii este a lepăda de la sine sunetele, ca unele ce 
tulbură adîncul inimii. Tar sfirşitul acesteia este a nu se teme de ceruri, ci 
cu nesimţire a se afla întru acestea" (Ibidem), iar arătînd sporirea şi 
creşterea cea duhovnicească a celor ce cu adevărat se liniştesc, zice : „Am 
văzut liniştitori care au împlinit dorirea lor cea învăpăiată către Dumnezeu, 
prin linişte cu ne-împlinire şi foc îîneă foc, si dor Iîngă dor, si dragoste 
lingă dragoste au născut" (Ibidem, p. 171). Iar în alt loc, arătînd cît de 
gingaşă este lucrarea celui ce se linişteşte, zice: „TJn fir de păr mic tulbură 
ochiul si o mică grijă pierde liniştea" (Ibidem., Cuv. 27. p. 176), apoi, 
arătînd că nu toţi ştiu să folosească filozofia liniştii spre mîntuirea lor, zice: 
„Rari sînt cei ce învaţă filozofia lumii desăvîrsit, dar mai puţini sînt cei ce 
ştiu filozofia liniştii celei desăvîrşite şi adevărate" (Ibidem, Cuv. 27. p. 
176V Apoi la fel cu Sfîntuî Isaac şi cu Sfîntul Efrem Şirul, arătînd că celui 
din linişte i se cuvine totdeauna să se roage, zice: „Pomenirea lui Iisus să se 
unească cu respiraţia ta şi atunci vei cunoaşte folosul liniştii" (Ibidem, p. 
177). 

Să ascultăm şi învăţătura unui înţelept bătrîn al Patericului, care, 
filozofînd duhovniceşte despre linişte, a zis: „O, linişte fără gîlceavă, scară 
cerească! O, fără de grijă, maica umilinţei! O, fără de grijă, luminătoarea 
sufletului! O, tăcere, vorbitoare cu îngerii! O, tăcere, strălucitoarea inimii! 
O, linişte, fără gîlceavă, născătoare a toate bunătăţile, întărirea postirii, 
înfrînarea pîn-tecelui! O, linişte, îndemnarea rugăciunii şi a citirii Sfintelor 
Scripturi' O, tăcere, ce se îngrijeşte numai de cele ale sale, tot-deanuna cu 
Hristos vorbitoarej neîncetat văzătoare a morţii înaintea ochilor săi şi 
păzitoarea luminii celei nestinse!" Apoi 

15 

adaugă: Pe aceasta cine o păzeşte, cîntă astfel: Gaia este inima mea, 
Dumnezeule, gata este inima mea, că Ţie se cuvine laudă şi slavă în veci. 
Amin! (Pateric, cap. 1, Pentru linişte, Bucureşti, 1829, p. 82-83). 

Sfintul Petru Damaschin spune despre linişte astfel: „Tuturor le este 
de mare folos liniştea şi fuga de multe lucruri şi de anumiţi oameni. Dar 
mai mult celor pătimaşi şi slabi". Apoi, arătînd că nu numai cei 
neputincioşi şi slabi se vătăma de tulburările oamenilor şi de grijile 
veacului de acum, ci chiar şi cei desăvîrşiţi, adaugă: „Iar grija vieţii şi 
tulburarea obişnuiesc să vatăme şi pe cei desăvîrşiţi şi pe cei nepătimitori" 
(Filocalia, voi. 5, p. 171). în alt loc, acelaşi sfînt, arătînd folosul postului, al 
privegherii şi al liniştii, zice: „Postul smereşte trupul, privegherea 
luminează mintea, liniştea aduce plînsul, plînsul botează pe om. spală 
sufletul şi-1 face fără de păcat" (Filocalia, voi. 5. p. 175). 

Acest dumnezeiesc Părinte Petru Damaschin, în „Arătare 
trebuincioasă şi prea frumoasă despre cele şapte fapte trupeşti", ca şi Sfîntul 
Efrem Şirul în cuvîntul despre cele „Şapte lucrări ale monahului", pune întîi 
liniştea (isihia) sau petrecerea neîmprăştiată, ferită de orice grijă a vieţii, 
care ajută omului împotriva celui ce umblă ca un leu, căutînd pe cine să 
înghită (I Petru 5, 8) şi să aibă o singură grijă, cum să placă lui Dumnezeu 
şi să-şi îacă sufletul său neosîndit in ceasul morţii (Ftiocdlia, voi 5, Arătare 
trebuincioasă şi prea frumoasă despre cele şapte fapte trupeşti, p. 47-48). 
Tot Sfîntul Petru Damaschin spune în alt loc că „fără linişte, fără tăcere şi 
tăierea voilor proprii nu poate cineva să înveţe meşteşugul duhovnicesc al 
mîntuirii. Cel ce s-a învrednicit să se liniştească în întregime şi neîncetat, a 
ajuns la bunul cel mai înalt"; şi iarăşi: „Fericiţi sînt cei ce se liniştesc în 
întregime, fie ascultînd de vreun făptuitor sau isihast, fie li-niştindu-se şi 
ieşind din toate grijile, în ascultarea de voie dumnezeiască, cu rîvnă şi cu 
sfatul celor încercaţi, în orice îndeletnicire cu cuvintele şi cu înţelesurile" 
(Filocalia, voi. 5, p. 65-66). 

Sfîntul Grigorie Palama, Arhiepiscopul Tesalonicului, după ce spune 
că celui liniştitor i se cuvine a uni liniştea cu rugăciunea, arată şi ca fel de 
rugăciune se potriveşte celor ce se îndeletnicesc cu făptuirea şi, de 
asemenea, ce fel de rugăciune trebuie să folosească cei ce se liniştesc cu 
înţelegere. Astfel, spune: „Cîntarea multă este a celor ce se îndeletnicesc cu 
făptuirea, pentru necunoştinţă şi pentru osteneală, nu a celor din linişte, 
cărora le ajunge să se roage lui Dumnezeu numai din inimă şi să se abţină 
de la gînduri. Căci dacă mintea îşi concen- 

trează tostă puterea în multă cîntare, slăbeşte şi nu se mai poate ruga cu 
tărie şi cu sîrguinţă" (Filocălia, voi. 6, p. 223). 

Sfîntul Teofan Zăvorîtul zice: „Cine se depărtează numai pe din afară 
de cele văzute, auzite şi vorbite, prea puţin folos are" (Sbornic, voi. 1, p. 
194). Adică, cel ca se linişteşte numai cu trupul, ferindu-se de a auzi, de a 
vedea şi de a vorbi, acela nu este adevărat liniştitor, ci adevărat lucrător al 
liniştii este acela care şi cu mintea şi cu inima a ieşit din toate cele ale 
lumii. Acest lucru îl adevereşte dumnezeiescul Părinte Ioan Scărarul, care 
zice: „Liniştea este lepădarea înţelesurilor sensibile şi inteligibile" (Scara, 
Cuv. 27, p. 176). Iar Sfîntul Teofan Zăvorîtul spune că „o adevărată linişte 
săvîrşeşte numai acela care stă cu mintea în inimă înaintea Domnului şi în 
faţa lui Dumnezeu fără ieşire, zi si noapte, pînă la sfîrşitul vieţii" (Sbornic, 
voi. l,p. 193). 

Vorbind în această predică despre linişte şi singurătate, este bine să 
a?'ătăm că există o linişte şi o însingurare periodică, ce se potriveşte celor 
mai neputincioşi şi chiar celor ce petrec în oraşe şi sate. Această liniştire 
poate fi urmată de toţi creştinii ce au frică de Dumnezeu şi vor mîntuirea 
sufletelor lor. Despre această liniştire şi însingurare în sine, care este a celor 
începători, Sfîntul Teofan Zăvorîtul vorbeşte, învăţînd pe un ucenic al său: 
„O să-ţi spun un singur lucru. începe acum, în starea de faţă, să te 
însingurezi pe tine acasă. Şi, de preferinţă, să închini ceasurile de 
însingurare rugăciunii în care să ceri un singur lucru: Araiâ-mi, Doamne, 
calea pe care trebuie să merg (Psalm 142, 8). Aceasta să nu o zici numai cu 
cuvîntul sau cu gîndul, ci cbeamă-1 pe Dumnezeu cu durere de inimă. 
Pentru această însingurare să-ţi fixezi anumite ceasuri din zi, ceea ce este 
mai bine, ori anumite zile din săptămînă şi să păstrezi această însingurare 
cu tărie, căutînd mai mult înţelepţirea şi arătarea căilor către Domnul. Cu 
această însingurare amestecă şi postul simţit pentru trup. Acesta va fi un 
bun ajutor pentru rugăciune. Şi în acea vreme fă experienţe lăuntrice de 
lepădare, cînd de una, cînd de alta, pentru ca să ajungi neatîrnat faţă de 
toate şi sa te depărtezi, astfel încît să nu te tragă nimic înapoi. Scopul este 
să ajungi pînă acolo încît sufletul tău să se rupă din actuala ordine de viaţă 
ca din nişte cătuşe şi ca din temniţă. 

Trebuie să ne folosim de clipele însingurării, întărindu-ne numai prin 
lucrurile dumnezeieşti, spre rugăciune şi meditaţie. Apoi îmi spui că ai vrea 
să te faci sihastru. E cam devreme şi nici nu se simte nevoia. Trăieşti doar 
singur, numai din cînd în cînd te vizitează cineva. Faptul că te duci la 
biserică nu-ti sfă- 

rîma singurătatea, ci o întăreşte. îţi dă putere să petreci şi acasă în 
rugăciune. După anumite răstimpuri, se poate să nu ieşi cîte o zi sau două, 
spre a stărui să fii cît mai mult cu Domnul, dar aceasta, după cîte înţeleg, o 
faci de la sine. Aşa că nici un sens nu mai are să te gîndeşti la sihăstrie. 
Cînd rugăciunea ta ţi se va întări în aşa măsură, încît te vei păstra mereu în 
inimă înaintea lui Dumnezeu, atunci vei avea o sihăstrie fără de sihăstrie. 
Fiindcă, aceasta este sihăstria (liniştea): faptul că mintea se va închide în 
inimă şi va sta neieşită în faţa lui Dumnezeu, cu o deplină evlavie, şi nu va 
voi să iasă din ea, spre a se ocupa cu altă lucrare". Apoi îl sfătuieşte, zicînd: 
„Caută această sihăstrie (linişte), iar cu cealaltă nu-ti bate capul" (Sbornic, 
l.p. 249-250). 

Părinţilor şi fraţilor, 

Despre liniştea şi însingurarea periodică ne vorbeşte Sfîntul Petru 
Damaschin, zicînd; „Tar cei ce sîntem oameni în lume şi aşa-zişi monahi, 
să ne liniştim măcar în parte ca drepţii de odinioară, spre a ne cerceta 
păcătosul suflet mai înainte de moarte, spre a-i pricinui lui îndreptare şi 
smerenie. Drept aceea, ca şi cei din lume, să ne oprim măcar o parte din zi 
sau din noapte şi sa vedem ce vom răspunde Dreptului Judecător în ziua 
cea înfricoşată a Judecăţii. Fiindcă grija de viaţa aceasta nu lasă pe cineva 
să se îngrijească de sufletul său şi să-1 cunoască cum se află. Căci acest 
lucru îl poate face numai cel ce se îngrijeşte de sine" (Filocalia, voi. 5, p. 
66). Tot el spune: „Nu este lucru ca să ducă ps om aşa repede la dobîndirea 
virtuţii ca singurătatea şi adunarea minţii" (Ibidem, p. 134). 

Fraţii mei iubiţi, monahi şi creştini, la sfîrşitul acestei predici am pus 
această învăţătură, de la Sfinţii Teofan Zăvorîtul şi Petru Damaschin, 
despre liniştea periodică care ni se potriveşte şi nouă monahilor din veacul 
de acum, precum şi bunilor creştini care rîvnesc faptele cele bune şi 
adevărata pocăinţă, pentru a arăta că toţi, de vom voi, putem să ne liniştim 
şi să ne însingurăm între pereţii casei şi ai chiliei noastre, spre a ne aduna 
măcar o parte din zi sau din noapte, lăsînd grijile lumii şi a ne uni cu 
Dumnezeu prin rugăciune, citire şi meditaţii sfinte. AMIN ! 

PREDICA DESPRE 
PACEA ŞI LINIŞTEA INIMII 

Jmpacă-te întru sineţi şt se vor 
împacă cu tine cerul şi pămîntul" 
(Sflntul Isaac SiruJ, Cuv. 30, p, J88) 

Părinţilor, fraţilor şi iubiţi credincioşi, . 

'uiţi oameni s-au străduit să înveţe diferite ramuri ale ştiinţei veacului 
de acum. Unii au învăţat filozofia, istoria, geografia; alţiii, 
"matematica, fizica, chimia, astronomia şi alte ramuri ale ştiinţei care 
sînt necesare neamului omenesc, spre folosul de obşte. Prea puţini sînt însă 
acei oameni care au reuşit să înveţe cum să-şi împace inima şi să trăiască în 
pace cu sufletul lor. Această filozofie duhovnicească au deprins-o prin 
trăire, cu multă osteneală şi îndelungă răbdare, toţi acei care au iubit din 
toată inima pe Dumnezeu şi, din dragostea fără de margini pentru El, s-au 
lepădat de sine, au părăsit toate cele din lume şi s-au retras în pustietăţi 
pentru a se linişti şi a se uni neîncetat cu Dînsul prin postiri, neîncetate 
rugăciuni şi meditaţii sfinte. Iar unii, chiar în mijlocul lumii au isprăvit 
această filozofie duhovnicească, dar nu fără grijă, osteneală şi luare aminte, 
avînd totdeauna înaintea ochilor minţii frica de Dumnezeu care este şcoala 
înţelepciunii (Isus Sirah 1, 19). 

Toţi aceştia care, urmînd cuvîntul dumnezeieştii Scripturi potrivit 
căruia „o luptă şi o ispitire este viaţa omului pe pă-mînt" (Iov 7, 1), toată 
viaţa lor s-au sîrguit să privegheze cu mintea în această luptă şi să fie cu 
mare atenţie spre a-şi păzi inima în pace şi fără tulburare, îndată ce simţeau 
vreo tulburare de orice fel, se sileau la rugăciune, la post şi sfinte cugetări 
pentru a-şi linişti şi împăca inima, nelăsînd-o să se abată din cale şi să se 
răzvrătească din cauza vreunei tulburări. 

Dacă acul ceasornicului este în neregulă, atunci toate piesele lui 
umblă în neorînduială sau chiar stau pe loc. Tot astfel şi 

inima omului, fiindcă mădularul cel mai gingaş şi care are legătură cu 
toate organele dinăuntru ale omului, de va fi tulburată şi răzvrătită, va 
tulbura şi va îmbolnăvi toate organele cele dinăuntru prin 
neorînduiala ei. Mintea omului se mai aseamănă cu cîrma corăbiei. 
Dacă aceasta din urmă, nemaiavînd cîrmă, se abate din cale, tot astfel 
şi mintea omului, care este în legătură cu inima, fiind tulburată, toate 
organele cele dinăuntru şi din afară le tulbură şi le face răzvrătite de 
la calea cea dreaptă. De aceea, cei iscusiţi în nevăzutul război al 
minţii şi al inimii se silesc cu toată puterea să-şi împace inima, de cîte 
ori simt că se tulbură înăuntrul lor. 

Dumnezeieştii Părinţi ai Bisericii dreptmăritoare ne învaţă că 
numai atunci ne vom putea ruga bine cînd vom şti să lucrăm în linişte 
şi să ne păzim inima netulburată şi în pace. Cînd vom face un lucru, 
să-1 facem în pace, fără silă şi cu linişte, iar toată străduinţa noastră 
în viaţa aceasta să fie pentru a ne împăca inima şi a nu o lăsa să ne 
tulbure. Cîştigînd această pace, vom face toate lucrurile noastre cu 
linişte, cu blîndeţe, după cum ne învaţă Sfînta Scriptură, zicînd: 
Fiule, cit blîndeţe săvîrşeşte-ţi lucrurile tale (Isus Sirah 3, 17), ca să 
te învredniceşti fericirii celor blînzi, că aceia vor moşteni pâmîntul 
(Matei 5, 5). 

Sfîntul Nicodim Aghioritul, marele dascăl al liniştii şi al 
rugăciunii tainice, ne arată că avem mare nevoie de pacea sufletului, 
zicînd: „Intîi de toate să ai, frate, pace şi sfială la cele cinci simţuri. 
Să nu vezi, să nu auzi, să ntf mişti rminile tale sau să umbli tulburat, 
ci paşnic şi cu bună rînduială. Cînd te vei obişnui să păzeşti această 
pace în mişcările din afară, uşor şi fără sforţări vei ajunge să linişteşti 
şi să împaci şi pe cele dinăuntru, căci, după Sfinţii Părinţi, omul cel 
dinăuntru se întocmeşte cu cel din afară" (Războiul nevăzut, cap. 4). 

Trebuie să ne sîrguim pentru a fi cu toţi oamenii în pace, atît cît 
depinde de noi, după cuvîntul Marelui Apostol Pavel care zice: Pe cît 
atîrnă de voi, trăiţi cu toţi oamenii în pace (Romani 12, 28). Dacă 
vom păzi conştiinţa noastră să nu ne acuze de ceva, ci să rămînă 
liniştită în Dumnezeu şi, îndeosebi, să nu ne pîrască pe noi că am 
neglijat vreo poruncă a lui Dumnezeu, această păzire a conştiinţei va 
naşte în noi pacea inimii, deoarece, după învăţătura Sfîntului Duh, 
Pacea este multă celor ce iubesc Legea Ta şi nu le este lor sminteală 
(Psalm 118, 165). In vreme de mare tulburare, care ne vine nouă fie 
din afară, fie din&imtru, Cel mai bun mijloc pentru a ne linişti inima 
este 

să alergăm la rugăciune şi la citirea dumnezeieştilor Scripturi, căci aceste 
două fapte bune pot să adune mintea şi să ne liniştească inima (Sfintul 
Isaac Şirul. p. 179). 

Iubiţi credincioşi, 

Uşa prin care poate ajunge cineva la pacea inimii este fapta bună şi 
înaltă a smeritei cugetări. Iar ea se cîştigă prin ostenelile în ascultări, prin 
rugăciune şi prin răbdarea tuturor întristărilor şi necazurilor ce ne vin nouă, 
nădăjduind la mila şi ajutorul lui Dumnezeu. Smerenia, pacea şi blîndeţea 
inimii sînt atît de strîns legate între ele, încît acolo unde este una, neapărat 
este şi cealaltă, deoarece cel blînd cu inima este şi smerit şi inevers, cel 
smerit cu inima este şi blînd. De aceea şi Domnul le zice ucenicilor Săi: 
învăţaţi-vă de la Mine că sînt blînd şi smerit cu inima şi veţi afla odihnă 
sufletelor voastre (Matei 11, 29). 

Sfintul Grigorie al Tesalonicului spune că „adevărata libertate a inimii 
este să nu se lege cineva cu mintea sau inima ori cu voinţa de vreun lucru. 
Deci, dacă vrei să dai lui Dumnezeu sufletul tău liber, dezlegat de orice şi 
de sine, vei vedea că se săvîrşesc minuni într-însul. Vine mai ales pacea 
dumnezeiască şi harul cuprinzător de multe alte daruri". Iar arătînd folosul 
cel mare al singurătăţii pentru cîştigarea păcii inimii, zice: „O, minunată 
singurătate şi bogăţie ascunsă a Celui Prea înalt! Numai El o ascultă şi îi 
vorbeşte în ascunsul sufletului ei. O, pustie şi linişte ce s-a făcut rai! Numai 
ei îi dă voie Dumnezeu să-L vadă şi să vorbească cu El" (Războiul nevăzut, 
p. 171-172). 

Dumnezeiescul Părinte Petru Damaschin, referindu-se la pacea 
duhovnicească a inimii pe care o dă Dumnezeu celor ce îl iubesc pe El, 
spune: „Zicînd Domnul către Apostoli: Pacea Mea dau vouă, a adăugat nu 
cum dă lumea (Ioan 14, 27); adică nu simplu ca oamenii, cînd se salută, 
zicînd: Pace vouă, sau cum a zis şunamiteanca: Pace ţie (IV împăraţi 4, 
23), sau cum a zis Elisei către Gheezi: „Şi vei zice către ea: pace ţie" (IV 
împăraţi 4, 26). adică, pace bărbatului tău, pace copilului tău! Domnul 
vorbeşte aici de pacea care covîrşeşte toată mintea (Filipeni 4, 7) şi pe care 
o dă Dumnezeu celor c,a îl iubesc pe El din tot sufletul, pentru războaiele 
răbdate înainte de ea. De aceea a zis iarăşi Domnul: Intru Mine pace să 
aveţi şi a adăugat: în lume necazuri veţi avea; dar îndrăzniţi. Eu am biruit 
lumea. Aceasta înseamnă că dacă cineva ar avea multe necazuri şi multe 
primejdii de la diavoli şi de la oameni, ţinînd pacea Domnului, le va socoti 
ca nimic. Şi iarăşi a zis: Să aveţi pace unii cu alţii 

(Marcu 9, 50). Acestea toate le-a prezis lor Domnul fiindcă aveau să ajungă 
în războaie şi să rabde necazuri pentru El. Iar după un înţeles mai înalt, 
fiecare dintre noi credincioşii suferim războaie şi sminteli din partea 
patimilor, dar, dacă avem pace cu Dumnezeu şi cu aproapele, le biruim pe 
toate. 

Acestea sînt lumea pe care a poruncit Siîntul Ioan Teologul să o urîm 
(I Ioan 2, 15); nu făpturile, ci poftele lumeşti. Sufletul are pace cu 
Dumnezeu cînd are pace cu sine însuşi şi se face întreg după voia lui 
Dumnezeu. El face astfel, cînd are pace cu toţi oamenii, chiar dacă suferă 
supărări grele de la ei, căci prin răbdare nu se tulbură nicidecum, ci toate le 
suferă, tuturor le vrea binele, pe toţi îi iubeşte pentru Dumnezeu şi pentru 
fire; pentru cei neînţelegători plînge ca pentru nişte pierduţi, cum a făcut 
Domnul şi Apostolii, iar pentru cei credincioşi se roagă şi lucrează. Astfel, 
primeşte pacea gîndurilor şi petrece cu mintea în contemplaţie şi rugăciune 
curată către Dumnezeu (Filocalia, voi. 5, p. 248-249). 

Cel ce -vrea sa-şi păzească inima în pace, are nevoie de patru lucruri 
şi anume: trebuie mai întîi să se străduiască să facă mai mult voia altora 
decît pe a sa ; în tot ce este trecător, să aleagă totdeauna a avea mai puţin, 
decît mai mult; să caute totdeauna locul cel mai de jos şi să fie plecat la 
toţi; să dorească totdeauna să se roage ca voia lui Dumnezeu să se facă 
deplin întru sine. Cel ce face aşa, umblă în calea păcii şi a repausului şi 
ajunge la adevărata libertate (Urmarea lui Hristos, p. 225). 

In alt loc al aceleiaşi cărţi se arată că adevărata pace o cîştigă cel ce 
are răbdare şi ascultă cuvîntul lui Dumnezeu. La întrebarea: „Ce trebuie să 
facă cineva pentru a cîştiga adevărata pace a sufletului său?", se răspunde: 
„în tot lucrul se cade să luăm seama ce facem şi ce zicem: cugetul nostru să 
fie totdeauna preocupat numai de a plăcea lui Dumnezeu şi afară de 
Dumnezeu să nu dorim a mai căuta altceva. Să nu judecăm în grabă faptele 
şi vorbele altora şi în treburile ce nu ne sînt încredinţate să nu ne băgăm. 
Făcînd astfel, inima noastră puţin şi rar se va tulbura. 

De vom căuta însă să nu avem nici o durere trupească şi nici o 
întristare sufletească, să ştim că ne aflăm căutînd un lucru ce nu este din 
lumea aceasta şi care se găseşte numai în împărăţia veacului viitor. Aşadar, 
să nu credem că am aflat adevărata pace a inimii cînd nu ni se întîmplă nici 
o împotrivire de nicăieri. Să nu credem că toate ale noastre sînt bune, cînd 
nu avem nici 

un vrăjmaş, sau să credem că fericirea noastră e desăvirşită atunci 
cînd toate merg după pofta inimii noastre. De vom vedea că sufletul 
nostru este plin de evlavie dulce, să nu ne facem vreo idee mare 
despre noi înşine, nici să ne închipuim că sîntem vase alese ale lui 
Dumnezeu, căci nu din aceasta se cunoaşte adevăratul iubitor de 
virtute, nici nu sta în aceasta sporul şi adevărata pace a inimii noastre. 
Adevărata pace a inimii şi desăvârşirea omului este să se lase din 
toată inima în voia lui Dumnezeu şi să nu caute ale sale în nici un 
lucru, nici în cel mic, nici in cel mare, să privească cu aceeaşi măsură 
şi cu acelaşi ochi şi fericirea şi nenorocirea, şi să mulţumească pentru 
toate lui Dumnezeu din toată inima, deopotrivă şi pentru bine şi 
pentru rău. Şi încă nu e destul atît, ci trebuie să fim tari şi îndelung 
răbdători în nădejde, pregătindu-ne inima în ziua necazului, spre 
pătimirea altor ispite şi mai grele, fără să na îndreptăţim vreodată în 
inima noastră, cugetînd că suferim atîtea. 

Să cunoaştem, deci, dreptatea lui Dumnezeu şi să lăudăm 
sfinţenia Lui şi toate rînduielile Lui. Astfel făcînd, ne vom afla 
umblînd în calea păcii şi vom putea cu încredinţare să nădăjduim că 
vom vedea faţa Lui întru bucurie (Iov 33, 26). în sfîrşit, de vom putea 
ajunge la deplina lepădare de sine, să fim încredinţaţi că ne vom 
bucura de o pace a inimii atît de mare cît poate să cuprindă omul în 
viaţa aceasta nestatornică şi trecătoare. Aşadar, de vom iubi pe 
Dumnezeu în vreme de întristare, amărăciune şi durere la fel ca şi în 
vreme de bucurie şi de mîngîiere, atunci vom înţelege că El este 
pacea noastră (Efeseni 2, 14) şi în această pace ne vom culca şi vom 
dormi" (Urmarea lui Hristos, cap. 25). 

Deplina lăsare în voia lui Dumnezeu este singura cale către 
pacea şi liniştea inimii, după însăşi mărturia Mîntuitorului, Care zice: 
„Fiule, lasă-te pe tine şi Mă vei afla pe Mine. Să nu ai nimic, nici 
chiar voie, şi vei dobîndi toate. Că îndată ce te vei lepăda deplin de 
tine, dar peste dar se va revărsa în inima ta". 

La întrebarea ucenicului: „Doamne, de cîte ori şi în ce să mă 
lepăd de mine?", Mîntuitorul răspunde: „în toată vremea şi în tot 
ceasul, în mic ca şi în mare. Nu voiesc deosebire, ci dezbrăcat de 
toate să te laşi în voia Mea. Că altminteri, cum vei putea fi al Meu şi 
Eu al tău, de nu te vei dezbrăca înăuntru si în afară de toată voia ta? 
Cu cît mai repede vei săvîrşi fapta aceasta a lepădării de sine, cu atît 
mai bine va fi pentru pacea ta şi cu atît mai mult îmi vei plăcea Mie şi 
cîştigul tău va fi mai mare. 

Unii se leapădă de sine, însă nu de tot şi cu oarecare deose- 

bire şi reţinere. N-au deplină încredere în Dumnezeu şi pentru aceasta vor 
singuri să-şi poarte de grijă. Alţii, la început se dau de tot, însă mai apoi, 
strîmtorîndu-se de ispite, se întorc iar la sine şi pentru aceasta nu sporesc în 
fapte bune. Şi unii şi alţii nu vor ajunge niciodată la adevărata slobozenie şi 
pace a inimii şi la dulcea petrecere cu Mine, pînă nu se vor da de tot şi nu 
se vor aduce Mie toată ziua ca o jertfă, fără de care nu este şi nu va fi 
împărtăşire cu Mine. 

Adeseori ţi-am zis şi iarăşi îţi zic: Leapădă-te de tine, lasă-te deplin în 
voia lui Dumnezeu şi de mare pace a inimii tale te vei bucura. Dă tot pentru 
tot, dă-te întreg Mie şi Mă vei avea. Inima ta va fi liberă atunci şi nici o 
putere a întunericului nu te va călca. Toate silinţele, rugăciunile şi dorinţele 
tale să năzuiască spre a te dezbrăca de toată voia ta, pentru ca gol să urmezi 
lui Hristos şi să mori ţie şi să viezi în veci pentru Mine. Atunci toate 
cugetele cele deşarte, toate tulburările cele rele şi toate grijile cele 
nefolositoare se vor stinge ca fumul. Atunci va pieri temerea cea 
neastîmpărată şi dragostea cea desfrînată din tine va muri" (Urmarea lui 
Hristos, cap. 37). 

Iubiţii mei părinţi şi fraţi, 

In această scurtă şi neînsemnată predică am adunat cîteva învăţături 
din Sfînta Scriptură şi de la Sfinţii Părinţi despre pacea inimii şi adevărata 
slobozenie a sufletului nostru. Fie ca darul lui Dumnezeu şi mila Domnului 
nostru Iisus Hristos, prin rugăciunile Preasfintei Sale Maici şi ale tuturor 
sfinţilor Săi, să-mi ajute mie păcătosul şi sfinţiilor voastre să nu uităm 
aceste învăţături şi mai ales să ne silim pentru a le aduce la îndeplinire, prin 
trăire, în viaţa noastră scurtă şi nemernică pe acest pă-mînt. AMIN / 



PREDICA DESPRE CELE 
ŞAPTE PRICINI ALE PĂCATULUI 

„ Ctnd nu va auco cineva simţire de 
lucruri, atunci se face biruinţă fără luptă" 
(Sfintul Isaac Şirul, Cuv. 4). ' 

Părinţilor, fraţilor şi iubiţi credincioşi, 

Unul dintre dumnezeieştii Părinţi ne învaţă astfel: „Graiurile 
dumnezeieştilor Scripturi citeşte-le prin fapte şi nu le întinde în 
multe vorbe, îngîmfîndu-te în deşert cu simpla lor înţelegere 4 ' 
(Filocalia, voi. 1, Sfintul Marcu Ascetul, p. 238). Şi cu adevărat, aşa 
au lucrat dumnezeieştii Părinţi şi prin fapte au cinstit Sfînta Scriptură 
sau, altfel zis, prin faptele lor au adeverit cele ce au citit în ele. Prin 
scrierea şi prin lucrarea celor citite au propovăduit faptele cele ,foune. 
Iar eu, păcătosul şi leneşul, în toată viaţa de pînă acum, am fost străin 
şi sărac de toată lucrarea celor bune şi mi-am hrănit nesimţirea şi 
lenevia mea de a lucra cele bune numai cu nălucirile despre 
înţelegerea virtuţilor, mîngîindu-mă cu nădejdea că poate folosul 
celor ce vor asculta spusele mele, mă va ajuta şi pe mine să pun 
început bun şi, după putere, să merg în urma celor ce, cu mare rîvnă 
lucrînd şi tăcînd, propovăduiesc prin viaţa lor cele spre mîntuire, 

Dar iată despre ce va fi cuvîntul de astăzi. M-am gîndit ca în 
cele ce urmează să arăt, pe scurt, despre cele şapte pricini mai 
cuprinzătoare ale păcatului, fiindcă o luptă şi o ispitire este viaţa 
noastră pe pămînt şi fiindcă toată biruinţa sufletului asupra păcatului 
începe de la tăierea momelii şi a pricinilor care merg înaintea lui. 

întîia pricină şi întîmplare a păcatului se referă la persoană: Cine 
este cel care a făcut păcatul? Acest Cine este persoana care, fie că stă 
singură, fie că este legată de o altă persoană, lucrul care de obicei este 
de patru feluri: 

— după fire, precum tatăl de fiul său; 

— după întâmplare, precum arhiereul, împăratul, stăpîni-torul şi în 
scurt fiecare dregător sau proiestos faţă de poporul care îi este supus; 

— după voinţă, precum prietenul de prietenul său; 

— după meşteşug, precum dascălul sau meşterul faţă de ucenicul sau. 
La această pricină, Cine se mai socoteşte şi cinul, adică filozof, 

călugăr, etc. Apoi vîrsta, adică dacă este copil, tînăr sau bătrîn. Pe scurt, 
această întrebare şi pricină se referă la toată aşezarea pe care o are orice 
om: a înţelepciunii, a puterii trupeşti sau sufleteşti, duhovniceşti sau 
lumeşti, etc. Tot la această pricină se ia în considerare şi faţa cu care a 
păcătuit cel ce se spovedeşte, adică de este preot, mirean, om învăţat sau 
simplu. 

Cu această pricină, cercetîndu-se păcătosul, se socoteşte păcatul mai 
mare sau mai mic, după starea celui ce a păcătuit. Căci este mai mare 
greşeala arhiereului, a preotului, a împăratului sau a dregătorului în faţa 
poporului, decît acelaşi păcat făcut de omul de rînd. Aceasta o arată şi 
Sfîntul Isidor, zicind: r ,Mai mare este păcatul preotului decît al mireanului, 
nu după fire, ci după dregătorie". Tot astfel, mai mult greşeşte un copil care 
ocărăşte pe părinţii săi, sau ucenicul pe dascălul sau pe meşterul său, decît 
atunci cînd va ocărî pe unul dintre aceştia un oarecare om străin. De 
asemenea, mai mult greşeşte un călugăr, un filozof sau un bătrîn dacă se 
vor împodobi, decît un mirean, un neînvăţat sau un tînăr. 

Iată o pildă în acest sens: Un împărat s-a dus, odată, la un duhovnic să 
se spovedească. Acesta era un duhovnic iscusit, căci după ce împăratul şi-a 
mărturisit toate păcatele, zicîndu-i. în cele din urmă că nu mai are nimic de 
spus, preotul a întrebat: „Cum aşa, împărate? Chiar ai terminat 
mărturisirea?". împăratul a răspuns: „Da, părinte". Atunci duhovnicul i-a 
replicat: „Să ştii că pînă acum ai spus păcatele lui Alexie — căci aşa se 
numea împăratul — , iar acum te rog să-mi spui şi pe cele ale împăratului", 
vrînd să-i arate prin aceste cuvinte că cel cu dregătorie nu se cade să se 
spovedească precum un om de rînd, sau ca unul din popor, ci. pe lingă 
păcatele ce îe-a făcut ca om, trebuie să mărturisească şi cîte bunătăţi putea 
să facă poporului său ca un stăpîn şi nu le-a făcut, cîte răutăţi s-au făcut 
supuşilor din pricină că el nu le-a îndreptat, pentru toate acestea urmînd să 
dea seama cu de-amănuntul înaintea lui Dumnezeu. Deci, orice duhovnic 
este dator să mărturisească potrivit acestei pilde pe cei ce au dregătorii 
duhovniceşti sau mireneşti. 

A doua pricină este: Ce păcat a făcut? Cercetîndu-se pă- 

catul prin această întrebare, el se face mai mare sau mai mic. De pildă, 
păcatele de moarte sînt mai mari decît cele vrednice de iertare, iar dintre 
cele de moarte, uciderea este mai mare ca furtişagul. Decît toate însă, mai 
mare este lepădarea de Dumnezeu şi păgînătatea. 

Tot la această pricină se cuprind şi se cercetează şi păcatele lipsirii, 
adică ce bunătăţi putea să facă, să zică sau să gîndească şi nu le-a făcut, nu 
le-a spus, sau nu le-a gîndit şi cîte răutăţi putea să împiedice cu cuvîntul 
sau cu lucrul şi n-a făcut-o. 

Cu acest cuvînt se cercetează chipul păcatului: care păcat s-a făcut cu 
lucrul, care cu cuvîntul, cu înţelegerea sau cu gîn-dul. De asemenea, se 
cercetează şi în ce fel a fost făcut păcatul; dacă este cu cuvîntul: vorbă 
deşartă, jurămînt strîmb sau mărturie mincinoasă. Sau dacă este cu gîndul, 
ce fel de gînd: de mîndrie, de eres, sau de hulă? De asemenea, şi pe ce 
treaptă a păcatului: bîntuială (atac), consimţire sau învoire, etc. 

A treia pricină este: Pentru ce? Cercetîndu-se pentru ce a păcătuit 
omul, se adaugă sau se împuţinează greutatea păcatului, adică dacă a ucis 
cineva pe un tiran ca să izbăvească cetatea de tirania lui, a furat ca să 
miluiască pe săraci, sau a lovit pe siluitor ca să izbăvească vreo fecioară pe 
care o silea spre păcat, atunci mai puţină vinovăţie au toţi aceştia decît cel 
ce va ucide sau va lovi pe cineva pentru diferite scopuri rele ale sale. 

Pe scurt, toată lucrarea şi păcatul se judecă de la urmări şi mai ales în 
funcţie de scopul pentru care se face. Dumnezeiescul Părinte Maxim 
Mărturisitorul arată că „Dumnezeu caută la scopul tuturor celor'săvîrşite de 
noi, ca să vadă dacă le facem pentru El sau pentru altă pricină" (Filocalia, 
voi, 2, p. 63). In alte locuri, arată, de asemenea, că dracii nu urăsc nici în- 
treaga înţelepciune, nici de post nu se tem, nici de împărţirea banilor la 
săraci, nici de iubirea de străini, nici de cîntarea psalmilor, nici de celelalte 
toate prin #care se închipuieşte viaţa plăcută lui Dumnezeu, atît timp cît 
cauza sau scopul pentru care se fac acestea este după voia lor (Ibidem, c. 
34, 35, 37). 

Părinţilor şi fraţi creştini, 

A patra pricină a păcatului este: Prin ce mijloc? Mijlocul prin care se 
face păcatul măreşte sau micşorează greutatea lui. De pildă, cel ce va 
păcătui cu ştiinţă sau cugetînd mai înainte (cu premeditare) sau cu vicleşug 
sau cu voinţă rea, mai greu păcătuieşte decît cel ce a făcut păcat din 
neştiinţă, fără voie, din 

îndoială, din întîmplare, din uşurinţă şi din nerăutate. Cerce-tîndu-se 
mijlocul prin care s-a făcut păcatul, se ia în considerare şi unealta cu 
ajutorul căreia a păcătuit cineva. De pildă: a omorît pe cineva cu bîta sau cu 
cuţitul, sau prin mijlocirea şi ajutorul cărui fel de oameni a făcut păcatul? 

A cincea pricină a păcatului este: In ce vreme ? Vremea în care a 
păcătuit cineva împuţinează sau înmulţeşte greutatea păcatului. De pildă, 
dacă cineva în vreme de nevoie şi de foamete a furat pîine sau grîu, mai 
puţin păcătuieşte decît cel ce a furat acestea fără de nici o nevoie. în acest 
sens Sfîntul Vasile cel Mare, în al 86-lea canon al său, zice: „Cel ce 
mînîncă pîine furată în vreme de nevoie şi de foamete, nu păcătuieşte". Cîţi 
după darul Evangheliei greşesc, mai greu păcat fac decît cei ce au păcătuit 
în Legea veche. Femeile cele ce iau buruieni ucigătoare după zămislirea 
copilului, mai greu păcătuiesc decît cele ce iau aceste buruieni înainte de 
zămislire. Şi la celelalte se socoteşte în chip asemănător. 

A şasea pricină a păcatului este: în ce loc? Şi această 
pricină, de asemenea, înmulţeşte sau împuţinează greutatea păcatului în 
funcţie de locul în care se face. De pildă, mai greu păcătuieşte cineva de va 
ucide sau va fura în biserică, decît cel ce a făcut aceasta într-o casă. Pentru 
că cel ce a făcut aceasta în biserică îndoit păcătuieşte, făcînd în acelaşi timp 
ucidere sau furtişag de cele sfinte şi arătînd către Dumnezeu păgînătate şi 
necredinţă. Cel ce a păcătuit în pustie, în mănăstire sau pe faţă, mai greu 
păcătuieşte decît cel ce a păcătuit în lume, în oraş sau în ascuns. Pentru 
aceasta şi dumnezeiascul Părinte loan Gură de Aur zice: „Deşi mari păcate 
va face cineva, dar dacă pe acestea le face în taină şi pe nimeni nu va 
sminti, mai puţin se va munci decît cel ce mai mici păcate va face, însă pe 
faţă şi smintind pe mulţi". 

A şaptea pricină a păcatului se referă la numărul păcatelor, adică De 
cîte ori ? a păcătuit, prin care, de asemenea, creşte sau se împuţinează 
greutatea păcatului, în funcţie de cîte ori 1-a făcut. Pentru că cel ce o dată 
sau de două ori va păcătui, mai puţină certare va lua decît cel ce a făcut 
acelaşi păcat, nu o dată, de două ori sau de trei ori, ci de mai multe ori (vezi 
can. 8 al Sinodului de la Ancira). încă şi dumnezeiescul loan Gură de Aur, 
în cuvîntul 38 al Evangheliei de la loan, arată că vor lua mai multă muncă 
cei ce cad din nou în acelaşi păcat, zicînd: „Măcar că vor lua munca şi 
pentru păcatele cele dinainte, însă de vor mai cădea în aceleaşi păcate, cu 
mult mai grele munci vor pă- 

timi". Deoarece oamenii beau păcatul ca apa şi uită cîte pahare beau sau 
precum zice Iov: XJrît şi necurat este omul care bea strîmbătatea întocmai 
ca băutura (15, 16), pentru aceasta, cei iscusiţi în cele duhovniceşti învaţă 
că pentru a afla mai lesne numărul păcatelor, trebuie sa întrebe pe cel ce se 
pocăieşte mai întîi cît timp a făcut păcatul, apoi de cîte ori a căzut pe săptă- 
mînă sau pe lună şi, cunoscînd aceasta, să precizeze, pe cît posibil, numărul 
păcatelor. în acest fel şi Domnul a întrebat pe tatăl celui îndrăcit: Cită 
vreme este de cînd i s-a făcut lui aceasta? Iar el a zis: Din copilărie (Marcu 
9, 21). Şi fiindcă nu ajungea numai atît, a arătat apoi şi vechimea bolii, 
zicînd: Şi de multe ori pe el în foc l-a aruncat şi în apă, ca să-l piardă. 

Cînd duhovnicul mărturiseşte oameni care din ruşine nu vor să spună 
de cîte ori au păcătuit, trebuie să-i întrebe dacă au făcut păcatul de un 
număr mare de ori, căci astfel, auzind acela, va căpăta îndrăzneală şi se va 
mărturisi sincer şi cu căinţă. 

Pe lîngă cele şapte pricini arătate mai sus, este bine ca duhovnicul să 
cerceteze atît viaţa de mai înainte de păcat, cît şi cea de după păcat a celui 
ce se pocăieşte, potrivit canonului 37 al Sinodului din Ancira şi al celui de 
al 2-lea din Neocezareea, deoarece mai puţină certare va avea cel ce mai 
înainte de păcat avea viaţă cu fapte bune, decît cel ce îşi petrecea viaţa sa cu 
nebăgare de seamă. La fel, cel ce va înceta de la păcat mai înainte de 
spovedanie, faţă de cel ce încetează după spovedanie; precum şi cel ce fără 
să fie îndemnat de nimeni, a alergat şi s-a spovedit, decît cel ce a fost vădit 
(potrivit can. 7 al Marelui Vasile) sau cel ce după păcat s-a pocăit, decît cel 
ce nu se pocăieşte deloc. 

De aceea şi Sfîntul Isidor Pelusiotul zice: „La greşeli, nu numai felul 
păcatului se caută, ci şi mintea celui ce păcătuieşte, dregătoria. vremea, 
mijlocul şi rădăcina. De asemenea, dacă după ce a făcut păcatul nu a avut 
durere de inimă că l-a făcut, de s-a pocăit şi dacă a făcut păcatul din 
întîmplare sau cu amăgire, sau cu premeditare sau din deprinderea cea rea 
şi din obişnuinţă. Şi multe altele sînt cele prin care se face cercetarea 
aceasta". 

Părinţilor şi fraţilor, 

Pînă aici s-a vorbit, pe scurt, despre cele şapte pricini şi întâmplări ale 
păcatului, prin care trebuie a cerceta părinţii duhovnici pe cei ce se 
pocăiesc şi vin la spovedanie, pentru a-şi putea face o adevărată 
spovedanie, şi ca toţi cei ce aleargă la 

ei ca la nişte doctori iscusiţi să-şi poată vindeca rănile păcatelor 
imprimate în conştiinţă. Am vorbit numai despre cele şapte pricini 
mai importante ale păcatelor, care în esenţă le rezumă pe toate. 

Desigur, sfinţiile voastre vă amintiţi că de multe ori v-am vorbit 
despre cele şapte pricini ale păcatului, precum şi despre cele 
douăsprezece trepte ale lui. după molitfa de la spovedanie a 
soborului, ce se citeşte la noi în fiecare vineri dimineaţă după 
terminarea acatistului zilei. S-au mai vorbit cu aceste prilejuri încă 
multe altele în legătură cu taina mărturisirii. 

Părinţilor, acum, ca şi atunci, scopul îmi este acelaşi: ca auzind 
sfinţiile voastre aceste învăţături referitoare la pricinile păcatului, 
predate nouă de Sfinţii Părinţi şi de Sfîntul Nicodim Aghioritul în 
cărţile sale: „învăţătură către duhovnic" şi „Carte folositoare de 
suflet", să le reţineţi cu ajutorul lui Dumnezeu pentru a şti cum să 
procedaţi la Taina Sfintei Spovedanii, de la caz la caz, spre 
îndreptarea şi vindecarea sufletelor pe care vi le trimite Domnul să le 
curăţiţi prin mărturisire şi să le luminaţi prin cuvînt. 

închei acest smerit cuvînt şi pe toţi vă rog să mă iertaţi, căci 
poate v-am plictisit cu atîta vorbă. Mila Domnului Dumnezeu şi 
Mîntuitorului nostru Iisus Hristos şi darul puternicelor rugăciuni ale 
Preasfintei Sale Maici, să-mi ajute mie păcătosului şi tuturor celor ce 
au ascultat acest cuvînt ca să nu- 1 uităm şi, după putere, să- 1 punem 
în lucrare. AMIN ! 

DESPRE CELE DOUĂSPREZECE TREFÎŞ ALE 
PAQATVim 

«. „Păcatul este bold al morţii' (I Co- 
'Hnteni 15, 56). 

„Leul bătrîn a murit de foame căci 
nu avea, de .mincare" . , ., 
tm » J "(îov ,A iA 

Părinţilor, fraţilor şi iubiţi credincioşi, 

^nainte de a;,începe:acest scurteuvînt voi da o pildă. Aţi ;î văzut, 
¥ poaie, vreodată, cînd ia foc vreo casă sau vreo : „ claie de 
-l- fin sau paie. Dacă. se întîmplă pe acolo cineva şif are la îndemînă o 
căldare, mai înainte de a se întinde focul, îi; poate stinge uşor cu 
puţină apă; dacă însă focul a luat proporţii, va trebui o mare osteneală 
şi multă apă pentru a-1 stinge, iar uneori este cu neputinţă să mai fie 
înăbuşită puterea focului. £.. Asemenea se întîmplă şi cu păcatul în 
noi: dacă vom fi cu trezvie şi cu băgare de seamă de la primele 
mişcări asupra sufletului nostru şi dacă de la prima răsărire a lui şi de 
la prima aprindere a poftei şi a mîniei din noi, ne vom împotrivi cu 
mintea şi vom chema în ajutor numele Domnului A îndată vom stinge 
aprinderea păcatului şi ne vom uşura cu sufletul de robia şi de 
greutatea lui. Dacă însă nu ne vom trezi la. vreme şi nu vom 
chema pe Dumnezeu prin rugăciune din inimă, păcatul, odată răsărit 
în mintea noastră, începe să:_crească.şi §& ne lupte cu putere spre a 
ne duce la pierzare.-!» $z .wsssttmwG Cuvîntul ce urmează va fi 
despre păcat şi despre cele douăsprezece trepte ale lui. Dar ce este 
păcatul? Păcatul, după mărturia Sfintelor Scripturi, este călcarea 
legii lui Dumnezeii (Romani 5. 13; Iacov 2. 9; loan 3, 4);bold al 
morţii (I Corinteni 15, 56); lucrul întunericului (Romani 13,12; 
Efeseni 5, 1 1); urtciune înaintea Domnului (Romani 15, 9; leremia 
40, 4); rod al poftelor celor rele (Iacov 1, 15); lucrul diavolului 
(loan 8, 41 T 44); necurătie (Levitlc. 15, 31; 16, 19); lucru al trupului 
(Ga- 

lateni 5, 19). Dumnezeu priveşte cu mare urîciune la păcat (Deu-teronom 
17, 2; 25, 16; Psalm 5, 5; 10, 23) şi mînia Lui va veni peste oameni pentru 
păcate (Levitic 26, 21-28; II Paralipomena 6,26; Ezdra 9, 13, ş. a.). însuşi 
Mîntuitorul nostru Iisus Hristos a murit pe cruce pentru păcatele noastre 
(Isaia 53; Romani 6, 10; I Corinteni 15, 3). 

De mare folos ne este să cunoaştem nu numai ce este păcatul, dar, cu 
mult mai mult, trebuie să ştim cum ne înşeală şi ne robeşte şi care sînt 
treptele lui de creştere de cînd se iveşte în noi şi pînă ajunge să ne 
stăpînească în chip desăvîrşit şi să ne ducă la pierzare vremelnică şi 
veşnică. Pentru aflarea acestui lucru este nevoie să ne punem următoarea 
întrebare: oare pentru care pricină, Sfînta şi dumnezeiasca Scriptură nu- 
meşte pe diavol şi pe păcat furnico-leu? (Iov 4, 11). Nedumerirea ne-o 
desluşeşte dumnezeiescul părinte Nil Ascetul, care ne arată că diavolul, ca 
şi orice patimă, se numeşte „furnico-leu", deoarece dacă la început păcatul 
se arată ca o furnică, mai pe urmă, dacă nu îl vom ucide prin împotrivire şi 
rugăciune, el va ajunge la puterea leului (Filocalia, voi. 1, p. 197). „Păcatul 
este un drac rău — spune Sfîntul Efrem Şirul — care nu se arată de la 
început a fi mare, ci, încetul cu încetul, furişîndu-se pune stă-pînire pe noi. 
Insă cel ce se va trezi de la început, nu se va lăsa surprins, ci îl va omorî 
cînd este mic ca o furnică, nelăsîn-du-1 să crească spre a se face leu". 

Adeseori v-am amintit de o lucrare temeinică şi atotcuprinzătoare care 
opreşte păcatul să pătrundă în mintea noastră şi să ne robească. Această 
sfînta lucrare, care, după toţi Sfinţii Părinţi, se numeşte „trezvia atenţiei" 
sau „paza minţii", se naşte în noi din frica de Dumnezeu. Iar frica de 
Dumnezeu se naşte în noi din credinţa în Dumnezeu, după cum zice 
dumnezeiescul Părinte Maxim Mărturisitorul: „Cel ce crede, se teme. Iar 
cel ce se teme, se trezeşte" (Filocalia, voi. 2, p. 37). Cu adevărat, fraţii mei, 
fericit şi de trei ori fericit este omul care are frica de Dumnezeu. După 
mărturia Sfintei Scripturi, avînd frica de Dumnezeu, se abate tot omul de la 
rău (Proverbe 8, 13), Dumnezeiescul prooroc Da vid, prin Duhul Sfînt, a 
numit frica de Dumnezeu începerea înţelepciunii şi înţelegere bună, zicînd: 
începutul înţelepciunii este frica Domnului. Şi înţelegere bună este tuturor 
celor ce o fac pe dînsa (Psalm 110, 10; Proverbe 9, 10). înţeleptul Solomon 
a arătat că ea este nu numai început al înţelepciunii, ci şi şcoală a ei, zicînd: 
Frica de Dumnezeu este şcoală a înţelepciunii (Proverbe 2, 1-5; Isus Sirah 
1, 13). Isus, fiul lui Sirah, în cartea înţelepciunii lui, arată că frica de Duni- 

nezeu covîrşaşte toată înţelepciunea deşartă, zicînd: Frica Domnului mai 
presus de toate covîrşeşte (Isus Sirah 1, 19). 

Am arătat aici cîteva mărturii din dumnezeiasca Scriptură despre frica 
de Dumnezeu, care se naşte în noi din credinţă tare în El, şi care la rîndul ei 
naşte în noi trezvia atenţiei sau paza minţii, despre care mai sus am amintit. 
De aceasta avem mare nevoie în lupta de gînd împotriva patimilor şi a 
păcatelor, fiindcă, după mărturia Sfinţilor Părinţi, „trezvia este calea a toată 
virtutea şi porunca lui Dumnezeu" (Filocalia, voi. 4, Sfîn-tul Isihie Sinaitul, 
p. 64). Este bine să ştim că împotriva trez-viei luptă păcatul uitării, după 
cum ne spune acelaşi Sfint Părinte Isihie, zicînd:., Blestemata de uitare se. 
opune atenţiei ca apa, focului" (Ibidem, p. 5). Scopul pentru care am 
însemnat cîteva mărturii despre frica de Dumnezeu şi atenţia minţii, a fost 
de a înţelege că avem mare nevoie atît de frica de Dumnezeu cît şi de 
trezvia atenţiei pentru oprirea creşterii păcatului şi a trecerii lui de la 
treptele mai mici spre cele mai mari. Marele Apostol Pavel ne învaţă, 
zicînd: Nu daţi loc diavolului (Efeseni 4, 27; Iacov 4, 7), dar acest lucru 
reuşeşte să-1 facă numai cel care urăşte din suflet păcatul şi i se 
împotriveşte de la prima răsărire sau prima treaptă a lui. 

Iubiţi credincioşi, 

Iată acum care sînt cele douăsprezece trepte ale păcatului : 
întîia treaptă a păcatului este atunci cînd cineva face 
binele, dar nu bine, adică nu îl face cu scop bun şi spre slava lui 
Dumnezeu. Acest lucru îl arată şi dumnezeiescul Părinte Ioan Damaschin, 
care zice „Binele nu e bine cînd nu se lucrează bine" (Filocalia, voi. 4, p. 
194). Şi dumnezeiescul Părinte Maxim arată că binele nu este bine, cînd nu 
se va face cu scopul bun, zicînd: „In toate cele făcute de noi Dumnezeu 
caută scopul, după cum s-a spus adeseori: de lucrăm pentru El, sau pentru 
altceva" (Filocalia, voi. 2, p. 86). Fapta bună are trup şi suflet; trupul faptei 
bune este lucrarea ei (fie că postim, priveghem, facem milostenie sau 
altceva), iar sufletul faptei bune este scopul cu care se face. Dacă scopul 
este bun şi spre slava lui Dumnezeu, atunci şi fapta noastră bună trece de 
partea scopului. Iar dacă scopul este rău, atunci şi fapta bună este rea şi îşi 
pierde plata de la Dumnezeu (Kiriacodromion, Bucureşti, 1857, p. 280). 
Sfîn-tuî Apostol Pavel ne învaţă, zicînd: Să facem toate spre slava lui 
Dumnezeu (I Tesaloniceni 4, 1; I Corinteni 10, 31). Iar Sfîn-tul Maxim 
Mărturisitorul, învăţîndu-ne asemănătoF, zlee: „Cî*d 

auzi Scriptura, spunînd: Tu vei răsplăti fiecăruia după faptele sale 
(Romani 2, 6), să ştii că Dumnezeu nu va răsplăti cu bine cele făcute 
cu scop rău. Căci judecata lui Dumnezeu nu priveşte la cele făcute, ci 
la scopul celor făcute" (Filocalia, voi. 2. p. 63). 

A doua treaptă a păcatului este cînd cineva nu lucrează 
desăvîrşit fapta bună. De exemplu, cineva se roagă lui Dumnezeu, 
dar nu cu mintea sau cu inima, ci numai cu gura şi cu buzele, 
răspîndindu-se cu mintea mereu la lucrurile vremelnice şi stricăcioase 
ale lumii acesteia. La unul ca acesta ce se roagă numai cu limba şi cu 
buzele, iar cu mintea şi cu inima sa se află la cugetarea celor rele, se 
împlineşte cuvîntul proorocului care zice: Aproape eşti Tu, Doamne, 
de gura lor, dar departe de inima lor (Isaia 29, 13; Osea 7, 14); sau 
cînd cineva face milostenie, dar nu din osteneală dreaptă, ci din răpire 
sau furt, sau cînd posteşte numai de mîncare şi băutură, dar nu şi de la 
păcatul cu simţirile sale, cu mintea şi cu inima. Dumnezeiescul 
Părinte Efirem Şirul zice că i-a dat Dumnezeu poruncă lui Moise să 
toarne şarpele de aramă, dar să-1 toarne desăvârşit, adică să fie plin, 
nu gol pe dinăuntru, ca să ne înveţe ca desăvîrşit să ne pocăim 
înaintea lui Dumnezeu şi nu cu lipsă. Precum mielul pentru jertfă s-a 
poruncit să fie fără nici o meteahnă şi desăvîrşit sănătos (Levitic 22, 
21), tot astfel şi fapta bună trebuie să o lucrăm în chip desăvîrşit 
(Evrei 13, 21). 

A treia treaptă a păcatului este bîntuiala (momeala sau 
atacul) gîndului rău, care vine necontenit cu vreun fel de patimă. De 
exemplu: un gînd de femeie, de bani, de slavă deşartă, de mînie, sau 
de orice lucru, dar fără patimă către el. ci numai prin amintire. 

A patra treaptă a păcatului este unirea sau consimţirea) care 
se petrece atunci cînd sufletul nostru consimte să stea de vorbă cu 
gîndui rău. 

A cincea treaptă a păcatului este lupta care se dă pe toate 
treptele următoare ale păcatului. Sufletul, consimţind să stea de vorbă 
cu gîndui despre lucrul rău şi cunoscînd că acel gînd îl duce la păcat, 
începe să se lupte cu el, nevoindu-se ca să-1 biruiască cu gînduri 
bune şi mai ales prin rugăciunea făcută cu mintea către Dumnezeu. 

A şasea treaptă a păcatului este învoirea, ce are loc atunci cînd 
sufletul, din iubirea de sine şi de păcat, cedează gîndului păcătos, 
învoindu-se sâ-1 primească în mintea sa. 

A şaptea treaptă a păcatului este păcatul cu mintea, 'precum 
zice dumnezeiescul Părinte Maxim Mărturisitorul. Cînd 

omul se învoieşte cu mintea să primească gîndul rău şi pătimaş, se sileşte 
să-şi întipărească păcatul acela în minte atît de lămurit, ca şi cum l-ar fi 
făcut şi cu lucrul. Cînd ajunge omul la această treaptă, prin închipuire 
(imaginaţie), păcatul trece aproape pe nesimţite de la minte la simţirea 
trupului, după cum arată acelaşi Sfînt Părinte Maxim Mărturisitorul, 
zicînd: „Precum trupul are ca lume lucrurile, aşa şi mintea are ca lume 
ideile. Şi precum trupul desfrînează cu trupul femeii, aşa şi mintea 
desfrînează cu ideea femeii prin chipul trupului propriu" (Filocalia, voi. 
2, p. 87). De aceea, acest dumnezeiesc Părinte ne sfătuieşte: „Nu 
întrebuinţa rău ideile ca să nu fii silit să întrebuinţezi rău şi lucrurile. De 
nu păcătuieşte cineva mai întîi cu mintea, nu va păcatului nici cu 
lucrul" (Ibidem, p. 71). 

De asemenea, să se ştie că lupta cu gîndul, împotriva păcatului, 
nu ne părăseşte pînă la moarte, căci: „războiul cu gîndurile este mai 
greu decît războiul cu însăşi lucrurile" (Ibidem, p. 70), pericolul de a 
păcătui cu mintea apărînd lesne în brice vreme şi în orice loc, Dacă ar 
voi cineva să facă, de exemplu, păcatul desfrînării cu lucrul, îi trebuie 
trei factori şi anume : locul potrivit, timpul potrivit şi lucrul, adică 
trup cu care să păcătuiască. La păcatul cu mintea însă, lipsa niciunuia 
din aceşti factori nu-1 împiedică să păcătuiască, căci cu mintea putem 
păcătui în orice loc şi în orice vreme, chiar dacă nu avem de faţă 
trupul cu care vrem să păcătuim. 

A opta treaptă a păcatului este împlinirea păcatului cu 
lucrul. Cînd cineva nu s-a luptat după putere la treptele amintite mai 
înainte ale păcatului, ci şi-a îngăduit să păcătuiască mereu cu mintea, 
va trece şi la lucrarea păcatului cu trupul şi, astfel, va ajunge jsă cadă 
desăvîrşit. Aceasta se întîmplă nu numai cu păcatul desfrînării, ci şi 
cu oricare altul, fie al lăcomiei pîntecelui, al iubirii de bani, al 
uciderii, al furtului, al beţiei, etc. 

A noua treaptă a păcatului este obişnuinţa cu păcatul. Un 
duhovnic iscusit poate afla uşor în vremea mărturisirii, chiar din gura 
celui ce se spovedeşte, pe care treaptă a păcatului a ajuns acela. Dacă, 
de exemplu, îl întreabă: „Frate, de ce faci cutare, sau cutare păcat?", 
acela singur spune: „Părinte, m-am obişnuit cu el" (fie că e vorba de 
desfrînare, beţie, înjurături sau de oricare alt păcat). In acest caz, el 
singur arată pe care treaptă a păcatului a ajuns, căci, mărturisind că s- 
a obişnuit cu unele ca acestea, se vede că. a ajuns la treapta a noua a 
păcatului. 

Treapta a zecea a păcatului este împătimirea 

care este foarte grea şi periculoasă. Şi la această treaptă, duhovnicul 
înţelege, din mărturisirea celui ce se spovedeşte, pe ce treaptă se află 
el cu greutatea păcatului, căci dacă îl întreabă; „frate, de ce nu 
părăseşti păcatul acesta, de ce nu laşi beţia, sau sudalma, sau fumatul, 
sau oricare alt păcat?", el spune: r ,nu pot părinte, căci m-am deprins 
cu acest păcat", sau: „Părinte, te rog să- mi dai un sfat, căci m-am 
deprins foarte mult cu cutare sau cutare păcat". Duhovnicul, aflîndu-1 
pe această treaptă periculoasă şi grea a păcatului, trebuie să depună 
toată silinţa şi iscusinţa ca să-1 întoarcă de la deprinderea păcatului, 
lucru foarte greu de făcut, deoarece deprinderea se face în el ca o a 
doua fire, făcîndu-1 pe om să păcătuiască vrînd, nevrînd. Ţinîn-du-1 
pe el în robia deprinderii păcatului, este în acelaşi timp şi rob al 
diavolului, deoarece zice Sfîntul Ioan Evanghelistul: Cine face 
păcatul este de la diavolul, pentru că de la început diavolul 
păcătuieşte (I Ioan 3, 8); păcatul din diavolul este (Ioan 8, 44). 
Despre aşezarea vrednică de jale şi de osîndă a unui asemenea om 
ajuns la deprinderea păcatului, Sfînta Scriptură zice: Cine face 
păcatul, rob este al păcatului (Ioan 8, 34; Romani 6, 16). 

A unsprezecea treaptă a păcatului este deznădejdea, care este 
mai grea decît toate, căci duce pe om la moarte vremelnică şi veşnică. 
Cînd diavolul va robi pe om cu păcatul pînă la treapta deprinderii, 
atunci îi zice: „Vezi că te-ai deprins cu acest păcat de care nu mai 
poţi scăpa, căci te robeşte vrînd, nevrînd. Nu te mai gîndi la pocăinţă 
şi întoarcere spre Dumnezeu, deoarece de acum nu mai poţi să laşi 
păcatul acesta cu care te-ai deprins din copilărie (sau din tinereţe sau 
de atîţia ani)". Deci, îl sfătuieşte să păcătuiască mereu, zicîndu-i: 
„Cele de dincolo le-ai pierdut; de acum înainte, cît mai ai de trăit, 
măcar îndulceşte-te cu păcatul cu care te-ai deprins şi de care, după 
cum vezi, nu te mai poţi lăsa". Astfel, cu paloşul deznădejdii îl taie de 
la nădejdea bună şi sfîntă a mîntuirii sufletului său. 

De este omul mai cărturar, Î3 învaţă să amîne întoarcerea către 
Dumnezeu şi părăsirea păcatului, zicîndu-i: „Lasă, că ai să părăseşti 
tu păcatul acesta, dar nu chiar acum, căci mai ai vreme". Şi acest sfat 
al dracilor este de a-1 învechi pe om cît mai tare în deprinderea 
păcatului, cea vrednică de moarte veşnică, fiindcă ştiu dracii că cel ce 
nu părăseşte azi păcatul, mai tîrziu cu atît mai greu îl va părăsi, 
deoarece, după cum spun Sfinţii Părinţi, păcatul este asemenea unui 
cui pe care cineva îl bate într-un lemn tare. Dacă 1-a bătut puţin, îl va 
scoate mai uşor. iar dacă 1-a bătut mai mult, cu anevoie şi cu mare 
greutate 

îl mai poate scoate. Deci, nimeni să nu se înşele crezînd că dacă nu a 
părăsit azi păcatul, cu care s-a obişnuit sau s-a deprins, îl va părăsi mai 
tîrziu. Cu cît se învecheşte păcatul în noi. cu atît mai greu îl vom scoate 
mai tîrziu, şi cu cît mai mult face omul păcatul, cu atît mai mult îl luptă 
diavolul cu deznădejdea. 

Dacă omul se lasă mereu biruit de gîndurile deznădejdii şi nu aleargă 
repede la spovedanie şi la pocăinţă, deznădejdea îl duce la treapta a 
douăsprezecea a păcatului care este sinuciderea, cea mai grozavă moarte 
trupească şi duhovnicească, aşa cum a sfirşit şi Iuda vînzătorul. Acesta, 
făcîndu-se vînzător al Mîntuitorului lumii, în loc să se întoarcă la pocăinţă 
din adîncul inimii şi să plîngă cu amar, precum Marele Apostol Petru (Luca 
22, 26), s-a deznădăjduit, a aruncat argintii vînzării în biserică, apoi s-a dus 
şi s-a spînzurat (Matei 27, 45). 

Părinţilor şi fraţilor, 

Am amintit în acest cuvînt, pe scurt, despre cele douăsprezece trepte 
ale păcatului. înainte de a arăta despre ele am adus cîteva mărturii din 
Sfinta Scriptură şi de la Sfinţii Părinţi despre frica de Dumnezeu şi despre 
trezvia atenţiei, fiindcă cine are frică de Dumnezeu şi se trezeşte de la 
primele răsăriri şi trepte ale păcatului, se înarmează asupra lui cu 
împotrivirea minţii şi cu sfinta rugăciune a inimii. Astfel, împotrivindu-se 
cu tărie de la început, scapă cu mare uşurinţă de asuprirea şi robia cea 
amară a păcatului, care vine pe treptele cele mai mari ale lui. Iar cine nu 
voieşte să se trezească ca să omoare păcatele cînd sînt mici ca furnicile, va 
ajunge, după cum am zis, să se lupte cu leii, de care cu anevoie scapă 
cineva. 

Fericit este, deci, acel suflet, care se teme de Dumnezeu şi, în toată 
vremea şi locul, îşi păzeşte mintea şi inima de gîndurile rele ale păcatului, 
prin sfinta rugăciune şi ura faţă de păcat. Fericit este acel duhovnic care 
lucrează la mîntuirea oamenilor şi care, în taina Sfintei Spovedanii, 
cunoscînd treapta pe care se găseşte omul păcătos, se sileşte cu toată 
puterea şi iscusinţa să-1 întoarcă de la orice treaptă a păcatului, dar mai cu 
seamă de la cele trei: obişnuinţa, împătimirea păcatului şi deznădejdea. 
Aceasta din urmă este marginea cea mai groaznică a prăpastiei de pe care 
omul, căzînd în fundul iadului prin sinucidere, nu mai are mîntuire în vecii 
vecilor. De care sa ne izbăvească şi pe noi toţi mila Preabunului şi 
Preamilostivului nostru Mîntui-tor, prin rugăciunile Preasfintei şi 
Preacuratei Sale Maici şi ale tuturor sfinţilor Săi. AMIN ! 



PREDICA 

despre preoţia legii vechi, 
Preoţia harului şi datoriile preotului 

„Tu eşti preot în veac, după *H- 
duiala lui Melchiaedec" , „? 

<Psalm 109, 4)! 

Părinţilor, fraţilor şi iubiţi credincioşi^ 

Deoarece şi eu păcătosul şi nevrednicul am primit asupra 
mea jugul cel greu al preoţiei şi al duhovniciei, m-am gîn- 
-'-.»? dit ca în cele două predici dinainte să arăt cîte ceva despre 
cele şapte pricini ale păcatului şi despre cele douăsprezece trepte 
ale lui, care trebuie să fie cunoscute mai ales de către preoţii du 
hovnici spre a şti cum să procedeze la sfinta spovedanie, de la 
caz la caz, cu sufletele pe care Dumnezeu le trimite lor spre 
vindecare şi îndreptare. In continuare voi vorbi cîte ceva despre 
preoţia Legii vechi, despre preoţia Legii Harului şi despre unele 
din datoriile cele mai de seamă ale preoţilor din Legea nouă. ,1!l 
:>:- * Preoţia Legii vechi a fost instituită de însuşi Dumnezeu', 
prin Moise şi prin Aaron (Levitic 8). Această preoţie se săvîrşea 
prin ungere de către Moise, ca împuternicit al lui Dum 
nezeu. Ceremonia sfinţirii preoţilor avea loc în faţa Cortului 
Sfînt în prezenţa poporului şi a întregii comunităţi (Levitic 8, 34). 
Atît Aaron cît şi fiii săi erau curăţiţi mai întîi simbolic prin 
spălarea cu apă de către însuşi Moise, apoi dezbrăcaţi de hai 
nele lor şi îmbrăcaţi cu veşminte sacerdotale speciale, care urmau 
a fi folosite în timpul slujirii preoţeşti, Moise, însuşi, ungea pe 
cei slabi cu untdelemnul ungerii cu care a sfinţit Cortul Sfînt 
şi toate lucrurile din el. Apoi, se înjunghia viţelul adus ca jertfă 
de ispăşire cu acest prilej (v. 10-15). Preoţii care se apropiau de 
Dumnezeu trebuiau să se sfinţească şi ei, ca nu cumva să-i Io 
vească Domnul cu moartea (Ieşire 19, 22). După un ritual ase 
mănător şi cu acelaşi scop, erau consacraţi şi; leyitii m .slujba 
Cortului Sfînt (Numeri 8, 5-10). • ' 

toi;-: Preoţia Legii vechi avea datoria de a se ruga pentru ispăşi 
rea păcatelor celor vinovaţi. Preoţii Legii vechi aveau şi dato 
ria de a învăţa pe fiii lui Israel poruncile date de Dumnezeu prin 
Moise (Levitic 10, 11-12). Ei mai.aveau dreptul de a judeca ne 
înţelegerile dintre credincioşi (Deuteronom 12, 8-13). De aseme 
nea, preoţii Legii vechi mai aveau şi unele atribuţii afară de 
cele religioase, precum aceea de a se interesa de sănătatea popo A 
rului (Levitic 13). Atît preoţii Legii vechi, cit şi leviţii (diaco 
nii), aveau datoria de a respecta anumite obligaţii impuse în chip 
special lor: ru •'-. '. \-:i{ ih 1 -*/ jry>( ir/kmq A âiBntbioirih» 

— Să nu-rşi rada sinaio din ipejii opului? s»ia> din barbă <{&&t 

Vltic 21, l);rffî <-y'|fi mm>n fş [•} .f .f[r.r7orfo(;.r ifil::j.<;r: \i. m t = — A n 

iLini'irr- Nu aveau voie să bea vin:. Domnul a vorbit lui Aaron 
şi i~a zis: Vin şi băutură ce îmbată, să nu bei nici tu, nicii fiii 
tăi, cînd veţi merge în cortul mărturiei, sau vă veţi apropia de 
jertfelnic, ca să nu muriţi; aceasta este lege veşnică întru neamu 
rile voastre, ca să fie osebire între ce este sfint şi ce nu este sfint 
şi între ce este necurat şi ce este curat. Şi să învăţaţi pe fiii 
lui Israel toate cele din lege, care a.. grăit Domnul către dînşii 
prin Moise (Levitic 10, 8-11); ; \ 

Preoţii Legii vechi aveau da"to i ria' ! sâ t "trliîâscâ'"îri viaţă 

sfîntă, după cum se vede scris: Preoţii să fie sfinţi pentru Dum 

nezeul lor. Căci ei aduc Domnului jertfe mistuite de foc, mânca 

rea Dumnezeului lor, $' d$ aceea s&fi-e sfinţi (Levitic 21, 6; 

U, 44-45); ■<■'■--_/$ ?-;:' ■-■■ .tirtnn A 

— Preoţii Legii vechi aveau obligaţia de a se căsători nu 
mai cu fecioare, iar nu cu femei desfrînate sau văduve (Levitic 
21, 7, 13-15; can. 18 Apostolic); y 

iîfsli-i — Atît preoţii cît şi leviţii, precum" 'şi'toţi slujitorii Cortului Sfint, 
aveau obligaţia de a avea integritate corporală, adică să nu aibă nici un 
defect la corp. Cu alte cuvinte, să nu fie şchiopi, surzi, orbi, muţi (Levitic 
21, 16-23), această regulă păs-trîndu-se şi la preoţii creştini (Can. 78, 79 
Apostolic); 

' — Preoţii Legii vechi trebuiau să fie respectaţi de popor ca nişte sfinţi 
(Levitic 21, 8); 

K' A Oj A preoţii Legii vechi nu aveau parte de pămînt în Israel, CI trebuia să 
se întreţină şi să se hrănească din părţile ce le reveneau de drept din 
darurile aduse la altar şi din jertfe (Deuteronom 18, 1-5). 
i' Am arătat aici cîte ceva despre preoţia Legii vechi, fiindcă toate cele 
privitoare la preoţia Vechiului Testament au avut caracterul de simbol şi au 
fost umbre şi preînchipuiri ale celor ce trebuiau să vină, să se împlinească 
şi să se desăvîrşească în Le- 

gea nouă, a harului (vezi epistola către Evrei a Sfîntului Apostol 
Pavel), de vreme ce jertfele şi preoţia Legii vechi nu au putut să 
desăvîrşească nimic. Preoţia Legii vechi a decăzut atît de mult de la 
îndatoririle ei, încît cu timpul a ajuns să slujească la idoli (Judecători, 
17-18). 

De aceea, rolul duhovnicesc şi de învăţătură al preoţiei Legii 
vechi este preluat mai tîrziu de Sfinţii Prooroci, mai ales începînd cu 
epoca lui Samuil. Cu aceşti prooroci, pe care Dumnezeu îi ridică din 
mijlocul poporului prin chemare (vocaţie extraordinară), preoţii Legii 
vechi intră în conflict, deoarece proorocii osîndeau şi combăteau fără 
cruţare, în numele lui Dumnezeu, nu numai păcatele poporului, ci şi 
pe ale preoţilor (Ieze-chiel 12, 6; 3, 17; Isaia 62, 6; Zaharia 10, 3, 17). 
Toţi Sfinţii Prooroci care au mustrat cu asprime decăderea morală a 
preoţilor Vechiului Testament le-au vestit şi venirea lui Mesia, a 
timpului cînd Domnul va pune poporului Său alţi păstori vrednici de 
misiunea lor (Isaia 54, 21). 

Părinţilor şi fraţilor, 

Să vorbim cîte ceva despre preoţia Legii Harului şi despre 
datoriile preoţilor acestei sfinte şi desăvîrşite Legi. După mărturia mai 
multor Sfinţi Părinţi, Sfîntul şi Marele Apostol Pavel a fost cel mai 
mare îndrumător duhovnicesc pe care 1-a avut creştinătatea, după 
Mîntuitoruî lisus Hristos. Piatra de temelie a lucrării sale de 
îndrumare duhovnicească a fost dragostea, dumnezeiescul Apostol 
Pavel fiind şi prin aceasta vîrful duhovnicesc al preoţiei creştine 
(Meletie, Mitropolit de Kathira, Atena, 1956 ş. a.) Acest Apostol al 
neamurilor a arătat mai mult decît ceilalţi Sfinţi Apostoli despre 
desăvîrşirea preoţiei Noului Aşezămînt şi despre datoriile mari şi mici 
ce revin preoţilor creştini, deoarece ceea ce lipsea preoţiei Legii 
vechi, atît în gîndire cît şi în practică, s-a împlinit şi s-a desăvîrşit în 
preoţia creştină. 

Trăsăturile şi caracteristicile preoţiei creştine sînt următoarele: 

— Preoţia Legii Harului este de origine dumnezeiască, fiindcă 
este întemeiată de Mîntuitoruî şi se trage din însăşi preoţia sfîntă a 
Sa; 

— Deosebirea preoţiei Legii vechi de preoţia Legii Harului este 
înfăţişată de Sfîntul Apostol Pavel în Epistola sa către Evrei (Evrei 4, 
14; 10, 22); 

— Preoţia Mîntuitorului, care constituie originea, izvorul şi 
temelia preoţiei creştine este mai întîi dumnezeiască şi apoi 

omenească; întrucît Hristos, Arhiereul Suprem sau Marele nostru Preot, este 
nu numai om, ci şi Dumnezeu; 

— Preoţia Legii Harului, după mărturia dumnezeiescului 
Ioan Gură de Aur, nu mai stă pe scaun de prooroci sau de pa 
triarhi, aşa cum stătea preoţia Legii vechi, ci pe scaunul lui 
Hristos Dumnezeu, întemeietorul ei (împărţirea de grîu, p. 430). 
De aceea, cine defăima pe preoţii Legii Harului, îl defăima pe 
Hristos Dumnezeu (Ibidem, p. 431); 

■ — Preoţia Legii Harului este întrutotul sfîntă şi fără prihană, după 
cum a fost şi este întemeietorul ei, Domnul, Dumnezeul şi Mîntuitorul 
nostru lisus Hristos, Care n-a avut nevoie, ca alţi arhierei, să aducă jertfa 
pentru Sine, deoarece El nu a avut păcat, deşi a fost om întru toate 
asemenea nouă (Evrei 7, 26); 

— Preoţia Legii Harului nu este numai dumnezeiască şi întru totul 
sfîntă şi fără prihană, ci este şi netrecătoare şi veşnică, fiindcă Mîntuitorul 
nostru lisus Hristos este Arhiereul nostru în veac, după rînduiala lui 
Melchisedec (Evrei 6, 20; 7, 21; 5, 6.20 Psalm 109, 4); 

— Preoţia Legii Harului este mai presus de preoţia lui Aaron şi a 
celorlalţi arhierei (Evrei 7, 11, 16, 22; 8, 1-2, 6). 

Aşadar, după ce am arătat pe scurt importanţa preoţiei Legii Harului, 
să arătăm şi unele din datoriile cele mai mari ale preotului creştin ortodox: 

Preotul ortodox trebuie să sa silească în toate, după puterile sale, să 
fie asemenea cu Hristos, Păstorul cel Mare al oilor celor cuvîntătoare (I 
Petru 5, 4); 

Preotul trebuie să aibă mare grijă de turma ce i s-a încredinţat de către 
Dumnezeu şi la mare nevoie să o apere chiar cu preţul vieţii sale (Toan 15, 
12-13), după cum a făcut Sfîntul Ignatie Teoforul şi mulţi alţi Sfinţi Părinţi, 
arhierei şi preoţi; 

Preotul trebuie să fie împodobit în toată vremea cu marile virtuţi 
duhovniceşti ale dragostei, smereniei, blîndeţii şi cură-ţiei trupeşti şi 
sufleteşti (Matei 11, 29; I Timotei 3, 2; 6, 11-14; I Corinte'ni 16, 24; Ioan 
13, 15); 

Preotul trebuie să ţină legătura duhovnicească foarte strînsă cu turma 
sa şi să supravegheze îndeaproape viaţa fiecăruia dintre enoriaşii săi 
(Iezechiel 3, 17; 23, 7; Evrei 13, 7); 

Preotul trebuie să poarte grijă nu numai de cei credincioşi, ci şi de cei 
pierduţi şi rătăciţi, care au căzut în necredinţă sau eresuri, spre a-i aduce 
înapoi în sinul Bisericii lui Hristos (II Timotei 2, 25; Tit 1, 9; I Timotei 4, 
20; ş. a.); 

Preotul trebuie să facă cunoscută voia lui Dumnezeu enoria- 

şiior săi şi să le slujească cu cuvîntul şi cu pilda vieţii sale spre 
împlinirea ei (II Corinteni 6, 3; Romani 14, 13-21; I Corinteni 8, 13; 
10,32); 

Preotul este dator să ţină neîntreruptă legătura cu Mîntui-torul 
Hristos prin sfintele rugăciuni, spre a putea să'aibă în toată vremea 
ajutorul lui Dumnezeu în greaua şi sfînta sa misiune, după cum a 
poruncit Domnul, zicînd: Râmîneţi întru Mine şi Eu întru vot.., căci 
fără de Mine nu puteţi face nimic (Ioan 15, 4-5). Chiar dacă această 
poruncă este pentru toţi creş-tiniiy i dar în mod deosebit ea este 
adresată preoţilor, care totdeauna trebuie sa fie în Hristos şi Hristos 
întru ei (Ioan 14, 26; 15, 26; 26, 13); 

Preotul trebuie să aibă o viaţa sfintă şi fără prihană, să fie treaz 
la minte, cuviincios, iubitor de străini, nebeţiv, neago-nisitor de cîştig 
urit, blînd, necertăreţ, neiubitor de argint, bun chivernisitor al casei 
sale, avînd copii ascultători în desăvîrşită bună cuviinţă (I Timotei 3, 
1-5); 

;0: Preotul trebuie să fie capabil să înveţe pe altul, să îndemne la 
învăţătura cea sănătoasă şi să mustre pe cei potrivnici. El trebuie să 
fie superior credincioşilor şi prin înţelepciunea şi pregătirea sa, 
precum şi prin cunoaşterea temeinică a Sfintelor Scripturi, "a sfintelor 
Canoane, a dogmelor credinţei şi a învăţăturilor Sfinţilor Părinţi, spre 
a fi pildă turmei sale cu cuvîntul, cu viaţa, cu dragostea, cu duhul, cu 
credinţa şi cu curăţia (I Timotei 4. 12); 

Preotul trebuie să se sîrguiască la moralizarea şi sporirea 
duhovnicească a credincioşilor şi să facă rugăciuni în toată vremea 
pentru toţi oamenii (Tit 3, 1-2); 

Preotul trebuie să se ferească de certuri şi discuţii zadarnice şi 
nefolositoare, să vegheze la unitatea sufletească a turmei sale şi să 
combată pe cei ce stîrnesc discordie şi provoacă dezbinări între 
credincioşi, precum şi să apere turma sa de erezii (I Timotei 6, 20-21; 
II Timotei 1, 14-15); 

Preotul este dator să propovăduiască în toată vremea pacea, 
iubirea şi buna înţelegere între credincioşii, să supravegheze ţinuta 
bărbaţilor şi a femeilor la rugăciune, precum şi să păstreze cu mare 
sfinţenie tezaurul sfînt al Tradiţiei, al învăţăturilor Sfinţilor Părinţi şi 
ale Apostolilor care s-au transmis prin viu grai şi prin scris (II 
Timotei 1, 12, 14); 

Preotul trebuie să predice cu îndrăzneală, fără frică şi tot timpul 
învăţătura creştină (I Timotei 4, 13; II Timotei 1, 8; 4, 2); 

Preotul trebuie să ştie cum să sfătuiască pe fiii săi duhovniceşti, 
după vîrsta şi după priceperea lor, după nevoile lor su- 

fleteşti şi trupeşti, să fie milostiv faţă de toţi şi să îndemne pe 
enoriaşii săi să ajute pe săraci, pe văduve si pe orfani (I Timotei 5, 1; 
6, 17-19); 

Preotul trebuie să cugete cit mai des la dumnezeieştile Scripturi 
şi să alerge întotdeauna la citirea lor ca cerbul la izvoarele apelor, 
căci acestea sînt arme duhovniceşti şi comori de vindecări pentru 
sufletele bolnave şi rănite de păcate (II Timotei 3, 15-17); 

. Preotul trebuie să se supună orînduielilor statului şi să fie gata 
oricînd să ajute la săvîrşirea oricărui lucru bun şi de folos obştesc 
(Romani 13, 1-7; Tit 3, 1-2); 

Preotul trebuie să preţuiască munca cinstită, pentru agonisirea 
celor de nevoie în viaţa de toate zilele; 

Preotul este dator să se roage lui Dumnezeu pentru conducătorii 
statului şi pentru cei din dregătorii; de asemenea, sa ferească pe 
credincioşi de credinţe păgîne şi deşarte, de eresuri, superstiţii şi de 
basmele lumeşti şi băbeşti (I Timotei 4, 7; 6, 20); 

Preotul trebuie să fie destoinic în toate şi desăvîrşit în tot lucrul 
bun (II Timotei 3, 17); 

Preotul este dator să fie treaz cu mintea la toate lucrurile bune şi 
să rabde toate suferinţele, fâcînd în toată vremea lucrurile 
evanghelistului si împlinindu-şi întru toate slujba sa (II Timotei 4, 5); 

Preotul trebuie să conlucreze totdeauna cu Dumnezeu la 
mîntuirea sufletelor omeneşti (I Corinteni 3, 6-9; 15, 10; II Corinteni 
6,1); 

Preotul trebuie să fie slujitor al lui Hristos, Dumnezeul şî 
Mîntuitorul nostru (Romani 13, 6; II Corinteni 6, 4; Romani 15, 16; I 
Corinteni 1, 7; I Timotei 4, 6), şi slujitor al Evangheliei lui Hristos 
(Efeseni 3, 7; Coloseni 1, 7, 23); 

Preotul este dator să cheme pe cei păcătoşi la pocăinţa (Luca 24, 
47; Faptele Apostolilor 17, 30; 20, 21); 

Preotul trebuie să înveţe calea mîntuirii şi să predice iertarea 
păcatelor (Luca 1, 77; Faptele Apostolilor 12, 26; 16, 17; Luca 24, 
47; Ioan 20, 23); 

Preotul este dator să aducă la credinţa în Hristos pe cei rătăciţi 
de la adevăr (Faptele Apostolilor 20, 21; Romani 1, 5; 10, 8-14; 16, 
26); 

Altă datorie a preotului este de a risipi întunericul necunoş-tinţei 
de Dumnezeu (Matei 5, 14-16; Faptele Apostolilor 10, 6-18; II 
Corinteni 4, 6); 

Preotul trebuie să fie curat, neprihănit, sincer şi smerit (II 
Corinteni 1, 12; I Timotei 2, 2; 4, 12; 5, 2,22; Faptele Apostolilor 20, 
13,15); 

Altă datorie a preotului este de a fi plin de iubire pentru turmă şi 
pentru toţi oamenii (I Corinteni 16, 24; I Tesaloniceni 2, 8; II 
Corinteni 2, 4; 12. 25; Filipeni 1, 2; 4, 1); 

Preotul nu trebuie să fie iubitor de sine, ci cu dragoste către toţi 
şi-răbdător cu cei păcătoşi (I Corinteni 8, 13; 9, 12,27; 10, 32; I 
Tesaloniceni 2, 17; I Timotei 6, 11; ş. a.); 

De asemenea, preotul trebuie să fie exemplu de dragoste, de 
credinţă şi de fapte bune şi să lucreze la mîntuirea tuturor, fără 
scopuri de cîştig, de laudă sau altceva de acest fel (I Timotei 3, 2; 6, 
11; Iî Timotei 2, 22; Faptele Apostolilor 20, 23; I Tesaloniceni 2, 4). 

Părinţilor şi fraţilor, 

, Toate aceste îndatoriri şi reguli pastorale şi altele mai mari ca 
acestea au fost date în scris păstorilor Bisericii încă din epoca 
apostolică şi au fost împlinite cu prisosinţă de marele Apostol Pavel şi 
de ceilalţi sfinţi şi dumnezeieşti Apostoli şi păstori ai Bisericii lui 
Hristos din vremea primară a Bisericii creştine. Sfîntul loan Gură de 
Aur, arătînd despre sfinţenia ce trebuie a o avea preotul totdeauna, dar 
mai ales cînd slujeşte dumnezeiasca Liturghie, zice: „Mai curată decît 
razele soarelui trebuie să fie mîna ta, o, preote, de vreme ce înjunghii 
cu ea pe Mielul lui Dumnezeu, Care ridică păcatele lumii" (împărţirea 
de griu, Cuv. 54, p. 454). Iar Sfîntul Maxim Mărturisitorul arată că 
„preotul, chiar de s-ar îngriji foarte mult să fie viaţa lui sfîntă, dar 
dacă de cei ce îl ascultă nu se va îngriji, atunci se va munci în focul 
cel de veci ca un păcătos". Tot acest Sfînt Părinte zice că „preotul, de 
va sluji cu nevrednicie dumnezeiasca Liturghie, este al doilea Iuda şi 
mai greu decît Iuda se va munci în focul cel veşnic". Sfîntul Părinte 
loan Gură de Aur mai spune că „episcopul sau preotul care este 
neiscusit în ştiinţa Sfintelor Scripturi şi în învăţăturile Sfinţilor 
Părinţi, precum şi în filocalia lucrătoare, adică în trăirea după 
Dumnezeu, se face pierzare tuturor celor păstoriţi de el" (Cuv. din 
Prolog, luna iulie. p. 85). Iată, dar, cei ce am primit pe lîngă călugărie 
şi sarcina grea a preoţiei, cît de mare este răspunderea noastră în faţa 
lui Dumnezeu şi cît de multe şi mari datorii avem ca preoţi şi slujitori 
ai Altarului. De aceea, să ne trezim şi să rugăm bunătatea cea 
nemărginită a lui Dumnezeu să ne ajute,* cu darul Său, să facem 
măcar cît de puţin din aceste sfinte şi mari datorii, ca să nu fim 
osîndiţi în munca veşnică pentru lenevirea, nesimţirea şi nepurtarea 
noastră de grijă. AMIN ! 



P RE D I C A 

DESPRE VREDNICIA PREOŢIEI ŞI DESPRE OS1NDA 

PREOŢILOR CARE DAU SFINTELE TAINE 

CELOR NEVREDNICI 



„ Ca voi zice şi ce vot lăuda, căci 
darul preoţiei covtrşeşte cuvfntul şi 
mintea" (Sflntul Efrem Şirul, Cuv. 
despre preoţie, tom. 3, p. 18, 1823). 



Părinţilor, fraţilor şi iubiţi credincioşi, 

Despre două lucruri voi vorbi în cele ce urmează: întîi despre 
vrednicia mare a preoţiei, iar apoi despre vinovăţia şi osînda ce ne 
aşteaptă-pe noi, preoţii, de vom da prea uşor, şi fără o cercetare 
amănunţită, Prea Curatele Taine la cei ne A vrednici. După cum 
subiectele cuvîntului sînt două, tot astfel şi folosul va fi îndoit dacă 
vom lua aminte la cele ce urmează. 

La cel dintîi punct aş dori ca noi, cei împodobiţi cu darul 
preoţiei, să ne aducem aminte de ziua cea mare a Judecăţii de apoi, 
cînd ni se va cere, după măsura vredniciei şi a dregătoriei ce ni s-a 
dat, dobîndă şi lucrare demnă de o treaptă aşa de mare şi înfricoşată. 
De vom avea totdeauna această sfîntă grijă în minte şi ne vom sili cu 
toată puterea să lucrăm cele vrednice de cinstea avută, vom auzi şi noi 
în ziua aceea fericitul glas: Bine slugă bună şi credincioasă, peste 
puţine ai fost credincios, peste multe te voi pune (Luca 19, 17-19). Iar 
dacă ne vom lenevi şi vom fi fără purtare de grijă, pentru marea 
răspundere ce o avem ca preoţi ai lui Dumnezeu, cu mare urgie vom 
auzi de la EI în ziua cea mare a Judecăţii de apoi: Duceţi-vâ de la 
Mine, blestemaţilor, în focul veşnic care este gătit diavolului şi 
îngerilor lui (Matei 25, 41). 

Vorbind despre vrednicia mare şi înfricoşată a preoţiei, cu 
cuvintele Sfîntuluî şi dumnezeiescului Părinte Efrem Şirul, vom 
spune: ,A minune prea slăvităl O, putere nebiruită! O, înfriee- 

şată taină a preoţiei, gîndită şi sfîntă, cinstită şi neprihănită, pe care 
Hristos, după ce a venit, a dăruit-o celor vrednici! Cad şi mă rog cu 
lacrimi şi cu suspinuvi) ( ca să privim ca într-o oglindă la comoara 
aceasta a preoţiei. Comoară zic, celor ce o găsesc pe dînsa după 
vrednicie şi cu cuvioşie. Căci este pavăză strălucită şi neasemănată, 
turn neclintit şi zid nebiruit. Este temelia întărită care de la pămînt se 
apropie pînă îa bolta cerului. Şi ce zic eu, fraţilor, că de crugurile cele 
prea înalte ale cerului se atinge; la însăşi cerurile cerurilor se suie fără 
oprire şi în mijlocul îngerilor fără de trup petrece cu strălucire şi cu 
înlesnire. Şi ce zic, în mijlocul puterilor celor de sus se face vorbirea 
cu însuşi Stă-pînul îngerilor şi Ziditorul şi Dătătorul de lumină şi pe 
cît voieşte îndată ia îndrăzneală. Nu voi înceta, fraţilor, de a slăvi 
treapta vredniciei voastre, pe care Sfîntă Treime a dat-o fiilor lui 
Adam" (Cuvînt despre preoţie, tomul 3, p. \1).{ 

Dumnezeiescul Părinte Maxim Mărturisitorul zice cum trebuie să 
fie viaţa preotului, faţă de această mare cinste a preoţiei, astfel: s .Se 
cade preotului să fie sfînt şi cu sufletul şi cu trupul. Să fie stîlp de foc 
pentru ca să lumineze biserica, adică poporul lui Dumnezeu, şi să fie 
mai curat decît razele soarelui pentru ca să nu-1 lase pustiu Duhul 
Sfînt" (Mărgăritare, Sfîntul Ioan Gură de Aur, Cuvînt despre 
vrednicia şi nevrednicia preotului, p. 246-247). In acest cuvînt 
dumnezeiescul Părinte Maxim, ară-tînd cît de sfînt trebuie să fie 
preotul, zice: „Deci, pentru aceasta, care preot nu este sfînt, să fugă 
departe de liturghie ca să nu ardă şi trupeşte şi sufleteşte". Apoi zice: 
„Preotul cel bun şi adevărat trebuie să fie evlavios, curat, învăţător, 
smerit, să nu fie beţiv, să-şi înfrâneze limba, să nu poarte mînie, nici 
să fie iubitor de argint, ci milostiv şi în toate să fie primitor de străini; 
cu toţii, mici şi mari, să fie drăgăstos şi în pace, să nu ia do-bîndă de la 
cei pe care îi împrumută, să nu blesteme şi să nu afurisească pe 
nimeni, nici să se facă negustor pentru ca să nu spună minciuni. 
Osîndirea să nu o primească, să nu glumească pentru a face pe alţii să 
rîdă, să nu vorbească cuvinte deşarte; să vorbească cele ce sînt spre 
folosul celor ce îl ascultă şi ceea ce vorbeşte să fie din dumnezeiasca 
Scriptură; să nu fie lacom la bucate şi iubitor de desfătare, ca să ţiu 
scîrbească pe Duhul Sfînt; să nu răspundă cu mînie şi cu urgie, ci cu 
smerenie la toţi; să nu se trufească cu nimic, nici să zâvistuiască 
cîştigul altora; pe cel ce 1-a ocărit pe el să-1 ierte din toată inima şi 
înaintea tuturor, mai înainte de a apune soarele; să cerceteze cu 
blîndeţe pe cei păcătoşi şi cu frică de Dumnezeu să-i dojenească; să nu 
întărite pe cineva, nici bogat, nici sărac. Acestea toate să le pă- 

zeascâ preotul cu multă nevoinţă şi chibzuinţă. Iar de nu va purta grijă de 
acestea şi nu le va păzi bine pentru folosul de obşte al celor care învaţă de 
la el, i se cade să-şi spînzure de gît o piatră de moară şi să se arunce în 
mare, pentru că a călcat poruncile Domnului şi nu s-a îngrijit de această 
învăţătură" (Sfîntul Ioan Gură de Aur, Mărgăritare, p. 248). 

Aşadar, părinţilor şi fraţilor, poate v-am îngreunat auzul unora, scriind 
despre cum trebuie să fie viaţa preotului. Dar nu este bine pentru noi să fim 
indiferenţi şi fără grijă cînd ni se vestesc unele ca acestea de la Sfinţii şi 
dumnezeieştii Părinţi, care trebuie să fie cunoscute de toţi cei ce ne-am 
încumetat să primim înfricoşata taină a preoţiei. Sfîntul Ioan Gură de Aur, 
vorbind despre însemnătatea dregătoriei preoţeşti, zice: „Mare este 
dregătoria preoţilor, căci pentru aceasta şi marele Pave! zice: Ascultaţi pe 
învăţătorii voştri şi vă supuneţi lor şi îi aveţi pe ei întru cinste (Evrei 13, 
17; Romani 13, 17; I Petru 11, 17). Apoi, zice către cei credincioşi: ,.Tu 
porţi grijă numai de ale tale; şi dacă pe acelea le vei rîndui bine, nici o grijă 
nu vei avea pentru ceilalţi; dar preotul, chiar de îşi va economisi bine viaţa, 
însă dacă pentru toţi cei dimprejurul său nu va purta grijă cu mare silinţă, 
împreună cu cei răi se va duce în gheenă" (împărţirea de grîu, Cuv. 52, p. 
136). Apoi, arătînd că dregătoria cea mare a preoţiei Legii Harului 
covîrşeşte pe cea a Legii vechi, luînd cuvîntul Mîntuitorului din 
Evanghelie, zice: „Pe scaunul lui Moise au stat cărturarii şi fariseii... Iar 
acum nu mai putem zice că pe scaunul lui Moise au şezut cărturarii şi 
fariseii, deoarece preoţia Legii Harului nu mai stă pe scaun de prooroci, ci 
pe scaunul lui Hristos. Pentru aceasta, şi marele Apostol Pavel zice: în locul 
lui Hristos vă rugăm... Nici îngerii, nici arhanghelii — zice Sfîntul Ioan 
Gură de Aur în continuare — nu pot să lucreze cele ale preotului, care îi 
sînt date lui de Dumnezeu" (Ibidem, p. 439). 

Bucurie şi uimire, spaimă şi frică îmi trece prin minte, auzind din gura 
acestui dumnezeiesc Părinte la cîtă cinste s-au suit preoţii lui Hristos. 
Bucurie şi uimire, că fiii lui Adam s-au învrednicit de un aşa mare dar; iar 
frică şi spaimă cînd mă gîndesc ca, deopotrivă cu cinstea, se va cere de la 
preoţi şi datoria acestei sfinte şi mari dregătorii şi după măsura dregătoriei 
şi a cinstei se va cere şi lucrarea, după cum este scris: Cei tari, tare se vor 
bate şi căruia i s-a dat mult, mai mult se va cere de la dînsul (Luca 12, 48). 
Acestea le avea în vedere şi Sfîntul Ioan Gură de Aur cînd mustra pe cei ce 
rîvneau să ajungă 

episcopi. fără însă a cunoaşte greutatea răspunderii, căci iată ce zice: , ; De ai 
fi ştiut tu că episcopul trebuie să fie al tuturor, pur-tînd sarcinile tuturor, că 
ceilalţi de se vor mînia vor avea iertare, iar el nicidecum şi că ceilalţi de vor 
greşi vor avea dez-vinovâţie şi lăsare multă, iar el nici una, atunci nu te-ai fi 
silit la dregătorie şi nu ai fî alergat" (Ibidem, p. 440). Pe cei luptaţi de ispita 
de a se face preoţi, rîvnind la dregătoria aceasta cu orice preţ, îi sfătuieşte 
cu tărie, zicîndu-le: „Cînd vei pofti preoţie, pune împotrivă gheena, pune 
împotrivă darea de seamă de acolo, pune împotrivă viaţa fără de grijă, pune 
împotrivă măsura muncii. Că de vei greşi ca om, nimic de acest fel nu vei 
pătimi, dar preot fiind, te-ai pierdut" (Ibidem). 

Din cele de mai sus putem înţelege că, într-adevăr, mare este 
dregătoria şi cinstea arhierească, dar să ştim că, după măsura dregătoriei şi 
a cinstei, mai mult vom fi pedepsiţi în ziua Judecăţii de apoi, dacă nu se vor 
găsi la noi fapte bune pe măsură cu dregătoriile şi cinstea ce am vrut să le 
luăm asupra noastră. 

Fiindcă puţin mai înainte am amintit şi de darul şi datoria episcopului 
de a hirotoni numai preoţi vrednici, m-am gîndit să povestesc o istorioară 
sfîntă din cuvintele Sfinţilor Părinţi, care va aduce mult folos duhovnicesc 
Prea Sfinţiţilor episcopi. 

Se zice că înainte de adormirea sa, Părintele nostru Leon, episcopul 
Romei celei vechi, acesta a mers la mormîntul marelui Apostol Petru şi a 
stat acolo patruzeci de zile şi patruzeci de nopţi nemîncat, rugîndu-se 
Sfîntului Apostol cu lacrimi multe ca să se roage la rîndul lui, lui 
Dumnezeu, pentru a i se ierta păcatele făcute ca om în această lume. La 
sfîrşitul celor patruzeci de zile i s-a arătat noaptea verhovnicul Apostol 
Petru, spu-nîndu-i: „M-am rugat lui Dumnezeu mult pentru tine şi, iată că, 
ţi-a iertat toate păcatele tale, afară de hirotonii. Pentru acelea însă nu m-a 
ascultat Milostivul Dumnezeu, căci dacă ai hirotonit bine sau rău, vei da 
seama pentru aceasta". Iar el, auzind aceasta, s-a întristat foarte tare şi în 
puţine zile a plecat la Domnul (Mărgăritare, Sfîntul Ioan Gură de Aur, p. 
253). 

în continuare vom vorbi despre al doilea subiect pe care l-am amintit 
la început, adică despre marea primejdie ce-i aşteaptă pe preoţii care dau 
Sfintele Taine la popor fără a-i cerceta cu grijă. Se vede azi, mai mult ca 
oricînd, această nepăsare şi netemere de Dumnezeu la mulţi dintre preoţii 
mireni, ba chiar şi la unii din sfintele mănăstiri. Au ajuns unii din fraţii 
noştri duhovnici să considere că pot fi mai milostivi decît însuşi Dumnezeu 
şi, nevrînd să mai ţină nicidecum cont de scumpăta-tea sfintelor canoane, 
se folosesc în practicarea Tainei Sfintei 

Spovedanii numai de iconomia (pogorămîntul) lor, fără nici o socoteală şi, 
luînd de la sine putere cu îndrăzneală, dezlegă cele nedezlegate de 
canoanele Apostoleşti, Soborniceşti şi părinteşti şi, cu păreri proprii, 
încearcă să răstălmăcească şi să strice hotă-rîrile canonice. Să ştie 
duhovnicii că de vor folosi în practicarea spovedaniei o iconomie 
nepotrivită faţă de scumpătatea sfintelor canoane, la greutatea păcatului 
celui ce se pocăi este, în loc să lucreze la îndreptarea sufletelor şi 
vindecarea lor, vor fi ca păstorii cei neiscusiţi şi, în loc să scoată turma lor 
din prăpastie şi din loc mocirlos, ei vor lăsa oile cele cuvîntătoare ale lui 
Hristos să cadă în prăpastia păcatelor, dîndu-le astfel hrană nevăzuţilor 
lupi. Va fi de ajuns să se piardă numai o oaie, pentru care S-a răstignit 
Hristos, ca să fie şi ei osîndiţi. 

Poate va zice careva dintre duhovnici: „Eu am putere să leg şi să 
dezleg, căci această putere mi s-a dat de către arhiereu, cînd m-a hirotonit 
duhovnic". într- adevăr, ai putere, dar nu nelimitată. Căci de ar fi fost 
nelimitată, atunci nu ar mai fi fost nevoie de canoanele Sfinţilor Părinţi, 
care sînt dreptare după care atît episcopii, cît şi preoţii duhovnici, se pot 
orienta ce trebuie să lege şi ce trebuie să dezlege şi cum să le folosească cu 
scumpătate şi iconomie pentru îndreptarea şi vindecarea sufletelor bolnave 
de patimi şi păcate. 

Să vă dau o pildă din legile civile: 

Cineva este judecător, procuror sau legiuitor şi, fiindcă are dregătorie 
şi putere, ar trebui ca el singur să hotărască la toate procesele sentinţa de 
iertare sau de condamnare a celor pe care îi judecă, fără să ţină'cont de 
articolele de lege. Oare poate spune cineva că un judecător ca acesta a 
judecat drept? Cred că nu. Deoarece chiar dacă este acesta procuror, 
judecător, magistrat sau chiar mai mare peste aceştia toţi, totuşi trebuie să 
ţină seama de hotărîrile legii, de codul civil sau militar, de constituţia ţării 
respective. Deci, dacă la judecarea celor din afara Bisericii se face această 
dreptate, necesară pentru îndreptarea oamenilor, cu atît mai mult 
judecătorii puşi de Duhul Sfînt în Biserică, cărora li s-a încredinţat de la 
Hristos judecata sufletelor şi puterea de a lega şi dezlega păcatele 
oamenilor, vor trebui să ţină cont de mărturiile veşnice şi drepte ale legii 
lui Dumnezeu. 

Iar că sfintele canoane sînt legiuiri ale Duhului Sfînt, cară au mai 
mare putere decît legile împărăteşti şi chiar decît tipicurile bisericeşti, 
acestea cred că le ştiu fraţii noştri, preoţi şi duhovnici. Dacă totuşi cineva 
mai are nelămuriri, să caute la trimiterile următoare: canonul 1, 4, al 
Sinodului IV Ecumenic; canonul 8 al Sinodului III, cartea o sută, titlul 2, 
rînduiala a li-a 

a lui Fotie şi titlul 1, canonul 2; Sfîntul Ioan Hrisostom, cuvîn-tul 47 la 
Evanghelia, de la Matei şi cuvîntul 5 la Andiante; Matei Vlastares la novela 
131 a lui Justinian, canonul 16, litera L. Să citească cu atenţie şi 
Prolegumena de obşte despre Sfintele Canoane (vezi la Pidalionul de 
Neamţ, ed. 1844, p. 8 şi cele 14 înţelesuri sau cinstiri ce trebuie ştiute de 
obşte la toate Sfintele Canoane). 

Iar fiindcă duhovnicul nu este numai judecător, ci şi doctor şi părinte, 
este bine să ţină seama că nici doctorii nu dau doctoriile fără chibzuială şi 
că reţetele sînt potrivite cu boala fiecăruia, ca nu cumva în loc de sănătate, 
să se pricinuiască acelui bolnav agravarea bolii sau moartea. Cel ce este cu 
adevărat părinte, în povăţuirea şi îndreptarea fiilor săi, nu va folosi în toată 
vremea numai mila, ci, neapărat, cîteodată şi varga şi alte pedepse cuvenite 
după greşelile lor, pentru ca să nu ajungă la cele scrise: Părintele care cruţă 
varga urăşte pe fiul său (Proverbe 13, 25). însuşi Dumnezeu nu este numai 
milostiv, ci şi drept. De aceea, proorocul David, prin Duhul Sfînt, a zis: 
Mila şi judecata Ta voi cînta Ţie, Doamne (Psalm 100, 1). într-adevăr. 
Dumnezeu este milostiv şi îndelung răbdător, dar şi drept Judecător; ba 
chiar, spun Sfinţii Părinţi, noi trebuie sa ne temem mai mult de mila decît 
de dreptatea Lui, căci dacă vom supăra dreptatea Lui vom putea alerga la 
mila Lui, iar dacă-vom supăra mila Lui, unde vom mai alerga? De aceea, să 
ne aducem aminte cu frică de cuvîntul scris: Căci mila şi mînia de la El sînt 
şi peste cei păcătoşi va odihni mînia Lui (Isus Sirah 5, 7). 

Aşadar, trebuie ca părinţii duhovnici să ţină cont de tăria şi 
scumpătatea sfintelor canoane, iar unde ele hotărăsc legare să lege şi unde 
hotărăsc dezlegare să dezlege. Să ţină cu dreaptă cumpănă legătură dintre 
scumpătatea şi iconomia lor, căci, astfel, şi pe sine şi pe fiii lor 
duhovniceşti îi vor folosi spre mîntuire. De asemenea, este bine să-şi aducă 
aminte părinţii duhovnici şi de învăţătura marelui Părinte Ioan Gură de Aur 
care zice : „Leagă bine pe cel păcătos pînă ce va îmblînzi pe Dumnezeu; 
nu-1 lăsa nelegat, ca nu cumva să fie legat de urgia lui Dumnezeu. Dacă îl 
voi lega eu, Dumnezeu nu-1 mai leagă; iar dacă nu-1 voi lega, îl aşteaptă 
pe el legăturile cele veşnice şi nedezlegate. Căci dacă ne-am judeca pe noi 
înşine, nu am fi judecaţi de nimeni" (I Corinteni 11, 31). Apoi continuă: 
„Să nu crezi că aceasta este cruzime şi neomenie, ci ea se naşte din 
blîndeţe, din dorinţa de vindnecare şi buna îngrijire. Dar vei zice că i s-a dat 
un timp destul de lung ca pedeapsă. Cît timp? Un an, doi ani, sau trei? Eu 
nu caut la mulţimea timpului sau a anilor, ci 



PREDICI DUHOVNICEŞTI 261 

la îndreptarea sufletului... Dacă cel păcătos s-a umilit, dacă s-a pocăit, 
atunci s-a făcut totul; dacă nu s-a întîmplat aceasta, atunci timpul 
îndelungat nu foloseşte la nimic ! Noi nu căutăm să vedem dacă rana a fost 
legată un timp mai îndelungat, ci dacă legătura a folosit la ceva. Dacă a 
folosit şi într-un timp mai scurt să n-o mai pui. Iar dacă n-a folosit la nimic, 
pune-o şi peste zece ani. Aceasta să-ţi slujească ţie de hotar pentru dezle- 
garea rănii: dobîndirea şi vindecarea rănii celui legat de păcate" (Sfintul 
Ioan Gură de Aur, Comentariu la II Corinteni 19; Simţul Simeon 
Tesaloniceanul, cap. 5, p.25 1-264). 

O, cît de minunat îndreptar pentru părinţii duhovnici sînt aceste 
cuvinte aurite ale dumnezeiescului Hrisostom. Din ele se înţelege că atît 
scumpătatea cît şi iconomia sau pogorămîntul canonisirii trebuie să se 
facă după măsura rîvnei de îndreptare si după arătarea roadelor de 
pocăinţă de către cel legat care se pocâieşte. Cine va dori să studieze mai 
pe larg problema canonisirii, să citească despre aceasta în Pravila 
Bisericeasca a lui Ni-codim Saehelarie (1940, p. 101-104). 

Acelaşi sfînt Ioan Gură de Aur, arătînd că preoţilor duhovnici, care 
sînt păstori duhovniceşti ai turmei lui Hristos, îi se cade să lucreze cu mare 
silinţă şi sîrguinţă la curăţirea şi vindecarea oilor cuvîntătoare, bolnave şi 
rănite de păcate, ale-gîndu-le dintre cele sănătoase pentru a nu le da hrana 
cea Prea Sfîntă a Trupului şi Sîngelui Domnului, zice: „Precum la turmă, 
unde unele oi sînt sănătoase, iar altele sînt pline de rîie, este nevoie ca 
păstorii să le aleagă pe cele bolnave de cele sănătoase, să le închidă şi să le 
ţină la întuneric şi să le dea altă hrană, nelăsîn-du-le să se împărtăşească 
nici da apa limpede, nici de păşune curată, nici de izvorul cel curat de 
dinafară, tot astfel şi părinţii duhovnici pe cei bolnavi cu păcatul trebuie să- 
i despartă de cei sănătoşi pînă ce se vor tămădui" (împărţirea de grîu, Cuv. 
34, p. 450). 

Iată cu cîtă grijă sfîntă acest dumnezeiesc Părinte şi mare dascăl al 
Bisericii lui Hristos, apără cinstea şi scumpătatea Prea Curatelor şi 
nepreţuitelor Taine ale lui Hristos şi cum învaţă pe părinţii duhovnici să 
aleagă pe cei bolnavi de cei sănătoşi pînă la vindecare. Acelaşi sfînt zice că 
cei nevrednici de a se împărtăşi cu Sfintele Taine nu numai că trebuie să fie 
deosebiţi spre canonisire, dar nici în biserică să nu stea în timpul Liturghiei 
celor credincioşi, ci să iasă din biserică odată cu cei chemaţi. Iată cuvintele 
lui: „Masa este împărătească. îngerii slujesc la masă. însuşi împăratul este 
de faţă şi tu stai căscînd; mîinile îţi sînt întinate şi nici o purtare de grijă 
nu ai? Nu-ti aduci 

aminte ce a păţit cel ce nu avea haină de nuntă?" Şi apoi zice: „Cei ce nu 
sînt vrednici să se împărtăşească, să iasă din biserică odată cu cei chemaţi, 
cînd va auzi pe diacon că strigă: Cîţi sîn-teţi chemaţi, ieşiţi... Căci cei ce nu 
se împărtăşesc sînt intru pocăinţă şi cei ce sînt întru pocăinţă să se 
depărteze cînd sînt de faţă Prea Curatels Taine, fiindcă ei cu nimic nu se 
deosebesc de cei chemaţi" (Ibidem, p. 457), 

Apoi, arătînd cît de cucernică şi sfintă trebuie să fie cugetarea noastră 
faţă de Trupul şi Sîngele Domnului cînd ne împărtăşim, zice: „Cînd vei 
vedea Trupul Domnului pus înainte, zi către tine aşa: Pentru Trupul acesta 
nu mai sînt eu pămînt şi cenuşă, nu mai sînt rob, ci liber. Pentru aceasta 
nădăjduiesc să iau cerurile şi bunătăţile din cer. viaţa cea fără de moarte, 
partea îngerilor, petrecerea împreună cu Hristos. Trupul acesta, pi-ronindu- 
se şi bătîndu-se, nu i-a suferit moartea. Pe Trupul acesta văzîndu-1 răstignit 
soarele, şi-a ascuns razele sale. Pentru aceasta şi catapeteasma s-a rupt, 
pietrele s-au despicat atunci şi tot pămîntul s-a cutremurat... Trupul acesta, 
neputînd să-1 mis-tuiască iadul şi moartea, i-a vărsat pe toţi cei din iad 
afară, căci, după cum balaurul cel babilonesc, după ce a luat hrana a crăpat 
în mijloc, astfel a păţit şi moartea cînd a primit Trupul Stăpînu-lui. Trupul 
acesta ni 1-a dat nouă să-1 tăiem şi să-1 mîncăm... Trupul acesta care stă 
de-a dreapta slavei întru cele înalte, după cum mai înainte prin Duhul Sfînt 
s-a zis: Zis~a Domnul Domnului meu: Şezi de-a dreapta Mea... (împărţirea 
de grîu, Cuv. 55, p. 61). 

în încheierea acestui cuvînt, în care s-a vorbit, pe scurt, despre 
vrednicia preoţiei şi osînda preoţilor care vor da Sfintele Taine celor 
nevrednici, ca o concluzie şi pecete peste toate cele zise, redăm cuvintele 
aceluiaşi sfînt, loan Gura de Aur, potrivit cărora „preotul care slujeşte cele 
sfinte şi se împărtăşeşte cu nevrednicie, este asemenea cu cei ce L-au 
răstignit pe Hristos şi L-au împuns pentru ca să-T verse Sîngele" 
(Mărgăritare, Sfîntul loan Gură de Aur, p. 252). 

Părinţilor şi fraţilor, 

La sfîrşit îmi cer iertare de la toţi, şi mai ales de la cei împodobiţi cu 
darul preoţiei, că am îndrăznit să vă aduc aminte de cele pe care poate le 
ştiaţi. Prin cele arătate am vrut ca şi pe mine păcătosul să mă trezesc şi pe 
fraţii mei să-i folosesc, după puterea mea de pricepere, pentru ca toţi, cu 
mila Domnului, să ne păzim şi să nu ne facem vinovaţi de Trupul şi 
Sîngele Domnului, spre a nu fi osîndiţi de mînia cea dreaptă a lui Dum- 
nezeu. AMIN ! 



PREDICA 

DESPRE PREGĂTIREA PENTRU SF1NTA ÎMPĂRTĂŞANIE 

ŞI DESPRE OSÎNDA PREOŢILOR CARE DAU 

SFINTELE TAINE CELOR NEVREDNICI 

„Să se cerceteze omul pe sine şi după 
aceea să mănînce din pline şi să bea din 
pahar. Căci cel ce mănîncă şi bea cu 
nevrednicie, osîndă sieşi mănîncă şi bea, 
nesocotind Trupul Domnului" (I Corinteni 
11, 28-29). 

Părinţilor, fraţilor şi iubiţi credincioşi, 

In predica anterioară s-a arătat cîte ceva despre preoţia Legii vechi şi 
preoţia Legii harului, precum şi unele din multele datorii ale preotului 
Bisericii lui Hristos. Am socotit că este bine să amintesc şi unele lucruri 
despre pedeapsa mare pe care o vor lua preoţii în ziua Judecăţii de apoi, 
dacă vor da Sfintele Taine celor nevrednici şi despre pedeapsa celor ce se 
vor împărtăşi cu Prea Curatele Taine nevrednici fiind. 

Trebuie să ştim că nu numai acei creştini ce primesc Prea Curatele 
Taine cu nevrednicie se vor munci în veci, ci mult mai mare muncă vor lua 
acei preoţi care, ştiind pe cineva nevrednic, îl vor împărtăşi cu Trupul şi 
Sîngsle Domnului. 

Iată ce zice Sfintul Ioan Gură de Aur în această privinţă; „Să ştiţi voi, 
diaconilor care slujiţi, şi voi, preoţilor, care împărţiţi darurile acestea, că nu 
mică muncă zace asupra voastră dacă, ştiind la cineva vreo răutate, îi veţi 
îngădui să se împărtăşească de masa aceasta. Sîngele lui Hristos din mîna 
voastră se va cere. Chiar vreun voievod de ar fi, sau eparh, sau chiar cel în- 
coronat cu coroană; dar dacă cu nevrednicie se apropie, opreşte- 1 pe el, 
căci mai mare stăpînire ai tu decît aceştia. Căci dacă ţi s-ar fi încredinţat ţie 
să păzeşti curat pentru turmă vreun izvor de apă şi ai fi văzut vreo oaie 
avînd pe bot mult noroi, cu siguranţă nu ai fi lăsat-o pe ea să se plece şi să 
tulbure curgerea cea 

limpede. Iar acum nu izvor de apă, ci de Sînge şi de Duh în-credinţîndu-se 
ţie, şi văzînd pe cei ce au păcat mai cumplit decît tot poporul că se apropie, 
nu te scîrbeşti şi nu îl opreşti? Ce iertare vei avea pentru aceasta? Pe voi 
Dumnezeu v-a cinstit cu această cinste ca să alegeţi şi să deosebiţi unele de 
altele. Aceasta este dregătoria voastră, aceasta este întărirea şi cununa, iar 
nu cu haină albă şi strălucită îmbrăcîndu-vă, să înconjuraţi, căutînd pe cei 
vrednici. Şi de unde ştiu, vei zice, pe cutare sau pe cutare? Nu pentru cei 
neştiuţi îţi zic. ci pentru cei cunoscuţi. Dar să zic ceva mai înfricoşat. Nu 
este aşa rău a intra înăuntru cei îndrăciţi, precum ar fi dacă ar intra aceştia 
care, zice Pavel Apostolul, au călcat pe Hristos şi au socotit Sîngele Legii a 
fi de obşte, şi au ocărit Darul Duhului. Mai rău este cel ce a păcătuit şi se 
apropie, decît cei îndrăciţi, căci aceia pentru că sînt îndrăciţi nu se muncesc, 
iar aceştia, cînd se apropie cu nevrednicie, la muncă veşnică se dau. Deci 
nu numai pe aceştia să-i gonim, ci pe toţi pe care îi vom vedea că se apropie 
cu nevrednicie. .. Nu da sabie în loc de hrană... Iar dacă preotul, mult isco- 
dind, nu a ştiut pe cel rău, nu are nici o vină". Apoi zice: „Ci măcar din 
nebunie de va veni cineva să se împărtăşească cu nevrednicie, opreşte- 1, şi 
să nu te temi. Teme-te de Dumnezeu, nu de om! Iar de te vei teme de om, şi 
dînsul va rîde de tine; iar dacă de Dumnezeu te vei teme şi oamenilor vei fi 
întru cinste. Jar dacă tu nu îndrăzneşti, la mine adu-ll Nu-i voi îngădui să 
facă aceasta. De suflet mă voi despărţi mai înainte de a da Sîngele 
stăpînesc cu nevrednicie şi sîngele meu voi vărsa mai înainte de a da Sînge 
atît de înfricoşat celui ce nu i se cuvine. (împărţirea de grîu, Buzău, 1833, 
Cuv. 55, p. 458-459). 

Vedeţi, fraţii mei preoţi, cît de mare şi de fierbinte era ho-tărîrea 
acestui dumnezeiesc şi mare dascăl al Bisericii lui Hristos de a se jertfi pe 
sine, pentru a apăra scumpătatea Prea Sfintelor Taine ale Trupului şi 
Sîngelui Domnului? Aţi auzit în cele de mai sus că nu mică muncă ne 
aşteaptă pe noi, preoţii, dacă, ştiind pe cineva nevrednic, vom îndrăzni să-i 
îngăduim să se împărtăşească. Deci să ne fie aceste învăţături spre mărturie 
şi frică de Dumnezeu în viaţa noastră da slujitori ai Sfintelor Altare. 

în continuare să spunem cîte ceva despre pregătirea celor ce vor să se 
împărtăşească cu Prea Curatele Taine. Tuturor celor ce vor să se apropie de 
înfricoşătoarele Taine ale lui Hristos le dăm acest sfat potrivit, care este o 
cale da mijloc. Aşadar, ei nu trebuie nici toate a le arunca la Dumnezeu şi 
să se lenevească, nepregătîndu-se după putere; dar nici, silindu-se la 
nevoinţă după puterea lor şi ostenindu-se, să li se pară că toate le-au 
isprăvit 

şi să se mîndrească, părîndu-li-se că au împlinit tot şi că se pot apropia cu 
toată vrednicia de Sfintele Taine. 

Vom arăta puţine lucruri care trebuie să fie cunoscute de cei care 
doresc să se unească cu Hristos prin împărtăşirea cu Prea Curatele Sale 
Taine. 

Mai întîi trebuie să ştim că pregătirea noastră pentru Sfinta* 
împărtăşanie este îndoită, adică trupească şi sufletească. Cea trupească 
constă în post, înfrînare de la poftele trupeşti, priveghere, plecări de 
genunchi şi alte osteneli prin care să se curate şi să se uşureze trupul de cele 
care îl îngreunează; îl aprind şi îl spurcă. Pregătirea sufletească cuprinde: 
spovedanie curată la duhovnic, citirea pravilei (adică a rugăciunilor după 
rînduiala din Ceaslov) şi a altor rugăciuni făcute cu frică de Dumnezeu, cu 
luare aminte şi cu umilinţă. Apoi cel ce se împărtăşeşte trebuie să nu fie 
certat cu nimeni, să nu poarte mînie împotriva cuiva, să ierte tuturor celor ce 
i-au greşit cu ceva, aducîndu-şi aminte de cuvintele Mîntuitorului, Care 
zice: De veţi ierta oamenilor greşelile lor, şi Tatăl vostru Cel din ceruri vă 
va ierta vouă greşelile voastre. De asemenea, să se silească după putere ca 
să nu aibă nimeni ceva asupra sa (Vezi învăţătura de credinţă, Bucureşti, p. 
296-297). 

Iubiţi credincioşi, 

Fiindcă s-a spus mai sus că una din faptele bune ale celui ce se 
apropie de împărtăşirea cu Prea Curatele Taine este şi postul, trebuie să 
ştim că postul este îndoit: trupesc şi duhovnicesc. Pentru cel care nu este 
bolnav postul trupesc s-ar mărgini la acestea: postirea celor patru posturi de 
peste an care sînt rînduite de Sfinţii Apostoli şi de Sfinţii Părinţi, precum şi 
a zilelor de miercuri şi vineri. Cine va vrea să prisosească dreptatea iui, să 
ţină şi postul de luni. Aceste zile se vor posti tot timpul anului, afară de 
timpul cînd Biserica dezleagă, potrivit Tipicului Mare. Toţi creştinii au 
datoria ca, pe lîngă c A le arătate mai sus, să postească şi ajunurile Naşterii 
lui Hristos şi a Botezului Domnului, în ziua înălţării Sfintei Cruci (14 
septembrie) şi în ziua tăierii capului Sfîntului Ioan Botezătorul (29 august). 

înfrînarea la masă înseamnă a nu mînca chiar pînă la saturare. Cel ce 
se pregăteşte să se împărtăşească., trebuie să se înfrîneze şi de la masa de 
seară, iar cei căsătoriţi să se înfrîneze de la soţiile lor în sfintele posturi, în 
sîmbete, duminici şi sărbători, precum şi cel puţin o săptămînă 
înainte de a primi 

Sfintele Taine şi trei zile după ce s-au împărtăşit. Insă această înfrînare de la 
împreunare, atît în posturi, cît şi în zilele amintite, trebuie să se facă cu 
învoirea ambilor soţi pentru a petrece în post şi rugăciune, după cum ne 
învaţă Sfîntul Apostol Pavel (I Corinteni 7, 5; Sfîntul Timotei can. 5, 13; 
Sfinxul Dionisie can. 3; P.M.G. cap. 171; Sfîntul Simeon Tesaloniceanul, 
can. 9, 16, ş. a.)\ 

La fel şi clericii sînt datori să se înfrîneze de Ja soţiile lor cîteva zile 
înainte şi după săvîrşirea Sfintei Liturghii, pentru vrednicia Sfintei 
împărtăşanii, (Sfîntul Simeon Tesaloniceanul, can. 9. 14-15). Valsamon, în 
răspunsul 4 către Marcu al Alexandriei, zice: „Cei ce nu se înfrînează de 
împreunarea trupească, cu soţiile lor legitime sîmbăta şi duminica, se 
cuvine să se îndrepte cu canonisiri", apoi adaugă că se cuvine să se ferească 
de împreunare în tot Sfîntul şi Marele Post şi în toate vinerile şi miercurile 
(Pidalionul, M. Neamţ, 1844, p. 451). De asemenea, nici Prea Curatele 
Taine, nici sfînta anaforă, nici aghiasmă mare sau mica nu poate lua, nici 
sfintele icoane nu le poate săruta cel care în ziua aceea s-a aflat trupeşte cu 
soţia sa (vezi canoanele cele de mai sus şi P.M.B. cap. 166-170; Sfîntul 
Simeon Tesaloniceanul, can. 4, 100). 

Mai fericiţi şi mai cucernici sînt cei care măcar şapte zile înainte de a 
se împărtăşi cu Prea Curatele Taine se înfrînează de la împreunarea cu 
soţiile lor şi se pregătesc cu post şi cu rugăciune stăruitoare. Pentru că dacă 
Moise a primit poruncă de la Dumnezeu să curăţească pe poporul lui Israel 
cu post, cu rugăciune şi cu înfrînarea de la soţii, trei zile înainte de a se 
pogorî El pe muntele Sinai, spre a se face vrednici nu de a se sui pe Sinai, 
ci de a se apropia de poalele muntelui pe care urma să se pogoare 
Dumnezeu, oare cu cît mai mare pregătire ar trebui să aibă acei creştini care 
se apropie nu de muntele Sinai, ci de însuşi Dumnezeu? Atunci s-a zis că 
dacă cineva se va atinge de muntele Sinai, unde trebuia să se pogoare 
Dumnezeu, cu pedeapsa uciderii va sfîrşi (Ieşire, cap. 1). Creştinii care nu 
se apropie de muntele Sinai, ci vor să se atingă şi să se împărtăşească cu 
Trupul şi Sîngele Fiului lui Dumnezeu, de nu se vor pregăti pe sine mai 
mult ca aceia, cum vor scăpa de pedeapsă 

1. Pregătirea pentru primirea Prea Curatelor Taine ale lui Hris-fcos 
este o datorie deopotrivă de mare, atît pentru călugări cît şi pentru mireni; 
dar pe lingă îndatoririle pe care îi privesc şi pe unii şi pe alţii, s-au pus aici 
şi unele care revin numai celor din urmă. 

pentru negrijă şi neevlavie faţă de focul dumnezeirii pe care vor să-1 
primească? 

Să spunem cîteva lucruri şi despre postul duhovnicesc care este mai 
înalt decît cel trupesc, dar cu cit este mai folositor, cu atît este mai greu de 
ţinut. Postul duhovnicesc pentru a fi împlinit, este necesar ca omul să-şi 
păzească mintea de gîndurile care o spurcă şi o răspîndesc la cele deşarte şi 
trecătoare. Precum trupul are lumea lucrurilor, aşa şi mintea are lumea 
duhurilor şi a gindurilor; şi după cum trupul poate desfrîna sau face alt fel 
de păcat prin lucruri, tot astfel şi mintea desfrînează sau face alte păcate 
prin gînduri (Filocalia, voi 2, Sfîntul Maxim Mărtursitorul, C. 53, C. 64). 
De asemenea, cel ce se împărtăşeşte cu Prea Curatele Taine trebuie să aibă 
mare grijă şi de paza celor cinci simţuri: văzul, auzul, mirosul, gustul şi 
pipăitul. Acestea, după mărturia Sfîntului Prooroc Ieremia, sînt ferestrele 
prin care intră în sufletul nostru moartea păcatului (Ieremia 9, 20). 

Trebuie, apoi, să ne păzim limba pentru a nu vorbi minciuni, glume şi 
alte cuvinte deşarte şi putrede, deoarece, zice Sfînta Scriptură: Mulţi au 
căzut prin uneltirile limbii (Isus Sirah 20, 18-19). Trebuie să postească nu 
numai limba de cuvinte deşarte, dar nici mîna să nu se atingă de lucru 
străin, să nu îndrăznească să iscălească acte nedrepte şi nici să pipăie cu ea 
cele ce duc la păcat. Să postească şi piciorul spre a nu se duce unde nu-I 
place lui Dumnezeu. 

în sfirşit, pe lîngă acest post îndoit, adică trupesc şi duhovnicesc, 
despre care în puţine cuvinte am amintit aici, cel ce vrea a se împărtăşi cu 
Trupul şi Sîngele Domnului să se silească să-şi cîştige smerenia inimii şi 
să-şi păzească ştiinţa gîn-dului său (conştiinţa) curată şi neprihănită faţă de 
toţi. 

De asemenea, să nu creadă cineva că fericirea lui constă în a se 
împărtăşi cît mai des, ci să ştie că împărtăşirea presupune o bună pregătire, 
după putere, cu smerenie, zdrobire de inimă şi cu evlavie nefăţarnică. în 
sprijinul acestei învăţături aduc mărturia Sfîntului loan Gură de Aur care 
zice: „Mulţi se împărtăşesc cu Tainele acestea o dată pe an, alţii de două 
ori, iar alţii de mai multe ori... Către toţi ne este cuvîntul acesta, nu numai 
către cei de aici, ci şi către cei ce şed în pustie, căci şi aceia o dată în an se 
împărtăşesc, iar de multe ori şi după doi ani... Aşadar, care dintre aceştia 
sînt mai bine primiţi? Cei ce o dată, cei ce de multe ori sau cei ce de puţine 
ori se împărtăşesc?" Apoi, arătînd care este adevărata pregătire pentru a fi 
primită împărtăşirea lor, zice: „Cei ce au ştiinţa gîndului curată, cei ce sînt 
cu inima 

curată, cei ce au viaţă neprihănită, întotdeauna să se apropie. Iar cei ce nu 
sînt într-acest fel, niciodată măcar" (împărţirea de grîu, Buzău, 1833, Cuv. 
53, p. 449). De aici poate înţelege oricine că fericirea celui ce se 
împărtăşeşte nu stă în a se împărtăşi mai des sau mai rar, ci în a se 
împărtăşi cu inima curată şi cu neprihănire. 

Dar poate va întreba cineva: „Cum pot să mă fac vrednic de o 
împărtăşire aşa de scumpă, care cere o atît de mare pregătire?". La această 
întrebare voi răspunde nu cu cuvintele mele, ci cu ale Sfintului Anastasie 
Sinaitul, care ne spune: „Numai daca vrei, omule, te vei face vrednic". 
Apoi. arătînd care sînt pricinile cele mai de nevoie spre lucrarea acestei 
vrednicii, zice: „Cunoaş-te-te pe tine că eşti păcătos, părăseşte-te de păcate, 
lipseşte-te de vicleşuguri şi de mînie, arată fapte de pocăinţă, apucă-te de 
curăţie şi de blîndeţe, îndelung rabdă, arată umilinţă, dă milostenie la săraci 
şi la străini din roadă dreptăţii şi roagă-te lui Dumnezeu cu sufletul zdrobit 
şi, astfel, te vei face vrednic" (Sfîntul loan Gură de Aur, Mărgăritare, cuv. 
7 al Sfintului Anastasie Sinaitul, p. 225). 

Iubiţi fraţi creştini, 

Am văzut în cele de mai sus mărturia dumnezeescului Hris-sostom 
care ne încredinţează ca fericirea celui ce se împărtăşeşte cu Sfintele Taine 
nu stă în deasa sau rara împărtăşire, ci în a se împărtăşi cineva cu pregătire 
şi cu vrednicie. Iar pentru a arăta faptele bune prin care ne putem face 
vrednici de împărtăşirea Sfintelor Taine, am amintit învăţăturile Sfintului 
loan Gură de Aur şi ale Sfintului Anastasie Sinaitul, care, pe scurt, se 
cuprind în acestea: a avea ştiinţa gîndului (conştiinţa) curată, a avea inima 
şi viaţa neprihănită. 

Dacă cuvintele Sfintului loan Hrisostom pentru unii par a fi prea 
subţiri, este bine să le explicăm pe fiecare în parte. A avea „ştiinţa gîndului 
curată" înseamnă a nu ne mustra conştiinţa de vreun păcat trupesc sau 
sufletesc, sau a nu avea cineva asupra noastră vreo supărare pentru motivul 
că l-am nedreptăţit cu ceva. 

A avea „inimă curată" este o mare virtute, de vreme ce cei curaţi cu 
inima sînt văzători de Dumnezeu, după cuvîntul: Fericiţi cei curaţi cu 
inima, că aceia vor vedea pe Dumnezeu (Matei 5, 8). Inimă curată este 
aceea care s-a curăţit de păcate şi de răutate. Iar a avea „viaţă neprihănită" 
înseamnă o întreită sfinţenie: a trupului, a mintii şi a inimii, constînd în a nu 
fi 

pătaţi cu vreun păcat, nici la trup, nici la minte, nici la inimă. Cine are acest 
lucru a ajuns la culmea fericirii duhovniceşti, adică a desăvîrşirii în fapta 
cea bună. Pe unii ca aceştia îi fericeşte Duhul Sfint cînd zice: Fericiţi cei 
fără prihană în cale, care umblă în legea Domnului (Psalm 118.. 1), adică 
cei care pe calea veacului acestuia curgător călătoresc cu curăţia trupească, 
gîn-ditoare şi cu inima curată. 

Scriind acestea, mă gîndesc la uneltirile dracilor prin care dau război 
nevăzut călugărilor şi mirenilor credincioşi, pentru a-i împiedica să ajungă 
la această desăvîrşire şi neprihănire şi a le aduce pagubă duhovnicească, 
prin neunirea cu Prea Curatele Taine, adică cu Hristos Domnul şi 
Mîntuitorul nostru. El a venit în lume din iubire pentru noi, a pătimit pentru 
a noastră mîntuire, iar în această Sfîntă şi înfricoşată Taina ni se dă pe Sine 
întreg, adică cu Trupul şi Sîngele Său. El vrea însă ca şi noi .întregi să ne 
dăm Lui, avînd neprihănite inima, mintea şi trupul. Numai El ştie cît de 
puţini sînt în această lume cei care se unesc cu Dînsul în acest chip. 

Cîtă dragoste şi îndurare se poate înţelege din partea lui Dumnezeu în 
această Taină! Căci El, din atîta iubire ce o are către om, a binevoit să Se 
dea nouă, să-I mîncăm Trupul şi să-I bem Sîngele. într-adevăr, Păstorul 
nostru Cel bun şi mare nu ara asemănare în mila şi îndurarea Sa faţă de 
neamul omenesc. Căci nu s-a auzit cîndva de vreun păstor, oricît de bun ar 
fi fost şi oricît de mult şi-ar fi iubit oile turmei sale, să le fi hrănit pe ele cu 
carnea trupului său şi să le fi adăpat pe ele cu sîngele său. Fiindcă în 
această înfricoşată Taină şi necuprinsă de minte acest lucru se întîmplă, 
deoarece Păstorul Cel Mare nu cu altă hrană şi băutură hrăneşte şi adapă 
oile Sale cele cuvîntă-toare, ci cu Trupul şi Sîngele Său. De aceea şi 
dumnezeiescul Părinte loan Gură de Aur, înţelegînd această negrăită 
dragoste a Păstorului nostru Celui din ceruri faţă de oile Sale de pe pă-mînt, 
a zis: „Care păstor îşi hrăneşte oile cu mădularele Sale? De multe ori sînt 
unele mame care după naştere dau pe copiii lor la altele să-i hrănească. Iar 
El nu a suferit aceasta, ci ne hrăneşte cu Sîngele Său" (împărţirea de grîu, 
cuv. 54, p. 454). 

Pe unii îi înşeală vicleanul diavol cu o evlavie şi smerenie făţarnică, 
că nu sînt vrednici de a se împărtăşi cu Sfintele Taine. Prin această părută 
evlavie îi aruncă în lenevire, în nepăsare şi în nesimţire faţă de folosul 
nespus pe care l-ar cîştiga prin apropierea cu evlavie sinceră de Sfintele 
Taine. Pe alţii îi face să amine vremea împărtăşirii de la un an la altul, de la 
un post la altul şi, astfel, depărtîndu-se prea mult de împărtăşirea 

cu Trupul şi Sîngele Domnului, nu pot nicidecum să sporească în calea 
lucrării poruncilor lui Dumnezeu. Şi cum ar putea, dacă nu vor să se 
unească cu Ziditorul lor Care a zis: Rămîneţi întru Mine şi Eu întru voi..., 
căci fără de Mine nu puteţi face nimic (Ioan 15, 5-6). Pe alţii nici chiar la 
bătrîneţe, nici cînd au ajuns slabi şi foarte bolnavi, nu-i lasă satana să se 
apropie şi să se unească cu Hristos. 

Dar buna grijă pe care trebuie să o aibă creştinii este aceea ca atunci 
cînd vor vedea pe cineva din familie sau din rudeniile lor că s-a îmbolnăvit, 
să cheme repede preotul şi să-1 sfătuiască să-şi mărturisească amănunţit 
toate păcatele sale pe care ţine minte că le-a făcut în viaţă; şi aceasta 
făcîndu-se, preotul, dacă va găsi de cuviinţă, să-1 împărtăşească; dar dacă 
este o situaţie aproape de moarte, negreşit să-1 împărtăşească, căci în 
această situaţie preotul are voie şi dezlegare canonică să-1 împărtăşească pe 
muribund cu Sfintele Taine, chiar de ar avea şi păcate grele (în cazul acesta 
cel ce moare fiind primit ca tîlharul de pe cruce). Apoi, dacă, prin voia lui 
Dumnezeu, după primirea Sfintelor Taine se va face sănătos, atunci, de a 
avut vreo oprire, să rămînă întru pocăinţă anii prevăzuţi de canoane 
(P.M.B., gl. 320). 

Am auzit din gura unor creştini şi alte sfaturi pe care vicleanul le 
şopteşte la urechea celor puţini credincioşi: „Nu chema pe popa dacă eşti 
bolnav, căci dacă vine el, vei muri. Lasă, că de va fi nevoie îl vei chema 
atunci cînd vei simţi că ai slăbit de tot". Dar vai, ce mare înşelăciune a 
dracilor este acest sfat prin care ei se silesc să nu lase pe creştin ca nici 
măcar pe patul morţii să se apropie de împărtăşirea cu Tainele lui Hristos. 
Mulţi, ascultînd de aceste sfaturi ale vicleanului, s-au dus de aici la veşnica 
osîndă, căci moartea i-a răpit atunci cînd a trimis-o Dumnezeu, iar nu 
atunci cînd au vrut ei să vină. 

Pe mulţi rătăciţi de la adevăr i-a sfătuit satana că fericirea şi sfinţenia 
constă în cantitatea cît mai mare a Sfintelor Taine primite, adică în 
împărtăşirea cît mai deasă fără cuvenita pregătire arătată mai sus. Aceştia, 
fiind înşelaţi de diavolul în chip jalnic, au uitat spusele marelui Apostol 
Pavel: Să se ispitească omul pe sine şi aşa să mănînce din pline şi să bea 
din pahar. Căci cel ce mănîncă şi bea, nesocotind Trupul Domnului, osîndă 
îşi mănîncă şi bea (I Corinteni 11, 28-29). Dacă unii ca aceştia au uitat şi 
defăima aceste cuvinte, să-şi aducă aminte şi să se cutremure măcar de alte 
cuvinte înfricoşate ale marelui Apostol Pavel care zice : cine a călcat Legea 
lui Moise, este ucis fără de milă, pe cuvîntul a doi sau trei martori; gîndiţi- 
vă; cu cît 

mai aspră fi-va pedeapsa cuvenită celui ce a călcat în picioare pe Fiul lui 
Dumnezeu şi sîngele testamentului cu care s-a sfinţit, l-a necinstit, şi duhul 
harului l-a făcut de ocară (Evrei 10, 28-29). In ce fel cade cineva sub 
această osîndă, de a călca pe Fiul lui Dumnezeu, spune dumnezeiescul 
Hrisostom astfel: ..Cînd tu te împărtăşeşti cu El în Sfintele Taine şi faci 
păcat, spune-mi: Oare nu L-ai călcat pe El? Oare nu L-ai defăimat pe El? 
Căci precum nu avem nici o grijă de cele ce se calcă de noi, aşa şi cei ce 
greşesc nu au nici o grijă de Kristos" (împărţire de grîu, Cuv. 53, p. 448). 
Acelaşi sfînt, Ioan Gură de Aur, zice: „Tu ai socotit Sîngele Legii, prin care 
te-ai sfinţit, a fi de obşte. Ce înseamnă de obşte? Necurat sau nimic, avînd 
mai mult decît celelalte pe care nu Ie băgăm în seamă. Adică ai socotit 
Sîngele lui Hristos cu oricare sînge al oricărui om de rînd sau dobitoc" 
(Ibidem, p. 448). 

Cei ce doresc o deasă împărtăşanie spun: noi vrem să ne împărtăşim 
cît mai des pentru a urma, astfel, pe primii creştini care se împărtăşeau, pe 
vremea Sfinţilor Apostoli, aproape în fiecare zi. într-adevăr, aste bună rîvna 
şi fapta aceasta. Insă orice rîvnă sau faptă bună, dacă este lipsită de 
smerenie şi de dreapta socoteală, nu numai că nu foloseşte pe cel care o 
lucrează, dar îl duce şi în muncă. Dacă cineva doreşte să se împărtăşească 
mai des, asemenea primilor creştini, să ştie că nu este de ajuns dorinţa de a 
urma pe aceia cu faptele. Dacă atunci, cînd Biserica era la începuturi, a fost 
puţină vreme acest obicei al desei împărtăşiri, trebuie să vedem şi în ce fel 
era viaţa primilor creştini. După ce vom afla aceasta, să facem o comparaţie 
între viaţa noastră şi cea a lor, iar de vom fi asemenea lor, să îndrăznim, ca 
şi dînşii, să ne apropiem de Prea Curatele Taine. 

Dar cum a fost viaţa şi petrecerea acelora, de se încumetau să se 
împărtăşească zilnic? Iată ce zice cel cu gura şi limba de aur: „Socoteşte, 
omule care voieşti să te împărtăşeşti, ce au făcut Sfinţii Apostoli cînd s-au 
apropiat de acea Sfîntă Cină? Oare nu s-au întors la rugăciuni şi laude? 
Oare nu la sfinte privegheri? Oare nu la învăţătură îndelungată şi plină de 
multă filozofie? Că cele mai mari şi preaslăvite atunci le porunceau şi le 
povesteau lor (n. a. primilor creştini)... N-ai auzit că cele trei mii de suflete, 
care s-au îndulcit atunci de împărtăşire, totdeauna erau aşteptînd în 
rugăciune şi învăţătură, iar nu în beţii şi mîncări?" (îm.părţîrca de grîu, 
Cuv. 54. p. 451). Aţi auzit, frate şi soră, care vreţi să vă împărtăşiţi mai des, 
asemenea primilor creştini, cum era petrecerea acelora? Ei erau, după cum 
aţi auzit de la Sfîntul Ioan Gură de Aur, în toata vremea îndeletnicindu-se 
în 

laude, în privegheri, în învăţătură îndelungată şi întotdeauna aşteptînd în 
rugăciuni. Tu doreşti, aşadar, ca să te împărtăşeşti ca aceia? Fă şi tu faptele 
bune ale acelora şi nimeni nu te va opri de la cele ce rîvneşti, numai de va 
cunoaşte duhovnicul tău că te apropii de această lucrare cu mare smerenie 
şi cu inimă curată, 

Fraţi creştini, 

Vă întreb pe voi, cei care doriţi să vă împărtăşiţi mai des. care dintre 
voi urmează primilor creştini? Care dintre voi, astăzi stă totdeauna în 
biserică la dumnezeieştii slujbe de zi şi de noapte? Care dintre voi ia parte 
la toate cele şapte laude ale Bisericii lui Hristos şi în toate zilele la 
dumnezeiasca Liturghie? Poate vei zice: „Aceste slujbe le-am ascultat 
cîndva la mănăstire, cînd ne-am împărtăşit". Foarte bine, dar ia seama, că 
cei dintîi creştini nu le ascultau numai o dată, ci în toate zilele şi în toată 
vremea erau în biserică, aşteptînd în rugăciune şi în ascultarea 
dumnezeieştilor învăţături; adică, după ascultarea sfintelor slujbe şi a 
dumnezeieştii Liturghii, ei stăteau ascul-tînd de la Sfinţii Apostoli 
dumnezeieştile învăţături şi tîlcuiri ale Sfintelor Scripturi. 

Dacă ar veni şi creştinii de astăzi în toate zilele şi nopţile la slujbele 
Bisericii şi ar rămîne multă vreme după slujbă, ascul-tînd cuvîntul lui 
Dumnezeu în biserică, şi dacă ar face faptele de milostenie şi de curăţie ale 
celor dintîi creştini, ar putea fi şi ei ca aceia. Dar dacă creştinii de azi vin 
numai în duminici şi sărbători mari la biserică, iar restul zilelor le petrec în 
grijile veacului de acum, în păcate şi răspîndire, atunci cîtă nebunie şi 
nesocotinţă este să dezlege cineva din duhovnici, pe creştinii de azi, să se 
împărtăşească asemenea primilor creştini? 

Trebuie să mai ştim că primii creştini nu numai că erau tot timpul în 
biserică întru rugăciuni şi învăţături dumnezeieşti, dar trăiau şi în mare 
dragoste si frăţie, vînzînd toate averile lor şi punînd cîştigul la picioarele 
Sfinţilor Apostoli spre folosul de obşte al tuturor celor din Biserică. Acest 
adevăr este de netăgăduit, căci zice Sfînta Scriptură: Toţi aceştia, într-un 
cuget, stăruiau în rugăciune cu femeile şi cu Măria, mama lui Hsus şi cu 
fraţii Lui (Faptele Apostolilor 1, 14). Apoi, arătînd că pe lîngă rugăciune 
ascultau şi învăţăturile Sfinţilor Apostoli, trăind în mare dragoste şi unire ca 
fraţii, zice: Şi stăruiau în învăţătura Apostolilor şi în viaţă frăţească, în 
frîngerea pîinii şi în rugăciuni (Faptele Apostolilor 2, 42). Vedeţi, fraţilor, 
petrecerea îngerească 

la primii creştini, şi cum în toată vremea se îngrijeau numai de cele cereşti 
şi de împărăţia cerurilor? 

Oare cîtă deosebire are viaţa creştinilor de azi de viaţa primilor 
creştini? Pe care din creştinii de azi îi vezi tot timpul numai la ascultarea 
cuvintelor lui Dumnezeu? Care din creştinii de azi trăiesc în dragoste 
duhovnicească şi se iubesc ca fraţii? Care petrec în rugăciuni, laude şi 
privegheri, aşa cum aţi auzit că trăiau cei dintîi creştini? Care dintre 
creştinii de azi se leapădă de bunăvoie de pămînturi, de averi, spre a le 
vinde şi a le da spre folosul de obşte al creştinilor şi săracilor ? Multă 
lepădare de sine, multă frăţie, multă îndurare, multă dragoste şi milă de 
nevoile altora se vedea în viaţa acelor fericiţi creştini. Aceasta o arată 
Sfinta Scriptură, zicînd: Şi toţi cei ce au crezut erau la aceeaşi măsură şi 
aveau toate de obşte. Şi moşiile şi averile le vindeau şi le împârţeau 
tuturor^ după cum fiecare avea lipsă (Faptele Apostolilor 2, 44-45). Apoi 
arată că, pe lîngă aceste mari milostenii pe care le făceau spre folosul de 
obşte, ei întru toate zilele erau, aşteptînd cu un cuget în biserică (Faptele 
Apostolilor 2, 46). 

Motivul care m-a făcut să aduc cîteva mărturii despre viaţa primilor 
creştini a fost acela de a lămuri prin ele pe unii din creştinii care m-au 
întrebat din ce cauză astăzi preoţii opresc pe unii creştini de la deasa 
împărtăşire cu Prea Curatele Taine ale lui Iisus Hristos, nedîndu-le voie să 
se împărtăşească precum primii creştini. Cine va face o comparaţie între 
viaţa şi petrecerea primilor creştini şi a creştinilor de azi, va înţelege care 
este pricina pentru care duhovnicii nu mai îngăduie astăzi creştinilor deasa 
împărtăşire ca în acele vremuri. 

Această scumpătate pentru apărarea sfinţeniei Sfintelor şi Prea 
Curatelor Taine, de a nu se da celor nevrednici de ele, nu a fost pusă în 
Biserica lui Hristos de curînd, ci chiar din timpurile străvechi ale Sfinţilor 
Apostoli şi ale Sfinţilor Părinţi. A-ceasta o va înţelege oricine, dacă va citi 
cu atenţie canoanele Sfinţilor ce s-au hotărît în Sfintele Sinoade ecumenice 
şi locale, precum şi canoanele scrise aparte de unii Sfinţi Părinţi. 

Deoarece aceste canoane nu le poate avea oricine în casa sa, pentru a 
le citi şi a se orienta, este bine ca fiecare creştin să se mărturisească de 
toate păcatele la duhovnicul său şi de la el să ceară sfat dacă se poate sau 
nu împărtăşi cu Sfintele şi nepreţuitele Taine ale lui Hristos. Să ştie şi să 
aibă încredere că numai episcopilor şi preoţilor li s-a dat să fie economi ai 
tainelor lui Dumnezeu, iar ei, orientîndu-se după scumpătatea şi icono- 

mia sfintelor canoane, au puterea de a hotărî în Biserică timpul cînd cineva 
are voie să se împărtăşească cu Sfintele Taine ale Trupului şi Sîngelui 
Domnului. 

Pentru a arăta că din cele mai vechi timpuri a fost o mare stricteţe 
pentru a nu se da Sfintele Taine celor nevrednici şi nepregătiţi, vom reda 
cîteva mărturii despre cele patru trepte de canonisire pentru cei ce 
păcătuiau '. Iată care erau aceste patru trepte: 

1. Plîngerea. Omul care greşea trebuia să stea afară din biserică şi 
trebuia să cadă înaintea tuturor celor ce intrau şi să-î roage cu lacrimi ca 
aceştia să se roage Domnului pentru dînsul. El trebuia să stea afară de 
curtea şi tinda bisericii ca să se pocăiască atîta vreme cît îi era poruncit. 

2. Ascultarea. Omul păcătos trebuia să asculte dumnezeiasca slujbă 
stînd lîngă uşile bisericii (în curte sau în tinda bisericii). Iar în biserică nu 
avea voie să intre pînă ce nu" se vor fi sfîrşit anii poi'unciţi lui pentru 
pocăinţă. 

3. Căderea. Omul care greşea trebuia să stea în biserică în genunchi 
mai în spate, de partea amvonului, cerînd iertare de la toţi pînă după Sfînta 
Evanghelie, cînd zicea diaconul: „Cei chemaţi, ieşiţi...". Atunci ieşea cu cei 
chemaţi şi stătea afară din biserică pînă ce se sfîrşea dumnezeiasca 
Liturghie. 

.4. Şederea cu credincioşii, care consta în aceea că omul aflat sub 
canon stătea cu credincioşii înăuntrul bisericii pînă la sfîr-şituî 
dumnezeieştii slujbe, dar nu se învrednicea de Sfintele Taine, pînă nu-şi 
împlinea canonul de pocăinţă rînduit. După săvîrşirea canonului dat, se 
învrednicea de Prea Sfîntul Trup şi Sînge al Domnului nostru Iisus Hristos. 

Cu aceste patru feluri de canonisire, arată Sfintele Canoane, se 
săvîrşeşte pe deplin pocăinţa. De aceea se cade episcopilor sau preoţilor 
duhovnici ca, atunci cînd stabilesc timpul de canonisire, să aibă în vedere 
aceste patru trepte şi astfel să curate de păcate pe cel ce se căieşte şi se 
pocăieşte (P.M.B., gl. 408; Sfîntul Grigorie de Nyssa, canonul 4; Sfîntul 
Vasile cel Mare, canonul 59). 

Am scris acestea ca voi, fraţii mei creştini, să vă puteţi da seama cîtă 
grijă au avut sfinţii şi dumnezeieştii Părinţi pen- 

1 . Desigur aceste patru trepte de canonisire depindeau, ca asprime si 
durată, de gravitatea păcatelor mărturisite de penitent duhovnicului. 

tru a se păstra cu mare scumpâtate cinstea şi evlavia creştinilor către 
Prea Curatele şi nepreţuitele Taine ale lui Hristos, şi că nimeni nu 
îndrăznea a se apropia de ele pîna nu se curăţa prin împătrita 
canonisire şi pocăinţă arătate mai sus. 

Poate, totuşi, veţi spune: „Dar dacă s-a pus atîta stricteţe pentru 
cel ce greşeşte — spre a nu se apropia de Sfintele Taine — mai bine 
este să nu mă împărtăşesc deloc, sau numai la sfirşitul vieţii". Mare 
păcat veţi face de veţi judeca astfel. Stricteţea sfintelor canoane nu s- 
a pus pentru ca să oprească pe cineva de la împărtăşanie, ci pentru a 
nu se apropia cineva nepregătit de împărtăşire şi pentru a face roade 
de pocăinţă. Celui ce face fapte vrednice de pocăinţă, duhovnicul are 
dreptul să-i scurteze timpul de pocăinţă şi să-1 apropie de Prea 
Curatele Taine. Nimeni să nu aleagă ce este rău, adică să se apropie 
prea des de Sfintele Taine fără evlavie şi pregătire, sau din lene şi 
deznădejde să se depărteze prea mult de ele. ci, cu smerenie şi cu 
dreaptă socoteală, să ţină calea de mijloc. Şi aceasta pentru că la toată 
fapta bună, zic Sfinţii Părinţi, marginile sînt ale dracilor, iar mijlocul 
este al lui Hristos, mijlocul fiind calea împărătească pe care au 
călătorit toţi sfinţii spre cer. 

Iubiţi fraţi creştini, 

Care ar fi calea de mijloc în vederea împărtăşirii cu Sfintele 
Taine ale lui Hristos? împărtăşirea cu Sfintele Taine este strîns legată 
de spovedanie. Iar spovedania, după porunca a şaptea a Bisericii, 
trebuie să se facă pentru creştinii mireni măcar de patru ori pe an, în 
cele patru posturi. Tot astfel şi la împărtăşirea cu Sfintele Taine, dacă 
cineva dintre creştini nu este oprit de duhovnicul său, este bine să se 
împărtăşească în toate sfintele posturi de peste an. Dacă unii duc o 
viaţă curată, cu pcst şi rugăciune şi cu milostenii la săraci, se pot 
împărtăşi şi o dată pe lună, sau măcar o dată la patruzeci de zile. însă 
toate, atît depărtarea, cît şi apropierea de împărtăşirea cu Prea 
Curatele Taine, rămîn la aprecierea duhovnicului fiecăruia, care are 
putere de a lega şi a dezlega în această privinţă, orientîndu-se după 
scumpătatea şi iconomia Sfintelor Canoane şi după cît va cunoaşte că 
a sporit cineva în îndreptarea sufletului şi în lucrarea roadelor 
pocăinţei (Sfîntul Ioan Gură de Aur, Comentariu la II Corinteni 14; 
Sfîntul Simeon Tesaloniceanul, op. cit. s cap. 5, p. 251-264). 

Un lucru, însă, trebuie să reţină cei ce voiesc să se împartă- 

şească mai des: acestea pe care ei le doresc sînt „Sfintele, Sfinţilor" şi 
să audă ce zice în această privinţă Sfîntul Ioan Hrisos-tom: „Vezi că 
atunci cînd zice preotul sau diaconul Sfintele, Sfinţilor, înseamnă că 
daca nu este cineva sfînt să nu se apropie. Nu numai curat de păcate, 
ci şi sfînt! Dumnezeiestile Taine se fac pricinuitoare de mare muncă 
la cei care se împărtăşesc cu nevrednicie" (Cuvîntul 27 la Epistola 
întîia către Corinteni). Şi dumnezeiestile Canoane acelaşi lucru 
hotărăsc, „Sfintele se dau celor sfinţi, iar sfinţenia se capătă prin post 
şi rugăciune" (Sinodul VI Ecumenic, Can. 29 şi Cartagina, 4). AMIN 




PREDICA 
DESPRE SLAVA DEŞARTĂ 



„ Toate faptele lor le fac ca să He văzuţi 
de oameni" {Matei 5, 5), 

„ Cel ce a gustat din slava cerească, o 
dispreţuieşte pe cea pă-mlntească" (Sfîntul 
Ioan Scârarul, Scara, Cuv. 22, 29). 



Iubiţi credincioşi, 



In dumnezeiasca Evanghelie se găsesc o mulţime de învăţături, despre 
smerenie şi slava deşartă. Oare v-aţi întrebat vreodată pentru care pricină 
Mîntuitorul nostru Iisus Hris-tos, după ce făcea unele minuni preaslăvite, 
voia să se ascundă şi să se facă neştiut? 

Odată, Mîntuitorul, după ce a vindecat doi orbi, le-a. poruncit cu 
asprime, zicînd: Vedeţi, nimeni să nu ştie (Matei 9, 30). Altădată, vindecînd 
un lepros, i-a spus: Vezi, nu spune nimănui (Matei 8, 4). Iar altă dată, după 
ce a făcut preaslăvita minune a înmulţirii pîinilor, hrănind cu cinci pîini şi 
doi peşti aproape cinci mii de bărbaţi, afară de femei şi copii, a fugit de la 
locul unde a făcut aceasta, ducîndu-se cu corabia pe celălalt mal al Galileii 
(Matei 14, 22; Marcu 6, 45). A vindecat apoi un surdo-mut, poruncindu-i: 
Să nu spui nimănui, şi un slăbănog la Scăldătoarea Oilor, Vitezda, 
ascunzîndu-se după aceasta printre oameni (Ioan 5, 13). 

A vindecat pe fiica hananeencii şi toată lucrarea minunii a pus-o pe 
seama credinţei ei (Marcu 7, 29). Ba, mai mult, ceartă chiar şi pe diavoli 
cînd aceia îl arătau că El este Fiul lui Dumnezeu (Luca 4, 41). 

Mîntuitorul nostru a făcut toate acestea ca să ne înveţe să fugim de 
prăpastia slavei deşarte, în toată viaţa pămîntească Domnul nostru Iisus 
Hristos, rămînînd pildă de urmat pentru toate veacurile. 

Intrucît predica de faţă este pentru slava deşartă, să încercăm să 
răspundem Ia întrebarea: „Ce este slava deşartă?". 

Sfîntul Ioan Scărarul spune astfel: „Slava deşartă, după chipul ei, este 
schimbarea firii, răzvrătirea năravurilor, pindirea ocărilor. Iar după calitatea 
sa, este risipirea ostenelilor, pierderea sudorilor, răpirea comorilor 
sufleteşti, fiica necredinţei, înaintemergătoare a trufiei, scufundarea la 
liman, o furnică în arie care, deşi pare mică, răpeşte toată osteneala şi tot 
rodul. Furnica aşteaptă sa fie adunat grîul, iar slava deşartă să fie adunată 
bogăţia faptelor bune. Aceasta se bucură că va avea ce fura, iar aceea că va 
avea ce irosi. Orice om căruia îi place să se arate este stăpînit de slava 
deşartă. Postul celui cu slavă deşartă rămîne fără plată şi rugăciunea lui fără 
rod. Căci şi una şi alta le face pentru a-1 lăuda oamenii" (Scara, cuv. 22, 2- 
6). 

Sfîntul Ioan Gură de Aur spune la rîndul său: „Cumplit lucru este 
pofta slavei deşarte, cumplit lucru şi plin de răutate. Se spune că această 
fiară neîmblînzită este cu anevoie de smuls şi are multe capete care se 
întrarmează împotriva celor ce o hrănesc pe ea. Precum viermele care se 
numeşte cariu roade lemnul din care se naşte, şi precum rugina mănîncă 
fierul din care se face, tot astfel şi slava deşartă pierde sufletul celui ce o. 
hrăneşte. Pentru aceea avem nevoie de multă rîvnă ca să stingem patima" 
(împărţirea de grîu, Cuv. 26, p. 223). Sfîntul Ioan Scărarul arată că 
deosebirea dintre slava deşartă şi mîn-drie este precum cea dintre copil şi 
bărbat, sau dintre grîu şi pîine. 

Noi ştim că dacă s-a născut un copil, parte bărbătească, şi dacă 
trăieşte şi creşte, va ajunge bărbat desăvîrşit. La fel, grîul se numeşte pîine 
chiar înainte de a fi pîine, căci dacă strîngem grîul de pe cîmp, îl treierăm, 
îl măcinăm, facem făina din el, îl plămădim şi facem aluat pe care îl 
coacem în cuptor, el va ajunnge pîine. Tot astfel se întîmplă şi cu slava 
deşartă. Dacă o hrănim în sufletul nostru ea ajunge mîndrie, care este cel 
mai greu păcat, păcat ce a adus îngerilor căderea în iad şi strămoşilor noştri 
căderea din Raiul lui Dumnezeu. Acest lucru îl adevereşte şi Sfîntul Ioan 
Scărarul care zice: Slava deşartă este începutul, iar mîndria este şfîrşitul 
(Cuv. 22, p. 194). 

Mîntuitorul a întrarmat pe Sfinţii Săi Ucenici şi Apostoli, precum şi 
pe toţi cei ce credeau în El, împotriva acestei blestemate patimi, zicînd: Iar 
tu cînd posteşti, unge-ţi capul tău şi faţa ta o spală, ca să nu te arăţi 
oamenilor că posteşti, ci Tatălui tău Cel ce este întru ascuns. Şi Tatăl tău 
Cel ce vede întru ascuns îţi va răsplăti ţie la arătare (Matei 6. 17-18). Tot 
la fel le spune 

despre rugăciune: Tu, însă, cînd te rogi, intră în cămara ta şi încuie uşa ta, 
roagă-te Tatălui tău Care vede întru ascuns şi îţi va răsplăti ţie la arătare 
(Matei 6, 6). Asemănător le spune şi despre milostenie: Tu, însă, cînd faci 
milostenie să nu ştie stînga ce face dreapta. Nu trîmbiţa înaintea ta precum 
fac făţarnicii în sinagogi şi pe uliţe, ca să fie slăviţi de oameni. Adevăr 
grăiesc vouă că îşi iau plata lor (Matei 6, 2). 

Iubiţi credincioşi, 

Din cele arătate pînă aici vedem foarte clar că Mîntuitorul nostru Iisus 
Hristos ne învaţă adesea nu numai cu pilda vieţii Sale, ci şi cu cuvîntul, să 
fugim de lauda oamenilor şi de prăpastia cea mare a slavei deşarte. Citind 
Sfinta Scriptură, se vede că în toată vremea El căuta să ascundă minunile şi 
facerile Sale de bine către oameni ca să ne dea pildă, pentru a nu pierde 
osteneala faptei bune şi răsplata noastră din veacul viitor. 

Fraţii mei, mare întemeiere a minţii ne trebuie şi de mare pază a inimii 
avem nevoie cînd vom lucra faptele bune în văzul oamenilor, deoarece 
vrăjmaşul nostru, diavolul, foarte uşor ne poate fura folosul faptei bune prin 
iubirea de arătare. 

Trebuie să fim cu luare aminte pentru a nu fi jefuiţi, deoarece 
blestemata iubire de slavă deşartă este mai grea chiar decît iubirea de 
argint, după mărturia Sfîntului Ioan Gură de Aur, care zice: „Cel ce vrea, 
poate lesne a defăima banii, dar pentru a scăpa de slava deşartă este nevoie 
de multă osteneală" (împărţirea de grzu, Cuv. 27, p. 230). 

Sfinţii Părinţi arată că omul care lucrează fapta bună, de nu o va 
ascunde sau de nu o va face numai cu scopul de a plăcea lui Dumnezeu, 
este asemenea celui ce seamănă sămînţa deasupra pămîntului şi, 
neacoperind-o cu grijă, vin păsările cerului şi o mănîncă. Atunci toată 
osteneala rămîne în zadar (Pateric, cap. 14, p. 127). 

Sfîntul Ioan Gură de Aur, arătînd ce mare păcat este slava deşartă, 
zice: „Maică a gheenei este slava deşartă". Pentru aceasta ne îndeamnă „să 
fugim de ea, căci patima aceasta este mai cumplită decît toate şi este de 
ajuns pentru a orbi ochii celor înţelepţi dacă nu se vor trezi" (împărţirea de 
grîu, p. 225). Apoi, arătînd că şi după moarte rămîne această răutate a sla- 
vei deşarte, zice: „Multe chipuri are această blestemată patimă care se văd 
şi după ce am plecat din viaţa aceasta. Căci cutare zice: A murit, dar ca să 
fie slăvit a poruncit să i se facă aceasta şi aceasta" (Ibidem, p. 223). 

Iar de vrei să ştii dacă inima celui ce a murit a fost robită de slava 
deşartă, de dorinţa de a plăcea oamenilor şi de iubirea de arătare, atunci du- 
te la mormîntul lui. De vei vedea că are cavou mare şi minunat, şi şi-a 
împodobit mormîntul cu marmură şi porţelanuri, cu ferecaturi de aur şi 
argint, cu minunate sculpturi şi chenare făcute cu meşteşug împrejurul 
mormîntu-lui sau altele care arată că s-a făcut multă cheltuială pentru 
înfrumuseţarea mormîntului, atunci se vede că şi după moarte omul vrea să 
placă tot oamenilor şi să aibă slavă de la ei. 

Sfinţii Părinţi fugeau de slava deşartă atît de mult încît, de pildă, Prea 
Cuviosul Arsenie cel Mare care a fost la Constan-tinopol ca un al doilea 
tată şi învăţător pentru fii împăratului Teodosie cel Mare şi care, fugind de 
lume, a plîns patruzeci de ani în pustiul Egiptului, cînd a fost întrebat la 
moarte de către ucenicii săi cum să-1 îngroape, el le-a răspuns: „Am să mă 
judec cu voi la divanul lui Hristos dacă veţi da trupul meu cuiva". Iar ei au 
întrebat: „Şi ce vom face, Awo, căci nu ştim cum să-1 îngropăm?", iar 
bătrînul le-a zis: „Nu ştiţi? Să legaţi o funie de picioarele mele şi să mă 
trageţi la munte" (Pateric, p. 6). 

Vedeţi cu cîtă smerenie porunceşte acest mare stîlp al Bisericii lui 
Hristos să i se facă înmormîntarea? Nu a zis să i facă o înmormîntare cu 
pompă, să-1 îngroape cu sobor de preoţi şi monahi, să i se facă sicriu aurit 
şi cu flori sau mormînt împodobit. Nu! Nici una din acestea ,ci a zis să-1 
lege cu funia de picioare şi să-1 tîrască în prăpastia muntelui! 

Pentru a arăta cît de primejdioasă este patima blestemată a slavei 
deşarte, cîtă pagubă sufletească aduce omului care s-a robit de ea; şi cu cîtă 
osteneală se vindecă această boală a sufletului, voi aduce înainte o 
istorioară pe care, vă rog, s-o ascultaţi cu luare aminte. 

Doi fraţi după trup, dorind să trăiască viaţă pustnicească, au plecat cu 
mare rîvnă de mîntuire către un loc pustiu şi liniştit. Dar cum mergeau ei 
prin pustie, deodată au văzut în cale o grămadă de bani de aur. Atunci 
fratele cel mai mare, care era iscusit în lupta cu ispitele diavoleşti şi avea 
mare lepădare de sine, a făcut semnul Sfintei Cruci şi a sărit peste grămada 
cu bani, ca peste un şarpe şi, fugind în pustie, a uitat de ea, socotind-o ca pe 
nişte nisip şi ca pe o grămadă de pietre. Fratele cel mai mic care venea în 
urma sa, fiind ispitit de diavol, şi-a zis în sine: „Mare prostie a făcut fratele 
meu că a lăsat atîţia bani de aur, cu care s-ar putea face mult bine! Punînd 
jos rasa cu care era îmbrăcat, a făcut un sac din ea şi a luat toţi banii, după 
care s-a întors din cale, nemaivoind să urmeze pe fratele 

său. După aceea, găsind un loc potrivit, a făcut din acei bani o mănăstire cu 
multe chilii, a adunat mai mult de o sută de călugări şi a făcut viaţă de 
obşte; a mai zidit şi o bolniţă, atît pentru călugări cit şi pentru creştinii 
bolnavi care veneau la mănăstire, a înzestrat mănăstirea cu moşii, cu oi şi 
cu vite, cu garduri înalte, cu pivniţe şi cu hambare. Totodată, a împodobit şi 
biserica mănăstirii cu multe feluri de ornamente şi podoabe, a făcut preoţi 
mulţi şi diaconi pentru slujbele Altarului. Pe scurt, se îngrijea de bunul 
mers al mănăstirii în toate. O parte din banii rămaşi i-a dat la săraci şi la 
văduve. 

După ce a terminat mănăstirea şi a pus la casa de economii ce-i mai 
rămăsese din bani, a început să se înalţe cu mintea, zicîndu-şi: „Vezi ce am 
făcut eu cu banii cei de aur? Fratele meu cît de prost a fost că a sărit peste 
aceşti bani ca peste o prăpastie şi a fugit de ei. Cine ştie ce va mai fi făcut, 
pe unde s-a dus!". Gîndind astfel, 1-a cuprins dorul de fratele său şi se 
întreba: „Oare o mai fi trăind fratele meu sau a murit de foame, de frig sau 
de altă întîmplare rea prin pustiu?". Stînd el multă vreme îngîndurat şi 
nedumerit, într-o noapte, pe cînd se întorcea de la slujba Utreniei la chilie, i 
s-a arătat îngerul Domnului cu o faţă aspră şi foarte supărată, zicîndu-i: „De 
ce te mîndreşti şi te slăveşti în deşert asupra fratelui tău care a trecut cu 
vederea averile lumii şi banii? Tu crezi că fratele tău a sărit peste aur, dar el 
nu a sărit numai peste aur, ci însăşi peste prăpastia ce este între Rai şi iad. 
El se va mîntui, căci a ajuns pustnic, desăvîrşit în toată fapta bună, iubind 
pe Dumnezeu mai mult decît averea şi cinstea de la oameni! Iar tu te vei 
duce în gheenă, căci, pe lîngă faptul că te-ai împătimit cu averile veacului 
de acum şi te-ai umplut de griji şi tulburări, mai îndrăzneşti să te şi 
mîndreşti şi să cugeti înalt despre isprăvile tale, osîndind în mintea ta pe cel 
care este pustnic desăvîrşit şi om al lui Dumnezeu. El, în vremea rugăciunii 
sale, este ca un stîlp de foc în faţa lui Dumnezeu, mintea lui fiind cu totul 
dezlipită de lumea aceasta şi legată numai de dragostea Domnului şi 
Ziditorului său". 

Auzind acestea, acel stareţ de mănăstire a căzut cu faţa la pămînt 
înaintea îngerului lui Dumnezeu, zicînd: „Doamne, iar-tă-mă! Doamne, 
miluieşte-mă, că foarte am greşit!". Şi i-a zis lui îngerul lui Dumnezeu: 
„Pentru păcatul pe care l-ai făcut, iubind mai mult slava lumii acesteia şi 
mai ales că ai cugetat cele rele despre nevinovatul tău frate, ţi se cade să 
mergi la malul mării unde este un stîlp, pe care mai înainte a stat un stîlpnic 
vestit şi să stai pe stîlpul acela, răbdînd, pînă ce voi veni eu şi-ţi voi spune 
că te-a iertat D. .unezeu". Zicînd acestea, 

îngerul s-a făcut nevăzut, iar el, fiind foarte speriat şi mîhnit de vestea 
aceasta, a lăsat îndată toate şi a fugit noaptea din mănăstire numai cu o rasă 
veche pe el. Ajungînd la mare a găsit stîlpul despre care îi zisese îngerul şi, 
suindu-se pe el, a început sa se nevoiască foarte aspru, răbdînd foamea, 
setea şi frigul din cauza furtunilor şi vuiturilor aspre care veneau dinspre 
mare. Răbdînd, de asemenea, şi arşiţa verii, căci stătea pe stîlp fără nici un 
adăpost şi acoperămînt, a petrecut acolo vreme de cincizeci de ani în 
rugăciune şi plîngere către Dumnezeu, mul-ţumindu-se cu puţină pîine, 
puţină apă şi ceva verdeţuri pe care i le aducea un bun creştin. 

Astfel, rugîndu-se din inimă lui Dumnezeu ca să-i ierte păcatele cele 
dinainte şi să mai vadă o dată faţa îngerului spre a-1 încredinţa că i s-a 
iertat păcatul rnîndriei şi al slavei deşarte, care 1-a stăpînit atîta vreme, 
după trecerea atîtor ani de chinuire pe stîlp, fiind şi foarte bătrîn şi obosit de 
nevoinţe, într-o seară, spre învierea Domnului, i-a apărut în faţă îngerul 
Domnului cu faţa lină şi blîndă. Iar el, văzîndu-1, a căzut cu faţa la pămînt, 
stînd nemişcat ca un mort. Atunci îngerul i-a spus cu bîîndeţe: „M-a trimis 
Dumnezeu să-ţi vestesc că, pentru ostenelile şi lacrimile ce le-ai vărsat în 
acest loc, te-a iertat şi vei merge, după sfîrşitul tău, în împărăţia cerurilor 
împreună cu fratele tău pe care îl doreşti". „Dar mai este în viaţă fratele 
meu cel mai mare?", a întrebat el. „Fratele tău este încă viu, însă faţa lui nu 
eşti vrednic s-o vezi în veacul de acum, ci în veacul viitor şi împreună veţi 
petrece întru bucuria cea fără margini", i-a răspuns lui îngerul, după care a 
plecat de la dînsul. El a rămas cu o mare nădejde în mila lui Dumnezeu, 
fiindcă împreună cu fratele său avea să se învrednicească de veşnicile 
bucurii ale veacului viitor. 

Aţi văzut din această istorioară, fraţii mei, cît de mare prăpastie este 
prăpastia rnîndriei şi a slavei deşarte. Cu toate că acela făcuse mănăstire şi 
atîtea lucruri bune cu acei bani, dar, fiindcă a lăsat să-i intre în suflet 
cugetul înalt al rnîndriei şi al slavei deşarte, aţi văzut cîtă pagubă şi 
osteneală a avut de suferit pînă ce i s-a smerit inima şi a luat iarăşi, prin 
darul lui Dumnezeu, nădejdea mîntuirii sale. Deci, trebuie să ştim că orice 
faptă bună vom lucra în această viaţă, dacă nu ne vom păzi cu mare atenţie 
de otrava slavei deşarte şi a rnîndriei, atunci toate aceste lucruri bune ale 
noastre se vor socoti ca urî-ciune înaintea lui Dumnezeu. 

Smerenia fără fapte bune, spun Sfinţii Părinţi, a mîntuit pe mulţi, dar 
faptele bune fără smerenie, pe foarte mulţi i-a 

pierdut şi i-a depărtat de la Dumnezeu. De aceea, la toată fapta bună pe care 
o lucrăm, să ne cercetăm cugetul şi să vedem pentru ce o facem. Dacă vom 
vedea că o lucrăm pentru slava lui Dumnezeu şi spre mîntuirea sufletelor 
noastre, atunci să avem nădejde la mila lui Dumnezeu, căci, înfâptuind-o, 
ne vom folosi. Iar dacă vom vedea în mintea noastră alte scopuri pentru 
care ne silim la acea faptă bună, atunci să ştim că o lucrăm spre osîndă şi 
nu spre mîntuire. Dacă slava deşartă şi mîndria sînt atît de subţiri şi 
otrăvitoare încît, prin ele, pierdem toată osteneala şi, pe lîngă toate acestea, 
ne mai duc şi la gheenă, atunci veţi zice că poate mai bine ar fi să nu ne mai 
silim spre a lucra cele bune. Să nu cugetăm astfel, căci Bunul Dumnezeu, 
împotriva acestor patimi stricătoare de suflet, ne-a dat destule învăţături şi 
doctorii cu care să putem vindeca rănile pricinuite de ele. 

Iubiţi credincioşi, 

Cea dintîi armă duhovnicească cu care putem surpa slava deşartă este 
să urmărim ca în toate să avem un scop bun, adică să facem orice faptă 
bună spre slava lui Dumnezeu, precum ne învaţă sfîntul Apostol Pavel: Ori 
de mîncaţi, ori de beţi, ori altceva de faceţi, toate să le faceţi spre slava lui 
Dumnezeu (I Co-rinteni 10, 31; Filipeni 1, 11). 

Iată ce spun şi Sfinţii Părinţi în această privinţă. Sfîntul Maxim 
Mărturisitorul spune: „Meşteşugul prin care gonim slava deşartă este 
acesta: Să sporim cantitatea de rugăciune şi să facem fapte bune în ascuns" 
(Filocalia, voi. 2, cap. 62, p. 90). Iar meşteşugul prin care gonim mîndria 
este „să punem pe seama lui Dumnezeu toate faptele noastre bune" 
(Ibidem). 

în încheierea acestui cuvînt să spunem că putem să lucrăm fapta bună 
şi în ascuns şi la arătare, deoarece Mîntuitorul uneori ne învaţă să lucrăm 
postul, rugăciunea şi milostenia, precum şi alte fapte bune în ascuns, cum s- 
a arătat la începutul cuvîn-tului; iar alteori ne arată că putem lucra fapta 
bună şi la arătare, zicînd: Aşa să lumineze lumina voastră înaintea 
oamenilor încît să vadă faptele voastre cele bune şi să slăvească pe Tatăl 
vostru Cel din ceruri (Matei 5, 16). 

într-adevăr, se poate lucra binele şi în ascuns şi la arătare fără să ne 
vătămăm de otrava slavei deşarte şi a mîndriei. numai de vom lua aminte la 
scopul cu care lucrăm cele bune. Fapta bună are trup şi suflet. Trupul este 
lucrarea ei, iar sufletul este scopul 

cu care se lucrează. Dacă scopul este rău, atunci fapta bună este rea, 
iar dacă scopul este bun, atunci şi fapta este bună. De aceea zice şi 
Sfîntul Maxim Mărturisitorul: „In toate cele făcute de noi Dumnezeu 
priveşte la scop, de lucrăm pentru El sau pentru altcineva" (Filocalia, 
voi. 2, c. 48, p. 86). Iar Sfînta Scriptură zice: Tu vei răsplăti fiecăruia 
după faptele sale (Romani 2, 6). „Dumnezeu nu va răsplăti cu bine 
cele făcute fără scop drept, căci Judecata lui Dumnezeu nu priveşte la 
cele făcute, ci la scopul celor făcute" (Filocalia, voi. 2, p. 54). 

Cu acestea închei cuvîntul meu şi vă rog să nu mă uitaţi în 
rugăciunile voastre ca şi eu, cel robit de slava deşartă, aducîn-du-mi 
aminte de cele ce am învăţat pe alţii, să pun început bun. AMIN ! 




PREDICA DESPRE 
PREDESTINATE 



„Dumnezeu dintru tnceput afăcutpe om 
ti Z-a lăsat tn mina sfatului său (Isus 
Sirah 15, 14). 



Iubiţi credincioşi, 



Una din ereziile protestanţilor este predestinaţia. Ei cred greşit că 
Dumnezeu a hotărît un număr de oameni care se vor mîntui, 
fiindcă aceştia sînt predestinaţi spre viaţa veşnică, şi un alt număr 
mai mare ce se vor pierde. 

Biserica noastră dreptmăritoare nu admite o astfel de erezie, 
potrivit căreia Dumnezeu are un număr de „aleşi" pe care îi va 
mîntui, şi toţi ceilalţi vor fi daţi la o parte ca pleava griului şi vor fi 
sortiţi focului veşnic. Această părere eretică este cu totul împotriva 
adevărului, căci, după ea, ar însemna că Dumnezeu nu mai ţine cont 
de voia liberă a omului, ci dimpotrivă, fără voia lui, îl trimite sau în 
munca veşnică sau în viaţa veşnică. 

Biserica Ortodoxă, după cum de-a lungul veacurilor a apărat 
adevărul şi a dat la o parte toate ereziile, tot astfel şi astăzi, ţine cu 
tărie la dogmele lăsate nouă de către Mîntuitorul lisus Hristos, de 
Sfinţii Apostoli şi de către Sfinţii Părinţi, îndreptînd toate concepţiile 
greşite şi curăţind de spinii ereziilor calea sufletelor ce vor să se 
mîntuiască. 

Fraţii mei, este o mare rătăcire să ascultăm pe aceşti oameni care 
hulesc, zicînd că „omul chiar de ar face voia lui Dumnezeu şi orice 
faptă bună, tot la iad se duce!". Oare pe aceşti hulitori se cade să-i 
ascultăm, sau pe Hristos-Dumnezeul nostru Care ne vorbeşte prin 
gura Sfîntului Apostol Pa vel astfel: Dumnezeu voieşte ca toţi 
oamenii să se mîntuiască şi la cu-noştinţa adevărului să vină (I 
Timotei 2, 4). Oare pe aceşti rătăciţi să-i ascultăm, sau pe Dumnezeu 
Care ne vorbeşte pri» 

proorocul Său, zicînd: Oare voiesc Eu moartea păcătosului şi nu mai 
degrabă să se întoarcă de la căile sale şi să fie viu? (Iezechiel 18, 
23). 

Oricînd se va întoarce cel rău de la fărădelegea pe care a făcut-o 
şi va judeca şi va face dreptate, îşi mîntuieşte sufletul, cu viaţă va trăi 
şi nu va muri (Iezechiel 18, 22-28). Sfîntul Prooroc Jsaia zice, ca din 
partea lui Dumnezeu: întoarceţi-vâ către Mine şi vă veţi mîntui, cei 
de la marginile pămîntului! Eu sînt Dumnezeu tare şi nu este altul 
(Isaia 45, 22). Apoi însuşi Mîntuitorul nostru Iisus Hristos spune: 
Astfel nu este vrere înaintea Tatălui vostru, Cel din ceruri, ca să 
piară vreunul dintr-aceş-tia mici (Matei 18, 14). 

Dumnezeiescul Ioan Evanghelistul, arătînd că Dumnezeu Tatăl, 
din iubire pentru neamul omenesc, a trimis pe Unul-Năs-cut, pe Fiul 
Său, spre mîntuirea tuturor celor ce vor crede în Hristos, a zis: Căci 
aşa a iubit Dumnezeu lumea încît şi pe Fiul Său, Cel Unitl-Nascut L- 
a dat, ca oricine crede în El să nu piară, ci să aibă viaţă veşnică 
(Ioan 3, 16). 

Aşadar, toţi cei ce vor crede în Hristos şi vor face şi faptele 
credinţei (lacov 2, 17-22), vor avea viaţă veşnică, iar nu numai cei 
aleşi şi predestinaţi la viaţa veşnică. De asemenea, Sfîntul Apostol 
Petru, arătînd că Dumnezeu voieşte ca toţi oamenii să sa mântuiască, 
zice: Domnul nu întîrzie cu făgăduinţa Sa precum unii o socotesc 
zăbavă, ci îndelung rabdă pentru noi, nevrînd să piară cineva, ci toţi 
să vină la pocăinţă (II Petru 3, 9). 

Aţi văzut că nu zice precum ereticii protestanţi că îndelung rabdă 
pentru a se mîntui cei predestinaţi spre viaţa veşnică, ci că toţi să se 
întoarcă la pocăinţă!. Acelaşi dumnezeiesc Evanghelist Ioan, în întîia 
sa Epistolă, zice: Şi noi am văzut şi mărturisim că Tatăl a trimis pe 
Fiul, Mîntuitor al lumii (I Ioan 4, 14). Aţi văzut că zice: „al lumii", 
iar nu al celor predestinaţi din lume!. Dacă ei spun că unii sînt 
predestinaţi spre munca veşnică şi noi zicem aceasta, însă numai 
pentru cei păcătoşi, care nu vor să vină la pocăinţă. Dacă totuşi se 
întorc la Hristos şi fac roade vrednice de pocăinţă (Matei 3, S), atunci 
nu credem că cei păcătoşi vor fi predestinaţi la muncă fără a avea 
dreptul de a se mai pocăi, deoarece Domnul nostru Iisus Hristos a 
venit în lume să mîntuiască pe cei păcătoşi (I Timotei 1, 15). 

Dacă Bunul Dumnezeu pe cei drepţi îi iubeşte şi pe cei păcătoşi 
îi miluieşte şi dacă mila Domnului din veac şi pînâ în veac este spre 
cei ce se tem de Dînsul şi dreptatea Lui spre fiii fiilor, spre cei ce 
păzesc aşezămîntul de Lege al Lui (Psalm 102, 17-18), atunci unde 
mai încape predestinaţia, după care Dumnezeu va 

avea milă în ziua judecăţii numai de unii, iar de alţii, chiar de ar fi drepţi, 
nu îi va fi milă, ca nu cumva să depăşească numărul celor mai dinainte 
hotărîţi spre mîntuire? Oare se poate crede aşa ceva de vreme ce El nu 
voieşte să piară vreunul? (Matei 18, 14). Căci dacă a venit în lume să 
mîntuiascâ pe cei păcătoşi (I Timotei 1, 15), după cum spune Sfîntul 
Apostol Pavel, atunci cu atît mai mult şi pe cei drepţi pe care îi iubeşte 
(Psalm 145, 8). Atunci pentru ce zici, o, ereticule, că Dumnezeu are un nu- 
măr fix pentru cei ce se mîntuiesc, iar de ceilalţi nu mai are nevoie fiindcă 
nu sînt predestinaţi la viaţa veşnică? Dumnezeu nu vorbeşte nicăieri ca tine, 
ci zice prin gura Apostolului că El voieşte ca toţi oamenii să se mîntuiascâ 
(I Timotei 2, 4), iar prin gura proorocului Său zice: Că El nu voieşte 
moartea păcătosului, ci să se întoarcă şi să fie viu" (Iezechiel 18, 22-32). 

Iubiţi credincioşi, 

Să înţeleagă cei ce susţin predestinaţia că omul este predestinat spre 
bine sau spre rău numai din voia liberă a sa. Dacă vrea să se mîntuiascâ şi 
să facă voia Lui Dumnezeu, atunci el este predestinat spre mîntuire. Iar 
dacă omul nu vrea să se mîntuiascâ şi să facă voia şi poruncile lui 
Dumnezeu, atunci nici Dumnezeu nu-1 mîntuieşte cu sila! El este preadrept 
şi preabun şi nu voieşte să fie spărgător de uşi, căci zice: Iată stau la uşă şi 
bat; de va auzi cineva glasul Meu şi va deschide uşa, voi intra la el şi voi 
cina cu el şi el cu Mine (Apocalipsa 3, 20). Deci, El nu sileşte voinţa 
omului, dar nici nu defăima voinţa lui. De vrea omul să facă binele şi să se 
mîntuiascâ, atunci vrea şi El deoarece Dumnezeu nu mîntuieşte pe om fără 
de om. El făgăduieşte să Se întoarcă către om, atunci cînd omul se întoarce 
către El, căci zice: întoarceţi-vă la Mine... şi Mă voi întnoarce şi Eu către 
voi (Zaharia 1, 3). Iar Sfîntul Prooroc Isaia zice: Să-şi lase cel necredincios 
căile sale şi să se întoarcă spre Domnul, căci El se va milostivi de dînsul, şi 
către Dumnezeul nostru Cel mult iertător (Isaia 55, 7). 

Dumnezeu nu zice: „Dacă nu sînteţi predestinaţi pentru viaţa veşnică, 
degeaba vă mai întoarceţi către Mine, căci oricum veţi pieri"; ci, 
dimpotrivă, zice că de va crede omul în El şi va face poruncile Lui, îl va 
rîndui spre viaţa veşnică, deoarece dreptatea Lui este spre fiii fiilor, spre 
cei ce păzesc aşezămîntul de Lege al Lui şi îşi aduc aminte de poruncile 
Lui, ca să le facă pe ele (Psalm 102, 18-19). Dacă omul de bunăvoie se 
abate de la poruncile lui Dumnezeu şi nu vrea să facă voia Lui, atunci unul 

ca acesta de bunăvoie se rînduieşte spre muncă şi pedeapsă, după cum 
spune şi Duhul Sfînt: Iar pe cei ce se abat spre m-dărătnicii, îi va duce 
Domnul cu cei ce lucrează fărădelegea (Psalm 124, 5). 

Să aducem şi argumentele protestanţilor, care se sprijină pe următorul 
cuvînt al Simţului Apostol Pavel: Dumnezeu pe care vrea miluieşte şi pe 
care vrea îl împietreşte (Romani 9, 18). într-adevâr, aşa este, dar 
Dumnezeu nu voieşte aceasta la întîm-plare, ci cu socoteală, cu 
înţelepciune şi cu negrăită dreptate. El, într-adevăr, vrea să miluiască, dar 
pe cei vrednici de milă. Iar pe cel pe care vrea îl împietreşte, dar pe care? 
Pe cel vrednic de împietrire, care are şi inimă împietrită. Dumnezeu face 
vase cinstite pe cei a căror aşezare este cinstită şi vase de necinste pe cei 
care, de bunăvoie, se pleacă la patimi de necinste. Dumnezeu mai înainte 
hotărăşte, cheamă, îndreaptă şi proslăveşte (Romani 3, 29-30). Insă pe 
cine? Pe cei pe care i-a cunoscut că sînt vrednici de chemare, de îndreptare, 
de proslăvire şi de mîntuire. 

Dumnezeu a împietrit inima lui Faraon (Ieşire 9, 12; 10, 1: 20, 27), dar 
cauza împietririi lui nu este de la Dumnezeu, ci din refuzul acestuia de a da 
voie poporului lui Dumnezeu să jertfească Lui în pustie (Ieşire 8, 15; 18, 
32; 10, 20; Sfintul Gri-gorie de Nyssa, Comentariu la viaţa lui Moise). Căci 
de şase ori s-a făgăduit Faraon că va da drumul poporului şi a căzut la 
Moise şi la Aaron, rugîndu-se: Păcătuit-am acum, Domnul este drept, iar 
eu şi poporul meu necredincioşi. Rugaţi-vâ, dar, pentru mine către Domnul 
şi vă voi lăsa pe voi şi mai mult nu veţi rămîne (Ieşire 27, 28). Dar apoi s-a 
răzgîndit şi nu a mai vrut să le dea drumul. 

Deci nu Dumnezeu 1-a împietrit pe Faraon, ci el de bunăvoie se 
abătea de la poruncile Domnului şi nu voia să dea drumul poporului şi 
această întoarcere a lui de la porunca lui Dumnezeu a fost cauza împietririi 
lui. Această întoarcere şi răzgîn-dire a lui era din voia liberă a lui şi nu 
Dumnezeu 1-a împietrit (Sfintul Grigorie de Nyssa, Comentariu la viaţa lui 
Moise). El s-a îndărătnicit de bunăvoie şi pentru asta a fost părăsit de 
Dumnezeu şi pedepsit cu pierzarea în Marea Roşie, Aşa păţesc toţi cei ce se 
îndărătnicesc şi se abat de la poruncile lui Dumnezeu, după mărturia 
Duhului Sfînt, Care zice: Iar pe cei ce se abat la îndărătnicii îi va duce 
Domnul cu cei ce lucrează fărădelegea (Psalm 124, 5). 

Aşadar, Dumnezeu pe cine vrea să miluiască, miluieşte; «Iar El, fiind 
drept, oa un Dumnezeu al dreptăţii miluteşte pe 

cine găseşte vrednic de milă şi, de asemenea, împietreşte pe cine găseşte 
vrednic de împietrire, adică pe cel pe care îl găseşte îndărătnicit şi împietrit 
de bunăvoie. Dumnezeu nu vrea ca cineva să-I urmeze din silă, căci zice: 
Oricine vrea să vină după Mine, să se lepede de sine, să-şi ia crucea şi să- 
mi urmeze Mie (Matei 16, 24; Marcu 8, 34). El din început a făcut pe om şi 
1-a lăsat în mîna sfatului său (Isus Sirah 15, 14). Duhul Sfînt, prin Sfîntul 
Prooroc David, zice: Doamne, căci cu arma bunei-voiri ne-ai încununat pe 
noi (Psalm 5, 12). Această armă a bunei-voiri, dacă omul o foloseşte rău şi 
lucrează prin ea cele împotriva Legii lui Dumnezeu, se face pricină a 
pierzării sale; nu Dumnezeu îl pedepseşte spre muncă, ci voia lui liberă de a 
lucra cele rele îl face vinovat de munca veşnică. 

Cei ce de bunăvoie dau cu piciorul milostivirii lui Dumnezeu, ajung 
să fie pedepsiţi de dreptatea Lui, fîindcă A deşi Dumnezeu este milostiv şi 
îndelung răbdător, este şi Judecător drept (Matei 16, 27). Noi trebuie să ne 
temem mai mult de mila lui Dumnezeu decît de dreptatea Lui, cum spun 
Sfinţii Părinţi, căci de vom supăra dreptatea Lui putem alerga la mila Lui, 
dar de vom întărită mila Lui pînă acolo încît să nu mai fim vrednici de ea, 
atunci nu mai avem unde alerga spre mîn-tuire. Acest lucru îl arată şi 
dumnezeiasca Scriptură cînd zice: Sa nu zici: Mila Lui este mare şi va 
curaţi mulţimea păcatelor mele, căci mila şi mînia de la El sînt şi peste cei 
păcătoşi va odihni mînia Lui (Isus Sirah 5, 7). Cu alte cuvinte, trebuie să nu 
abuzăm de mila lui Dumnezeu, căci, făcînd aceasta, va veni peste noi mînia 
Lui cea dreaptă! 

Să dăm un exemplu concret de ceea ce noi ortodocşii numim 
proorismos, adică mai înainte hotărîrea lui Dumnezeu, şi cum înţelegem 
noi aceasta spre deosebire de predestinaţia protest tantă. Este vorba de 
pilda samarinencii care s-a întîlnit cu Mm-' tuitorul la puţul lui lacov. 

Mântuitorul nostru Cel preabun a ajuns într-o zi la amiază la puţul lui 
lacov, obosit de cale, desculţ, aşa cum umbla pe cărările Ţării Sfinte, să 
caute oile cele rătăcite ale casei lui Israel (Matei 10, 6). 

Dumnezeu fiind, de bunăvoie a luat asupra Sa patimile cele 
neprihănite ale firii noastre omeneşti, adică a însetat ca un om, a flămînzit, 
a ostenit, S-a mîhnit, S-a întristat, a avut durere (Matei 16, 38). Pe scurt, a 
avut toate ale firii omeneşti, afară de păcat (Ioan 8, 46). Deci, înconjurat de 
aceste neprihănite patimi, a ajuns la fîntîna lui lacov şi pe cînd stătea în 
arşiţa 

10 

soarelui de amiază a venit o femeie samarineanca pentru a scoate apă din 
fintînă! 

Pronia lui Dumnezeu şi mai înainte hotărîrea Lui au rîn-duit ca acea 
femeie samarineanca să vină în acel ceas la fintînă, căci tocmai sosise acolo 
şi Mîntuitorul nostru lisus Hristos. Dumnezeul nostru. Dar pentru care 
pricină Dumnezeu a adus-o chiar atunci, acolo? Pentru că avea în sufletul 
ei pregătirea cuviincioasă spre această chemare. Acest lucru îl putem 
înţelege din convorbirea ei cu Mîntuitorul lumii. însă Domnul, Care dorea 
mîntuirea sufletului ei ca şi a celorlalţi din cetatea Samariei, a început 
discuţia, zicînd către dînsa: Dă-mi să beau (Ioan 4, 7). Eo, cunoscîndu-L 
după port şi după înfăţişare că este iudeu, T-a zis: Cum Tu, iudeu fiind, ceri 
de la mine, femeie samarineanca să hei ? (Că nu se amestecă iudeii cu 
samarinenii) (Ioan 4. 9). Aceasta deoarece era o mare' vrajbă între iudei şi 
samarineni, samarinenii fiind o erezie a iudeilor. Atunci Mîntuitorul, cu 
înţelepciunea Sa cea fără margini, i-a zis: Dacă ai fi cunoscut Darul lui 
Dumnezeu şi Cine este Cel ce-ţi zice ţie: Da-Mi să beau, tu ai fi cerut de la 
El şi ţi-arfi dat apa vie! (Ioan 4, 10). Atunci a zis samarineanca: Doamne, 
nu ai găleată, iar putui este adine; de unde dar ai apa cea vie? (Ioan 4, 
11). 

Văzînd Preabunul Dumnezeu, Mîntuitorul nostru lisus Hristos, că ea 
cugetă tot la apa obişnuită şi nu se gîndeşte la apa vie. care este Duhul 
Sfînt, i-a zis: Oricine bea din apa aceasta va înseta din nou, dar cel ce va 
bea din apa ce o voi da Eu, nu va mai înseta în veac, căci apa care o voi da 
Eu lui se va face într-insul izvor de apă curgătoare intru viaţa veşnică 
(Ioan 4, 13-14). Atunci femeia a zis: Doamne, dă-mi mie această apă ca să 
nu mai însetez, nici să mai vin aici să scot (Ioan 4, 15). Atunci Mîntuitorul, 
Domnul nostru lisus Hristos, i-a spus: Du-te de cheamă pe bărbatul tău 
(Ioan 4, 16). Ea a răspuns: Nu am bărbat. Atunci Mîntuitorul i-a zis din 
nou: Bine ai zis că n-ai bărbat, căci cinci bărbaţi ai avut pînâ acum, iar pe 
care îl ai acum, nu îţi este bărbat (Ioan 4, 18). Atunci ea şi-a dat seama că 
nu stă de vorbă cu un iudeu oarecare, aşa cum ÎI socotise la început pe 
Mîntuitorul, ci cu un bărbat sfînt şi prooroc, şi a zis: Doamne, văd că eşti 
prooroc (Ioan 4, 19). Apoi, vrînd să arate că şi ea ştie Sfînta Scriptură şi că 
nu este cu totul în necunoştinţă I-a zis: Părinţii noştri în muntele acesta s- 
au închinat, iar voi ziceţi că la Ierusalim este locul unde se cade a ne 
închina (Ioan 4, 20). 

Vedeţi că femeia samarineanca, oricît era de ocupată cu grijile vieţii, 
citea şi Sfintele Scripturi? Văzînd Mîntuitorul eă 

ea pomeneşte de cuvintele din Si'înta Scriptură, referitoare la locul de 
închinare, i-a zis: Crede-Mâ, femeie, voi vă închinaţi căruia nu ştiţi ; iar 
noi ne închinăm Căruia ştim, căci mîntui-rea din ludeia este, căci va veni 
vremea, şi acum este, cînd închinătorii cei adevăraţi se vor închina Tatălui 
în duh şi în adevăr... Duh este Dumnezeu şi cei ce se închină Lui, cu duhul 
şi cu adevărul se cade să I se închine (Ioan 4, 23-24). Atunci acea fericită 
femeie, care citise şi ea despre venirea lui Mesia, a zis: Ştim că va veni 
Mesia, Care se cheamă Hristos; cînd va veni El are să ne spună toate (Ioan 
4, 25). 

Aţi văzut un suflet pregătit care aşteaptă să vină Mesia? Aşa cum era 
ea. căci avusese atîţia bărbaţi, dar din cuvîntul ei poate înţelege oricine că 
fericita samarineancă se îndeletnicea, pe lingă unele fapte bune. şi cu 
citirea dumnezeieştilor Scripturi şi, de aceea, ştia despre venirea lui Mesia. 
"Vazînd, aşadar, Prea-bunul nostru Mîntuitor că sufletul ei aşteaptă pe 
Mesia ca să-I spună toate cele spre mîntuire, i-a zis: Eu sînt Cel ce vorbesc 
cu tine (Ioan 4, 26). 

Vedeţi mila şi îndurarea Mîntuitorului nostru Iisus Hristos? Ceea ce 
nici Apostolilor şi Ucenicilor Săi nu le-a descoperit pe faţă, că EI este 
Mesia, iată că acum o spune unei femei samari-nence. Dar pentru ce? 
Pentru că a găsit sufletul ei pregătit să primească această sfîntă mărturie. 
Mîntuitorul a venit să caute oaia cea pierdută (Luca 15, 6), dar şi această 
oaie cuvîntatoare aşteaptă să vină Păstorul ei ca să-i arate toate cele spre 
mîntuire. 

Vedeţi cum sufletul ei însetat de mîntuire, mai mtîi îl socotea pe 
Domnul un oarecare iudeu, apoi, văzînd că i-a spus păcatele şi taina vieţii 
sale, îl socoteşte prooroc, iar după ce Mîntuitorul s-a descoperit ei că este 
Mesia, această preafericită femeie a lăsat găleata la fîntînă şi a alergat în 
Cetatea Samariei, strigînd către locuitorii ei: Veniţi să vedeţi un om care 
mi-a spus mie toate cîte am făcut. Nu cumva acesta este Hristosul? (Ioan 4. 
29). Prin aceste cuvinte ea s-a făcut primul Apostol care a vestit pe Mesia 
în cetatea Samariei. 

Femeia aceasta samarineancă, cît de păcătoasă a fost ea, dar a fost 
aleasă şi mai înainte hotărîtă spre viaţa veşnică şi a vorbit cu Mesia, Cel ce 
era Mîntuitorul lumii, fiindcă sufletul ei era pregătit pentru aceasta. Cum a 
făcut Mîntuitorul cu samarineancă, poate face cu toţi şi dacă un suflet se va 
pleca la Dumnezeu de voie şi va face poruncile Lui, după priceperea sa. 
atunci şi în cele ce nu ştie va fi învăţat de Dumnezeu spre cele ce duc la 
viaţa veşnică. 

Aşa cum Preabunul Dumnezeu şi Mîntuitorul S-a descoperit 

ca un Dumnezeu iubitor de oameni, sufletului samarinencii, care aştepta pe 
Mesia, totdeauna, tot astfel se descoperă şi celor ce îl caută şi le arată calea 
mîntuirii, după cum ne adevereşte şi Sfîntul Prooroc David, care era 
inspirat de Duhul Sfînt şi care zice: Arată-mi, Doamne, calea pe care voi 
merge, că la Tine am ridicat sufletul meu (Psalm 142, 8). 

Dumnezeu este preaînţelept, preaînalt şi preadrept şi Care vede inima 
fiecăruia dintre noi. Dacă un suflet de bunăvoie va crede în El şi va face 
poruncile Lui, atunci, El i se va descoperi ca şi femeii samarinence şi îi va 
arăta ceea ce încă nu ştie din tuinele Lui, povăţuindu-1 spre mîntuire. 

Această fericită femeie, Fotinia samarineanca, a murit ca martiră, 
împreună cu fiicele şi cu nepoatele ei, după foarte mari chinuri pentru 
credinţa şi dragostea ce o avea către Domnul nostru Iisus Hristos. Cînd am 
fost în Sfîntul Munte Athos am sărutat sfintele ei moaşte la Sfînta 
Mănăstire Iviru. Deci să ştim că adevărata predestinaţie spre mîntuire, după 
Biserica Ortodoxă, este aceasta: Cînd se va uni voia omului cu voia lui 
Dumnezeu la lucrarea tuturor faptelor bune, atunci el este ales şi predestinat 
spre mîntuirea veşnică. Dumnezeu voieşte ca toţi oamenii, să se mîntuiască 
şi la cunoştinţa adevărului să vină (I Ti-motei 2, 4). 

Deci, dacă vraa Dumnezeu şi dacă vreau şi eu, atunci eu sînt 
predestinat spre mîntuire; dar dacă Dumnezeu vrea să mă mîntuiasc.i şi eu 
nu vreau, ci de bunăvoie alerg la cele rele şi le fac, atunci cauza împietririi 
inimii mele, prin care refuz să fac voia lui Dumnezeu şi poruncile Lui, nu 
vine de la Dumnezeu, ci din răutatea voinţei mele. în acest caz de bunăvoie 
mă predestinez muncilor veşnica ale iadului. 

în concluzie, în Biserica Ortodoxă nu există predestinaţie de sus în 
jos, ci ea atîrnă întru totul de bunăvoinţa omului. S-a zis mai sus şi repet: 
Dumnezeu nu mîntuieşte pe om fără de om. Acest adevăr îl arată marele şi 
dumnezeiescul Prooroc Isaia; Şi de vor fi păcatele voastre ca 
mohorîciunea, ca zăpada le voi albi, iar de vor fi ca roşeala, ca Una albă 
le voi face. De veţi vrea şi de Mă veţi asculta, bunătăţile pămîntului veţi 
mînca. Iar de nu veţi vrea şi nu mă veţi asculta, sabia vă va mînca pe voi, 
căci gura Domnului a grăit acestea (Isaia 1, 19-20). 

Dacă se face bucurie mare în cer atunci cînd un păcătos se întoarce la 
pocăinţă, atunci cum se poate crede că Preabunul Dumnezeu ar vrea să 
arunce în muncă veşnică pe cei ce se întorc la pocăinţă din toată inima şi 
cer de la El milă şi iertare? Cine poate gîndi una ca aceasta, avînd mintea 
sănătoasă? 



PREDICI DUHOVNICEŞTI 293 



Iubiţi credincioşi, 

în încheierea acestei predici voi zice cuvintele Simţului loan Gură de 
Aur: „Dumnezeu ne-a predestinat pre noi nu numai din iubire ci şi din 
faptele noastre bune, căci dacă aceasta ar depinde numai de iubire atunci ar 
trebui ca toţi oamenii să se mîntuiască, pentru că Dumnezeu pe toţi îi 
iubeşte şi tuturor le voieşte mîntuirea. Iar dacă aceasta ar depinde numai de 
faptele noastre bune, atunci venirea Mîntuitorului nostru ar fi de prisos". 

Fericitul Ieronim (f 420 d. Hr.) zice: „Pe care Dumnezeu i-a ştiut că 
vor fi în viaţa aceasta asemenea Fiului Său, pe aceia i-a predestinat să fie 
asemenea Lui întru mărire" (I Romani 8, 9). Iar dumnezeiescul Părinte 
Ambrozie zice: „Dumnezeu n-a predestinat, decît după ce i-a cunoscut 
cuiva vrednicia. Aceluia i-a predestinat şi răsplata". 

Deci, rămîn clare şi hotărîte cele ce ne arată Sfînta Scriptură: 
Dumnezeu nu mîntuieşte pe nimeni fără voia sa (II Corin-teni 5, 10; I 
Corinteni 3, 8) şi va răsplăti fiecăruia după faptele Iul (Psalm 62, 11; 
Romani 2, 12-13; Luca 12, 47). AMIN ! 

PREDICA DESPRE 
PREDESTINATIE (II) 



„Doamne, căci cu arma buneivoirl ne-at 
încununat pe noi" (Psalm 5, 12), 



Iubiţi credincioşi, 



In această predică voi arăta, cum dealtfel am arătat şi în prima, că nu au 
nici un temei cei ce susţin că omul este predestinat de către Dumnezeu, 
fără' voia lui, ori la munca veşnică ori la fericirea veşnică. 

Ca să se poată înţelege mai bine acest lucru vom mai aduce şi alte 
argumente. Să aducem cîteva mărturii ale dumnezeieştilor Scripturi, care 
zic: Pus-a înaintea ta foc şi apă şi ori la care vei vrea, vei întinde mina ta 
(Isus.Sirah 15, 16); iar în alt loc zice: Iată am pus astăzi înaintea feţei tale 
viaţa şi moartea, binele şi răul, poruncindu-ţi astăzi să iubeşti pe Domnul 
Dumnezeul tău, să umbli în toate căile Lui şi să împlineşti poruncile Lui, 
hotă-rîrile Lui şi Legile Lui ca să trăieşti şi să te înmulţeşti şi să te 
binecuvinteze Domnul Dumnezeul tău pe pămîntul pe care îl vei stăpîni. Iar 
de se va întoarce inima ta şi nu vei asculta, ci te vei lăsa ademenit şi te vei 
închina ta alţi dumnezei şi le vei sluji lor, vă dau de ştire astăzi că veţi pieri 
şi nu veţi trăi mult în pămîntul pe care Domnul Dumnezeu ţi l~a dat şi 
pentru a cărui stăpînire treci tu acum Iordanul. Ca martori înaintea 
voastră pun astăzi cerul şi pămîntul; viaţă şi moarte ţi-am pus Eu astăzi 
înainte şi binecuvîntare şi blestem. Alege viaţa ca să trăieşti tu şi urmaşii 
tăi (Deuteronom 30, 15-19). 

Din aceste mărturii se poate înţelege, destul de clar, că omul este lăsat 
liber de Dumnezeu, spre a-şi alege singur, fie să facă poruncile lui 
Dumnezeu spre a intra „în viaţă" (Matei 19, 17), fie să facă cele rele 
înaintea lui Dumnezeu şi să-şi ia „pedeapsg veşnică" (Matei 16, 27; 25, 
46). 

Cei ce cred în predestinaţie, înţelegînd rău Sfintele Scripturi, susţin că 
Dumnezeu a hotărît din veşnicie soarta fiecăruia şi pe unii îi mîntuieşte, iar 
pe alţii îi osîndeşte, potrivit hotărîrii sau predestinaţiei Sale absolute în 
veci. După părerea lor harul lui Dumnezeu lucrează fără voia omului la 
mîntuirea sa. în sprijinul acestei erezii ei aduc din Sfintele Scripturi, ca 
mărturie, alegerea lui Iacov şi a lui Isaac. Căci înainte de naşterea lor, a lui 
Isaac şi a lui Iacov, şi fără să fi făcut ei ceva bun sau rău, câ rînduiala lui 
Dumnezeu cea după alegere să rămînă în picioare, nu pe temeiul faptelor, 
ci din alegerea Celui care cheamă, i s-a zis Revecăi că cel mai mare va sluji 
celui mai mic, precum este scris: Pe Iacov l-am iubit şi pe Isaac l-am unt 
(Romani 9, 11-13). 

Pe baza acestui citat ei au susţinut că Dumnezeu pe cine vrea să 
miluiască, miluieşte şi pe cine vrea să împietrească, împietreşte (9, 21). 
Răstălmăcind înţelesul acestor cuvinte apostoleşti, ei îşi închipuie că 
mîntuirea oamenilor se face potrivit alegerii sau hotărîrii dinainte a lui 
Dumnezeu. La unele argumente ale lor s-a răspuns în predica anterioară, iar 
în aceasta de faţă vom aduce unele completări. Ceea ce susţin ei, că ar privi 
alegerea şi predestinaţia lui Iacov şi Isaac, se referă, de fapt, la chemarea 
oamenilor, la harul şi îndreptarea în Hristos şi la preştiinţa lui Dumnezeu. 

Apostolul Pavel vrea să dovedească, prin acest exemplu, că chemarea 
şi îndreptarea oamenilor nu depinde numai de faptele Legii, ci şi de 
bunătatea lui Dumnezeu, Care cheamă prin harul Său pe toţi oamenii la 
mîntuire, fie ei iudei sau pagini (Romani 9, 22-24) şi că fără harul lui 
Dumnezeu oamenii nu pot face nimic în ce priveşte mîntuirea lor. 

Dacă totuşi aici se spune că El. Dumnezeul nostru, dă oamenilor harul 
Său numai din nemărginita Lui bunătate şi hotărăşte cu totul liber soarta 
oamenilor chiar înainte de naşterea lor, prin aceasta se evidenţiază şi se 
accentuează importanţa condiţiei obiective a mîntuirii şi a sfinţirii noastre, 
fără a se mai repeta şi condiţia subiectivă, care este libertatea omului de a 
conlucra sau n\i cu harul dumnezeiesc prin credinţă şi prin fapte bune. De 
asemenea, nu se mai repetă nici ideea că la baza hotărîrii soartei fiecăruia 
stă preştiinţa lui Dumnezeu, deşi ea este totuşi subînţeleasă de Apostol, 
care zice: Vrînd Dumnezeu sâ-şi arate mînia şi sâ-şi descopere puterea Sa, 
a suferit întru multă răbdare vasele mîniei Sale, gătite spre pieire (Romani 
9, 22), adică vrednici să fie pierduţi după dreptatea lui Dumnezeu şi după 
ce El i-a răbdat îndelung. 

Dumnezeu, fiind şi atotştiutor, ştie totul dinainte, de aceea n-a trebuit 
să treacă mai întîi timpul pentru ca El să ştie că dintre cei doi fii ai lui 
Isaac, unul va fi purtător al făgăduinţei Sale mesianice. în acest caz nu este 
de mirare că zice: Pe Iacov l-am iubit şi pe Isaac l-ara urît (Romani 9, 13). 
Iar dacă se zice apoi că Dumnezeu miluieşte pe cine vrea şi că osîndeşte tot 
pe cine vrea (Romani 9, 15-18), atunci va trebui mai întîi să ne întrebăm: 
oare pe cine vrea Dumnezeu să miluiască şi pe cine vrea să osîndească? 
Oare iubeşte El numai pe cei care au fost aleşi în mod arbitrar, predestinaţi 
la mîntuire şi care în viaţă pot fi răi? Şi osîndeşte pe alţii, chiar dacă aceştia 
în viaţă au fost buni şi păzitori ai poruncilor lui Dumnezeu? Dar în acest 
caz, unde este de fapt dreptatea, nepărtinirea, înţelepciunea, desăvîrşirea şi 
alte însuşiri ale lui Dumnezeu ? Nici măcar la oameni nu este cu putinţă aşa 
ceva, cu atît mai mult la Dumnezeu. 

Deci, trebuie să înţelegem că Hristos, Mîntuitorul nostru, a adus 
mîntuirea obiectivă tuturor, dar mîntuirea subiectivă nu se dă tuturor, ci 
fiecare va lua după faptele sale săvîrşite în trup, ori binele, ori răul (II 
Corinteni 10, 10). De asemenea, Sfintul Apostol Pavel zice: Aceasta însă 
să o ştiţi bine: cei ce seamănă cu zgîrcenie, cu zgîrcenie vor şi secera; iar 
cei ce seamănă întru binecuvîntare, întru binecuvîntare vor şi secera (II 
Corinteni 9, 6). 

Fraţi creştini, 

Sfînta Scriptură arată, mai ales indirect, această învăţătură, că 
Dumnezeu nu vrea moartea păcătosului (Iezechiel 8, 2), că toţi oamenii sînt 
chemaţi la mîntuire (Matei 28, 19) şi că Dumnezeu a înmulţit harul Său 
spre a copleşi păcatul şi a dat tuturor oamenilor putinţa de a se mîntui 
(Romani 5, 15). Oare toate aceste făgăduinţe duhovniceşti şi dumnezeieşti 
ar fi cu putinţă de împlinit dacă numărul „aleşilor" ar fi limitat? 

Pentru a dovedi o dată mai mult acest adevăr mare, că pre-destinaţia 
oamenilor spre muncă sau spre fericirea veşnică atîrnă de voinţa sau de 
faptele lor bune sau rele, vom aduce ca pildă din Sfînta Scriptură istorioara 
ninivitenilor. 

Oare n-a trimis Dumnezeu pe Proorocul Iona să proorocească la toţi 
oamenii din Ninive, cetatea cea mare, că peste trei zile vor pieri? (Iona 3, 
5). Dar vedem că oamenii din Ninive, auzind proorocia lui Iona, s-au temut 
de Dumnezeu, au hotărît post şi s-au îmbrăcat cu sac, de la cel mai mic pînă 
la cel mai matt». Chiar şi împăratul lor, auzind cuvîntul proorocului 
Iona 

s-a sculat de pe scaunul sau, s-a desbrăcat de hainele sale şi s-a îmbrăcat în 
sac şi a şezut în cenuşă (Iona 3, 6). Apoi a poruncit la toţi boierii lui şi la 
toţi locuitorii cetăţii, zicînd: Oamenii şi dobitoacele şi boii şi oile să nu 
guste nimic, nici să pască şi nici apă să bea (Ioan 3, 7). Iată că, după 
această mare pocăinţă şi osteneală a lor, cu post şi cu rugăciune, 
Dumnezeul nostru îşi schimbă hotărîrea de a pierde pe niniviteni, căci zice 
dumnezeiasca Scriptură: Şi i-a părut râu lui Dumnezeu pentru răul care a 
zis să-l facă lor> şi nu l-a mai făcut (Iona 3, 10). Apoi pe proorocul Iona, 
care se întristase foarte mult şi se tulburase că nu i s-a împlinit proorocia şi 
că i se uscase vrejul — o buruiană mare care crescuse lîngă coliba lui Iona 
şi îi ţinea umbră de arşiţa soarelui şi care, la porunca lui Dumnezeu, se 
uscase — Dumnezeu l-a înţelepţit cu aceste cuvinte: Tu te-ai mîhnit pentru 
un vrej ... Dar Eu cum să nu mă întristez de cetatea cea mare a Nînivei...!? 
(Ioan 4, 1-11). 

Oricine poate să citească în dumnezeiasca Scriptură toate acestea, pe 
larg, la Proorocul Iona şi să înţeleagă că Dumnezeu îşi schimbă hotărîrea 
atunci cînd şi oamenii se hotărăsc să lase răutăţile lor şi să se întoarcă cu 
pocăinţă spre Dumnezeu, pe Care L-au mîniat. Dumnezeu hotărîse ca peste 
trei zile să-i piardă pe niniviteni, dar pentru întoarcerea lor şi-a schimbat 
hotărîrea Sa şi i-a cruţat. Aşa face Preabunul Dumnezeu din ceruri cu 
fiecare suflet care se întoarce către El şi se căieşte. 

El nu defăima pocăinţa sinceră a omului, căci este preabun ' şi 
preamilostiv. El nu zice niciodată că degeaba ne mai pocăim de răutăţile 
noastre, căci ne-a predestinat spre munca veşnică şi nu mai poate să-Şi 
schimbe hotărîrea, ci ne cheamă, în îndurarea Sa, la El ca un preabun 
Părinte, zicîndu-ne: De vor fi păcatele voastre ca mohorîciunea, ca zăpada 
le voi face; iar de vor fi ca roşeala, ca Una le voi albi şi de veţi vrea şi de 
Mă veţi asculta, bunătăţile pămîntului veţi mînca (Isaia 1, 17-19). 

Iată şi o altă mărturie din dumnezeiasca Scriptură prin care se arată că 
Dumnezeu îşi schimbă hotărîrea atunci cînd omul se întoarce de la cele ce a 
greşit. Dumnezeu a trimis pe Proorocul Său Ilie să mustre pe împăratul 
Ahab, fiindcă ascultase de femeia sa Izabela şi ucisese pe Nabot 
Israeliteanul, luîn-du-i moştenirea sa. Deci, marele Prooroc Ilie, ascultînd 
porunca lui Dumnezeu, s-a dus la împăratul Ahab, spunîndu-i: Aceasta zice 
Domnul: ai ucis şi vrei încă să intri în moştenire? Şi să-i mai spui că 
aceasta zice Domnul: în locul unde au lins cîinii sîngele lui Nabot, acolo 
vor linge cîinii şi sîngele tău (III împăraţi 21, 19). 

După aceea i-a proorocit şi celelalte urgii ale lui Dumnezeu, care vor 
veni asupra casei lui pentru răutăţile făcute înaintea lui Dumnezeu. Auzind 
Ahab acestea toate, şi-a rupt hainele sale, şi-a încins cu un sac trupul, a 
postit în acea zi în care a ucis pe Nabot, smerindu-se foarte mult. Iar după 
această pocăinţă a iui Ahab a zis Domnul robului Său Ilie, pentru Ahab: 
Văzut-ai cum s-a umilit Ahab înaintea Mea? Fiindcă s-a smerit în faţa 
Mea, nu voi aduce răutate în zilele lui, ci în zilele fiului lui voi aduce 
răutate peste casa lui (III împăraţi 21, 29). 

Scriind acestea, mi-am adus aminte de cuvintele dumnezeiescului 
Părinte loan Hrisostom care zice: „Dumnezeu toate le ştie mai dinainte, dar 
nu toate le hotărăşte mai dinainte, ci după cum se arată întoarcerea 
oamenilor de la păcat" (împărţirea de grîu, Cuv. 12, p. 101-110). Oare cum 
să credem că Dumnezeu vrea să osîndeasca, de vreme ce El cheamă la 
mîntuire pe toţi cei păcătoşi, zicînd: Veniţi la Mine toţi cei osteniţi şi 
împovăraţi şi Eu vă voi odihni pe voi (Matei 11, 28) ? Cum ar predestina El 
pe cineva spre munca veşnică fără să mai ţină cont de pocăinţa şi 
îndreptarea lui, de vreme ce El a venit în lume să cheme nu pe cei drepţi, ci 
pe cei păcătoşi la pocăinţă (Matei 11, 28-29)? Oare poate vreodată să se 
contrazică Dumnezeu singur? Adică să cheme pe toţi păcătoşii la pocăinţă, 
iar apoi să-i trimită la muncă veşnică fără să ţină seama de pocăinţa şi 
îndreptarea lor? 

Să auzim mărturia dumnezeieştii Scripturi care zice: De vă veţi 
întoarce către El cu toată inima voastră şi cu tot sufletul vostru, ca să 
umblaţi înaintea Lui cu dreptate, atunci şi El se va întoarce către voi şi nu 
îşi im ascunde fata Sa de către voi. Veţi vedea ce va face El cu voi (Tobit 
13, 6). 

Sfîntul Apostol Pavel, arătînd că Mîntuitorul a venit în lume ca să 
mîntuiască pe toţi cei ce vor crede în El, spune: Harul Lui cel mîntuitor s-a 
arătat tuturor oamenilor (Tit 2, 11). Nu zice că numai unora care sînt 
predestinaţi spre mîntuire, ci tuturor oamenilor. Chiar şi paginilor, de se vor 
întoarce şi vor crede în Domnul nostru Iisus Hristos, harul acesta le va fi 
spre mîntuire, căci cel ce va crede şi se va boteza, se va mîntui; iar cel ce 
nu va crede, se va osîndi (Marcu 16, 16). Dar poate va spune cineva şi 
cuvintele Sfîntului Apostol Pavel, care arată că Dumnezeu pe care mai 
înainte i-a cunoscut, mai înainte i-a şi hotărît să fie asemenea chipului 
Fiului Său, iar pe care mai înainte i~a hotărît, pe aceştia i-a şi îndreptat; şi 
pe care i-a îndreptat, pe aceia i-a şi proslăvit (Romani 8, 28-30). 



PRBtDICI DUHOVNICEŞTI 299 

Din aceste cuvinte ale Sfîntului Apostol Pavel, s-ar părea că la 
chemarea şi îndreptarea noastră spre mîntuire lucrează numai Dumnezeu şi 
omul nu mai are nici o datorie faţă de această chemare, îndreptare şi 
alegere. Şi aici, ca şi în alte părţi ale Sfintei Scripturi, se accentuează şi se 
evidenţiază numai lucrarea lui Dumnezeu pentru om, după cum în 
numeroase alte locuri se arată şi felul cum trebuie să răspundă şi omul 
lucrării şi proniei dumnezeieşti. De pildă, Mîntuitorul nostru Iisus Hris-tos, 
proorocind despre zilele vremurilor de apoi, arată că Va fi atunci necaz 
mare care n-afost de la începutul lumii şi nici nu va mai fi. $i de nu s-av fi 
scurtat zilele acelea nu s-ar fi mîntuit tot trupul; dar pentru cei aleşi se vor 
scurta zilele (Matei 24, 21-22). 

Să vedem şi ce datorie au cai aleşi, faţă de această alegere, ce trebuie 
să facă ei pentru a întări şi a păzi această alegere a lor şi care sînt lucrurile 
pe care Dumnezeu le porunceşte lor să fie făcute pentru a scăpa de 
necazurile vremurilor acelora. în această privinţă El le dă o însărcinare 
anume, zicînd: Păziţi-vă, privegheaţi şi vă rugaţi, căci nu ştiţi cînd va veni 
vremea aceea (Marcu 13. 33), apoi continuă: Iar cele ce vă zic vouă, zic 
tuturor: Privegheaţi! (Marcu 13, 37). Se vede că oricît de ales ar fi cineva, 
nu poate fi fără grijă cu această nădejde, socotind că pentru a se mîntui nu 
mai are nimic de lucrat, ci dimpotrivă, trebuie să se roage, să privegheze şi 
să se păzească pe sine, ca nu. fără de veste venind Domnul, să-1 găsească 
nepregătit (Luca 12, 40). 

Vedem că Mîntuitorul porunceşte tuturor să fie gata, să fie treji, să 
vegheze şi să se păzească, iar prin aceasta El arată că toţi au datoria să 
lucreze fapta bună a rugăciunii, a privegherii, a trezviei şi a păzirii de orice 
păcat. 

Acelaşi lucru îl arată şi Marele Apostol Petru, zicînd către 
cei aleşi: Pentru aceasta, fraţilor, sîrguiţi-vă mereu să întăriţi 
chemarea şi alegerea voastră, căci fâcînd acestea, niciodată nu 
veţi greşi. Pentru că aşa vi se va da cu bogăţie intrarea 
în veşnica împărăţie a Domnului şi Mîntuitorului nostru Iisus 
Hristos (îl Petru 1, 10-11). Vedeţi că numai prin sîrguinţă 
neîncetată se întăreşte chemarea şi alegerea noastră? Nu spune: 
„Fiindcă sînteţi chemaţi şi aleşi, să fiţi fără grijă şi să nu mai 
lucraţi nici o faptă bună", ci porunceşte sîrguinţă, paza, rugă 
ciunea, vegherea, adică cere din partea lor toată osteneala Iu 
crării faptelor bune, ca să se întărească prin aceasta chema 
rea lor. , wnii ;,( j, 

Tot în Sfînta Scriptură zice: Căci prin har sinteţi mîntuiţi pentru 
credinţă..., nu din fapte, ca să nu se laude cineva (Efeseni 2, 8-9), apoi în 
versetul următor se arată că sîntem datori a lucra faptele bune. zicînd: Citi 
sinteţi făptura Lui, zidiţi prin Hristos lisus spre a face fapte bune pe care 
mai înainte Dumnezeu ni le-a rînduit să le săvîrşim (Efeseni 2, 10). 

Aşadar, această chemare şi alegere a credincioşilor este condiţionată şi 
de faptele lor bune. De aceea, Marele Apostol Pavel zice către ucenicii săi: 
ne rugăm pentru voi ca Dumnezeul nostru să vă facă vrednici de chemarea 
Sa (II Tesaloniceni 1, 11). Iar faptul că chemarea şi alegerea credincioşilor 
nu se face fără voia lor, ci numai în vederea unirii voii lor cu voia lui Dum- 
nezeu, se vede din cele scrise: De veţi auzi glasul Lui să nu vă învîrtoşaţi 
inimile voastre (Psalm 94, 8). Iar în Apocalipsă, ară-tînd că de voia omului 
depinde chemarea lui, zice: Iată stau la uşă şi bat, de va auzi cineva glasul 
Meu şi va deschide uşa, voi intra la el şi voi cina cu el şi el cu Mine (3, 20). 
Această chemare şi alegere nu o au numai cei predestinaţi spre viaţa 
veşnică, ci ea este dată de către Bunul Dumnezeu tuturor celor ce vor crede 
şi vor vrea să se mîntuiască, chiar şi paginilor, căci auzim pe Dumnezeu, 
zicînd aceasta în chip alegoric prin proorocul Său: Zice-voi crivăţului: adu! 
şi austrului: nu porni! Adu pe fii Mei din pămînt departe şi pe fetele Mele 
de la marginile pămîntului. Pe toţi citi poartă numele Meu, pentru că au 
mărirea Mea şi i-am zidit pe ei, şi i-am plăsmuit pe ei, şi i-am făcut pe ei 
(Isaia 43, 6-7). Chemarea aceasta este a tuturor popoarelor lumii, numai 
dacă vor vrea să creadă în El că este Ziditorul tuturor şi să se supună 
poruncilor Lui. 

Tot Sfîntul Prooroc Isaia zice despre chemarea popoarelor păgîne la 
mîntuire: Neamurile care nu te ştiau pe Tine Te vor chema şi popoarelor 
care nu Te cunoşteau la Tine vor alerga... (Isaia 4, 5). încă şi vasul alegerii, 
Marele Apostol Pavel, arătînd că Dumnezeu prin el cheamă toate popoarele 
la pocăinţă, zice: ...Am hiat har şi apostolie, ca să aduc, în numele Său, la 
ascultarea credinţei, toate neamurile... (Romani 1, 5). Credinţa însă trebuie 
să fie o credinţă lucrătoare, adică credinţă care se lucrează din- dragoste 
(Galateni 5, 6) şi este împodobită cu faptele bune. Aceasta o arată Sfînta 
Scriptură, zicînd : Credinţa fără fapte este moartă (Iacov 2, 26). 

Fraţi creştini, 

Am arătat mai sus că oricînd se va întoarce omul către Bunul 
Dumnezeu atunci şi El se va întoarce către om, după cum zice : Intoarceţi- 
vă fiecare de la calea cea rea şi de la cugetele voastre rele şi veţi locui 
pămîntul pe care l-am dat vouă şi părinţilor voştri din veac şi pînă în veac 
(Ieremia 25, 5). Cel fărădelege, de se va întoarce de la toate fărădelegile 
sale pe care le~a făcut şi va păzi toate poruncile Mele şi va face dreptate şi 
milă, cu viaţă va trai şi nu va muri. Toate nedreptăţile lui cîte a făcut nu se 
vor mai pomeni, ci întru dreptatea sa pe care a făcut-o va fi viul Oare 
voiesc Eu moartea celui fărădelege, zice Domnul; ci nu mai vîrtos să se 
abată el de la calea cea rea şi să fie viu? (Iezechiel 18, 21-23, 32). 

Oare se poate crede că Dumnezeu ar avea numai un număr de 
oameni pe care îi va mîntui şi că cei ce au făcut cele rele nu mai au nici o 
nădejde de mintuire, chiar de s-ar întoarce către Dumnezeu cu pocăinţă, 
deoarece nu sînt predestinaţi spre mintuire? 

Oare se poată cugeta aşa ceva, avînd în faţă mărturiile Sfintei Scripturi 
arătate mai sus? Cîtă nebunie ar fi să cugete cineva că Dumnezeu este 
numai al celor aleşi şi chemaţi, şi că cei ce vor părăsi păcatul şi se vor 
întoarce cu pocăinţă din toată inima către El nu mai pot avea nici o nădejde 
de mintuire, chiar de ar lucra orice faptă bună. Oare n-a zis El: Nu au tre- 
buinţă de doctor cei sănătoşi, ci cei bolnavi (Luca 5, 31)? Şi iarăşi: Nu am 
venit să chem pe cei drepţi, ci pe cei păcătoşi la pocăinţă (Luca 5, 32). 
Dacă El ne arată că Se întoarce şi miluieşte pe cei păcătoşi care se întorc la 
pocăinţă şi că n-a venit pentru cei drepţi, ci pentru cei păcătoşi, atunci cum 
putem crede că Dumnezeu nu vrea ca toţi oamenii să se mîntuiască şi să 
vină la cunoştinţa adevărului (I Timotei 2, 4) şi că nu predestinează spre 
munca veşnică pe nici unul dlin cei ce se vor întoarce către El şi vor face 
voia şi poruncile Lui? 

Dacă adevărul este acesta, cine nu va înţelege că predes-tinaţia omului 
spre bine sau spre rău atîrnă de voia liberă a omului de a se întoarce spre 
Dumnezeu şi de a lucra poruncile Lui? Oare n-a zis El: De voieşti să intri 
în viaţă, păzeşte poruncile? ! (Matei 19, 17). 

în încheierea acestui cuvînl voi zice: „Adevărata predesti-naţie a 
omului spre viaţa veşnică se face din voia sa liberă. Duhul Sfînt care 
vieţuieşte în creştini de la Sfîntul Botez nu lucrează singur, ci cu voinţa 
liberă a creştinului" (Sfîntul Teo-fan Zăvorîtul, Zbornic 1, p. 140). Sfîntul 
Macarie cel Mare spune că nici darul din om nu-i leagă voia prin putere, să- 
1 silească numai la bine, independent de el, dacă vrea sau nu aceasta. Dim- 
potrivă, însăşi puterea lui Dumnezeu ce este în om îi face loc libertăţii ca să 
arate voia lui, dacă se învoieşte sau nu cu darul (Sfîntul Macarie, Cuv. 1, 
Despre paza inimii, cap. 12, p. 451). 

Cînd voinţa omului se uneşte cu voinţa lui Dumnezeu spre lucrarea 
poruncilor şi a faptelor bune, atunci acesta este chemat, ales şi predestinat. 
Iar dacă voia omului se abate de la poruncile Domnului şi face lucrurile 
diavolului, acesta este predestinat muncilor veşnice şi nu Bunul Dumnezeu 
este pricina, ci răutatea şi răzvrătirea lui împotriva lui Dumnezeu. AMIN ! 




PREDICA 

DESPRE CELE PATRU FELURI DE ÎMPĂRTĂŞIRE ÎN 
BISERICA ORTODOXA 

„JVu numai cu pîine va trăi omul, ci cu 
tot cuvîntul care iese din gura lui 
Dumnezeu" (Matei 4,4). 

Părinţilor, fraţilor şi iubiţi credincioşi, 

Unirea şi împărtăşirea noastră cu Dumnezeu se face în două moduri: 
prin împărtăşirea tainică cu Trupul şi Sîngele Domnului nostru 
lisus Hristos şi prin împărtăşirea duhovnicească (Sfintul Nicodim 
Aghioritul, Războiul nevăzut, p. 201). 

Da£ fiindcă al doilea chip, al împărtăşirii duhovniceşti, se subîmparte 
la rîndul său în alte trei, în cuvîntul de faţă se va vorbi despre împătritul 
chip prin care putem să ne împărtăşim şi astfel să ne unim cu Dumnezeu, 
aducînd în acest sens mărturii din dumnezeiasca Scriptură şi din 
învăţăturile Sfinţilor Părinţi. 

Prima şi cea mai importantă împărtăşire a noastră cu Domnul lisus 
Hristos este aceea care se face atunci cînd ne hrănim cu Trupul şi cu 
Sîngele Lui (Ioan 6, 53-58). Oricare credincios creştin care nu crede că 
pîinea şi vinul cu care ne împărtăşim sînt cu adevărat Trupul şi Sîngele 
Domnului Dumnezeului şi Mîntuitorului nostru lisus Hristos, este un eretic, 
fiind străin de dreapta credinţă în lisus Hristos, deoarece se împotriveşte 
direct învăţăturii Domnului, Care zice: Trupul Meu este adevărata mîncare 
şi Sîngele Meu adevărata băutură (Ioan 6, 55). 

Unul ca acesta se împotriveşte, de asemenea, şi Sfîntului Apostol 
Pavel, vasul alegerii, gura lui Hristos, care, vorbind despre împărtăşirea cu 
Trupul şi Sîngele Domnului, spune: Paharul binecuvîntării, pe care îl 
binecuvîntăm, nu este oare împărtăşirea cu Sîngele lui Hristos? (I 
Corinteni 10, 16). Tocmai 

de aceea, cel ce cu nevrednicie mănîncă plinea sau bea paharul Domnului, 
se face vinovat de însuşi Trupul şi Sîngele Domnului (I Corinteni 11, 27). 

Acel creştin care se apropie de împărtăşirea cu Trupul şi Sîngele 
Domnului nostru Iisus Hristos cu frică de Dumnezeu, cu credinţă şi cu 
mare evlavie şi pregătire, se învredniceşte de nenumărate daruri şi foloase 
duhovniceşti cum sînt : 

— se uneşte cu Hristos după har, căci cel ca mănîncă Trupul şi bea 
Sîngele lui Hristos rămîne întru El şi El întru dînsul (Toan 6, 56) ; 

— are viaţă veşnică întru E! şi va trăi veşnic (Ioan 6, 53-58); 

— va fi înviat spre viaţă veşnică în ziua cea de apoi (Ioan 6, 54) ; 

— în cel ce se uneşte cu Hristos prin împărtăşirea cu Trupul şi 
Sîngele Lui, vine să locuiască Dumnezeu. făcîndu-Şi în el sălaş (Efeseni 3, 
17; Ioan 3, 24; 14,20; 15,4); 

■ — cel ce se împărtăşeşte cu Trupul şi Sîngele Domnului are pe 
Hristos vieţuind în el (Galateni 2, 20; 4, 19); 

— unul ca acesta sporeşte şi creşte în lucrarea celor duhovniceşti 
(Efeseni 4, 15-16; Coloseni 1, 7); 

— celui ce se împărtăşeşte cu credinţă, cu evlavie şi cu umilinţă îi 
aduce curăţire de păcate, sfinţire, luminare şi viaţă veşnică (Sfîntul Ioan 
Damaschm, Rugăciunea a cincea pentru împărtăşanie) ; 

— aduce, de asemenea, sfinţire trupului şi sufletului, alungă 
nălucirile şi curăţă patimile, aduce îndrăzneală către Dumnezeu, îndreptare 
şi întărire a vieţii spre înmulţirea faptelor bune şi spre desăvîrşire (Sfîntul 
Vasile cel Mare, Rugăciunea a şasea pentru împărtăşanie); 

— această Sfîntă Taină aduce bucurie duhovnicească şi sănătate 
trupului şi sufletului (Sfîntul Chirii al Alexandriei, Ru-găciunea a patra de 
mulţumire după sjînta împărtăşanie). 

Acestea şi încă multe altele sînt roadele duhovniceşti pe care le 
dobîndeşte omul dreptcredincios, care cu evlavie şi cu multă pregătire se 
apropie de împărtăşirea Sfintelor şi preacuratelor Taine ale Trupului şi 
Sîngelui Domnului nostru Iisus Hristos. Iar cel care nu primeşte pe Hristos 
prin Sfînta împărtăşanie, niciodată nu va spori în lucrarea virtuţilor, 
deoarece el nu rămîne în Hristos şi nici Hristos în el, iar fără de El nu poate 
face nimic bun (Ioan 15, 4-5). 

Iubiţi credincioşi, 

Al doilea fel de împărtăşire şi unire cu Dumnezeu, după împărtăşirea 
tainică cu Trupul şi Sîngele Domnului, se poate face prin rugăciunea lui 
lisus, care se face cu mintea în inimă, rostind cuvintele: „Doamne, Iisuse 
Hristoase, Fiul lui Dumnezeu, miluieşte-mă pe mine păcătosul" (Sfîntul 
Teofan Zăvorîtul, Sbomic 1. p. 172-173). Rugăciunea făcută cu mintea în 
inimă uneşte sufletul nostru cu Hristos şi cu Tatăl; deoarece singura uşă ce 
duce la Dumnezeu Tatăl este Hristos, după cum El însuşi spune: Nimeni nu 
vine la Tatăl, decîtprin Mine (Ioan 14, 1 1). 

Rugăciunea inimii dă libertatea Duhului lui Dumnezeu să lucreze 
asupra inimii noastre şi astfel, prin unirea sufletului nostru cu Duhul Sfînt, 
ne facem un singur duh; căci cel ce se întoarce cu mintea în inimă şi cu 
mare iubire de Dumnezeu, cu mare fierbinţeală şi umilinţă înalţă din 
adîncul inimii sale rugăciune neîncetată către Bunul Dumnezeu, se 
aseamănă cu o mireasă care iubeşte foarte mult pe mirele său şi nu voieşte 
nicidecum să se despartă de el. Tot astfel şi sufletul care s-a aprins do 
dragostea Mirelui şi s-a unit prin rugăciunea inimii cu Hristcs, a ajuns să se 
facă un singur duh cu El (I Corin-teni 6, 17). Cel care se roagă neîncetat cu 
mintea în inimă ră-mîne în Hristos şi Hristos rămîne în el, aducînd prin El 
multă roadă duhovnicească. 

Sfîntul Nicodim Aghioritul, scriind despre acest al doilea chip de 
împărtăşire pe calea rugăciunii gînditoare a inimii, zice: „Chiar dacă nu 
putem primi tainic, prin Preacuratele Taine, pe Domnul nostru lisus Hristos 
decît odată pe zi, însă duhovni-ceşte şi mai ales gînditor putem să-L primim 
în tot ceasul şi in fiecare minut, mai ales prin acea dumnezeiască rugăciune 
gînditoare" (Războiul nevăzut, cap. 4, p. 201). Arătînd că împărtăşirea şi 
unirea cu Dumnezeu pe calea rugăciunii gînditoare şi a inimii este mai 
puternică decît împărtăşirea ce se face prin lucrarea faptelor bune, acelaşi 
sfînt, Nicodim, spune: ; ,Toate faptele bune fac îndemînatic pe omul 
îmbunătăţit spre a se uni cu Dumnezeu, dar nu îl şi unesc; însă rugăciunea 
gîndită are şi acest fel de putere, de a-1 uni pe el cu Dumnezeu" (Războiul 
nevăzut, partea întîia, p. 157; partea a doua, p. 303). 

Dar să arătăm puţine şi despre cel de-al treilea fel de împărtăşire cu 
Ziditorul nostru Dumnezeu, care se face pe calea lucrării; tuturor poruncilor 
Lui şi a tuturor, .faptelor bune. 

Această împărtăşire şi sălăşluire a lui; Dumnezeu în noi, pe 

calea împlinirii poruncilor Sale, a arătat-o însuşi Mîntuitorul nostru Iisus 
Hristos cînd a zis: De Mă iubeşte cineva pe Mine, cuvîntul Meu va păzi; 
atunci şi Tatăl Meu îl va iubi şi la el vom veni şi locaş la dînsul ne vom 
face (loan 14, 23). Tot Mintuitorul spune în Sfînta Evanghelie: Dacă păziţi 
poruncile Mele, veţi rămîne în dragostea Mea, precum şi Eu am păzit 
poruncile Tatălui Meu şi râmîn întru dragostea Lui (loan 15, 10). Sfîntul 
Dionisie Areopagitul spune lămurit că „asemănarea şi unirea noastră cu 
Dumnezeu se săvîrşeşte numai prin păzirea poruncilor dumnezeieşti" 
(Filocalia, voi. 2, p. 266). 

Sfîntul Maxim Mărturisitorul, arătînd că prin lucrarea poruncilor lui 
Dumnezeu ne unim şi îl primim în noi, zice: „Cuvîntul lui Dumnezeu şi al 
Tatălui Său se află tainic în fiecare din poruncile Sale, iar Dumnezeu şi 
Tatăl se află singur întreg, nedespărţit, în întreg cuvîntul Său în chip firesc. 
Cel ce primeşte, prin urmare, porunca dumnezeiască şi o împlineşte, 
primeşte pe cuvîntul lui Dumnezeu ce se află în ea" (Filocalia, voi. 2, 
Sfîntul Maxim Mărturisitorul, p. 193). La fel şi Sfîntul Grigorie Palama, 
vorbind despre îndumnezeirea omului credincios prin păzirea poruncilor lui 
Dumnezeu, zice: „Deci poruncile lui Dumnezeu procură şi cunoştinţa, dar 
nu numai cunoştinţa, ci şi îndumnezeirea" ; (Filocalia, voi. 1, p. 286). 

A patra cale, care mijloceşte împărtăşirea cu Dumnezeu, se face prin 
auzul Cuvîntului lui Dumnezeu. 

Noi ştim că Domnul nostru Iisus Hristos este cuvîntul lui Dumnezeu 
(Facere 3 3 8; Psalm 32, 6; loan 1, 1; Apocalipsa 19, 13). Cuvîntul lui 
Dumnezeu vine şi se sălăşluieşte în cei credincioşi nu numai pe căile 
arătate mai sus, adică prin împărtăşirea cu Sfintele Taine ale Trupului şi 
Smgelui Domnului nostru Iisus Hristos, prin rugăciunea minţii în inimă şi 
prin lucrarea poruncilor Lui, ci harul Său vine şi prin auzirea cuvintelor 
credinţei (Romani 10. 8; I Timotei 1, 6), după cum spune Sfînta Scriptură: 
Mulţi din cei ce auziseră cuvîntul au crezut şi numărul bărbaţilor 
credincioşi a crescut la cinci mii (Fapte 4, 4). 

Sfîntul Apostol Pavel spune: Credinţa este prin auz, iar 

1. La aceasta Pr. dr. D. Stăniloaie face următoarea însemnare: 
„Tocmai pentru câ împlinirea poruncilor înseamnă o înaintare într-o 
comuniune sau unire personală între credincioşi şi Dumnezeu, această 
împlinire aduce nu numai cunoştinţa superioară celei teoretice, ci şi 
îndumnezeirea lui, această îndumnezeire săvîrşindu-se prin sălăşluirea lui 
Dumnezeu în credincios" (Filocalia, voi. 4, p. 286). 

auzul prin cuvîntul lui Dumnezeu (Romani 10, 17). ,.Cuvîntul lui 
Dumnezeu vine prin auz şi se sălăşluieşte în inimă" (Kiriaco-dromionul lui 
Nichifor Teotokis, Tîlcuire la Evanghelia Duminicii a 4-a după Rusalii, p. 
256). Cine primeşte prin auz cuvîntul lui Dumnezeu se face sălaş şi părtaş 
Cinei Sale, după cum însuşi spune: Iată stau la uşă şi bat; de va auzi 
cineva glasul Meu şi va deschide, voi intra la el şi voi cina cu el şi el cu 
Mine (Apocalipsa 3, 20; 14, 25). 

Cuvîntul lui Dumnezeu primit cu credinţă prin auz se sălăşluieşte în 
cei care-1 primesc şi lucrează cu mare putere la mîntuirea sufletelor 
omeneşti (Ioan 15, 7; Fapte 6, 7). Dacă la împărtăşirea prin Sfintele Taine 
Trupul Domnului este adevărata mîncare şi Sîngele Lui, adevărata băutură 
(Ioan 6, 55), atunci cuvîntul Domnului primit prin auz se face celor 
credincioşi apă dătătoare spre viaţa veşnică (Ioan 4. 14) şi pline vie 
pogorîtă din cer (Ioan 6, 58), „mana cea nestricăcioasă... şi pîinea cea 
tainică" (Sfîntul Ioan Damaschin, Canoanele Maicii Domnului). Dacă 
Trupul şi Sîngele Domnului nostru Iisus Hristos sînt hrană şi băutură spre 
viaţa cea veşnică (Ioan 6, 58), atunci şi cuvîntul Domnului, primit cu 
credinţă prin auz, se face celor credincioşi hrană nemuritoare, după cum 
este scris: Nu numai cu pline va trăi omul, ci şi cu tot cuvîntul Domnului 
(Luca 4, 4; Deutero-nom 8, 3; Matei 4, 4). 

Sfîntul Apostol Pavel prin auz a primit cuvîntul lui Dumnezeu, fiind 
chemat prin lumină şi auzind glas din cer (Fapte 9, 3-4); samarineanca 
primeşte cuvîntul lui Dumnezeu prin auz iar prin predica Sfîntului Filip toţi 
samarinenii cred, se botează şi se împărtăşesc cu Duhul Sfînt (Fapte 8, 14. 
18). Sfîntul Maxim Mărturisitorul zice: „Domnul este grăunte de muştar, 
semănat prin credinţă în duh în inimile celor ce-L primesc" (Filocalia, voi. 
2, cap. 2, p. 169). 

Fraţi creştini, 

Am adus cîteva mărturii din cele ce se găsesc în Sfînta Scriptură şi în 
scrierile Sfinţilor Părinţi despre unirea şi împărtăşirea omului credincios cu 
Dumnezeu pe calea auzului, cînd omul primeşte cu credinţă cuvîntul lui 
Dumnezeu şi se sîrguieşte la lucrarea poruncilor Sale şi la toată fapta bună. 
Acestui fel de împărtăşire îi pot fi părtaşi toţi creştinii care vin şi ascultă în 
biserică cu mare evlavie şi credinţă Sfînta Liturghie şi toate slujbele 
bisericeşti, după cum arată pe larg Cuviosul Paisie, vestitul stareţ al 
Mănăstirii Neamtu, care zice : „Fără 

îndoială că participarea în duh la dumnezeiasca Liturghie şi la toate 
celelalte slujbe bisericeşti reprezintă unul din felurile unirii omului cu 
Dumnezeu, unire care se săvîrşeşte prin cunoaştere şi iubire' 4 . Apoi zice: 
„Prin prezenţa la Sfînta Liturghie, credincioşii se găsesc sub influenţa şi în 
atmosfera Cinei celei de taină şi participă la ea cu gînduL cu mintea şi cu 
inima, ca unii ce urmăresc cu privirea şi cu auzul desfăşurarea Sfintei 
Liturghii. Neîmpărtăşindu-se cu Sfintele Taine, aceştia nu se fac pe deplin 
subiecte ale lucrării ascunse şi tainice ale Duhului lui Hristos. 

Printr-o astfel de participare ei pot cîştiga sfinţenia în chip moral şi 
îndeosebi prin concentrarea atenţiei, a contemplării, a meditaţiei şi a 
pătrunderii a tot ceea ce se face şi se rosteşte şi în vederea împărtăşirii din 
ea. 

Pe de altă parte, Jertfa liturgică este expresia cea mai perfectă a unirii 
noastre cu Domnul nostru Iisus Hristos prin transformarea pîinii şi a vinului 
în Sfîntul Trup şi Sînge al Domnului nostru Iisus Hristos, adus de 
credincioşi ca simbol al vieţii lor. în plus, miridele scoase pe numele 
fiecăruia, împărtăşin-du-se de sfinţire, precum arată Sfîntul Simeon al 
Tesalonicului; prin atingerea de Trupul şi Sîngele Euharistie al Domnului, 
transmit prin acestea har sufletelor pentru care au fost prosco-midite. Dacă 
omul este din cei evlavioşi sau dintre cei ce au greşit dar s-a pocăit, atunci 
el nevăzut se împărtăşeşte cu sufletul său de împărtăşirea harului, primind 
în foarte multe cazuri şi folos trupesc' 4 (Protoiereul Serghie Cetfericov- 
Paisie, Stareţul Mănăstirii Neamţu din Moldova, p. 334 : Sfîntul Simeon al 
Tesalonicului, Despre Sfînta Liturghie, cap. 9, p. 100). 

Deşi o astfel de participare reprezintă numai o împărtăşire gîndită, 
adică numai o împărtăşire cu gîndul, totuşi ea este foarte importantă, căci în 
„Urmarea lui Iisus Hristos" se spune: „In toată vremea şi în tot ceasul 
fiecare credincios poate să se împărtăşească cu duhul avînd foloase destul 
de mari". In acest fel el se împărtăşeşte şi se hrăneşte, în chip nevăzut, cu 
harul lui Hristos, ori de cîte ori se gîndeşte cu evlavie la taina întrupării şi 
pătimirii Sale şi se umple de iubire pentru El". 

Nicolae Cabasila zice : „Sfinţirea, ca valoare obiectivă şi ca dar al lui 
Dumnezeu, precum şi ca lucrare ascunsă şi tainică a Duhului lui Hristos, 
prin care sufletul se umple de har şi de toate bunurile şi binecuvîntările 
specifice Sfintei Jertfe Euha-ristice, nu se dă deplin celor vii decît prin 
administrarea Sfintei împărtăşanii, cînd credincioşii se unesc cu Dumnezeu 
prin primirea Sfîntului Trup şi a Sfîntului Sînge". Iar participarea în 

duh, spirituală, reprezintă o sfinţire prin mijlocire aşa cum o numeşte el 
(Tîlcuirea dumnezeieştii Liturghii, cap. 42, 43 şi 45, p. 94-100). 

Deşi acest chip de împărtăşire cu Domnul nostru lisus Hris-tos se 
face, după cum s-a spus, numai prin auz, prin gîndire şi prin mijlocire, el 
nu rămîne fără roade duhovniceşti, deoarece are putere de a trezi pe mulţi 
şi de a-i aduce pe calea mîntuirii . 

Pentru a dovedi că prin împărtăşirea cu cuvîntul lui Dumnezeu prin 
auz, multe suflete se lasă de păcate şi se întorc către Hristos lisus, Domnul 
şi Dumnezeul nostru, vă voi povesti următoarea istorioară din Pateric: 

Fericitul Avva Pavel cel simplu, ucenicul Sfîntului Antonie cel Mare, 
a povestit părinţilor că odată, mergînd el la o mănăstire pentru cercetarea şi 
folosul fraţilor, a intrat în biserică pentru a asculta Sfînta Liturghie. 
Fericitul Pavel cerceta pe fiecare din cei ce intrau în biserică pentru a vedea 
aşezarea sufletească a lor, fiindcă avea acest dar de la Dumnezeu, de a 
vedea aşezarea sufletească a fiecăruia, precum oamenii îşi văd feţele unii 
altora. Intrînd toţi în biserică cu faţa luminată şi cu obrazul vesel şi văzînd 
şi pe îngerul fiecăruia bucurîndu-se de dînşii, pe unul 1-a văzut negru şi 
întunecat la trup. Pe acesta diavolii îl ţineau de mîini şi îl trăgeau spre 
dînşii, punîndu-i căpăstru, iar îngerul lui păzitor îl urma de departe 
posomorit şi trist. 

Văzînd acestea, Sfîntul Pavel lăcrima şi îşi bătea pieptul cu mîna, 
şezînd înaintea bisericii şi plîngînd cu amar pentru cel al cărui chip era aşa 
înfricoşat. Cînd au văzut ceilalţi grabnica lui schimbare în plîns cu lacrimi, 
l-au întrebat pentru care pricină plînge cu atîta durere şi- 1 rugau să intre 
împreună cu dînşii la slujbă. Pavel, însă, a rămas afară, continuînd să se tîn- 
guiască pentru acel nefericit om. 

După ce s-a terminat slujba au ieşit toţi afară, iar Pavel lua aminte, 
ştiind cum a intrat acel om şi voind să cunoască şi cum iese. Bărbatul acela, 
ce avea mai înainte tot trupul negru şi întunecat, ieşi din biserică luminat la 
faţă, alb la trup şi îngerul îl urma îndeaproape, bucurîndu-se de dînsul 
foarte mult. Văzînd aceasta, Pavel începu să se bucure, să strige şi să 
binecuvinteze pe Dumnezeu, zicînd: „0, nespusa iubire de oameni a lui 
Dumnezeu!". Apoi, alergînd şi suindu-se pe o piatră înaltă a strigat: ., Veniţi 
să vedeţi cît sînt de înfricoşate şi de minunate lucrurile 

2. O împărtăşire duhovnicească asemănătoare se face şi pe calea 
scoaterii părticelelor (miridelor) la Sfînta Proscomidie pentru creştinii 
credincioşi (Sfîntul Simeon al Tesalonicului, op. cit., oap. 9, p. 72). 

lui Dumnezeu! Veniţi să vedeţi lucrurile Aceluia ce voieşte ca toţi oamenii 
să se mîntuiască şi la cunoştiinţa adevărului să vină. Veniţi să ne închinăm 
şi să cădem la El şi să zicem: Tu singur poţi să ridici păcatele lumii!". 

Toţi alergară în grabă, vrînd să asculte ce va spune. După ce s-au 
adunat toţi, Pavel le-a povestit cele văzute la acel bărbat, înainte şi după 
ieşirea lui din biserică, rugind totodată pe omul acela să le spună cu 
amănuntul cum i-a dăruit Dumnezeu o schimbare atxt de grabnică. 

Fiind astfel descoperit de către Pavel înaintea tuturor, omul acela a 
povestit cu sinceritate, zicînd; „Eu sînt om păcătos şi de multă vreme 
vieţuiam în desfrînare, iar acum, intrînd în biserică, am auzit pe Sfintul 
Prooroc Isaia, sau mai bine zis pe Dumnezeu, vorbind printr-însul: Spălaţi- 
vă şi vă curăţiţi, scoateţi vicleşugurile din inimile voastre înaintea ochilor 
Mei şi părăsiţi răutăţile voastre. învâţaţi-vă să faceţi bine, căutaţi judecata, 
mîntuiţi pe cei năpăstuiţi, ajutaţi săracul şi faceţi dreptate văduvei. Şi de 
vor fi păcatele voastre ca mohorîciunea, ca zăpada le voi albi, iar de vor fi 
ea roşeala, ca Una le voi albi. Şi de veţi vrea şi de mă veţi asculta, 
bunătăţile pămîntului veţi mînca (Isaia 1, 16-19). Eu. desfrînatul, umilindu- 
mă de cuvîntul proorocului şi sus-pinînd din adîncul inimii, am zis către 
Dumnezeu: Tu. Dumnezeule, Care ai venit în lume ca să mîntuieşti pe cel 
păcătos, împlineşte aceasta cu lucrul şi la mine păcătosul şi desfrînatul, 
căci, iată, mă mărturisesc Ţie din inimă şi făgăduiesc să mă lepăd de toată 
răutatea şi fărădelegea şi îţi voi sluji cu ştiinţă curată chiar de azi. Doamne, 
primeşte-mă pe mine cel ce mă pocăiesc şi cad înaintea Ta, căci făgăduiesc 
să mă depărtez de acum înainte de tot păcatul. Cu această făgăduinţă am 
ieşit din biserică, hotărînd în sufletul meu să nu mai fac nici un rău înaintea 
ochilor lui Dumnezeu". Auzind acestea, toţi cei de faţă strigau către 
Dumnezeu cu mare glas, zicînd: CU s-au mărit lucrurile Tale, Doamne, 
toate întru înţelepciune le-ai făcut" (Psalm 103, 25, fragment din Pateric, 
p. 209-211). ' 

Iubiţi credincioşi, 

Vedeţi că prin auzirea cuvîntului lui Dumnezeu, Duhul Sfînt s-a atins 
de inima acelui om păcătos care s-a umilit de cele auzite, schimbîndu-1 din 
starea lui vrednică de osîndă, într-o aşezare vrednică de mila lui Dumnezeu 
şi de toată fericirea, care duce la mîntuirea sufletului prin adevărata 
pocăinţă? Acest caz 

nu este unic în Biserica lui Hristos, căci se întorc mii şi mii de suflete 
la Dumnezeu prin ascultarea cuvîntului Său în biserici şi oriunde se 
propoveduieşte Evanghelia lui Hristos, 

Această împărtăşire a cuvîntului lui Dumnezeu pe calea auzului 
aduce mult folos Bisericii lui Hristos. Dacă credinţa este prin auz, iar 
auzul prin cuvîntul lui Dumnezeu, atunci acelaşi cuvînt al lui 
Dumnezeu va face părtaşi harului Său pe toţi cei ce îl primesc pe 
calea auzului, dacă îl vor asculta cu credinţă şi cu dragoste. 

Fie ca mila şi îndurarea Domnului nostru Iisus Hristos, Care este 
Cuvîntul lui Dumnezeu, să vină şi la noi şi să se sălăşluiască în noi 
prin vestirea dreptei credinţe şi prin vieţile şi învăţăturile sfinţilor 
Lui. AMIN i 




C U V 1 N T DESPRE VALOAREA 
SUFLETULUI 



„ Ce-i va folosi omului, de va ctş- 
tiga lumea întreagă, iar sufletul său îl 
va pierde?" (Matei 16, 26). 



Iubiţi credincioşi, 



Aţi auzit în Evanghelie pe Mîntuitorul, zicînd: Ce va da omul în schimb 
pentru sufletul său? (Marcu 8, 37). Oare aşa de mare valoare are 
sufletul nostru, încît să nu se poată răscumpăra cu toată lumea aceasta? 
Căci tot Mîntuitorul spune mai departe: De ar dobîndi omul toată lumea şi 
îşi va pierde sufletul său, ce va folosi? (Marcu 8, 36). Vedeţi cît de mare 
valoare are sufletul omenesc? Iar dacă la o atît de mare valoare şi cinste îl 
ridica însuşi Hristos, Dumnezeul nostru, cine va mai putea spune că sufletul 
omului nu este de mare preţ, fiind mai scump decît toată lumea? 

Dumnezeiasca Scriptură numeşte pe om „suflet"', după cum scrie la 
Facere: Iar sufletele care au intrat cu Iacob în Egipt şi care au ieşit din 
coapsele lui, au fost de toate şaizeci şi şase afară de femeile feciorilor (46, 
26-27). Sfînta Scriptură nu spune că atîţia oameni au ieşit din Iacov, ci 
atîtea suflete. De ce îl numeşte pe om în mai multe locuri „suflet?". Pentru 
valoarea mai mare şi neasemuită pe care o are sufletul faţă de trup. 

Oare se poate spune sufletului om ? Nu ! Omul se poate numi suflet, 
dar sufletul nu se poate numi om, pantru că sufletul are un ipostas şi trupul 
are ipostasul său aparte, adică faţa sa. Aceste două ipostasuri, al sufletului 
şi al trupului, cînd se unesc într-unui singur, formează omul. Nici sufletul 
nu se poate numi om fără să aibă trup şi nici trupul nu se poate numi om 
fără să aibă suflet, ci omul este un ipostas în două firi unite, una văzută şi 
una nevăzută. 

Dacă, totuşi, în cîteva locuri ale Sfintei Scripturi, omul se numeşte 
suflet, aceasta este, după cum s-a arătat, pentru cinstea mai mare care se dă 
sufletului faţă de trup. 

Dar ce este omul? Omul este un sîmbure şi un centru al întregii lumi 
pe care a zidit-o Bunul Dumnezeu în cer şi pe pă-mînt. Omul este acel 
sîmbure care este într-o strînsă legătură cu cele patru feluri de lumi pe care 
le-a făcut Dumnezeu în univers. El comunică cu toate existenţele 
neînsufleţite, adică, cu regnul mineral, cu regnul vegetal, cu regnul animal, 
şi cu lumea cea mai presus de toate cele simţite a îngerilor, adică cu lumea 
gînditoare. 

Deci, el este centru al lumii văzute şi al lumii nevăzute. Omul, luat în 
ansamblu, cu trup şi cu suflet, este numit de Sfînta Scriptură„mare" (Isus 
Sirah3, 18). 

Iată ce spune Solomon: Mare lucru este omul şi cinstit este bărbatul 
milostiv. Dar de ce îl numeşte „mare ? Pentru că, repet, omul reuneşte toate 
lumile: cea minerală, vegetală, animală şi cea spirituală într-una singură şi 
este mai presus de toate acestea, el fiind chipul şi asemănarea lui 
Dumnezeu, Ziditorul său. 

Sa vedem cum ţine omul legătura cu cele două feluri de lumi, 
gînditoare şi simţitoare, care alcătuiesc lumea în întregimea ei (Sfîntul 
Grigore de Nazianz, Cuv. 38 la Teofanie). Omul. în ipostasul trupului, are 
din regnul mineral, adică din lumea celor neînsufleţite: fier, sare, fosfor, 
piatră, apă, pămînt etc. Pe scurt, are mai toate substanţele pe care le-a 
descoperit chimia în lumea mineralelor şi care se găsesc în om într-o mică 
proporţie. 

De asemenea, omul, în alcătuirea sa, are şi multe din regnul vegetal, 
din cele ce cresc şi scad, se nasc şi pier. în el se găsesc răsaduri, ierburi şi 
seminţe de felul celor ce se află pe toată faţa pămîntului. Omul ţine legătura 
cu lumea animalelor prin cele patru umori care se găsesc în el, care se mai 
numesc şi umezeli, adică fierea neagră, fierea galbenă, sîngele şi apa (Sfîn- 
tul Ioan Damaschin, Dogmatica, cap. 12). 

Avînd aceste patru feluri de umori, din care este alcătuit trupul 
dobitoacelor, păstrează legătura cu cele necuvîntătoare, adică cu animalele. 
Deci, omul face legătura între trei lumi: minerală, vegetală şi animală. 

Fraţi creştini, 



Oare omul se opreşte numai la atît? Nicidecum! Omul, v-am spus la 
început, este în legătură şi cu lumea inteligibilă, a celor înţelegătoare sau 
raţionale, din ceruri. El este mai presus de lumea minerală şi cea vegetală 
precum şi de cea animală, fiind in comuniune şi cu lumea gînditoare a 
îngerilor (Sfîntul loan Damaschin, Dogmatica, Cartea 1-a, cap. 12). 

Fiindcă reuneşte aceste patru lumi într-un spaţiu restrîns. omul se 
numeşte „microcosmos". Omul, însă, după Sfîntul Gri-gorie Teologul şi 
după alţi filozofi mari ai Bisericii, se mai numeşte şi „macrocosmos". El nu 
este numai o lume mică într-una mare, microcosmos în macrocosmos, 
sintetizînd din toate lumile cîte ceva, ci este şi macrocosmos în 
microcosmos, adică o lume mare într-una mică, deoarece reuneşte în sine 
nu numai lumea văzută şi cea nevăzută, ci, mai mult, este alcătuit şi după 
chipul şi asemănarea lui Dumnezeu (Facere 1, 26). De aceea, omul este şi 
macrocosmos în microcosmos, fiindcă are în esenţă din toate şi le 
covîrşeşte pe toate, întrecîndu-i întrucîtva şi pe îngeri. 

Mai departe vom vorbi despre facultăţile înalte ale sufletului nostru, 
care, după cum am spus, se împărtăşesc şi de însuşirile lumii gîndite. 
Lumea gînditoarea a îngerilor se compune din nouă cete ierarhizate în trei 
triade. Triada întîia formată din îngeri, arhangheli şi începătorii; triada a 
doua, cuprinzînd stă-pîniile, puterile şi domniile şi triada a treia este 
constituită din fericitele tronuri sau scaune, heruvimii şi serafimii (Sfîntul 
Dionisie Areopagitul, Ierarhia cerească, cap. 3, p. 14). 

Să vedem acum în ce fel sînt concepute în om puteri asemenea 
puterilor care se găsesc în aceste nouă cete îngereşti. 

îngerii \ care înseamnă slugi, după cum zice Sfînta Scriptură: Cel ce 
faci pe îngerii Tăi duhuri şi pe slugile Tale pară de foc (Psalm 103, 5), sînt 
cei care ne ajută în necazuri şi în ispite, bucurîndu-se totdeauna de cei care 
cresc în virtute şi, de asemenea, se mîhnesc şi ajută pe cei ce cad, ca să se 
ridice din păcate şi greutăţi. îngerii slujesc la mîntuirea lumii şi niciodată 
nu ne părăsesc pînă cînd ne dăm sufletul, în vremea sfîr-şitului nostru. 

Sufletul nostru are aceeaşi lucrare ca şi îngerul. îngerul are credinţă şi 
dragoste de Dumnezeu şi, prin credinţă şi dragoste. 

1. îngerii alcătuiesc ceata ce este mai aproape de noi; lor li s-a dat spre pază 
pămintul acesta şi slujesc mai de aproape la mîntuirea oamenilor decît celelalte 
cete. 



PRBDICI D UHO VNICEŞTI 315 

slujeşte lui Dumnezeu cu frică şi cu cutremur. Sufletul are şi el putere de a 
ajuta pe fraţii săi, de a-i mîngîia în ispite, de a-i întări, de a le sluji şi de a 
alerga totdeauna în ajutorul lor, fie cu sfatul, fie cu fapta, ajutîndu-i prin 
diferite mijloace. Pentru aceasta, omul. este deci un fel de înger amestecat 
închinător, cum îl numeşte Sfîntul Ioan Damaschin, adică înger în trup. 

îngerul zboară ca fulgerul, într-o clipă se coboară în iad şi într-o clipă 
înconjoară pămîntul, nefiind oprit nici de atmosferă şi nici de stratosfera. 
Nimic nu-1 împiedică pe el (Sfîntul Ioan Damaschin, Dogmatica, Cartea 2- 
a, cap. 3). Tot aşa este şi sufletul omului cu mintea. Sufletul, cu partea 
privitoare a lui, care este mintea, străbate cerul într-o clipeală de ochi, se 
pogoară în iad, înconjoară pămîntul, îşi închipuie muncile veşnice, cugetă 
ce vrea, aleargă unde vrea. Gîndul şi mintea noastră nu pot să fie oprite de 
nimeni, căci oriunde vor acolo se duc. 

Iată asemănarea sufletului cu îngerul. Ceea ce are îngerul în trup, 
omul abia are cu mintea. De aceea spune Sfîntul Gri-gorie de Nyssa, marele 
filozof duhovnicesc, că „omul e frate cu îngerul după partea cuvîntătoare" 
(Comentariu la Viaţa lui Moise). Ceea ce este mintea omului, aceea este şi 
îngerul în trup 2 , încît poate străbate prin toate cele patru elemente, prin 
ceruri, prin iad şi oriunde. Aşa străbate sufletul cu mintea, cît de repede 
umblă îngerul cu tot cu trup. 

Arhanghelii reprezintă a doua ceată din ierarhia cea mai de jos. Ei au 
misiunea, primind poruncile lui Dumnezeu, de a descoperi proorociile lui 
Dumnezeu şi binevestesc tainele Lui oamenilor de pe pămînt (Sfîntul 
Dionisie Areopagitul, op. cit, cap. 7, 9). 

Astfel, Arhanghelul Gavriil şi alţi îngeri trimişi de Bunul Dumnezeu, 
au vestit naşterea Sfintului Ioan Botezătorul, naşterea Mîntuitorului nostru 
la Buna Vestire a Maicii Domnului etc. Deci. arhanjghelii primesc unele 
porunci de la Dumnezeu care li se descoperă prin cetele cele mai de sus şi 
le păstrează pînă în clipa cînd primesc gînditor poruncă să le ducă pe faţa 
pămîn-tului la fiecare suflet în parte. 

Sufletul omului, bineînţeles, nu este străin de lucrarea arhanghelului. 
El are memorie, ţine minte toate şi are mintea curăţită prin Duhul lui 
Dumnezeu. El împărtăşeşte şi bineves-teşte pretutindeni Evanghelia, adică 
cuvîntul lui Dumnezeu şi învăţăturile cele bune, precum a predicat Sfîntul 
Apostol Petru 

2. Numai Dumnezeu este cu desăvîrşire netrupesc, căci toţi îngerii au 
trupurile lor, care sînt nespus de fine, din foc ceresc şi sînt numiţi In scrierile 
'bisericeşti „netrupeşti". 

la Ierusalim şi au crezut într-o zi trei mii de suflete, iar în altă zi două mii şi 
s-a făcut numărul de cinci mii de suflete; apoi Apostolii au propovăduit 
pînă la marginile lumii, încît s-a împlinit cuvmtul cel scris în Sfînta 
Scriptură, care zice: în tot pâmîntul a ieşit vestirea lor şi la marginile lumii 
cuvintele lor (Psalm 18, 4). 

Apostolii şi binevestitorii Sfintei Evanghelii sînt arhangheli cu trup 
căci, ca şi Arhanghelii, oamenii care binevestesc au darul proorociei. Mulţi 
dintre sfinţi au avut darul de a şti dinainte ce se va întîmpla şi au proorocit, 
aşa cum au fost patriarhii, Sfinţii Prooroci şi mulţi dintre Apostoli, Martiri 
şi Cuvioşi. 

Iată. deci, cum se împărtăşeşte sufletul nostru şi de darul 
arhanghelilor, prin binevestirea cuvîntului lui Dumnezeu, prin proorocii şi 
prin înmulţirea sfintei credinţe între oameni, căci spune Sfîntul Grigorie 
Dialogul că această misiune o au şi arhanghelii, dar şi sufletul omenesc. 
Căci omul poate să binevestească, să predica, să înveţe, să lămurească pe 
cei neştiutori, să înmulţească credinţa în tot pămîntul. 

începâtoriile au datoria de a păzi toate hotarele împărăţiilor lumii. 
Toate ţările, ţinuturile, oraşele şi regiunile lumii au cîte un înger care 
păzeşte, pus de Dumnezeu, ca să nu se facă războaie. Ei păzesc fiecare 
popor şi fiecare limbă de sub cer (Sfîntul Dionisie Areopagitul, op. cit., 
cap. 9, p. 41). 

Sufletul omului, după Sfinţii Părinţi, are şi el această însuşire. Omului 
i-a dat Bunul Dumnezeu pricepere să facă legi prin care se conduc împărăţii 
mari şi state puternice, să facă legi militare, civile, medicale şi 
administrative. Omul are, deci, o mulţime de puteri în sine, asemănător 
cetelor începătoriilor. Omul stăpîneşte oraşe, ţări, împărăţii şi ţinuturi, 
pentru că Dumnezeu i-a spus : Creşteţi şi vă înmulţiţi şi stâpîniţi pămîntul, 
păsările cerului şi peştii mărilor (Facere î, 28). Puterea de a stăpîni şi de a 
împăraţi o are şi sufletul omului. 

Stăpîniile, fiind mai sus de triada întîi, au misiunea de a stăpîni pe 
diavoli. Foarte mult ar vătăma întunecaţii diavoli pe oameni de n-ar fi 
această ceată ca să-i poată opri. Miliarde de diavoli sînt în văzduh, pe 
pămînt, în apă şi în aer, care înconjoară întreg universul, aşa cum se spune 
în cartea lui Iov: în-conjvrat-am pâmîntul şi toate cele de sub cer şi, iată, 
sînt de faţă (Iov 1, 7). 

Sfîntul Apostol Pavel spune la rîndul său că lupta noastră este 
împotriva începătoriilor, a domniilor şi a stăpînitorilor întunericului 
veacului acestuia, împotriva duhurilor răutăţii răs-pîndite în văzduh 
(Efeseni 6, 12 ; Ioan 13, 31 ; 14, 30 ; 16, 11). Peste tot se găsesc diavoli 
care ar vătăma foarte mult zidirea lui Dumnezeu, pentru că un diavol are 
atîta putere încît, 

dacă l-ar lăsa Dumnezeu, cu o unghie ar întoarce pămîntul pe cealaltă parte, 
după cum spune Sfîntul Serafim de Sarov. Dar puterea lor este îngrădită de 
puterea dumnezeirii prin această ceată a stăpîniilor, care nu Io dă voie să 
facă omului rău decît numai cit le îngăduie Bunul Dumnezeu. Astfel, găsim 
în Sfinta Scriptură că n-au putut să intre nici în porci şi nici pe Iov să-1 
ispitească pînă cînd nu le-a îngăduit Dumnezeu (Matei 8, 32; Iov 1, 12). 

Deci, ceata stăpîniilor are această misiune, de a stăpîni pe diavoli şi 
toată puterea lor atunci cînd aceştia vor să atace zidirea lui Dumnezeu 
(Sfîntul Dionisie Areopagitul, op. cit., cap. 8, p. 32). 

De asemenea şi sufletul omului are această putere. Omul, cu darul lui 
Dumnezeu, stăpîneşte şi pe diavoli şi patimile sale, care sînt tot ale 
diavolului, căci zice Sfîntul Efirem Şirul: „Cîte patimi are un om tot atîţia 
diavoli are într-însul". 

Sufletul curat şi lucrător, cu darul Bunului Dumnezeu, stăpîneşte pe 
aceşti diavoli şi nu vrea să facă voia lor, dar mai ales nu se biruieşte de 
patimi, pentru că are puterea să se împotrivească duhurilor rele care îl atacă 
(Matei 10, 18; Marcu 3, 15; 5, 7; 16, 20; Luca 9, 1). 

Puterile sînt mai sus de ceata stăpîniilor, fâcînd parte din a treia triadă. 
Această ceată are putere de la Dumnezeu să facă minuni în tot pămîntul. 
Ceata puterilor, de asemenea, cîrmuieşte şi conduce tot Universul, 
pămîntul, planetele şi stelele cerului, mişcarea tuturor aştrilor cereşti cu 
mare precizie şi armonie. Tot ceata puterilor cîrmuieşte văzduhul, 
stăpîneşte şi schimbă suflările vînturilor, măsoară puterea acestora ca să nu 
vină cu prea mare urgie asupra unei ţări şi să o vatăme, sau, dacă îngăduie 
Dumnezeu, trimite cicloane, taifunuri şi uragane, prin această ceată, 
pedepsind Bunul Dumnezeu pa oamenii păcătoşi din anumite părţi ale 
lumii. 

Omul are şi darul pe care îl are această ceată a puterilor, căci, rugîndu- 
se lui Dumnezeu, primeşte darul de a face minuni. Toţi sfinţii făcători de 
minuni au primit acest dar prin această ceată a puterilor cereşti. Omul, 
asemănător puterilor, cîrmuieşte nu planetele cereşti, ci mădularele trupului 
său. în corp, omul are adunată, după cum am spus mai sus, toată lumea, 
sufletul omului avînd putere sa chinuiască drept mădularele corpului său, 
după voia lui Dumnezeu: Ochiul tău drept să vadă şi urechea ta drept să 
audă (Proverbe 4, 25). Buna rînduială a organe- 

lor trupului este una din puterile sufletului care se aseamănă cu ceata 
puterilor din ceruri. 

Ceata preafericitelor Domnii se numeşte astfel pentru că domneşte 
peste diavoli şi, de asemenea, peste împărăţiile lumii, peste toate ţările 
încredinţate lor şi peste toate cetele situate ierarhic mai jos de ele. Această 
ceată slujeşte Domnului nu de frică, ci de bunăvoie, dar mai ales din 
dragoste, lepădînd cu totul frica de rob. Alte cete slujesc şi de frică, avînd 
frica cea curată: Slujiţi Domnului cu frică (Psalm 2, 11); Frica Domnului 
care luminează ochii (Romani 8, 15; I loan 4, 18). 

Domniile, la rîndul lor, au mare putere de a stăpîni peste puterile 
satanei, a popoarelor pămîntului, a stihiilor, ca şi peste toate celelalte puteri 
care sînt mai jos de ele. 

Prin ceata domniilor, Dumnezeu pune împăraţii şi conducătorii de 
popoare în tot pămîntul. Luaţi în urechi cei ce stăpîniţi mulţi şi cei ce vâ 
trufiţi întru noroadele limbilor, că de la El, de la Domnul, s-a dat vouă 
stăpînirea şi puterea; de la Cel Preaînalt (înţelepciunea lui Solomon 6, 1- 
3). Despre aceasta adevereşte şi Sfîntul Apostol Pavel cînd spune: Tot 
sufletul trebuie să se supună stăpînirilor celor mai înalte, căci nu este stâ- 
pînire, fără numai de la Bunul Dumnezeu (Romani 13, 1). 

Sufletul se aseamănă şi el cu ceata domniilor foarte mult, căci, prin 
darul lui Dumnezeu, poate să domnească peste patimi. Aţi auzit de Sfîntul 
Simeon cel nebun pentru Hristos care umbla pe uliţele cetăţii Emesa cu 
trupul gol, învelindu-şi doar părţile ruşinoase cu nişte frunze de dafin. El 
purta o coroană de dafin pe cap şi era plin de noroi, prefăcîndu-se nebun 
pentru dragostea lui Hristos şi nimeni nu ştia taina vieţii lui, decît numai 
diaconul loan de la Biserica Sfintei învieri din acel oraş. Sfîntul Simeon 
mergea pe uliţe, bătînd cu o bîtă în stîlpii cetăţii Emesa şi striga : „Este 
prăznuirea împăratului celui biruitor şi a cetăţii lui". Toţi ziceau: „Nebunul 
acela, călugărul acela, parcă el ştie ce zice.'". Dar nebunul acela era mai 
înţelept decît toată lumea, aşa cum spune şi Sfîntul Apostol Pavel: Cel 
nebun pentru Dumnezeu este mai înţelept decît toată lumea (I Corinteni 1 , 
19-25). 

Cuvintele lui, însă, aveau un înţeles mai tainic. într-o zi diaconul loan, 
luîndu-1 deoparte, i-a zis: „Părinte, îmi este ruşine să te văd gol şi plin de 
noroi. De ce tot baţi cu toiagul şi mai ales de ce strigi că este prăznuirea 
împăratului celui biruitor şi a cetăţii lui?". Atunci Sfîntul Simeon i-a 
răspuns: „Iubite frate 

Ioane, ţie am să-ţi spun taina aceasta căci ţi-am arătat şi altele. Eu, cu harul 
lui Hristos, nu mă mai smintesc de lumea aceasta păcătoasă şi înşelătoare. 
Nu-mi mai pasă că unii mă ocărăsc şi alţii mă laudă; că cei mici aruncă cu 
bolovani în mine şi alţii mă alungă ca pe cîini, că unii mă socotesc nebun, 
iar alţii spun că sînt sfînt sau îndrăcit. Mie nu-mi pasă de toate acestea! Ştii 
ce a spus Apostolul Pa vel: De aş voi însă să plac lumii nu aş fi rob al lui 
Dumnezeu, al lui Hristos! (Filipeni 2, 3). Dacă strig că este prăznuirea 
împăratului celui biruitor şi a cetăţii lui, o fac pentru că sufletul meu, cu 
darul lui Dumnezeu, a ajuns cetate a Duhului Sfînt, iar mintea mea 
împărăteşte peste patimi. Toţi care vor iubi pe Bunul Dumnezeu pot să 
ajungă împăraţi şi domni peste patimi şi să fie împăraţi, asemenea mie şi 
mai mult decît mine". 

Tată o pildă în care vedem că omul poate să ajungă domn ş? să 
împărătească peste patimi, astfel împărăţind peste diavoli şi peste toată 
făptura, pentru că atunci se restabileşte în el chipul şi asemănarea 
Dumnezeului nostru. 

Ceata fericitelor Tronuri sau Scaune, se numeşte aşa pentru că pe 
această ceată se odihneşte Bunul Dumnezeu, nu cu fiinţa, ci cu harul. Fiinţa 
lui Dumnezeu este neîncăpută de toate zidirile Sale, fiind nemărginită, deci 
Dumnezeu se odihneşte cu harul îndeosebi pe ceata scaunelor din cer. De 
aceea, ele se numesc, după sfinţii teologi: „Odihnirea lui Dumnezeu şi 
primirea" (Sfîntul Dionisie Areopagitul, op. cit., cap. 7, p. 31). 

Sufletul omului are şi el acest dar pe care îl are ceata preafericitelor 
tronuri din cer. El se face scaun al lui Dumnezeu şi tron al Lui, putînd şi el 
să odihnească pe Dumnezeu, căci zice Sfîntul Efrem Şirul: „Două scaune 
are Dumnezeu: Cerul, căci este scris: Ce casă îmi veţi zidi? zice Domnul; 
Cerul îmi este Mie scaun şi pamîntul reazem picioarelor Mele (Isaia 66, 1); 
iar al doilea scaun al lui Dumnezeu este inima celui smerit". Sfîntul 
Prooroc Isaia zice: Spre cine voi căuta, fără numai spre cel smerit şi blînd 
şi care tremură de cuvintele Mele? (Isaia 66, 2). Dumnezeu caută şi se 
odihneşte în om ca şi pe tronurile din cer, inima celui smerit fiind scaunul 
Lui. De asemenea şi Apostolul Pavel spune: Voi sînteţi Biserica Celui viu şi 
Duhul lui Dumnezeu odihneşte în voi (I Corinteni 6, 15; 12, 27; Efeseni 5, 
30). Deci dacă ne curăţim sufletele de păcate, odihnim în noi pe Sfîntul 
Duh. 

Ceata Heruvimilor. Heruvim în limba aramaică, limba lui Adam, se 
tîlcuieşte „multă cunoştinţă şi revărsare de înţelep- 

ciune" (Sfîntul Dionisie Areopagitul, op. cit., cap. 7, p. 25). Sufletul omului 
are în el această însuşire, căci Dumnezeu i-a dat minte cu ajutorul căreia 
poate să adune foarte multe cunoştinţe. Heruvimii au cele mai adînci 
contemplaţii duhovniceşti şi atîta înţelepciune este în mintea lor încît toate 
minţile raţionale ale îngerilor care sînt mai jos de ei nu pot trece peste ei 
fără ca aceştia să ştie. Ei au o adîncă şi negrăită vedere pentru care se mai 
numesc şi veghetori, adică cu ochi mulţi, avînd mare stravedere de 
înţelepciune în toate direcţiile. Asemănător, omul are mintea prin care poate 
veghea asupra patimilor, o poate umplea de cunoştinţă dumnezeiască şi 
poate şi el să reverse înţelepciune. Din cele acumulate de el, cu darul lui 
Dumnezeu şi prin osteneală, varsă înţelepciunea sa în mii de suflete prin 
predică, prin învăţătură şi prin sfătuire. 

Heruvimii mai au o însuşire, fiind „ca pruncii" adică nevinovaţi. Este 
ceata cea mai neprihănită dintre cetele îngereşti. 

Nevinovăţia se găseşte şi în sufletul omului, mai ales la copiii mici. 
Cine va avea, după cuvîntul Mîntuitorului, înţelepciunea şarpelui şi 
blîndeţea porumbelului, acela se face nevinovat ca un copil. Acesta poate fi 
numit heruvim în trup sau heruvim pă-mîntesc. Astfel, omul se aseamănă şi 
cu heruvimii, prin acumularea de cunoştinţe, prin învăţarea altora şi prin 
agonisirea nevinovăţiei sufleteşti, după cuvîntul Mîntuitorului nostru lisus 
Hristos, Care a zis: Pînă nu vă veţi întoarce şi nu veţi fi ca pruncii, nu veţi 
moşteni împărăţia cerurilor (Matei 18, 3; Marcu 10, 11; Luca 16, 2-16). 

Ceata Serafimilor. Serafim se tîlcuieşte în limba aramaică 
„înfierbîntat". Altfel zis, se numeşte „arzător" sau „încălzitor". Motivul 
pentru care se numesc astfel este că aceştia, mai mult decît celelalte cete 
îngereşti, ard cu o văpaie îndoită de iubire pentru Dumnezeu, fiind mai 
aproape de tronul Lui (Sfîntul Ioan Gură de Aur, Puţul, Cuv. la Serafim). Ei 
nu numai că ard cu dragoste nemăsurată pentru Bunul Dumnezeu, dar au şi 
putere de a încălzi şi pe celelalte cete cu dragostea lor, spre a sluji lui 
Dumnezeu cu multă iubire. Aceasta este misiunea cetei care se află mai 
aproape decît toate de tronul dumnezeirii. 

De asemenea, şi omul poate fi un serafim în trup, slujind lui 
Dumnezeu cu duhul arzînd de dragoste. în Sfînta Evanghelie găsim că, 
pe cînd Luca şi Cleopa mergeau către Emaus şi Mîntuitorul le 
tîlcuia Scripturile, după ce L-au cunoscut, au zis: Oare nu erau inimile 
noastre ar&nd întru noi cină mergea 

cu noi pe cale şi ne tîlcuia Scripturile?, (Luca 24, 32). Deci ardeau inimile 
lor, aprinse fiind de darul lui Dumnezeu, Care era lingă ei. 

La fel şi Sfintul Ignatie, purtătorul de Dumnezeu, cară, din dragoste 
pentru Dumnezeu, dorea să fie mîncat de fiare şi să pătimească cele mai 
mari chinuri. Tot aşa a fost şi Sfintul Mucenic şi Arhidiacon Ştefan, căruia 
i-a strălucit faţa ca a unui înger şi s-a umplut de dragoste pentru Dumnezeu, 
cînd a mărturisit pe Mmtuitorul. Sfintul Apostol Pavel s-a înfierbântat atît 
de mult de dragostea lui Dumnezeu, încît a strigat: Cine ne va despărţi pe 
noi de dragostea lui Hristos? Necazul sau strîmtorarea, sau prigoana, sau 
foamea, sau goliciunea, sau nevoia şi sabia? Pentru că încredinţat sînt că 
nici moartea, nici viaţa, nici îngerii, nici căpeteniile, nici puterile, nici cele 
de acum şi nici cele viitoare, nici înălţimea, nici adîncul, nici altă făptură 
oarecare nu poate să ne despartă pe noi de dragostea lui Dumnezeu care 
este întru Hristos Iisus, Domnul nostru (Romani 8, 35-39). 1. Sfintul 
Apostol Pavel nu băga în seamă nici pe diavoli şi nici pe îngeri, pe nimeni, 
căci era încredinţat că nu-1 mai poate despărţi nimeni şi nimic de iubirea lui 
Hristos. Deci, un suflet cind ajunge să ardă cu aşa o văpaie şi cu atîta 
dragoste pentru Dumnezeu se poate numi, pe drept cuvînt, „un serafim cu 
trup" sau „serafim pămîntesc". Aşa se cîntă şi în canoanele Bisericii de 
multe ori la sfinţi: „Sfinte Ierarhe ai fost un serafim cuvîn-tător pe 
pămînt..." (Canonul Sfîntului Mucenic Ignatie, la 20 decembrie). Aşadar, 
sufletul omului are multe asemănări cu cetele îngereşti şi sa împărtăşeşte şi 
el de puterile şi însuşirile cetelor raţionale din ceruri. Aceste puteri şi 
însuşiri le poate spori mereu, prin darul lui Dumnezeu. 

Această asemănare făcută între însuşirile sufletului nostru şi ale celor 
nouă cete îngereşti este parţială, căci sufletul omenesc, avînd în el toate 
aceste însuşiri, daruri şi puteri, este schimbător atît timp cît este îmbrăcat în 
neputinţa trupului. Puterile cereşti mult mai mult se împărtăşesc, de la 
Bunul Dumnezeu, de darurile amintite mai sus, decît sufletul nostru, 
deoarece ele sînt netrupeşti şi, prin Darul lui Dumnezeu, fără de păcat. De- 
sigur, ele vor fi avînd şi alte daruri şi slujiri duhovniceşti în afară de cele 
înfăţişate aici, pe care numai însuşi Bunul Dumnezeu. Ziditorul lor şi al 
nostru le ştie. 

,/ Aceasta o lămureşte Sfintul Maxim Mărturisitorul care, tîlcuind din 
Sfînta Evanghelie acest pasaj: Mai mare ca loan între cei născuţi nu s-a 
ridicat,, dar cine e mar mic în impară- 

ţia cerurilor e mai mare decît el (Matei 11, 11; Luca 7, 28), zice că Sfîntul 
loan a dobîndit prin contemplaţie toata cunoştinţa îngăduită aici. „Teologul 
cel mai înalt e mai mic decît cel mai din urmă dintre îngeri" (Filocalia, voi. 
2,p.231). 

Cel mai mic din împărăţia cerurilor este îngerul aflat în 
ceata cea mai de jos a ierarhiei cereşti. Acesta este, totuşi, mai 
mare teolog decît loan Botezătorul, care este cel mai mare om 
născut din femeie şi cel mai mare teolog dintre pământeni, ca 
cel ce a văzut şi a auzit cele trei Feţe ale Sfintei Treimi 
cu prilejul arătării Domnului la Iordan. Cît timp a fost în trup 
a ştiut mai puţine taine dumnezeieşti decît un înger. Deci, dacă 
un înger, care este cel mai mic în rînduiala ierarhiei cereşti, este 
mai mare decît loan Botezătorul, atunci cu cît mai covîrşitoare 
va fi deosebirea şi diferenţa darurilor şi însuşirilor între ceilalţi 
oameni şi cetele ierarhiei cereşti cele mai înalte ? -% 

Marii filozofi ai antichităţii: Pitagora, Platon, Democrit, Plo-' tin, 
Metodiu de Olimp şi Filon, precum şi alţi învăţaţi din vechime, ziceau că 
sufletul omului este un microcosmos, că omul are înglobat într-însul din 
lumea văzută şi simţită cîte puţin, dar nu ştiau că are atît de multe însuşiri şi 
împărtăşire chiar cu puterile raţionale din ceruri. De aceea, Sfîntul Grlgorie 
Teologul îl mustră pe Democrit şi pe cei asemenea lui, zicînd; „Cei care 
mărginesc pe om numai la lumea simţită s-au depărtat de adevăr, căci omul 
e un centru care leagă marginile lumii de sus, înţelegătoare, cu cele de jos, 
simţitoare" (Sfîntul loan Damas-chin, Dogmatica, cap. 12), 

Fraţi creştini, 

In continuare vom arăta că sufletul nostru nu este numai 
deţinător şi centralizator al tuturor lumilor, ci este mai presus 
chiar decît lumea gîndită a îngerilor, avînd ceva mai mult decît 
ei, după cum spun Sfinţii Părinţi. El nu are însuşiri din lumea 
simţită şi cea gîndită, ci este şi chip şi asemănare a lui Dum 
nezeu, după cum spune la Facere: Şâ facem, om după chiprd şi 
asemănarea Noastră (Facere 1, 26). .... " , . 

Sfinta Treime S-a sfătuit să-1 iaca pe om mai presus pe îngeri. 
Nicăieri în Sfinta Scriptură nu se găseşte că îngerii sînt, făcuţi după chipul 
şi asemănarea lui Dumnezeu, ci numai omul. Dar cu ce este omul mai 
presus decît îngerii, încît se aseamănă direct cu Ziditorul său? Omul este 
mai .presus decit toate, cetele îngerilor, iar sufletul omenesc, le întrece" pe 
acestea pnn trei însuşiri, după cum spune Sfîntul Vasile cel Mare. 

După minte omul se aseamănă cu Tatăl, fiindcă Tatăl este, în Sfinta 
Treime, mintea Care a izvorît prin naşterea mai înainte de toţi vecii pe 
Hristos şi prin purcederea mai înainte de veci a izvorît pe Duhul Sfînt. 
După cum Tatăl izvorăşte pe Fiul prin naşterea mai înainte de toţi vecii, tot 
astfel mintea izvorăşte cuvîntul ; cuvîntul se aseamănă cu Fiul, care este 
izvorît din mintea omului sau „sluga minţii", cum îl mai numesc Sfinţii 
Părinţi. 

Aşadar, mintea este după asemănarea Tatălui, iar cuvîntul este după 
asemănarea Fiului, care izvorăşte din minte; iar după asemănarea Duhului 
Sfînt este voia omului de sine stăpînitoare, care este în suflet rădăcina 
tuturor bunătăţilor pe care le-a pus Bunul Dumnezeu în om. 

Sufletul omului este lucrul cel mai de preţ al sfatului lui Dumnezeu şi 
icoana vie a Preasfintei Treimi; El este cu aceste trei însuşiri, mai presus de 
toate cetela îngereşti, fiind suflet raţional, cuvîntător, de sine stăpînitor, 
avînd chipul şi asemănarea Preasfintei Traimi (Ilie Mimat, Predică despre 
suflet, la Duminica a 3-a din Sfîntul şi Marele Post, Bucureşti, 1944, p. 
110-113), 

Dumnezeu cînd a zidit sufletul noastru a fâcut-o prin suflare, căci zice 
Sfinta Scriptură: Şi a Jâcut Dumnezeu pe om, ţarină luînd din pămînt, şi a 
suflat în faţa lui suflare de viaţă, şi s-a făcut omul fiinţă vie (Facere 2. 7). 
Cînd a făcut trupul a fost ceva material, iar cînd a zidit sufletul arată alt 
chip de zidire, căruia nici zidire nu i se poate zice, ci suflare, că nu a zidit 
sufletul ca pe trup, luînd pămînt simţit şi lut. 

Aşadar, sufletul a fost zidit prin suflare, dîndu-i-se de către Bunul 
Dumnezeu cinstea nematerială, căci Dumnezeu nu se aseamănă cu omul 
după trup cum hulesc ereticii antropofiţi. ci după suflet- pentru că sufletul 
este icoana chipului şi asemănării Prea Sfintei Treimi. Dumnezeu, fiind 
nematerial, gînditor şi fiinţă nevăzută, a zidit şi sufletul nostru asemenea, 
acesta fiind nevăzut, nematerial şi gînditor. Dumnezeu a zidit sufletul 
atunci la început, dar şi acum zideşte Bunul Dumnezeu în fiecare ceas mi- 
lioane de suflete în clipa zămislirii fiinţei omeneşti. în clipa aceea se zideşte 
şi trupul şi sufletul într-o formă foarte mică. 

Cum se zideşte sufletul omului în clipa zămislirii? Iată ce zice 
Proorocul Zaharia: Domnul care întinde cerul ca un cort şi care pune 
temeliile pămîr.tului, El zideşte duhul omului înăuntrul său (Zaharia 12, 1; 
Iezechiel 18, 4). însă numai Dumnezeu ştie cum intervine la zidirea 
sufletului în fiecare clipă cînd se zămisleşte un suflet şi un trup, luînd din 
amîndouă firile, din a femeii şi a bărbatului, acolo unde umbreşte Duhul lui 
Dumnezeu. 

După ce i-a zidit trupul şi sufletul, Dumnezeu i-a dat omului să 
stăpînească toată lumea, poruncindu-i: Creşteţi şi vă înmulţiţi şi umpleţi 
pămîntul şi-l stăpîniţi pe el şi stăpîniţi peştii mărilor şi păsările cerului şi 
tot pămîntul şi vietăţile ce se tîrăsc pe pâmînt (Facere 1, 28). El a pus pe 
om să stăpînească toată lumea aceasta sau, cum zice Sfîntul Nicodim 
Aghioritul: „Dumnezeu a zidit alt dumnezeu. A zidit pe om şi 1-a pus alt 
dumnezeu peste toate cîte a făcut El". Aşadar, 1-a pus Bunul Dumnezeu, 
Cel Unul din fire, pe om, dumnezeu, după dar. să stăpînească toate cele 
făcute de Dînsul. De aceea a zis El către oameni: Eu am zis: dumnezei 
sînteti si fii ai Celui Preainalt (Psalm 81,6). 

Cînd 1-a pus Dumnezeu să stăpînească toate cele făcute de Dînsul, i-a 
dat şi puterile potrivite cu care omul să poată stă-pîni toate cele zidite de El. 
Trupului i-a dat partea seminală, sămînţa, apoi partea crescătoare ; deci, 
proprietăţi de a se înmulţi, a creşte şi a umple pămîntul. Iar sufletului, 
potrivit cu firea lui, i-a dat alte puteri mai mari: să stăpînească peştii mări- 
lor şi păsările cerului şi toate cele făcute de Bunul Dumnezeu. 

In toată clipa vedem cum se manifestă puterile date sufletului 
omenesc de către Dumnezeu, Creatorul tuturor. Omul, cu mintea sa, într-o 
clipă se urcă la cer, se coboară la cele de pe pă-mînt şi în adîncul mării. 
Omul, cu sufletul şi cu mintea sa dată de Bunul Dumnezeu, scoate din tot 
felul de plante doctorii sau din alte materii află meşteşugul doctoricesc. De 
ce i-a dat omului toate acestea ? Bunul Dumnezeu 1-a pus stăpîn şi i-a dat 
pricepere şi minte, ştiind că-i vor trebui acestea cînd se va îmbolnăvi. Omul 
cu mintea lui a făcut aparate ca să vadă la mare distanţă şi să descopere 
aştrii cereşti. Omului i-a dat Bunul Dumnezeu pricepere să facă aparate de 
măsură, cu care măsoară distanţa dintre planete, dintre stele, dintre lună şi 
pă-mînt; măsoară adîncimea mărilor şi a oceanelor; a inventat aparate cu 
care ascultă şi vede ce se întîmplă într-o parte sau alta a pămîntului. 

Dumnezeu i-a dat pricepere omului să facă tot felul de 
maşini şi aparate ca să zboare prin văzduh, după cum a spus 
marele prooroc Isaia: Cine sînt aceştia, care ca norii şi ca po 
rumbeii cu puii lor zboară ? (60, 8). Se minunau oamenii cînd 
au apărut primele avioane, dar proorocul a spus despre ele, ase- 
mănîndu-le cu nori şi cu porumbeii, cu două mii cinci sute cinci-, 
zeci de ani înainte şi te-a văzut zburând) căci era Duhul lui Dum 
nezeu în el. " ' m>'X\iJ - A "."W mm m V ' W.'taV]»*inir,?A/V 

Iar Sfîntul Prooroc Daniel spune: Pînă la vremea sfârşitului se vor 
învăţa mulţi şi se vor înmulţi minţile (Daniel 12, 4). Miliarde de taine sînt 
în natură care încă nu s-au descoperit omului. Omul se mîndreşte că ştie 
multe, dar el este doar la început, căci a luat numai o lingură din oceanul 
cunoştinţei şi al tainelor. 

Cînd merge pruncul la şcoală începe de la cele mai simple cuvinte, iar 
cu vremea ajunge la Universitate. Tot aşa învaţă şi Bunul Dumnezeu 
neamul omenesc. El i-a dat mintea şi darul creaţiei, dar adevăratul creator 
tot Dumnezeu rămîne! Face omul avioane, trenuri, tramvaie, vapoare şi 
toate cîte sînt pe lumea aceasta, dar din ce? Din materia pe care i-a pus-o la 
dispoziţie Dumnezeu, Creatorul nostru, al tuturor. 

Ca un părinte iubitor, cînd a făcut lumea, a pus tot ce trebuia în 
pămînt, căci Dumnezeu a ştiut dinainte nevoile oamenilor. 

Dar milioanele de cărţi scrise în toate domeniile şi în toate limbile cîte 
sînt sub cer, cine le-a făcut ? Le-a făcut mintea omului, luminată de 
Dumnezeu, le-a făcut sufletul omului cu puterea, cu înţelepciunea şi cu 
priceperea dată de Bunul Dumnezeu, Creatorul tuturor. El a alcătuit tiparul, 
a descoperit oamenilor matematica, chimia, fizica, geografia, istoria, 
astronomia şi atîtea alte ramuri ale ştiinţei. Pentru aceasta, pe bună dreptate, 
spunea Nicolae lorga, într-o cuvîntare ţinută la Academia Română, că toată 
cunoştinţa lumii ar trebui să se verse în marea gîndire a lui Dumnezeu, 
pentru că de la Dumnezeu pornesc toate şi la El trebuie să se întoarcă. 

Toate puterile date de Dumnezeu omului pentru a studia diferitele 
ramuri ale ştiinţei, pentru a trăi bine pe pămînt şi a ajuta semenilor lui, 
trebuie să se reverse în marea gîndire a lui Dumnezeu, adică în oceanul 
fără margini al înţelepciunii Lui. 

Dumnezeu a revărsat înţelepciune şi pricepere în minţile oamenilor, 
potrivit cu credinţa şi dorinţa de a folosi pe ceilalţi. Orice lucru creat de om 
pe faţa pămîntului trebuie să ne ducă cu mintea la Ziditorul nostru, Care din 
bunătatea Lui cea nespusă ne-a dat minte, înţelepciune, înţelegere şi 
iscusinţă să facem aceste lucruri spre folosul nostru şi al aproapelui. Iar 
dacă omul se mîndreşte cu elep va fi urît de Dumnezeu, căci toate cîte le 
avem nu sînt ale noastre, ci ale Celui ce ni le-a dat. 

Sfîntul Apostol Pavel zice: Ce ai tu, pe care să nu-l fi primit? Iar 
dacă l-ai primit, de ce te făleşti, ca şi cum nu l-ai fi primit? (I Corinteni 4, 
7). Vederea, mirosul, gustul, pipăitul, auzul, memoria, mintea, voinţa, 
raţiunea, gîndirea, alegerea, hotărîrea, le avem de la Tatăl Care ne-a făcut. 
Toate le avem de 

la El. Ce ar fi dacă m-aş duce în ţara unui oarecare conducător bogat, a 
unui puternic al lumii şi acesta mi-ar dărui podoabe de aur, haine scumpe şi 
daruri de mare preţ, cu care aş pleca fără să-i mulţumesc, iar după aceasta 
aş începe să mă mîndresc cu ele, zicînd: „Le-am meritat, eu le-am făcut, 
sînt de la mine". N-ar fi care o mare nebunie, de vreme ce ştiu că acestea 
toate le-am primit în dar? 

Tot astfel şi darul înţelepciunii, al înţelegerii, al credinţei, 
al scrisului, al vorbirii, precum şi toate darurile şi însuşirile su 
fleteşti şi trupeşti, să nu uităm că le avem de la Izvorul înţelep 
ciunii celei fără de margini, de la Bunul Dumnezeu, Ziditorul 
sufletului nostru, Care ne-a împodobit şi ne-a înzestrat cu atîta 
ştiinţă. Dumnezeu a împărţit cu mare înţelepciune darurile Sale 
fiecăruia, în mod diferit. Sînt felurite daruri, dar acelaşi Duh 
(I Corinteni 12, 4) spune Apostolul. Duhul Sfînt a dat unui om 
să devină mecanic, altuia agricultor, aviator, marinar, medic sau 
farmacist, scriitor, profesor, agronom sau călugăr şi toţi trebuie 
să slujim unul altuia. Toate aceste daruri vor trebui să slu 
jească spre binele tuturor pentru că nu ni s-au dat numai pen 
tru noi, ci pentru folosul de obşte al neamului omenesc. 

Toate darurile pornesc de la Duhul Sfînt şi trebuie îndreptate către 
dumnezeiasca bunătate şi înţelepciune. Totdeauna cînd vedem că 
progresăm în ceva să mulţumim Bunului Dumnezeu din inimă căci de la El 
porneşte toată înţelepciunea, cunoştinţa şi fericirea sufletelor şi ale 
trupurilor noastre, după cum spune şi Sfîntul Apostol Pavel: Iată, pun în 
Sion piatră de poticnire şi piatră de sminteală; şi tot cel care va crede în El 
nu se va ruşina (Romani 9, 33). 

Iubiţi credincioşi, 

Oare pentru care pricină, cînd a ispitit satana pe Iov, Dumnezeu i-a 
dat voie să-i ia cele şapte mii de oi, şapte mii de cămile, cinci sute de 
perechi de asini, cinci sute de perechi de boi, zece feciori, toate moşiile şi 
palatele, dar nu i-a dat voie să se atingă de sufletul lui? Iar cînd a dat satana 
al doilea atac, cerînd îngăduinţă de la Dumnezeu să se atingă de oasale şi 
de carnea lui, a dobîndit-o şi pe aceasta, dar i-a spus Dumnezeu: Iată, ţi-l 
dau ţie, numai de sufletul lui să nu te atingi (Iov 2, 4-6). Şapte ani şi 
jumătate l-au mîncat viermii pe Iov în gunoi, fiind rănit de satana cu bube 
şi cu răni din creştet pînă la tălpile picioarelor, după cum ne spune Sfînta 
Scriptură, dar de suflet nu i s-a dat voie să se atingă. Bunul Dumnezeu ştia 
că cea mai mare comoară 

care. era în Iov, era sufletul lui dreptcredincios şi iubitor de Dumnezeu şi 
pentru aceasta nu a permis diavolului să se atingă de el. 

Sufletul este o comoară nepreţuită a omului pe care o purtam cu toţii 
şi va fi vai de noi dacă o vom pierde. Aţi auzit ce spune Domnul nostru 
Iisus Hristos în Evanghelia de astăzi: Ce ar folosi omului de ar dobîndi 
toată lumea, dar va pierde sufletul său? (Marcu 8, 36-37). Dacă am şti cu 
adevărat ce comoară purtăm în noi, ce icoană vie a lui Dumnezeu ca o 
oglindă strălucitoare a Duhului Sfînt, ce bogăţie de daruri şi ce mărire se 
afJă în sufletul nostru, am fi totdeauna cu frică şi cu cutremur şi ne-am 
plînge păcatele cu care supărăm pe Dumnezeu în orice clipă. 

Noi, însă, sîntem împietriţi, amorţiţi şi nu ştim de unde venim şi unde 
mergem, nu ştim ce purtăm în noi, adică ce comoară şi ce veselie se află în 
noi! 

Fraţii mei, să ne ferească Bunul Dumnezeu ca să se lege sufletul 
nostru de ceva din lumea aceasta, adică de aur, argint, bani, bijuterii, 
maşini, vile, palate, dregătorii, cinste şi orice altceva poftesc iubitorii lumii 
acesteia, căci toate acestea smt praf şi cenuşă. Sufletul este nemuritor, căci 
este icoana vie a Bunului Dumnezeu, este comoara cea nepreţuită, mai 
scumpă decît toată lumea aceasta, pe care Mîntuitorul 1-a răscumpărat prin 
Jertfa Sa de pe Cruce şi prin înviere. 

Să avem mare grijă de suflet şi frică de Dumnezeu, căci de am pierde 
toată lumea, şi chiar viaţa noastră, însă dacă ne vom pune sufletul pentru 
Dumnezeu şi- 1 vom cîştiga pentru El, aceasta va fi dobînda cea adevărată, 
aceasta va fi fericirea cea veşnică a sufletelor noastre. AMIN ! 



X2f, 

PREDICA 
DESPRE TĂCERE 

„Moartea şt viaţa slnt in mina lim- 
bii, tar cei ce-şi stapînesc limba, vor 
rntnca roadele ei" {Proverbe 18, 21). 

„De la călugări, mat virtos dectt 
toate lucrurile, Bunul Dumnezeu a 
ales tăcerea" {Pateric, cap. 5, p. 81). 

Părinţilor, fraţilor şi iubiţi credincioşi, 

Fiind eu păcătosul şi nevrednicul în toată viaţa mea cu totul străin de această 
fericită virtute a tăcerii, gîndul mă mustră pentru vinovăţia şi nechibzuinţa 
mea, încercuid să vorbesc despre cele ce eu nu le fac. Dar fiindcă Sfintul Ioan 
Scărarul mă îndeamnă la cuvînt, zicînd: „Nu fi tăcut fără soco—Jeală ca să nu 
pricinuieşti altora tulburări şi amărăciuni" (Scara, cap. 6, p. 21) şi fiindcă, 
fără să vreau, mi s-a încredinţat să port grijă şi de sufletele altora, nevoia mă 
face să ies din limanul tăcerii pentru a trezi prin cuvînt oile cele cuvîntătoare 
ale lui Hristos, de sufletele cărora voi da seamă în ziua Judecăţii de apoi. 

Acelaşi sfint, Ioan Scărarul, mă îndeamnă la povăţuirea celor din 
turmă, zicînd: „Cînd paşte oile, păstorul să nu înceteze a întrebuinţa fluierul 
cuvîntului şi mai ales cînd oile dorm. Căci lupul cel nevăzut de nimic nu se 
teme aşa de mult ca de fluierul păstoresc 4 ' (Scara, Cuv. către păstor, p. 
200). Aşadar, cu toate că mai rodnică este tăcerea decît cuvîntul fără roadă, 
totuşi voi îndrăzni să spun puţine cuvinte despre această minunată virtute 
care aduce mare folos celui ce o are. 

Mai întîi să auzim cuvintele dumnezeieştii Scripturi care zice despre 
folosul tăcerii că cel ce îşi păzeşte gura şi limba, îşi păzeşte şi sufletul de 
necazuri (Proverbe 21, 23). Apoi, fericit 

bărbatul care n-a alunecat cu gura sa (Isus Sirah 14, 1). Şi iarăşi: Din 
vorba multă nu vei scăpa fără păcat, iar cel ce-şi ţine buzele sale înţelept 
va fi (Proverbe 10, 19). De asemenea, cursă tare sînt omului buzele lui şi se 
prinde de cuvintele gurii sale (Proverbe 6, 2). 

Din învăţăturile Sfinţilor Părinţi aflăm că tăcerea este „o taină a 
veacului viitor" (Sfîntul Isaac Şirul, cap. 8, p. 416). Ea este întreită, 
deoarece „unii din oameni tac pentru slava oamenilor, alţii tac pentru 
fierbinţeala rîvnei faptelor bune, iar alţii tac pentru că au o oarecare vorbire 
ascunsă cu Bunul Dumnezeu înăuntrul lor şi mintea lor este atrasă către 
această tainică vorbire" (Sfîntul Isaac Şirul, Cuv. 26, p. 146). Sfintul 
Arsenie cel Mare, arătînd că mai mare este cel ce tace pentru Dumnezeu, 
decît cel ce vorbeşte pentru El, zice: „Altul pentru Dumnezeu toată ziua 
vorbeşte şi pe toţi străinii ce vin la dînsul îi primeşte, iar altul, în locul 
acelora, a ales tăcerea şi liniştea, căci hotarul liniştii este tăcerea în toate" 
(Pateric, Cuv. 79, p. 350). 

Sfîntul Ioan Scărarul zice: „Multa cuvîntare esta scaun al slavei 
deşarte, iar tăcerea întru cunoştinţă este maică a rugăciunii şi cel ce şi-a 
cunoscut greşeala sa a stăpînit şi limba sa'* (Scara, cuv. 11, p. 77-78). 
Apoi, arătînd că frica de moarte şi plînsul sufletului ajută pe om să păstreze 
şi să cîştige tăcerea, zice: „Cel ce s-a îngrijit de ieşire a oprit vorbele şi cel 
ce şi-a cîştigat plînsul sufletului, ca de nişte foc se întoarce de la multa 
vorbire" (Scara, Cuv. 11, p. 77-78). 

Sfintul Vasile cel Mare, pe cînd era în pustiul Pontului, a scris 
prietenului său, Sfîntul Grigorie de Nazianz, următoarele: „Dintre toate cîte 
le pot spune despre adăpostul meu, datorită poziţiei care este aici, pe lîngă 
tot felul de roade ce cresc, cel mai dulce rod este tăcerea, pentru că ea mă 
scapă de neastâmpărul oraşului" (Sfîntul Vasile cel Mare, Scrisoarea a 14- 
a către Sfintul Grigorie de Nazianz). 

Un bătrîn al Patericului, arătînd că din dreapta socoteală şi din tăcere 
cu chibzuinţă omul cîştigă înţelepciune, zice: „Tăcerea este maica 
gîndurilor înţelepte" (Pateric, cap. 10, p. 82). Un altul, fiind întrebat de un 
ucenic ce este tăcerea şi ce folos are omul practicînd-o, răspunde: „Fiule, 
tăcerea înseamnă a şedea cineva singur în chilie cu înţelepciune şi cu frica 
de Dumnezeu, ferindu-şi mintea de gînduri şi de cugete necuviincioase. O 
tăcere ca aceasta naşte multe feluri de bunătăţi şi păzeşte pe un călugăr de 
săgeţile aprinse ale diavolului, nelăsîndu-1 să fie vînat de dînsele". 

Apoi, arătînd care sînt roadele liniştii şi ale tăcerii, a adăugat: „O, 
linişte fără gîlceavă, scară cerească! O, fără de grijă lu-minătoarea 
sufletului! O, tăcere, vorbitoare cu îngerii! O, tăcere, strălucirea inimii! O, 
linişte fără gîlceavă, născătoare a toate bunătăţile, întărirea postirii, frîul 
limbii, înfrînarea pîntecelui! O, linişte cu tăcere, îndemnarea rugăciunii şi a 
citirii Sfintei Scripturi! O, tăcere îngrijitoare numai de ale tale, totdeauna cu 
Hristos vorbitoare, neîncetat văzătoare a morţii şi păzitoare a luminii celei 
nestinse! Pe aceasta cine o păzeşte neîncetat cîntă, zicînd: Gata este inima 
mea Dumnezeule, gata este inima mea, că Ţie se cuvine laudă şi slavă în 
veci. Amin!" (Sfîntul Efrem Şirul, Pentru fără de grijă şi linişte cu tăcere, 
cap. 1, p. 82) 

ftrăţi creştini, 

r Să mai adăugăm la cele spuse pînă aici o istorisire din care vom vedea că 
tăcerea a fost preţuită încă din vechime, nu numai de oamenii drepţi şi sfinţi, 
ci chiar şi de unii filozofi profani, după cum ne povesteşte Sfîntul Isaac 
Şirul. Acesta spune că unul dintre filozofii de pe vremea împăraţilor romani 
si-a pus sieşi o lege ca să păzească tăcerea cîţiva ani. împăratul Romei de 
atunci s-a mirat şi s-a minunat de hotărîrea lui şi a vrut sâ-i încerce tăria. 

Deci. a poruncit ca filozoful să fie adus înaintea lui. Vă-zîndu-I că 
într-adevăr tace, nerăspunzînd la nici o întrebare, s-a mîniat şi a poruncit 
să-î omoare, deoarece nu s-a ruşinat şi nu s-a înfricoşat de scaunul şi de 
coroana lui. Iubitorul de tăcere nu s-a temut de porunca împăratului ci a 
rămas neclintit, pă-zindu-şi legea şi hotărîrea sa, gătindu-se în linişte de 
moarte, împăratul însă dăduse pe ascuns poruncă, în cazul în care se va 
înfricoşa de sabie şi va renunţa la hotărîrea lui, atunci să fie ucis, iar de va 
petrece neclintit să îl aducă înapoi viu. r >w \ui&q 

Cînd s-a apropiat filozoful de locul rînduit pentru tăierea capului, cei 
cărora li se poruncise să-1 taie, îl necăjeau şi- 1 sileau ca să-şi dezlege limba 
ca nu cumva, îi spuneau ei, să moară. El însă a cugetat că mai bine este să 
moară, ţinîndu-şi hotărîrea pentru care s-a nevoit atîta vreme, decît, 
biruindu-se de frica morţii, să-şi calce înţelepciunea şi hotărîrea. Avînd 
această hotă-rîre, şi-a aplecat capul fără tulburare spre a fi tăiat cu sabia. 
Vestindu-se această împăratului, acela s-a minunat şi 1 -a eliberat îndată pe 
filozof cu mare cinste (Cuv. 26, p. 136). 

Dacă scopul acestui filozof a fost numai de a nu-şi călca hotărîrea şi 
legea ce şi-o impusese, arătînd prin aceasta multă 

bărbăţie, atunci cu atît mai multă rîvnă şi hotărîre ar trebui păzită această 
sfîntă virtute a tăcerii, dacă cineva ar fi silit să spună vreun cuvînt prin care 
ar strica vreo dogmă a dreptei credinţe sau vreun canon al Bisericii, sau ar 
sminti şi supăra pe cineva cu vorbele sale. Şi, dimpotrivă, cit de mare păcat 
va face dacă va tăcea atunci cînd va trebui să mărturisească în faţa oa- 
menilor adevărul şi dreptatea credinţei cea în Bunul Dumnezeu. 

Sfîntul Andrei Criteanul Mărturisitorul arată, simbolic, că ceîe două 
femei ale Patriarhului Iacov, Rahila şi Lia, închipuiesc gîndirea şi lucrarea 
(Canonul cel Mare, pesna a 4-a, Triod). O tîlcuire asemănătoare face şi 
Sfîntul Vasile, referindu-se la Marta şi Măria, surorile lui Lazăr. Sfîntul 
Andrei Criteanul spune că Lia, care avea mulţi copii, închipuieşte lucrarea, 
iar Rahila, gîndirea. Asemănător, Sfîntul Vasile cel Mare arată pe Marta, 
închipuind lucrarea, şi pe Măria, care şi-a ales partea cea bună, închipuind 
tăcerea şi gîndiiea la Dumnezeu (Exaimcron; Rînduie-lile călugăreşti). 

Mulţi dintre Sfinţii Părinţi au trăit, avînd lucrări diferite, în timp ce 
unii se îndeletniceau numai cu gîndirea la Dumnezeu, cum a fost Awa 
Moise care a slujit străinilor, ospătînd şi povăţuind pe fraţi; alţii, precum 
Sfîntul Arsenie cel Mare, cum s-a arătat mai sus, în tăcere se ruga, luînd 
aminte la sine şi în singurătate vieţuind, de toţi se înstrăina. Pentru aceasta 
a fost lăudat de un oarecare frate străin mai mult Awa Moise decît Awa 
Arsenie cel Mare. 

Unul din părinţi, auzind aceasta, s-a rugat iui Dumnezeu, zicînd: 
„Doamne, arată-mi mie acest lucru: unul fuge de oameni pentru numele 
Tău, iar celălalt îi primeşte pe oameni pentru numele Tău. Deci care dintre 
dînşii este mai desăvîrşit şi este mai vrednic de Darul Tău?". Şi a văzut 
acest Sfînt Părinte intr-o vedenie două corăbii, plutind pe un rîu mare. într- 
una era Awa Arsenie cel Mare şi Duhul lui Dumnezeu îndrepta corabia lui 
întru mare linişte; în cealaltă corabie era Awa Moise, iar îngerii lui 
Dumnezeu îi îndreptau corabia, punînd în gura lui faguri de miere. Bătrînul 
a vestit această vedenie părinţilor sporiţi şi cu toţii au zis că mai desăvîrşit 
este Awa Arsenie, tă-cînd, decît Moise, primitorul de străini, deoarece cu 
Sfîntul Arsenie este însuşi Dumnezeu, iar cu Moise îngerii Lui (Hronograf, 
Mănăstirea Neamţ, 1837, p. 839). 

Părinţilor, fraţilor şi iubiţi credincioşi, 

Ruşinindu-mă să laud tăcerea prin mai multe vorbe, în încheiere voi 
aduce o mărturie, atît pentru vorbă, cît şi pentru tăcere. Nu de la mine, căci 
eu sînt bolnav de vorbirea cea fără de Mu şi niciodată nu voi putea sta 
drept, între tăcere şi vorbire. Ci ca o pecete a celor arătate mai sus, voi 
aduce mărturia Sfîntului Pimen cel Mare, Egipteanul, care, urmînd calea 
împărătească, a zis: „Cel ce vorbeşte pentru Dumnezeu, bine face şi cel ce 
tace pentru Dumnezeu, asemenea" (Patericul, p. 62). Din acest cuvînt se 
desprinde o învăţătură: atît la vorbire cît şi la tăcere să avem scopul cel bun, 
ca amîndouă să fie spre slava lui Dumnezeu. AMIN ! 




PREDICA 
DESPRE SMERENIE 

„Smerenia, din diavoli poate să facă 
îngeri, iar mîndria. din îngeri, poate să 
facă diavoli" {(Sfintul Ioan Scărarul, Cuv. 
25, p. 136). 

Părinţilor, fraţilor şi iubiţi credincioşi, 

Imi vine foarte greu şi mă ruşinez, căci mă mustră conştiinţa, să 
scriu despre virtutea înaltă a smereniei şi a smeritei cugetări. A 
scrie despre aceasta mai înainte de a o cunoaşte din trăire este 
asemenea cu a vrea să descrii o comoară nepreţuită la adevărata sa 
valoare, mai înainte de a o vedea şi de a o cerceta cu amănuntul. îmi 
dau seama că lucrul acesta este mai presus de priceperea mea şi că ar 
fi poate mult mai bine să tac; dar uneori tăcerea aduce păcat, după 
cuvîntul: „Să nu fie tăcerea ta pagubă şi pricină de vătămare duhov- 
nicească ţie şi celorlalţi" (Sfintul Nicodim Aghioritul. Războiul 
nevăzut, cap. 23). 

Urmînd acestor învăţături, eu neputinciosul şi nepriceputul, am 
luat îndrăzneala de a ridica o sarcină mai presus de puterea mea, 
nădăjduind în mila Preaînduratului nostru Mîntuitor şi în rugăciunile 
Preasfintei Sale Maici, că îmi vor ajuta şi nu voi fi osîndit pentru 
nepricepere şi tăcere, prin care aş putea aduce o pagubă celor înţelepţi 
şi rîvnitori. Nădăjduiesc că aceştia vor acoperi cu dragoste 
neiscusinţa şi nevrednicia celui ce vorbeşte şi nu face, aducîndu-şi 
aminte de cel ce zice: „Cuvînt folositor auzind, nu judeca pe cel ce îl 
vorbeşte, ca să nu te păgubeşti de sfătuirea cea folositoare". (Sfintul 
Ioan Scărarul, Scara, p. 136). 

Aşadar, lăsînd la o parte sărăcia noastră de cele bune şi alergînd 
la comorile Sfinţilor Părinţi, să scoatem din ele după putere, 
învăţătura despre fericita virtute a smereniei. „Smere- 

nia este o putere tainică pe care, după săvîrşirea a toată petrecerea, o 
primesc sfinţii cei adevăraţi. Această putere tainică nu poate să lucreze în 
altcineva decît numai în cei desăvîrşiţi în fapta bună, prin puterea harului 
atît cît încape firea, după ho-tărîre" (Scara, p. 131). 

După mărturia Sfîntului Benedict de Nursia, smerenia are 
douăsprezece trepte (Vechile rînduieli ale vieţii monahale, p. 684), pe care 
pentru scurtime nu le vom arăta pe fiecare în parte. De aceea, cu mare şi 
îndelungă osteneală poate ajunge cineva pînă la vîrfurile ei cele mai înalte. 
Unii oameni, din fire par a fi smeriţi şi blmzi, alţii se smeresc cu gîndul, 
pomenin-du-şi păcatele şi căderile lor. Dar nici una din acestea nu este 
smerenia cea adevărată, după cum arată Sfîntul Isaac Şirul care zice: „Nu 
tot cel din fire domol, blînd, lin sau înţelegător a ajuns pe treapta smeritei 
cugetări şi nici cel ce întru pomenirea căderilor şi a greşelilor sale se 
smereşte cu cugetul, fiindcă îşi aduce aminte de ele. Ci smerit cugetător 
este cel ce are în ascuns ceva vrednic de mîndrie şi nu se mîndreşte, ci se 
socoteşte pe sine ca pe nişte ţarină, pămînt şi cenuşă" (Cuv. 21, p. 170). 

De asemenea, mai sînt unii care se luptă să dobîndească 
smerenie prin aducerea aminte de moarte, prin cugetarea la 
păcatele lor, socotindu-se ţărînă şi că nici un bine nu au lucrat 
în viaţa lor; plîngînd pentru păcatele lor şi umilindu-se cu gîn 
dul, mîhnindu-se cu durere de inimă p2ntru căderile lor şi de- 
făimîndu-se în toată vremea, considerîndu-se în gîndul lor a fi 
nevrednici de mila lui Dumnezeu. Deşi prin unele ca acestea ei 
fac fapte ale smereniei, care sînt vrednice de laudă, însă stau 
încă departe de adevărata smerenie. 

Dacă cineva, prin darul lui Dumnezeu, a biruit toate duhurile 
potrivnice, făcînd toate faptele bune, iar după aceasta ar simţi cu duhul că a 
primit darul acesta — cînd Duhul Sfînt mărturiseşte duhului său, după 
cuvîntul Apostolului — unul ca acesta a ajuns la desăvîrşirea smeritei 
cugetări (Sfîntul Isaac Şirul Cuv. 20, p. 111). „Dacă cineva ar avea darul 
facerii de minuni, ar muta munţii cu rugăciunile sale, s-ar face văzător de 
Dumnezeu ca Moise, ar îmblînzi leii ca Daniel în groapă, ar stinge puterea 
focului ca cei trei tineri din Babilon, ar încuia şi ar descuia cerul şi ar 
pogorî foc din el ca Ilie sau s-ar asemăna în sfinţenie cu Sfîntul Ioan 
Botezătorul, ar merge pe deasupra apei ca Sfînta Măria Egipteanca şi alţi 
sfinţi, s-ar înălţa ca Sfîntul Apostol Pa vel pînă la al treilea cer şi dacă, după 
toate acestea puteri şi daruri, ar zice şi el ca Apostolul : Hristos Iisus a venit 
în lume să mîntuidscă pe cei păcătoşi dintre care cel 

dinţii sînt eu (I Timotei 1, 15), atunci unul ca acela a ajuns la adevărata 
smerenie. 

Sfîntul Apostol Pavel porunceşte aleşilor lui Dumnezeu ca, pe lingă 
alte fapte bune, să se îmbrace şi cu duhovniceasca haină a smereniei, zicînd 
: îmbrăcaţi-vă, dar, ca aleşi ai lui Dumnezeu, sfinţi şi prea iubiţi, cu 
milostivirile îndurării, cu bunătate, cu smerenie, cu blîndeţe şi cu 
îndelungă răbdare (Coloseni 3. 12). Deci, fericit şi de trei ori fericit este 
cel care ajunge să se îmbrace cu această duhovnicească haină, căci unul ca 
acela s-a îmbrăcat cu haina lui Hristos, după mărturia Sfintului Efrem Siruî 
care zice: „Smerenia este haina lui Hristos" (voi. 3, p. 372). La fel şi Sfîntul 
Isaac Şirul zice: „Smerenia este haina lui Dumnezeu, căci Cuvînt.ul ce S-a 
întrupat cu aceasta S-a îmbrăcat" (Cuv. 20, p. 103). 

' - Adevăratul lucrător al smeritei cugetări se cunoaşte şi din 
aceea că se îngreţoşează să placă lumii prin faptele lui ?au 
prin cuvînt, iar în ochii lui slava lumii acesteia nu are valoare 
(Sfîntul Isaac Şirul, Cuv. 38. p. 198). ■ A " 

Iubiţi credincioşi, 

După ce am arătat puţin despre ce este adevărata smerenie, cred că 
este de folos să arătăm şi din ce se naşte această virtute. Dacă vom cerceta 
Sfintele Scripturi vom vedea că smere-> nia este şi se naşte din scîrbe şi 
necazuri, căci zice Domnul Dumnezeu către poporul lui Israel: De voi 
închide cerul si nu va fi ploaie şi de voi porunci lăcustelor să mănînce 
răsadurile voastre sau voi trimite moarte în poporul Meu şi se va smeri 
poporul Meu peste care se cheamă numele Meu asupra lor şi se vor ruga şi 
vor căuta faţa Mea şi se vor întoarce din căile lor cele rele, atunci îi voi 
auzi din cer şi milostiv voi fi păcatelor lor şi voi vindeca pămîntul lor (II 
Paralipomena 7, 13-14). în alt loc, arătîndu-se că din osteneli şi scîrbe vine 
smerenia, se zice: Şi s-au smerit întru osteneli inimile lor (Psalm 106, 12). 
Şi iarăşi: Eu am venit la ei cu mînie mare şi îi voi pierde pe ei în pămîntul 
vrăjmaşilor lor. Atunci se va smeri inima lor cea netăiată împrejur şi atunci 
se vor căi de păcatele lor (Levitic 26, 41). 

Să vedem şi cîteva mărturii ale Sfinţilor Părinţi din care aflăm că sînt 
şi alte pricini care nasc smerenia în sufletul omului. Sfîntul Ioan Scărarul 
arată că „din ascultare se naşte smerenia" (Scara, Cuv. 4, p. 28). Iar de la 
Sfîntul Maxim Mărturisitorul învăţam că aceasta se naşte şi din credinţă 
şi frica de 

Dumnezeu, după cuvîntuî: „Cel ce crede, se teme şi cel ce se teme, se 
smereşte" (Filocalia, voi. 2, cap. 16, p. 129). 

Un altul dintre Sfinţii Părinţi arată că „smerenia se naşte în inima 
omului şi din mulţimea rugăciunilor, căci cine are trebuinţă de ajutorul lui 
Dumnezeu face multe rugăciuni şi pe cit le înmulţeşte, pe atît i se smereşte 
inima sa. Nimeni, ru-gîndu-se şi cerînd, nu va putea să nu se smerească" 
(Sfîntul Isaac Şirul, Cuv. 21, p. 110). Acelaşi sfînt spune că smerenia se 
naşte şi din cunoştinţa de sine: „Dreptul ce nu-şi cunoaşte neputinţa sa are 
lucrările sale pe ascuţişul briciului, nefiind departe de cădere şi de leul 
făcător de stricăciune. Cel ce nu-şi cunoaşte neputinţa sa, este lipsit de 
smerita cugetare" (Cuv. 21, p. 112-113). 

Tot Sfintul Isaac, arătînd că şi din necazuri şi din întristări se naşte 
smerenia, zice: „Sufletul care a primit grija faptei bune şi vieţuieşte cu frica 
de Dumnezeu, nu poate fi fără întristare în fiecare zi, căci faptele bune 
împletite cu dînsele au şi întristări. Cel ce nu are necazuri, negreşit şi din 
fapta bună fără de îndoire se despărţeşte. Dacă pofteşti fapta bună, dă-te la 
toate necazurile, căci necazurile nasc smerenia" (Cuv. 37, p. 194-195). 

Dupâ ce am adus mărturii din Sfînta şi dumnezeiasca Scriptură şi de 
la Sfinţii Părinţi, arătînd din ce se naşte smerenia şi smerita cugetare, să 
arătăm, pe scurt, cîte ceva despre ea şi care sînt foloasele ei. Folosul cel mai 
mare adus de smerenie este mîn-tuirea sufletului nostru, după cuvîntuî: 
„Smeritu-m-am şi m-am mîntuit" (Psalm 114, 6). Alt folos pe care-1 
dobîndim prin smerenie este acela că Dumnezeu îşi aduce aminte de noi 
numai dacă o avem pe aceasta şi ne izbăveşte de necazuri şi de vrăjmaşi. 

Acest lucru reiese din cuvintele Psalmistului care zice: Intru smerenia 
noastră ne-a auzit pe noi Domnul şi ne-a izbăvit pe noi de vrăjmaşii noştri 
(Psalm 124, 2-4). 

Smerenia nu este numai un mod de a cîştiga ajutorul lui Dumnezeu şi 
de a fi auziţi de El în vreme de necaz, ci ea ni se face şi pricină de a ajunge 
moştenitori ai împărăţiei cerurilor, după mărturia Mîntuitorului nostru lisus 
Hr istos, Ca re zice: Deci, cine se va smeri pe sine ca pruncul acesta, acela 
va fi mai mare în împărăţia cerurilor (Matei 18, 4). 

In multe locuri ale Sfintei Scripturi vedem că smerenia ne aduce slavă 
de la Dumnezeu şi de la oameni, după cuvîntuî Mîntuitorului nostru lisus 
Hristos: Cel ce se smereşte, se va înălţa (Matei 23, 12; Iacov 4, 16,' Isus 
Sirah3, 18). Smerenia 

face ca omul să fie cercetat şi odihnit în sufletul său de către Bunul 
Dumnezeu, după cuvîntul Proorocului : Spre cine voi cânta, zice Domnul, 
fără numai spre cel smerit şi blînd care se cutremură de cuvintele Mele 
(Isaia 66, 2). Apoi, vedem că smerenia este urmată de cinste şi de slavă 
(Proverbe 18, 12; 29, 23). 

Să trecem acum la Sfinţii Părinţi, ca şi de la ei să auzim care sînt 
foloasele smeritei cugetări. 

Sfintul Isaac Şirul zice: „Precum umbra urmează trupului, tot astfel şi 
smeritei cugetări îi urmează mila lui Dumnezeu" (Cuv. 19, p. 98). Apoi 
zice: „Sîrguieşte~te să fii defăimat şi te vei umplea de cinstea lui 
Dumnezeu. Nu căuta să fii cinstit, fiind plin de răni înăuntrul tău. 
Prihăneşte cinstea şi să nu o iubeşti, ca să nu te necinsteşti. Cel ce aleargă 
după cinste, ea fuge dinaintea lui, iar pe cel ce fuge de dînsa, îl va urmări şi 
propovăduitor al smereniei lui se face tuturor oamenilor. De te vei defăima 
pe tine, ca să nu fii cinstit, Dumnezeu te va arăta pe tine. Şi dacă pentru 
adevăr te vei prihăni pe tine, Dumnezeu dă voie tuturor zidirilor Sale să te 
laude pe tine, deschizînd înaintea ta uşile slavei Ziditorului tău şi te vor 
lăuda pe tine. Căci tu, în adevăr, după chipul şi asemănarea Lui eşti" (Cuv. 
5,p.52). 

Apoi continuă: „în vremea în care smerenia împărăteşte în tine, t 1 se 
supune sufletul tău şi împreună cu dînsul ţi se vor supune toate, căci se 
naşte în inima ta pace de la Dumnezeu. Iar dacă eşti afară de acestea, nu 
numai de patimi ci şi de întâmplări adesea vei fi izgonit. Adevărat, Doamne, 
de nu ne vom smeri singuri, nu vei înceta să ne smereşti pe noi. Smerenia 
cea adevărată se naşte din cunoştinţă, iar cunoştinţa cea adevărată se naşte 
din ispite" (Cuv. 16, p. 35). „Smeritei cugetări îi urmează înfrînarea şi 
sfiala. Iar slava deşartă este slujitoare a desfrînărU şi lucru al mîndriei. 
Smerita cugetare, pentru sfiala ei cea dintotdeauna, întru vedenie ajunge şi 
împodobeşte sufletul cu întreaga înţelepciune" (Cuv. 23, p. 128). Apoi 
spune: „Mai înainte de a intra în cetatea smereniei, dacă te vei vedea pe tine 
că te-ai odihnit dinspre supărarea patimilor, să nu te încrezi în tine, căci te 
pîndeşte pe tine vrăjmaşul. Ci aşteaptă, după odihnă, multă supărare şi 
tulburare. De nu vei trece prin locurile de odihnă ale faptelor bune, nu vei 
ajunge la repaus din truda ta şi nici nu vei avea răsuflare dinspre bîntuieli 
pînă ce nu vei ajunge la locul de odihnă al sfintei smerenii" (Cuv. 24, P.- 
134). 

De asemenea, Sfîntul Ioan Scărarul zice : „Smerenia poate să ierte 
multe păcate şi fără lucruri, dar lucrurile fără smerenie, dimpotrivă, sînt 
nefolositoare, şi nu numai atît ci şi multe rele ne gătesc nouă. 

Precum sarea la toată hrana este trebuincioasă, tot astfel şi smerenia, 
la toate faptele bune. Deci, trebuie să ne smerim în minte necontenit, în 
supărări şi necazuri, căci aceasta, de o vom cîştiga, ne face fii ai lui 
Dumnezeu şi, fără lucruri bune. ne pune înaintea Lui. Căci fără ea toate 
lucrurile noastre sînt deşarte. Deci, Dumnezeu vrea schimbarea minţii 
noastre. în minte ne face buni şi în minte netrebnici. Aceasta singură este 
de ajuns, chiar fără alt ajutor, să stea înaintea lui Dumnezeu şi să grăiască 
pentru noi*' (Scara, Scolia 39 la Cuv. 25, p. 136). 

Sporirea şi creşterea omului în viaţa duhovnicească, mai mult decît 
prin alte fapte bune, se face prin smerenie, după cum ne învaţă unul din 
Sfinţii Părinţi: „Sporirea omului este smerenia, căci pe cît se pogoară 
cineva în smerenie, pe atît se înalţă în sporire" (Pateric, cap. 10). Un alt 
bătrîn al Patericului, ară-tînd puterea smereniei împotriva diavolilor, zice: 
„Dacă, smerin-du-te pe sine-ţi, vei zice: lartă-mă, arzi pe diavoli". Iar altul, 
de asemenea: „Cel ce se smereşte, smereşte pe diavoli, iar cel ce nu se 
smereşte este batjocorit de diavoli" (Pateric, cap. 10, p. 128). 

Pentru a vedea cît de minunată este smerenia în viaţa celui ce s-a 
împodobit cu această virtute înaltă, precum şi de cîte daruri şi puteri îi este 
pricinuitoare, să ascultăm pe Sfîntul Isaac Şirul, care zice: „Pe cel smerit 
cugetător omul niciodată nu-1 urăşte, nu-1 răneşte cu cuvîntul, nu-1 
defăima, de toţi este iubit, căci ci îi iubeşte pe toţi si toţi îl iubesc pe el; toţi 
ii doresc şi, în tot locul unde se apropie, îl privesc ca pe îngerul luminii; îi 
dăruiesc lui cinstea; măcar de ar grăi cel înţelept şi învăţătorul, opriţi vor fi 
cu tăcerea, căci smeritului cugetător toţi îi dau cu cucernicie locul să 
vorbească. Ochii tuturor iau aminte ce fel de cuvinte ies din gura lui şi 
fiecare om aşteaptă cuvintele lui ca pe cuvintele lui Dumnezeu. Scurta lui 
vorbire se face cu cuvintele celor iscusiţi care cearcă înţelegerile lor. 
Cuvintele lui dulci sînt în auzul înţelepţilor, mai mult decît fagurele şi mie- 
rea. Chiar de ar fi simplu cuvîntul lui şi defăimat şi de nimic vrednic în 
ochii săi, se socoteşte de toţi mai cinstit şi ca din gura lui Dumnezeu". 

Apoi adaugă: „Cel ce vorbeşte cu defăimare împotriva smeritului 
cugetător şi nu îl socoteşte pe el ca pe un viu, este ca un om ce şi-a deschis 
gura asupra lui Dumnezeu. Pe cît se de- 

faimă de toată zidirea, cinstea lui rămîne. Cînd se va apropia smeritul 
cugetător de fiarele sălbatice, acestea, privindu-1, se vor îmblînzi, se vor 
apropia de dînsul ca de un stăpîn al lor, îşi vor clătina capetele şi cozile lor 
şi îi vor linge mîinile şi picioarele lui. 

Dacă se apropie smeritul cugetător de tîrîtoarele aducătoare de 
moarte. îndată ce se va apropia simţirea mîinii lui şi se va atinge de trupul 
lor, iuţi mea şi asprimea amărăciunii lor pricinuitoare da moarte încetează 
şi în mîinile sale ca pe nişte lăcuste le striveşte. Se apropie de oameni şi ca 
la Domnul iau aminte la dînsul. 

Nu numai oamenii, ci şi diavolii, cu îngrozirea şi cu amărăciunea lor, 
cu toată fălirea cea mare a minţii lor, cînd ar ajunge la cel smerit cugetător, 
se fac ca ţărîna şi se strică toată răutatea lor. risipîndu-se toate măiestriile 
lor şi pierzîndu-se toată vicleana iscusinţă a lor" (Cuv. 20, p. 106-107). 

Părinţilor, fraţilor şi iubiţi credincioşi, 

Iată, cît de minunate şi felurite sînt darurile cu care este împodobit de 
Preabunul Dumnezeu cel cu adevărat smerit cugetător şi cum toţi oamenii, 
fiarele, tîrîtoarele şi înşişi diavolii se smeresc, se biruiesc şi recunosc în el, 
cu adevărat, un Dumnezeu după dar, aşa cum a fost strămoşul nostru Adam 
înainte de a cădea din ascultarea Preasfintului si Atotputernicului nostru 
Dumnezeu. 

După ce am arătat pînă aici cu puţine mărturii, din Sfînta şi 
dumnezeiasca Scriptură şi de la Sfinţii Părinţi, ce este smerenia, din care 
virtuţi se naşte, cîte foloase aduce ea celui ce o are, precum şi cu cîte daruri 
şi puteri este împodobită viaţa celui smerit, în continuare voi arăta, cu 
mărturii tot de la Sfinţii Părinţi, care sînt semnele cele din afară şi cele 
dinăuntru ale omului cu adevărat smerit cugetător. 

Ca să înţelegem acest lucru, să ascultăm pe Sfîntul Efirem Şirul, care 
ne spune: „Semnele după care se recunoaşte cel ce are smerenie adevărată 
sînt acestea : 

— a se socoti pe sine că este mai păcătos decît alţii şi decît toţi 
păcătoşii ; 

— a socoti că nici un bine nu a făcut înaintea lui Dumnezeu; 

— a se prihăni pe sine în toată vremea, locul şi lucrul; 

— a nu ocărî pe nimeni ; 

— a nu pîngări pe cineva care este mai păcătos sau mai leneş decît 
dînsul, ci pe toţi să-i laude şi să-i slăvească ; 

— a nu judeca, defăima sau vorbi de rău pe cineva, vreodată ; 

— a tăcea totdeauna şi a nu vorbi ceva fără poruncă sau fără vreo 
trebuinţă de nevoie, iar cînd va fi întrebat şi va vrea să răspundă să o facă 
cu blîndeţe, cu linişte şi rar, ca şi cum ar fi silit şi s-ar ruşina să vorbească ; 

— a nu se măsura pe sine în ceva ; 

— a nu se certa cu cineva pentru credinţă, ori pentru altceva, ci dacă 
va zice bine, să zică şi el aşa, iar dacă va zice rău, să zică: „tu ştii" ; 

— a urî voia sa ca ceva ce este pierzător ; 

— a avea totdeauna privirea în jos ; 

— a avea totdeauna înaintea ochilor moartea ; 

— a nu vorbi deşertăciuni şi a nu minţi vreodată ; 

— a nu vorbi împotriva celui mai mare ; 

— a suferi ocările, defăimările şi pagubele cu bucurie ; 

— a urî odihna şi a iubi osteneala ; 

• — a nu întărită pe cineva şi a nu răni ştiinţa cuiva. 

Acestea sînt semnele smereniei adevărate şi fericit este cel ce le are, 
căci se face casă şi biserică lui Dumnezeu şi Hristos sa sălăşluieşte într- 
însul, făcîndu-1 moştenitor al împărăţiei cerurilor" (Sfîntul Efrem Şirul, 
Cuvînt pentru smerita cugetare, tom. 3 ; p. 506). 

In încheierea acestui cuvînt îndrăznesc, eu, cel cu totul sărac şi lipsit 
de darul smeritei cugetări, ca pe lîngă mărturiile cele de mai sus ale Sfintei 
Scripturi şi ale Sfinţilor Părinţi, să zic cîteva cuvinte pentru mîngîierea 
celor neputincioşi asemenea mie. 

Deşi am văzut, în cele de mai sus, că multe sînt treptele pe care le are 
înalta smerenie şi că puţini sînt cei care ajung la desăvirşirea ei, noi, însă, să 
nu ne deznădăjduim din pricina neputinţei noastre. Ci să rugăm pe 
Preabunul Dumnezeu, Care pe cele neputincioase le întăreşte şi pe cele cu 
lipsă le împlineşte, sa ne ajute cu mila şi cu darul Său, ca măcar cu vîrful 
degetului să ne atingem de treptele cele mai de jos ale smereniei. Iar cu 
îndurarea Lui şi cu rugăciunile Preasfintei Născătoare de Dumnezeu şi ale 
tuturor sfinţilor Săi, care au strălucit prin adevărata smerenie, aflîndu-ne în 
urma celor sporiţi, dar mergînd pe acelaşi drum cu ei, să fim şi noi, 
păcătoşii, miluiţi şi mîn-tuiţi ! AMIN ! 




PREDICA 

DESPRE PROOROCI ŞI PROOROCII MINCINOŞI 

DESPRE MINUNI ŞI FALSE MINUNI 

ŞI DESPRE VEDENII ŞI VISE 



„Nu ascultaţi de cuvintele proorocilor 
mincinoşi, care vă profeţesc, că vă înşeală. 
Din mima lor grăiesc si mi din gura 
Domnului" (îere-mia 23, 16; 14, 14). 



Iubiţi credincioşi, 



C~A tim cu toţii că de la începutul lumii şi pînă în zilele noastre i A lumea se 
luptă cu întunericul, binele se luptă cu răul şi Jl adevărul cu minciuna. Azi, 
mai mult ca oricînd, trebuie să fim veghetori în apărarea dreptei credinţe, 
deoarece neghinele au umplut ţarina lui Hristos şi mulţi propovăduitori 
mincinoşi au ieşit în lume, ducînd pe mulţi la pierzare cu vicleniile lor. 

De aceea, m-am gîndit ca în această predică sâ vorbesc despre 
adevăraţii prooroci şi proorocii mincinoşi, despre minunile adevărate şi 
despre cele mincinoase, precum şi despre vedeniile cereşti şi despre cele 
înşelătoare şi, de asemenea, despre vise. 

Cine sînt adevăraţii prooroci ? 

Dumnezeiasca Scriptură ne arată că adevăraţii prooroci sînt oameni ai 
lui Dumnezeu (Ieşire 1, 1: I împăraţi 2, 27). Ei sînt trimişi de către Bunul 
Dumnezeu (Isus Navi 24. 5) şi sînt plini de Duhul Sfînt (lezechiel 2, 3; 3, 
24). 

După ce se recunosc adevăraţii prooroci ? 

Semnul după care se recunosc adevăraţii prooroci este că 

proorociile lor se împlinesc (Numeri 16, 28; Deuteronom 13, 
21-22; III împăraţi 18, 38-39). 

Ce sînt proorociile ? 

Proorociile sau profeţiile sînt arătări, prin viu grai sau prin scris, ale 
unor adevăruri şi întîmplări care privesc viitorul, pe care Bunul Dumnezeu 
le vesteşte prin aleşii Săi în vederea mîntuirii, aceste adevăruri petrecîndu- 
se întocmai. Cele cuprinse în proorocii nu pot fi cunoscute pe cale firească. 
Proorociile sau profeţiile tălmăcesc voinţa lui Dumnezeu şi ele se fac numai 
sub influenta Duhului Sfînt (învăţătura de Credinţă Ortodoxă, Bucureşti, 
1952, p. 15). 

Ditpâ ce se recunosc adevăratele proorocii ? 

Adevăratele proorocii trebuie să îndeplinească aceleaşi condiţii ca şi 
minunile Mîntuitorului, ale Sfinţilor Apostoli şi ale Sfinţilor Părinţi. Ele 
trebuie să propovăduiască un singur Dumnezeu. Adevăratele proorocii nu 
sînt înşelătoare. Cei ce le vorbesc vnu umblă după averi, nu se îngrijesc de 
cele necesare vieţii, ci se mulţumesc cu ceea ce le trimite Dumnezeu. 
Adevăratele proorocii întotdeauna s-au împlinit întocmai. Cei ce le vestesc 
îşi propovăduiesc profeţia lor pînă la suferinţă şi chiar pînă la moarte 
(Lactanţiu, Dumnezeieştile Instituţii, 1, 4, 1-2; 3. 4, 5, 6). 

Ce sînt minunile ? 

Minunile sînt fapte dumnezeieşti mai presus de minte şi de puterea 
omenească. Ele sînt fapte săvîrşite în firea văzută numai cu puterea lui 
Dumnezeu, ce întrec legile minţii şi ale firii, care se fac în momente 
extraordinare, hotărîte de Ziditor, şi urmăresc luminarea şi îndreptarea 
noastră în vederea mîntuirii. Minunile arată voinţa lui Dumnezeu şi 
tîlcuiesc căile Sale necunoscute. Dumnezeu este cel dintîi şi cel mai mare 
făcător de minuni, ca Unul ce este izvorul lor (învăţătura de Credinţă Or- 
todoxă, p. 14). 

Prin ce se recunosc adevăratele minuni ? 

Minunile, pentru a fi adevărate, trebuie să îndeplinească anumite 
condiţii, cum ar fi : 

— să fie vrednice de numele lui Dumnezeu şi mai ales să fie 
cuprinse în Sfînta Scriptură şi în Sfînta Tradiţie ; 

— sa se producă cu mijloacele cu care s-au produs minunile 
Mîntuitorului şi ale sfinţilor ; uMirwiu 

— să nu se tăgăduiască unele pe altele ; 

— să nu contrazică Sfînta Scriptură şi Sfînta Tradiţie ; 

— să urmărească mîntuirea sufletelor omeneşti ; 

— sâ aducă spor şi folos vieţii sufleteşti şi nu păcatului sau morţii ; 

■ — săvîrşitorii minunilor să spună numai adevărul, să ducă o viaţă 
neîntinată şi să nu urmărească interese personale ; 

— să îndrepte moravurile celor ce văd minunea ; 

— să poarte în ele siguranţa şi puterea lui Dumnezeu ; 

— să dovedească lucrarea proniei lui Dumnezeu (Origen, Contra lui 
Celsus). 

Iubiţi credincioşi, 

Să vedem acum ce sînt vedeniile ? Vedeniile sînt arătări percepute 
aievea de ochii minţii, fie în stare de funcţionare normală a organismului, 
fie în somn complet sau pe jumătate, fie în extaz (Nicodim Sachelarie, 
Pravila Bisericească, 1940, p. 319). 

Cum se recunosc care sînt adevăratele vedenii ? 

Vedeniile care lasă în suflet pace, linişte, umilinţă şi dragoste 
desăvîrşită, pot fi considerate ca bune, după ce s-au verificat, ca aceea a 
Ucenicilor de pe drumul Emausului: Oare nu era inima noastră arzînd 
întru noi? (Luca 24, 32). 

Mai clar arată Sfintul Maxim Cavsocalivitul care sînt acele semne ale 
adevăratelor vedenii, în convorbirea sa cu Sfintul Grigorie Sinaitul, zicînd: 
„Semnele harului, în vremea vedeniilor adevărate, se văd atunci cînd se 
apropie de om harul Sfintului Duh, că îi adună mintea, îl face să fie 
veghetor şi smerit, îi aduce înainte pomenirea morţii, a păcatelor, a 
judecăţii ce va să fie şi a muncilor veşnice; îi face sufletul umilit spre a 
plînge şi a se tîngui ; îi face ochii blînzi şi plini de lacrimi şi, cu cît se 
apropie de om, cu atît îi îmblînzeşte sufletul şi îl mîngîie prin sfintele 
patimi ale Domnului nostru lisus Hristos şi, prin nemărginita Lui iubire de 
oameni, pricinuieşte în mintea lui vedenii înalte şi adevărate. întîi, despre 
puterea necuprinsă de minte a lui Dumnezeu, al doilea, despre puterea Lui 
nemărginită care ţine şi cîrmuieşte toate. Al treilea, despre necuprinderea şi 
neînţelegerea Preasfintei Treimi şi despre noianul neurmat şi neajuns al 
dumnezeieştii Ei fiinţe şi celelalte. 

Atunci cînd se înalţă mintea omului la acea dumnezeiască lumină, 
inima lui se face blîndă şi izvorăşte roadele Sfîntului 

Duh: bucurie, pace, îndelungă răbdare, bunătate, milostenie, dragoste, 
smerenie şi toate celelalte şi primeşte sufletul lui o bucurie nepovestită" 
(Viaţa Sfintului Maxim Cavsocalivitul, 13 ian., p. 510-521). 

Ce sînt visurile ? 

Visul este o mişcare a minţii, în starea de nemişcare a trupului 
(Sfîntul Ioan Scărarul, Scara, Cuv. 3). 

Prin ce se recunosc care sînt visele adevărate ? 

Visele, dacă ne vor vesti munca veşnică şi judecata sînt de la Bunul 
Dumnezeu, iar dacă vor veni cu deznădejde, acelea sînt de la diavolul 
(Sfîntul Ioan Scărarul, Scara, Cuv. 3). 

Tot despre vise Sfîntul Diadoh al Foticeei, zice: „Visurile care sînt 
trimise sufletului de iubirea lui Dumnezeu sînt mărturii neînşelătoare ale 
unui suflet sănătos. De aceea, nu trec de la o înfăţişare la alta, nu îngrozesc 
simţirea, nu aduc rîsul sau plînsul deodată, ci se apropie de suflet cu toată 
blîndeţea, umplîndu-1 de bucurie duhovnicească. De aceea, după ce s-a 
trezit din somn, sufletul caută cu mult dor să prelungească bucuria visului... 

Se întîmplă uneori că nici visurile bune nu aduc bucurie sufletului, ci 
aşează în el o întristare dulce şi lacrimi fără durere, iar aceasta se întîmplă 
celor ce au înaintat mult în smerenia cugetării" (Filocalia, voi. 1, C. 37, p. 
346). 

Cine sînt proorocii mincinoşi ? 

— Proorocii mincinoşi sînt lupi răpitori şi lupi îmbrăcaţi în piei de 
oaie (Matei 7, 15). 

— Proorocii mincinoşi sînt. de asemenea, fii ai diavolului (Fapte 12, 
10; Ioan 8, 44). 

— Proorocii cei mincinoşi sînt fiii celui viclean (Matei 13, 28). 
Aceştia sînt neghinele ţarinii lui Hristos (Matei 13, 28). 

— Proorocii mincinoşi sînt vase ale mîniei lui Dumnezeu (Romani 9, 
22); conducători orbi (Matei 15, 14) şi fii ai Gheenei (Matei 23, 15). 

Cînd se vor arăta proorocii mincinoşi ? 

După cuvîntul Mîntuitorului nostru Iisus Hristos, cei mai mulţi 
prooroci şi hristoşi mincinoşi se vor arăta în vremea de apoi. cînd vor 
înşela pe mulţi (Matei 24, 1 1). 

După ce se pot recunoaşte proorocii mincinoşi ? 

— Proorocii mincinoşi se pot cunoaşte după faptele lor 

(Matei 7, 16-20; Luca 6, 44); aceştia propovăduiesc şi învaţă pentru 
bani (lezechiel 13, 19; Miheia 3, 11); 

— Proorociile proorocilor mincinoşi nu se împlinesc niciodată 
(Deuteronom 18, 22); 

— Proorocii mincinoşi vestesc pace falsă celor răi (lezechiel 9, 15; 
13, 10; Ieremia 6, 14; 8s 11; 14, 13); sînt iubiţi de cei răi (Ieremia 5, 21; 
Miheia 2, 11); proorocesc vedenii mincinoase şi născociri ale inimii lor 
(Ieremia 14, 14; 23, 15; Plîn-gerile lui Ieremia 12, 14); nu se supun şi nu 
ascultă profeţiile drepte şi adevărate (Neemia 9, 30; Ieremia 7, 24-26; 15- 
14); îndrăznesc B profeţi minciuna în numele Domnului (Ieremia 14, 14; 23, 
36; 27, 15; 29, 9; lezechiel 18, 6-7); sînt urîciune înaintea lui Dumnezeu 
(Deuteronom 18, 10-12; Ieremia 23, 30-32; lezechiel 13, 8) şi sînt trimişi ca 
pedeapsă de la Dumnezeu (III împăraţi 22, 22-23; II Paralipomena 18, 1; 
11,21). 

Prin ce anume se cunosc minunile care sîntjalse şi mincinoase ? 

Minunile care sînt mincinoase se recunosc după aceste semne : 

— nu sînt vrednice de numele lui Dumnezeu şi nu sînt întîlnite în 
Sfînta Scriptură şi în Sfînta Tradiţie; 

— nu se produc cu mijloacele cu care s-au produs minunile 
Mîntuitorului şi ale sfinţilor; 

— contrazic Sfînta Scriptură şi Sfînta Tradiţie; 

— se tăgăduiesc şi se opun unele altora; 

— nu urmăresc mîntuirea sufletului omenesc; 

— nu aduc folos şi spor vieţii sufleteşti, ci păcatului şi morţii ; 

— săvîrşitorul minunii este un mincinos, trufaş, nesupus, plin de 
păcate şi lucrează pentru scopuri personale, pentru mîndrie şi bani; 

— minunile mincinoase niciodată nu au putere şi har de a îndrepta 
moravurile la cei ce le văd; 

— minunile mincinoase nu poartă în ele siguranţa şi puterea Duhului 
lui Dumnezeu; 

— minunile mincinoase nu dovedesc lucrarea proniei lui Dumnezeu 
şi pot amăgi repede pe cei nelegiuiţi şi pe fiii pierzării care n-au primit 
adevărul; 

— minunile mincinoase, viclene şi înşelătoare pe care le va face 
Antihrist şi proorocul mincinos ce va fi înaintemergător 

ai lui îi va putea înşela numai pe cei ale căror nume nu vor fi scrise în 
Cartea vieţii (Sfîntul Andrei al Cezareei, Tîlcuire la Apocalipsă, cap. 13, 4- 
7,p. 109).' 

Prin ce se recunosc vedeniile mincinoase şi înşelătoare ale 
proorocilor mincinoşi ? 

Vedeniile înşelătoare ale proorocilor mincinoşi sînt născocite de 
diavol, prin îngăduinţa lui Dumnezeu, din pricina nesincerităţii omului şi a 
păcatelor tăinuite. Diavolul amăgeşte sufletele bolnave, nesincere, 
neascultătoare şi cuprinse de ură faţă de tot ce nu este pe placul lor, 
indiferent de binele în sine. Celor înşelaţi, diavolul, le dă imboldul unui 
efort ascetic de credinţă şi fapte bune, mai ales celor ce au o aşezare 
liniştită, potolită, dîndu-le astfel o evlavie diabolică cu care se sileşte să 
înşele chiar şi pe cei aleşi (Pateric, cap. 7). 

Vedeniile care lasă în suflet tulburare, sub orice formă ar fie ea, sînt 
de la diavol (Nicodim Sachelarie, Pravila Bisericească, p. 320). Acest lucru 
îl descrie Sfîntul Maxim Cavsocalivitul în convorbirea sa cu Sfîntul 
Grigorie Sinaitul, astfel: „Cînd duhul rău al înşelăciunii se apropie de om, îi 
tulbură mintea şi îl sălbăticeşte, îi face inima aspră şi o întunecă, îi 
pricinuieşte temere şi trufie, îi slăbănogeşte ochii, îi tulbură creierii, îi în- 
fiorează tot trupul, îi arată cu nălucire înaintea ochilor o lumină, nu 
strălucită şi curată, ci roşie, îi face mintea uimită şi drăcească şi îl îndeamnă 
să spună cuvinte necuviincioase şi hulitoare. Cel care vede pe însuşi duhul 
înşelăciunii, de multe ori se iuţeşte şi este plin de mînie şi totdeauna se 
făleşte de isprăvile lui, iar smerenia, plînsul cel adevărat şi lacrimile nu le 
are. Acesta se află în patimi fără sfială şi frică de Dumnezeu şi, în cele din 
urmă, îşi iese cu totul din minţi, ajungînd la pierzarea desăvîrşită" (Sfîntul 
Grigorie Sinaitul, Vieţile Sfinţilor, 13 ianuarie). 

Cum se recunosc visurile înşelătoare ? 

Ele nu rămîn în aceeaşi înfăţişare în vremea somnului, nici nu arată 
multă vreme o formă netulburată, căci ceea ce nu au diavolii din voie 
liberă, ci împrumută din dorinţa numai de a amăgi, nu poate să-i 
îndestuleze pentru multă vreme. De aceea, spun lucruri mari şi ameninţă 
cumplit, luîndu-şi adeseori chip de ostaşi. Uneori cîntă în suflet cu mare 
strigăt. Mintea, recunoscîndu-i din aceste semne, cînd e curată, trezeşte 
trupul, iar uneori se şi bucură fiindcă a putut cunoaşte viclenia lor. De 
aceea, văzîndu-i adeseori chiar în vis, îi înfurie grozav (Filocalia, voi. 1, 
Sfîntul Diadoh al Foticeei, p. 349). 

Sfîntul Ioan Scărarul arată că „diavolii slavei deşarte şi ai mîndriei, pe 
cei slabi de minte, în visuri şi în vedenii înşelătoare, îi fac prooroci. Cînd 
vom începe a ne pleca diavolilor şi a crede visurilor, chiar treji fiind noi, ne 
batjocoresc" (Scara, Cuv. 3, p. 14). 

Ce zice dumnezeiasca Scriptură despre visuri? 

Omul cel neînţelegător îşi face nădejdi deşarte şi mincinoase, se 
prinde de umbră şi aleargă după vînt. Aşa este cel ce crede visurilor. Căci 
pe mulţi i-au înşelat visurile şi au căzut cei ce au nădăjduit într-însele 
(înţelepciunea lui Isus Sirah 34, 1-7). 

Ce spun Sfinţii Părinţi despre visuri? 

Iată ce zice Sfîntul Ioan Scărarul: „Cel ce se încrede visurilor este cu 
totul neiscusit, iar cel ce nu creda este filozof (Scara, cuv. 3, p. 14). Iar 
Sfîntul Diadoh al Foticeei zice: „Să nu ne încredem niciodată în nici o 
nălucire, căci visurile de cele mai multe ori nu sînt nimic altceva decît 
chipuri ale gîndurilor sau, aşa precum am zis, batjocori ale diavolilor" 
(Filocalia, voi. 1, cap. 38, p. 349). 

Fraţi creştini, 

Oare se supără Bunul Dumnezeu dacă nu credem in nici o vedenie 
sau vis adevărat ? 

Răspundem cu cuvintele Sfîntului Nicodim Aghioritul care ne spune 
că diavolii, mai ales în vremea morţii, ne atacă cu vedenii şi arătări 
mincinoase şi ne învaţă că dacă ne-ar apărea vreo vedenie cu îngeri de 
lumină, să nu o primim nicidecum, ci să zicem către acei diavoli care apar 
în chip de sfinţi sau de îngeri: „Schimbă-te, ticălosule, în întunericul tău! 
Eu nu am nevoie de vedeniile tale, eu nu am nevoie de altceva decît de 
îndurarea lui Iisus al meu şi de mijlocirea şi rugăciunea pururea Fecioarei 
Măria şi ale tuturor sfinţilor Săi". Ba, chiar de vei cunoaşte din multe 
semne, că acestea sînt de la Bunul Dumnezeu, totuşi să fugi totdeauna cît 
poţi de ele şi să le alungi departe de tine. Să nu te temi că nu îi va plăcea 
Domnului Dumnezeu această întoarcere, căci dacă aceste vedenii ar fi de la 
Bunul Dumnezeu, EI ştie să ţi le curăţe şi nu îi va părea rău dacă tu nu le 
primeşti. Cel ce dă har celor smeriţi, nu-1 va lua de la ei atunci cînd vor 
face lucrurile smereniei (Războiul nevăzut, cap. 13, p. 165). 

Sfîntul Diadoh al Foticeei ne spune astfel: „Chiar de ni s-ar 
trimite vreodată de către bunătatea lui Dumnezeu vreo vedere 
şi n-am primi-o, nu S-ar supăra pentru aceasta Preadoritul nos 
tru lisus Hristos pe noi, căci El ştie că facem aceasta pentru a 
ne feri de vicleşugurile diavolului. Să luăm următoarea pildă 
pentru înţelegerea lucrului: „O slugă este chemată de către stăpîn 
noaptea la poarta curţii după o lipsă îndelungată, dar sluga, ne- 
recunoscîndu-1, nu-i deschide uşa, căci se teme ca nu cumva, 
înşelînd-o asemănarea glasului, să se facă pierzătoare a lucruri 
lor ce i-au fost încredinţate de stăpîn. Domnul acestei slugi nu 
se va mînia pe acea slugă cînd se va face ziuă, ci o va învrednici 
de multe laude, fiindcă a socotit că şi vocea stăpînului este înşe 
lătoare şi n-a vrut să piardă lucrurile lui" (Filocalia, voi. 1, cap. 
38-39, p. 349-350), A 

Avem în dumnezeiasca Scriptură vreo mărturie potrivit căreia 
diavolii ne pot înşela cu prefacerea lor în chip de îngeri ? 

Avem multe, dar cea mai clară este mărturia Sfîntului Apostol Pavel 
care ne spune: Nu este de mirare, deoarece însuşi satana se preface în 
înger al luminii (Galateni 1, 15; II Corinteni 11, 14-15). Nu este, deci, lucru 
mare dacă şi slujitorii lui iau chip de slujitori ai dreptăţii, al căror sfîrşit va 
fi după faptele lor. 

Părinţilor şi fraţilor, am pus aici la sfirşitul acestei predici pe cea mai 
luminată mărturie despre înşelăciunea diavolilor prin arătări de îngeri sau 
de sfinţi, care sînt slujitori ai dreptăţii, ca să avem deplină încredinţare că 
nu trebuie să primim nici un fel de arătări, fie văzute cu ochii, fie prin 
visuri. 

Cu acestea închei şi vă rog p? toţi să mă iertaţi că v-am prea ostenit cu 
lungimea acestor cuvinte. AMIN ! 




PREDICA 

DESPRE. MINUTUL CEL DIN URMĂ AL VIEŢII ŞI DESPRE 
ASUPRIRILE MARI DIN VREMEA MORŢII 

„ Privegheaţi, ca nu ştiţi ?lua şi 
nici ceasul" (Matei 25, 13). 

Iubiţi credincioşi, 

Sfîntul Grigorie Teologul zice despre ceasul cel mai de pe urmă al vieţii 
noastre astfel: „Cu dreptate este nouă neştiinţa despre cele mai de pe 
urmă ale vieţii noastre, pentru ca să fim pururea cu luare aminte şi cu 
mare pază de obşte în toate zilele vieţii noastre" (Uşa pocăinţei, p. 88). 

Dar de ce avem nevoie de atîta luare aminte în vremea aceea? Fiindcă 
ceasul şi minutul cel mai de pe urmă, fiind la sfîrşitul vieţii noastre, sînt mai 
preţioase decît toată viaţa pe care am trăit-o pe pămînt, oricît de lungă ar fi 
fost. Pentru a ne da seama mai bine de acest lucru, trebuie să cugetăm ca, 
pentru minutul cel mai de pe urmă al vieţii noastre, Tatăl nostru Cel din 
ceruri a trimis în lume pe Unul-Născut Fiul Său. Pentru acest minut Fiul lui 
Dumnezeu S-a născut prunc în peşteră, S-a culcat în iesle şi a suferit pentru 
noi Cruce şi moarte de ocară. 

Pentru acest minut s-a scris Sfînta Evanghelie şi s-a propovăduit în 
lume, ca să găsim în ea învăţătură cum să ne pregătim şi să trăim 
creştineşte, păzind poruncile lui Dumnezeu. Pentru acest minut ni s-au dat 
darurile Sfintului Duh prin cele şapte Sfinte Taine, ca mijloace sfinţitoare, 
cele zece porunci, cele nouă porunci ale Bisericii şi chemarea vieţii 
călugăreşti. 

Pentru acest din urmă ceas al vieţii noastre, atîţia cuvioşi au fugit în 
pustie, au vieţuit în peşteri şi în crăpăturile pămîn-tului şi s-au nevoit pînă 
la moarte cu mari lupte şi osteneli duhovniceşti. Pentru acest minut de mare 
preţ atîtea milioane de mucenici au suferit chinuri şi moarte, defăimând 
viata de 

aici spre a cîştiga viaţa de veci şi spre a se încununa de Hristos Mîntuitorul 
nostru, pentru răbdarea lor pînă la sfîrşit. 

Deci, ştiind că de ceasul din urmă al vieţii atirnă mîntui-rea sufletului 
nostru, totdeauna trebuie să priveghem. aducîn-du-ne aminte de cele scrise: 
In ce te vei afla întru acelea te voi judeca (Ecclesiast 1 1). 

Iubiţi fraţi creştini, 

Pricina pentru care am amintit la începutul acestui cuvînt despre 
minutul cel din urmă al vieţii noastre a fost ca să arăt cît de scump şi 
nepreţuit este el şi că de el atîrnă pentru noi viaţa sau munca veşnică. Să nu 
uităm că şi vrăjmaşul mîntuirii neamului omenesc ştie mai bine decît noi cît 
de mare preţ are acest minut al vieţii omului pentru mîntuirea sau osînda 
lui. De aceea, în ceasul cel mai de pe urmă al vieţii noastre, diavolul aduce 
cele mai groaznice şi mai grele ispite şi asupriri, asupra sufletului nostru, 
pentru a-1 pierde şi a-1 despărţi de Bunul Dumnezeu, Ziditorul şi 
Mîntuitorul nostru. 

Să vedem în continuare care sînt acele ispite grele ce le aduce 
diavolul în vremea ieşirii noastre din trup. Sfinţii Părinţi spun că cele mai 
grele atacuri şi asupriri pe care le aduce diavolul în vremea morţii asupra 
robilor lui Dumnezeu sînt în număr de patru şi anume: 

Primul atac este împotriva credinţei noastre. Diavolul, văzînd că 
omul este slăbit, începe să-i semene în minte gînduri şi îndoieli asupra 
dreptei credinţe în Bunul Dumnezeu. 

St'întul Nicodim Aghioritul, în această privinţă, ne sfătuieşte, zicînd: 
„Cînd vom vedea că ne aduce gînduri de îndoială şi necredinţă în minte în 
vremea morţii, să ne retragem din minte la voinţă şi să zicem: Mergi 
înapoia mea, satano, tatăl minciunii, că nu vreau nici măcar să te aud! Mie 
îmi este destul să cred ceea ce crede Biserica mea! Nu da drumul gîndului 
necredinţei în inima ta, după cum spune şi Sfinta Scriptură: De se va porni 
asupra ta duhul celui puternic, nu te cliniti din locul tău (Ecclesiast 10, 4). 
Iar dacă şarpele viclean te va întreba: ce este Biserica, tu nu-1 lua în seamă 
şi nu-i răspunde deloc, ci vezi minciuna şi viclenia lui şi că vrea să te 
prindă în cuvînt. Dacă eşti puternic în credinţă şi vrei să ruşinezi pe 
vrăjmaşul, răs-punde-i în gînd: Sfinta mea Biserică crede Adevărul! Iar de 
te va întreba: Care adevăr? răspunde-i: Acela pe care îl crede Biserica. 
Ţine -te totdeauna tare şi cugetă la Cel răstignit, zicînd: 

Dumnezeul meu, Făcătorul Meu şi Ziditorul Meu, ajută-mi degrabă şi nu 
lăsa asupra mea depărtarea de adevărul Tău şi de sfînta credinţă, ci 
binevoieşte, precum m-ai născut în adevăr prin harul Tău, tot astfel să şi 
sfirşesc viata aceasta, spre slava numelui Tău" (Războiul nevăzut, cap. 10, 
p. 163). 

Al doilea atac în vremea morţii îl dă diavolul împotriva nă-dejdei. Cu 
această asuprire se sileşte diavolul să ne supună, cu frica ce o pune în noi 
prin amintirea păcatelor noastre, vrînd să ne arunce în groapa deznădejde!. 

„Dar tu, fratele meu, zice Sfîntul Nicodim Aghioritul, fii întărit 
în'această primejdie. Să ştii că atunci cînd amintirea păcatelor tale te 
smereşte şi te face să simţi durerea şi mîhnirea în inimă, pentru că ai 
supărat pe Bunul Dumnezeu cu păcatele tale şi cînd îţi dă nădejde tare în 
bunătatea Lui, atunci lucrarea aceasta este de la Har. Iar cînd această 
mîhnire te supără şi te aruncă în deznădejde, în împuţinarea duhului şi te 
face să crezi că vei fi muncit şi că pentru tine nu este nădejde de mîntuire, 
să ştii că această mîhnire şi deznădejde este de la diavolul. De aceea, să te 
smereşti mai mult şi să nădăjduisşti în Bunul Dumnezeu. 

Numai aşa vei înfrînge pe vrăjmaş, vei zdrobi armele lui şi vei slăvi pe 

Dumnezeu. Dacă ţi se pare că însuşi Bunul Dumnezeu îţi spune că nu eşti 

dintre oile Lui, să nu te deznădăj-duieşti şi să nu slăbeşti în nădejdea către 

El, ci zi cu smerenie: într-adevăr, ai dreptate, Dumnezeul meu, să mă lepezi 

pentru păcatele mele, dar eu am mai mare nădejde în mila Taxă mă vei 

ierta. De aceea, cer mîntuirea acestei ticăloase făpturi, care din răutatea ei s- 

a osîndit, dar s-a izbăvit cu cinstea Sfintului Tău Sînge. Vreau să mă 

mîntuieşti, Izbăvitorul meu, spre slava Ta, avînd nădejde nemărginită în 

milostivirea Ta. De aceea, mă şi las în mîinile Tale. Fă cu mine ceea ce-Ţi 

place cu milostivirea Ta, căci numai Tu eşti Stăpînul meu şi chiar de mă vei 

omorî, .eu tot la Tine voi avea nădejde" (Războiul nevăzut, cap. 1 1, p. 164). 

Al treilea fel de asuprire adusă de către diavol în vremea morţii este 

atacul slavei deşarte şi al încrederii ce o ai în tine şi în lucrurile tale că te 

vor mîntui. De aceea, niciodată, dar mai ales în ultimul ceas al vieţii tale, 

nu-ţi lăsa mintea să se abată nici la cea mai mică plăcere de sine şi de 

lucrurile tale, chiar de ai fi lucrat toate virtuţile sfinţilor. Plăcerea ta să fie 

numai în a nădăjdui în Bunul Dumnezeu, în mila Lui, iar nu în lucrurile 

vieţii tale pe pămînt. 

Totdeauna să fii defăimat în ochii tăi pînă la ultima su- 

fiare şi cînd vei descoperi vreun lucru bun făcut de tine să recunoşti că 
numai Bunul Dumnezeu 1-a făcut şi nu tu. Să nă-dăjduieşti în ajutorul lui 
Dumnezeu, dar să nu aştepţi a-1 lua drept răsplată pentru multele şi grelele 
războaie purtate, în care ai biruit. Rămîi totdeauna într-o sfîntă frică, 
mărturisind că toate prevederile, grijile, ostenelile şi nevoinţele pe care le-ai 
avut ar ti fost zadarnice, dacă Bunul Dumnezeu nu le-ar fi adunat laolaltă şi 
nu le-ar fi pus sub aripile Sale. Să ai toată nădejdea numai în acest sprijin. 
Urmînd aceste sfaturi, vrăjmaşii nu se vor putea întări în ceasul morţii tale 
şi ţi se va deschide calea să treci cu bucurie de la acest pămînt Ia Ierusa- 
limul cel ceresc, la dulcea ta patrie. 

A patra asuprire grea adusă de diavolul în vremea morţii este cea a 
nălucirilor şi a închipuirilor. 

în toată vremea vieţii noastre vrăjmaşul cel viclean nu prea se 
osteneşte să ne dea război cu nălucirile sale, însă in vremea sfîrşitului vieţii 
cu mare tărie le aduce, vrînd să ne amăgească cu mincinoasele lui arătări, 
cu vedenii şi cu prefaceri în îngeri de lumină. 

în faţa acestora, fratele meu, să rămîi tare, recunoscînd nimicnicia şi 
neputinţa ta. Cînd vei vedea că vine cu năluciri, atunci, cu mult curaj şi cu 
inimă îndrăzneaţă, să zici: „Schim-bă-te, tic&losuîe, în întunericul tău, căci 
mie nu-mi trebuiesc vedeniile tale. Eu nu am nevoie decît de îndurarea 
Domnului şi de mijlocirea rugăciunilor Preasfintei Sale Maici şi pururea 
Fecioarei Măria şi a tuturor sfinţilor Săi". 

Chiar dacă vei cunoaşte că aceste semne sînt adevărate, totuşi să fugi 
totdeauna de ele şi, pe cît poţi, alungă-le departe de tine. Nu te teme, că nu 
se supără Bunul Dumnezeu de această întoarecere a ta, dacă aceste vedenii 
ar fî de la El. Ştie El să ţi le curate şi nu-I va părea rău dacă nu le primeşti, 
fiindcă Cel ce a dat har celor smeriţi nu-1 ia de la ei pentru tot ceea ce fac 
.din smerenie. 

Aceste patru asupriri sau războaie sînt cele mai obişnuite arme pe care 
le foloseşte vrăjmaşul împotriva noastră în ceasul cel din urmă al vieţii. 
Diavolii mai au obiceiul să atace pe fiecare la sfîrşit şi după unele înclinări 
şi patimi, care i-au biruit mai mult în viaţă. 

Fiindcă în cele de mai sus am vorbit despre războiul pe care îl dă 
diavolul în vremea morţii, prin vedenii şi năluciri, m-am gîndit că ar fî 
potrivit să povestesc şi despre unii nevoitori care s-au înşelat amarnic prin 
năluciri amăgitoare aduse de 

diavoli, prin care au pierdut împărăţia lui Dumnezeu, iar sufletele lor au 
fost aruncate în osîndă. 

Un oarecare sihastru trăia în pustie cu mare înfrînare, cu postire, cu 
priveghere şi cu alte osteneli. Atît de sîrguincios era, încît se socotea că a 
ajuns la măsura Părinţilor celor de demult. Pe acesta a încercat vrăjmaşul 
să-1 amăgească şi să-1 înşele cu multe năluciri diavoleşti. De aceea, i se 
arata lui adesea în chip de înger, ca şi cum ar fi fost de la Dumnezeu trimis 
pentru viaţa lui aleasă, ca să-1 povăţuiască şi să-1 înveţe cele dumnezeieşti. 

Multă vreme arătîndu-i-se în chipul îngerului luminat, îi vestea unele 
lucruri neştiute. Iar el, nesocotind vicleşugul vrăjmaşului, era încredinţat că 
acesta este înger şi-i slujeşte pentru viaţa lui cea plăcută lui Dumnezeu. 
Tatăl acestui sihastru care trăia la ţară într-un sat, auzind despre feciorul 
său cum vieţuieşte, a dorit să meargă la el ca sa-1 vadă înainte de moarte, 
fiindcă acesta era unicul său fiu. 

Luîndu-şi traista şi o secure în mînă, a plecat în pustie. Apropiinuu-se 
de locul unde era chilia fiului său, îngerul satanei, care totdeauna se arăta 
sihastrului, i-a grăit lui astfel: „Pă-zeşte-te şi ia aminte de tine, căci 
diavolul s-a închipuit în chipul tatălui tău şi, iată, vine la tine cu o traistă şi 
o secure în mînă. vrînd să te omoare. Deci, ia şi tu. degrabă securea în 
mînă, ieşi înaintea lui şi, apropiindu-te de el, loveşte- 1 cu securea, ca să-1 
omori". 

Sihastrul, încredinţîndu-se cuvintelor îngerului pe care îl socotea că 
este sluga Domnului, a ieşit înainte şi, văzînd De tatăl său venind, cum îi 
spusese diavolul, s-a apropiat de el, 1-a lovit cu muchia securei în cap şi 1- 
a omorît. In acel moment 1-a apucat şi pe sihastru necuratul duh şi 1-a 
muncit pînă 1-a omorît şi pe el (Pateric, cap. 7, p. 315). 

O altă istorioară spune că în cetatea Edesa era un om cu numele 
Asinas. Acesta era scriitor şi alcătuia stihuri din trei cuvinte, care se cîntă 
pînă astăzi. El trăia într-o mare nevoinţă, făcînd lucruri fără dreaptă 
socoteală. De la o vreme s-a hotărît ca să se nevoiască peste putere pînă ce 
se va proslăvi ca sfînt. 

Pe acesta 1-a amăgit diavolul, căci 1-a scos din chilie, 1-a pus 
deasupra unui munte şi i-a arătat închipuiri de căruţe şi călăreţi, după care 
i-a zis: „Dumnezeu m-a trimis să te iau în Rai ca pe Uie". 

Acela, după ce s-a înşelat şi s-a suit în căruţă, s-au risipit toate 
nălucirile acelea, iar el a căzut de la acea înălţime, murind cu moarte de 
ocară (Sfîntul Isaac Şirul, Cuvinte pustniceşti, p. 448). 

23 

Iubiţi credincioşi, 

Intrucît citiţi Patericul şi învăţăturile Sfinţilor Părinţi, cred că aţi aflat 
multe învăţături în privinţa nălucirilor şi a vedeniilor diavoleşti. Dar pentru 
că în această predică s-a vorbit de cele mai grele asupriri ce le aduc diavolii 
asupra sufletului nostru mai ales în ultimele clipe ale vieţii, am găsit de 
cuviinţă să amintesc şi istorioarele de mai sus, pentru a nu crede în năluci- 
rile satanei şi a ne pierde sufletul din cauza mîndriei şi a slavei deşarte, ca 
cei ce s-au înşelat de nălucirile diavoleşti şi s-au despărţit de Dumnezeu şi 
de împărăţia cerurilor. 

In încheiere, doresc ca Bunul Dumnezeu şi Preaînduratul nostru 
Mîntuitor lisus Hristos, prin rugăciunile Preacuratei Sale Maici şi ale 
tuturor sfinţilor, să ne păzească pe toţi de înşelăciunea vedeniilor şi 
nălucirilor diavoleşti, atît în viaţă cît şi în ceasul morţii şi să ascultăm întru 
toate de părinţii noştri duhovniceşti, ca să ne mîntuim. AMIN ! 



PREDICA 
DESPRE MOARTE 



„Cu moarte veţi muri" (Facere 2, 17). 
„Fiule, adu-ţi aminte de cele mai de pe 
urmă ale tale şi în ueac nu vei greşi" {Isus 
Sirah 7, 38). 



Iubiţi credincioşi, 



Cea mai înaltă filozofie pentru un monah şi pentru orice creştin este să 
cugete totdeauna la moarte, deoarece în în-tîia ameninţare cu pedeapsa 
penru păcat, Dumnezeu a arătat că este „moartea", atunci cînd a zis 
strămoşilor noştri Adam şi Eva, referindu-se la pomul oprit : In ziua în 
care veţi mînca din el, cu moarte veţi muri (Facere 2, 17). 

într-adevăr, după ce au călcat porunca lui Dumnezeu, Adam şi Eva au 
dobîndit moarte vremelnică şi veşnică. 

Luînd aminte la cele petrecute, vedem că atîta vreme cît strămoşii 
noştri au respectat porunca şi s-au înfricoşat de moarte, nu au îndrăznit să 
calce cuvîntul lui Dumnezeu şi nu au mîncat din pomul oprit. De cîte ori 
gîndul îi ispitea să se apropie şi să mănînce din acest pom, aveau în minte 
ameninţarea pedepsei cu moartea şi se depărtau de la acest pom frumos la 
vedere şi bun la gustare (Facere 3, 6). 

Văzînd diavolul pe strămoşii noştri înarmaţi cu arma fricii de moarte, 
a uneltit pentru a le smulge din minte această puternică armă a cugetării la 
moarte, apoi i-a făcut pe aceştia să greşească înaintea lui Dumnezeu. Pentru 
aceasta, diavolul a intrat în şarpe, pe care Domnul Dumnezeu îl făcuse mai 
înţelept decît toate fiarele de pe pămînt (Facere 3, 1) şi care, acolo în Rai, 
avea picioarele înalte şi vorbea clar ca şi alte animale ce se sălăşluiau acolo 
(Sfîntul Vasile cel Mare, Exaimeron, Cuvînt despre Rai). 

Deci a zis şarpele către Eva : „Oare a zis Dumnezeu să nu mîncaţi 
roade din orice pom al Raiului?" Iar Eva a răspuns: „Din 

orice pom care este în Rai putem mînca, dar din pomul care este în mijlocul 
Raiului a zis Domnul Dumnezeu să nu mîncăm, nici să ne atingem de el, ca 
să nu murim" (Facere 3, 3). 

îată un lucru de mirare! Dumnezeu, Care a zidit toate cele văzute, 
precum şi pe Adam şi Eva, le-a zis că, de vor mînca din pomul oprit, vor 
muri, iar şarpele i-a spus Evei: „Nu, nu veţi muri!". Astfel, strămoşii noştri, 
lăsîndu-se amăgiţi de viclenia şarpelui, au ascultat de el şi au călcat 
porunca Ziditorului, moştenind pedeapsa morţii vremelnice şi veşnice. 

Oare nu tot aşa lucrează şi cu noi cei din zilele noastre şarpele cel 
nevăzut? Oare nu tot aşa ne înşală pe noi, fiii lui Adam, prin uitarea morţii 
şi a pedepsei lui Dumnezeu, de cîte ori ne aflăm în faţa oricărui păcat? 
Oare nu în toată vremea glasul lui Dumnezeu ne vorbeşte prin conştiinţă, 
zicînd: „Omule, nu fă păcatul acesta, căci păcatul este călcarea legii lui 
Dumnezeu" (Romani 5, 15; Isaia 59, 12); păcatul este lucrul diavolesc 
(Ioan 8, 41-44; Ioan 3, 8, ş. a.); păcatul este bold al morţii (I Corin-teni 15, 
56). Adu-ţi aminte, omule, că Bunul Dumnezeu şterge din cartea vieţii pe 
cel păcătos! (Ieşire 32, 33; Psalm 68, 32; Aposalipsa 21, 27). Adu-ţi aminte 
că plata păcatului este moartea! (Romani 6, 23). 

Acestea şi altele de acest fel ni le aminteşte conştiinţa şi gmăul nostru 
cel bun. Iar şarpele, nevăzut, ne sfătuieşte cele împotrivă, zicînd: „Nu-i 
adevărat, nu vei muri! Dumnezeu este milostiv şi te va ierta! Doar El ştie 
neputinţa omului! Te vei mărturisi la un duhovnic de acest păcat, vei face 
canonul şi aşa Domnul te va ierta. Ce, tu vrei să te faci sfînt încă de acum? 
Mai ai vreme de îndreptare, nu te teme, că nu vei muri chiar acum". 

La aceste sfaturi ale vicleanului şarpe noi slăbănogim cu mintea şi cu 
voia şi, astfel, uitînd frica de moarte şi de gheenă, greşim înaintea lui 
Dumnezeu. Deci, pricina care ne-a aruncat în prăpastia păcatului este cea 
arătată mai sus: uitarea de Dumnezeu şi uitarea de moarte, de judecată şi 
de chinurile iadului. Din cele mai vechi timpuri oamenii aleşi ai lui 
Dumnezeu s-au înarmat asupa păcatului cu arma pe care o aveau strămoşii 
noştri în Rai mai înainte de cădere şi anume cu aducerea aminte de moarte. 

Cînd a început potopul, Noe, care a fost al doilea tată al omenirii, mai 
înainte de a se risipi fiii lui pe faţa pămîntului, i-a chemat pe toţi trei, pe 
Sem, Ham şi Iafet, şi le-a împărţit ca 
pe un mare şi nepreţuit dar, nu aur, nici argint sau pietre scumpe, 

ci oasele strămoşilor lor, Adam şi Eva, pe care le moştenise de la patriarhii 
dinaintea lui şi pe care le păstrase în corabia sa pe vremea potopului. 

Astfel, capul lui Adam 1-a dat lui Sem, mijlocul, lui lafet, iar 
picioarele, lui Ham (Uşa pocăinţei, p. 26). Iar feciorii lui au zis către tatăl 
lor, Noe: „La ce ne folosesc nouă oasele lui Adam?". Iar el le-a răspuns: 
„Fii mei, oasele acestea vă vor fi de mare folos dacă veţi privi adesea la ele. 
Privirea la oasele strămoşului nostru Adam vă va opri de la mari răutăţi şi 
vă va îndemna la fapte bune. Cînd veţi privi la ele, vă veţi aduce aminte că 
sufletele strămoşilor noştri Adam şi Eva stau şi se chinuiesc în temniţele 
cele mai înfricoşate ale iadului, pentru că au călcat porunca lui Dumnezeu 
şi au mîncat din pomul oprit, ascul-tînd pe diavolul. 

Daca vă veţi aduce aminte totdeauna de aceste oase, nu veţi uita că şi 
voi, după puţină vreme, veţi muri, că nu sînteţi veşnic pe acest pămînt. Din 
aducerea aminte a pedepsei primită de el de la Bunul nostru Dumnezeu, 
pentru neascultarea şi călcarea poruncii Sale, veţi avea un foarte mare 
folos, căci vă veţi opri de la cele rele şi vă veţi sili să păziţi poruncile lui 
Dumnezeu, ca să nu muriţi şi voi". Aşa a sfătuit Noe pe fiii săi, cînd le-a 
împărţit oasele lui Adam. 

Sfîntul şi dreptul Iov, cel mult răbdător, arătînd că vederea 
mormintelor şi a oaselor celor morţi îi este de mare folos celui ce vrea să-şi 
îndrepte viaţa, îl sfătuieşte să meargă la mor-mînt să privegheze şi să 
privească asupra oaselor (Iov 21). Căci de va fi cineva împietrit şi surd la 
cele duhovniceşti şi de i se va pune în faţă oasele morţilor, îndată vom 
vedea că se trezeşte la pocăinţă şi cu luare aminte va lua învăţătură 
folositoare de suflet. 

Cel ce mai înainte era orb la înţelegerea celor bune, văzînd oasele 
moşilor, va deschide ochii spre a nu cădea în primejdia cu care îl ameninţă 
moartea; cel care era pînă acum fără temere de Dumnezeu şi fără frică de 
moarte, se va îngrozi de muncile şi pedepsele ce-1 aşteaptă la judecata 
viitoare; cel leneş şi somnoros se va face veghetor şi cu luare aminte şi, pe 
scurt, toţi, privind oasele celor morţi, se vor trezi şi îşi vor îndrepta «viaţa 
lor, prin pocăinţă, spovedanie, rugăciune şi celelalte fapte bune. 

Aşadar, nimic nu deşteaptă pe om din amorţire, din nesimţire şi din 
împietrirea inimii şi nimic nu-1 opreşte pe om mai mult de la păcat ca 
gîndirea la moarte. Acest adevăr îl arată şi Sfînta Scriptură care zice: Fiule, 
adu-ti aminte de cele mai de 

pe urmă ale tale şi în veac nu vei greşi (Isus Sirah 7, 38). Căci îndată ce ne- 
am născut, începem să alergăm spre mormînt. între aceste două margini şi 
hotare, ale naşterii şi ale morţii, este o distanţă care trece ca un sunet al 
graiului şi se socoteşte ca o săritură de picioare, după cum spune şi Sfînta 
Scriptură : Viaţa mea este mai scurtă decît graiul (Iov 10, 19). 

Iubiţi fraţi creştini, 

Nici un filozof şi nici un dascăl din lumea aceasta nu ne poate folosi 
mai mult, în cele spre mîntuire, precum graiurile morţii. Dacă o vom 
asculta cu luare aminte sau dacă cineva o va avea ca pe cei mai apropiat 
prieten şi dacă o va avea ca sfetnic de taină în viaţă, atît de mult va învăţa 
de la ea, încît nici Solomon cel înţelept, cu toate învăţăturile sale, nu ar fi 
putut să-i dea lui sfaturi mai înţelepte. Căci şi Solomon, cel plin de darul lui 
Dumnezeu şi al înţelepciunii, dacă ar fi avut ca sfetnic moartea în timpul 
vieţii, nu ar fi ajuns să se îndepărteze de Bunul Dumnezeu, slujind idolilor 
(III împăraţi 11, 1-11). 

Dacă cineva s-ar sfătui cu moartea, în fiecare zi şi ceas, ar spori mult 
duhovniceşte şi ar ajunge o icoană a desăvîrşirii. iar prin pilda vieţii sale ; pe 
toţi i-ar folosi şi i-ar face să-1 întrebe; Cine a fost sfetnicul tău? (Isaia 40, 
13; Romani 2, 13; 2, 24; I Corinteni 2, 16, ş. a.). 

Deci, înainte de a face orice lucru în viaţa noastră, să o întrebăm pe 
moarte astfel; „Ştim că tu eşti cu adevărat slujitoare a dumnezeieştii 
dreptăţi, iar noi sîntem muritori şi supuşi poruncii tale, fiindcă şi nouă ni s- 
a spus ceea ce s-a zis la început către strămoşii noştri: Cu moarte veţi muri 
(Facere 2, 17). Ştim că nu părtineşti pe nimeni, ci toate după porunca lui 
Dumnezeu le faci. Vrem să te avem de sfetnic în această viaţă, spre a nu fi 
osîndiţi de Bunul Dumnezeu pentru păcatele noastre şi să nu ne mustri în 
ziua ieşirii noastre din această viaţă". 

Avînd acestea în minte, la toate ispitele şi încercările ce ne vor veni în 
viaţă să o întrebăm pe moarte, deşi este moarte, şi ea ne va povăţui spre 
viaţă. Cînd ne va veni un gînd de ură sau de răzbunare asupra cuiva, la fel, 
să o întrebăm: „Ce zici tu, moarte, este bine ce gîndesc eu acum?" Ea ne va 
răspunde: „Omule, nu vorbi una ca aceasta! Tu adu-ţi aminte ce spune 
■Sfînta Scriptură: Tot cel ce urăşte pe fratele său, ucigaş de om este (Ioan 
3, 15). Apoi ascultă pe Domnul Dumnezeu Care ne vorbeşte: Nu vă 
răzbunaţi fiii oamenilor, că a Mea este răzbu- 

narea, Eu voi izbîndi (Ieremia 51, 47; 11, 20). Dacă urăşti şi vrei să te 
răzbuni asupra fratelui, eu voi veni la tine cu porunca lui Dumnezeu şi te 
voi duce la iad, la un loc cu acei ucigaşi" (Apocalipsa 22, 15). 

Cînd trupul se va ridica cu poftele lui asupra noastră, să întrebăm în 
taină moartea: „Ce zici tu, moarte, oare să mă în-voiesc cu gîndurile 
acestea spurcate şi să săvîrşesc păcatul cu trupul înaintea lui Dumnezeu, 
sau nu?" Şi ea ne va zice: ,,Adu-ţi aminte, omule, că cugetul trupului este 
moarte (Romani 8. 6). Şi dacă veţi trăi după trup veţi muri (Romani 8, 
13)". 

Cînd iubirea de argint ne va şopti în minte să adunăm bani şi să nu 
dăm milostenie la cei săraci, atunci de vom întreba moartea, ea ne va 
spună: „Omule, nu aduna comori pe pămînt, căci voi veni şi-ţi voi lua 
sufletul cînd nu te gîndeşti şi toate cît le-ai adunat, ale cui vor fi? Tu, din 
porunca lui Dumnezeu, vei fi dat în mîinile mele, iar eu te voi duce la 
munca ce nu are sfîrşit" (Matei 25, 46). 

Tot astfel, cînd gîndul ne va sfătui să mîncăm, să bem şi să ne distrăm 
în această lume, să întrebăm moartea şi ea îndată ne va răspunde: „Omule, 
adu-ţi aminte că împărăţia lui Dumnezeu nu este băutură şi mîncare, ci 
dreptate, pace şi bucurie în Sfîntul Duh (Romani 14, 17). Adu-ţi aminte că 
beţivii nu vor moşteni împărăţia lui Dumnezeu (I Corinteni 6. 10). Să nu te 
distrezi şi nici să rîzi în veacul acesta, căci zice Domnul: Vai celor ce rîdeţi 
acum (Luca 6, 25). Să mai ştii că pe toţi cei sătui. pe beţivi şi pe cei cărora 
le plac distracţiile în lumea aceasta, eu, cu porunca lui Dumnezeu, îi duc în 
chinurile amare ale iadului, unde viermele lor nu doarme şi focul nu se 
stinge (Matei 9, 43). 

întrebînd pe moarte totdeauna, cînd sîntem puşi în faţa oricărui păcat, 
mare sau mic, ea ne va opri cu ameninţarea lui Dumnezeu şi ne va înfricoşa 
cu chinurile cele negrăite ce le vom avea la ieşirea noastră din această 
viaţă! 

Dacă diavolul ne-ar spune prin minte: „Nu te teme aşa tare de moarte; 
Dumnezeu este bun şi te va ierta dacă te vei pocăi, căci El este milostiv 
către cei ce se întorc la pocăinţă", noi, să-i răspundem aşa: „Ascultă, 
diavole şi prea vicleanule vrăjmaş al mîntuirii oamenilor, eu ştiu că Bunul 
Dumnezeu este milostiv şi lesne iertător, dar este şi drept judecător şi că în 
starea în care se află cineva la moarte în aceea îl va judeca, fiindcă Bunul 
Dumnezeu, Care a făgăduit iertarea celui ce se pocăieşte, nu a făgăduit 
aceasta pentru ziua de mîine, ci pentru cea de azi, că zice Duhul Sfînt: Azi 
de vei auzi glasul Meu.; să 

nu te învirtoşezi în inima ta (Psalm 94, 8). Eu nu vreau să dau ziua de azi 
pe cea de mîine, neştiind dacă voi mai trăi pînă mîine, căci moartea poate 
să vină şi după un ceas, cu porunca Bunului Dumnezeu, ca să-mi ceară 
sufletul. Mie mi se cade a fi treaz şi a priveghea totdeauna, fiindcă, după 
cuvintul Mîntui-torului meu, nu ştiu ziua şi nici ceasul (Matei 24, 36-42; 
Marcu 13, 35). Trebuie să cuget că ziua de azi este ultima zi din viaţa, după 
cum mă învaţă şi Sfinţii Părinţi". 

Dumnezeu şi prin proorocul Ieremia ne spune că moartea va veni fără 
de veste, zicîndu-ne: Fără întîrziere va veni ticăloşia peste noi (Ieremia 7, 
23). Iar prin proorocul Isaia ni se spune în chip asemănător: Va veni asupra 
ta pieire şi pierzare de năpraznă şi nu veţi şti nici nu veţi cunoaşte (Isaia 
27,11). 

Ştim cu toţii că vom muri. dar nu ştim nici cum şi nici cînd va ii 
sfirşitul fiecăruia dintre noi. Ştim că pe toţi ne aşteaptă mormîntul, dar oare 
sîntem noi pregătiţi pentru Dumnezeu? Căci auzim mereu în dumnezeiasca 
Evanghelie, zicînd: „Măria stătea la mormînt, plîngînd' 1 (Matei 28, 1). 

Sfîntul şi dreptul Iov, în suspinul său se tînguia, zicînd: Numai singur 
mormîntul mi-a rămas (Iov 17 13; 21, 32). Şi Tu, groapă, eşti mama mea şi 
voi, viermilor, sînteţi fraţii şi surorile m,ele (Iov 17, 14). 

Să înţelegem, fraţii mei muritori, asemenea mie, că mormîntul pentru 
noi este patria tuturor faptelor bune şi locul a toată filozofia creştinească şi 
să stăm şi noi ca Măria la mormînt, plîngînd afară (Ioan 20, 11). Să 
mergem adesea la cimitir, căci vom afla înţelepciunea pe care toate şcolile 
şi toţi filozofii lumii n-ar putea să ne-o spună. 

Dacă vom priveghea la mormînt, vom auzi glasul celor din mormînt, 
zicînd către noi aşa: „Aici, îrr parate, este sceptrul tău: aici, domnitorule, 
este palatul tău; aici, bogatule, este curtea ta; aici, sfetnicule, este locul tău 
în adunare; aici. arhiereule, este mitra ta; aici, filozofiile, este academia ta; 
aici, retorule, este scaunul tău; aici, dascălule, este catedra ta; aici, 
puternicule conducător de oşti, este vitejia ta; aici, frumosule, este frumuse- 
ţea ta; aici, zgîrcitule, este vistieria ta; aici, monahule, este ne-voinţa ta; 
aici, meşterule, este meşteşugul tău; aici, muritorule, este locuinţa ta. 

Chiar de ai fi mare şi vestit, de ai călători în toată lumea, de ai zbura 
peste norii cerului, de ai înnota în toate mările şi de a fi cunoscut în toate 
ţările lumii, noi aici te aşteptăm ca să-ţi termini călătoriile şi ostenelile tale, 
de pe acest pămînt. Noi 

ţi-am pregătit locul de veci de patru coţi lungime şi patru lăţime" (Uşa 
pocăinţei, cap. 5, p. 28, 42). 

Cei din morminte, de ar putea vorbi, ne-ar zice: „Ascultă, muritoare, 
cel asemenea nouă, care stai aici la mormînt, oare nu ai auzit tu cuvintele 
dumnezeieştii Scripturi care zice că omul este ca iarba (Psalm 89, 5-6; 102, 
15); că este ca floarea cîmpului (Isaia 40, 6; I Petru 1, 24); că este umbră 
care se pleacă şi trece! (I Paralipomena 29, 15; Iov 8, 9; 14, 2; Psalm 101, 
11; 143, 4; Ecclesiast 6, 12; 8, 13). 

N-ai auzit tu că viaţa muritorilor de pe pămînt se aseamănă cu fumul 
ce se stinge (Psalm 101, 3); cu vulturul ce zboară (Iov 9, 26); cu coliba 
păstorului ce ţine puţină vreme (Isaia 38, 12); cu apa ce curge pe pămînt 
(II împăraţi 14, 14); cu firul ţesătorului (Iov 7, 6); cu gîndul (Psalm 89, 9), 
cu somnul (Psalm 89, 5); cu aburul (Iacov 4, 14), cu pînza de păianjen 
(Psalm 89, 10) şi cu vîntul (Iov 7, 1)1 

Dacă le-ai ştiut şi le-ai auzit, atunci pentru care pricină ţi-ai legat 
inima ta de lucrurile deşarte şi trecătoare ale veacului de acum? Pentru care 
pricină, fratele meu, nu te sileşti din vreme să pui început bun de pocăinţă 
şi de viaţă curată înaintea lui Dumnezeu. Iată, aici în mormînt, cu glasuri de 
taină grăim la urechile sufletului tău: Trezeşte-te, trezeşte-te şi priveghează, 
fratele nostru, cît mai ai vreme, căci nu ştii ceasul cînd negreşit vei veni la 
noi. De ţi-ar ajuta mila lui Dumnezeu să nu ajungi aici nepregătit!". 

Iubiţi credincioşi, 

După ce am ascultat glasul celor din morminte, prea de nevoie este de 
a întoarce gîndul nostru spre ceasul şi minutul cel mai de pe urmă al vieţii 
noastre. Fiindcă de acest ceas şi minut atîrnă pierzarea sau mîntuirea 
noastră. Atît de scump pentru mîntuirea noastră este acest minut mai de pe 
urmă, încît pentru a ne scoate din robia morţii, însuşi Tatăl nostru Cel din 
ceruri a trimis pe Unul-Născut Fiul Său în lume spre răscumpărarea şi 
mîntuirea noastră (Galateni 4, 4-5; Ioan 1, 29). 

Pentru acest minut mai de pe urma al vieţii noastre, Fiul lui 
Dumnezeu a venit în lume, S-a născut prunc în peşteră, S-a culcat în iesle, 
a suferit vreme de 33 de ani din clipa în care S-a născut şi pînă în ceasul în 
care Şi-a dat Duhul pe cruce. Pentru minutul acesta Mîntuitorul a trimis în 
lume pe Duhul Sfînt, Care de la Tatăl purcede (Ioan 15, 26), ca să ne înveţe 
pe noi toate cele de trebuinţă a le cunoaşte spre mîntuire (Ioan 

14, 26; Luca 12, 12), ca să ne sfinţească şi să ne facă fii după dar ai lui 
Dumnezeu (Romani 15, 16; I Corinteni 6, 11; Gala-teni 4, 6-7), pentru ca 
să pecetluiască pe cei credincioşi spre răscumpărare (Efeseni 1, 13; 4, 30). 

Pentru minutul cel mai de pe urmă din viaţa oamenilor s-au scris cele 
patru Evanghelii, ca să avem din ele chipuri de învăţătură spre mîntuire. 
Pentru acest minut ni s-au dat nouă darurile Sfîntului Duh şi s-au aşezat în 
Biserica lui Hristos mijloacele cele spre sfinţire, adică cele şapte Sfinte 
Taine. 

Pentru acest minut s-au dat şi poruncile dumnezeieşti, poruncile 
Bisericii lui Hristos şi toată învăţătura Sfintelor Scripturi, împreună cu 
predaniile şi învăţăturile Sfinţilor şi dumnezeieştilor Părinţi, ca prin toate 
acestea să ne înţelepţim spre mîntuire (I Timotei 3, 15). Şi aşa, lucrînd 
poruncile lui Dumnezeu, să ne pregătim pentru ceasul şi minutul cel mai de 
pe urmă al vieţii noastre. 

Trebuie să fim cu mare grijă faţă de acest minut, care este sfîrşitul 
vieţii noastre pe acest pămînt, fiindcă în ce stare se va afla cineva în ceasul 
din urmă al vieţii sale, aşa va rămîne în veacul veacului. Acest adevăr îl 
arată Sfînta şi dumnezeiasca Scriptură, zicînd: „De va cădea lemn în 
Austru şi de va cădea în Crivăţ, la locul unde va cădea, acolo va fi" 
(Ecclesiast 11, 3). Adică, de care loc se va afla vrednic omul în ceasul 
morţii sale, de Rai sau de iad, acolo se va rîndui şi va petrece în veci. 

După moarte nici cel îmbunătăţit nu se mai schimbă din fapta bună în 
păcat, nici păcătosul din păcat în faptă bună (Ki-riacodromion, p. 541). însă 
slujbele şi liturghiile pentru cei răposaţi uşurează în munci pe cei morţi 
nespovediţi, iar pe cei pocăiţi îi mută din osîndă la lumină. 

Iar fiindcă moartea vine ca furul (Apocalipsa 3, 3; 16, 15), de nu vom 
priveghea şi vom fi fără grijă şi nepăsători la mîn-tuirea sufletului nostru, 
atunci ziua şi ceasul din urmă al vieţii noastre vor fi pentru noi spre pieire, 
după mărturia dumnezeieştii Scripturi care zice că pentru ziua pieirii se 
ţine cel rău şi la ziua urgiei se va duce (Iov 21, 30). 

Iar de ne vom trezi şi vom priveghea în toată vremea vieţii noastre, cu 
mintea şi cu inima, şi ne vom sili cu toată puterea la lucrarea poruncilor lui 
Dumnezeu, atunci, în vremea sfîrşitu-lui nostru şi a ieşirii noastre din 
această viaţă trecătoare ne vom bucura ca nişte slugi ale Bunului 
Dumnezeu, după cuvîntul care zice: Fericită este sluga aceea pe care, 
venind Domnul său, o va afla făcînd aşa (Matei 24, 46). AMIN ! 

©-♦-o-*- A 



PREDICA DESPRE 
JUDECATA DE APOI 



„ Toţi trebuie să ne înfăţişăm înaintea 
judecăţii lui Hristos, ca să la. fiecare, după 
cele ce a făcut prin trup, ori bine ori rău " 
(II Corinteni 5, 10; Romani 14, 10). 



Iubiţi credincioşi, 



Una din lucrările duhovniceşti folositoare ale mintii noastre este şi 
cugetarea la dreapta şi înfricoşata Judecată de apoi a lui Dumnezeu. 
Cine va avea în minte mereu ziua şi ceasul ieşirii sale din viaţă şi a 
stării lui înaintea Mîntuitorului nostru lisus Hristos la Judecată, îşi va 
petrece zilele vieţii sale cu frică şi cu cutremur (Psalm 2, 11). Cine este 
conştient că pentru tot cuvîntul deşert va da socoteală în ziua Judecăţii 
(Matei 12, 36), totdeauna îşi înfrînează limba şi îşi cumpăneşte cuvintele 
sale cu multă chibuzuinţă. 

Cine nu uită că Fiul lui Dumnezeu va judeca pe desfrînaţi şi pe prea 
desfrînaţi (Evrei 13,4), acela se nevoieşte şi se luptă pînă la moarte pentru 
a-şi stăpîni trupul şi a-1 păzi curat, ca să nu alunece în prăpastia desfrîului. 
Cine este conştient că pînă şi privirea unei femei cu poftă se socoteşte 
desfrînare (Matei 5, 28), cu mare frică de Dumnezeu îşi va păzi ochii şi 
mintea. 

Cine cugetă la cuvintele Sfintei Scripturi, potrivit cărora şi pentru 
gîndurile şi poftele inimii vom fi cercetaţi în ziua Judecăţii de apoi (I 
Corinteni 4, 5), îşi va păzi mintea şi inima (1 Corinteni 4, 5) spre a le face 
izvor al vieţii, iar nu al morţii. Cine cugetă că Ia Judecata de apoi toate 
tainele inimii noastre vor fi date pe faţă (Evrei 4, 12), se păzeşte pe sine de 
orice păcat, fiind cu luare aminte la toate gîndurile şi înclinările inimii sale. 
Unul ca acesta, dacă vă greşi cu ceva, prin gînduri şi intenţii rele, îndată se 
căieşte din inimă şi aleargă să se mărturi- 



364 URCUŞ SPRE ÎNVIERE 

sească la duhovnic, primind dezlegare şi iertare de la Dumnezeu (Matei 18, 
18). 

Cine îşi va aduce aminte totdeauna că oamenilor le este rînduit să 
moară şi după aceea să fie judecaţi (Evrei 9, 27), cu mare evlavie şi frică de 
Dumnezeu îşi va petrece toate zilele vieţii sale pe pămînt, ca în ziua dreptei 
judecăţi să capete milă şi îndurare de la Hristos. 

Acum să aducem unele mărturii din Sfînta Scriptură despre 
înfricoşătoarea Judecată de apoi. Vom începe cu Sfintul prooroc Moise, 
care, amintind de Cartea vieţii din ziua Judecăţii, cînd a greşit poporul lui 
Israel, făcînd viţel de aur şi închinîndu-se lui, făcîndu-se, astfel, vrednici de 
mînia şi urgia lui Dumnezeu — , a zis către El: Şi acum, de vrei să ierţi tot 
păcatul, iartă-l, iar de nu, atunci şterge-mă şi pe mine din Cartea vieţii pe 
care ai scris-o (Ieşire 32, 32). 

Sfintul prooroc şi împărat David, proorocind despre amîn-două 
venirile lui Hristos în lume, prima pentru mîntuire şi a doua pentru 
judecată, a zis: Că vine, vine să judece pămîntul (Psalm 97, 10). Apoi, 
arătînd că Judecata de apoi va fi după ce se va împlini numărul îngerilor 
căzuţi din cer prin sufletele cele sfinte şi mîntuite, zice: Judeca-va întru 
neamuri, plini-va căderile, zdrobi-va capetele multora pe pămînt (Psalm 
109, 6). 

Arătînd din nou despre Judecată, zice: Iar Domnul rămîne în veac. 
Gătit-a la judecată scaunul Său (Psalm 9, 7). El va judeca lumea cu 
dreptate, judeca-va noroadele cu îndreptare (Psalm 9, 8). Dumnezeul 
dumnezeilor, Domnul a grăit şi a chemat pămîntul (Psalm 49, 1). Judeca- 
va lumea întru dreptate şi popoarele întru adevărul Său (Psalm 13). 

Sfintul prooroc Ieremia, arătînd prin Duhul Sfînt, despre Mîntuitorul 
nostru Iisus Hristos, că este din seminţia lui David după trup. zice: Iată vin 
zile, zice Domnul, cînd voi ridica lui David odraslă dreaptă şi va împăraţi 
ca împărat şi va înţelege şi va face judecată şi dreptate pe pămînt (Ieremia 
23, 5). Eu sînt Domnul Cel ce cerc inimile şi rărunchii, ispitesc ca să dau 
fiecăruia după căile lui şi după roadă faptelor lui (Ieremia 17, 10). 

Sfintul şi dreptul Iov, cel atît de mult răbdător, amintind de judecată, 
zice: Cum va fi drept muritorul la Domnul? Ca de va vrea să se judece cu 
El, nu-l va asculta, ca să nu grăiască împotriva nici unui cuvînt al Lui din 
o mie (Iov 9, 2-3). Sfintul Prooroc Iezechiel, vorbind ca din partea lui 
Dumnezeu cu Israel, îşi aminteşte de judecata dreaptă a lui Dumnezeu, 
zicînd: Oare căile voastre sînt drepte? Pentru aceasta pe fiecare după 
calea 

lui vă voi judeca pe voi din casa lui Israel, zice Domnul. întoarce-ţi-vă şi 
vă abateţi de la toate păgînătâţile voastre şi nu vă voi certa cu nedreptate 
(Iezechiel 18, 29-30). Sfîntul prooroc Isaia zice şi el despre judecată: 
Intraţi în pietre şi vă ascundeţi în pă-mînt, de jaţa fricii Domnului şi de 
mărirea tăriei Lui, căci se va scula să piardă pâmîntul (Isaia 2, 10-12). 

Despre Judecata de apoi vorbeşte şi Sfîntul prooroc Ioil astfel : 
Trimiteţi seceri că a sosit secerişul; intraţi şi călcaţi că este plin jgheabul, 
că s-a înmulţit răutatea lor. Glasuri au răsunat în valea judecăţii. Soarele 
şi luna se vor întuneca şi stelele îşi vor ascunde lumina lor. Domnul din 
Sion va striga şi din Ierusalim îşi va da glasul Său. Se va clăti cerul şi 
pămîntul şi Domnul se va îndura de poporul Său şi va întări pe fiii lui 
Israel (Ioil 4, 13-16). Iar Sfîntul prooroc Daniel vorbeşte astfel despre 
judecată: Văzut-am pînâr ce s-au pus scaunele şi a şezut Cel vechi de zile. 
îmbrăcămintea Lui era albă ca zăpada, iar părul capului Lui era ca Una 
curată; scaunul Lui, pară de foc şi roţile Lui, foc arzător. Rîu de foc 
mergea şi ieşea din El; mii de mii îi slujeau şi miriade de miriade stăteau 
înaintea Lui; Judecătorul a şezut şi cărţile s-au deschis (Daniel 7, 9-10). 

în continuare vom prezenta cîteva mărturii, din numeroasele existente, 
pe care le dau Sfinţii Evanghelişti şi Apostoli şi Sfinţii Părinţi în legătură 
cu înfricoşata Judecată de apoi. 

• Sfîntul Apostol Petru spune despre Judecata de apoi astfel: De vreme 
ce Dumnezeu n-a cruţat pe îngerii care au păcătuit, ci. lecftnâu-i cu 
legăturile întunericului în iad, i-a dat să fie păziţi pînă la judecată, aceasta 
ne învaţă că Domnul ştie să scape din ispite pe cei binecredinciosi, iar pe 
cei nedrepţi să-i păstreze, ca să fie pedepsiţi în ziua judecăţii... (II Petru 2, 
4-9). Şi iarăşi: Iar cînd se va arăta Mai-marele-păstorilor, veţi lua cununa 
slavei, cea nevestejită (I Petru 5,4). 

La rîndul său, Sfîntul Apostol Pavel zice despre Judecate de apoi: De 
aceea, nu judecaţi ceva mai înainte de vreme pînă ce va veni Domnul, Care 
va lumina cele ascunse ale întunericului şi va iwdi sfaturile inimilor. Şi 
atunci fiecare va avea de la Dumnezeii lauda cuvenită (I Corinteni 4, 5). Şi 
iarăşi: Iar vouă celor necăjiţi, să vă dea odihnă, împreună cu noi, la 
arătarea Domnului nostru Iisus Hristos din cer, cu îngerii puterii Sale, în 
văpaie de foc, osîndind pe cei ce nu cunosc pe Dumnezeu şi pe cei ce nu se 
supun Evangheliei Domnului nostru Iisus Hristos (II Tesaloniceni 1, 7-8). 
în alt loc, amintind tot despre judecată, zice: De acum mi s-a gătit cununa 
dreptăţii, pe care Domnul îmi 

va da-o in ziua aceea. El, Dreptul Judecător, şi nu numai mie, ci şi tuturor 
celor ce au iubit arătarea Lui (II Timotei 4, 8). > Despre Judecata de apoi 
vorbeşte şi Sfintul Evanghelist Ioan, redind cuvintele Mîntuitorului: Nu vă 
miraţi de aceasta; că vine ceasul în care toţi cei din morminte vor auzi 
glasul Lui, şi vor ieşi cei ce au făcut cele bune întru învierea vieţii, iar cei 
ce au făcut cele rele întru învierea judecăţii (Ioan 5, 28-29). în alt loc zice: 
Tatăl nu judecă pe nimeni, ci toată judecata a dat~o Fiului, ca toţi să 
cinstească pe Fiul, precum cinstesc pe Tatăl. Cel ce nu cinsteşte pe Fiul, 
acela nu cinsteşte nici pe Tatăl Care L-a trimis (Ioan 5, 22-23). Apoi, zice: 
Deci, acum, copiii mei, rămîneţi întru El ca să aveţi îndrăzneală cînd se va 
arăta şi să nu ne ruşinăm de El la venirea Lui (I Ioan 2, 28). 

La Apocalipsă vorbeşte şi mai clar de ceasul Judecăţii de apoi: Am 
văzut apoi un tron alb şi pe Cel ce şedea pe el, iar dinaintea feţii Lui 
pămîntul şi cerul au fugit şi loc nu s-a mai găsit pentru ele. Şi am văzut pe 
morţi, pe cei mari şi pe cei mici, stînd înaintea lui Dumnezeu şi cărţile au 
fost deschise. Şi o altă carte a fost deschisă, care este Cartea vieţii; şi 
morţii au fost judecaţi din cele scrise în acele cărţi potrivit cu faptele lor. 
Şi marea a dat înapoi pe morţii din ea; şi moartea şi iadul au dat pe morţii 
lor şi a fost judecat fiecare după faptele sale (Apocalipsă 20, 11-13). 

Tot în Apocalipsă se spune : Şi am văzut cînd a deschis pecetea a 
şasea, iată cutremur mare s-a făcut şi soarele s-a făcut negru ca un sac de 
păr şi luna întreaga s-a înroşit ca sîngele;şi stelele cerului au căzut pe 
pămînt, precum smochinul leapădă smochinele cele crude cînd se clăteşte 
de vînt. Şi cerul s-a strîns ca o carte, învăluindu-se şi tot muntele şi 
ostrovul s-au mutat din locurile lor. Şi împăraţii pămîntului şi domnii, 
precum şi bogaţii şi căpeteniile şi cei puternici şi tot robul şi cel slobod s- 
au ascuns în peşteri şi în pietrele munţilor, strigînd pietrelor şi munţilor: 
Cădeţi peste noi şi ne ascundeli pe noi de faţa Celui ce sade pe scaun şi de 
mînia Mielului; că a venit ziua cea mare a mîniei lor şi cine va putea să 
stea pe loc? (Apocalipsă 6, 12-17). 

Iubiţi credincioşi, 

Pînă aici v-am arătat cîteva din prea multele mărturii despre Judecata 
de apoi, de Ja Sfinţii Prooroci şi de la Sfinţii Apostoli şi Evanghelişti. Dar 
oare, cine ne-a arătat nouă mai luminat decît toţi proorocii, Apostolii şi 
Evangheliştii, despre Judecata cea mare a lui Dumnezeu? Cu adevărat, 
nimeni altul, decît în- 

suşi Domnul Dumnezeul şi Mîntuitorul nostru lisus Hristos, Ziditorul a 
toată lumea (Ioan 1, 3). 

Domnul nostru lisus Hristos, Cel ce va judeca lumea, ne-a descoperit, 
din dragostea cea negrăită ce o are pentru neamul omenesc, cele legate nu 
numai de ziua venirii Sale la Judecată, ci şi semnele premergătoare ei. 
Aceasta a făcut-o pentru noi. ca să ştim că se apropie ziua venirii Lui şi 
pentru a ne pregăti din vreme cu pocăinţă din toată inima, pentru păcatele 
noastre şi cu grijă sfîntă, ca să nu vină peste noi ziua aceea fără veste şi să 
ne găsească nepregătiţi şi vrednici de osîndă. 

După însăşi mărturia Domnului nostru lisus Hristos, semnele 
vestitoare sfîrşitului lumii şi venirii Sale la înfricoşătoarea Judecată de apoi 
vor fi acestea: 

Mai întîi vor veni în lume mulţi prooroci mincinoşi, în numele lui 
Hristos, şi pe mulţi vor amăgi (Matei 24, 5). Aceştia vor face semne mari şi 
minuni cu puterea diavolilor (Sfîntul Andrei al Cezareei, Tîlcuirea 
Apocalipsei, cap. 13, 13-14). Aceşti hristoşi mincinoşi sînt reprezentaţi în 
Apocalipsă în persoana fiarei ce iese din pămînt şi are coarne de miel, 
vorbind ca un balaur (13, 11). Aceştia vor lua putere din duhul lui Antihrist 
şi al satanei pentru a face minuni false şi năluciri diavoleşti. Ei nu vor veni 
să se închine icoanei lui Hristos, a Maicii Domnului şi a sfinţilor lui 
Dumnezeu, ci numai chipului lui Antihrist (Sfîntul Andrei al Cezareei, op. 
cit., cap. 13, 11). 

Prooroci mincinoşi sînt toţi cei care zic ea ei cred în Hristos şi 
întemeiază secte şi erezii, rătăcind de la adevăr. Aceştia, după mărturia 
Sfîntului Andrei al Cezareei, sînt închipuiţi de „calul negru" din Apocalipsă 
(6, 5), pe care sade diavolul şi toţi conducătorii ereticilor. Se închipuiesc 
printr-un cal negru, fiindcă au mintea înnegrită şi întunecată de diavolul, 
precum şi pentru întunecimea credinţei lor rele. Cîntarul celui ce sade pe 
calul cel negru este Sfînta şi Dumnezeiasca Scriptură, pe care toţi ereticii şi 
sectanţii o explică după mintea lor stricată de diavol; fiindcă ei uneori 
adaugă, după părerea lor cea rea, iar altor cuvinte din dreptarul Sfintei 
Scripturi le întorc înţelesul după cum le convine, spre a-şi susţine rătăcirea 
lor mincinoasă, necăîăuzîndu-se de cumpăna cea dreaptă şi sfîntă a 
adevărului propovăduit de către Sfînta Biserică a lui Hristos" (Sfîntul An- 
drei al Cezareei, op. cit, cap. 6, 5). Aceşti prooroci mincinoşi, care schimbă 
înţelesul Sfintei şi Dumnezeieştii Scripturi după părerea lor, nu vor să ştie 
ca Dumnezeu nu suferă nici adăugire şi nici scădere ; după cum însuşi 
porunceşte: Să nu 

adăugaţi la cuvîntul pe care-l poruncesc Eu vouă şi să nu scă-deţi din el 
(Deuteronom 4, 2; 12, 32; 30, 6; Apocalipsă 22, 18-19). 

Hristcşii mincinoşi mai sînt închipuiţi şi de calul galben de la 
Apocalipsă (cap. 6, 8), întru toate căutînd să fie făţarnici şi vicleni, spre a 
amăgi pe mulţi. Cel ce sade pe acest cal, pe aceşti hristoşi mincinoşi, este 
ea, zavistia diavolească, căreia mai cu dinadinsul îi este numele moarte; iar 
iadul merge în urma morţii, însemnînd că munca gheenei urmează hris- 
toşilor mincinoşi ca şi proorocilor mincinoşi. Ei au libertate de la 
Duinnezsu de a ucide pe oameni cu sabia, adică cu hulele limbilor lor 
necurate; cu foametea, adică cu lipsirea cuvîntului lui Dumnezeu şi cu 
fiarele pămîntului, adică cu năravurile lor cele de fiară (Sfîntul Andrei al 
Cezareei, op. cit., cap. 6, 8). 

Aşadar, deosebirea dintre proorocii mincinoşi care sînt acum şi cei 
care vor veni în lume, este că primii schimbă dreapta credinţă cu erezii şi 
rătăciri sectare, iar cei de pe urmă. cu îngăduinţa lui Dumnezeu, spre 
lămurirea dreptcredincioşilor, vor avea şi putere de la diavoli să facă semne 
şi minuni, înşelînd şi din cei aleşi, după cum ne-a spus Mîntuitorul mai 
dinainte (Marcu 13, 22). 

Mîntuitorul ne mai spune următoarele despre sfîrşitul lumii: Veţi auzi 
de războaie şi de veşti de războaie; luaţi seama să nu vă speriaţi, căci 
trebuie să fie toate; dar încă nu va fi sfirşitul. Căci se va ridica neam 
împotriva altui neam şi împărăţie împotriva altei împărăţii şi va fi foamete 
şi ciumă şi cutremur mare pe. alocuri. Dar toate acestea sînt numai 
începutul durerilor (Matei 24, 6-8). 

Alt semn premergător sfîrşitului lumii şi venirii lui Hristos la Judecata 
de apoi va fi şi predicarea Evangheliei la toate popoarele (Matei 24, 14). 
Aici este un lucru tainic şi greu de înţeles, căci unul dintre Sfinţii 
Evanghelişti zice: Mai întîi Evanghelia trebuie a se propovedui la toate 
neamurile (Marcu 13, 10), iar Sfîntul Evanghelist Matei zice: Şi se va 
predica această Evanghelie a împărăţiei în toată lumea, spre mărturie la 
toate popoarele şi atunci va veni sfirşitul (Matei 24, 14). Deci, de se va 
predica numai spre mărturie, atunci putem aştepta sfîrşitul în orice ceas. 
deoarece Sfînta Evanghelie a ajuns spre mărturie pînă acum la toate 
popoarele lumii, nefiind vreun loc în lume unde nu s-a auzit pînă acum de 
religia creştină şi despre Domnul nostru Iisus Hristos. Iar dacă trebuie să 
creadă în Evanghelie şi să se boteze absolut toate popoarele cu botezul 
creştinesc, atunci mai este încă multă vreme, deoarece nici o jumătate din 
populaţia pămîntului nu este creştinată,, _ A ... s> 

Alte semne care vor fi înainte de venirea Domnului nostru îisus 
Hristos la Judecata de apoi, după mărturia Lui, vor fi şi acestea: Va fi mare 
prigonire asupra creştinilor pentru mărturisirea numelui lui Hristos (Matei 
24, 9). Vor fi mari necazuri şi strîmtorări care n-au mai fost de la începutul 
lumii (Matei 24, 21). Mulţi se vor sminti în credinţă şi se vor vinde şi se 
vor urî unii pe alţii (Matei 24, 9-10). Mulţi vor veni în numele Ivi Hristos şi 
vor zice : Eu sînt Hristos ; şi pe mulţi vor înşela, iar din pricina înmulţirii 
fărădelegilor dragostea multora se va răci (Matei 24, 12). 

Semnele cele mai apropiate de venirea Domnului vor fi: întunecarea 
soarelui şi a lunii; căderea stelelor din cer; clătinarea puterilor cerurilor 
(Matei 24, 29). După aceasta se va arăta Sfînta Cruce pe norii cerului, după 
mărturia Domnului Care spune: Atunci se va arăta pe norii cerului semnul 
Fiului Omului şi, văzînd acest semn, vor plînge şi se vor tîngui toate 
popoarele pămîntului, căci în urma lui vor vedea pe Fiul Omului, venind 
r>e norii cerului cu putere şi cu slavă multă (Matei 24, 30). îndată după 
aceasta vor începe să se audă milioane de trîmbiţe ale dumnezeieştilor 
îngeri. Glasul acelor trîmbiţe de aur, după mărturia Sfîntului Grigorie 
Teologul, va supune stihiile, va despica pietrele, va deschide mormintele şi 
va deschide adîncurile. Unii se întreabă dacă va fi una sau mai multe trîm- 
biţe, deoarece Apostolul neamurilor, Pavel, zice: întru glasul trîmbiţei celei 
de apoi (I Corinteni 15, 52), iar Sfînta Evanghelie zice: Şi va trîmbiţa prin 
îngerii Săi cu sunet mare de trîmbiţe (Matei 24, 31). însă Sfîntul Ioan Gură 
de Aur spune desluşit: „Dacă mulţi vor fi îngerii, multe vor fi şi trîmbiţele" 
(Vşa pocăinţei, p. 75). De asemenea, va zdrobi porţile iadului şi va dezlega 
legăturile morţilor, iar la glasul trîmbiţelor, într-o clipeală de ochi, morţii se 
vor scula nestricăcioşi (Matei 24, 31; I Corinteni 15, 52). 

Dar oare, care îngeri se vor trimite cu trîmbiţe ca să vestească venirea 
Domnului şi ziua cea mare a Judecăţii de apoi? 

După mărturia Sfinţilor Părinţi, îngerii cărora li se vor încredinţa de la 
Dumnezeu trîmbiţele judecăţii, vor fi din ceata Incepătoriilor, căci aceştia, 
cum spune Sfîntul Dionisie Areopa-gitul, sînt cei care ocrotesc popoarele 
pămîntului şi păzesc hotarele tuturor ţărilor. 

Despre aceştia se spune în dumnezeiasca Scriptură astfel : Cînd a 
împărţit Cel Preaînalt neamurile şi pe fiii lui Adam, a pus hotarele 
neamurilor după numărul îngerilor lui Dumnezeu (Deuteronom 32, 8). 

24 

Sfinţii Părinţi spun că glasul acestor trîmbiţe se va auzi pînă la 
adîncurile cele mai de jos ale iadului, ca să cheme la judecată şi pe diavoli; 
se vor auzi pînă la cer, ca să cheme de acolo pe toţi sfinţii şi drepţii cei din 
veac. Glasul acestor trîmbiţe va chema pe toţi cei din morminte şi pe toţi 
locuitorii pă-mîntului de la Adam, pînă la sfîrşit. Atunci se vor împlini cele 
zise prin Duhul Sfînt: Chema~va cerul de sus şi pâmîntul de jos ca să 
aleagă pe poporul Său (Psalm 49, 5). Unii sfinţi spun că aceşti îngeri vor 
trîmbiţa cu sunete de jale şi de spaimă, fiecare la locul unde a păzit. Cei ce 
au păzit Anglia vor trîmbiţa deasupra Angliei; cei ce au păzit Rusia vor 
trîmbiţa deasupra Rusiei; cei ce au păzit Franţa, deasupra Franţei şi astfel, 
fiecare deasupra ţărilor unde au fost păzitori, deşteptînd prin trîmbiţele lor 
pe toţi morţii cei din veac. încă şi alţi îngeri vor veni cu trîmbiţe, cei cărora 
li s-a încredinţat paza marilor oraşe ale lumii, diferite regiuni şi state de pe 
faţa pămîntului şi fiecare Ia locul său va suna cu trîmbiţa sa, vestind venirea 
Domnului şi sosirea zilei celei mari a Judecăţii de apoi (Uşa pocăinţei, p. 
76). 

Atunci se va împlini ceea ce a proorocit Sfîntul prooroc Sofonie, care 
a zis : Aproape este ziua Domnului cea mare ; aproape şi grabnică foarte. 
Glasul zilei Domnului este amar şi cumplit. Ziua mîniei este ziua aceasta, 
ziua necazului şi a ne-voiei, ziua chinului şi a pieirii, ziua cetii şi a 
întunericului, ziua norului şl a negurei, ziua trîmbiţei şi a strigării peste 
cetăţile cele tari şi peste unghiurile cele înalte (Sofonie 1, 14-16). 

După aceste semne mai sus arătate se vor coborî din cer nenumărate 
cete de heruvimi, de serafimi şi de îngeri purtători de lumină. Atunci se va 
arăta tronul slavei lui Dumnezeu pe norii cerului şi însuşi Domnul Se va 
pogorî din cer şi va sta pe scaunul slavei Sale ca să judece toată lumea, 
după cum spune Evanghelia: Iar cînd va veni Fiul Omului întru slava Sa şi 
toţi sfinţii îngeri cu Dînsul, atunci va şedea pe tronul slavei Sale. Şi se vor 
aduna înaintea Lui toate neamurile şi va despărţi pe unii de alţii, precum 
desparte păstorul oile de capre. Şi va pune oile de-a dreapta Lui, iar 
caprele de-a stingă (Matei 25, 31-33). 

După ce îi va judeca pe toţi, va rîndui ca drepţii să meargă în viaţa 
veşnică, iar păcătoşii în munca veşnică (Matei 25. 46). Insă nu toate 
popoarele pămîntului se vor judeca după aceleaşi legi. Astfel, păgînii se vor 
judeca după legea conştiinţei lor (Romani 2, 14); iudeii după legea lui 
Moise (Romani 12, 12-15); iar creştinii după Evanghelie (Ioan 12, 46; 
Romani 2, 16; Iacov 2, 12). 

Iubiţi credincioşi, 

Pînă la venirea Domnului, cînd vom auzi trîmbiţele îngerilor, avem de 
la Dumnezeu o trîmbiţă de taină: glasul conştiinţei noastre. Să ascultăm 
acest glas al conştiinţei, al acestei trîmbiţe sfinte., căci, ascultînd de ea, 
ascultăm de însuşi glasul Domnului care este în noi. Dacă vom asculta 
glasul acestei trîmbiţe de taină a sufletului nostru, care strigă în noi mereu, 
mustrîndu-ne cînd greşim şi mîniem pe Dumnezeu, atunci ne vom împăca 
sufletul cu El şi vom împăca cu noi şi cerul şi pămîntul (Sfîntul Isaac Şirul, 
Cuvînt la Judecata de apoi). 

Să luăm aminte în toată vremea la glasul tainic al conştiinţei noastre, 
căci dacă inima noastră nu ne va osîndi, atunci vom avea îndrăzneală în 
ziua Judecăţii către Bunul Dumnezeu (I loan 3, 20-21). AMIN ! 




PREDICA 
DESPRE RAI 



„ Cele ce ochiul n-a văzut şi urechea n-a 
auzit, şi la inima omului nu s-au suit, pe 
acestea le-a pregătit Dumnezeu celor ce îl 
iubesc pe El" (I Corinteni 2, 9). 



Iubiţi credincioşi, 



In Sfînta Scriptură găsim ca Dumnezeu a sădit Raiul în Eden, către 
răsărit, şi a pus acolo pe omul pe care l-a făcut (Facere 2, 8). Ce 
înseamnă Eden? La această întrebare ne răspunde Sfîntul Vasile cel 
Mare, zicînd: „Eden se numeşte desfătare' 1 (Exaimeron, Cuvînt despre Rai, 
1826, p. 61). Dar oare ce fel de desfătare era acolo? Trupească numai? 
Acest lucru, fie şi numai a-1 gîndi cineva, este o necuviinţă! 

AstfeL trebuie să înţelegem o desfătare vrednică de Dumnezeu, 
cuviincioasă lucrării Lui dumnezeieşti, desfătare care este potrivită 
sfinţilor. Ascultă pe cel ce zice: Desfătează-te în Domnul şi-ţi va da ţie 
cererile inimii tale (Psalm 36, 4). Iar în alt loc: Acolo, pornirile rîurilor 
veselesc cetatea lui Dumnezeu (Psalm 45. 4); pîrîu al desfătării se numeşte 
grădina Raiului, care hrăneşte şi creşte frumuseţea acelor saduri gîndi+e, 
după cuvîntul: Rîu care iese din Eden, să adape Raiul (Facere 3,- 6). 

Ca să înţelegem sădirea vrednică mîiniilor şi lucrării Bunului 
Dumnezeu, să ne aducem aminte de cele spuse de Mîntuito-rul nostru Iisus 
Hristos către ucenicii Săi în Sfînta Evanghelie: Voi sînteţi mlădiţele şi Tatăl 
Meu este lucrătorul, ca cei ce sînt sădiţi de Dînsul în casa Domnului şi care 
înfloresc în curţile Dumnezeului nostru (Psalm 91, 13). Despre această 
sădire duhovnicească şi Sfîntul Apostol Pavel zice: „Eu am sădit: Apolo a 
udat. iar Dumnezeu a făcut să crească" (1 Corinteni 3. 6). Sfîntul prooroc 
David aseamănă pe cel drept cu pomul sădit lîngă iz- 

voarele apelor; care rodul său va da la vremea sa şi frunza lui nu va cădea 
(Psalm 1, 3). Şi iarăşi: Dreptul cafinicul va înflori (Psalm 91, 12). 

Sfîntul Vasiie cel Mare zice: „învaţă-te, omule, ca din nişte învăţături 
ca acestea să vii întru înţelegerea Raiului şi să ajungi la zorile dinaintea 
luminii, unde răsare lumina cunoştinţei şi unde Raiul desfătării s-a sădit. Şi 
măcar de vei înţelege vreun lucru trupesc primitor de sfinţi, în care petrec 
toţi cei ce au strălucit pe pămînt în lucruri bune, îndulcindu-se după o vred- 
nică răsplătire din darul lui Dumnezeu şi din veselia cea adevărată şi 
fericită, nu cazi niciodată din asemănarea cuviincioasă pentru Rai" 
(Exaimeron, Cuvînt despre Rai, p. 61). 

Mântuitorul nostru Iisus Hristos a făgăduit Raiul tîlharului credincios, 
răstignit împreună cu El pe Cruce, care, crezînd din inimă că El este 
Dumnezeu cu adevărat, L-a mărturisit cu gura, iertîndu-i-se toate păcatele 
şi auzind: Astăzi vei fi cu Mine în Rai (Luca 23, 43). Aceasta A spus-o 
Domnul ca să rve arate că El primeşte pe omul care se pocăieşte pînă în 
ultimul ceas din viaţă. Vedem şi pe Sfîntul Apostol Pavel, încă din viaţă 
fiind răpit pînă la al treilea cer, mergînd la Rai, unde a auzit cuvinte care 
nu se cuvine omului a le vorbi (II Corinteni 12, 4). 

în Rai este veşnică veselie, după cum zice Da vid: în veci se vor veseli 
(Psalm 5, 11). în Rai lumina drepţilor este de-a pururea. Sfinţii Părinţii ai 
Bisericii lui Hristos au spus că Raiul este îndoit, adică simţitor şi gînditor, 
văzut şi nevăzut, după cum şi omul are în sine o parte văzută şi una 
nevăzută, adică trup şi suflet (Sfîntul Ioan Damaschin, Dogmatica, Despre 
Paradis, p. 95). Sfîntul Vasiie cel* Mare, adeverind existenţa celor două 
părţi ale Raiului, zice: „Nici pe cele trupeşti nu le scoatem afară şi pe cele 
duhovniceşti le căutăm. Că precum în Legea veche era cu adevărat şi lucru 
simţit, dar avea închipuirea celor de sus, aşa şi Raiul îl înţelegem şi 
trupeşte, dar îl tîlcuim şi duhovniceşte" (Exaimeron, Cuvînt despre Rai, p. 
8). Acelaşi sfînt spune că în Rai va fi o desfătare duhovnicească desăvîrşită 
a celor cînci simţuri ale omului, adică a vederii, a auzului, a gustului şi a 
celorlalte simţuri. 

Iubiţi credincioşi, 

Aceste puţine fiind spuse despre Rai, în cele ce urmează vom aduce 
cîteva mărturii despre împărăţia cerurilor. 

Dumnezeiasca Scriptură ne arată că împărăţia cerurilor este împărăţia 
tuturor veacurilor şi stăpîneşte peste toate nea- 

murile, după cuvîntul: împărăţia Ta, Dumnezeule, este împărăţia tuturor 
veacurilor şi stăpînia Ta întru tot neamul şi neamul (Psalm 144, 13). 
împărăţia cerurilor este: „împărăţia tuturor nesfîrşiteior fericiri" (Uşa 
pocăinţei, p. 221). împărăţia cerurilor se mai numeşte şi cetatea lui 
Dumnezeu (Evrei 11, 10); Cetatea împăratului celui Mare (Psalm 47, 2) şi 
Ierusalimul ceresc (Apo-calipsa 21, 18). împărăţia lui Dumnezeu nu este 
mîncare şi băutură, ci dreptate, pace şi bucurie în Duhul Sfînt (Romani 14, 
17) şi nimic necurat nu va intra în ea (Efeseni 5, 5; Galateni 5, 21). 
împărăţia lui Dumnezeu nu stă în cuvînt, ci în putere (I Corin-teni 4, 20). 
Ea este înăuntrul nostru (Luca 17, 21). 

Pentru ca cineva să intre în împărăţia cerurilor, trebuie sa se nască din 
apă şi din Duh (Ioan 3, 4); să fie nevinovat ca pruncii (Matei 19, 14), iar 
dreptatea lui să prisosească mai mult decît a fariseilor (Matei 5, 3); să fie 
prigonit pentru Hristos (Matei 5, 10-12); să rabde multe scîrbe în viaţă 
(Fapte 14, 22); să aibă desăvîrşită jertfire de sine (Marcu 9, 13) şi să se 
silească în toată viata la lucrarea poruncilor lui Dumnezeu (Matei 11, 12; 
27, 50-52). 

Din învăţătura Sfîntului Apostol Pavel reiese că trupurile drepţilor, 
după învierea cea de obşte, vor fi împodobite în împărăţia cerurilor de 
Preabunul Dumnezeu cu patru mari daruri: cu nestricăciunea, puterea, 
duhovnicia şi slava (I Corinteni 25, 42-44). Referindu-se la primul dar al 
trupurilor celor proslăviţi, adică nestricăciunea, Sf întul Apostol Pavel zice: 
Seamănă-se trup stricăcios, scula-se-va trup nestricăcios (I Corinteni 15, 
42). Prin aceasta înţelegem că trupurile celor drepţi sînt proslăvite de 
Dumnezeu, după învierea cea A de obşte, ele nemaifiind primitoare de 
patimi atît după lucrare, cît şi după putere. După lucrare nu vor mai avea 
boală, bătrîneţe, neputinţă sau vreo pată. Iar după putere, nu vor mai primi 
nici un fel de patimă care le-ar putea vătăma aşa cum se vatămă în acest 
veac, de lovire, de rană, de slăbiciune, de foame, de sete sau de osteneală. 

Al doilea dar al trupurilor proslăvite după înviere va fi „slava", adică 
strălucirea, după cuvîntul care zice: Seamănă-se întru necinste, scula-se-va 
întru slavă (I Corinteni 15. 43). Sfinţii Părinţi spun că trupurile drepţilor, 
după înviere, vor avea slavă şi strălucire în două feluri: ca cele 
transparente, precum cristalul sau apa limpede; ca cele ce au de la sine 
lumină, precum soarele şi stelele. 

Despre prima însuşire a trupurilor înviate Sfîntul Grigo-rie Teologul 
spune: „Trupurile fericiţilor cetăţeni vor lumina întru sine cu strălucire şi se 
vor lumina cu curăţie atît de multă, 

încît ea va fi deschisă şi văzută de ochii tuturor". Faptul că al doilea fel va 
fi nu numai transparent şi limpede, ci şi foarte strălucit şi foarte luminat, 
reiese din cuvintele Domnului nostru Jisus Hristos, Care zice că drepţii vor 
străluci ca soarele în împărăţia lui Dumnezeu (Matei 13, 43). Acea 
strălucire va izvorî raze din frumuseţea şi podoaba fiecăruia din cei 
drepţi. 

Cîtă bucurie şi veselie va fi atunci cînd va vedea cineva o mulţime de 
sori adunaţi împreună! Dacă un singur soare aduce atîta veselie ochilor, 
oare cum va fi cînd vor străluci mii de mii şi milioane? Unii din Sfinţii 
Părinţi au îndrăznit să spună că î; numai un singur trup al unui drept, de se 
va pogorî din cele cereşti pe pămînt, atunci negreşit că ar acoperi cu strălu- 
cirea lui toate stelele şi soarele" (U A a pocăinţei, cap. 3, p. 248). 

Al treilea dar al trupurilor drepţilor în împărăţia cerurilor va fi 
„puterea", după mărturia Sfintei Scripturi, care spune: Se seamănă intru 
slăbiciune, înviazâ întru putere (I Corinteni 15, 43). Sfinţii Părinţi spun că 
atît de mare va fi puterea şi tăria acestor sfinţi, încît şi cel mai mic dintre ei 
va putea să clatine toată lumea ca pe un glob uşor. Aceste trupuri ale drep- 
ţilor, după înviere, nici de foc nu vor putea fi arse, nici de apă nu vor putea 
fi înecate, nici de sabia vreunui tiran nu vor putea fi tăiate, nici un fel de 
armă nu le va mai putea vătăma şi nici foamea, nici setea şi nici osteneala 
nu le va birui. 

Al patrulea dar al trupurilor drepţilor, după înviere, este duhovnicia şi 
sfinţenia, după cuvîntul: Seamănă-se trup firesc, înviază trup duhovnicesc 
(I Corinteni 15, 44). Atît de uşoare, de subţiri şi de lesne mişcătoare vor fi 
aceste trupuri duhovniceşti ale drepţilor după înviere, încît cu nimic nu se 
vor deosebi de duhuri şi de îngeri. Atît de mult dar duhovnicesc, atîta 
stăpînire şi putere se va da drepţilor, încît vor putea să se mişte din loc în 
loc cu iuţimea fulgerului. Această mişcare grabnică a trupurilor 
duhovniceşti Solomon o aseamănă cu mişcarea scînteilor focului, zicînd: 
Ca scînteia pe paie vor fugi (înţelepciunea lui Solomon 3, 7). Iar Iezechiel, 
proorocul, le aseamănă cu razele fulgerului, zicînd: Şi fiarele mergeau şi se 
învîrteau ca o vedere de fulgere (Iezechiel 1, 4). 

Fericitul Augustin, arătînd că atît de iute va fi mişcarea acestor 
trupuri duhovniceşti ale drepţilor, încît vor covîrşi mişcările gîndurilor, 
spune: „Unde voieşte duhul, acolo un trup este de faţă. Căci într-o clipă 
drepţii vor putea cu aceste trupuri duhovniceşti şi proslăvite să se suie în 
cer, să se pogoare în iad, sau să ajungă la marginea pămîntului" (Uşa 
pocăinţei, cap, 3, p. 299). 

Pentru a ne da seama cît de negrăită este slava şi bucuria 
duhovnicească a' celor ce au ajuns la Rai, prin darul şi mila Bunului 
Dumnezeu, vă voi povesti o istorioară sfîntă. 

Era într-o chinovie un monah foarte evlavios în cele duhovniceşti, 
împlinind toate faptele bune şi care, auzind de acest stih al Proorocului 
David: O mie de ani înaintea Ta, Doamne, sînt ca ziua de ieri care a 
trecut, se tot gîndea, neputînd să-1 înţeleagă. Fiindcă în acea mănăstire nu 
era nici un dascăl învăţat pe care să-1 întrebe despre aceste cuvinte, a făcut 
rugăciune stăruitoare către Bunul Dumnezeu ca să-i descopere înţelesul 
acestui stih. 

Rugîndu-se mult, 1-a ascultat Dumnezeu, Care face voia celor ce se 
tem de El şi, într-o zi, după ce s-a citit slujba Utreniei şi toţi fraţii s-au dus 
la chiliile lor, a rămas în biserică şi se ruga după obicei. Atunci a văzut un 
vultur nespus de frumos, zburînd prin biserică şi apropiindu-se adesea de 
el. Monahul s-a bucurat de o astfel de frumuseţe şi voia să-1 prindă. 
Vulturul, însă, se depărta cîte puţin de el, iar monahul mergea în urma lui. 

Urmărind acest vultur, a ieşit din biserică, apoi din mănăstire şi a 
ajuns într-o pădure din apropiere. Acolo a început vulturul să cînte o 
melodie aşa de plăcută şi dulce, încît monahul a căzut în uimire din pricina 
dulceţii acelei cîntări, cugetînd cu negrăită veselie la glăsuirea cea dulce ce 
este în Rai. Fiind atras de frumuseţea cîntării vulturului, prin darul lui 
Dumnezeu, a primit atîta putere şi voinţă, încît nu mai simţea nici 
osteneală, nici altă nevoie a trupului. Apoi s-a făcut în el atîta schimbare, 
încît se simţea ca şi cum ar fi chiar în Rai. Astfel, a ascultat acea cîntare 
îngerească timp de 300 de ani. 

După terminarea cîntării, îngerul, căci înger era vulturul acela, s-a 
înălţat la ceruri, iar monahul s-a întors la mănăstire, crezînd că a lipsit de 
acolo numai un ceas. Ajungînd la mănăstire, portarul 1-a întrebat: „De 
unde eşti, părinte?" El s-a mirat că nu-1 cunoaşte şi i-a zis: „Eu sînt 
veşmîntarul cutare, nu mă ştii?" Portarul a socotit că este ieşit din minţi şi a 
zis către dînsul: „Nici nu te-am văzut cîndva în această mănăstire". Iar 
monahul, înspăimîntat, i-a spus portarului toate rînduielile chinoviei, 
precum şi numele fraţilor. 

Portarul, după ce 1-a ascultat, 1-a dus la egumen şi i-a spus toate cele 
întîmplate. Egumenul i-a adunat pe toţi călugării în faţa lui, dar acesta pe 
nici unul nu a recunoscut din cei pe care-i ştia el. Atunci a zis către dînşii 
cu spaimă: „Mă mir şi nu mă dumiresc, fraţilor, cum s-a făcut această 
schimbare într-un ceas 

cît am lipsit, încît să nu cunosc pe nimeni dintre voi şi nici voi pe mine? 
Martor îmi este Dumnezeu că nu a trecut decît un ceas de cînd am ieşit din 
mănăstire, după ce am citit pravila Utreniei şi era egumenul cutare şi cutare 
fraţi şi părinţi. 

Egumenul, cercetînd condica unde erau scrise numele tuturor fraţilor, 
a cunoscut că de atunci trecuseră 300 de ani. Atunci au început a-1 întreba 
pe monah ce fel de om este şi ce fapte bune a săvîrşit, ca să cunoască cum 
de s-a învrednicit de la Bunul Dumnezeu de un asemenea har. Iar el a 
răspuns: „Nu ştiu vreo altă faptă bună la mine, decît că am avut întotdeauna 
ascultare către proiestoşi şi dragoste desăvârşită către fraţi, că nu am smintit 
pe niciunul vreodată, dar mai ales am avut multă dragoste şi evlavie către 
Preacurata Stăpînă şi în fiecare zi citeam icoasele ei". 

Apoi le-a povestit toate cu amănuntul, precum şi întâmplarea cu 
vulturul. 

Cînd a terminat de povestit, cei care-1 ascultau au înţeles taina şi, 
plîngînd de bucurie, l-au sărutat privindu-1 ca pe o zidire cerească şi nu 
pământească, căci şi cuvintele lui păreau, într-adevăr, dumnezeieşti şi nu 
omeneşti. După aceea, egumenul a zis: „Părinte, dă slavă lui Dumnezeu 
Care te-a învrednicit de o asemenea uimire minunată pe care n-a mai văzut- 
o cineva în acest chip, în această lume vremelnică şi deşartă şi că ai înţeles 
o parte din acea cerească şi dulce cîntare şi nespusă veselie. Cunoaşte că 
300 de ani ai fost în acea uimire şi ţie ţi s-a părut doar un ceas. Atîta 
bucurie şi veselie vor simţi sfinţii în Rai, fâcîndu-se părtaşi acelei fericite 
desfătări a Prea Sfintei Treimi, încît li se vor părea o mie de ani ca o zi, 
după cuvîntul lui Davii proorocul". 

Acestea auzindu-le monahul, a cunoscut adevărul şi, slăvind pe 
Dumnezeu, a vărsat lacrimi de bucurie, apoi a cerut să se împărtăşească cu 
Trupul şi Singele Domnului. După ce s-a împărtăşit cu Sfintele Taine, a zis 
cu multă evlavie: „Acum slobozeşte pe robul Tău, Stăpîne..." şi îndată şi-a 
dat duhul în mîinile Bunului Dumnezeu (Mîntuirea păcătoşilor, Despre ne- 
grăita slavă a Raiului, p. 472). 

Iubiţi credincioşi, 

Nu pot să scriu acestea fără să suspin, gîndindu-mă cît de mare este 
mila şi îndurarea Preabunului Dumnezeu pentru cei ce-L iubesc pe El şi au 
ca mijlocitoare pe Preasfînta şi Preacurata 

Sa Maică, prin ale cărei puternice rugăciuni şi acest fericit monah a gustat 
încă în veacul de acum din fericirea şi veselia negrăită a Raiului. 

Voi încheia acest cuvînt cu învăţăturile Sfîntului Vasile cel Mare care 
zice: „De eşti duhovnicesc şi cugeti mai mult decît la îndulcirile cele 
trupeşti, suie -te cu gîndul către frumuseţile îngerilor şi învaţă-te roadele 
dreptăţii ce sînt întru dînşii. Vezi rîul Bunului Dumnezeu cel plin de ape 
(Psalm 45, 4) ale cărui porniri veselesc cetatea lui Dumnezeu (Evrei 11, 10) 
şi al cărui meşter este numai Dumnezeu. Prin acea cetate curge rîul lui 
Dumnezeu care începe din Eden şi care adapă Raiul" (Exaimeron, Cuvînt 
despre Rai, p. 61). De fericirea Raiului şi pe noi nevrednicii să ne 
învrednicească mila şi îndurarea Bunului Dumnezeu. AMIN ! 




PREDICA 
DESPRE IAD 



„Şi în iad, ridicindu-şi ochii, fiind în 
chinuri, bogatul a văzut de departe pe 
Avraam şi pe LazQr în sinul lui" (Luca 16, 
23). 



Iubiţi credincioşi, 



După ce în două din predicile anterioare am vorbit despre Judecata de 
apoi şi despre Rai, în aceasta de faţă va fi vorba despre iad. 
O carte veche şi foarte folositoare ne sfătuieşte să ne pogo-rîm 
adesea cu mintea în adîncul iadului, pentru ca, prin această cugetare, să ne 
suim la cer. Dar iată ce scrie în această carte: „Toţi oamenii care locuiesc în 
toate părţile pămîntului şi ale lumii acesteia să se pogoare în locul iadului 
cu mintea, trăind, ca să nu se pogoare în iad, murind. Dacă doreşti din toată 
inima să te sui la cer, pogoară-te mai inainte în iad" (Uşa pocăinţei, Braşov, 
1812, p. 165-166). 

Să arătăm mai întîi, cu mărturii din Sfînta şi dumnezeiasca Scriptură, 
ce este iadul şi cîte feluri de munci cuprinde ei. Iadul este loc de chin şi de 
osîndă (Matei 23, 33; Luca 16, 23). Iar referitor la felurile şi deosebirile 
muncilor celor ce sînt în iad, tot din Sfînta Scriptură se poate afla că în iad 
este foc nestins şi vierme neadormit, după cuvîntul: Unde viermele lor nu 
doarme şi jocul lor nu se stinge (Marcu 9, 44-48). 

In iad este pedeapsă veşnică şi foc veşnic, după cuvîntul Sfintei 
Scripturi care zice: Iar dacă mina ta sau piciorul tău te sminteşte, taie-le şi 
aruncă-le de la tine, că este mai bine pentru tine să intri în viaţă ciung sau 
şchiop, decît, avînd amîndouă mnnile sau amîndouă picioarele, să fii 
aruncat în focul veşnic (Matei 18, 8). în iad suferă şi trupul şi sufletul. în 
iad este foc şi pucioasă (Apocalipsa 20, 10); foc nestins şi vierme neador- 
mit după proorocul care zice: Şi vor ieşi şi vor vedea siirvurile 

oamenilor care au călcat poruncile Mele, că viermele lor nu va muri şi 
focul lor nu se va stinge şi vor fi o sperietoare la tot trupul (Isaia 665 24). 

în iad este foc mistuitor (Evrei 10, 27); cuptor veşnic, plîn-gere şi 
scrîşnirea dinţilor (Matei 13. 50); gheena focului (Matei 5, 22; 10, 28; 18, 
9); tartar, adică frig şi ger nesuferit (II Petru 2, 4 ; Iuda 1,6; Iov 10, 21-22 
; Ioan 12, 35-36; Romani 13, 12); putoare nesuferită (Isaia 34, 3; Ioan 11, 
39); plîngere, după cuvîntul care zice: Vai vouă care rîdeţi acum, că veţi 
plînge (Luca 6. 25). în iad este foame nesuferită, după cele scrise: „Şi vor 
flămînzi precum cîinii" (Psalm 58, 17); şi va fi poporul ars ca de foc; 
omului nu-i va fi milă de fratele său şi nu se va sătura omul, mîncînd 
cărnurile braţului său (Isaia 9, 19). în iad este foc şi vierme neadormit 
după cum arată Sfinta Scriptură: Răsplătirea celui necredincios este foc şi 
vierme. 

Despre acest foc şi vierme a zis Mântuitorul: Unde viermele lor nu 
moare şi focul lor nu se stinge (Marcu 9, 44). Sfîntul Vasile cel Mare 
spune despre aceşti viermi următoarele: „Vor fi în iad un fel de viermi 
otrăvitori şi mîncători de trupuri care mănîncă fără să se sature şi niciodată 
nu-şi umplu pîntecele lor, şi pricinuiesc omului dureri nesuferite mai ales 
atunci cînd mănîncă" (Tîlcuire, p. 33). 

în iad este deznădejde, după cum scrie în Apocalipsă: Vreme de 
mântuire nu va mai fi (10, 7), deoarece pentru cei nepocăiţi şi nepregătiţi s- 
a închis uşa milostivirii Bunului Dumnezeu (Matei 15, 10). în iad este 
veşnicie, adică chin fără margini. Veşnicia chinurilor iadului este redată în 
puţine cuvinte de Sfîntul prooroc Ieremia care zice: întru pierzare în veci 
vei fi, zice Domnul. 

La această veşnicie a muncilor iadului cugetă şi Sfîntul prooroc 
David, cînd zice: Gîndit-am la zilele cele de demult şi de anii cei veşnici 
mi-am adus aminte (Psalm 77, 56). 

Veşnicia muncilor iadului este arătată de însuşi Domnul şi 
Mîntuitorul nostru lisus Hristos cînd spune: Duceţi-vă de la Mine, 
blestemaţilor, în focul cel veşnic, care este gătit diavolilor şi îngerilor lui. 
Şi iarăşi: Şi vor merge aceştia în munca cea veşnică (Matei 25, 41-46). 

Iubiţi credincioşi, 

După ce am arătat pe scurt, cu mărturii din dumnezeiasca Scriptură, 
cîte feluri de munci are iadul, să vedem ce este iadul propriu-zis. 

Un mare dascăl al Bisericii lui Hristos spune: „Iadul este ţara morţii 
veşnice, împărăţia diavolilor, a cărei poartă este deznădăjduirea. Curtea ei 
sînt legăturile; ferestre, întunericul; masă, reaua împuţiciune şi putoare 
nesuferită: mîncare, foamea; băutură, satea; ceasornic este plînsul; aşternut, 
văpaia; orînduială, tulburarea cea fără rînduială a prăpastiilor celor 
groaznice. 

Iadul este ţara amară şi plină de tînguire, de vaiete şi plîn-gere 
neîncetată şi chinuire fără sfîrşit. Iadul este ţara prea înfricoşată, latura de 
care pururea se cade să fugim. Iadul este pămînt al întristării, pămînt al 
mîhnirii, al uitării şi al scîrbelor neîncetate. Iadul este loc de foc fără fund, 
pururea purtător de moarte, în care focul nu se stinge în veac. Iadul este frig 
şi ger nemaipomenit, care pătrunde cu iuţeala lui prin toate oasele 
oamenilor ce se chinuiesc acolo. 

Iadul este viermele cel neadormit, întuneric pipăit, putoare nesuferită, 
bătaie neîncetată în care ciocanele diavolilor nu încetează a lovi pe cei 
osîndiţi împreună cu ei. Iadul este cutremur şi groază nepovestită întru 
vederea feţelor diavolilor celor înfricoşaţi şi groaznici şi întru auzirea 
şuierăturilor balaurilor celor de foc, care înoată prin flăcările iadului ca 
peştii prin apă. Iadul este deznădejde desăvîrşită da bine şi de scăpare. 

Iadul este adunarea tuturor muncilor negrăite şi nesuferite şi lipsirea 
de toate bunătăţile şi bucuriile. Iadul este locul de chinuri nemaiauzite şi 
nemaipomenite peste care diavolii împărătesc şi unde se muncesc ei şi toţi 
vrăjmaşii Bunului Dumnezeu, oamenii păcătoşi care au fost acolo osîndiţi, 
ca veşnic să se chinuiască împreună cu ei. Iadul este acolo unde şarpele cel 
vechi şi balaurul căzut din cer se chinuieşte veşnic de urgia lui Dumnezeu 
(Apocalipsa 20, 2-3; II Petru 2, 4; Iuda 1,6). 

Iadul este acolo unde balaurul, satana, împărăteşte şi împreună cu cei 
păcătoşi se arde şi se chinuieşte, după dreapta mînie a Atotţiitorului şi 
Bunului Dumnezeu. în iad vicleanul şarpe nu încetează să muşte pe cei 
supuşi lui. Acela, pentru viclenia lui, şarpe s-a chemat; pentru sălbăticia cu 
care vatămă, leu ce răcneşte; demon, pentru puterea cu care face rău şi se 
porecleşte diavol pentru neîmblînzirea mîniei" (Uşa pocăinţei, p. 220-203). 

în continuare vom descrie şi chinurile cu care se pedepsesc în iad cei 
păcătoşi. 

Primul chin este focul, care se deosebeşte de focul din lumea aceasta, 
atît cît este deosebirea dintre focul unui mare cuptor şi un foc zugrăvit cu 
culori pe un perete. Focul veşnic se deosebeşte de cel din lume prin trei 
însuşiri: este întunecat şi nu are nicio- 

dată lumină, ci numai ardere; nu se aprinde din vreascuri sau lemne, ci este 
nematerialnic şi arde cumplit; nu se stinge niciodată şi nici nu scade 
(Mintuirea păcătoşilor, cap. 22, p. 488-489). 

Al doilea chin în iad este gheaţa şi frigul. Diavolii vor scoate pe 
păcătoşi din foc ca să-i arunce în tartar. Tartarul este un iezer fără fund, 
plin de apă îngheţată şi foarte rece. Aceasta este „scrîşnirea dinţilor" de 
care vorbeşte dumnezeiasca Scriptură. A treia pedeapsă este mirosul greu. 
Acolo se adună toate necu-răţiile cele spurcate şi nesuferite din toată 
lumea. Atît de rea putoare este în iad, încît, dacă ar fi cu putinţă să se 
reîntoarcă în lume vreunul din cei osîndiţi, s-ar strica tot aerul şi ar muri 
mulţime de oameni. 

Cine se îndoieşte de acest adevăr să citească în cartea ce se numeşte 
„Oglinda pildelor", unde va găsi următoarea istorioară: Doi fraţi, după trup, 
se aflau sub povăţuirea unui duhovnic care adesea le vorbea despre 
pedepsele iadului. Atît de îngrozitor era ceea ce povestea duhovnicul 
despre aceste pedepse ale iadului, încît unul din fraţi a ales să se facă 
monah. Celălalt însă, necre-zînd asemenea cuvinte, a rămas în lume, 
vieţuind în fel de fel de păcate, iar după cîţiva ani a ajuns la sfîrşitul vieţii. 
Atunci fratele lui. monahul, venind la el, 1-a rugat ca, după ce va muri, să 
vină la el şi să-i spună în ce loc se află şi dacă muncile iadului sînt cu 
adevărat aşa grele după cum se spune. 

După o vreme destul de lungă, într-o noapte, s-a arătat cel ce murise 
monahului, iar monahul 1-a întrebat: „Te rog, fratele meu, spune-mi 
adevărul, oare în iad sînt aşa de înfricoşate munci precum zic cărţile noastre 
ori s-au scris numai ca să ne înfricoşeze pe noi?". Atunci fratele său care 
murise i-a răspuns aşa: „De mii de ori sînt mai cumplite decît cele scrise, 
căci toate limbile nu ajung să povestească aceste chinuri". 

Monahul 1-a întrebat din nou: „Oare voi putea să le încerc şi eu puţin, 
ca să mă încredinţez de adevăr?" Fratele i-a răspuns: „Da, dar cu ce simţire 
voieşti să le înţelegi?". Monahul i-a zis: „Eu sînt prea mic la suflet şi mă 
tem ca nu cumva să mor dacă voi vedea cu ochii sau voi pipăi cu mîinile, 
fâ-mă dar numai să miros puţin!". Atunci fratele cel mort a scuturat puţin 
haina sa şi îndată a ieşit un miros atît de greu, încît monahii mănăstirii 
aceleia nu mai puteau răbda, ci umblau încolo şi încoace ca nişte ieşiţi din 
minţi. De aceea au şi plecat din acel loc departe şi şi-au zidit o altă 
mănăstire. 

A patra pedeapsă este vederea. Aici păcătoşii sînt pedepsiţi prin 
vederea întunecatelor feţe ale diavolilor, care sînt atît de urîte şi de 
înfricoşate, încît dacă vei vedea pe unul din ei venind 

spre tine şi dacă lingă tine ar fi o prăpastie de o sută de stînjeni sau un 
cuptor aprins, mai lesne ai alege să cazi în prăpastie sau să arzi în cuptor, 
decît să vezi faţa diavolului. 

A cincea pedeapsă este foamea cumplită şi setea nemăsurată despre 
care s-au spus mai sus. A şasea pedeapsă este viermele cel neobosit şi 
neadormit al conştiinţei. A şaptea pedeapsă este întunericul cel mai din 
afară: A opta pedeapsă este deznădejdea şi mîhnirea veşnică. A noua 
pedeapsă este veşnicia chinurilor iadului. 

Pentru ca cineva să-şi dea seama de această veşnicie, să-şi închipuie 
că dacă ar fi un munte de nisip, al cărui vîrf să ajungă pînă la cer şi dacă s- 
ar lua în fiecare zi cîte un fir din el, odată tot s-ar termina, dar iadul nu are 
sfîrşit. Sau, dacă un înger al Domnului s-ar pogorî din cer ca să ia în fiecare 
an o picătură de apă din toate oceanele şi mările lumii acesteia, tot s-ar 
termina odată apele, dar muncile iadului nu au sfîrşit. Despre iad se poate 
citi pe larg în Mîntuirea păcătoşilor (cap. 20, p. 488-502). 

Pentru a ne da seama mai bine de nesuferitele chinuri ale iadului, vom 
însemna aici, spre sfîrşitul acestei predici, o istorioară. 

în Sfîntul Munte Athos, un călugăr, fiind bolnav şi paralizat de mai 
mulţi ani. de la o vreme îşi pierduse răbdarea în boala sa atît de îndelungată 
şi a început a se ruga lui Dumnezeu să-i scurteze viaţa. Dumnezeu, 
ascultîndu-i rugăciunea, a trimis la el un înger care i-a zis: „0, părinte, 
Domnul, în îndurarea Sa, a auzit rugăciunea ta. El îţi scurtează viaţa 
pămîntească, dar cu condiţia să alegi: ori să mai rabzi boala încă un an pe 
pămînt, ori să te chinuieşti trei ceasuri în iad". 

La cuvîntul îngerului, monahul a zis: „Să mai zac încă un an pe 
pămînt? E un timp foarte lung. Mai bine voîesc să sufăr trei ceasuri în iad". 
La aceste cuvinte, îngerul lui Dumnezeu i-a luat sufletul şi 1-a dus în iad, 
apoi s-a retras de la el, spunîndu-i că peste trei ore îl va cerceta. 

După plecarea îngerului, a fost cuprins de întunericul ce domnea 
pretutindeni, iar ţipetele sfâşietoare ale păcătoşilor, care ajungeau pînă la el, 
vederea feţelor diavolilor, în toată urîciunea lor infernală, vuietul focului 
care ardea cu nesuferită fierbinţeală, precum şi alte negrăite munci, care-1 
înconjurau din toate părţile, îl făcură să strige cu groază după ajutorul lui 
Dumnezeu, dar nu primea nici un răspuns. I se părea că au trecut trei sute 
de ani de cînd se chinuia şi, văzînd că de nicăieri nu vine nici un ajutor, a 
început să geamă şi să scrîşneaseă din dinţi de du- 

rere. Nimeni nu-1 asculta şi na-i auzea durerile, fiindcă toţi ardeau în 
chinuri. 

Deodată, însă, se făcu o lumină mare şi îngerul Domnului apăru vesel 
şi îl întreabă: „Cum te afli, frate?". 

Monahul i-a răspuns: „Niciodată n-aş fi putut să cred că un înger 
poate minţi! Oare nu mi-ai promis că mă vei scoate de aici după trei ore? 
Iată, au trecut mai mult de trei ore, căci am stat sute de ani în aceste chinuri 
groaznice!". 

„De ce zici, frate, sute de ani?, a zis îngerul Domnului. O oră numai a 
trecut de cînd te-am părăsit şi mai ai încă două ore de rămas aici". „Două 
ore?, a strigat monahul cu groază. Este oare cu putinţă să fi trecut numai o 
oră pînă acum? Oh! Nu mai pot suporta această muncă, căci nu mai am 
putere. De se poate, scoate-mă de aici. Vreau să sufăr pe pămînt ani şi sute 
de ani, ba chiar pînă în ziua Judecăţii de apoi, la venirea a doua a 
Domnului, Dumnezeului şi Mîntuitorului nostru Iisus Hristos, numai, te 
rog, scoate-mă de aici! Fie-ţi milă de mine şi nu mă lăsa!". Atunci îngerul a 
zis: „Dumnezeu, fiind Părintele îndurărilor şi al mîngîierii, îşi arată 
bunătatea Sa cea fără margini asupra ta, dar tu să nu uiţi cele ce ai simţit şi 
suferit şi să povesteşti şi altora cît de crude şi necruţătoare sînt muncile 
gheenei" (Viaţa repausaţilor, Bucureşti, 1890, p. 333). 

Faptul că sfinţii lui Dumnezeu, patriarhii, proorocii şi drepţii ce au 
trăit pînă la venirea Domnului nostru Iisus Hristos au fost legaţi şi ţinuţi în 
iad împreună cu ceilalţi osîndiţi, este adeverit de Sfîntul Epifanie al 
Ciprului, care zice: „Acolo, în iad, era Adam cel întîi zidit şi întîi născut, 
mai dedesubt decît toţi osmdiţii cei de dedesubt. Acolo era Abel, cel dintîi 
mort şi întîiul drept păstor şi chipul nedreptei junghieri a lui Hristos, 
Ziditorul marelui Chivot, adică al Bisericii Sale ceea ce pe toate neamurile 
cele ca nişte fiare, din potopul pă-gînătăţii, prin porumbiţă, adică prin 
Duhul Sfînt, le-a mîntuit şi pe întunecatul corb din acesta 1-a izgonit. 

Acolo era Avraam, Părintele şi jertfitorul Domnului nostru Iisus 
Hristos, cel ce prin cuţit fără de cuţit împreună şi prin moarte fără de 
moarte a jertfit lui Dumnezeu jertfa prea fericită. Acolo era legat Isaac cel 
de demult, care a fost legat sus de Avraam, spre închipuirea Domnului 
nostru Iisus Hristos. Acolo era Iacob în iad, mîhnit jos, cel mai înainte 
mîhnit sus pentru Iosif. Acolo era losif cel ce a fost legat în temniţa din 
Egipt spre închipuirea Domnului nostru Iisus Hristos, Stăpînu-lui Celui 
legat pentru noi. 

Acolo era Moise jos, întru cele întunecate, cel ce oarecînd 

era în sicriaş, întru cele întunecate sus. Acolo era Daniel în groapă, în iad, 
cel ce oarecînd în groapa leilor era sus. Acolo era Ieremia ca în groapa 
tinei, în groapa iadului şi a stricăciunii morţii. Acolo, în chitul iadului celui 
primitor a toată lumea, zăcea Iona, spre închipuirea lui Iisus Hristos Celui 
veşnic şi mai înainte de veci. încă mai era acolo şi David, dumnezeiescul 
Părinte dintru care este Hristos după trup şi, ce zic David? era acolo şi 
însuşi Sfîntul Ioan Botezătorul mai mare decît toţi proorocii, care într-un 
pîntece întunecat a propovăduit pe Hristos celor din iad ; îndoitul Mergător 
înainta şi propovăduitor al celor vii şi al celor morţi, cel care din temniţele 
lui Irod s-a trimis în temniţa morţii cea a toată lumea şi a iadului, adică a 
celor ce dormeau din vsac, drepţi şi nedrepţi" (Cuvînt la îngroparea 
dumnezeiescului Trap al Domnului Dumnezeului şi Mîntuito-rului nostru 
Iisus Hristos, în Sjxnta şi Marea Sîmbătă, Vieţile sfinţilor pe luna martie, 
Mănăstirea Neamţ, 1813, p. 272). 

Iubiţi credincioşi, 

Am făcut această însemnare ca să arăt că pogorîrea Mîn-tuitorului în 
iad nu s-a făcut numai pentru cei păcătoşi, ci pentru toţi sfinţii lui 
Dumnezeu, care zăceau legaţi în iad din cauza păcatului nostru strămoşesc, 
prin care a intrat moartaa în neamul omenesc. De asemenea, am adăugat 
aici puţine din multele mărturii ale Sfînt3i şi dumnezeieştii Scripturi şi ale 
altor cărţi sfinte scrise de Sfinţii Părinţi, despre negrăitele şi nesuferitele 
chinuri ale iadului, de care totdeauna trebuie să ne aducem aminte, pentru a 
nu greşi înaintea Domnului. Căci zice Sfîntul Ioan Gură de Aur: „toţi cei ce 
cugetă la gheenă, nu vor intra în ea; şi toţi cei ce uită de gheenă, de gheenă 
nu vor scăpa" (împărţirea de gnu, Cuvînt la Judecata de apoi, 1833, p. 1D. 
AMIN ! 



PREDICA 
DESPRE DESĂVÎRŞIREA OMULUI 



o) 



„Fiţi, dar, voi desăvîrşiţi, precum şi 
Tatăl vostru Cel din ceruri desăvîrşit este" 
(Matei 5, 48). 

Părinţilor, fraţilor şi iubiţi credincioşi, 

In cuvântul ce urmează m-am gîndit să vorbesc ceva despre desăvîrşirea 
omului pe pămînt. 

Era mai bine să tac, decît să vorbesc de cele ce mă covîrşesc, 
dar mă tem de pedeapsa slugii leneşe care a ascuns talantul în pămînt 
(Matei 25, 25). îmi amintesc şi de învăţătura Simţului Maxim 
Mărturisitorul, care zice : „Mulţi sîntem cei ce vorbim şi puţini cei ce 
facem, însă nimeni nu trebuie să strice cuvîntul lui Dumnezeu pentru 
negrija proprie, ci să-şi mărturisească neputinţa sa şi să nu ascundă 
adevărul lui Dumnezeu. Aceasta ca nu cumva să ne facem vinovaţi pe lîngă 
călcarea poruncilor şi de răstălmăcirea cuvîntului lui Dumnezeu" 
(Filocalia, voi. 2, p. 1 14). De aceea, am luat îndrăzneală să vă vorbesc des- 
pre desăvîrşirea omului, nu cu cele ale priceperii mele, ci tot cu mărturiile 
Sfinţilor Părinţi ai Bisericii dreptmăritoare. 

în ce constă desăvîrşirea omului credincios în viaţa părmn-tească? La 
această întrebare Sfîntul Ioan Scărarul răspunde: „Desăvîrşirea sau 
nepătimirea este atunci cînd cel desăvîrşit şi-a făcut trupul nestricăcios şi 
şi-a înălţat mintea deasupra zidirii şi toate simţirile şi le-a supus minţii, iar 
sufletul şi 1-a pus în faţa lui Dumnezeu". Apoi adaugă: „Desăvîrşirea este 
învierea sufletului înainte de cea a trupului, a doua treaptă după cea a înge- 

rilor în cunoştinţa cea desăvîrşită a lui Dumnezeu" (Filocalia, voi. 9, 
cap. 12, p. 418-419). 

„Desăvîrşirea este starea de la început sau starea adevăratei naturi a 
omului, căci acea stare nu e o stare de închidere în sine, de limitare rigidă, 
ci de comunicare şi de comuniune cu Dumnezeu, personal, şi cu semenii. 
Aceasta este o stare de linişte pentru că este una cu trăirea în Dumnezeu, în 
care omul are toate şi certitudinea existenţei eterne" (Pr. prof. dr. D. Stă- 
niloae, Filocalia, voi. 4, nota 509. p. 313-314). 

Sfîntul Simeon Noul Teolog arată că desăvîrşirea este o a patra 
treaptă duhovnicească, zicînd: „La acestea se adaugă a patra treaptă şi 
schimbare de vîrstă duhovnicească. Ea este a bătrînului şi a celui albit la 
păr şi constă în aţintirea neabătută a privirii spre Dumnezeu, care este 
proprie celor desăvîrşiţi" (Filocalia, voi. 8, p. 538). 

Sfîntul Vasile cel Mare zice: „Cel ce s-a făcut iubitor de Dumnezeu şi 
doreşte să aibă cît de puţin nepătimirea Lui şi pofteşte să guste din sfinţenia 
Lui duhovnicească, din liniştea, din netulburarea şi bîîndeţea Lui, precum 
şi din veselia şi bucuria ce se nasc din acestea, să se străduiască să-şi 
depărteze gîndurile de la toată patima materială care-i tulbură sufletul; să 
privească cu ochi curat, neumbrit, la cele dumnezeieşti şi să se facă locaş 
nasăturat al luminii de acolo. Omul desăvîrşit este locaş al Bunului 
Dumnezeu, care doreşte să cuprindă cît mai mult pe Dumnezeu'" 
(Filocalia, voi. 8, cap. 86. p. 189). 

Sfîntul Isaac Şirul spune despre nepătimire astfel: „Nepătimirea nu 
înseamnă a nu mai simţi patimile, ci a nu le mai primi" (Filocalia, voi. 8, 
cap. 86, p. 189). Sfîntul Diadoh zice: „nepătimirea nu înseamnă a nu fi 
războiţi de demoni, căci pentru aceasta ar trebui, după Sfîntul Apostol 
Pavel, să ieşim din lume (I Corinteni 5, 10), ci, fiind războiţi de ei, să fim şi 
să rămînem nebiruiţi" (Filocalia, voi. 8, p. 191). Sfîntul Maxim 
Mărturisitorul zice : „Nepătimirea este starea paşnică a sufletului, datorită 
căreia e greu de mişcat spre păcat" (Filocalia, 
voi 8, cap. 86, p. 192). 

Sfinţii Părinţi mai arată că, prin „îndumnezeire" (desăvîr- 

şire), încetează lucrarea naturii umane şi este înlocuită cu lucrările 
dumnezeieşti, atributele naturale fiind copleşite de slava dumnezeiască. 
Astfel, Sfîntul Maxim Mărturisitorul spune: „Sufletul devine Dumnezeu, 
odihnindu-se, prin participarea la Harul dumnezeiesc, de toate lucrările sale 
mintale şi sensibile, odihnind deodată cu sine toate lucrările naturale ale 
trupului care se îndumnezeieşte împreună cu sufletul, în proporţie cu 
participarea lui la îndumnezeire, astfel încît atunci se va arăta numai 
Dumnezeu, atît prin suflet cît şi prin trup, atributele naturale fiind biruite de 
prisosinţa slavei" (Pr. prof dr. D. Stă-niloae. Teologia Morală Ortodoxă, 
voi. 3, p. 313). 

Omul drept în această viaţă nu este cu totul desăvîrşit. Sfinţii Părinţi 
spun că „cei ce pătimesc, întinzîndu-se peste ei fără se se sature, urmăresc 
desăvîrşirea fără sfîrşit. nedesăvîrşită, ca una ce se ridică pururea peste sine 
însăşi prin adausurile ce se inalţâ neîncetat prin suişuri spre Bunul 
Dumnezeu" (Filocalia, voi. 8; Sfîntul Efiram Şirul. cap. 87 p. 192-193). 

Sfîntul Nil Sinaitul, arătînd că sînt două desăvîrşiri, zice: „Trebuie să 
înţelegem că sînt două desăvîrşiri: una vremelnică şi alta veşnică". Despre 
cea din urmă zice Apostolul Pavel: Iar cmd va veni ceea ce este desăvîrşit, 
atunci va înceta ceea ce în parte este (I Corinteni 13, 10). Expresia: cîndva 
veni ceea ce este desăvîrşit, înseamnă că aici, pe pămînt,nu putem cuprinde 
desăvîrşirea dumnezeiască. Şi iarăşi, două desăvîrşiri cunoaşte Sfîntul 
Apostol Pavel şi ştie pe acelaşi om desăvîrşit şi nedesăvîrşit. Pentru viaţa 
de faţă îl numeşte desăvîrşit şi faţă de acel cu adevărat desăvîrşit îl numeşte 
nedesăvîrşit. De aceea zice: Nu pentru că am luat răsplata, ori că sînt 
desăvîrşit (Filipeni 3. 12). Şi după puţin iar: Cîţi sîntem desăvîrşiţi, aceasta 
să cugetăm (Filipeni 3, 15). 

Sfîntul Ioan Scărarul zice: „Desăvîrşirea celor desăvîrşiţi este 
nedesăvîrşită" (Filocalia, voi. 9, cap. 3, p. 419). De asemenea, şi Sfîntul 
Macarie cel Mare zice: „Nimeni nu ajunge desăvîrşit în veacul de acum, 
fiindcă atunci n-ar mai fi arvună ceea ce se dă aici". Şi iarăşi: „Ştiu pe 
mulţi şi mă număr şi eu printre aceştia, prin experienţă, şi ştiu bine că 
nimeni nu este desăvîrşit aici; ci chiar de ar ajunge cu totul nematerial şi 

aproape s-ar uni cu Bunul Dumnezeu, păcatul merge în urma lui şi 
niciodată nu piere cu desăvîrşire înainte de moarte" (Filocalia, voi. 5, Cuv. 
10, p. 227-228). 

Părinţilor, fraţilor şi iubiţi credincioşi, 

Din cele ce am vorbit pînă aici, aţi înţeles ce este desă-vîrşirea şi că 
toată desăvîrşirea omului în această viaţă, pe pă-mînt, îşi are nedesăvîrşirea 
ei. însă cum se poate să fie cineva desăvîrşit şi, în acelaşi timp, să fie 
nedesăvîrşit? 

Desăvîrşirea oamenilor, mai cu seamă în faţa Ziditorului nostru, este 
neînsemnată pentru că, oricît s-ar desăvîrşi cineva, prin Darul Bunului 
Dumnezeu, în viaţa aceasta, el se află la început de desăvîrşire şi creştere în 
cele duhovniceşti, deoarece omul drept şi sfînt, după ce a trecut din viaţa 
aceasta în veacul viitor, merge spre o desăvîrşire mai înaltă, căci în veacul 
viitor, atît oamenii sfinţi cît şi îngerii, merg dintr-o măsură de cunoaştere a 
slavei lui Dumnezeu în alta, după mărturia care spune : Merge-vor din 
putere în putere (Psalm 83, 8; Filocalia, voi. 7, cap. 56-57, p. 339-340). 

Sfinţii lui Dumnezeu merg, crescînd în slavă, pînă la măsura plinătăţii 
lui Hristos, după cum arată Sfîntul Apostol Pa-vel(Sfeseni 4, 13). Astfel 
stînd lucrurile, trebuie să înţelegem clar că desăvîrşirea omului în viaţa de 
acum îşi are nedesăvîrşirea ei, deoarece cel desăvîrşit neîncetat însetează 
după mai multă desăvîrşire, fiindcă cei nepătimitori se întind spre vîrful cel 
dorit al altor desăvîrşiri, fără să se sature şi prin aceasta ei fac desăvîrşirea 
lor nedesăvîrşită, deoarece bunătăţile cele veşnice, după cum am zis, nu au 
hotar. 

Omul duhovnicesc se desăvîrşeşte în veacul de acum pe măsura 
puterii omeneşti, iar faţă de oceanul fără margini al desăvîrşirii lui 
Dumnezeu el este la început de desăvîrşire, fiindcă niciodată nu poate 
cuprinde pe deplin nemărginirea desăvîrşirii (Filocalia, voi. 9, Cuv .29, p. 
419). Iată pentru care pricină şi Sfîntul Apostol Pavel zice că desăvîrşirea 
noastră este în centri (I Corinteni 13, 10; Evrei 1 1, 40; 12, 23). 

Oare desăvîrşirea omului pe pămînt este obligatorie tutu- 

ror? La această întrebare vom răspunde, aducîndu-ne aminte de cuvintele 
Mîntuitorului nostru Iisus Hristos spuse tînărului bogat, care L-a întrebat ce 
să facă pentru a moşteni viaţa de veci: De vrei să intri în viaţă, păzeşte 
poruncile... Iar de vrei săjii desăvîrşit, du-te, vinde-ţi averile tale şi le dă 
săracilor, ...după aceea, vino şi urmează-Mi Mie (Matei 19, 17 şi 21). 

De aici se înţelege clar că porunca Mîntuitorului pentru 
desăvîrşire nu este obligatorie, ci este lăsată la voia liberă a 
omului. Iar în alt loc a zis: Eu am venit ca viaţă să aibă şi mai 
mult să aibă (Ioan 10, 10), adică cel ce vrea să se mintuiască, să 
păzească poruncile lui Dumnezeu, iar cel ce voieşte să aibă mai 
multă viaţă, adică să fie desăvîrşit, trebuie să părăsească toate ale 
lumii şi să urmeze lui Hristos, cu multă răbdare şi lepădare de 
sine, pînă la sfîrşit. Deci, a se sui cineva la treapta înaltă a de- 
săvîrşirii, rămîne la voia lui (Kiriacodromion, p. 339). -W> 

Faptul că desăvîrşirea este lăsată la voia omului este arătat de Sfîntul 
Grigorie Teologul, căci el zice: „Al puterii noastre de lege, unele aduc 
nevoie celor ce li se porunceşte care de nu vor fi părăsite, pricinuieşte 
primejdie. Iar altele nu au nevoie, ci voinţă, care celor ce le vor păzi, 
pricinuieşte cinste şi răsplătire, iar celor ce nu le vor păzi. nici un fel de 
primejdie. Precum cel ce nu este vrednic de muncă, nu s-a făcut îndată şi 
vrednic de laudă; într-acast chip, nici cel ce nu este vrednic de laudă, nu s-a 
făcut îndată vrednic de muncă" (Kiriacodromion, p. 339-340). 

Prin ce virtute ajunge omul la desăvîrşire şi care sînt virtuţile celor 
desăvîrşiţi? Sfîntul Grigorie Palama zice: „Virtutea rugăciunii efectuează 
taina unirii noastre cu Bunui Dumnezeu, căci rugăciunea este legătura 
făpturilor raţionale cu Făcătorul, dar unirea cu Dumnezeu, adică 
desăvîrşirea, este mai presus de rugăciunea curată. Ea înseamnă dragoste 
desăvîrşită şi aceasta nu o are omul de la sine, ci vine de la Dumnezeu". 

Aşadar, dragostea desăvîrşită către Dumnezeu este temelia celor 
desăvîrşiţi. Nimeni nu ajunge însă la această dragoste decît prin curăţia 
deplină de patimi şi mai ales prin rugăciunea curată. Acest lucru îl arată 
Sfîntul Maxim Mărturisitorul, zi-cînd: „Toate virtuţile ajută mjnţU A ă. 
ajungă la F c-ragoş£eş lui 

Dumnezeu, dar mai mult decît toate rugăciunea curată, căci prin aceasta, 
zburînd spre Bunul Dumnezeu, iese afară din toate cele ce sînt" (Filocalia, 
voi. 7, p. 246). Virtutea rugăciunii ajută foarte mult omului să cîştige 
dragostea de Dumnezeu, iar dragostea este „desăvîrşirea". Sfintul Isaac 
Şirul, arătînd că prin rugăciune omul cîştigă dragoste de Dumnezeu, zice că 
„dragostea este din rugăciune". 

Care sînt semnele prin care se cunosc pe sine şi sînt cunoscuţi de 
oameni cei ce au ajuns la desăvîrşire? 

La această întrebare Sfintul Isaac Şirul răspunde astfel: „Celor ce au 
ajuns la desăvîrşire le este aceasta: de vor fi predaţi de zece ori pe zi arderii 
pentru dragostea oamenilor, nu se vor sătura, precum a zis Moise către 
Dumnezeu: De le ierţi lor păcatul, iartă-l; iar de nu, şterge-mă şi pe mine 
din cartea în care m-ai scris (Ieşirea 32, 32). De asemenea, Sfintul Apostol 
Pavel zice: M-aş ruga să fiu anatema de la Hristos pentru fraţii mei 
(Romani 9, 3; Filocalia, voi. 10, Cuv. 81, p. 395). 

Deci primul semn al celor desăvîrşiţi este să aibă dragoste desăvîrşită 
către Dumnezeu şi către oameni, după cuvintul: Cine iubeşte pe Dumnezeu, 
acela iubeşte şi pe aproapele său (Ioan 4, 21). Al doilea semn al celor 
desăvîrşiţi este acela de a iubi deopotrivă pe toţi oamenii, atît pe duşmani 
cît şi pe prieteni (Matei 5, 44; Luca 10, 37). Alt semn al celor desăvîrşiţi 
este de a-şi pune sufletul pentru alţii (II Corinteni 12, 15; I Tesalo-niceni 2, 
8). Alt semn ale celor desăvîrşiţi, este de a şti să-şi stăpînească cu 
desăvîrşire limba (lacov 3, 2). Alt semn al celor desăvîrşiţi este de a nu se 
încrede niciodată în puterea lor duhovnicească (Iov 9, 20; Filipeni 3, 12). 

Alt semn al celor desăvîrşiţi este de a nu mai avea frică de moarte, 
deoarece dragostea scoate afară frica (I Ioan 4, 18). Apoi să aibă desăvîrşită 
smerenie şi să se socotească pe sine cei mai păcătoşi (Luca 17, 10; I 
Timotei 1, 15; I Corinteni 15, 9; Iov 22, 29). Alt semn al celor desăvîrşiţi 
este de a avea în ei roadele Duhului Sfînt, care sînt : dragostea, bucuria, 
pacea, îndelunga răbdare şi celelalte toate (Galateni 5, 22). 

Acestea şi încă multe altele sînt semnele celor ce, cu darul lui 
Dumnezeu, au ajuns în viaţa aceasta la desăvîrşire, atît cît este cu putinţă 
firii omeneşti. 

Părinţilor, fraţilor şi iubiţi credincioşi, 

Cu mila şi ajutorul Preabunului Dumnezeu am însemnat aici cîte ceva 
despre virtutea cea prea înaltă a desăvîrşirii omului. Este adevărat că pe cei 
desăvîrşiţi îi cunoaşte numai Bunul Dumnezeu, Atotţiitorul şi plinitorul 
inimilor. 

Cele scrise aici nu sînt din vreo iscusinţă proprie, căci eu cu totul sînt 
păcătos şi sărac de orice cunoştinţă şi faptă bună, ci sînt din mărturiile 
Sfintei Scripturi precum şi ale Sfinţilor Părinţi. 

Astfel, închei acest smerit şi prost cuvînt şi, vă rog pe toţi să nu mă 
uitaţi la sfintele rugăciuni pe mine cel leneş şi nelucrător, care am îndrăznit 
a zugrăvi apă pe pereţi cu care nu-mi pot potoli setea duhovnicească, lipsit 
i'iind cu totul de lucrarea celor arătate prin cuvînt şi prin scris. AMIN ! 



CUVINTE DESPRE TRECEREA 
DE LA VIATĂ LA VIATĂ 




,Bacură-te, ceea ce eşti plină de har. Mărie, 
Domnul este cu Tine" (Luca 1, 28). 



DIN VIAŢA PĂRINTELUI NOSTRU STAREŢ 
PROTOSINGHELUL IOANICHIE MOROI 

MĂNĂSTIREA SIHĂSTRIA 



Părintele stareţ al Mănăstirii Sihăstria, Protosinghelul Ioa-nichie 
Moroi, era venit din Sfîntul Munte Athos, unde a petrecut mai mulţi ani. 
înainte de anul 1900 a venit la Sfînta Mănăstire Neamţ, unde i s-a dat 
ascultarea de paracli-sier, fiind numai monah. Era un călugăr foarte 
evlavios in ascultarea lui. Nu dormea niciodată pînă la Utrenie, care se 
făcea la miezul nopţii. îşi aprindea candela şi o luminare şi citea la Psaltire 
pînă cînd trebuia să se ducă să ia blagoslovenie de la stareţul mănăstirii 
pentru a toca de Utrenie şi a deştepta părinţii şi fraţii la rugăciune. Voi 
relata o întîmplare din viaţa lui petrecută pe cînd era în Sfînta Mănăstire 
Neamţ. 

în anul 1907 a murit un monah bătrîn, care avea mai mult de 90 de 
ani. Acesta nu auzea bine, iar cînd venea la slujbele bisericii stătea lingă 
mormîntul Sfîntului Paisie, care se află în biserica mare pînă astăzi, şi 
foarte adesea plîngea pentru că nu auzea slujba din biserică. Chilia lui era 
departe de biserică. într-o zi a venit vestea că monahul Dometie cel surd a 
murit şi, ducîn-du-se unii călugări l-au găsit mort în genunchi cu faţa la 
sfintele icoane şi l-au anunţat pe stareţ. Stareţul a spus marelui ecle-siarh să 
aibă grijă de toate. Eclesiarhul a trimis cîţiva călugări să-1 aducă în 
biserică, pentru că aşa este rînduiala la călugări, adică după moarte să stea 
trei zile în pridvorul bisericii. De este preot, trebuie să stea în biserică, iar 
călugării să citească Psaltirea lîngă sicriul lui trei zile şi trei nopţi. Cînd s- 
au dus călugării să-1 aducă în biserică, au văzut că era foarte sărac, neavînd 
decît o haină veche şi ruptă cu care era îmbrăcat. Mo- 

nahii au adus haine şi l-au îmbrăcat, l-au pus pe năsălie şi l-au adus în 
biserică, punîndu-1 în pridvor. Eclesiarhul a adus marea schimă ou care se 
acoperă mortul pînă la înmormîntare şi a pus-o pe el. Apoi, ştiind că 
monahul Ioanichie citeşte mult la Psaltire şi fiindcă era seară, i-a zis: „Tu, 
Ioanichie, ştiu că nu dormi şi citeşti la Psaltire pînă la Utrenie. Deci, pînă 
voi rindui pe alţii să vină aici, citeşte tu". Părintele Ioanichie a zis: „Bla- 
gosloviţi să citesc !" şi a rămas în pridvor ca să citească la Psaltire. 

Rămînînd numai el şi mortul, pe la ora 9 seara, monahul 
Dometie, cel mort de curînd, a ridicat un picior în sus, aşa cum 
era în sicriu. Părintele Ioanichie s-a dus şi a apăsat pe genunchi, 
dînd piciorul mortului la loc şi citea în continuare la Psaltire. 
După o oră, însă, mortul a ridicat şi celălalt picior în sus. Atunci 
Ioanichie s-a speriat şi a încăput a întreba pe mort: „Părinte 
Dometie, ai înviat? Dacă ai înviat, spune-mi, pentru că eu te 
pomenesc la morţi". N-a auzit nici un răspuns. Atunci părintele 
Ioanichie, crezînd că a înviat şi nu poate vorbi pentru că era 
acoperit cu camilafca, a dezlegat capetele de la camilafcă, i-a 
descoperit faţa şi iar 1-a întrebat: „Părinte Dometie, eşti viu?". 
Iar bătrînul Dometie a căscat gura şi a ţinut-o deschisă timp de 
un sfert de oră. Atunci a ieşit din gura lui o mireasmă foarte 
plăcută care a umplut biserica şi, fiind uşile bisericii deschise, 
mireasma s-a răspîndit prin toată mănăstirea. Părintele Ioani 
chie a mai citit încă la Psaltire şi după o oră s-a dus să ia bla- 
gosîovenie pentru a toca, deoarece se apropia Utrenia. Cînd au 
început pe la ora 11 noaptea să vină călugării la biserică au 
simţit acea bună mireasmă şi se întrebau de unde ar putea fi. 
Părintele Ioanichie, după ce a tocat şi a tras clopotele 
de Utrenie, a venit la biserică şi toţi îl întrebau dacă ştie ceva 
despre această bună mireasmă. El 3e-a zis că ştie şi că după 
slujba Utreniei le va spune. Astfel, după ce s-a terminat slujba 
Utreniei, pe la ora două după miezul nopţii, fiind toţi în bi 
serică le-a spus că mireasma ieşea din gura lui Dometie cel 
mort. precum şi toate cele ce s-au întîmplat în timp ce citea la 
Psaltire. , », . 

Călugării, auzind acestea, au dat slavă lui Dumnezeu şi şi-au adus 
fiecare de la chilii Psaltirea, adunîndu-se cu toţii Ungă sicriul părintelui 
Dometie. După ce terminau catismele de citit nu mai ziceau: „Dumnezeu să 
te ierte, părinte Dometie", după cum este obiceiul, ci „Cuvioase Părinte 
Dometie, roagă-te lui Dumnezeu pentru noi". Cînd a sosit ziua 
înmormîntării lui, 

stareţul mănăstirii, Narcis Creţukscu, a dat poruncă să se îmbrace în 
veşminte toţi preoţii şi diaconii din Mănăstirea Neamţ, care erau atunci. 
Cînd au pecetluit groapa, iarăşi a ieşit din gura prea fericitului monah o 
mireasmă şi cu toţii au plîns şi slăveau pe Dumnezeu care preamăreşte pe 
cei smeriţi şi nebăgaţi în seamă în această lume. 

Iată şi o altă întîmplare din viaţa vestitului stareţ Ioanichie Moroi. Nt 1 
povesteau părinţii că în anul 1924, cînd s-a îndreptat calendarul vechi, aici, 
la Mănăstirea Sihăstria, s-a mai ţinut după calendarul vechi încă aproape 
doi ani. Atunci a fost chemat părintele Ioanichie la Mănăstirea Neamţ. 
Stareţul mănăstirii, Prea Sfinţitul Nicodim, a zis părintelui Ioanichie: „De 
ce nu asculţi de Biserică şi de Sfîntul Sinod şi încă mai ţii după calendarul 
vechi care s-a îndreptat cu aprobarea tuturor bisericilor? Dacă nu asculţi 
veţi fi caterisiţi şi vom închide mănăstirea voastră'. Atunci stareţul 
Ioanichie a zis către Prea Sfinţitul Nicodim: „Noi ne temem să nu fie păcat 
dacă ţinem pe nou. Vă rog să-mi daţi voie să ţin post patruzeci de zile, ca 
să ne arate Dumnezeu cum este mai bine". 

După ce i-a dat binacuvîntare, stareţul Ioanichie a venit trist la 
Sihăstria. La masa de seară a zis către toţi părinţii şi fraţii: „Eu de mîine voi 
intra în chilia mea şi blestemat şi neiertat să fie acela care va intra în chilia 
mea pînă la patruzeci de zile". Călugării s-au întristat şi nu au zis nimic, iar 
unii au început să plîngă. Astfel, părintele stareţ a doua zi a încuiat uşa de 
la sală şi cea de la chilie şi şi-a luat la el numai Psaltirea, o Cruce şi un 
epitrahil. Părinţii mergeau la slujbele bisericii si apoi, cu sfatul economului, 
mergeau la ascultările lor. 

După ce au trecut vreo zece zile, unul din ei a zis: „Fraţilor, părintele 
stareţ nu a mai ieşit din chilie". Se duceau pe la fereastra care era acoperită 
cu un covor şi ziceau: „Părinte stareţ,-blagosloveşte", dar nu primeau nici 
un răspuns. După ce au trecut două săptămîni şi apoi încă una, văzînd că nu 
se mai aude A nimic de la el, toţi au socotit că a murit de atîta post. Nimeni 
însă nu îndrăznea să-i deschidă uşa pentru că se temeau de blestemul pus de 
stareţ. Un diacon cu numele Glicherie, care era de mic crescut în această 
mănăstire, a zis: „Eu am să deschid uşa. Stareţul trebuie să fi murit, 
deoarece sînt trei săptămîni şi două zile de cînd a intrat în chilie şi nu se mai 
aude nici un semn de viaţă dinăuntru. Aducînd o ţapină, s-a dus la uşa lui şi 
după ce a strigat de mai multe ori, văzînd că nu i se răspunde, a zis către 
părinţii care se adunaseră acolo: „Blagosloviţi să deschid uşa". Nimeni nu a 
zis „Domnul", căci se temeau de blestem. 

Atunci el a băgat colţul ţapinei sub uşă, săltînd-o în sus şi a scos-o din 
belciuge. Apoi a dat uşa la o parte şi a zis către părinţii care erau acolo: 
„Blagosloviţi să deschid şi uşa chiliei". Din nou nimeni nu a zis nimic. 
După ce a strigat de trei ori: „Părinte stareţ, blagosloveşte să deschid uşa" 
şi a văzut că nu primeşte nici un răspuns, a băgat ţapina dedesubt şi a scos 
şi a doua uşă. După ce au dat-o la o parte, au tăbărît cu toţi în chilie. 

Stareţul era jos cu Psaltirea la cap şi nu se mişca deloc. Unul din ei a 
zis: „A murit stareţul" şi au început toţi sa plîngă. Un altui, uitîndu-se mai 
atent la el, a zis: „Nu a murit. Uite că mişcă ochii şi se uită la noi". Dacă au 
văzut că este viu, un preot a zis: „Hai să-1 împărtăşim ca să nu moară 
neîmpărtăşit". Deci, s-au dus la biserică şi au adus Prea Curatele Taine. Cu 
coada lingurii preotul i-a descleştat gura, apoi a pus în linguriţă o părticică 
din Prea Curatele Taine şi puţin vin şi, deschizîndu-i gura mai bine, 1-a 
împărtăşit. După aceea i-a citit mulţumirea şi l-au ridicat, rezemîndu-1 de 
nişte perne. Stareţul nu putea să vorbească deloc şi au stat astfel lîngă el 
pînă a doua zi, Au început să-i dea cîte o linguriţă de apă caldă şi cîte o 
fărîmitură de pîine pe care le înghiţea, şi după cîteva zile a început să 
meargă pe picioarele lui,nu prea mult însă ,căci era foarte slăbit. 

După o săptămînă s-a sculat singur şi încet, încet, sprijinit de părinţi, a 
venit pînă la biserică, iar apoi a venit la trapeză, aşezîndu-se la locul lui din 
capul mesei. Cu glas stins a zis: „Mai întîi zic: Dumnezeu să-1 ierte pe cel 
ce a deschis uşa şi a intrat la mine, căci eu nu mai aveam putere nici să mă 
ridic de jos, nici să mai deschid uşa". Apoi, le-a spus : „Părinţilor şi fraţilor, 
mari ispite şi încercări am avut de la draci. într-o noapte au venit la mine 
patru draci cu o tocilă şi ascuţeau nişte săbii de foc, iar unul din ei a zis: 
Hai să tăiem pe acest călugăr, că vrea să se facă sfînt. Venind la urechea 
mea, a zis: Cine ţi-a spus ţie că astăzi se mai jac sfinţi? Iar eu i-am zis: Dar 
ţie cine ţi-a spus că nu se mai jac? Dumnezeu este acelaşi şi azi ca 
întotdeauna. Atunci a pierit acea nălucire, dar a rămas in chilie un fum tare 
înecăcios. Am mai avut şi alte năluciri pe care nu mai am vreme a le 
povesti. Ştiu că pînă la 10-12 zile am mai putut citi la Psaltire, iar pe urmă 
nu mai vedeam literele şi am început a zice Psalmul 50 şi rugăciunea 
Doamne, lisuse... Acum cîteva zile, într-o noapte, s-a ridicat acoperişul 
chiliei şi se vedeau stelele cerului şi dintre stele au apărut trei lumini, care 
veneau spre mine. Erau trei episcopi care străluceau ca soarele şi unul 
dintre ei a zis: loanichie, de 



CUVINTE DESPRE TRECEREA PE LA VIAŢA LA VIAŢA 399 

ce te chinuîeşti aşa? Ascultarea este mai mare decît jertfa.... Fă ascultare 
de conducătorii Bisericii şi îndreaptă calendarul. Calendarul nu este o 
dogmă, ci un ceas al vremii, care poate să se schimbe, fără să aducă vreo 
schimbare dogmelor dreptei credinţe. Şi după ce au zis aceasta, m-au 
binecuvîntat şi s-au depărtat pînă cînd nu s-au mai văzut". Apoi a zis : „De 
mîine schimbaţi zăloaga la cărţile bisericii, la Octoih, la Minei, la Proloage, 
la Apostol şi la Evanghelie cu 13 zile înainte, aşa cum ţine toată Biserica 
noastră Ortodoxă". De atunci şi Mănăstirea Sihăstria a intrat sub ascultarea 
Bisericii Ortodoxe Române. Această întîmplare adevărată mi-a spus-o 
fratele meu, monahul Gherasim, care era atunci cu ascultarea de eclesiarh. 

In sfirşit, voi mai adăuga o minune din viaţa fericitului stareţ 
Ioanichie. Era bolnav şi cu un ochi scos de un bandit ce se numea Baltă. 
Acesta 1-a lovit cu bocancii, 1-a trîntit jos şi 1-a lovit în cap, iar a doua zi, 
din cauza loviturilor, i s-a scurs ochiul drept. Bietul stareţ a zăcut cîţiva ani 
la pat, dar în toată vremea se ruga şi citea la Psaltire numai cu un ochi şi ne 
spunea: „Dragii mei, Dumnezeu a rînduit ca lumina toată din ochiul drept 
să vină în cel stîng. astfel încît văd tare bine, de parcă aş avea amîndoi 
ochii". 

într-o sîmbătă ne-am adunat cîţiva părinţi în chilia lui. Cum stătea cu 
epitrahilul pe grumaz şi cu Psaltirea în faţă a zis către noi de trei ori: „Marţi 
mă duc la Tata". Marţi pe la amiază, fiind mai mulţi la tăiat lemne, a venit 
în grabă părintele loil şi a zis: „Părinţilor, părintele nostru stareţ s-a dus la 
Tata, aşa cum a zis sîmbătă. Stareţul mi-a zis mie: Ioile, du-te puţin la 
chilie că vreau să mă odihnesc puţin. Aşa cum era cu epitrahilul pe piept, s- 
a culcat. Nu după mult timp m-am dus în chilia lui şi, văzîndu-1, am zis: 
Părinte stareţ, dormi ? Cînd m-am dus ca să iau epitrahilul, am înţeles că 
deja adormise somnul de veci". Era 5 septembrie anul 1945, cu trei zile 
înainte de hramul mănăstirii noastre. 

Am însemnat acestea cu scopul de a arăta că părintele nostru stareţ a 
avut o viaţă duhovnicească deosebită şi şi-a cunoscut sfîrşitul cu trei zile 
mai înainte de ceasul morţii. 

DIN VIAŢA MONAHULUI VALERIE RUŞTIORU 

MĂNĂSTIREA SIHĂSTRIA 

Cu acest părinte am fost împreună ciobani la oile mănăstirii. 
îmboJnăvindu-se, s-a coborît de pe munte şi făcea ascultare în mănăstire, 
ocupîndu-se cu cele necesare pentru parastase. Era foarte milostiv, iar cînd 
veneau săracii pe la el, dacă nu avea altceva, Je dădea grîu de pomană şi 
uneori chiar coliva care se punea pentru morţi. După cîţiva ani a slăbit şi 
mai mult şi a simţit că i-a venit ceasul să plece din lumea aceasta. într-o zi, 
cînd să termin Sfînta Liturghie, a venit un călugăr şi mi-a zis; „Părintele 
Valerie este pe moarte şi vă roagă să veniţi să-1 împărtăşiţi". Imediat ce am 
terminat slujba, am luat Sfîntul Potir şi linguriţa, iar un părinte cu un 
sfeşnic aprins mergea înaintea Sfintelor Taine. Am mers la chilia lui care 
nu era departe de biserică. 

Cînd am intrat la el, foarte s-a bucurat. Era mărturisit numai cu o zi 
mai înainte. Eu i-am zis: „Părinte Valerie. am venit cu Sfintele Taine ca să 
te împărtăşesc". Iar el a zis: „Bine că aţi venit" şi apoi, arătînd cu mîna spre 
răsărit, a zis: „Uite ce munte frumos cu flori şi iarbă verde şi, iată, acolo 
nişte păstori cu o turmă de oi albe care mă cheamă să vin la ei". Eu i-am 
spus: „Şi nu te duci la ei"?, iar el a zis: „Sînt descălţat la un picior şi nu pot 
acum". Am rostit rugăciunea „Cred Doamne şi mărturisesc...", şi am luat 
linguriţa cu Prea Curatele Taine ca să o duc la gura lui. El se uita cînd la 
linguriţă, cînd la cei ce-1 chemau şi. după ce l-am împărtăşit, uitîndu-se 
mereu către răsărit unde a spus că sînt acei păstori cu oi albe, a zis: „Ierta-ţi- 
mă, iubiţii mei părinţi!". Astfel a închis ochii şi s-a dus la Domnul. 
Dumnezeu să-1 ierte că era un om blînd şi milostiv şi cu mare frică de 
Dumnezeu. 



DIN VIAŢA PĂRINTELUI VENIAMIN IORGA 

MĂNĂSTIREA SIHĂSTRIA 

Acest cuvios părinte, cînd a plecat la Sfînta Mănăstire, fiind foarte 
evlavios, nu a vrut să mai corespondeze cu nimeni din rudeniile lui şi pînă 
la moarte nimeni nu a ştiut în ce loc se află şi dacă mai trăieşte. Eu, 
nevrednicul, i-am fost duhovnic şi numai cu cîteva zile mai înainte de a 
muri, mi-a spus 

de unde este, dar m-a rugat să nu spun nimănui. Cînd s-a apropiat vremea 
să se ducă la Domnul, m-a chemat şi l-am mărturisit, apoi l-am împărtăşit 
cu Sfintele şi Prea Curatele Taine. Avea 87 de ani. Văzînd că a slăbit, a 
chemat cîţiva părinţi ca să-i vadă şi să-şi ia rămas bun de la ei. Cînd părinţii 
s-au adunat în chilia lui, el le-a mulţumit cu mare dragoste că au venit să-1 
vadă şi le-a zis: „Iubiţii mei părinţi, nu mor azi, ci mîine la ora zece şi dacă 
voiţi să mai veniţi atunci, ne vom vedea pentru ultima oară în această 
viaţă". Părinţii au luat blagoslovenie şi au plecat. 

A doua zi am venit pe la ora nouă mai mulţi părinţi, iar el a zis: 
„Iubiţii mei părinţi, rugaţi-vă pentru mine că durerile morţii m-au 
înconjurat!". Se vedea cum căsca gura şi mişca limba, rugîndu-se. Apoi, a 
întors capul spre dreapta şi privea în sus, zicînd: „Iertaţi-mă, iubiţii mei 
părinţi şi fraţi" şi şi-a dat duhul. Cînd ne-am uitat la ceasul care era pe 
masă, era exact ora zece. 

Acest fericit bătrîn avea mare evlavie la Maica Domnului. Adesea o 
pomenea în rugăciunile lui şi zicea: „Maica Domnului este floare fără 
umbră". Era foarte smerit şi din gura lui nu am auzit niciodată vreun cuvînt 
deşert. într-o vreme a fost dat de ascultare la schitul Sihla şi, mergînd o dată 
pe acolo, am zis către el: „Părinte Veniamin, cred că aici ai să sporeşti mai 
mult în lucrarea minţii", fiindcă ştiam că foarte mult stăruia în rugăciunea 
minţii. Iar el a zis: „Părintele meu, măgarul, oriunde l-ai duce, este tot 
măgar". Nu suferea ca cineva să-1 laude. Părintele Veniamin a făcut mulţi 
ani ascultare la via Schitului Prodromul-Athos din satul Ţifeşti-Vrancea cu 
un mare călugăr duhovnicesc, Evghenie Dumitrescu. După o vreme a venit 
la schitul Bucium-Iaşi. 

Mitropolitul Iustin îl iubea mult pe părintele Veniamin pentru 
smerenia lui. Odată i-a zis: „Părinte Veniamin, iată că v-am făcut aici case 
bune ca să locuiţi în ele". Iar bătrînul a răspuns : „înalt Prea Sfinţite, 
acestea sînt pentru generaţiile viitoare. Eu vă rog să-mi daţi voie să merg la 
Sihăstria ca să mor acolo într-o chilie mică, sau într-un bordei, că nu sînt 
vrednic de palate şi case mari". 

Aşa s-a şi întîmplat. Că, după ce a venit aici, a primit o chilie mică în 
care nu avea decît un scaun şi cîteva icoane. Acolo a şi adormit în Domnul. 
Am însemnat cîteva cuvinte şi despre acest fericit bătrîn, pe care eu 
nevrednicul îl aveam la mare evlavie, căci de la spovedanie i-am cunoscut 
viaţa lui curată şi pustnicească. 

DIN VIAŢA CUVIOSULUI PĂRINTE PAISIE OLARU 

MĂNĂSTIREA SIHĂSTRIA 

Cuviosul Părintele nostru Paisie, care a fost peste patruzeci 
r de ani duhovnicul obştii Mănăstirii Sihăstria şi a mii de credin 
cioşi din toată ţara, era părinte duhovnicesc şi al părinţilor şi 
fraţilor mei din satul natal. Vasile, fratele meu cel mai mare, 
care a plecat primul din familia noastră la mănăstire, i-a fost 
ucenic cinci ani înainte de a pleca în armată. Acestui minunat 
părinte Paisie, i-am fost şi eu ucenic încă din anul 1923, cînd 
eram cu oile lîngă schitul Cozancea din comuna Suliţa-Botoşani. 
El ne-a povăţuit pe calea caa bună şi ne-a sfătuit să plecăm la 
mănăstire, atît pe noi cei patru fraţi, cît şi pe sora noastră care 
a,plecat la Mănăstirea Agafton de la vîrsta de 11 ani. Părintele 
Paisie a intrat în Sfînta Mănăstire Cozancea încă din anul 1920, 
cînd a venit din război. De loc era dintr-o comună din judeţul 
Botoşani cu numele Stroieşti. De mic copil l-am cunoscut a fi 
un om blînd, căutîndu-şi liniştea şi pacea cu toţi. în Mănăstirea 
Cozancea era viaţă de sine şi fiecare avea grijă de chilia lui. 
Cîftd se îmbolnăvea cineva, numai părintele Paisie, ca o mama 
bună, îngrijea pe toţi cei bolnavi şi neputincioşi. Z 

Părintele Paisie era şi foarte milostiv. Cînd primea ceva de la biserică, 
stătea în pridvor şi împărţea totul la săraci, la străini şi la văduve. Cei săraci 
şi necăjiţi, cînd se termina slujba la sfînta biserică, îi ieşeau înainte, ştiind 
că le dă tot ce avea. ■<?■>; 

Cînd eram militar şi mai aveam cîteva luni pînă la eliberare, am stat la 
el în concediu şi l-am ajutat la lucru, deoarece construia o casă nouă cu 
paraclis. Aici avea de ucenic pe un unchi al meu, părintele Ghenadie, un 
om al lui Dumnezeu, care toată viaţa a fost cioban la oi şi nu s-a căsătorit, 
iar la bătrîneţe s-a retras la Sfînta Mănăstire Cozancea. Părintele Paisie, 
cînd a văzut că termin concediul şi trebuia să mă întorc la regiment, m-a 
luat de-o parte şi mi-a zis: „Spune-mi, frate Constantine, dacă te eliberezi 
din armată nu vii aici la mine?", la care eu i-am răspuns: .,Prea Cuvioase 
Părinte, nu vreau să te mint. Eu sînt legat sufleteşte de Mănăstirea Sihăstria, 
unde m-am dus întîi şi unde fraţii mei au adormit în Domnul. Aici la 
Cozancea este prea aproape de satul meu şi aş vrea să fiu mai străin şi 
necunoscut de cei din satul meu şi de rudeniile mele. Astfel că, după 
eliberarea mea, mă voi întoarce tot la. Sihăstria". El, aur zind, a lăcrimat şi 
a zis „Eu am nădăjduit că voi avea un uce- 

nic din familia voastră, dar dacă nu ai de gînd să vii aici după 
armată, atunci şi eu, nu după multă vreme, voi merge la Mă 
năstirea Sihăstria". Apoi a zis: „Dacă pleci acum, merg şi eu 
să te conduc pînă la marginea pădurii". Luîndu-şi un toiag în 
mină, am mers împreună pînă la marginea pădurii, de unde se 
vedeau cîmpiile şi dealurile spre satul meu. Atunci el a zis cu 
lacrimi în ochi: „Hai să facem un jurămînt. Să facem mai întîi 
'trei metanii". După ce am făcut trei metanii amîndoi, el a zis: 
„Prea Sfîntă Treime, Dumnezeul nostru, pentru rugăciunile 
Preasfintei Născătoare de Dumnezeu şi ale tuturor sfin 
ţilor Tăi, rînduieşte ca, de va muri fratele Constantin înaintea 
mea, să fiu eu la capul lui, iar de voi muri eu mai înainte, să fie 
el la capul meu!". După aceea, cu multe lacrimi, ne-am luat 
rămas bun unul de la altul. Această despărţire a noastră s-a în- 
tîmplat în vara anului 1935. ^ 

Prin anul 1948, eu fiind stareţ în Mănăstirea Sihăstria, mi-a scris o 
scrisoare prin care m-a rugat să mijlocesc la Sfînta Mitropolie pentru a 
aproba să vină împreună cu părintele Chirii, un ucenic a lui, la Mănăstirea 
Sihăstria. M-am dus cu bucurie la Mitropolie, la Prea Sfinţitul Valerie 
Moglan, care le-a aprobat la amîndoi să vină la Mănăstirea Sihăstria. 
Astfel, în toamna anului 1948 au venit amîndoi în obştea noastră. 

Peste un an de zile eu am fost chemat la Sfîntul Sinod la Bucureşti de 
Prea Fericitul Patriarh Justinian Marina, care mi-a spus să iau în grabă 30 
de călugări şi să mă duc la Mănăstirea Slatina, care rămăsese atunci numai 
cu cîţiva călugări, iar statul avea intenţia de a o transforma în spital, 
întorcîndu-mă de la Bucureşti, am spus părinţilor şi fraţilor ordinul Sfintei 
Patriarhii. La aceste cuvinte, părintele Paisie şi părintele Chirii au zis: 
„Mergem şi noi la Sfînta Mănăstire Slatina". Părintele Paisie, duhovnicul 
nostru, mergînd cu noi la Mănăstirea Slatina, ne-a fost de mare folos, 
deoarece acolo veneau zilnic zeci de credincioşi. Sfinţia sa, Dumnezeu să-1 
ierte, spovedea zi şi noapte , iar poporul, aflîndu-1 aşa blînd, cu mare 
dragoste îl asculta. Patriarhul Justinian ne-a dat în grijă şase mănăstiri de 
călugări şi două de maici: Mănăstirea Rîşca şi Vatra Moldoviţei. A dat 
ordin scris, ca în toate să punem rînduiala canonică şi tipiconală a Sfintei 
Mănăstiri Sihăstria. Apoi, am scos mîncarea de carne, am pus Utrenia la 
miezul nopţii, am pus duhovnici de la noi să spovedească săptămînal, după 
rînduiala. Toţi părinţii şi fraţii ţineau la viaţa de obşte cu mare dragoste, 
deoarece erau învăţaţi de la Sihăstria. Părintele Paisie era duhovnic şi bun 
sfătuitor multora din soborul mănăstirii, învăţind pe alţii mai mult cu 

smerenia şi pilda vieţii lui. Niciodată nu l-am văzut să poarte potcap sau 
culion, ci totdeauna, de cînd l-am cunoscut, purta numai fes de lină cu 
camilafca pe el. Mînca foarte puţin şi în toată viaţa sa nu a pus sare în 
mîncare. Toată viaţa a iubit liniştea si căuta cele mai singuratice chilii 
pentru a sta în ele. Dormea foarte puţin şi se ruga cu lacrimi, 
ferindu-se ca nu 

i, cumva să-i cunoască cineva nevoinţa. 

:' După un timp de vieţuire în Mănăstirea Slatina părintele 
nostru Paisie s-a retras la Schitul Sihla, unde nu şi-a 
încetat activitatea de povăţuitor a celor ce aveau nevoie şi 
erau în necazuri. Chilia lui era sub stîncile din apropierea schi 
tului, lingă bisericuţa dintr-un brad. Cînd venea cineva la măr 
turisire plîngîndu-şi păcatele, plîngea împreună cu el. Citea la 
oameni rugăciuni din Molitfelnic, iar la urmă zicea: „Dum 
nezeu să vă blagoslovească familia voastră, căsuţa voastră, mă- 
suţa voastră şi sa va dea un colţişor de Rai . . ■ A 

<* în toamna anului 1936. părintele Paisie a căzut şi şi-a rupt 
'ficiorul drept din şold şi a rămas la pat pînă la moarte. Peste un an s-a 
îmbolnăvit de cataractă la ambii ochi. Nu mai vedea aproape deloc $i auzea 
foarte greu. Dar timp de aproape cinci ani a răbdat cu bărbăţie boala, fără 
de cîrtire şi dădea slavă lui Dumnezeu pentru toate ca dreptul Iov. Ba încă 
veneau mulţi ucenici şi bolnavi pe care îi spovedea din pat, îi sfătuia cu cu- 
vinte de mîngîiere, le făcea rugăciuni din memorie, îi binecu-vînta şi îi 
slobozea cu pace. 

A binevoit Preabunul Dumnezeu ca, la moartea lui. să fiu la capul lui, 
aşa cum făcusem legămînt. Am văzut cum se pregătea să-şi dea sufletul şi, 
fiindcă mai erau acolo şi alţi părinţi, m-am dus puţin într-o cameră 
alăturată, fiind foarte obosit. în acele clipe părintele Paisie şi-a dat duhul. 
Lîngă el se afla ucenicul său de chilie, monahul Gherasim. 
n La înmormîntarea lui au luat parte numeroşi fii duhovniceşti, preoţi, 
călugări şi credincioşi din toată ţara, iar slujba înmormîntării a fost săvîrşită 
de înalt Prea Sfinţitul nostru Mitropolit Daniel şi Prea Sfinţitul Ioachim 
Vasluianul, înconjuraţi de un sobor de peste douăzeci de preoţi. 

După înmormîntarea părintelui Paisie, mulţi preoţi şi arhierei, chiar şi 
Prea Fericitul Părinte Patriarh Teoctist, au făcut rugăciuni şi dezlegări la 
mormîntul său, De toţi,anii lui a trăit aproape 94, avînd 74 de ani în 
mănăstire. ■ * '"■"■".> "■ 

Mila Domnului să odihnească sufletul părintelui nostru 

Paisie in cetele celor drepţi care se desfătează în lumina cea veşnică a 
Preasfîntei Treimi. 

Aşa a trăit şi aşa s-a mutat la cele cereşti, iubitul nostru părinte Paisie, 
care ne-a crescut pe toţi. 



DIN VIAŢA MARELUI DUHOVNIC VICHENTIE MALAU 

MĂNĂSTIREA SECU 

Acesta de mic copil, avînd numai 7 ani, a plecat cu tatăl său, monahul 
Dometian, în Sfîntul Munte Athos, unde au stat aproape 11 ani, iar după 
moartea tatălui său s-a întors la Sîînta Mănăstire Secu de unde plecase. 
După puţin timp a fost ales stareţ al acestei mănăstiri, pentru viaţa lui 
curată şi pustnicească. Niciodată în viaţa lui n-a mmcat-carne; în chilie 
avea o saltea şi o pernă de paie sub cap, iar pat nu avea. Avea însă o mică 
bibliotecă pe sală,iar în chilie o icoană a Maicii Domnului, unde ardea în 
toată vremea o candelă. Mînca o dată pe zi după apusul soarelui, iar 
duminica şi la marile sărbători, slujind dumnezeiasca Liturghie, se 
împărtăşea cu Sfintele şi Prea Curatele Taine. 

,A Pup A ' ţin timp a fost trimis la Sfînta Mănăstire Agapia, deoarece era 
mare lipsă de duhovnici, şi era ca o luminare în sfeşnic pentru soborul da 
maici. Le dădea pildă prin predica sa dar mai mult prin trăirea sa. Era 
foarte milostiv şi tot ce avea dădea la săraci. Cînd citea Sfînta Evanghelie, 
la Sfînta Liturghie, de multe ori o uda cu lacrimi. Era foarte iscusit în dum- 
nezeieştile canoane şi în Scripturi. De loc era din comuna Bo-ghicea, 
judeţul Iaşi. Credincioşii alergau la el ca la un adevărat părinte 
duhovnicesc, primind sfaturi pentru nevoile lor. Pe toţi îi sfătuia şi îi 
mîngîia în necazuri. Ţinea cu mare tărie la viaţa cea cu adevărat 
călugărească, pustnicească, la sărăcia de bunăvoie şi la viaţa curată şi cu 
adevărat feciorelnică. 

Cît a fost duhovnic la mănăstirea Agapia venea şi se spovedea la 
părintele meu stareţ, [oanichie Moroi, deoarece se cunoşteau din Sfîntul 
Munte, iar stareţul se mărturisea la părintele Vichentie. Parcă îl văd pe 
părintele Ioanichie, marele stareţ al Mănăstirii Sihăstria cum îşi lua o 
trăistuţă mică la şold şi zicea: „Mă duc pînă la Părintele Vichentie". 
Altădată venea părintele Vichentie la el. 

Este cu neputinţă să scriu aici toate faptele minunate ale 

acestui duhovnic. Pentru scurtime voi spune ultimul sfat peicare 'mi 4-a dat 
înainte de a ine despărţi. în anul 1937, cînd am îost călugărit, Mitropolitul 
Vasile al Timişoarei a făcut o cerere la 'Sfîritul Sinod pentru a i se trimite 
un grup de duhovnici iscusiţi din Moldova in vederea reorganizării 
mănăstirilor care au fost pustiite de blestemata împărăteasă Măria Tereza. 

Sfîntul Sinod a ales de prin diferite mănăstiri din Moldova pe unii 
dintre cei mai buni şi iscusiţi duhovnici, trimiţîndu-i in Banat şi Ardeal, 
între aceşti duhovnici a fost luat şi părintele Vichentie Mălău, el fiind, cum 
am mai spus, duhovnicul Mănăstirii Agapia. Cînd am auzit că părintele 
meu duhovnicesc pleacă în Banat, la Mănăstirea Vasiova, m-am dus 
împreună cu un alt părinte, care se numea Clement Popovici, pentru a ne 
lua rămas bun de la bunul nostru părinte Vichentie. 

Cînd am ajuns la el, l-am rugat să ne blagoslovească şi să ne dea 
ultimul sfat, fiindcă nu ştiam dacă ne vom mai vedea. Părintele Vichentie 
ne-a primit cu o deosebită dragoste duhovnicească, iar noi i-am spus de ce 
am venit. După ce a tăcut puţin, ne-a spus : „Dragii mei părinţi, dacă vreţi 
să auziţi ultimul sfat de la nevrednicul Vichentie, ascultaţi". Şi, lovind cu 
mîna în masă, zicea: „răbdare, răbdare, răbdare... Iar cînd ţi se va părea că 
ai terminat-o, ia-o de la capăt: răbdare, răbdare, răbdare... Şi iar: răbdare, 
răbdare, răbdare...". 

Auzind de atîta răbdare, l-am întrebat: „Dar pînă cînd, Prea Cuvioase 
Părinte?". Iar el cu lacrimi în ochi zicea: „Nu pînă la prăşit, ci, cum a zis 
Domnul, pînă la sfîrşit, că scris este: Intru răbdarea voastră veţi dobîndi 
sufletele voastre". 

Cînd am văzut că el plînge şi cu lacrimi în ochi ne spune aceste 
cuvinte, am lăcrimat şi noi, i-am sărutat mîinile, am luat binecuvîntare şi 
am plecat. Din acel an, ori de cîte ori dădeam de vreun necaz, ziceam: 
„răbdare, răbdare, răbdare". Dumnezeu să-1 numere cu sfinţii, că bun suflet 
a mai avut. După mulţi ani i-am văzut oasele în gropniţa Mănăstirii Secu, 
unde au fost aduse din Banat de un ucenic al său. 



JOEfe- VIAŢA UNUI MARE DUHOVNIC, MTNA PRODAft 

MĂNĂSTIREA NEAMŢ 

Acest părinte duhovnicesc din Sfînta Mănăstire Neamţ a fost scriitor 
şi bun predicator, avînd o viaţă aleasă. Aproape de moarte s-a îmbolnăvit şi 
stătea mai mult în chilie. Eu, cu ne- 

vrednicie eram duhovnicul lui. Cînd s-a simţit mai slăbit a 
trimis după mine pe un părinte din Mănăstirea Neamţ, chemîn- 
du-mă să- 1 mărturisesc. Ll 

Deci, am plecat la Sfînta Mănăstire Neamţ. Ajuns la casa A lui am găsit 
pe ucenicul său, care mi-a urat bun venit, spunîn-du-mi că tare mă mai 
aşteaptă părintele Mina. Am intrat în camera unde era el şi cînd m-a văzut, s- 
a bucurat foarte mult. I-am citit molitfa pentru spovedanie şi, după ce a 
mărturisit din copilărie tot ce a ţinut minte, a zis către mine: „Părinte Cleopa, 
te-am chemat pentru că ieri pe la ora 12, au apărut deasupra Sfintei Mănăstiri 
Neamţ un mare sobor de preoţi şi de călugări îmbrăcaţi în haine strălucitoare, 
iar deasupra lor era Maica Domnului ca un soare prea luminos. între ei am 
recunoscut pe unii părinţi, de la noi din mănăstire, care au plecat la Domnul. 
Unul dintre ei a zis: Părinte Mina, nu te teme! Mîine la ora 12 venim să te 
luăm la noi. Apoi nu i-am mai văzut. De aceea v-am chemat pentru a-mi face 
o spovedanie mai amănunţită, pe cît îmi va ajuta mila Domnului să-mi aduc 
aminte". După ce l-am spovedit, am rugat pe un părinte să vină repede să-1 
împărtăşească cu Sfintsle Taine. Apoi, luînd blagoslovenie de la dînsul, am 
plecat. A doua zi, la ora 12, s-a dus la Domnul. 



DIN VIAŢA UNUI MARE STAREŢ, 
ARHIMANDRITUL HRISOSTOM POSTOLACHE 

SCHITUL BUCIUM-IAŞI 

Acest minunat părinte, căruia i-am fost duhovnic mai mulţi 5 ani, era 
din satul Probota, judeţul Iaşi. A intrat în mănăstire dd' la vîrsta de 16 ani şi 
a adormit în Domnul la vîrsta de 96 de; ani. Deci, a petrecut în mănăstire 80 
de ani, din care aproape' 30 de ani în Sfîntul Munte Athos, unde a fost şi 
stareţ la' schitul românesc Prodromul. Apoi a venit la Bucium, unde a 
vieţuit aproape 40 de ani. Este cu neputinţă a scrie viaţa lui atît de lungă 
petrecută în mănăstire. De aceea, în cele ce urmează, voi însemna cîte ceva 
despre ultimele zile ala vieţii lui. 

Obişnuia să vină o dată sau de două ori pe an la Mănăstirea Sihăstria 
pentru mărturisire. Odată, fiind slăbit foarte tare, nu a mai putut veni şi a 
trimis trei tineri cu o maşină, într-o sîmbătă seara. Eu i-am întrebat: „De. 
unde sînteţi, fraţii mei?". Iar ei au zis; „Venim de 

la Iaşi cu o mare rugăminte din partea părintelui stareţ Hrisos-tom, de la 
schitul Bucium, care este foarte bolnav şi slăbit şi nu s-a bizuit să vină cu 
noi. Vă roagă mult să veniţi cit mai repede să-] mărturisiţi, căci a zis că mai 
are puţină vreme de stat cu noi". Unul din ei, văzînd că datorită oboselii nu 
mă puteam hotărî să merg, a zis: „Dacă nu mergeţi acum cu noi, îl veţi avea 
toată viaţa pe conştiinţă, pentru că ştiţi că el, cît a fost sănătos, nu s-a 
lenevit să vină la Prea Cuvioşia voastră". 

Atunci le-am zis: „Merg, fraţilor, dar tare sînt ostenit, pentru că nu m- 
am odihnit astăzi". După ce mi-au spus că voi putea să mă odihnesc în 
maşină, am mers cu toţii la părintele stareţ al nostru, pentru a lua 
blagoslovenie şi am plecat. Cu mila lui Dumnezeu am mers bine pînă 
aproape de Iaşi, unde maşina a făcut pană la motor. 

După ce au remediat defecţiunea, unul dintre ei a zis: „Părinte, ştiţi de 
ce am avut noi această ispită?". Eu am răspuns: „Nu ştiu, fraţilor". Iar acela 
a zis: „Aceasta s-a întîmplat pentru ca bătrînu] stareţ să moară nemărturisit 
şi neîmpărtăşit". La aceste cuvinte eu le-am răspuns: „Nu cred. fraţilor, că 
Bunul Dumnezeu, Care 1-a ţinut în viaţă 96 de ani, pentru aceste două, trei 
ore de întîrziere să-1 ia nepregătit". Ne-am făcut cu toţii semnul Sfintei 
Cruci şi am plecat. Era ora trei după miezul nopţii, iar pe la patru am ajuns 
la chilia bătrînului stareţ, care mă aştepta. 

Cînd m-a văzut bătrînul, a strigat din pat : „Slavă Ţie, Doamne, slavă 
Ţie, că nu m-ai părăsit, şi l-ai adus pe duhovnicul meu!". îndată am luat 
Molitfelnicul şi i-am citit molitfa de spovedanie. Apoi am rămas singur cu 
el şi l-am mărturisit din copilărie. Era foarte lucid şi foarte sincer în cele ce 
spunea. După molitfa, am chemat pe ucenicul său şi l-am rugat să-i citească 
rugăciunile pentru împărtăşanie. Apoi am adus Sfintele şi Prea Curatele 
Taine şi l-am împărtăşit. După ce s-a împărtăşit a zis: „Slavă Ţie, Doamne, 
slavă Ţie ! Mulţumesc Ţie, Preabunule Doamne, că nu m-ai lăsat fără 
arvuna vieţii de veci". După aceea fratele a citit mulţumirea ce se face după 
Sfînta împărtăşanie. 

La urmă, bătrînul stareţ m-a rugat să mai stau puţin şi mi-a spus: „Te- 
am chemat că mare vedenie am văzut şi m-am înfricoşat. Eram tare supărat 
de astm, mă sufocam şi a venit în grabă doctorul care se îngrijeşte de mai 
mulţi ani de sănătatea mea. El mi-a zis: Părinte stareţ, hai degrabă la 
cabinetul mewk să te tratez cu oxigen de care ai mare nevoie. Am luat pe 
Elef-terie. ucenicul meu şi ne-am dus la doctor. Ziceam rugăciunea 

lui lisus şi mă simţeam mult mai bine în faţa aparatului cu oxigen. Ucenicul 
meu, Elefterie, s-a culcat. 

Deodată nu am mai văzut nici aparatul, nici pe Elefterie, ci am văzut 
trei tineri de o frumuseţe negrăită, foarte frumoşi, la faţă, neputînd să-i 
deosebesc unul de altul, fiind cu totul la j fel. Atunci unul dintre ei a zis: „Ce 
facem cu bătrînul acesta?". Iar celălalt a răspuns: „Să-1 ajutăm, pentru că şi 
el ne-a slujit în viaţa lui". Al treilea a zis: „Eu plec şi cînd voi veni, să-1 gă- 
sesc pregătit". Apoi a ieşit şi nu l-am mai văzut. Ceilalţi doi au zis către 
mine: „Ai auzit ce a zis acela? Cînd vine, vrea să te găsească pregătit, că te 
va lua în veşnicie". Nedumerit, am în-o, trebat ce să fac? Unul dintre ei a zis: 
„Cheamă în grabă pe,., duhovnic şi mărturiseşte-te curat şi te împărtăşeşte"; 
Apoi au, dispărut şi iarăşi am văzut aparatul din faţa mea şi pe Elefterie 
dormind. L-am sculat şi i-am spus să trimită la sfinţia voastră să veniţi. Tare 
mă mai temeam să nu vină mai înainte acel tî-năr care m-a înştiinţat. De 
aceea nu am cuvinte să mulţumesc Bunului Dumnezeu că aţi venit mai 
înainte". 

După ce mi-a povestit toate acestea, am luat blagoslovenie de la bunul 
bătrîn şi ne-am întors la Mănăstirea Sihăstria. Bătrînul stareţ, exact după 
opt zile, din clipa cînd l-am împărtăşit, la ora 5 dimineaţa, s-a dus către 
Domnul. 

Am însemnat aceasta ca să arăt că mila lui Dumnezeu nu' părăseşte pe 
cei ce l-au slujit în această viaţă şi se îngrijeşte cu îndurarea Lui să nu moară 
nepregătiţi. 



DIN VIAŢA PĂRINTELUI NICON DRAGUNEANU 

MĂNĂSTIREA COZANCEA-BOTOŞANI 

In Sfinta Mănăstire Cozancea din judeţul Botoşani, aşezată într-o 
pădure frumoasă, aproape de satul meu, printre alţi pă-. rinţi pe care i-am 
cunoscut, era şi un părinte ierodiacon, bătrîn. Acest minunat părinte era 
smerit, blînd şi un bun cîntăreţ. Avea ' o voce foarte frumoasă şi. atunci cînd 
cînta în biserică, de multe ori biserica fiind plină de credincioşi, mulţi dintre 
ei vărsau lacrimi de umilinţă. 

Acest părinte smerit şi plin de dragostea lui Dumnezeu avea o căsuţă 
şi mai mult nimic. îi plăcea liniştea şi singurătatea şi cînd era liber îşi lua 
trăistuţa la şold şi un toiag şi se ducea prin pădure spre a se ruga şi a medita 
la lucrurile lui Dumnezeu. Fiind bătrîn, într-o bună zi s-a îmbolnăvit. 
Părintele 

Paisie Olaru de care am amintit mai înainte, pe acea vreme era eclesiarh al 
Sfintei Mănăstiri Cozancea. El era ca o mamă bună a celor ce se 
îmbolnăveau în mănăstire, pe toţi îi ajuta şi îngrijea şi, deci, se ducea 
adesea şi la bătrînul ierodiacon Nicon, slu-jindu-i cu mare dragoste. 
Părintele Nicon totdeauna îi mulţumea cu lacrimi în ochi. 

Cînd s-a apropiat vremea ducerii sale către Domnul, într-o zi, venind 
părintele Paisie pe la el să vadă cum se mai simte şi să-1 ajute, acesta i-a 
zis: ,. Părinte Paisie, vremea plecării mele este aproape. Te rog să vii mîine 
dimineaţă la ora opt să ne luăm rămas bun, căci în acel ceas o să vină să mă 
ia ca să slujesc lui Dumnezeu şi să cînt în veci Aliluia". Părintele Paisie, cu 
lacrimi în ochi, şi-a cerut iertare de la el şi a plecat la chilia lui. 

A doua zi, fiind ocupat cu treburile bisericii, s-a dus mai întîi să 
aprindă candelele în biserică şi apoi s-a grăbit să se ducă la părintele Nicon 
cel bolnav, pentru că şi-a adus aminte de cele spuse de el. Cînd a ajuns la 
el, părintele Nicon deja adormise somnul de veci, iar trupul lui încă era 
cald. Atunci a început a plînge că nu a venit cu un sfert de ceas mai înainte. 
Aşa s-a dus către Domnul acest minunat părinte, ierodiaconul Nicon 
Drăguneanu, ducînd viaţă curată şi slăvind pe Dumnezeu. 



DIN VIAŢA MONAHIEI OLIMPIADA GOROAIA 

EGUMENA MĂNĂSTIRII AGAPIA VECHE 

Această stareţă a condus mulţi ani soborul Sfintei Mănăstiri Agapia 
Veche. Era o monahie blîndă, foarte rîvnitoare la toată fapta bună, 
milostivă şi cu mare grijă pentru slujbele bisericii. Povăţuia pe maici cu 
duhul blândeţii şi cu pilda vieţii ei. Ca ucenică o avea pe mama mea, 
monahia Agafia. Cînd s-a îmbolnăvit şi a căzut 'la pat, m-a chemat ca să o 
mărturisesc. 

Cînd am ajuns la Agapia Veche am mers la chilia ei, i-am citit molitfa 
pentru spovedanie şi după ce s-a spovedit am adus Sfintele Taine din 
Biserică şi am împărtăşit-o. După ce i-am dat Sfînta împărtăşanie, s-au 
adunat mai multe călugăriţe şi 

surori ca să-şi ia rămas bun şi blagoslovenie de la mama lor duhovnicească. 
Pe cînd erau ele adunate, ea le-a zis: „Nu mor acum, ci mîine dimineaţă la 
ora patru. Căci a fost aici un tînăr luminos la chip şi mi-a zis să chem 
duhovnicul ca să mă spovedească, şi să mă împărtăşească cu Sfintele Taine, 
că mîine dimineaţă va veni să mă ia". Apoi şi-a cerut iertare cu lacrimi în 
ochi de la toate maicile şi surorile. Cîteva din ucenicele mai apropiate au 
vegheat toată noaptea lîngă patul ei, citind rugăciuni. Pe la ora patru 
dimineaţa ea le-a zis: „Aduceţi-mi luminarea aprinsă!". După ce i-au dat 
luminarea a zis: „Iertaţi-mă", şi, întoreîndu-se cu faţa la răsărit, şi-a dat 
duhul. Mama mea, monahia Agafia, a zis: „Maică stareţă, te rog din toată 
inima, dacă vei cîştiga milă de la Dumnezeu, roagă-te să vin şi eu acolo 
unde eşti sfinţia ta". După aceea a mai trăit puţin şi s-a dus şi ea la veşnicie. 
Mormintele lor sînt alături în cimitirul din Aga-pia Veche. 



DIN VIAŢA MONAHIEI. MIGALUŞA BĂLAN 

MĂNĂSTIREA AGAPIA VECHE 

Despre această călugăriţă spunea marele duhovnic Vichen-tie Mălău, 
că a avut o viaţă sfîntă şi nevinovată. Era cu ascultarea la biserică, fiind 
paraclisieră. Odată, s-a întîmplat că s-a aprins ceva în biserică, iar ea de 
spaimă s-a îmbolnăvit şi a căzut la pat. Maica stareţă Olimpiada, despre 
care am povestit mai înainte, o iubea foarte mult pentru că era ascultătoare 
şi sîrguitoare. După ce s-a îmbolnăvit şi a căzut la pat, marele duhovnic 
adesea o cerceta şi o mîngîia, spovedind-o şi împărtăşind-o cu Sfintele şi 
Prea Curatele Taine. 

In timpul Postului Mare, ea. stînd la pat, totdeauna se ruga şi citea la 
Psaltire şi nu voia să mănînce nimic decît puţină ana-foră şi puţină 
aghiazmă. Maica Stareţă îi zicea: „Migăluşă, dragul maniei, mai mănîncă 
cîte ceva", iar ea zicea: „îmi este de ajuns o bucată de anaforă şi puţină 
aghiazmă". Astfel a petrecut tot Postul Mare. O întrebau maicile: „Cum 
te mai simţi, maică 

Migăluşa?", iar ea zicea: „Văd aici lingă mine două fete frumoase 
care stau una de-a dreapta şi alta de-a stingă şi îmi spun c%, 
voi muri la învierea Domnului". 

( 

Pe atunci făceam armată şi eram venit într-o permisie de ; opt zile. In 
drum spre Mănăstirea Sihăstria am trecut pe la Agapia Veche şi am aflat pe 
maica Migăluşa Bălan bolnavă la pat. Era de loc din sat cu mine şi, fiind 
orfană, şi-a dorit de mică să vină la mănăstire. Cînd am ajuns la Agapia m- 
am întîlnit cu maica stareţă şi mi-a spus că maica Migăluşa este bolnavă şi 
de trei zile spune că vine fratele Constantin în concediu. Cînd m-au văzut 
că am venit, toate maicile se mirau că maica Migăluşa a ştiut că trebuie să 
vin în concediu. Eu i-am spus maicii că a doua zi de Paşti trebuie să mă 
întorc la regiment. Iar ea a zis: „Atunci ai să mă vezi pe năsălie în biserică" 
şi aşa a şi fost. 

Iată cîteva însemnări despre sfîrşitul minunat al unor cuvioşi călugări 
şi cuviose călugăriţe, cu viaţă curată pe care i-am cunoscut şi de nevoinţa 
cărora m-am folosit. 

